
Re-Introducere 
sau: 
Dincolo de „teoria şi practica” informării şi documentării 
— Spre o hermeneutică posibilă şi necesară — 


Notă 


Intitulăm şi acest al cincilea volum de Antologie Philobiblon, tot Hermeneutica 
Bibliothecaria, deoarece, pe parcurs, am realizat şi mai adânc faptul că „formula” 
expresiei atinge şi numeşte tocmai miezul şi orizontul intenţiilor şi scopurilor 
„bibliologice” şi „biblioteconomice” propriu-zise ale rubricilor de resort ale 
publicaţiei antologate. De aceea, începând cu volumele X-X1/2005-2006 şi rubrica 
„bibliologică” principală a revistei poartă deja, în titlul ei, exact această sintagmă. În 
strânsă legătură cu motivele specificate aici se află însă şi faptul că acest text 
„premergător” se numeşte tot şi tocmai: Re-Introducere.... Căci, recitind textul 
introductiv al primului volum de antologie Philobiblon —  FHermeneutica 
Bibliothecaria (|) — din anul 1998, am constatat că el şi-a păstrat, în bună parte şi 
astăzi, actualitatea conceptului, conţinutului şi mesajului său. Este deci vorba şi 
acum despre re-scrierea şi republicarea a ceva ce a fost şi a rămas: actualizare! 
Adică un lucru care trebuie făcut — adică gândit — în continuare! 


I. Preliminarii 


Automatizarea şi informatizarea nu mai reprezintă astăzi un simplu 
deziderat pentru bibliotecile româneşti. Dimpotrivă, ele sunt o realitate care, pe zi ce 
trece, prinde contururi mai circumscrise şi articulate, devenind de mult mediul 
nostru cotidian, aflat în continuă evoluție şi diversificare. Cu cât ne sunt însă mai 
„apropiate”, cu atât mai mult devin ele şi o sursă de sfidări şi de confruntare. 

Cu ce anume ne confruntă — în primul rând şi în esență — automatizarea şi 
informatizarea continuă a bibliotecilor în general şi ale activităţilor de informare, în 
special? Şi mai ales în procesul care avansează pe zi ce trece şi pe care-l numim — cu 
uşurinţă, poate — „globalizare”? 

Ca orice întrebare pusă în mod serios şi explicit, şi aceasta trebuie lămurită, 
mai întâi, în natura şi structura ei proprie! Ceea ce, din punct de vedere structural, ne 
izbeşte însă din capul locului la această întrebare, este faptul că, în ea, este cuprins 
deopotrivă şi în mod explicit şi cel care o ridică! Adică, întrebătorul. Deci cel care 
susține de fapt întrebarea. Altfel spus, în această întrebare noi înşine suntem şi 
rămânem în continuare aceia care, aflaţi în faţa unei confruntări, ne întrebăm în fond 
despre şi cu privire la noi înşine! 

Apoi, în şi prin această întrebare, „sarcina” cu care ne confruntăm — deci: 
modernizarea continuă a bibliotecilor — devine şi ea dislocată din toposul ei pur 
destinal — dictat adică de vremurile în care, agitaţi şi zi de zi, trăim — şi se eliberează 
pentru întâlnirea şi asumarea unor sfidări care sunt nu numai organice ci cu adevărat 
istorice! 

Prin urmare, chiar prin structura ei, această întrebare se dovedeşte a fi o 
interogaţie propriu-zis hermeneutică, a cărei natură trebuie, de aceea, întrevăzută, 
realizată şi păstrată în mod autentic şi explicit de-a lungul tuturor demersurilor 
noastre de auto-înţelegere. Din acest motiv, discuţiile de față nu — mai — pot deveni, 
în nici un chip, vreo vorbărie despre „ce ar fi” şi „ce se poartă” în profesie, ci 
problematizările trebuie re-conduse tematic la izvoarele lor autentice. În aşa fel încât 
ele să treacă şi prin analiza propriei noastre situări aflate față-n față cu adevăratele 
sfidări ale prezentului timpului. Şi, desigur, cu cele ale trecutului şi viitorului. 
utice în înţelegerea şi desfăşurarea activităților de informare — în special a celei 
bibliografice — a fost pusă pentru prima oară, după ştiinţa noastră, de către Bruno 
Richardot. Deşi desfăşurate la un nivel conceptual de a dreptul precar, propunerile 
lui ţintesc totuşi atât o înţelegere mai profundă a esenței activităților bibliografice, 
cât şi a tematicilor bibliografiate. Tradițional, hermeneutica este însă arta — apoi 
ştiinţa — interpretării. Prin opera lui Hans-Georg Gadamer, ea a fost elaborată şi 
ridicată însă la rangul de teorie universală a înțelegerii.” Interpretând — hermeneutic 
— temele şi problemele cu care ne confruntă tradiţia şi existenţa noastră actuală, noi 
de fapt realizăm o înţelegere superioară a propriei noastre ființe şi situări. De aceea, 
comprehensiunea hermeneutică se desfăşoară totdeauna într-un cerc. Cerc care este 
deschis de fiecare dată de către intenționalitatea şi efortul interpretării şi care, pe 
parcurs, se întoarce şi revine tocmai spre- şi la o mai profundă înţelegere de sine a 
interpretatorului însuşi. 

Confruntându-se — în prezentul şi în concretul situării — cu problemele 
tematic conturate ale interpretărilor sale, interpretatorul — la capătul chestionărilor 
sale hermeneutice — se va găsi deci îmbogăţit şi chiar întărit, dar totuşi confruntat, de 
fapt, cu sine însuşi... 

Din această perspectivă, trebuie acum să reluăm întrebarea noastră anterioară: 
Cu ce anume ne confruntă — în esență — informatizarea şi modernizarea continuă a 
bibliotecilor în general, şi cea a activităţilor de informare, în special? Întrebarea 
trebuie însă pusă şi susținută în întreaga ei amploare, deschidere şi profunzime! 
Altfel riscăm să insistăm — şi noi — în obişnuitele răspunsuri de conjunctură, sau în 
veleitarismelc... la fel de obişnuite în fond. 

Or, aceste răspunsuri de conjunctură şi/sau veleitare, interpretează 
întrebarea de mai sus, ca fiind de regulă referitoare la o chestiune de tehnică. Adică, 
informatizarea şi modernizarea continuă reprezintă, este şi rămâne pentru biblioteci 
şi pentru bibliotecari, în esenţa ei, o problemă de dotări (calculatoare, soft-uri, hard- 
uri, programe, conexiuni etc.) noi şi de (noi) competenţe tehnice. Exigenţele 
sincronizării permanente cu ele şi cu „noutatea” lor constau, deci, în primul rând — 


! Richardot, Bruno, Des pratiques bibliographiques á l'hermeneutique documentaire: sens et 
référence en documentation. In: Documentaliste, vol. 33 (1996), Nr. 1, p. 15-17. 

? Gadamer, Hans-Georg, Wahrheit und Methode, Tübingen, 1975 (În ediție românească 
Adevăr şi metodă, Teora, Bucureşti, 2002, 735 p.) 

dacă nu chiar în exclusivitate — în solicitări vizând dobândirea resurselor privitoare 
la dotare şi în obținerea competenţelor potrivite de „operare”. 

Numai că, în felul acesta, dotările şi „operarea” pot deveni — şi chiar devin 
în mod aproape constant — scopuri în sine care îşi dezvoltă utilitatea nu neapărat, 
pentru utilizatorul şi publicul bibliotecilor — şi cu atât mai puţin în vederea re- 
conturării organice a orizonturilor sui generis de sensuri ale bibliotecii —, ci mai 
degrabă pentru operator. Pe aceste structuri, lipsite în fond de orice fel de 
organicitate, se pot clădi apoi — ce-i drept — şi multe cariere efemere... 

În realitatea ei esenţială, informatizarea şi modernizarea-evoluţia continuă a 
bibliotecilor ne confruntă însă — pe noi, bibliotecarii — în permanență şi în primul 
rând: cu noi înşine. Altfel spus, ea se dovedeşte a fi o întrebare şi o sfidare propriu- 
zis hermeneutică, care ne îndeamnă — sau ne obligă — ca pe- şi prin parcursul 
chestiunilor tehnice etc., să ne definim şi să ne re-definim în permanență pe noi 
înşine. Adică propria noastră ființă, stare, situare şi disponibilitate profesională, 
instituțională şi existențială „generală”, dar totdeauna actuală! Cu privirea aţintită, 
desigur, (şi) spre viitor... 


II. Prezentul şi autenticitatea lui 


„În sine”, acest „viitor” exercită însă şi o anumită forță de atracţie 
exterioară la care, în mod evident, „se rezistă” cu greu. Există şi persistă astfel în 
zonele noastre o stranie şi ficțională înclinaţie către „tematizarea” şi „dezbaterea” 
lui. În loc, deci, ca bibliotecarii şi profesioniștii informaţiei să se angajeze şi să se 
concentreze critic şi analitic la problemele organice ce decurg din realitatea — 
profesională, instituțională, materială, socio-politică, istorică, mentală, managerială, 
culturală etc. — efectivă a situaţiei lor prezente, ei se „refugiază” — ademeniţi şi 
fascinaţi — în imaginarul facil a tot felul de proiecții legate mai degrabă de moda 
vremurilor, decât de proiecte într-adevăr structurate spre asumarea lor... 

La baza acestor manifestări nu se află însă — credem — chestiuni pur 
psihologice sau psiho-sociologice! ale profesiei, ci ele se clădesc de fapt pe aspecte 
legate de probleme de mentalitate. Mentalitatea, mentalitățile sunt structuri — 
deopotrivă conştiente şi inconştiente — care pre-judecă şi pre-determină atât orienta- 
rea problematizatoare, cât şi atitudinea şi comportamentul subiecților şi chiar al 
colectivităților. Ele participă în orice proces hermeneutic — desfăşurat spontan sau 
metodic — atât în privința a ce anume este problematizat şi tematizat şi a felului şi 
nivelului la care se desfăşoară această tematizare, dar şi la cel al concluziilor şi, mai 
ales, al consecinţelor acestor tematizări. 

Din acest punct de vedere, viziunea după care modernizarea continuă a 
muncii de bibliotecă sunt privite ca fiind probleme ce vizează, în mod aproape 
exclusiv, chestiuni de dotare tehnică şi de competenţe de „operare”, sunt în fond 
două aspecte ale uneia şi aceleiaşi mentalități, care ne este proprie şi care ne 


! A se vedea în acest sens: Prins, Hans — Gier, Wilco de, Status, Image and Reputation of 
Librarianship. A raport of an empirical research undertaken on behalf of IFLA's Round 
Table for the Management of Library Associations, IFLA/NBLC, The Hague, 1993 

orientează şi ne şi (pre)defineşte zi de zi. Caracteristica cea mai importantă a acestei 
mentalități este însă — în mod paradoxal în aparență — tocmai lipsa problematizării 
proceselor chiar din perspectiva analizei şi a studiului mentalităților, adică: lipsa 
cercului hermeneutic! 

Şi aceasta în două direcții: pe de o parte în trecerea cu vederea asupra faptului 
că însăşi infrastructura informațională a modernizării poartă în- şi cu sine o anumită 
cultură şi mentalitate. Fără adoptarea şi adaptarea căreia punerea ei „în funcțiune” 
nu poate fi nici organică şi — la urma urmei — nici întru-totul eficientă. Adică a 
faptului că, pe de o parte, trebuie trase şi duse până la capăt nu numai toate conclu- 
ziile şi consecinţele „profesionale”, „restrânse” etc., ci şi cele instituționale, adminis- 
trative, legislative, de asociere, de formare şi de formare continuă, care decurg din 
acest proces şi, pe de altă parte, prin nesocotirea faptului că adoptarea acestei mentali- 
tăți presupune, la rândul ei, schimbarea, depăşirea efectivă şi — de multe ori — chiar 
suprimarea expresă a datelor propriilor noastre mentalități prezente şi pre-judicative! 
Aceste structuri mentale — care deci trebuie depăşite — se cer de aceea studiate, 
problematizate, identificate şi recunoscute apoi ca fiind tocmai „ale noastre” şi ca 
fiind, în acelaşi timp, propriile noastre frâne şi, desigur, determinări şi însărcinări. 

În lipsa acestei orientări interogative, problematizatoare şi tematizatoare 
decise, întreaga discuţie şi întregul proces de modernizare continuă... riscă însă să 
devină, în esență şi în fond — chiar în pofida rezultatelor „parţiale” —, un proces 
„veleitar” şi strict utilitar, care, privitor la lucrurile esențiale şi variate ale sensurilor, 
rămâne de fapt „încremenit în permanență în proiecte” şi în declaraţii de intenții. Pe 
de o parte lipsite de orizonturile lor organice, pe de altă parte duse rareori până la 
capăt. Autenticitatea prezentului şi autenticitatea prezenței reclamă, deci, — cel puțin 
în parte — şi acea întrebare care ne pune față-n faţă cu propria noastră mentalitate 
actuală — aflată deci în act împreună cu toate consecințele ei —, dar care ne orien- 
tează, ne pre-direcționează totuşi în modul de concepere, de organizare şi de funcţio- 
nare a instituţiilor, asociaţiilor şi proiectelor noastre profesionale. 

Dacă însă se adevereşte că această întrebare trebuie într-adevăr pusă — şi 
încă în mod apăsat şi explicit — atunci se ridică imediat şi o altă problemă, strâns 
legată de ea: unde anume trebuie şi poate fi ridicată o asemenea întrebare? 

„Locul” potrivit pentru întrebarea hermeneutică despre mentalitățile 
existente şi dominante în profesia noastră de bibliotecar şi în organismele şi institu- 
tiile sale este, desigur, sfera publică! Fără a intra în conceptualizări complicate, se 
poate spune că ceea ce într-un domeniu sau într-o profesie aparține, prin excelenţă, 
sferei publice, sunt tocmai publicaţiile sale. 

Ele ar trebui — şi poate chiar ar putea —, deci, problematiza mentalitatea, 
situarea, starea, imaginea, orientarea, recunoaşterea socială şi statutul profesiilor şi al 
instituţiilor noastre. În ele ar trebui — şi poate chiar ar putea fi — prin urmare, studiate 
şi dezbătute, cu mijloace raţionale, dialogale şi riguroase, învățământul, legislația, 
organizarea administrativă, statutele posibile, variantele şi sensurile eficiente ale 
asocierilor, formarea continuă etc., ale profesiei şi existenţei noastre. 


1 Sub acest aspect, listele de discuţii, inclusiv cea mai extinsă dintre ele, adică „Biblos” nu 
este, la noi, decât un exemplu concludent pentru un spaţiu de pseudopublicitate, unde sunt 

Numai că, asociațiile noastre abia au avut până acum reviste, sau dacă au, 
ele abia circulă, şi este foarte interesant şi edificator de studiat „bibliometric” sau 
„scientometric”, care anume este frecvența, ponderea şi mai ales nivelul/orizontul 
intelectual şi ştiinţific al reflecțiilor şi analizelor pe aceste teme — totuşi arzătoare şi 
fundamentale — o au în puținele publicaţii de care dispune aici profesia noastră. Şi 
mai interesantă este studierea ponderii pe care o au în aceste publicații dezbaterile şi 
confruntările explicite — argumentate şi polemice — de idei, de păreri şi de 
proiecte...! Lucrurile nu stau altfel, din păcate, nici în ceea ce priveşte literatura de 
specialitate publicată la noi în cărți şi volume.” 


III. Philobiblon: un cadru posibil 


În acord cu vocaţia deopotrivă ştiinţifică şi enciclopedică a uneia dintre cele 
mai mari biblioteci universitare din Europa Centrală — Biblioteca Centrală 
Universitară „Lucian Blaga” din Cluj, Philobiblon este o publicaţie ştiinţifică multi- 
şi transdisciplinară care generează un forum dinamic pentru tratarea diversificată a 
unor problematici extrem de variate şi actuale. Primul volum al revistei a apărut în 
1996. Fiind destinată în primul rând schimbului internaţional inter-bibliotecar — ea se 
publică în limba engleză — revista urmăreşte concomitent obiective programatice, 
pragmatice, promoţionale şi de imagine. Ca atare — în ceea ce priveşte rubricile sale 
„bibliologice” — ea nu-şi propune pur şi simplu umplerea unui gol existent, mai mult 
sau mai puţin conjunctural, în literatura biblioteconomică românească, ci 
promovează o fizionomie, un sens şi o consistență proprie, particulară care s-a 
dovedit deja a fi şi durabilă. 

Încadrându-se în „categoria” publicaţiilor periodice editate de către unele 
din marile biblioteci, Philobiblon nu se rezumă însă doar la valorificarea 
documentară şi ştiinţifică a colecţiilor bibliotecii care o editează, ci are în vedere şi 
valorificarea şi focalizarea potenţialului ştiinţific şi spiritual al centrului universitar şi 
cultural în care publicaţia a luat ființă. Şi nu numai. 


ridicate şi „dezbătute” multe probleme realmente importante — de ex. problemele Bibliotecii 
Naţionale a României, ale învățământului bibliologic superior etc. —, dar care, în mod evident, 
ar trebui de fapt scoase şi susținute cu mai multă tărie şi în sfera publică „reală”, care are deci 
într-adevăr şanse de efectivitate şi de efecte... sau care produce măcar „documente” ce 
„rămân” şi la care se poate apoi oricând face referire... 

! O asemenea investigație a fost efectuată de noi în 1997, informaţiile ei fiind actualizate apoi 
şi pentru anul 1998, creându-se astfel şi o bază de date bibliografică, care a fost ulterior şi 
„comercializată”. Bibliografia şi studiul respectiv se găseşte în volumul /lermeneutica 
Bibliothecaria — Antologie Philobiblon (I) Editori Florina Iliş şi Ionuț Costea, Presa 
Universitară Clujeană, Colecţia: Bibliotheca Bibliologica (19), Cluj-Napoca, 1998, p. 83-175. 
? Pe scurt a se vedea cercetarea Anei Maria Căpâlneanu din al doilea volum /Zermeneutica 
Bibliothecaria — Antologie Philobiblon, Editori Viorica Sâncrăian şi Istvân Kirâly V., Editura 
Presa Universitară Clujeană, Cluj-Napoca, 2004, p. 31-102. Între-timp cercetarea detaliată a 
fost însă definitivată şi publicată în două volume consistente. Vezi, Ana Maria Căpâlneanu, 
Factorul informaţional în învățământ şi cercetare în contextul modernizării documentării 
ştiinţifice din România, Cluj-Napoca, Editura Argonaut, 2007. Vol. I- II. 531 p. 

* Vezi, http:/Awww.bcucluj.ro/philo/ 

Tot spre deosebire de revistele altor mari biblioteci, Philobiblon are deci şi o 
rubrică dedicată problematicii profesiei de bibliotecar, a organismelor şi 
instituţiilor sale. Nu întâmplător această rubrică se intitula la început O profesie 
în schimbare — O societate în tranziţie. Căci ea a dorit şi doreşte în continuare să 
fie, în primul rând, nu un for de „lămurire” a problemelor de manualitate şi de 
meşteşug profesional, ci tocmai un cadru de ridicare, de conştientizare, de 
problematizare şi de analiză transdisciplinară şi exigentă a re-definirilor 
necesare, decisive şi actuale ale profesiei. Este vorba, deci, de analize, de studii 
şi de meditații actualizate — dar ridicate la nivel de conştiinţă culturală — 
„despre” problemele, starea prezentă şi „despre” perspectivele realmente fundamen- 
tate şi critic prefigurate ale profesiei noastre şi tocmai în spaţiul nostru existențial. 

Studiile înserate şi în acest volum — ca şi în antologiile precedente — provin, 
în marea lor majoritate, din această rubrică, iar orientarea şi calitatea lor ne fac să 
privim cu încredere seriozitatea acestui proiect. Proiect care ţinteşte, în esența lui 
ultimă, tocmai intersectarea culturii şi a informaţiei!! 

Cum ar putea însă să se „intersecteze”, „informația” şi „cultura”, dacă ele nu 
s-ar angaja reciproc în primul rând în direcţia creării unei culturi a informaţiei? Căci 
cultură autentică ne-informată nu a existat niciodată, în timp ce informaţia lipsită de 
cultură — chiar in-cultă — ne înconjoară, ne obstrucționează şi ne agresează moment 
de moment! Nu numai în spaţiul public „social” al mediilor, dar şi în cel al 
angajamentelor noastre profesionale şi instituționale pur tehnice, de suprafață şi/sau 
strict veleitare. 

Dar ce altceva ar putea însemna, în cazul nostru, această „cultură a informa- 
tiei”, dacă nu, pe de o parte, tocmai sondarea şi reconstruirea actuală a sensurilor şi 
rosturilor autentice ale bibliotecii şi ale informaţiei însăşi? Sensuri şi rosturi ce se 
dovedesc mereu a fi şi de trimite „dincolo” de complicatele „servicii informaţionale” 
ale unor instituţii concepute şi ele strict ca „servicii” furnizate „utilizatorilor”. Apoi, 
pe de altă parte, cum am putea noi ajunge la degajarea şi conturarea prezentă a 
acestor sensuri dacă am elimina reflexia hermeneutică şi cea critică din analiza stării 
şi situației profesiei noastre? 

Într-un cuvânt: aici se pledează — pe baza unor analize critice şi a unei 
comprehensiuni hermeneutice — pentru exercițiul unor structuri mentale care sunt 
departe de a fi simple accesorii ocazionale ale modernizării continue, ci care, 
dimpotrivă, tocmai fundamentează şi dau sens deplin dotărilor informatice şi 
competențelor de operare aflate în permanentă evoluţie şi diversificare! 

Iar revista Philobiblon este şi va rămâne deschisă pentru colaborarea 
cu oricare bibliotecar şi oricare bibliotecă, interesată şi competentă în 
deschiderea cercurilor hermeneutice ce pornesc de dincoace şi ajung dincolo de 
„practica şi teoria informării”. 

Dar şi experiența cooperării revistei cu colaboratorii-autorii bibliotecari, 
dezgroapă în continuare şi zilnic noi dificultăţi, care sunt şi ele încă legate de aspecte 


1 i PETE: p g = 
Care este un aspect esenţial a ceea ce astăzi — şi ca temă aflată „la modă” — se numeşte 
„information literacy”. 

ce privesc şi se înrădăcinează de fapt în probleme de mentalități şi de cultură organiza- 
țională. Nu ne referim doar la lipsa experienţei de a utiliza în public raţiunea, ci mai 
degrabă la lipsa şi carenţele nevoii însăşi de a fundamenta, instaura şi contura ceea 
ce s-ar putea numi societatea civilă a profesiei. Ori, o societate civilă autentică se 
poate fundamenta doar pe baza şi cu participarea unor indivizi autonomi, iar 
societatea civilă a unei profesii se poate clădi numai pe indivizi a căror autonomie 
rezidă, în principal, în profunzimea mentală, în cadrul şi orizontul căreia ei îşi 
manifestă, susţin şi realizează în public şi independent (autonom) competențele lor, 
în raport şi în contextul unor situaţii şi probleme „profesionale” determinate. 

De aceea, Philobiblon a dorit de mai mulţi ani să devină, treptat, şi un 
cadru-prilej informal pentru constituirea şi conturarea societăţii civile a profesiei de 
bibliotecar şi a instituţiilor de bibliotecă. Nevoia angajării revistei în această direcţie 
a mai fost şi este generată de constatarea îngustimii şi a caracterului schematic şi 
formal al spațiului nostru public profesional. S-a simţit deci nevoia unui forum 
informal în care „persoanele” să se manifeste în mod argumentat şi în acord cu reala 
lor competenţă profesională şi autonomie mentală, raportându-se în acelaşi timp la 
contra-argumente ridicate în mod la fel de raţional şi responsabil. În felul acesta — 
poate — valoarea lor s-ar constitui, s-ar impune şi s-ar aprecia nu în funcţie de 
„Imagini construite” câteodată chiar prin impostură şi conformism clientelar, ci într- 
adevăr pe baza validității existenţiale, dovedite în situații dialogale şi dispute 
publice. În acest mod, revista poate deci contribui nu numai la decantarea şi 
aprecierea reală a valorilor profesionale, dar şi la ridicarea nivelului de abordare a 
problemelor cu care ne confruntăm şi, prin urmare, la modificarea mentalităților 
nesincronizate eventual cu autenticitatea prezenţei noastre în timp. 

Aşa se explică — probabil — şi faptul că, deşi Philobiblon nu intenţiona 
niciodată şi câtuşi de puţin să se afle în pas cu „moda” efemeră a profesiei, ea îşi 
nimereşte totuşi şi în mod constant „epoca”. Dacă avem în vedere, de exemplu, 
tematicile Conferinţelor Generale anuale IFLA începând din anul 1998 — adică din 
anul apariţiei primului volum de Antologie Philobiblon — atunci putem constata cu 
uşurinţă faptul că există o consonanță şi o sincronie cu totul naturală, necăutată şi 
organică între programele-tematicile lor şi contribuţiile rubricilor Philobiblon de 
resort. 


] Conferinţa Generală IFLA din anul 1998, a avut ca tematică tocmai „Intersecţia dintre 
Informaţie şi Cultură”, iar tematicile Conferinţelor Generale ulterioare au fost: 1999 
(Bangkok, Thailanda): „Libraries as Gateways to an Enlightened World” (Bibliotecile ca 
porţi către o lume iluminată; 2000 (Ierusalim, Israel): „Information for Cooperation: Creating 
the Global Library of the Future” (Informare pentru cooperare: Crearea bibliotecii globale a 
viitorului); 2001 (Boston, SUA): „Library and Librarians: Making a Difference in the 
Knowledge Age” (Bibliotecă şi bibliotecari: Realizarea unei diferențe în epoca cunoaşterii); 
2002 (Glasgow, Scoţia): „Libraries for Life: Democracy, Diversity, Delivery” (Bibliotecile în 
slujba vieții: democraţie, diversitate, oferirea de servicii), 2003 (Berlin, Germania): „Access 
Point Library: Media-lnformation-Culture” (Biblioteca ca punct de acces/portal: media- 
informație-cultură), 2004 (Buenos Aires, Argentina): „Libraries: Tools for Education and 
Development” (Bibliotecile: Instrumente pentru educaţie şi dezvoltare), 2005 (Oslo, 

De altfel, contactul revistei Philobiblon cu sfera publică nu se poate rezuma 
nici la simplul act al publicării şi nici la cel al „reprezentării” şi realizării unei 
concepții redacţionale, oricât de întemeiată să fie ea. În fond, orice revistă şi oricare 
redacţie este în acelaşi timp şi o instituţie şi un for de dezbatere publică a unor 
probleme determinate, dezbatere care nu are neapărat legătură directă şi imediată cu 
actul propriu-zis al publicării... În acest sens şi în această direcţie am înființat, 
desigur, în jurul revistei şi Atelierul Philobiblon. Care, începând cu anul 2009 se 
numeşte şi el Atelierul Hermeneutica Bibliothecaria.. 


x 


Majoritatea covârșitoare a cercetărilor, studiilor şi dezbaterilor inserate şi în 
acest al cincilea volum de antologie au fost prilejuite, condiționate sau chiar inițiate 
de existența revistei Philobiblon. Ele demonstrează — dacă mai era nevoie — faptul că 
revista reuşeşte într-adevăr să focalizeze şi să mobilizeze nu numai spaţiul cultural, 
universitar-ştiințific şi intelectual, dar şi pe cel profesional-biblioteconomic clujean 
şi nu numai. Or, acest lucru exprimă şi atestează nu doar „nevoinţele”, dar şi 

Nu este, de aceea, deloc întâmplător nici faptul că în anul 2006 revista 
Philobiblon a fost acreditată de către Consiliul Naţional al Cercetării Ştiinţifice din 
Învățământul Superior din România în categoria B, apoi în B Plus. Adică drept o 
publicaţie cu şanse serioase de a devenii una de importanță internaţională. 

Ca o evoluție, credem, firească, revista (deci publicaţia sursă, în limba engleză) 
a fost apoi inclusă şi în prestigioasa bază de date produsă de către EBSCO Publishing 
Co. Datorită şi unor eforturi conturate de marketing, la ora actuală revista Philobiblon 
figurează — potrivit unui contract semnat în 2008 — cu text integral în respectiva 
Baza internaţională de date şi retroactiv. Adică, cu toate textele integrale ale tuturor 
volumelor apărute până acum (1996-2009), ea făcând parte din publicaţiile pe care 
baza EBSCO le difuzează simultan în două sub-baze ale sale: în Academic Search 
Complete (pentru perioada 2005-2009) şi în Library, Information Science & 
Technology Abstracts with Full Text. Aici colecţia este la această oră deja completă: 
1996-2009. Astfel, revista a ajuns acum practic la o difuzare pe scară „planetară”. 


Norvegia) „Libraries — A Voyage of Discovery (Bibliotecile — o călătorie a descoperirii); 
2006 (Seoul, Republica Korea) „Libraries: Dynamic Engines for the Knowledge and 
Information” (Bibliotecile: mecanisme dinamice pentru cunoaştere şi societatea informației); 
2007 (Durban, Africa de Sud) „Libraries for the Future: Progress, Development and 
Partnership” (Biblioteci pentru viitor: progres, dezvoltare şi parteneriate), 2008 (Quebec, 
Canada)) „Libraries without borders: Navigating towards global understanding”; 2009 
(Milano, Italia) „Libraries create futures: Building on cultural heritage”; 2010 (Gâtegorg, 
Suedia) „Open access to knowledge - promoting sustainable progress”. 

! Vezi, http://www.bcucluj.ro/philo/atelier-herm.html. Iar cu privire la desfăşurarea în timp şi 
la tematicile întâlnirilor Atelierului, se poate consulta documentului care urmează acestor 
pagini intriductive.. 

Cu atât mai mult am simțit şi de această dată nevoia ca aceste lucrări să nu 
fie difuzate exclusiv pe o reţea internaţională, ci ele să fie puse şi la dispoziţia breslei 


profesionale autohtone. Altfel, cercul hermeneutic nu s-ar închide în mod autentic 
nici acum... 


Editorii 

Desfăşurătorul întâlnirilor Atelierului 


Hermeneutica Bibliohtecaria 


(Philobiblon) 
Nr. DATA REFERENT TEMA ŞI TITLUL PREZENTĂRII 
crt. 
aprilie 1999 Florina Iliş, - Prezentarea volumului Hermeneutica 
1 Ionuț Costea, Bibliothecaria — Antologie Philobiblon 
István Kirâly, - Literatura bibliologică românească — 
Angela Marcu, articole din publicații periodice — 
Olimpia Curta 1990-1997 — Bază de date analitică, 
bibliometrică şi de nivel — prezentare 
iunie 1999 Viorica Sâncrăian Formarea continuă: între nevoie şi 
2 realitate 
noiembrie 1999 Liana Miclăuş Comunicare regională: Biblioteca 
3 Universitară Karlsruhe; Al 89-lea 
Congres al bibliotecarilor germani, 
Freiburg 
martie 2000 Olimpia Curta Informatică documentară: Studiu 
4 privind impactul introducerii 
mijloacelor moderne de informare în 
BCU „Lucian Blaga” 
martie 2000 Florina Iliş, Învăţământul superior bibliologic 
5 Ilona Gurka-Balla britanic; Biblioteci britanice 
mai 2000 Rozalia Porâczky, Informatizare şi management — 
6 Călina Retişan, Lansarea volumului Management 
loan Drăgan pentru viitor - biblioteci şi arhive 
decembrie 2000 István Király, -Philobiblon, revista bibliotecii 
7 Viorica Sâncrăian universitare, a culturii şi a 
bibliotecarilor clujeni; — Atelierul 
Philobiblon, forum de dezbateri 
februarie 2001 Valeria Salânky Anchetele sociologice în bibliotecă: 
8 Cunoaşterea şi aprecierea bibliotecii de 
către utilizatori 
aprilie 2001 Daniela Todor Publicaţia BCU: Activitatea ştiinţifică 
9 a cadrelor didactice şi a cercetătorilor 
UBB — tradiţie şi perspective 
10 mai 2001 Hermina G. B Biblioteci şi centre de informare 
Anghelescu americane — realizări şi dileme 
11 iunie 2001 Angela Marcu Serviciile de referință — noi tendințe — 
Sinteză documentară 
12 iulie 2001 Monica Lazăr Indexarea tematică-tezaure: Evoluția 
indexării spre tezaurele specializate 
13 octombrie 2001 Georgeta Dodu Informațiile comunitare: Centrul de 


informare comunitară sau Biblioteca 
dincolo de educaţie şi divertisment 

14 octombrie 2001 Lucia Hosu Suporturile multimedia: Utilizarea 
DVD ca suport multimedia în 
biblioteci 
15 decembrie 2001 Traian Brad Asociaţiile de bibliotecari şi biblioteci 
din România 
16 octombrie 2002 Anastasia Fodorean, Retroconversia documentelor de 
Monica Lazăr bibliotecă 

17 decembrie 2002 Rozalia Poraczky, Marketing în biblioteci: Marketing în 
Erika Molnar organizaţiile non-profit 

18 ianuarie 2003 Doina Popa, Statisticile de bibliotecă în România 
Adriana Szekely 

19 februarie 2003 Carmen Crişan Servicii multi-media: Sala multi-media 
— strategii de dezvoltare a serviciilor 

20 aprilie 2003 Monica Stoica, Administrarea şi conservarea colec- 

Adriana Szekely, tiilor în BCU Cluj 
Lenuţa Pop 

21 mai 2003 Gabriela Morărescu Biblioteci filiale — biblioteci 
specializate 

22 noiembrie 2003 Georgeta Dodu Centrul Public de informare NATO 

23 februarie 2004 Meda Hotea Promovarea imaginii instituției prin 
inter-mediul Departamentului Colecţii 
Speciale 

24 martie 2004 Ana Maria Literatura biblioteconomică: Analiza 

Căpâlneanu bibliometrică a cărților româneşti de 
biblioteconomie şi ştiinţa informării 

25 mai 2004 Ilona Gurka Balla UNIMARC — Şansă pentru o Bază de 
date naţională 

26 noiembrie 2004 Adriana Szekely 2002-2003 în statisticile bibliotecilor 
universitare româneşti 

27 ianuarie 2005 Stelian Mândruţ Virgil Vătăşianu şi Biblioteca 
Universităţii din Cluj 

28 februarie 2005 Mariana Alda Activitatea de contabilitate în 
bibliotecă 

29 aprilie 2005 Dumitraşcu Costel Informaţiile bibliografice, sau Pe 
urmele cărții în bibliotecă. 

30 mai 2005 Monica Lazăr Tehnica şi formatele indexării 

31 octombrie 2005 Mariana Falup, Lidia | Secția Împrumut din BCU -realizări şi 

Slavnicu, Crenguța | perspective — automatizare şi 
Căpuşan, Teodora | modernizare 
Bochiş, Angela Todea 

32 noiembrie 2005 Victor Cenuşă Multimedia şi biblioteca publică 

33 ianuarie 2006 Ioana Şuta De la schimbul internațional de 
publicații la schimbul experienței — un 
contact polonez 

34 februarie 2006 Carmen Crişan Utilizarea bazelor de date ştiinţifice 
abonate de către BCU Cluj 

35 martie 2006 Gabriela Morărescu Anul 2005 — o nouă abordare a 
bibliotecilor filiale 
36 aprilie 2006 Costel Dumitraşcu Informaţii bibliografice sau Pe urmele 
cărții în bibliotecă 
37 mai 2006 Cristina Popa Ce şi cât ştim despre depozitul legal 
38 iunie 2006 Felix Ostrovschi Adrian Marino, un altfel de discurs 
39 octombrie 2006 Deneş Györfi Gyalui Farkas — personalitate marcantă 
a Bibliotecii Universitare la sfârşitul 
secolului XIX şi începutul secolului XX. 
noiembrie 2006 Restaurarea şi refuncționalizarea 
40 Tiberiu Trenea Bibliotecii Centrale Universitare 
„Lucian Blaga” 
41 noiembrie 2006 Liana Miclăuş Motivația performanței în bibliotecă — 
un studiu transcultural 
42 decembrie 2006 Angela Marcu Bibliografia Generală Naţională 
43 ianuarie 2007 Sorina Stanca Proiect european pentru servicii interacti- 
ve la Biblioteca Judeţeană „O. Goga” 
44 februarie 2007 Mariana Falup Împrumutul interbibliotecar național şi 
internațional. 
45 aprilie 2007 Valentin Orga Aspecte ale politicii de achiziție din 
BCU „Lucian Blaga” 1997-2006 
46 mai 2007 Georgiana Presecan, Biblioteca pentru utilizatori şi comu- 
Raluca Soare nitate: activități ale Biroului de 
Proiecte şi Promovări Servicii B.C.U. 
„Lucian Blaga” 
47 mai 2007 Florina Îliş Centrul de studii culturale „Adrian 
Marino” 
48 iunie 2007 Viorica Sâncrăian, Serviciul de publicaţii seriale în BCU 
Angela Costin, Cluj 
Ioana Răican, 
Marlen Popescu 
49 iulie 2007 Ana Maria Literatura bibliologică şi cercul 
Căpâlneanu hermeneutic — Hermencutica 
Bibliothecaria — Antologie 
Philobiblon, IN 
50 octombrie 2007 Ilona Okos-Rig6 Biblioteca de Botanică, filiala a 
Bibliotecii Centrale Universitare 
"Lucian Blaga" din Cluj-Napoca: în 
lumea plantelor prin colecțiile 
Bibliotecii de Botanică 
Sl noiembrie 2007 Maria-Stela Szabo Kâroly - bibliotecar, bibliograf 
Constantinescu-Matiţa | şi istoric 
52 decembrie 2007 Ioana Rotund O oază francofonă la Cluj: prezentarea 


Mediatecii Centrului Cultural Francez 
din Cluj 

53 ianuarie 2008 Angela Abrudan | Achiziţia în ALEPH la BCU Cluj: 
Cristina Popa Ghid pentru utilizarea modulului de 
Achiziţie din Sistemul integrat de 
bibliotecă ALEPH 
54 februarie 2008 Gabriela Pop Biblioteca de Studii Iudaice 
55 martie 2008 Liana Grigore, | Bibliorev, în continuă schimbare... 
Adriana Szekely 
56 mai 2008 Maria Petrescu Bibliotecile digitale şi impactul lor 
asupra tinerilor 
57 noiembrie 2008 Ramona Carmen | Digitizarea, o cale către viitor 
Pîrţoc 
58 decembrie 2008 Roxana Bălăucă Cartea franceză din secolul al XVIII- 
lea în colecţiile B.C.U. „Lucian Blaga" 
59 ianuarie 2009 Dénes Györfi K. Sebestyén József (1878-1965) 
heraldist şi bibliotecar la biblioteca 
universitară din Cluj 
60 februarie 2009 Ioana Robu Prezentul şi viitorul spaţiului de 
bibliotecă 
61 martie 2009 Gabriela Florescu, Biblioteca Facultății de Ştiinţe Politice 
Ünige Éva Ferencz, - între trecut şi prezent - 
Alina Oana Sabău, 
Lucian Ciupei 
62 aprilie 2009 Claudiu Gaiu Gabriel Naudé (1600-1653) - în slujba 
Puterii şi a Cărţii 
63 mai 2009 Rozalia Poraczky, | Cultura organizaţională şi comunicarea 
Valeria Salanki în Biblioteca Centrală Universitară 
Lucian Blaga din Cluj-Napoca 
64 iunie 2009 Nicolina Halgaş Dimensiunea educativă a bibliotecii 
publice prin servicii de animație pentru 
copii 
65 octombrie 2009 Mariana Grosu, Maria | Biblioteca de Ştiinţe Economice şi 
Crişan, Carmen Goga, | Gestiunea Afacerilor 
Tünde Jankó, Alina | - Tradițional versus modern 
Nealcoş, Emil Salamon 
66 ianuarie 2010 Carmen Crişan Gradul de utilizare a bazelor de date 
în Biblioteca Centrală Universitară 
„Lucian Blaga" şi Universitatea „Babeş- 
Bolyai”, în perioada 2006- 2009 
67 februarie 2010 Ionuț Costea „Tipografii minţii" şi istoria cărţii: 
contribuţia lui Donald F. McKenzie 
68 aprilie 2010 Gabriela Rus, | Venceslav Melka în colecţia 
Roxana Bălăucă Bibliotecii Centrale Universitare 
„Lucian Blaga" Cluj-Napoca 
69 mai 2010 Enikő Szabó Necesități şi modalități de informare a 


accesibilitatea bibliotecilor 

70 iunie 2010 Monica Stoica, | Măsuri privind conservarea preventivă 
Adriana Szekely a fondului de patrimoniu 

al Bibliotecii Centrale Universitare 
„Lucian Blaga" din Cluj -Napoca 

TI octombrie 2010 Dana Maria Mărcuş Sărbătoarea cărții. 
Percepția societății româneşti 
interbelice asupra cărții şi a lecturii 

72 noiembrie 2010 Dénes Györfi Acțiuni de salvare a colecțiilor 
Bibliotecii Universitare din Cluj în 
timpul celor două războaie mondiale 

73 decembrie 2010 Raluca Trifu Dezvoltarea şi promovarea imaginii 
bibliotecii şi a serviciilor sale prin 
Biroul de Marketing & Proiecte 

74 ianuarie 2011 Sorina Stanca Repere istorice în evoluția Bibliotecii 
Judeţene "Octavian Goga" Cluj spre o 
bibliotecă publică de secol 21 

75 febriarie 2011 Claudiu Gaiu Spirit critic şi supunere totală: cartea 
sapiențială la începutul Erei Moderne 

76 martie 2011 Sally Wood-Lamont EAHIL - European Association for 

şi loana Robu Health Information and Libraries 
71 aprilie 2011 Gabriela Morarescu Aspecte din activitatea lui Antal Koch 


surprinse în corespondența sa 

FOCUS 


Noul Program al revistei şi Politica ei Editorială 
PHILOBIBLON 
— Transylvanian Journal of Multidisciplinary Research in Humanities — 


Fără a se rupe de identitatea ei afirmată odată cu apariția primului său volum in 
1996, începând cu anul 2011, revista Philobiblon, editată de Departamentul de 
Cercetare al Bibliotecii Centrale Universitare „Lucian Blaga” din Cluj, a decis să-şi 
definească un nou profil, focusându-se pe conexiuni multidisciplinare în Ştiinţele 
Umaniste (Humanities). Ca atare va purta de acum înainte în titlul ei specificarea: 
Transylvanian Journal of Multidisciplinary Research in Humanities, 

Sensul în care publicaţia îşi asumă cercetările şi interesul său 
multidisciplinar în Ştiinţele Umaniste se conturează în mod principal — dar selectiv — 
pornind de la cel consacrat pe de o parte în definiţia termenului de către Ohio 
Humanities Council  (http://Awww.units.muohio.edu/technologyandhumanities/ 
humanitiesdefinition.htm) dar, pe de altă parte, şi în „Categoria” Thomson Reuters 
„Humanities, Multidisciplinary” din Arts & Humanities Citation Index — 2011 
(http://science.thomsonreuters.com/mjl/scope/scope_ahci/4BQ). 

Philobiblon devine astfel un forum particular al sondării sensurilor 
lumilor şi a vieților noastre umane, problematizate prin cercetări multidiscipli- 
nare de istorie, filosofie, antropologie, etică, comunicare umană, lingvistică, de 
teorie şi critică literară, de teoria şi critica artelor, cât şi prin investigaţii aparținând 
acelor aspecte ale ştiinţelor care implică perspective deopotrivă filosofice, istorice, 
antropologice şi culturale. Şi care sunt asumate de revistă împreună cu investigații 
purtate asupra înregistrărilor, documentelor etc. din colecţiile unor biblioteci şi 
arhive. Studiile promovate în revistă au de aceea chemarea de a cerceta 
multidisciplinar nu doar colecții istorico-documentare, ci să problematizeze, să 
reformuleze sensurile şi misiunile — istorice şi actuale! — ale instituţiilor şi 
profesiilor bibliotecare. 

Revista are însă şi scopul de a oferi un cadru multidisciplinar de manifestare 
şi comunicare internaţională pentru cercetători din Universitățile clujene, dar şi din 
Transilvania, din România şi din ţările limitrofe, în domeniul multidisciplinar al 
ştiinţelor umane, afirmând şi dezvoltând astfel caracterul multietnic şi multicultu- 
ral al universităţii şi al regiunii aflată în plin proces de aliniere internaţională. 

Astfel, revista este structurată pe trei rubrici permanente, menite să operaţio- 
nalizeze concepţia şi intențiile ei. Prima se intitulează Editorial-Argument şi are 
chemarea de revela conexiunile sub-textuale şi co-apartenența de fond a studiilor şi 
comunicărilor publicate în numărul respectiv. Fără ca numerele să fie de fiecare dată 
în mod expres tematice. A doua rubrică, cea principală, se numeşte: OM — 
CARTE - CUNOAŞTERE - SOCIETATE şi include, pe de o parte Studii 
originale substanţiale (15-25-35 p.) şi, pe de altă parte, Comunicări originale 
legate de disciplinele şi tematicile cuprinse în sensurile în care revista asuma mai sus 
orizontul Științelor Umane. A treia rubrică permanentă, MISCELLANEA, oferă 

informaţii variate despre apariții editoriale, regionale, naționale şi internaționale, 
tratând publicarea lor drept eveniment „umanistic”, ştiinţific şi cultural. 

În conformitate cu reconturarea revistei, se modifică şi periodicitatea ei. 
Astfel, începând cu 2011, publicația va apare cu două numere pe an, primul în luna 
iunie, iar al doilea în decembrie. 

Consideraţii filosofice, epistemologice şi scientometrice legate 
de sensurile ştiinţei şi profesiei bibliotecare 
— Pentru situarea proiectului unei cercetări — 


Raluca TRIFU, 

Departamentul de Cercetare, 

Biblioteca Centrală Universitară „Lucian Blaga” — Cluj 
István KIRÁLY V. 

Universitatea „Babeş-Bolyai ” — Cluj 


Cuvinte cheie: Filosofia bibliotecii, epistemologia LIS, Literatura bibliologică — 
România; publicații periodice bibliologice — România; bibliometrie; scientometrie; 
cercetare științifică; LIS 


Rezumat: Pornind de la problematizarea sensurilor ştiinţei, profesiilor şi instituțiilor 
bibliotecare, lucrarea aduce la suprafață şi analizează din perspective deopotrivă 
filosofice, epistemologice şi propriu-zis scientometrice, premisele, condiţiile şi 
situările în care — vrând nevrând — se aşează proiectul unei (oricărei) cercetări 
veritabile ce intenţionează să studieze literatura bibliologică românească, aşa cum 
ea se prezintă atât în publicaţiile periodice de profil, cât şi în volumele de cărți 
aferente. Se repun astfel pe masa de disecţie a analizelor şi cercetările mai vechi, dar, 
între timp, se explicitează cât se poate de organic şi experiențele problematice şi 
chiar simptomatice cu care se confruntă editorii revistei Philobiblon şi ale 
antologiilor sale ce apar în limba română sub titlul: Hermeneutica Bibliothecaria — 
Antologie Philobiblon. Pe baza lor se conturează şi problematica pe care trebuie să 
se axeze practic orice cercetare actuală sau viitoare responsabilă de acest gen, dar şi 
punctele nevralgice şi capcanele mentale care — odată identificate — vor trebui ori 
evitate, ori asumate pe parcursul acestor cercetări. Capcane care, rezultând chiar din 
modul de funcţionare şi mediul de existenţă şi de „desfăşurare” a acestei literaturi — 
care este sau se pretinde a fi, una deopotrivă profesională dar şi ştiinţifică — sunt şi 
pot fi în continuare periculoase dar şi grăitoare cu privire la instituţiile lor de 
publicare şi de proveniență. 


E-mail: Raluca Trifu: raluca.trifu(G yahoo.com 
István Király V: kiraly_philobib(O yahoo.com 


* 


Textul de fața s-a născut, pe de o parte, din experiențele şi problemele curente ale 
editării revistei Philobiblon, mai precis ale realizării în timp a rubricilor sale 
„bibliologice”, dar şi din dificultățile aferente conceperii antologiilor revistei, care 

apar în limba română — mai mult sau mai puţin regulat — sub titlul Flemeneutica 
Bibliothecaria — Antologie Philobiblon. Este vorba deci de probleme şi chiar 
simptoame ce persistă deja de cincisprezece ani. Pe de altă parte însă, meditaţiile de 
față se impun şi datorită dificultăţilor întâmpinate pe parcursul conturării unui 
proiect mai amplu şi mai recent, care vizează reluarea şi regândirea, deopotrivă 
sintetică şi actuală, a unor cercetări deja efectuate — dar în mod „„paralel” şi în 
„timpuri” diferite — asupra literaturii bibliologice din România. Ne referim la 
cercetarea literaturii bibliologice autohtone din publicațiile periodice româneşti de 
profil (pentru anii 1990-1998)! şi la o cercetare asemănătoare, purtată asupra 
aceleaşi literaturi, înglobată însă în volumele, în cărțile publicate. De această dată 
pentru perioada 1945-2004? 

Cele două direcţii şi aspecte se află desigur într-o conexiune cu totul 
organică. Căci şi prima investigaţie (efectuată de fapt în anii 1996-97) asupra 
literaturii bibliologice autohtone din revistele de profil, a analizat această literatură 
tocmai cu intenţia de a contura cât se poate de solid programul şi chemările rubrici- 
lor bibliologice ale revistei Philobiblon. lar ideea editării antologiilor, s-a bazat — şi 
se bazează în continuare — tocmai pe conştientizarea şi asumarea deficienţelor şi 
„golurilor” scoase la iveală într-un mod riguros de către studiul respectiv. Care a fost 
apoi continuat şi remodelat printr-o cercetare ulterioară asupra cărților. 

Însă, literatura în cauză este — sau, oricum, se pretinde a fi — una deopotrivă 
ştiinţifică şi profesională. Care prin urmare, ar putea nu numai „ocaziona” ci chiar 
solicita în mod expres o meditaţie metateoretică şi critică atât asupra sensurilor sale 
sui generis, cât şi asupra sensurilor profesiilor şi a instituţiilor de care ea se leagă cât 
se poate de organic şi... problematic. Este vorba, desigur, în primul rând despre 
problematica întâlnirii şi a confluenţelor dintre ştiinţă şi bibliotecă, dintre cultură şi 
bibliotecă în genere, dar, în al doilea rând, şi despre întâlnirea ştiinţei bibliotecare cu 
profesia de care, inevitabil, se leagă şi instituțional. Este vorba deci, în esenţă, de 
întrebarile: Ce este biblioteca pentru ştiinţă? şi, Ce este biblioteca pentru „cultură”? 
Şi ce este — la urma urmei — biblioteca pentru... bibliotecă şi pentru conştiinţa şi 
ştiinţa purtată asupra orizonturilor ei? 

Ori, conform unor opinii şi convingeri încetățenite mai degrabă în această 
literatură (pe care o putem numi aici cu titlu generic „bibliologică”) decât în ştiinţa şi 


! Vezi, Florina Ilis, István Király, Angela Marcu: Bibliografia analitică, analiza de conţinut 
şi de gen a literaturii bibliologice din revistele româneşti de profil — Cercetare pentru 
perioada 1990-1997 În: Hermenetica Bibliothecaria — Antologie Philobiblon (D, Volum 
îngrijit de Florina Ilis şi Ionuț Costea, Cluj-Napoca, Presa Universitară Clujeană — Biblioteca 
Centrală Universitară „Lucian Blaga”, 1998, p. 83-175. La sfârşitul anului 1998, analizele au 
fost aduse atunci la zi, constituindu-se astfel — cu ajutorul informatic deosebit de creativ al 
Olimpiei Curta — şi o bază electronică de date, care a fost la aceea vreme — cu sprijinul 
Fundaţiei pentru o Societate Deschisă — vândută cu acelaşi titlu la bibliotecile care au dorit să 
le achiziţioneze. 

? Vezi, Ana Maria Căpâlneanu: Factorul informaţional în învăţământ şi cercetare în contextul 
modernizării documentării ştiinţifice. Cluj-Napoca, Argonaut, 2008. Vol. I- II, 531 p. 

în cultura vie şi practicată... biblioteca ar fi fost considerată în mod tradițional drept 
un „depozit” în care se aşezau şi se păstrau pentru oricare ocazie documentele, 
rezultatele etc. ale culturii şi ale ştiinţei. „Documente” care aici au fost apoi 
prelucrate, sistematizate, valorificate şi oferite cititorilor. Inclusiv documentele 
instituţional-,,arhivistice”. 

Fără să intrăm acum în discutarea caracterului funciarmente eronat al unei 
asemenea (pre)concepții, marcăm doar faptul că ea a fost apoi declarată — în princi- 
pal tot în această literatură — ca fiind pur şi simplu „depăşită” de evoluţia instituţiilor, 
a teoriilor, a concepţiilor, a misiunilor şi a profesiilor bibliotecare. Ca atare, „mai 
nou” instituţiile bibliotecare ar fi devenit mai degrabă ofertanți de servicii numite 
„informaţionale”, destinate — deja nu „cititurilor” ci — „utilizatorilor”. „Utilizatori” 
ale căror cerințe şi uzanţe se află astăzi într-o permanentă dinamică, motiv pentru 
care şi ofertantul serviciilor informaţionale este mereu sfidat să le urmărească în 
iniţiativele sale, chemate şi destinate satisfacerii şi chiar prezicerii... lor. 

Nu este greu de observat, că — în ciuda a ceea ce se cheamă cu atâta uşurinţa 
„schimbarea paradigmelor” —, în amândouă „paradigme”, în adâncuri, funcționează 
în fond acelaşi schematism. Pe care îl putem numi schematismul întâlnirilor 
exterioare. Căci, „biblioteca” şi „cititorul”; „structurile info-documentare” şi 
„utilizatorul”, adică — în esență — „biblioteca” şi „cultura”, „biblioteca” şi „ştiința”... 
nu se întâlnesc în ,, amândouă ” schematisme, decât, de fapt, „la” exterior. 

În realitate însă nu aceasta a fost, nu aceasta este — şi nici nu va fi vreodată 
aceasta — conexiunea, legătura esențială a bibliotecii cu cultura, conexiunea şi 
legătura esenţială a bibliotecii cu ştiinţa. Căci niciodată biblioteca nu a fost de fapt 
vreo anexă sau vreo simplă „sursă” — folosită şi „părăsită” apoi — nici pentru cultură 
şi nici pentru ştiinţă. Şi nici doar un loc, un spaţiu, o instituție unde rezultatele, 
realizările lor s-au „depus” pentru prezent şi pentru viitor. Fie ele „distribuite” în 
interiorul zidurilor ei sau în mod prelungit prin împrumut ori cabluri şi semnale. Ci 
biblioteca a făcut, face parte, adică participă şi astăzi — şi va face parte, va participa 
şi în viitor — din cultură şi din ştiinţă. Ea se află deci tocmai în cultură şi tocmai în 
ştiinţă. Iar cultura şi ştiinţa s-au „făcut” şi ele — totdeauna — chiar în bibliotecă. Fie 
vorba, cum am spus, de servicii de „împrumut la domiciliu” sau de cele „la 
distanţă”. Căci de ex. şi istoria, şi literatura, şi filosofia etc. se scriau şi se scriu de 
fapt totdeauna în bibliotecă, în orizontul ei, iar biblioteca este totdeauna şi propriu- 
zis prezentă în orizontul oricărei spaţiu de cercetare şi de experimentare ştiinţifică. 
Şi, desigur, în orizontul oricărui experiment. Fie el efectuat cu echipamentele unui 
laborator anumit sau „doar” mental... ori „pe teren”. 

Toate acestea se cer, desigur, deja din start — dacă nu lămurite în amănunt, 
măcar — ridicate şi problematizate la modul esenţial atunci când ne apropiem de o 
anumită literatură de acest profil, cu scopul de a o cerceta deopotrivă epistemologic, 
scientometric şi, desigur, inevitabil, istoric. Fiindcă miza unei asemenea apropieri este 
de fapt conturarea felului în care o asemenea literatură se înțelege — sau nu — pe sine, si 
esenţa ei. Şi, mai ales, a felului în care ea se poate — și s-ar putea — înțelege pe sine. 

Ca orice cercetare, şi cea proiectată recent are, desigur, anumite ipoteze, iar 
aceste ipoteze sunt — cum asta se întâmplă de regulă — conturate, pe de o parte pe 

baza problematicii şi a insuficiențelor cercetărilor anterioare, dar, pe de altă parte, şi 
pe fundamentele unor experienţe vii, legate de tematicile în cauză. Care sugerează — 
sau chiar fac! — ca rezultatele cercetărilor de până acum să se dovedească a fi 
neactualizate sau insuficiente pentru explicarea şi înțelegerea experiențelor — dar şi 

Ori, studiile în cauză au scos atunci la iveală — în mod cu totul concordant — 
multe probleme, inegalităţi, confuzii, neînţelegeri şi distorsiuni care merită recapitu- 
late aici în mod interpretativ, deoarece ipotezele cercetării proiectate trebuie clădite, 
cum am spus, tocmai pe aceste rezultate, dar, şi pe experienţele variate (şi) ale celor 
care urmează să le efectueze. Cu precizarea că, la fel cum aceasta s-a întâmplat şi cu 
situarea cercetărilor anterioare — dar şi cu poziţionarea revistei Philobiblon şi a 
antologiilor sale — nici cercetarea proiectată la ora actuală (şi nici analizele de față) 
nu se realizează „din exterior”, ci tocmai în mod implicat şi spre slujirea lucidității... 
lar în ceea ce priveşte şirul experienţelor curente, unul dintre ele este desigur cel 
legat tocmai de editarea revistei Philobiblon şi a antologiilor aferente, dar, şi de 
organizarea regulată a întâlnirilor Atelierului asociat revistei. Atelier care se numeşte 
mai nou — ca şi volumele de antologie — tot Hermeneutica Bibliothecaria. 

În ceea ce priveşte cercetările anterioare, ele s-au efectuat pe baza unei 
metodologii proprii, creată şi elaborată de către cercetători tocmai în scopul unor 
analize deopotrivă tematice dar şi de nivel cognitiv şi epistemologic (ştiinţific) al 
literaturii „bibliografiate”. Literatură care, astfel, a fost supusă şi unor analize 
statistice, biblio- şi scientometrice. lar în intenţia surprinderii nivelului cognitiv- 
epistemologic la care fiecare lucrare — articol de revistă sau carte — îşi tratează de 
fapt tema aleasă de către autorul lui, cercetătorii au construit un set particular de 
concepte, numite de ei „descriptori de gen”. Concepte care au fost desigur definite 
în mod cât se poate de riguros şi clar. Notăm, că în orizontul cercetării literaturii din 
periodice au intrat doar acele publicaţii care în perioada vizată şi la momentul 
efectuării ei, au avut — cel puţin în principiu — difuzare pe scară naţională. 

Pentru analiza articolelor au fost, deci, folosiţi următorii descriptori de gen: 
cronică, sinteză documentară, comentariu, dezbatere, studiu şi eseu. În continuare 
vom oferi explicațiile, apoi şi definițiile lor operaționale. Iar în ceea ce priveşte lista 
descriptorilor de gen, prima explicaţie care se impune aici este relevarea caracte- 
rului ei exhaustiv. Ea are, deci, în vedere, totalitatea articolelor de autor dintr-o 
publicaţie periodică oarecare din această literatură. Aceasta înseamnă că oricare şi 
fiecare articol dintr-o publicaţie periodică supusă analizei, se încadrează pe parcurs 
— în mod obligatoriu — în una şi numai una dintre categoriile descriptorilor de gen. 
Căci, categoriile de gen din interiorul listei sunt — şi trebuie să fie — exclusive. Ele 
permit, deci, înregistrarea pertinentă a unei unități, numai şi exclusiv într-o singură 
categorie. Apoi, mergând de la simplu la complex, diferitele trepte ale listei descripto- 
rilor de gen surprind, de fapt, diferitele nivele posibile de abordare intelectuală ale 
tematicilor asumate în articole de către autorii lor. 

Desigur, definițiile conceptelor din lista descriptorilor de gen sunt 
deopotrivă analitice cât şi funcţionale. Ele sunt deci definiţii ce se constituie in mod 
direct şi în reguli de aplicare ale noţiunilor respective. 

lată însă definițiile descriptorilor în cauză. Cronica: este semnalarea, 
prezentarea unui eveniment, proces, inițiativă etc. aflate la ordinea zilei şi / sau în 
curs de desfăşurare. (De ex. relatarea despre o conferință naţională sau internațio- 
nală, un colocviu, o întâlnire profesională...). Sinteza documentară: este prezentarea 
unei probleme sau a unui complex problematic determinat, în forma în care el, la un 
moment dat se configurează analitic şi sintetic în literatura sa, dar, fără angajarea 
unei cercetări sau a unor puncte de vedere proprii autorului. Comentariul: este 
expunerea, prezentarea şi analiza unui proces sau probleme, realizată pe marginea 
literaturii ei de profil şi/sau pe baza experienţei autorului, cuprinzând şi adnotarea 
acestei literaturi ori probleme. Dezbaterea: este acea exprimare prin care se inițiază 
şi/sau se participă în discutarea publică a unei teme ori probleme cu caracter 
teoretic şi/sau practic, constituindu-se într-un impuls consistent şi argumentat în 
direcția clarificării şi/sau a soluționării problemei respective. Studiul: reprezintă 
analiza detaliată a unei probleme sau a unor stări şi procese, efectuată atât pe baza 
bibliografiei ei de specialitate, cât şi prin cercetări proprii!!! Cercetări ale căror 
rezultate sunt apoi expuse în mod teoretic şi/sau faptic argumentat. „Studiu” poate fi 
considerat, deci, doar aceea manifestare intelectuală (text ştiinţific), care — în mod 
argumentat şi verificabil !!! — aduce la suprafață informaţii noi, şi/sau metode noi, 
şi/sau viziuni-interpretări noi (ale unor informaţii deja cunoscute, sau ale unor 
metode deja practicate). lar Eseul: este o iniţiativă desfăşurată în deplina libertate a 
spiritului de a ordona, a asocia, a explica şi a interpreta datele unei probleme dintr- 
un punct de vedere personal şi adesea individual, plasând problema în cauză în 
diferitele ei contexte teoretice, intuitive şi factuale, evidenţiate deopotrivă ipotetic 
dar şi argumentat prin consistenţa şi logica interioară a textului. 

Această listă mai solicită însă şi câteva observaţii şi precizări sintetice, 
Trebuie astfel subliniat că tabelul” descriptorilor de gen reprezintă de fapt un 
parcurs de la simplu la complex. lar în această desfăşurare, şirul conceptelor 
traversează în fond două planuri: primul este în mod preponderent un plan 
atitudinal, de mentalitate, iar celălalt este în mod preponderent tocmai planul 
cognitiv-epistemologic. Adică de nivel. Se poate apoi observa că planul mentalităţii 
este de fapt focalizat de către descriptorul „Dezbatere ”, căci dezbaterea asumă 
acea „aspiraţie” a problemelor de a se înfățișa în sfera discursului public. Ori — în 
genere — preluarea efectivă a unor probleme şi dificultăţi în sfera discursului public 
se realizează — din punctul de vedere al mentalități — prin aducerea lor la lumina 
publică sub forma intelectuală a dezbaterilor. De aceea, ponderea frecvenței 
dezbaterilor într-o literatură este un indicator foarte important pentru caracteristi- 
cile consistenței de mentalitate (şi chiar de vertebralitate) ale nivelului de asumare a 
problemelor întâmpinate de această literatură şi de această profesie. 

Planul, nivelul cognitiv-epistemologic este însă focalizat de către descripto- 
rul „Studiu ”! Căci studiul este genul şi nivelul cel mai elaborat şi mai potrivit pentru 
realizarea şi expunerea valorii de adevăr, legată de o problemă determinată şi 
atacată printr-un efort explicit, metodic şi sistematic de cercetare, care ajunge apoi 
să fie publicată într-o revistă de specialitate. De aceea, nivelul cognitiv-epistemo- 

logic al unei literaturi va fi indicat, cel mai precis, de către ponderea frecvenței 
Studiilor. Este, deci, firesc ca analiza literaturii să aibă în vedere (chiar să fie 
centrată), înainte de toate, pe ponderea acestor doi descriptori de gen. Adică: 
„Dezbaterea” ca indicator al profilului mental, de mentalitate şi de vertebralitate şi 
„Studiul” ca indicator al nivelului cognitiv-epistemologic (adică: ştiinţific) al 
literaturii respective. 

În aparență, caracterul „apreciativ” al Descriptorilor de gen deschide un 
spaţiu mult prea larg interpretărilor „subiective”. În realitate însă, este limpede că, de 
exemplu, nu poate fi numit „Studiu” un „articol” care nu conţine cercetări proprii 
ale autorului şi ale căror rezultate nu sunt expuse şi interpretate în mod argumentat 
şi verificabil. lar iniţiatorii şi/sau participanții la „Dezbateri” precizează, de regulă, ei 
înşişi motivele pentru care ridică, în- şi pentru sfera publică, problemele vizate de 
intervențiile lor. Este tot atât de clar că simpla descriere a celor întâmplate cu ocazia 
unui eveniment profesional/ştiinţific este o „Cronică”, iar parcurgerea sintetizatoare 
a literaturii unei tematici, fără identificarea vreunui aport din partea autorului, 
trebuie considerată „Sinteză documentară”. Este apoi evident şi faptul că, 
„„Comentariul” este exerciţiul „bunului simț” profesional şi de specialitate (în sensul 
cel mai nobil al termenului) acționat pe marginea frecventării unor bibliografii şi/sau 
pe cea a observării unor procese... 

În lucrarea de faţa vom relua şi prezenta — desigur numai schematic — 
rezultatele cercetării! cu privirea axată mai ales pe frecvenţa şi distribuţia studiilor 
din publicaţiile periodice. Şi care — în ordine descrescătoare — arată în felul următor: 
Comentariu 61,36 %; Cronică 22,50 %; Studiu 8,62 %; Dezbatere 6,19 %; Sinteză 
documentară 2 % şi Eseu 0,58 %. 

Simpla trecere în revistă a distribuției articolelor potrivit descriptorilor de 
gen, arată în mod cât se poate de clar faptul că ne aflăm în faţa — dar şi în mijlocul — 
unei literaturi dominate de Comentarii şi de Cronici, care împreună constituie 
aproximativ 84% ! din întregul ei. lar Studiile — adică indicatorul principal pentru 
relevarea nivelul ei epistemologic-ştiințific — nu acoperă decât 8,62 %, şi 
Dezbaterea, doar 6,19... 

Rezultatele cercetării asupra studiilor se află însă într-o strictă — şi tristă — 
concordanţă cu cele la care s-a ajuns şi prin investigarea cărților. Fără a mai intra în 
discutarea amănunţită a descriptorilor de gen, precum şi a definiţiilor acestora, 
construiți pentru analiza cărţilor pe analogiile indicilor auxiliari generali de formă 


! Întrucât este mai completă, ne folosim în prezentarea rezultatelor etc. în primul rând de 
cifrele şi de analizele cuprinse în Baza de date cu acelaşi titlu menționată în prima notă. Însă 
pentru verificabilitatea lor mai largă, înşirăm aici şi cifrele procentelor care se află publicate 
în studiul din primul volum de antologie amintit, dar care se referea doar la perioada 1990- 
1997: Comentariu: 60,8%; Cronică: 24,9%; Studiu: 6,7%; Dezbatere: 5,7%; Sinteză 
documentară: 1,5%; Eseu: 0,4%. Prin urmare şi atunci Comentariile şi Cronicile prezentau un 
procent cumulat de 85,7%! Vezi, Florina Ilis, István Kirâly, Angela Marcu: Bibliografia 
analitică, analiza de conţinut şi de gen a literaturii bibliologice din revistele româneşti de 
profil — Cercetare pentru perioada 1990-1997. Idem p. 172. 

din CZU de către Ana Maria Căpâlneanu, doar îi enumerăm aici: Tratat, Monografie, 
Sinteză documentară, Manual, Volum colectiv, Eseu şi Lucrări de referință. Evident, 
studiul efectuat asupra cărților analizează şi el atât aspectele tematice, cât şi cele de 
nivel epistemologic-ştiinţific ale acestei literaturi. Ori, şi rezultatele acestei cercetări 
merită cântărite şi asumate cu deosebită seriozitate şi atenţie. Dar... şi cu deschidere 
şi onestitate față de noi înşine! 

Ceea ce este de subliniat în mod prioritar în legătură cu adevărurile scoase 
la suprafață şi de investigația respectivă — adevăruri care, cum am spus, sunt în acord 
perfect cu rezultate obținute prin cercetarea literaturii din revistele de profil — este 
tocmai faptul că, din perspectiva nivelului cognitiv-epistemologic (adică a genurilor), 
ea este, în ansamblu, dominată de Manuale (26,69%), apoi de Lucrări de referință 
(21,97%), de Sinteze documentare (19,51%) şi de Volumele colective (16,02%)! Iar 
Monografiile (13,34%), Eseurile(2,26%) şi Tratatele (0,21%) — adică tocmai 
genurile care conferă în fond, calitatea şi substanţa ştiinţifico-epistemologică a unei 
literaturi de specialitate — se află chiar pe ultimele „locuri”! Şi indiferent de 
analizele mai detaliate” ale ponderii diferitelor tipuri de manuale (material 
metodologic, de formare profesională, şcolar şi universitar) în cadrul dominanței, 
totuşi evidente, a acestui gen de prelucrare şi asimilare intelectuală a tematicilor — 
care aici se impune deci tocmai în detrimentul Monografiilor şi a Tratatelor —, 
această dominație ridică, şi ea, probleme şi întrebări extrem de grave asupra acestei 
literaturi. În întregimea ei! 

Căci, oricât am fi — în mod cu totul superficial — înclinați să acordăm 
Manualelor trăsătura de a fi un gen „impersonal” şi/sau de ne-autor... tot trebuie să 
ridicăm semne de întrebare şi asupra faptului că: în fond, de unde se nasc, într-o 
literatură de specialitate, aceste manuale?! Care — pe deasupra — şi apar într-un 
număr în permanenţă crescător. Oricum, în sărăcia stridentă a Studiilor, a Monogra- 
fiilor şi a Tratatelor, Manualele — şi în primul rând chiar cele universitare — în 
majoritatea lor, nu prea pot fi decât simple compilații, lipsite deci tocmai de 
fundamente, rădăcini şi afinități creatoare şi, prin urmare, nu prea pot fi decât 
carente, deficiente tocmai în substanţa şi în îndemnul educaţional la orice asemenea 
creativitate. Îndemn orientat spre „învăţarea”, îndrumarea şi încurajarea cercetărilor 
autonome şi responsabile ale celor cărora, de fapt, ele se adresează! Căci majoritatea 
covârşitoare a acestor manuale — mai ales după 1989 — devin manuale universitare, 
care se adresează studenţilor, adică exact viitorilor profesionişti şi cercetători cu 
„studii superioare” „ştiinţifice” de specialitate! Specialişti care sunt deci — e limpede 
— formaţi, în majoritatea contextelor, tocmai prin şi pe baza unor manuale şi 
„programe” care nu sunt susținute de cercetările proprii ale „autorilor” lor! Prin 
urmare, nici din majoritatea acestor manuale şi nici de la autorii lor „titraţi”, nimeni 


! Vezi şi István Király V. Bibliografia ca instrument al clarificării de sine. În: Hermeneutica 
Bibliothecaria — Antologie Philobiblon (IV) Editori: Ana Maria Căpâlneanu, Carmen Crişan, 
István Kirâly V., Cristina Popa şi Raluca Soare. Cluj-Napoca, Presa Universitară Clujeană — 
Biblioteca Centrală Universitară „Lucian Blaga”, 2009, p. 471-478 

? Vezi, Ana Maria Căpâlneanu Idem, p. 254 

nu poate probabil învăța, în nici un chip... ce anume este cercetarea în acest domeniu 
şi nici cum anume s-ar face ea la modul autentic!? 

Oricât ne-am afunda însă în agitația şi veleitarismul instituţional şi formal- 
birocratic pretextat la noi şi prin „Procesul de la Bologna”, universitatea — pentru 
care deci se produc aceste manuale — este şi rămâne totuşi o instituţie în care, după o 
expresie esenţială a lui Wilhelm von Humboldt, „ştiinţa este predată ca o problemă 
vie”! Adică, drept practicată fiind! Ori, practicarea ştiinţei se numeşte totuşi 
cercetare, iar universitate se cheamă totuşi, şi exact, locul şi spaţiul accesului la 
ştiinţă... ca ştiinţă. Deci: ca cercetare ştiinţifică. Şi care, evident, nu poate fi decât 
creativă, aducătoare de noi cunoştinţe, de noi metode şi noi viziuni. 

Prin urmare, în lipsa acestui aspect — care nu poate proveni decât şi numai 
din practicarea propriu-zisă a studiilor din publicaţiile periodice de specialitate, cât şi 
a Monografiilor şi a Tratatelor în privinţa cărţilor — orice manual aşa-zis „universi- 
tar”, nu este şi nici nu poate fi, de fapt, decât o sinteză documentară travestită... 
lipsită însă de onestitatea şi de „umilința” acesteia din urmă 

Rezultatele acestor cercetări se află apoi în strictă — şi tot tristă — concordan- 
tă cu experienţa editorială legată de conceperea celor două rubrici ale revistei 
Philobiblon care sunt destinate problemelor pe care în mod generic le putem numi 
biblioteconomice şi bibliologice.! Şi, evident, cu cea a editării volumelor de antolo- 
gie aferente revistei. Căci marea majoritate a textelor oferite de către autorii lor în 
această „disciplină” spre publicare, sunt — în mod contradictoriu — pe de o parte, 
simple compilaţii realizate în urma frecventării literaturii „de ultimul răcnet” legată 
de temele aflate la modă pe podiumul internaţional al profesiei şi/sau al ştiinţei în 
cauză, însă, pe de altă parte — cele mai consistente — sunt de natură istorică sau 
sociologică etc., care deci nu ating multe probleme care au totuşi o actualitate 
consistentă atât din punct de vedere profesional cât şi ştiinţific (deci de Library and 
Information Science în sensul ei propriu-zis şi veritabil). 

Ori, considerate acum şi în contextul cercetărilor prezentate, este limpede că 
toate acestea semnalează — dar se şi asociază în mod cât se poate de conturat, cu — 
confuzii mentale şi de mentalitate esenţiale şi determinate, care — fără să fie explici- 
tate critic — funcţionează totuşi în mod tacit şi înşelător, atât în această literatură cât 
şi în profesia şi în desfăşurarea lor. 

Este vorba în primul rând de confuzii legate de lipsa de disocieri în privinţa 
aspectului sau caracterului ştiinţific şi cel profesional în această literatură şi mentali- 
tate. Confuzie care, în mod evident „trece” şi impregnează şi publicaţiile ei. Un 
exemplu elocvent în acest sens este tocmai revista Biblioteca care — la analiza 
responsabilă efectuată pentru perioada amintită, se dovedea a fi în cel mai bun caz 
un for sau un buletin de informare profesională generală — a purtat totuşi decenii 
întregi în subtitlul ei (Revistă de bibliologie şi ştiinţa informării) de două ori 


cuvântul ştiinţă”... 


! Rubrici intitulate astăzi Fermeneutica Bibliothecaria şi Special Collections of the Library. 
? Şi astăzi, când publicaţia în cauză a fost trecută sub egida Bibliotecii Naţionale a României, 
această confuzie rămâne de fapt la fel de insistentă. Căci citim pe pagina ei de internet, că: 

Este desigur adevărat că literatura în cauză — adică a noastră — este una care, 
prin firea lucrurilor, e deopotrivă de natură profesionala dar şi de natură ştiinţifică. 
Cum de altfel sunt şi multe alte literaturi. De exemplu cea medicală... Şi aici şi 
acolo, cercetările ştiinţifice sunt inseparabile de consecințele şi de impactul lor 
profesional. Oricât să fie însă de inseparabile cele două aspecte..., ele nu sunt şi nici 
nu pot fi, totuşi, confundate! Literatura profesională, pe de o parte ridică problemele 
etc. ale implementării rezultatelor cercetărilor ştiinţifice (fie ele de natură organizaţio- 
nală, tehnică sau teoretică), şi, pe de altă parte, oferă experienţe problematice care 
vor urma să fie apoi asumate de cercetări ştiinţifice sistematice şi exigente. Ori, în 
mod evident, în literatura noastră profesional-ştiințifică, aceste două aspecte sunt 
lăsate într-o permanentă confuzie şi nelămurire.! Doar astfel poate fi înţeles-explicat 
şi faptul că, totuşi, atât pentru autorii lor, cât şi pentru mulţi cititori — mai precis: 
utilizatori — ai textelor respective, anumite sinteze documentare sau simple 
compilații pot „trece” drept „studii ştiinţifice” sau „monografii” ori chiar „tratate”! 
Adică, drept rezultate ale unor activități ştiinţifice „autentice”. Dar pe baza cărora 
apoi se produc şi şiruri întregi de aşa numite „manuale universitare”. Pe care se 
clădesc, mai departe, nu numai cariere dar se produc şi noi generaţii de specialişti 
care, la rândul lor, nu prea mai pot — chiar dacă ar dori eventual — decât să reproducă 
şi să adâncească confuziile ce între timp au devenit de natură sistemică. 


x 


Notăm, oarecum în paranteză că, paralel cu cercetarea efectuată atunci asupra 
articolelor publicate în periodicele de profil, Ionuț Costea a făcut, în 1997, o analiză 
extrem de sensibilă a învățământului bibliologic superior recent repornit la vremea 
acea sub forma Colegiilor universitare. Analiză în care el a sesizat multe dintre capca- 
nele tendințelor identificabile deja din start în modul lor de concepere, afirmând că: 


„Revista Biblioteca este o publicaţie profesională care apare din anul 1948, având o 
periodicitate lunară. Revista de specialitate a întregului Sistem Naţional de Biblioteci reflectă 
teme de interes din biblioteconomie şi ştiinţa informării.” (s.n.) Vezi: http://www.bibnat.ro/ 
Revista-Biblioteca-s224-ro.htm, data accesării: 24 noi. 2010 

este cazul — că aici nu este şi nici nu poate fi vorba despre „deprecierea” sau despre 
„desconsiderarea” literaturii sau a publicaţiilor de natură profesională. Fie ele editate şi axate, 
de exemplu, pe problemele activităţilor curente sau pe cele ale asociaţiilor etc. profesionale. 
Dimpotrivă, tocmai insistăm asupra importanței decisive ale acestor publicaţii şi eforturi 
intelectuale şi existențiale. Ceea ce „marcăm” însă, este doar şi tocmai confuzia care s-a creat 
şi care — cum se vede — persistă la noi în această chestiune. Desigur, încercând totodată şi să 
identificăm unele dintre sursele şi elementele deopotrivă mentale şi structurale-sistemice ale 
acestor confuzii, dar şi ale persistenței lor. Confuzii care pot apoi contribui — şi chiar 
contribuie — la conturarea unei imagini nedorite ale profesiei noastre atât în mediul ştiinţific, 
cultural cât şi cel instituțional în care noi ne situăm totuşi tocmai potrivit orizonturilor şi 
misiunilor, chemărilor sensurilor noastre esențiale. 


39 


Hermeneutica Bibliothecaria — Antologie Philobiblon - Volumul V 


în faţa unor demersuri „paralele”, în special în ceea ce priveşte discursul didactic în 
domeniul bibliologiei. De aici provine „orizontul scăzut” al disciplinelor bibliologice 
unde efortul didactic se bazează pe experienţa cotidiană profesională, empirică.” 

După care autorul înşiră însă imediat şi orizontul extrem de variat de şanse 
oferite (şi) atunci prin mai multe căi şi contacte internaţionale atât profesioniştilor în 
diferite direcții de specialitate biblioteconomică dar şi noilor cadre universitare, de a 
se califica şi perfecționa profesional şi ştiinţific prin programe şi burse. De care a şi 
beneficiat un număr important de profesionişti. 

Legat însă de acest aspect, mai precis de felul în care majoritatea celor în 
cauză au şi înțeles atunci sensurile participării lor la aceste programe şi contacte 
internaţionale, o altă cercetare, realizată tot la Biblioteca Centrală Universitară 
„Lucian Blaga” din Cluj, a scos — tot atunci — la iveală câteva aspecte problematice 
esențiale şi grăitoare. De această dată ne referim la un studiu privind „starea 
profesiei” la bibliotecarii cu studii superioare din această instituție” care însă, cu 
ajutorul chestionarului aplicat, a indicat — în mod cu totul surprinzător, de fapt — că 
în majoritatea lor, profesioniştii în cauză, dintre care mulți au fost sau au devenit şi 
cadre didactice ale instituţiilor de învățământ bibliologic superior înfiinţate la acea 
vreme, nu au trecut practic prin această participare, prin această experienţă... şi prin 
modificări mentale de fond şi, prin urmare — statistic vorbind — ei nici nu au dobândit 
noi structurări, grile, criterii de apreciere şi de nivel, în judecarea şi participarea lor 
profesională şi academică la procesul repornirii, reformării şi regândirii instituţiilor 
bibliotecare şi de învățământ bibliologic superior.” (Subliniem încă o dată, că, 
evident, aici vorbim de stări şi tendinţe statistice, si nu despre anumiţi indivizi, 
anumite persoane.) 


Este deci limpede că, confuzia de care vorbeam mai înainte este însoţită şi întreţe- 
sută cu alte confuzii, de această dată derivate. Dintre aceste confuzii derivate, cea 
mai importantă şi vizibilă este cu siguranță aceea pe care — pe baza analizelor 
existente, dar şi pe cea a experiențelor la care ne-am referit — ar trebui s-o numim 
fără echivoc: confundarea modei cu actualitatea. Evident, vorbim aici de „„modă” în 
primul rând în sensul în care se discută, de exemplu, şi despre „modele intelectuale”. 
Oricum, dincolo de cele amintite, această confuzie funcţionează de fiecare dată şi în 
ceața şi sub acoperirea intenţiilor — în fond, cum vom vedea mai târziu, cu totul 
lipsite de organicitate — de a fi „la curent” şi „în pas” cu lumea pe zi ce trece mai 
largă şi dinamică a globalizării. 


! Vezi Ionuț Costea, Formarea iniţială în biblioteconomie — Cazul Colegiului de la Cluj- 
Napoca În: Hermenetica Bibliothecaria — Antologie Philobiblon (1) idem p. 193 

? Vezi, István Király, Adriana Szekely: Studiu privind starea profesiei la bibliotecarii cu 
studii superioare din B.C.U. „Lucian Blaga ” Cluj-Napoca În: Hermenetica Bibliothecaria — 
Antologie Philobiblon (1), idem p.54 

* Idem p. 67-68 

Numai că — în ciuda neînțelegerilor şi a confuziilor — „moda” şi „actualita- 
tea” sunt de fapt cu totul diferite. Atât ca sens şi origine terminologică — deci d.p.d.v. 
etimologic — cât şi ca structurare efectivă. Termenul „modă” s-a născut prin 
masificarea şi instrumentalizarea a ceea s-a înţeles la origine, deci în latină clasică, 
prin modus.! Care însemna însă: măsură. Măsură a cărei unitate (de măsurare) se 
aplică apoi asupra a ceea ce este de fiecare dată de măsurat. De aceea nici „modă” 
(módi...) nu înseamnă de fapt altceva decât simpla (sau dificila) aplicare (de ex. 
preluarea-purtarea) a ceva ce mai înainte a fost deja stabilit ca fiind măsură de 
aplicat... Pentru un timp ce-i drept, dar totuşi în mod general. Iar „aplicarea” însăşi — 
adică faptul de a fi „în pas şi la curent cu moda” — nu însemnă şi nici nu pretinde în 
fond altceva, decât imperativul acordării la unităţile deja stabilite ale măsurării. 
Adică, un sincronism facil. 

„Actualitatea” înseamnă şi este însă cu totul altceva. Cum se vede, termenul 
provine din — tot latinescul — actus, adică tocmai din act.” Ea nu înseamnă deci doar 
ceea ce este de preluat prin simpla — sau complicata — aplicare a ceva ce funcțio- 
nează drept unitate con-temporană de măsură ci, dimpotrivă, ceva ce este — la modul 
cât se poate de concret şi articulat — de înfăptuit, de adus la act. Succint spus: până ce 
moda este ceva de aplicat, actualitatea este însă, de fiecare dată, ceva de asumat. 

Prin urmare, înfăptuirea actualități cere ca însăşi această înfăptuire să fie — 
de fiecare dată şi în mod expres — analizată, cercetată critic şi pilotată chiar în 
de cele mai multe ori în textele literaturii noastre bibliologice. Altfel spus: într-o 
literatură care este sau se pretinde a fi deopotrivă profesională dar şi ştiinţifică, moda 
funcționează de regulă în- şi prin compilațiile ultimelor „răcnete” — fie ele sârguin- 
cioase sau chiar superficiale —, iar actualitatea prin cercetări asumate şi conturate ca 
atare. Este deci deopotrivă important că, pe de o parte, să nu confundăm — ci chiar să 
disociem cu claritate — moda şi modele cu/de actualitatea şi actualităţile şi, pe de altă 
parte, să nu confundăm — ci chiar să disociem cu claritate — compilaţia etc. cu- şi de 
cercetarea autentică. 

Ori aceasta presupune şi să luăm atitudine responsabilă — deci să marcăm ca 
atare — orice tendință şi pretenţie care ar prezenta vreo compilaţie... drept rezultat al 
vreunei cercetări. Adică, drept „studiu”, „tratat” sau „monografie”. Căci aşa ceva, în 
realitate, nu este — din partea celor care le practică — decât pură impostură. Sau, din 
partea celor care urmează să efectueze analiza literaturii — nu ar fi decât pură 
confuzie şi eroare. 

La nivel superficial, aceste confuzii pot fi — în plus — alimentate şi chiar 
încurajate desigur de ceea ce trebuie să numim aici aparență tehnică. Aparenţă care 
ne-problematic în timp... prin aderarea-preluarea pur aplicativă a dotărilor şi a 
tehnicilor-programelor etc., aşa cum ele se configurează la starea prezentă-ul/timă a 


! Vezi şi Dicţionarul Online Latin-Român:. http://hwww.limbalatina.ro/dictionar.php, data 
accesării 27. noi. 2010 
? Idem, data accesării 27 noi. 2010 

evoluţiei lor. În realitate însă, adică la modul serios şi organic — cum, de altfel, 
aceasta se află explicitat şi în introducerea încă a primului volum de antologie al 
revistei Philobiblon din anul 1998, introducere care este, (căci este necesar să fie) 
reluată în formă actualizată cu ocazia publicării fiecărui nou volum": „...informati- 
zarea şi modernizarea-evoluţia continuă a bibliotecilor ne confruntă însă — pe noi, 
bibliotecarii — în permanență şi în primul rând: cu noi înşine. Altfel spus, ea se 
dovedeşte a fi o întrebare şi o sfidare propriu-zis hermeneutică, care ne îndeamnă — 
sau ne obligă — ca pe- şi prin parcursul chestiunilor tehnice etc., să ne definim şi să 
ne re-definim în permanenţă pe noi înşine. Adică propria noastră ființă, stare, situare 
şi disponibilitate profesională, instituțională şi existenţială „generală”, dar totdeauna 
actuală! Cu privirea aţintită, desigur, (şi) spre viitor...”.? A fost şi este deci vorba de 
aparenţe care funcționează în mod efectiv „„...în trecerea cu vederea asupra faptului 
că însăşi infrastructura informațională a modernizării poartă în- şi cu sine o anumită 
cultură şi mentalitate. Fără adoptarea şi adaptarea căreia, punerea ei „în funcțiune” 
nu poate fi nici organică şi — la urma urmei — nici întru-totul eficientă. Adică a 
faptului că, pe de o parte, trebuie trase şi duse până la capăt nu numai toate conclu- 
ziile şi consecinţele „profesionale”, „restrânse” etc., ci şi cele instituționale, adminis- 
trative, legislative, de asociere, de formare şi de formare continuă, care decurg din 
acest proces şi, pe de altă parte, prin nesocotirea faptului că adoptarea acestei 
mentalități presupune, la rândul ei, schimbarea, depăşirea efectivă şi — de multe ori — 
chiar suprimarea expresă a datelor propriilor noastre mentalități prezente şi pre- 
judecative! Aceste structuri mentale — care deci trebuie depăşite — se cer de aceea 
studiate, problematizate, identificate şi recunoscute apoi ca fiind tocmai „ale 
noastre” şi ca fiind, în acelaşi timp, propriile noastre frâne şi, desigur, determinări şi 
însărcinări.” 

Capcanele acestei aparenţe şi întâlnirea-simbioza lor cu superficialitea 
neancorată a veleitarismelor de tot felul, sunt însă încurajate în mod constant şi 
sistemic de confuzii mentale şi de mentalități confuze, produse, răspândite, 
încurajate şi reproduse — în fond — prin lipsa şi neglijarea criticii. Sau chiar prin 
reprimarea ei (şi) prin vocea opiniei profesionale comune masificate şi gălăgioase, 
care se manifestă pe zi ce trece mai „impunător” şi pe forurile listelor electronice de 
„discuţii profesionale” cum ar fi de ex. Biblos, unul dintre cele lai folosite în 
România. Dar şi prin insuficiența şi incompetenţa astfel generată şi încurajată în 
„vertebralitatea” exerciţiului public al spiritului critic. 


x 


Aceştia ar fi deci — în concluzie — parametrii principali în contextul cărora se 
situează şi se structurează, vrând nevrând, şi cercetarea pe care o problematizăm şi 


1 Cu titlul Re-Introducere sau: Dincolo de „teoria şi practica” informării şi documentării — 
Spre o hermeneutică posibilă şi necesară. Vezi volumele Hermenetica Bibliothecaria — 
Antologie Philobiblon (1-1998; II-2004; IN-2007; TV- 2009, dar şi volumul de față.) 

? Idem 

? Ibidem 

proiectăm acum. Şi care — din păcate — deşi este presantă, nu pare să aibă totuşi nici 
o „urgenţă” temporală. Căci ea va trebui să repună în mod inevitabil şi întrebarea 
privitoare la starea a ceea ce se numeşte — şi la noi, însă cu prea multă uşurinţă poate 
— „Library and Information Science”. Nume în care figurează totuşi un termen 
ciudat, complicat şi destul de exigent, care este: „ Science”! Un cuvânt care — dacă 
nimic nu-l apără şi nimic nu-l afirmă — este şi rămâne deci expus la malpraxis. Ori, 
numai după reluarea, extinderea şi actualizarea analizelor cercetării vom vedea dacă 
acest cuvânt destul de grav, are sau nu acoperire efectivă, sau, dimpotrivă, el este, de 
cele mai multe ori, folosit doar în van... 

Iar lipsa „urgenței” de timp a cercetării provine pur şi simplu din faptul că, 
prin felul în care lucrurile se produc şi se reproduc, zarurile, ipotetic vorbind, par în 
fond deja „aruncate”... pentru cel puţin o generaţie profesionala şi ştiinţifică. Adică 
pentru 20-25 ani. 

Însă, şi aceasta face parte tot din concluziile esențiale ale meditaţiilor noastre 
de sorgintă filosofică, epistemologică şi scientometrică: repunerea şi reconturarea 
întrebării-cercetării cu privire la „starea” a ceea ce se numeşte în spaţiile noastre 
„LIS” şi a ceea ce implică lucrul acesta, ne va solicita cu siguranța — şi oarecum în 
mod „privilegiat” şi „exemplar” —, revizitarea actuală a problemelor esenței şi a 
sensurilor ştiinţei, profesiilor şi, prin urmare, a instituțiilor bibliotecare în genere. 

Rezumat: Ce este cultura organizațională şi care este impactul său asupra 
managementului unei instituţii este o problematică actuală în societatea dinamică în 
care trăim. Înțelegerea culturii organizației este importantă pentru conducerea unei 
biblioteci : cunoaşterea stilurilor de comportament sau de muncă ale angajaţilor, a 
capacităților şi modului în care se poate implica în dezvoltarea şi bunul mers al 
instituției ajută la planificarea şi implementarea politicilor manageriale şi anticiparea 
eventualelor schimbări. Studierea culturii organizaționale este posibilă prin abordarea 
elementelor ei definitorii: norme, reguli, valori şi credințe împărtăşite practici uzua- 
le, mecanismele de învăţare, modul în care se comunică, criteriile de apartenenţă la 
comunitate, comportamente dezirabile şi indezirabile, raportarea la misiunea stabili- 
tă a bibliotecii şi la strategia de realizare a ei. 


E-mail: valeria_salanki(Qyahoo.fr 


Motto: 


„Importanţa dezvoltării sistemice a bibliotecilor, ca organizaţii eficiente, nu a fost 
niciodată aşa de mare ca acum. Este nevoie, în continuare, de crearea unor noi 
structuri şi a unor procese de interacțiune a personalului, care să reflecte realităţile 
unei lumi aflate într-o permanentă tranziţie. Se resimte nevoia de a dezvolta în 
biblioteci, atât la nivel individual, cât şi la cel organizațional, o atitudine pozitivă 
față de propria conştiinţă şi faţă de reînnoire.” 


1. Introducere în problematica culturii organizaţiei 


Schimbarea este în ordinea firească a lucrurilor, iar în bibliotecă ea este necesară 
pentru că mediul extern este într-o evoluție continuă şi rapidă: bibliotecile trebuie să 


! Owens Irene; Anghelescu, Hermina G. B., Cultura organizaţională şi schimbarea În 
volumul Management pentru viitor — Biblioteci şi arhive. Ed. Hermina G. B. Anghelescu şi 
Istvân Kirâly V. Cluj-Napoca, Presa Universitară Clujeana, 2000, p. 30-40 

răspundă şi să corespundă cerinţelor acestuia. Managerii pot însă adesea constata că 
schimbările, noutățile sunt greu de implementat şi că, în general, deciziile lor se pun 
cu dificultate în practică şi/sau suferă modificări ori alterări nedorite. Aceasta se 
datorează faptului că ele intră în conflict cu cultura — necunoscută! — a organizației. 
Este o realitate cunoscută că un sistem, o ordine a lucrurilor, o inovație sau organiza- 
re nouă, care funcţionează foarte bine într-o anumită cultură, într-o alta este posibil 
să fie total nepotrivită. Dacă acest lucru este mult mai vizibil la nivelul unor culturi 
naţionale (într-un fel muncesc nemții şi în altul românii), el este neglijat la niveluri 
mai mici precum cel instituțional, deşi problema se pune la fel. Pentru a-şi atinge 
scopurile eficient, managementul unei instituţii are tot interesul să cunoască cultura 
organizațională spre a şti asupra căror aspecte să intervină astfel încât inovațiile, 
noutăţile şi în general bunul mers al lucrurilor să nu fie împiedicat de rezistenţa la 
schimbare pe care în mod firesc orice om o are. Schein’ subliniază impactul pe care 
cultura organizaţiei îl are asupra mangementului astfel: „crearea unui climat de 
muncă în echipă şi deschidere este un ţel comun în ziua de azi, dar arareori compa- 
niile realizează în ce măsura presupoziţiile culturale asupra individualismului, asupra 
prerogativelor manageriale şi asupra respectului autorității bazate pe experiența 
reuşită din trecut pot face munca în echipă şi deschiderea imposibile în practică.” Şi 
exemplifică astfel: „Structura sistemelor de recompense în majoritatea organizațiilor 
din USA e în asemenea măsură complet individualistă încât nu e surprinzător că şi 
cele mai bine concepute şi înalt-motivate programe de încurajare a muncii în echipă 
au rezultate minime şi doar de scurtă durată.” O soluţie la această dilemă este cea 
găsită de Singapore Economic Developement Board: au continuat să ofere recompen- 
se individuale, dar numai celor care au reuşit să atragă pe alții pentru a munci în 
echipă. „Ideea este că au realizat înrădăcinarea culturii (organizaționale) în sistemul 
de recompense şi că la acest nivel lucrurile trebuie examinate şi, dacă e nevoie, 
schimbate.” Cultura organizației este un tipar al comportamentelor învăţate, împărtă- 
şite şi transmise în timp între membrii organizației fiind unul dintre determinanții 
esențiali ai modului în care acţionăm şi interacționăm în interiorul acesteia. Obişnu- 
ințele, modul tradițional în care se operează într-o organizaţie, îşi pun amprenta 
asupra culturii acesteia influențând, modelând valorile, credințele, practicile şi 
tiparele comune. 

Comportamentele angajaţilor nu decurg aşadar direct şi doar din regulile de 
funcţionare definite de către conducerea bibliotecii: structura organizaţiei, obiective- 
le, procedurile, modalităţile de stimulare etc. Logica informalului îşi pune şi ea 
amprenta prin numeroase alte fenomene care — necunoscute fiind — scapă controlului 
direct al conducerii şi exercită o influenţă importantă: jocuri de putere, culturi de 
echipă, subculturi, logici identitare şamd. „Înțelegerea culturii organizaționale este 
primul pas necesar în conceperea schimbării într-o organizație şi în reprofilarea 


l! Schein, Edgar H, The Corporate Culture Survival Guide: Sense and Nonsense about 


Culture Change (San Francisco: Jossey-Bass, 1999) 
? Edgar H. Schein, The Corporate Culture Survival Guide: Sense and Nonsense about 
Culture Change 

organizațiilor spre a fi eficiente şi de succes. Schimbarea organizațiilor în mod 
profund, cu sens şi pe termen lung necesită implicare în schimbarea unor percepții, 
convingeri, paternuri comportamentale şi norme fundamentale, şi a căilor de 
construire a sensului care s-au dezvoltat de-a lungul unor lungi perioade de timp. 
Schein avertizează asupra faptului că în managementul schimbării în organizații cel 
mai mare pericol este să nu fie pe deplin apreciată profunzimea și puterea culturii.” 

Pentru a-şi putea realiza obiectivele conducerea unei instituţii are aşadar 


interesul să cunoască aceste fenomene ce definesc cultura organizațională. 


2. O definire sintetică a culturii organizaționale 


„Teoriile şi definițiile culturii organizaţiei oferite de diferite ramuri ale ştiinţei au 
fost utilizate de către cercetători în efortul unei mai bune înțelegerii a complexităţii 
culturii şi a rolul său central în determinarea modului în care funcționăm în 
colectivitate şi în crearea unor organizaţii de succes.” În genere, cultura unei 
organizaţii se referă la un sistem de valori şi de credinţe împărtăşite de membrii 
acesteia, consecinţa fiind omogenizarea durabilă a concepţiilor lor asupra lucrurilor, 
adică instalarea unui numitor comun în ce priveşte interpretarea şi atribuirea de sens 
lucrurilor. 

Altfel spus, Cultura organizaţională defineşte: 
- Cine suntem ca organizaţie, sau „noi” 
- Cum devenim „noi” 
- Ce ne face să fim „noi” şi nu „ei” 
- Cum recrutăm noi membrii şi cum îi socializăm ca să devină „noi” 
- Cum perpetuăm „noi”-ul. sd 

Cum ajung oamenii să împărtăşească aceeaşi cultură organizaţională? Tot în 
genere, oamenii împărtăşesc aceeaşi cultură în urma interiori-zării şi fixării unor 
norme axiolologice, cognitive, afective şi comportamentale. Prin intermediul 
mecanismelor de învăţare cultura organizațională inculcă indivizilor practici stabile 
şi repetitive. „Cultura organizațională joacă de aceea un rol central şi în crearea unui 
mediu de lucru în care bibliotecarii să fie angajaţi (implicaţi) şi să contribuie la 
succesul organizaţiei. Prin analiza culturii locului de muncă este posibil să identi- 
ficăm schimbările care trebuie operate asupra valorilor, structurii organizaționale, 
iniţiativelor conducerii şi administraţiei şi mecanismele de suport necesare instau- 
rării un mediu de lucru pozitiv, creativ şi stimulativ care să susțină progresul şi 


succesul viitor al bibliotecii.” 


! Carol Shepstone and Lyn Currie, Transforming the Academic Library: Creating an 
Organizational Culture that Fosters Staff Success 

? William Sannwald, Understanding Organizational Culture 

* Carol Shepstone and Lyn Currie, Transforming the Academic Library: Creating an 
Organizational Culture that Fosters Staff Success 

3. Funcţiile fundamentale ale culturii organizaţiei: 


A 


Ceea ce numim „cultura organizaţională” îndeplineşte deci o serie de funcţii a căror 
caracteristică comună este faptul că fiecare este decisivă pentru funcţionarea 
eficientă a organizației. 


A. Funcţia de integrare internă a culturii organizaţiei 

Vizează crearea unui sentiment şi a unei stări de unitate în urma obținerii colective a 

rezultatelor. De asemenea cultura organizațională determină : 

- metodele comunicaționale (cum cooperează angajaţii, cum circulă informaţiile etc); 

- criteriile de apartenență la comunitate (inserţia şi excluderea membrilor); 

- normele ce reglează atribuirea statutului fiecăruia dintre membrii; 

- regulile ce structurează relaţiile sociale (gradul de familiaritate permis între 
membrii); 

- comportamentele dezirabile şi indezirabile (sistemul de recompense şi sancțiuni). 


B. Funcţia de adaptare externă 

Are ca principal obiectiv stabilirea unui consens larg relativ la poziţionarea organiza- 
tiei în mediul extern şi în genere în spațiul public. Ea comportă misiunea şi strategia 
aleasă pentru a îndeplini obiectivele stabilite, mijloacele operaţionale necesare 
pentru a atinge obiectivele, indicatorii de performanță şi măsurile coercitive la care 
se poate recurge în caz de derapaj. 

Este însă decisiv faptul că toate funcțiile fundamentale ale culturii organiza- 
tionale relevă o intenţionalitate strategică, deci managerială. Pentru un manager este 
foarte important să cunoască stilurile de comportament sau de muncă ale angajaţilor. 
Prin cunoaşterea culturii organizației schimbarea în biblioteci poate fi anticipată, 
planificată şi implementată pe căi mai bune şi eficiente. De aceea este important de 
cunoscut faptul că cultura organizaţiei poate fi influențată în direcția şi intenția 
realizării unui obiectiv stabilit. 


4. De ce este important ca managerii de bibliotecă să fie interesaţi de cultura 
organizației lor ? 


Literatura în domeniul managementului şi al businessului laudă importanţa înţele- 
gerii culturii organizaționale în vederea schimbărilor ce urmează a fi implementate, 
administrate şi integrate astfel încât orice fel de organizaţie să poată funcţiona cu 
succes. 

Pentru un manager este foarte important să cunoască stilurile de comporta- 
ment sau de munca ale angajaţilor pe care-i coordonează, ce pot ei face cu adevărat 
şi în ce mod pot contribui realmente la dezvoltarea instituţiei. Căci astfel schimbarea 
în biblioteci poate fi anticipată, planificată şi implementată pe căi mai bune. 

Pe scurt, într-o lume în permanentă schimbare, biblioteca şi bibliotecarii ei, 
sunt şi ei supuşi exigenţelor de adaptare, care presupun nu numai un efort şi accepta- 
rea acestuia ca pe ceva firesc şi necesar în derularea activităţii lor, dar şi creativitate. 
În măsura în care conştiinţa reală a propriei valori, individuale şi profesionale este 

prezentă, bibliotecarul are reperele necesare pentru a face față provocărilor interne şi 
externe ale organizației. De aceea o cultură a organizaţiei care să încurajeze forma- 
rea unei conştiinţe profesionale pozitive, o atitudine favorabilă schimbării este 
indispensabilă bunei funcționări a unei instituţii. Şi o atitudine pozitivă faţă de 
organizația (biblioteca) însăşi. 

Implementarea unor noi metode şi direcții de lucru, a unor noi tehnologii, 
schimbări care constituie o realitate curentă în BCU „Lucian Blaga”, precum şi 
inițierea unor programe pentru personal şi stabilirea sistemelor de recompense pot să 
fie determinate în mod decisiv de cunoaşterea culturii organizației. Atunci când o 
normă, o dimensiune a culturii organizaţiei se schimbă, comportamentul individului 
se schimbă şi el conform unui nou pattern de conformare, iar dezvoltarea manage- 
rială a organizației vizează oricum schimbarea întregului sistem. 

Atingerea unui scop este condiționată de cunoaşterea resurselor de care 
dispunem: scopul principal al bibliotecii este de a oferi servicii de calitate cît mai bună 
utilizatorilor, iar bibliotecarii sunt resursele umane care fac să funcţioneze biblioteca. 
Cunoaşterea valorilor şi credințelor asumate de către aceştia, adică a culturii organi- 
zației înseamnă a aprecia în ce măsură acesta este centrată pe deservirea utilizatorilor 
şi în genere pe toate aspectele legate de funcționarea specifică a unei anumite biblio- 
teci şi ce se poate face pentru a imprima organizației direcția dorită, dacă este cazul . 


5. Cum se poate studia cultura organizaţională ? 


Conturarea culturii organizaționale în bibliotecă este intermediată de studiul elemen- 
telor ei definitorii, descrise mai sus: normele, regulile, valori şi credinţe împărtăşite, 
practici uzuale, mecanismele de învăţare, modul în care se comunică, criteriile de 
apartenență la comunitate, comportamente dezirabile şi indezirabile, raportarea la 
misiunea stabilită a bibliotecii şi la strategia de realizare a ei. 

Bineînţeles subiectul este vast, aşa încât diferitele aspecte legate de cultura 
organizațională pot şi este şi mult mai eficient, să fie studiate în etape. 

Propun, într-o primă fază, studierea canalelor de comunicare, a fluxului de 
informaţie, mai precis în ce mod angajaţii bibliotecii receptează deciziile manage- 
riale (de toate gradele), cum realizează cooperarea în vede-rea realizării sarcinilor 
lor, cum circulă informaţia între diferitele niveluri ierarhice precum şi între servicii şi 
în interiorul acestora. Ar putea fi aici adăugată şi studierea felului şi ale bazelor în - 
şi pe care sunt atribuite sarcinile: care sunt criteriile de repartizare a unei anumite 
sarcini unei anume persoane etc., acestea fiind elemente definitorii ale eficienţei unei 
organizații. 

Pentru a realiza acest lucru, în primul rând trebuie studiat grupul de lucru ca 
formaţiune psihosociologică: compoziția grupului, sarcinile, respe-tiv activitatea 
grupului, procesele de interacțiune, structura grupului, conştiinţa colectivă, gradul de 
coeziune, eficiența grupului. Considerăm aici grupul ca fiind colectivul unui departa- 
ment al bibliotecii, urmând apoi să vedem care este relaţionarea între departamente. 
Toate astea raportate la canalele formale şi informale de comunicare: ex. Intranet, 
Buletinul informativ, comunicare de sarcini, comunicare pe parcursul realizării lor etc. 

Astfel, Darlene Fichter analizează modul în care se reflectă cultura 
instituțională în funcţionarea Intranetului : „Realizarea unui Intranet care să fie bine 
utilizat şi valorizat de către angajaţi cere viziune, multă muncă şi bunăvoință 
orientată către utilizatorii săi. Succesul Intranetului nu este dependent doar de un 
singur factor, ci de combinația mai multora: cultura organizațională, părțile 
implicate, conținut şi instrumente, designul şi alegerea informaţiei, uşurinţa în 
utilizare, percepţia existentă asupra sa. Cei care se ocupă de Intranet au nevoie în 
permanență să evalueze cît de bine funcționează şi asupra căror aspecte trebuie 
intervenit. Să ştim de ce Intranetul nu-şi utilizează întreg potenţialul este primul 
lucru cu care să încep planificarea a ceea ce trebuie făcut pentru a-l pune pe roate. 
Faptul că Intranetul este un instrument util pentru angajaţi nu este suficient pentru ca 
el să şi fie adoptat de aceștia.” ' 


6. Metoda de cercetare 


În funcţie de diferitele centre de interes stabilite de către conducerea bibliotecii — 
culegerea datelor se va face prin îmbinarea mai multor metode de cercetare: 
studierea documentelor, ancheta directă şi indirectă, tehnica grafurilor (pentru 
cercetarea relațiilor de comunicare şi a celor preferenţiale), interviul. 


BIBLIOGRAFIE: 
1. ANGHELESCU, Hermina G. B., OWENS Irene, Cultura organizațională şi 
schimbarea — , în Management pentru viitor — Biblioteci şi arhive, Ed. Presa 


Universitară Clujeană, Biblioteca Centrală Universitară „Lucian Blaga”, Cluj- 
Napoca, 2000, pag. 30- 40. 

2. FICHTER, Darlene, Making Your Intranet Live Up to Its Potential, bază de date 
online: WilsonWeb, (Weston, Conn.) 30 nol 51-3 Ja/F 2006. 

3. KAARST-BROWN, Michelle L.; NICHOLSON, Scott; VON DRAN, Gisela M., 
Organizational Cultures of Libraries as a Strategic Resource, bază de date online : 
WilsonWeb, Library Trends v. 53 no. 1 (Summer 2004) p. 33-53. 

4. OLSON, John A., What Academic Librarians Should Know about Creative 
Thinking, bază de date online : WilsonWeb, The Journal of Academic Librarianship 
25 no5 383-9 S 1999. 

5. OUIMET, Gerard, Voyage au centre des typologies de cultures d'entreprises: un 
itineraire psychologique, bază de date online : PROQUEST 500. Gestion. Montréal: 
Summer 2007. Vol. 32, No. 2; p. 51. 

6. RADU, Ioan, Psihologie socială, ed. Exe, Cluj-Napoca, 1994. 

7. SANNWALD, William, Understanding Organizational Culture, bază de date 
online: WilsonWeb, Library Administration & Management 14 nol 8-14 Wint 
2000. 


! Fichter, Darlene, Making Your Intranet Live Up to Its Potential 


49 


Hermeneutica Bibliothecaria — Antologie Philobiblon - Volumul V 


8. SCHEIN, Edgar H., The Corporate Culture Survival Guide: Sense and Nonsense 
about Culture Change (San Francisco: Jossey-Bass, 1999) 
http://dspace.mit.edu/bitstream/handle/1'721.1/2759/SWP-4091- 
43770202.pdf?sequence=l 

9. SHEPSTONE, Carol and CURRIE, Lyn, Transforming the Academic Library: 
Creating an Organizational Culture that Fosters Staff Success, bază de date online : 
WilsonW eb, The Journal of Academic Librarianship 34 no 4 358-68 J1 2008. 

10. STEPHENS, Denise, RUSSELL, Keith, Organizational Development, 
Leadership, Change, and the Future of Libraries, bază de date online : WilsonWeb, 
Library Trends v. 53 no. 1 (Summer 2004) p. 238-57. 


CERCETAREA 


CALITATEA COMUNICĂRII 
O reflectare a acesteia în ancheta privind comunicarea în relaţiile de muncă 
realizată în februarie 2009 printre angajaţii Bibliotecii Centrale Universitare 
„Lucian Blaga” 


Acest studiu a vizat cu precădere angajaţii BCU implicaţi direct în activităţi 
specifice bibliotecii, incluzând şi serviciile de contabilitate şi resurse umane. Scopul 
nostru fiind de a obţine o imagine de ansamblu asupra comunicării profesionale în 
cadrul instituţiei noastre am realizat o anchetă sociologică pe bază de chestionare 
aplicate personalului din BCU, din clădirea centrală şi de la filiale, anchetă ce poartă 
asupra unor probleme generale de comunicare. Chestionarele, concepute parțial 
diferențiat pentru angajaţii fără funcții de conducere la nivel de management 
superior şi pentru cei cu funcţii de conducere, precum şi pentru colegii din centrală şi 
cei din filiale, au fost completate în marea lor majoritate. Diferenţele în construcția 
chestionarelor îşi au motivaţia în poziționarea diferită în structurarea relațiilor de 
comunicare: altfel sunt implicaţi în relaţiile de comunicare şi au altă percepție asupra 
comunicării cei cu putere de decizie, cei are sunt în clădirea centrală sau cei de la 
filiale. Chestionarele sunt prezentate în anexe , iar raportul este structurat în funcție 
de acestea, pentru simplificarea prezentării. În clădirea centrală au fost completate 
83 de chestionare din care 5 de către şefii de servicii şi birouri, plus 6 chestionare 
completate de către membrii ai conducerii bibliotecii. La filiale au fost completate 
68 de chestionare. Au fost şi persoane care au refuzat să completeze chestionarele. 
Problematica chestionarului fiind una destul de delicată, căci exprimarea părerii 
asupra comunicării, în special dacă există opinii critice poate ridica rezerve unora 
din cei chestionați ori distorsionând răspunsul, ori ducând la refuz (non răspunsuri 
sau chiar necompletarea chestionarului), am ales să nu pun întrebări de identificare. 
Scopul a fost de a obţine informaţii generale asupra calității comunicării în BCU cît 
mai aproape de realitate, căci anonimatul asigură şanse mai mari de exprimare 
sinceră a părerii, aşa încât am sacrificat posibilitatea de a obţine date comparative. 

Nu am întrebat aşadar care este departamentul din care fac parte respondenţi, pentru 
a nu trezi suspiciuni, chiar dacă informaţiile obţinute ar fi fost interesante. Datele pe 
care le-am obţinut arată cum este percepută comunicarea şi care sunt eventualele 
probleme şi disfuncționalități la nivelul întregii instituții, arătând şi unele posibile 
soluţii care se întrevăd din analiza situaţiei. Totodată trebuie să menţionez că răspun- 
surile la întrebarea privind departamentele cu care contactele sunt mai frecvente, nu 
au fost analizate, considerând că sunt irelevante pentru subiectul lucrării. 

În prezentarea datelor am respectat următoarea structură pentru fiecare 
întrebare: 


- un tabel cu datele obţinute în centrală şi la filiale, de la toţi angajaţii excep- 
tând membrii din conducerea BCU (şefi coordonatori, director economic, 
director general adjunct TC); 

- un grafic cu răspunsurile şefilor de birouri şi servicii din centrală; 

- un grafic cu răspunsurile şefilor de birouri şi servicii de la filiale; 

- un grafic cu răspunsurile membrilor din conducerea BCU. 


În cazurile în care întrebarea a vizat doar o parte din populaţia luată în 
studiu, apar doar unele din tabele şi grafice. 

Tabelele şi graficele sunt interpretate în fiecare caz, pentru a uşura 
înţelegerea acestora. 

Cum opiniile şefilor de servicii şi birouri au fost tratate separat, menționez 
şi existența unei mari diferențe structurarea departamentelor, unul din şefii 
coordonatori din centrală având 4 şefi în subordine şi 5 servicii / birouri, altul doar 1 
şef de serviciu şi 4 servicii / birouri, iar la filiale 6 şefi de servicii / birouri: 


1. Dezvoltarea colecţiilor, evidenţa, prelucrarea şi conservarea publicaţiilor 
Dezvoltarea colecțiilor şi evidenţa publicaţiilor 
Colecţii speciale — 7 şef 
Prelucrarea colecțiilor. Catalogare şi clasificare — 7 şef 
Depozit. Conservarea colecţiilor — 1 şef 
o Împrumut. Laborator de igienizare a publicaţiilor — 7 şef 
2. Cercetare bibliografică. Documentare. Relaţii cu publicul. Promovarea 
serviciilor 
o Cercetare bibliografică — 1 şef 
o Documentare 
o Relații cu publicul 
o Promovarea serviciilor 
3. Biblioteci filiale — 6 şefi 


O 0 0 o 

1.COMUNICAREA PRIVITOR LA PROBLEMELE PROFESIONALE ÎN 
CADRUL BCU 
Comunicare de sus în jos 


Tomun Kria angajaţi din clădirea centrală angajaţi de la filiale 
de sus in jos 

Frecvenţă Procent Procent Frecvenţă Procent a a 

i cumulat : cumulat 

foarte bună 5 6,0 6,0 20 29,4 294 
bună 22 26,5 32,5 27 39,7 69,1 
acceptabilă 18 AT 54,2 15 PPNI 912 
deficitară 27 32,5 86,7 6 8,8 100,0 
ineficientă 9 10,8 97,6 
altă părere 2 2,4 100,0 
Total 83 100,0 68 100,0 


Comunicarea dinspre şefi spre angajați este apreciată ca bună şi foarte 
bună de către 33% din angajatii centralei şi de către 69 % din angajații de la filiale. 

În centrală 43 % din angajaţi consideră comunicarea de sus în jos deficitară 
sau ineficientă, în timp ce la filiale procentul este unul sensibil mai scăzut: 9% 
consideră că este deficitară şi nici o opţiune nu este pentru varianta „ineficientă” . 

Adică cei de la filiale par să fie mult mai mulţumiţi de felul în care 
superiorii comunică cu ei decât angajaţii din centrală, unde opiniile negative se 
regăsesc într-un procent destul de mare. 

La şefii de birouri şi servicii putem observa o apreciere a situaţiei simi- 
lară cu cea a majorităţii, atât la filiale cît şi în centrală, în timp ce managemen- 
tul superior face o evaluare mai bună decât restul angajaţilor, considerând 
comunicarea mai bună decât o apreciază subalternii (vezi cele trei grafice de mai 
jos): 


Şefi intermediari - clădirea centrală 


Comunicare de sus în jos 


deficitară 3 D acceptabilă 
acceptabilă 2 m deficitară 

Comunicare de sus in jos- şefi filiale 


acceptabila 
1 


foarte buna 
2 


Management superior: 


Comunicare de sus in 
jos 

M buna 

M foarte buna 
acceptabila 

deficitara 
Dl ineficienta 
E aita parere 


1 
3 
acceptabila 


2 
foarte buna| 


(unde altă părere = depinde de departament) 


53 


Hermeneutica Bibliothecaria — Antologie Philobiblon - Volumul V 


Comunicarea de jos în sus 


Comunicare de josin sus angajaţi din clădirea centrală angajaţi de la filiale 


Frecvenţă Procent  Frecvenţă Procent 
foarte bună 5 6,0 18 26,5 
bună 2) 26,5 30 44,1 
acceptabilă 26 31,3 12 17,6 
deficitară 16 19,3 5 7,4 
ineficientă 8 96 3 44 
altă părere 3 3,6 - - 
Total 80 96,4 68 100,0 
non răspuns 3 3,6 
Total 83 100,0 


Şi în ce priveşte comunicarea dinspre angajaţi spre şefi situaţia e mai favo- 
rabilă la filiale, unde 44% respectiv 27% apreciază că aceasta este bună, respectiv 
foarte bună, adică 71% din respondenţi au o opinie pozitivă, iar 18% consideră 
acceptabilă comunicarea. La centrală 27%, respectiv 6% consideră comunicarea ca 
fiind bună, respectiv foarte bună, iar 31% acceptabilă. Aşadar şi aici la filiale majo- 
ritatea respondenţilor, adică 71% fac aprecieri pozitive, în timp ce la centrală 
respondențţii sunt mult mai critici, opiniile împărțindu-se practic între „accepta- 
bil” 31%, „bună” şi „foarte bună” 33% şi tot 33% „deficitar” şi „ineficient”. 

În ce priveşte opiniile şefilor de birouri şi de servicii, cei de la filiale au o 
opinie similară cu a colegilor din subordine, pe când cei din centrală apreciază 
situația mai favorabil față de opinia majoritară. Managementul superior are opinii 
dispersate. 


Şefi centrală: 


Comunicare de jos în sus 


foarte bună 
2 


m foarte bună 


acceptabilă m acceptabilă 


3 

Şefi filiale: 


Comunicare de jos în sus- şefi filiale 


acceptabilă 
1 foarte bună 
2 


Management superior: 


Comunicare de jos in 
sus 


Ho 

H buna 

E foarte buna 
H acceptabila 
O deficitara 
H ineficienta 
H aita parere 


efiziara carte buna 
acceptabila 
2 

Comunicarea în interiorul departamentului 


Comunicare în departament angajați din clădirea centrală angajați de la filiale 


Frecvenţă Procent  Frecvenţă Procent 

foarte bună 17 20,5 41 60,3 
bună 30 36,1 17 25,0 
acceptabilă 24 28,9 10 14,7 
deficitară 8 9,6 - - 
ineficientă 2 2,4 = - 
altă părere - - - - 
Total 81 97,6 68 100,0 
Non răspuns 2 2,4 

Total 83 100,0 


Comunicarea în interiorul departamentului este apreciată mai mult ca 
cea între angajaţi şi şefi atât în centrală cît şi la filiale: 57% din angajații 
centralei şi 85% din cei ai filialelor sunt de părere că acesta este bună si foarte 
bună, cu o majoritate de 60% la filiale, care spun că e foarte bună comunicarea în 
interiorul departamentului. Opiniile negative sunt minoritare în centrală şi lipsesc 
la filiale. Șefii de servicii se înscriu în aceeaşi tendință. 


Şefi servicii şi birouri — centrală 


Comunicare în departament 


acceptabilă bună 
1 1 


foarte bună 
3 

Comunicare în departament - şefi filiale 


foarte bună 
2 


Comunicarea între departamente : 


Comunicare între angajaţi din clădirea E : 

departamente iu centrală aia aud sula filiale 
Frecvenţă Procent  Frecvență Procent 

foarte bună 1 P2 6 8,8 
bună 25 30,1 26 38,2 
acceptabilă 25 30,1 27 39,7 
deficitară 22 26,5 4 S9 
ineficientă 8 9,6 2 2,9 
altă părere - - 2 2,9 
Total 81 97,6 67 98,5 
Non răspuns 2 2,4 1 1,5 
Total 83 100,0 68 100,0 


Comunicarea între departamente este considerată bună sau acceptabilă în 
egală măsură atât la filiale cît şi în centrală: în centrală 30% din respondenţi 
consideră că aceasta este bună şi tot atâția acceptabilă, iar la filiale 38 % bună şi 
40% acceptabilă. Păreri critice sunt mai multe în centrală, unde 27% consideră 
deficitară comunicarea între departamente şi 10% ineficientă. E foarte probabil că 
relativul echilibru dintre opiniile „bună”, acceptabilă” şi „deficitară” din 
centrală, precum şi între „bună” şi acceptabilă” la filiale se datorează 
diferenţelor între diferitele departamente respectiv între diferitele filiale, 

relaţiile dintre acestea variind de la o situaţie la alta. Ne putem face o imagine 
de ansamblu asupra situaţiei, care de duce la concluzia că, la filiale comuni- 
carea este văzută mai bine ca în centrală, unde comunicarea între departa- 
mente nu este foarte fluentă, e doar funcţională. 

Şefii de birouri şi servicii par şi mai puțin satisfăcuţi, aprecierile celor din 
centrală tinzând spre „deficitar” mai mult, iar părerea celor de la filiale este împărțită 
între acceptabilă şi foarte bună — punctul lor de vedere fiind probabil influenţat de 
filialele aparținătoare. 


Şefi servicii şi birouri — centrală 


Comunicarea între departamente 


ineficientă acceptabilă 
1 1 
m acceptabilă 
m deficitară 
D ineficientă 
deficitară 
3 


Şefi filiale 


Comunicare între departamente 


acceptabilă foarte bună 
3 3 

În ceea ce priveşte managementul superior, părerile sunt foarte împărțite 
aşa încât par să nu vorbească despre aceleaşi departamente, aşadar nu par să 


aibă o viziune de ansamblu asupra modului în care departamentele comunică. 


Conducere 


Comunicare intre 


departamente 


M buna 

M foarte buna 
acceptabila 
M deficitara 
ineficienta 
M alta parere 


alta parere 


1 


foarte buna 
2 

acceptabila 
1 


Comunicarea între şefi coordonatori şi şefi de servicii şi birouri 

Părerea angajaţilor asupra comunicării dintre superiori, se bazează pe o 
percepție mai mult sau mai puțin indirectă a situaţiei, dar în mod firesc o opinie 
asupra acesteia e foarte probabil să existe la fiecare din angajați. 

Cu toate acestea la 55% din angajaţi centralei şi ceva mai puţini, respectiv 
32% din cei ai filialelor, optează pentru varianta de răspuns: „nu ştiu cum comunică” 
- şefii coordonatori şi şefii de birouri şi servicii. La filiale însă există un procent 
ridicat, 60%, care au o percepţie pozitivă asupra comunicării între şefii 
coordonatori şi şefii de birouri şi servicii, în timp ce în centrală 21% percep 
comunicarea dintre aceştia ca bună şi tot atâţia ca deficitară. Părerea şefiilor de 
servicii şi birouri din centrală este similară opiniei angajaţilor care s-au exprimat 
în acest sens, împărțindu-se între „bună” şi „deficitară”, în timp ce la filiale 
răspunsul e unanim: comunicare între şefi e bună. Managementul superior are o 
părere predominant favorabilă , doar unul din şase respondenţi considerând ca 
deficitară comunicarea între şefi de servicii şi birouri şi şefi coordonatori. 

Comunicare intre şefi 


coordonatori şi şefi de birouri şi oin a a angajați de la filiale 
z centrală 
servicii 

Frecvenţă Procent Frecvență Procent 

bună 17 20,5 41 60,3 
deficitară 17 20,5 4 5,9 
proastă 3 3,6 - - 
nu ştiu cum comunică 46 55,4 22 32,4 
Total 83 100,0 67 98,5 
non răspuns - - 1 1,5 
Total 68 100,0 


Centrală 


comunicarea între şefi coordonatori şi şefi de 
servicii şi birouri 


deficitară 
2 

Management superior: 


Comunicare intre sefi 


[E] foarte buna 
M buna 

El acceptabila 
EI deficitara 
foarte proasta 
[El atta parere 


1 
acceptabila 
3 


buna 
1 


Comunicarea între directori şi şefi coordonatori 

Aici procentul celor care declară că nu au cunoştinţă despre modul în care 
se comunică la nivelul şefilor coordonatori şi ai conducerii este destul de ridicat, 
lumea abţinându-se de a face comentarii despre situaţii pe care nu le cunosc în mod 
direct: 68% respectiv 56% din respondenţii centralei respectiv ai filialelor declară că 
nu ştiu cum comunică superiorii între ei, doar la filiale există un număr ceva mai 
mare de opinii favorabile: 37% percepând ca bună comunicarea dintre şefi 
coordonatori şi managementul superior. Nici şefii de servicii şi birouri nu fac opinie 
separată la centrală - doar unul apreciază ca bună comunicarea la acest nivel, restul 
neştiind. La filiale însă opinia majorității şefilor este că şeful coordonator are o 
relaţie bună cu conducerea. lar managementul superior (incluzând cei doi şefi 
coordonatori din centrală , cel de la filiale, şeful administrativului şi doi din directorii 
adjuncti) are opinii dispersate. 


nu ştiu cum comunică 56 67,5 38 55,9 
Total 83 100,0 67 98,5 
Non răspuns 1 1,5 
Total PERTE ÎN 68 100,0 
bună 12 14,5 25 36,8 
deficitară 12 14,5 4 5,9 
proastă 3 3,6 - - 

Şefi servicii şi birouri — centrală 


Comunicarea între directori şi şefi coordonatori : 


bună 


nu ştiu cum 
comunică 
4 


Comunicare directori / şefi coordonatori - filiale 


nu ştiu cum 
comunică 
1 


bună 

Management superior: 


Comunicare directori / 
sefi coordonatori 


E] foarte buna 
El buna 
acceptabila 
E] deficitara 
foarte proasta 
E aita parere 


defi icitara 
acceptabila 
1 


foarte buna 
2 


buna 
2 


Colaborarea cu colegii 

Întrebați cum resimt situația în care au nevoie de colaborarea sau ajutorul 
colegilor din serviciu, 39% din respondenții din centrală şi 50% din cei de la 
filiale, spun că aceştia sunt întotdeauna cooperantți şi 36% respectiv 37% că sunt de 
regulă cooperanți. Procentul celor care declară că destul de greu cooperează cu 
colegii este destul de ridicat în centrală, practic un sfert din respondenţi. 


Colaborarea cu angajaţi din clădirea 


aa E angajaţi de la filiale 
Frecvență Procent Frecvență Procent 
întotdeauna 32 38,6 34 50,0 
de regulă 30 36,1 25 36,8 
destul de greu cooperez cu 20 24,1 6 8.8 
colegii > 
alt răspuns 1 W2 1 1,5 
Apelez la şeful ierarhic - - 1 1,5 
Total 83 100,0 67 98,5 
Non răspuns 1 ILS 
Total 68 100,0 

Şefi servicii centrală 


Colaborarea cu colegii 


întotdeauna 
destul de greu 1 
cooperez cu colegii 
2 


de regulă 
2 


Colaborare cu colegii - şefi filiale 


întodeauna 
2 


de regulă 
4 

Colaborarea între servicii 


Colaborarea intre servicii: angajați din clădirea centrală angajaţi de la filiale 


Frecvenţă Procent  Frecvenţă Procent 
foarte bună - - 5 7,4 
bună 2 26,5 36 529 
acceptabilă 39 47,0 18 26,5 
deficitară 20 24,1 8 11,8 
foarte proastă 1 1,2 - - 
alta părere 1 l2 - - 
Total 83 100,0 67 98,5 
non răspuns - - 1 1,5 
Total 68 100,0 


Dacă în centrală 47% consideră acceptabilă colaborarea între servicii, 
27% o apreciază ca fiind bună şi 24% deficitară, la filiale sunt 53% care apreciază 
ca bună colaborarea între servicii, 27% acceptabilă şi doar 12% deficitară. Nici 
membrii conducerii bibliotecii nu par să considere prea bună comunicare între 
servicii (cu excepția filialelor) . Imaginea pe care ne-o putem face este că situația s- 
ar mai putea îmbunătăţi în privința colaborării între servicii, mai ales în centrală. 
Faptul că filialele par mai satisfăcute poate să se explice prin legătura cu anumite 
servicii din centrală, care prin specificul lor cooperează cu filialele şi relaţia este una 
satisfăcătoare. Oricum în general filialele au un grad de mulțumire ridicat față de 
centrală, dacă e să analizăm totalitatea răspunsurilor date pe parcursul întregului 
chestionar. Probabil şi gradul de autonomie pe care îl au filialele, precum şi şeful 
coordonator al acestora au o influenţă în acest sens. 


Colaborarea între servicii 


deficitară bună 
1 1 


acceptabilă 
3 

Colaborarea între servicii - fililale : 


foarte bună 
1 


0 foarte buna 
a buna 


bună 


Colaborarea intre 

servcii : 

M foarte buna 

Mbuna 

B acceptabila 

M deficitara 

O foarte proasta 

M ata parere 


alta parere 
1 


acceptabila 
2 

Sprijinul centralei pentru filiale (doar filialele) 

Întrebaţi dacă Biblioteca Centrală sprijină biblioteca filială în rezolvarea 
problemelor 59% au răspuns că da, 31% că doar uneori şi 10% că de regulă nu se 
simt sprijiniți. Variaţiile sunt explicabile funcţie de filiale, nefiind probabil toate în 
aceleaşi relaţii cu centrala, experienţele fiind diferite şi în funcţie de nevoile 
bibliotecii, şi de oameni. 


Centrala va sprijină ? Frecvenţă Procent 
de regulă da 40 58,8 
doar uneori 21 30,9 
de regulă nu ne simţim sprijiniți 7 10,3 
Total 68 100,0 


Concluzii de etapă: 

Respondenții au fost chestionați asupra comunicării pe mai multe nivele: comuni- 
care de sus în jos, de jos în sus, în interiorul departamentului din care fac parte, între 
departamente, între şefi coordonatori şi şefi de birouri şi servicii şi între şefi coordo- 
natori şi management superior 

Comunicarea pe probleme profesionale în cadrul BCU este percepută cu o 
diferențiere destul de pronunțată între centrală şi filiale, unde aprecierea asupra 
comunicării la diferitele niveluri posibile este mult mai bună ca în centrală. Şeful 
coordonator al filialelor este considerat ca având o bună comunicare cu toate părțile 
implicate. De asemenea managementul superior nu pare să facă un corp comun în 
sensul că opiniile asupra comunicării sunt dispersate, sunt atâtea opinii câte persoa- 
ne, nu putem spune că există o opinie asupra comunicării pe diferite paliere, ci mai 
multe opinii diferite. 

În ce priveşte comunicarea de sus în jos, adică dinspre şefi înspre angajați, 
la filiale opinia e preponderent pozitivă, pentru 69% din respondenţi, în timp ce la 
centrală există un procent mare de opinii negative, 43% , iar părerea şefilor de 
birouri şi servicii este similară cu cea a restului angajaților, doar managementul 
superior are o părere mai bună decât cea a majorităţii. 

Comunicarea de jos în sus, dinspre angajaţi spre şefi e percepută similar cu 
cea de sus în jos şi de către angajaţii centralei şi de către cei ai filialelor, doar şefii de 
birouri şi servicii din centrală au o părere mai bună de cît a restului angajaților. 
Managementul superior are opinii dispersate. 

Mai apreciată este comunicarea în interiorul departamentului, atât la filiale 
cît şi în centrală, 85% din respondenţi considerând-o bună şi foarte bună (din care 
60% foarte bună) la filiale, respectiv 57% în centrală. Opiniile negative sunt minori- 
tare în centrală şi inexistente la filiale. 

Între departamente calitatea comunicării pare să fie variabilă de la un 
departament la altul, ce se remarcă e o situație mai bună la filiale decât în centrală, 
unde comunicarea pare să fie doar cît de cît funcţională. 


67 


Hermeneutica Bibliothecaria — Antologie Philobiblon - Volumul V 


Şi opiniile exprimate asupra comunicării între şefii coordonatori şi şefii de 
birouri şi servicii sunt net diferite la filiale, unde percepția pozitivă primează - 60% 
din respondenţi — faţă de 21% în centrală aleg răspunsul „bună”. În centrală procen- 
tul celor care declară că nu ştiu cum comunică şefii este de 55% pe când la filiale e 
de 32%. Şefii de servicii şi birouri sunt în consens cu majoritatea în centrală, iar la 
filiale toţi consideră comunicarea cu şeful coordonator ca fiind bună. Managementul 
superior are o părere predominant bună, doar unul din şase neconsiderând bună 
comunicare dintre şefi, ci deficitară. 

Percepția asupra comunicării dintre direcțiune şi şefi coordonatori se remar- 
că printr-un număr mare de răspunsuri "nu ştiu cum comunică” 68% respectiv 56% 
în centrală respectiv la filiale, această opțiune păstrându-se şi în cazul şefilor de 
birouri şi servicii din centrală. La filiale toți consideră că şeful coordonator comu- 
nică bine cu direcțiunea. Managementul superior are păreri variate: deficitară, accepta- 
bilă, bună, foarte bună - de la un caz la altul. 

Colaborarea cu colegii trezeşte nemulțumiri în centrală pentru aproximativ 
un sfert din respondenţi. 

Concluzie: Comunicarea între persoane şi servicii este apreciată ca bună la 
filiale, în timp ce în centrală este percepută destul de prost. Care sunt deosebirea dintre 
filiale şi centrală ce poate explica această diferență în realizarea unei bune comuni- 
cări ? În primul rând filialele sunt dispersate şi deci distanţate fizic, dar şi practic de 
conducerea centrală a bibliotecii. Au un grad de autonomie mai mare, sunt nevoite 
să se descurce în gestionarea multor şi variate situații fără girul permanent al condu- 
cerii. Totodată se evidențiază opiniile bune în ce priveşte şeful coordonator al filiale- 
lor în toate ipostazele de comunicare asupra cărora au fost chestionaţi respondenții. 

Şefii de birouri şi servicii au o opinie asupra comunicării pe diferite niveluri 
apropiată de a majorității angajaţilor, ceea ce înseamnă că realizează eventualele 
deficienţe în comunicare. Membrii conducerii instituţiei oscilează de la o situaţie de 
comunicare la alta între o opinie mai bună decât a majorităţii sau opinii dispersate, în 
sensul că managementul superior nu are o viziune unitară asupra situației 
comunicării în instituţie, fiecare are altă părere. 


2. RAPORTAREA LA SUPERORII IERARHICI 


Răspunsul şefului ierarhic în cazul în care aţi făcut o propunere privind 
activitatea din bibliotecă : 


nu e cazul 17 20,5 6 8,8 
Total 83 100,0 68 100,0 

Frecvenţă Procent  Frecvenţă Procent 
aplicată 29 34,9 47 69,1 
bună, dar neaplicată 24 28,9 12 17,6 
nu bună 4 4,8 1 1,5 
nu am primit răspuns 9 10,8 2 2,9 

Ce informaţie ne aduc răspunsurile la această întrebare? Faptul că angajaţii fac 
sau nu propuneri, ne spune deja ceva despre relaţia dintre angajaţi şi superiori, iar dacă 
aceste propuneri sunt şi apreciate şi mai ales puse în aplicare , putem deduce existența 
unei relaţii bune între superior şi angajați, benefică pentru bunul mers al instituției. 

Propunerile făcute de angajaţi superiorilor au fost în mare măsură puse în 
aplicare la filiale, pentru 69% dintre respondenţi sau cel puțin au fost apreciate, chiar 
dacă nu aplicate (18 %). În centrală 35% din respondenţi au făcut propuneri ce au 
fost aplicate şi 29 % au făcut propuneri considerate bune, dar neaplicate. Cei care nu 
au primit nici un răspuns sunt 11% în centrală şi doar 3% la filiale, în schimb în 
centrală este un procent de 21 % din respondenţi care nu au făcut propuneri, în timp 
ce la filiale doar 9% nu au făcut. 

În ce priveşte şefii de servicii sau birouri, se pare că au întâmpinat mai mult 
interes din partea conducerii la filiale. În centrală ori nu au fost aplicate propunerile, 
ori nu s-a primit răspuns. 

Relaţiile dintre şefi şi angajați se prezintă mai bine şi sub acest aspect la filiale. 


Centrală 

Dacă ați făcut o propunere şefului ierarhic : 

nu am primit 
răspuns 
2 
bună, 
neaplicată 
3 

Filiale: 


Propunere şef- şefi servicii filiale 


nu e cazul 
1 


bună, 
neaplicată 
1 aplicată 
4 

Nu aţi făcut propuneri: 


Nu au făcut propunere angajaţi din clădirea centrală angajaţi de la filiale 


Frecvenţă Procent  Frecvență Procent 
mulțumit 21 2 28 41,2 
nereceptivitate 25 30,1 7 10,3 
alt motiv 4 4,8 2 2,9 
nu e cazul 33 39,8 31 45,6 
Total 83 100,0 68 100,0 


Motivul pentru care nu s-au făcut propuneri privind activitatea din biblio- 
tecă, este pentru 30% din respondenţi din centrală neîncrederea în receptivitatea 
superiorilor şi faptul că sunt relativ mulțumiți cu starea de lucruri actuală pentru 25% 
din aceştia. La filiale sunt 41% care motivează lipsa de propuneri prin faptul că sunt 
mulțumiți şi doar 10% sunt neîncrezători în faptul că superiorii vor fi receptivi. 
Dintre şefii de birouri şi servicii din centrală, sunt doi care nu au făcut propuneri 
pentru că nu se aşteaptă la receptivitate din partea superiorilor, iar ceilalți trei au 
făcut propuneri. La filiale 4 şefi nu sunt în situația de a nu fi făcut propuneri şi alți 
doi sunt mulţumiţi, deci nu au avut de propus schimbări. Cei care au făcut propuneri 
se regăsesc în tabel la „nu e cazul”. Prin „mulțumit cu starea de lucruri actuală” 
înțelegem că nu a fost nici un motiv pentru a face propuneri . Procentul celor care nu 
au încredere în receptivitatea şefului este în centrală unul destul de ridicat, aproape o 
treime din respondenţi. 


Centrală — şefi birouri şi servicii 


Dacă nu aţi făcut propuneri, de ce ? 


nereceptivitate 
2 


nu e cazul 
3 


70 


Hermeneutica Bibliothecaria — Antologie Philobiblon - Volumul V 


Şefi birouri şi servicii — filiale 


Nu au făcut propunere pentru că: 


nu e cazu 
4 


mulțumit 


2 


Adresant în cazul unor probleme de rezolvat sau a unor nemulțumiri legate de 


serviciu: 


În cazul unor probleme de rezolvat sau a unor nemulțumiri legate de 
serviciu, a căror soluţionare depinde de superiori, angajaţii apelează în primul rând 
la superiorul ierarhic atât în centrală cît şi la filiale. Astfel, 77% din respondenții din 
centrală se adresează şefului ierarhic şi 74% din respondenții de la filiale, iar în 
centrală există un procent de 16% care preferă să accepte situaţia aşa cum e, în timp 
ce la filiale 24% din respondenţi , adică un sfert apelează la şeful coordonator. În ce 
priveşte şefii de servicii şi birouri, şi aceştia respectă ierarhia, cu o excepție în 
centrală, care se adresează directorului adjunct . 


Total 
probleme 


şeful ierarhic 

directorul adjunct 

directorul general 

acceptați situația 

alt răspuns 

va adresaţi şefului coordonator 


83 
centrală 


Frecvenţă 


71 


64 


100,0 


Procent 
TA 
3,6 
3,6 
15,7 


68 100,0 


diigdjăți UL id Liiiaiu 


Frecvenţă Procent 


50 135) 
1 IS 
1 IS 
16 2S 

Centrală: 


Adresant pentru rezolvare probleme 


directorul 
adjunct 
1 


şeful ierarhic 
4 


17. Sarcinile de serviciu descrise în fişa postului sunt în concordanță cu ceea ce 
faceţi efectiv ? 

În centrală 23% din respondenţi consideră că doar parţial sarcinile din fişa 
postului sunt în concordanţă cu ceea ce fac efectiv, iar la filiale 27%. Şi printre şefii 
de servicii şi birouri sunt unii care nu consideră că sarcinile lor sunt în concordanță 
totală cu fişa postului: 2 din 5 şefi în centrală şi 1 din 6 la filiale. 


Sarcinile din fisa postului in 


A angajați din clădirea 
concordanta cu ce faceţi? Ser 


centrală angajați de la filiale 


Frecvență Procent Frecvență Procent 


da 63 75,9 46 67,6 
nu 1 1,2 3 4,4 
parțial 19 29 18 26,5 
Total 83 100,0 67 98,5 
non răspuns 1 IS 
Total 68 100,0 

Şefi birouri şi servicii — centrală 


Sarcinile din fişa postului sînt în concordanţă cu ceea ce 
faceți ? 


Şefi birouri şi servicii — filiale 


Sarciniile din fişa postului sînt în concordanță ce 
faceţi ? - filiale 


partial 
1 


Atribuţiile de serviciu în raport cu pregătirea şi abilităţile personale 

Sunt considerate potrivite de către majoritatea respondenţilor, aşa cum era 
de aşteptat. Există şi un procent de 11%, care găsesc prea puţin solicitante sarcinile 
lor si alţii 7% care le găsesc prea solicitante (în centrală), în timp ce la filiale sunt 
9% din respondenţi care consideră prea solicitante sarcinile lor şi un procent 
nesemnificativ le consideră prea puţin solicitante. Printre şefii de servicii şi birouri 
părerile sunt împărțite: 2 consideră sarcinile prea puţin solicitante, 2 potrivite şi unul 

prea solicitante în clădirea centrală, iar la filiale din 6 şefi 5 aleg varianta „potrivite” 
şi unul spune că petrece prea mult timp la public. 


Atribuţiile de serviciu angajați din clădirea centrală angajați de la filiale 


Frecvenţă Procent  Frecvență Procent 
prea solicitante 6 72 6 8,8 
potrivite 65 78,3 60 88,2 
prea puţin solicitante 9 10,8 1 1,5 
alt răspuns - - 1 I5 
Total 80 96,4 68 100,0 
Non răspuns 3 3,6 
Total 83 100,0 
Sefi centrală 
Atribuțiile de serviciu : 
prea solicitante 
prea puțin 1 
solicitante 
potrivite 
2 
Şefi filiale 


Atribuțiile de servicu - filiale 


alt răspuns 
1 


potrivite 
5 


Unde alt răspuns = „prea mult timp la public” 

Vi s-au modificat sarcinile din fişa postului ? 


Modificare sarcini fisa post angajați din clădirea centrală angajați de la filiale 


Frecvenţă 
da 39 
nu 42 
modificare sarcini nu şi fişă 1 
Total 82 
Non răspuns 1 
Total 83 


Procent 
47,0 
50,6 
1,2 
98,8 
12 
100,0 


Frecvenţă Procent 


27 39,7 
41 60,3 
68 100,0 


În ultimul an au fost modificate multe fişe de post, la 47% din respondenții 
din centrală şi la 40% de la filiale. În ce priveşte şefii de birouri și servicii din 
centrală, unul a avut fişa postului modificată, iar la filiale jumătate din şefi, adică 3 
din 6. Aşadar avut loc modificări ale sarcinilor pentru mulți angajaţi atât la centrală 
cît şi la filiale + aceasta însemnând de regulă şi eforturi de adaptare la noile sarcini. 

Modificare sarcini fişa post - filiale 


Modificare consecutiv unei discuţii cu şeful ierarhic? Din cei cărora li s-au 
modificat fişele postului , în centrală jumătate declară că acest lucru s-a făcut fără o 
discuţie prealabilă cu şeful ierarhic iar la filială, o treime sunt în această situaţie. 


Consecutiv unei discuţii cu angajaţi din clădirea E ; 
Sea Ș angajaţi de la filiale 
şeful ierarhic ? centrală 
Frecvenţă Procent  Frecvenţă Procent 
da 20 24,1 19 P9 
nu 19 22,9 10 14,7 
nu e cazul 42 50,6 39 57,4 
Total 81 97,6 68 100,0 
non răspuns 2 2,4 
Total 83 100,0 


Egalitate în tratament din partea superiorilor 

Întrebaţi dacă consideră că primesc din partea superiorilor un tratament egal 
cu cel al colegilor 30% spun că nu în centrală şi mai puţini, 13% la filiale. Unii au 
ales varianta de răspuns „altă părere”, însă din păcate fără să o şi exprime, doar unul 
specificînd că : „ criteriile de apreciere a activităţii nu sunt consecvente” la filale şi 
în centrală, sunt două răspunsuri, unul „nu ştiu”, altul: „în general da, dar în unele 
situaţii diferă poate”. Bineînţeles că percepţia asupra egalităţii este una subiectivă, 
nemulțumiri în acest sens putând să apară nu doar pornind de la o bază reală, însă un 
procent de 30 % este unul destul de ridicat ca să nu aibă o motivaţie reală. 

Tratament egal din partea angajaţi din clădirea saci die e Sile 
superiorilor? centrală : 

Frecvenţă Procent  Frecvenţă Procent 

da 53 63,9 54 79,4 
nu 22 26,5 9 13,2 
alta părere 3 3,6 4 5,9 
Total 78 94.0 67 98,5 
non răspuns 5 6,0 1 1,5 
Total 83 100,0 68 100,0 


Şefii de birouri şi servicii nu sunt nici ei unanimi în a considera că primesc 
un tratament egal. 


Centrală 


tratament egal din partea superiorilor 


alta părere 
1 


Filiale: 


Tratament egal din partea superiorilor ? - filiale 

Percepția conducerii asupra satisfacţiei angajaţilor vis a vis de comunicarea cu 
superiorii. 

În ce priveşte percepţia pe care conducerea o are asupra mulțumirii sau 
nemulțumirii majorității angajaților vis a vis de modul în care decurge comunicarea 
cu superiorii, 3 consideră că majoritatea sunt mulțumiți, unul nu ştie, altul consideră 
că nu e posibil şi altul e de părere că nu. Părerile sunt şi aici dispersate. 


Majoritatea angajaţilor 
sunt mulţumiţi ? 


nu 


nu ştiu | nu e ceva 
1 posibi 


Concluzii: Toate problemele ridicate aici tratează despre relația cu şeful ierarhic, a 
cărei calitate este o premisă a unei desfăşurări corecte a lucrului. Reacția sau lipsa de 
reacție a superiorului în fața unor propuneri făcute de angajaţi, abţinerea de a face 
propuneri, suprapunerea dintre sarcinile concrete de serviciu şi cele din fişa postului, 
percepția asupra atribuţiilor de servici, modificarea sarcinilor din fişa postului şi faptul 
că eventualele modificări s-au făcut sau nu după consultarea celui vizat, percepțiile 
privind egalitatea în tratament precum şi asupra mulțumiri angajaţilor vis a vis de 
comunicarea cu superiorii, arată că este loc de mai bine şi acesta mai ales în privința 
centralei. Dacă pentru 70% din respondenţii de la filiale propunerile făcute către 
superior au fost şi aplicate, în centrală doar pentru 35%, iar şefii de servicii din centrală 
nu au primit răspuns sau nu li s-au aplicat propunerile. Procentul celor care nu au făcut 
propuneri în centrală pentru că nu au încredere în receptivitatea şefului este destul de 
ridicat, aproape o treime din respondenţi. În cazul unor probleme de serviciu sau a 
unor probleme de rezolvat majoritatea se adresează aşa cum este firesc superiorului 
ierarhic, dar există un procent de 16% care se resemnează să accepte situaţia aşa cum e 
în centrală 24% la filiale sunt care se adresează mai degrabă şefului coordonator. În 
centrală doar unul din şefii de serviciu se adresează directorului adjunct nu şefului sau 
direct. Sarcinile de serviciu coincid doar parțial cu descrierea din fişa postului pentru 
un procent destul de ridicat atît în centrală cît şi al filiale: 23% respectiv 27%, în 
condițiile în care în ultimul an au fost deja modificate pentru foarte mulţi fişele 
postului, pentru 47 % din respondenţii din centrală şi 40% din cei de la filiale. Aceste 
modificări s-au făcut fără o consultare prealabilă cu angajatul vizat pentru jumătate din 
cei în cauză la centrală şi pentru o treime din cei în cauză de la filiale. Percepția asupra 
egalității de tratament din partea superiorilor este pentru aproape o treime din angajații 
centralei negativă, iar opinia şefilor asupra mulţumirii angajaţilor privind calitatea 
comunicării este dispersată, cu o dominantă optimistă: din 6 trei consideră că angajații 

sunt mulțumiți, unul nu ştie, altul alege varianta "aşa ceva nu e posibil” (adică angajaţi 
mulțumiți) şi altul spune că nu sunt mulțumiți. 


3. MODALITĂȚI ŞI CÂI DE COMUNICARE A INFORMAȚIILOR ȘI 
DECIZIILOR 


Părerea privind calea pe care ar fi recomandat ca angajaţii unei instituţii să fie 
informaţi asupra hotărârilor conducerii care îi privesc direct sau indirect: 


Cale de informare ideală angajaţi din clădirea centrală angajaţi de la filiale 


Frecvenţă Procent Frecvenţă Procent 
şeful ierarhic, personal 29 34,9 28 412 
şeful ierarhic, şedinţe 39 47,0 25 36,8 
colegii din departament - - 1 1,5 
Note informative 14 16,9 13 19,1 
alte surse - - 1 1,5 
Total 82 98,8 68 100,0 
1 12 
83 100,0 


Cale de comunicare ideală a hotărârilor conducerii este considerată, după 
aşteptări, prin intermediul şefului , însă părerea este împărțită între comunicare perso- 
nală şi cea în cadrul şedinţelor, mai eficientă în principiu, mai ales în clădirea centrală, 
unde lumea se poate întruni mai uşor. Opţiunea imediat următoare este aceea a Notelor 
informative, care însă nu se practică în prea mare măsură la ora actuală. Din şefii de 
birouri şi servicii în centrală 5 preferă comunicare prin intermediul şedinţelor şi unul 
personal, iar la filiale părerile sunt împărțite între şeful ierarhic prin intermediul şedinţe- 
lor, şeful ierarhic, personal, apoi Note informative. La fel şi în cazul mangementului 
superior. 


Centrală: 


Cale de informare ideală 


şeful ierarhic, 
personal 
1 


şeful ierarhic, 
şedinţe 
4 

Filiale: 


Cale de informare ideală: 


Note informative 


4 şeful ierarhic, 


personal 
2 


şeful ierarhic, 
şedinţe 
3 


Cale de informare ideală - management superior 


1 
Note informative 2 
seful ierarhic, personal 
3 
seful ierarhic, sedinte! 

Calea pe care angajaţii BCU află de regulă despre hotărârile conducerii care îi 
privesc 

Modalităţile de comunicare a deciziilor la care se recurge în mod uzual sunt 
conform respondenților din centrală multiple, nu există o cale de transmitere 
predominantă: 24% cea prin care şeful ierarhic informează personal, 22% informare 
în cadrul şedinţelor, 15% colegii din alte departamente, 12% alte surse etc. Există şi 
un procent ridicat, 12% de non răspunsuri . Şefii de servicii şi birouri din centrală, la 
fel ca şi restul angajaţilor, demonstrează că nu există o cale predominantă de 
transmitere a deciziilor, unul evită să dea un răspuns, iar restul fiecare dau câte un alt 
răspuns. 

La filiale există o majoritate de răspunsuri pentru comunicarea personală de 
către şeful ierarhic, 53%, iar dintre şefii de servicii sau birouri din filiale 3 indică 
variante comunicării personale de către şef şi 2 cea a Notelor informative. E de 
presupus că la filiale şedinţele nu sunt foarte la îndemână, fiind dificil să aduni la un 
loc oameni care lucrează toți la public, însă nici transmiterea personală de către şef a 
deciziilor nu poate fi făcută către fiecare angajat, doar unora, care astfel transmit mai 
departe. Notele informative scrise ar fi cea mai potrivită cale de informare, însă nu 
par să fie uzuale, nici în centrală, nici la filiale. 


Cale de informare reală angajați clădirea centrală angajați de la filiale 
Frecvenţă Procent  Frecvenţă Procent 


şeful ierarhic, personal 20 24,1 36 52,9 
şeful ierarhic, şedinţe 18 A 8 11,8 
colegii din departament 7 8,4 11 16,2 
colegii din alte departamente 12 14,5 6 8,8 
Note informative 6 72 4 5,9 
alte surse 10 12,0 2 2,9 
Total 73 88,0 67 98,5 
Non răspuns 10 12,0 l 1,5 
Total 83 100,0 68 100,0 


Există o diferenţă între situația ideală şi cea reală, atât în centrală cît şi la 
filiale. Dacă în mod ideal s-ar prefera mai mult comunicarea hotărârilor conducerii 
(care ii vizează pe angajaţi) prin intermediul şedinţelor, direct fiecărui angajat sau 
prin Note informative, în realitate la şedinţe se recurge destul de puțin atît în centrală 
cît şi la filiale, iar Notele informative nu prea au loc. Comunicarea direct angajatului 
de către şeful ierarhic pare să fie o practică la filiale şi este considerată o soluție de 
către un procent ridicat atât la filiale cît şi în centrală, deşi este contraproductivă, 
unui şef nefiindu-i la îndemână să transmită personal fiecărui angajat hotărârile 
managementului. Alta ar fi situația dacă ar fi fost vorba doar de decizii în care 
angajatul este singurul vizat, în mod personal. 

Cale de informare reală 


colegii din alte şeful ierarhic, 
departamente personal 
1 1 


colegii din şeful ierarhic, 
departament şedinţe 
1 1 


Cale de informare reală - şefi filiale 


Note informative şeful ierarhic, 
3 personal 
3 

Cale de informare reala 


M seful ierarhic, personal 

M seful ierarhic, sedinte 

colegii din departament 

m] colegii din alte 
departamente 

C Note informative 

M atte surse 


seful ierarhic, personal 
1 


Note informative 
1 


seful ierarhic, sedinte 
2 


colegii din alte departamente 
2 


9. Sursa de informare asupra proiectelor de viitor ale BCU: 
În centrală sunt două surse de informaţii asupra proiectelor de viitor aproximativ în 
egală măsură citate, superiorul ierarhic, 33% şi întâmplarea, 34%, ceea ce ne trimite 
cu gândul la diferenţe în funcţie de departament, respectiv şef ierarhic, în sensul că 
probabil unii transmit de regulă informaţiile, alții nu. La filiale, cea mai citată sursă 
de informaţie este şeful ierarhic, pentru 34% din respondenţi, urmată de poşta 
electronică, pentru 16% din aceştia, întâmplarea, 12%, Buletinul informativ, 10%. 
De remarcat este că din cei 5 şefi de servicii sau birouri din centrală care au 
răspuns, 3 află întâmplător despre proiectele viitoare ale BCU, Intranetul şi Buletinul 
Informativ, constituie sursele de informaţii pentru ceilalți doi. La filiale situaţia este 
diferită: din cei 6 şefi de birouri şi servicii, 4 menţionează superiorul ierarhic, unul 
colegii şi altul e-mailul. 


Intranet 3 3,6 5 7,4 
poşta electronică 8 9,6 11 16,2 
Alta sursă 2 2,4 3 4,4 
Total 80 96,4 68 100,0 
Non răspuns 3 3,6 

Total 83 100,0 

întâmplător 28 33,7 8 11,8 
Buletinul informativ 5 6,0 7 10,3 

Centrală: 


Informaţii despre proiectele viitoare ale BCU 


Intranet 
1 


Buletinul întâmplător 
informativ 3 


1 


Filiale : 


Informații despre proiectele viitoare ale 
BCU 


poşta 
electronică 
1 


colegi din 


alte servcii 
1 Superiorul 


ierarhic 


4 

Membrii conducerii superioare a BCU, întrebaţi asupra modalităților de 
comunicare a deciziilor la care managementul superior apelează de regulă, prin 
răspunsurile lor arată că nu există o practică stabilă în această privinţă: 3 dintre ei 
consideră că şefii coordonatori transmit informaţii la şefii de servicii, care la rândul 
lor transmit mai departe, unul consideră că se transmite informaţia către o persoană, 
urmând ca această să difuzeze mai departe, unul spune că informaţiile sunt comuni- 
cate în cadrul şedinţelor informative regulate, iar altul menţionează că modalitatea 
variază de la un departament la altul. 


Modalitatea de comunicare a deciziilor 


Modalitatea de 
comunicare a deciziilor 


E ierarhic 

El telefonul fara fir 
sedinte 

E aita 


ierarhic 
3 


sedinte 
1 
telefonul fara fir 
1 


Existența unei proceduri stabile de transmitere a deciziilor 

În ce priveşte existența unei proceduri stabile de transmitere a deciziilor 
conducerii bibliotecii, către angajați, din 6 răspunsuri, 4 consideră că există şi 2 că 
nu. Ce putem înţelege este că ori există această procedură şi nu este respectată, ori 
doar unii dintre membrii conducerii apelează regulat la o anumită modalitate de 
transmitere a deciziilor şi răspund doar în numele lor. Este evident din analiza 
răspunsurilor şi la această întrebare, şi la cele precedente, ca nu există o regulă 
comună, care să fie şi aplicată . 

Exista o procedura 
stabila de transmitere a 
deciziilor ? 


BI da 
Enu 


Conceptul de „transparență” în contextul BCU: 


În centrală opțiunile pentru cuvântul transparență” în contextul BCU se 
concentrează în zona răspunsului : „nu e potrivit” 33%, apoi „e parţial potrivit” 21% 
urmat de „un deziderat al conducerii” 15% . Există şi un procent destul de ridicat de 
abţineri de la răspuns: 15%. La filiale răspunsurile privind transparenţa optează în 
mai mare măsură pentru „deciziile din serviciu”, 34 % , pentru varianta „e parțial 
potrivit”, 24% şi 19% „un deziderat al conducerii”. Din centrală 7% consideră că 
transparenţa ar descrie modul în care se iau deciziile la vârf, în timp ce la filiale, 
ceva mai mulți, adică 13% din respondenţi. 

Şefii de birouri şi servicii şi membrii managementului superior au opinii 
diferite, de la parţial potrivit la deciziile din interiorul departamentului şi deziderat 
al conducerii. 


e parțial potrivit 17 20,5 16 23.5 
altă părere 1 1,2 

Total 71 85,5 67 98,5 
0 12 14,5 1 1,5 
Total 83 100,0 9 13,2 
deciziile din serviciu 8 9,6 23 33,8 
deziderat al conducerii 12 14,5 13 19,1 
nu e potrivit 27 32,5 6 8,8 


86 


Hermeneutica Bibliothecaria — Antologie Philobiblon - Volumul V 


Centrală: 


Transparenţa 


deciziile din 
serviciu 
1 


e parțial potrivit 
2 


deziderat al 
conducerii 


2 


Filiale: 


Cuvîntul transparență în contextul BCU vi se pare 
că: 


e parțial potrivit caracterizează 
1 deciziile la virf 
2 


e un deziderat 
al conducerii 
1 


descrie 
deciziile din 
serviciu vostru 
2 

Transparenta 


Ho 

H deciziile la virf 

H deciziile din servici 

E deziderat al conducerii 
Onu e potirvit 

He partial potrivit 

Hatta parere 


e partial potrivit 


deziderat al conducerii 
2 
deciziile cin servici 


Obişnuiţi să citiți Buletinul Informativ ? 
Putem constata că Buletinul Informativ este citit într-o măsură destul de 
mare, chiar dacă cei mai mulți doar uneori ( 50%). 


TE : m 
Gili Bulcunul inomatiy angajaţi din clădirea centrală angajați de la filiale 


Frecvenţă Procent  Frecvenţă Procent 
da, fiecare apariție 27 32,5 27 39,7 
da, uneori 43 51,8 34 50,0 
nu, niciodată 13 15,7 4 5,9 
Total 83 100,0 65 95,6 
non răspuns 3 44 
Total 68 100,0 

Centrală 
Citiţi Buletinul Informativ : 
da, uneori 
2 
da, fiecare apariţie 
3 
Filiale 
Citiţi Buletinul Informativ ?- filiale 
nu, niciodată 
1 
da, uneori 
1 a, fiecare 
apariție 
4 

da, uneori 
1 


da, fiecare aparitie 
5 


Intranetul îl accesaţi : 


Cititi Buletinul 
Informativ ? 


[E] da, fiecare aparitie 


M da, uneori 
Dl nu, niciodata 


Intranetul pare să fie accesat chiar dacă nu neapărat frecvent: în centrală cei 
mai mulți, 47% accesează ocazional Intranetul, dar la filiale tot atâţia accesează 
săptămânal, iar 28% lunar. Acest lucru se întâmplă în ciuda faptului că majoritatea 
informaţiilor din paginile Intranetului sunt destul de vechi, neactualizate, cu unele 
excepţii desigur, precum statisticile lunare a prelucrărilor în Aleph. 


Intranetul îl accesaţi : angajați din clădirea centrală angajați de la filiale 


Frecvenţă 
săptămânal 19 
lunar 18 
ocazional 39 
niciodată 5 
Total 81 
non răspuns 2 
Total 83 

Procent 


22,9 
2loy 
47,0 
6,0 
97,6 
2,4 
100,0 


32 
19 
11 
0 
62 
6 


Frecventă Procent 


47,1 
27,9 
16,2 
0 
91,2 
8,8 

100,0 

Centrală 


Intranetul îl accesaţi : 


niciodată 
1 


x săptămânal 
N 2 


ocazional 
1 


La filiale toţi şefii răspund că săptămânal accesează Intranetul. 


Conducere 


Intranetul il accesati : 


E] saptaminal 
M lunar 

El ocazional 
M niciodata 


ocazional 
1 


saptaminal 
5 


Intranetul — o bună modalitate de informare a angajaţilor ? 
Toţi membrii conducerii BCU care au răspuns la chestionare sunt unanimii 
în a considera Intranetul o bună modalitate de informare a angajaţilor. 

Frecventa sedintelor : 


El unar 

El semestrial 
D ocazional 
E foarte rar 
Dalt raspuns 


foarte rarl 
1 

ocazional 
3 


semestrial 
2 


Intranetul e o buna 
modalitate de informare 
a angajatilor ? 

E da 
M nu 


Frecventa şedinţelor 

Pornind de la premisa că şedinţele pot fi o bună modalitate de diseminare a 
informaţiilor profesionale, şi un mediu propice comunicării profesionale am dorit să 
văd care e frecvența cu care se organizează. Răspunsurile sunt concentrate în 
centrală pe „ocazional” 51% şi foarte rar 25%, iar la filiale 69 % ocazional şi 13% 
foarte rar. Răspunsurile şefilor arată şi ele că şedinţele nu sunt foarte uzuale. 

Frecvența şedinţelor in cadrul angajaţi din clădirea 


serviciului centrală dn eajali cistite 
Frecvență Procent  Frecvenţă Procent 
lunar 7 8,4 5 7,4 
semestrial 3 3,6 5 7,4 
ocazional 42 50,6 47 69,1 
foarte rar 21 25.3 9 13,2 
alt răspuns 7 8,4 2 2,9 
Total 80 96,4 68 100,0 
Non răspuns 3 3,6 
Total 83 100,0 
Centrală 


Frecvența şedinţelor în cadrul serviciului 


alt răspuns 
2 


ocazional 
2 


foarte rar 
1 

Filiale 


frecvența şedinţelor în cadrul serviciului - filiale 


foarte rar 
1 


ocazional 
3 


Lămurirea problemelor în cadrul şedinţelor 


Lămurirea problemelor angajaţi din clădirea centrală angajaţi de la filiale 


Frecvenţă Procent  Frecvență Procent 
sub 50% 29 34,9 10 14,7 
peste 50% 34 41,0 40 58,8 
peste 90% 8 9,6 16 23,5 
nu am participat la şedinţe 4 4,8 
Total 75 90,4 66 97,1 
non răspuns 8 96 2 2,9 
Total 83 100,0 68 100,0 


La filiale 59% din respondenţi consideră că şedinţele au dus la lămurirea 
problemelor concrete de serviciu în proporţie de peste 50% şi 24% în procent de 
peste 90%, iar în centrală părerile sunt practic împărțite între rezolvare sub 50% şi 
peste 50%, doar 10% din respondenţi consideră că în proporţie de 90% şedinţele au 
lămurit problemele. 

Şefi centrală 


Lămurirea problemelor 


fără răspuns 
2 


peste 50% 
3 


La şefii de la filiale lipseşte un răspuns şi restul de 5 consideră că şedinţele 
au dus în proporţie de peste 50% la rezolvarea problemelor. Din membrii conducerii 
bibliotecii 2 consideră o rezolvare sub 50% şi 4 peste 50% a problemelor în urma 
şedinţelor. Pe scurt şedinţele se ţin rar şi nu au o eficacitate foarte mare, după 
spusele angajaţilor. 


Conducere 


Lamurirea problemelor 
El sub 50% 
M peste 50% 
Dl peste 90% 


mu am participat la 
sedinte/nu au avut loc 


sub 50% 
2 


peste 50% 
4 

Concluzii 


O procedură stabilă de transmiterea a deciziilor conducerii către angajaţi nu 
există, sau cel puţin nu este aplicată, iar modalitatea de comunicare a deciziilor la 
care managementul apelează de regulă variază de la un caz la altul (transmiterea 
către angajaţi prin intermediul şefilor coordonatori către şefii din subordine care la 
rândul lor transmit angajaților sau transmiterea informaţiei către o persoană care 
spune mai departe colegilor ori comunicarea în cadrul şedinţelor sau diferite 
modalităţi de transmitere a informaţiei funcţie de departament). Comunicarea 
informaţiilor de interes general şi discutarea problemelor prin intermediul şedinţelor 
se întâmpla rar şi e destul de ineficace, Note informative nu prea se fac, informaţiile 
despre proiectele de viitor ale bibliotecii se află de către multă lume din centrală 
întâmplător, la filiale sunt mai multe surse, în primul rând şeful ierarhic, apoi poşta 
electronică, întâmplarea, Buletinul informativ . Dacă la filiale destul de mulţi spun 
că „transparența” caracterizează deciziile din serviciu sau că este un concept parțial 
potrivit, în centrală „transparenţa” nu e un concept potrivit sau e unul parțial potrivit 
pentru mai mulți respondenţi, însă nu pare să caracterizeze deciziile din serviciul 
căruia îi aparțin respondenții. Pentru 15 % din centrală, respectiv 19% de la filiale 
transparenţa este un deziderat al conducerii, iar în ce priveşte deciziile la vârf, 7% 
din centrală şi 13% de la filiale consideră că sunt caracterizate de transparență. 
Buletinul informativ este destul de citit, probabil interesul este funcţie şi de tipul de 
informaţie furnizat de acesta, iar Intranetul este şi el accesat ocazional în ciuda 
stagnării informaţiilor, unele fiind cam învechite. Toţi respondenții din conducerea 
instituției sunt de acord că Intranetul este o bună modalitate de informare a angaja- 
ților asupra diferitelor aspecte profesionale, iar încât hotărâre în direcția actualizării 
constante a informaţiei postate acolo ar fi de competenţa sa. 

Impresia pe care ne-o lasă răspunsurile obținute privind modalităţile şi căile 
de comunicare a informaţiilor şi deciziilor este că acestea nu sunt utilizate eficient, 
neexistând reguli stabile de transmitere a informaţiilor şi verificare a receptării 
acestora de către angajaţi. În condiţiile acestea este firesc să existe nemulțumiri şi 
suspiciuni în rândul angajaților, dar mai problematic este faptul că lipsa de 
organizare în transmiterea informaţiilor impietează asupra lucrului în bibliotecă, 
asupra relaţiilor de muncă, în condiţiile în care nu sunt necesare eforturi foarte mari 
pentru a îmbunătăți comunicarea. Informarea asupra deciziilor, asupra schimbărilor 
ce se proiectează, asupra condiţiilor de promovare şi recompensare, asupra 
diferitelor aspecte ale vieții profesionale prin intermediul notelor informative 
regulate, accesibile tuturor angajaților, organizarea periodică a unor întruniri 
profesionale, în care angajaţii să fie şi informaţi, dar să şi aibă ocazia de a discuta 
problemele de serviciu, cu care se confruntă, actualizarea permanentă a Intranetului 
şi în general stabilirea şi respectarea unor proceduri de comunicare a deciziilor 
conducerii sunt soluţii la îndemâna conducerii, care ar avea un impact pozitiv asupra 
tuturor ipostazelor de comunicare. 

4. PROPUNERI PENTRU ÎMBUNĂTĂȚIREA COMUNICĂRII 


Propuneri pentru îmbunătăţirea comunicării au făcut 22% din respondenţi în centrală 
şi 25% la filiale. Propunerile sunt redate mai jos: 


Propuneri pentru angajaţi din clădirea zii : 
aaen piete ; d centrală angajati de la filiale 
Frecvenţă Procent  Frecvenţă Procent 
da 18 21,7 17 25,0 
nu 64 TIl Sl 75,0 
Total 82 98,8 68 100,0 
non răspuns 1 1,2 
Total 83 100,0 
Centrală 


Propuneri pentru îmbunătăţirea comunicării 


Filiale 


Propuneri pentru îmbunătăţirea comunicării - 
filiale: 

Propuneri pentru îmbunătăţirea 
comunicării - conducere BCU 


Propuneri pentru îmbunătăţirea comunicării: 


Propuneri făcute de către membrii ai managementului superior al BCU: 

6. 

- formarea de echipe de lucru pe teme /probleme profesionale cu întâlniri periodice; 
- întâlniri de lucru periodice la toate nivelele de conducere; 

- comunicări scrise ale deciziilor luate la nivel superior şi postate pe Intranet; 

3. 

- înțelegerea noțiunii de comunicare a fiecărui angajat; 

- materiale consultabile pe Intranet; 

- mai multă seriozitate şi implicare în problemele profesionale; 

- descurajarea „săltării” etapelor normale de comunicare şi mai ales a metodelor 
deficitare (comunicare pe grupuri); 


Propuneri făcute de către angajaţii din clădirea centrală 

79 

- Comunicarea, părerea mea este că se realizează. Unde apar puncte deficitare sunt 
legate de orgolii şi impunerea forțată a unor aspecte. Acest lucru s-ar putea înlătura 
prin participarea colegilor la unele cursuri / traininguri de comunicare, organizate 
de lectori în psihologie; acest lucru este posibil, bineînțeles, dacă ar exista fonduri. 
Aceste cursuri pot deschide orizonturi şi pentru cei orgolioşi „că doar părerea mea 
este bună ” şi dau şi încrederea în sine , pentru cei care din diferite motive nu 
îndrăznesc să-şi spună părerea. Este o investiţie pe termen lung, dar dă rezultate. 

77 

- stabilirea obiectivelor la începutul fiecărui an; 

- discuții particulare şi în cadrul şedinţelor, cu şefii, în care să motiveze sau să 
comunice ce aşteptări au de la fiecare, sau să motiveze acordarea anumitor 
premii; 

75 

-  Căsuţe poştale pentru fiecare angajat. Astfel fiecare angajat ar putea comunica 
mai eficient cu celelalte compartimente, mai ales atunci când doreşte să 
păstreze anonimatul într-o sesizare. De asemenea ar putea plasa fluturaşi cu 
informaţii necesare doar pentru anumite compartimente fără a accesa lista de 
„anunţuri ” care îi priveşte pe toți angajaţii. 

74 
- De ce să fac ? oricum nu se iau in considerare ... 
59 
- Ar trebui să se discute mai mult cu subalternii. Am convingerea că în instituția 
noastră există potenţial uman pregătit, de valoare, care face şi ar face mai mult, dar 
nu este motivat, încurajat şi poate nici nu i se cere părerea (nu sunt suficient de 
importanţi). De asemenea ar trebui creat un climat mai de încredere, în ideea ca 
angajaţii să aibă curajul de a supune deschis ce gândesc, de a-şi exprima părerile şi 
ideile. Poate există idei, păreri şi voci, care neascultate se pierd undeva, cu regret, 
în neant. O părere, un gând expus, nu înseamnă un afront la adresa cuiva. 

56 

- atelierele Philobiblon sunt căi de comunicare neexploatate decit în foarte mică 
măsură 

54 

- Reuniuni de lucru; 

51 

- Consider că singura cale de comunicare neexploatată îndeajuns este cea 

personală. 

33 

- Un grad de profesionalism mai ridicat din partea personalului concomitent cu 
un grad de disponibilitate mai mare din partea angajaţilor față de cititori — 
amabilitate şi oferirea unor soluţii concrete la problemele întâmpinate de 
cititori. 

32 

- Inutil 

31 

- Transparenţă. Salariile şi premiile nu ar trebui să fie confidențiale, având în 

vedere că suntem o instituţie bugetară, iar salariile se acordă după punctaje, în 

urma evaluării (dacă îndeplineşti anumite cerințe, primeşti un anumit salariu, deci 
nici un secret nu ar trebui să se facă din acest lucru. Doar la firme particulare 
patronul are dreptul să împartă retribuția după bunul său plac şi să suporte 
consecinţele. La fel şi pentru acordarea premiilor ar trebui să fie respectate nişte 
criterii de acordare, anunţate din timp, iar dacă te încadrezi, primeşti premiu, dacă 
nu te încadrezi, măcar ştii de ce ai fost omis, dar în orice caz măcar să se anunţe că 

se dau aceste premii, doar anumitor persoane, dacă totul e secret apare senzaţia de 

„mânărie”. 

24 

- Se acceptă foarte greu orice schimbare a modelului tradițional în care se 

desfăşoară activităţile — mă refer la servirea prin curieri a publicaţiilor solicitate la 

sălile de lectură I — III; 

22 

- Ar trebui îmbunătăţită comunicarea dintre şefii coordonatori şi cei din subordine. 

Informaţiile de la vârf nu ajung în jos decât pe alte căi decât cele care ar trebui şi 

cu adăugirile „ Inerente ” comunicării deficitare ! 

Ar fi utilă reluarea întâlnirilor anuale, pe departamente sau chiar pe bibliotecă, din 

mai multe motive: - cunoaşterea structurii organizatorice a bibliotecii de către toți 

angajaţii, precum şi problemele şi /sau realizările din fiecare departament; 

- cunoaşterea noilor angajaţi şi a proiectelor derulate în fiecare departament sau 
bibliotecă 

- recunoaşterea meritelor profesionale ale colegilor, promovarea lucrărilor 
ştiinţifice elaborate de aceştia sau a proiectelor realizate (reorganizarea unei 
noi săli, biblioteci etc.) 

- identificare problemelor comune mai multor departamente şi găsirea unor 
soluţii cit mai eficiente, aplicabile unitar (ex. retroconversia, programul 
prelungit, digitizarea, org. raft. liber) 

- necesitatea întocmirii unui raport de activitate pe bibliotecă anual, critic şi 
proiectiv, strategic, etc. 

14 

- Sunt prea puţin importantă pentru a face propuneri şi mai ales pentru ca 
acestea să fie luate în considerare. 

12. 

- la următoarele angajări sa se pună accent pe comunicativitatea persoanelor. 

7 

- Informare on-line într-un spaţiu bine definit. 

- Mai multă receptivitate la problemele celor din jur. 


Propuneri făcute de către angajaţii filialelor 

4 

- reuniuni de lucru regulate 

- folosirea listei „anunţuri ” pentru toate problemele. 

12 

- Şedinţe trimestriale cu superiorul ierarhic şi cu coordonatorul de filiale; citirea 
integrală a rapoartelor personale de activitate. 

13 

- Şedinţe în cadrul serviciului cel puțin o dată pe trimestru. Situațiile prezentate în 
raportul bibliotecii să fie relevante, sau cel puţin citite şi luate în considerare. 

49 

- Între filială şi centrala BCU 

SI 

- Transparenţă şi imparțialitate. 

53 

- Prin organizarea unor şedinţe de lucru. 

54 

- Reuniuni între bibliotecarii filialelor şi cadrele didactice şi apoi comunicarea 
către centrală a rezultatelor. (mai ales asupra bibliografiilor). 


Propunerile făcute se grupează în jurul a 4 tendințe, una predominantă - 
sugestii concrete de măsuri care ar putea fi luate pentru a favoriza o bună derulare a 
fluxului informaţional, remarci asupra inutilității demersului (în sensul că nu se fac 
sugestii pentru că oricum nu are rost), care spun şi ele ceva despre calitatea 
comunicării, neîncrederea fiind destul de prezentă printre angajaţi (lucru observat cu 
ocazia aplicării chestionarelor, unele persoane refuzând să completeze sau evitând 
anumite răspunsuri), o altă categorie care sunt de fapt remarci şi nu propuneri sau nu 
propuneri sunt la obiect şi în final sunt şi câteva propuneri mai fanteziste, precum 
încurajarea anonimatului pentru o mai bună comunicare, sau o formare specială în 
domeniul comunicării. 

Reţinem pentru concizie următoarele propuneri: 

- stabilirea obiectivelor la începutul fiecărui an (pentru a putea vedea la final ce s- 
a realizat, iar pe parcurs pentru a putea şti ce să facem) 

- o mai mare valorizare a potenţialului individual — motivare şi stimulare a 
angajaţilor, luarea în considerare a părerilor exprimate de aceştia, mai multă 
atenţie din partea superiorului acordată fiecărui angajat în parte) 

- organizarea unor reuniuni de lucru 

- îmbunătățirea comunicării dintre şefi coordonatori şi şefii de servicii din 
subordine 

- mai multă transparență 

- încurajarea participării la reuniuni pe teme profesionale (atelierele Philobiblon) 

- comunicarea scrisă a informaţiilor de importanță generală 

- întocmirea unui raport de activitate pe bibliotecă anual, critic şi proiectiv, 
strategic 

- informarea on-line 

- Reuniuni între bibliotecarii filialelor şi cadrele didactice 

ANEXE: 
Chestionar unitatea centrală 


Stimaţi colegi, Biroul de Proiecte şi promovări servicii realizează un studiu 
asupra comunicării în instituția noastră, cu scopul îmbunătățirii fluxului 
informaţional şi a relaţiilor de lucru. Pentru acesta, vă rugăm să răspundeți la 
următoarele întrebări. Intenţia noastră fiind de a obţine o imagine de ansamblu 
asupra situației, nu suntem interesaţi de identitatea respondenților. Răspunsurile 
dumneavoastră vor fi confidențiale şi anonime, urmând a fi supuse unor prelucrări 
statistice. Vă mulțumim pentru colaborare. 

1. Cum apreciaţi în ansamblu eficienţa comunicării privitor la problemele 
profesionale în cadrul BCU ? (alegeți doar una din variantele de răspuns) 


Comunicarea de sus în jos (dinspre şefi spre angajaţi) este: 
[O foarte bună L bună L acceptabilă O deficitară 


O ineficientă L altă părere, care: ... 


O 


omunicare de jos în sus (dinspre angajați spre şefi) este: 
[] foarte bună L bună L acceptabilă O deficitară 


O ineficientă L altă părere, care: ... 


Comunicarea în interiorul departamentului din care fac parte este: 
[O foarte bună L bună L acceptabilă O deficitară 


O ineficientă L altă părere, care: ... 


Comunicarea între departamente este: || foarte bună [| bună L acceptabilă [| 
deficitară 
O ineficientă L altă părere, care: ... 


2. Dacă aţi făcut şefului ierarhic o propunere privind activitatea desfăşurată în 
bibliotecă, care a fost rezultatul : (alegeți doar una din variantele de răspuns) 
propunerea a fost considerată bună şi a fost pusă în aplicare 

propunerea a fost considerată bună, însă nu a fost pusă în aplicare 
propunerea nu a fost considerată bună 

nu am primit nici un răspuns 


3 Dacă nu aţi făcut propuneri şefului ierarhic, de ce ? (alegeți doar una din 
variantele de răspuns) 

sunteţi relativ mulțumit cu actuala stare de lucruri 

credeţi că superiorii nu vor fi receptivi la propuneri 

alt motiv, care anume : 

4. Atunci când aveţi o problemă de rezolvat sau o nemulțumire legată de 
serviciu, a cărei soluţionare depinde de superiori, preferaţi să: (alegeți doar una 
din variantele de răspuns) 

discutaţi cu şeful ierarhic în speranța unei soluții 

discutați cu directorul adjunct cu atribuţii în domeniul respectiv 

vă adresaţi directorului general 

acceptaţi situația aşa cum e 

alt răspuns: 


5. După părerea dumneavoastră pe ce cale ar fi recomandat să afle angajaţii 
unei instituţii hotărârile conducerii care îi privesc (direct sau indirect): (alegeți 
doar una din variantele de răspuns) 

a) de la şeful ierarhic, personal 

b) de la şeful ierarhic în cadrul unor reuniuni de lucru 

c) dela colegii din acelaşi compartiment 

d) de la colegii din alte compartimente 

e) din Note informative ale conducerii 

f) din alte surse, care anume: .... 


6. Care din situaţiile de mai sus se potriveşte cu realitatea în cadrul instituţiei 
noastre (pe ce cale aflaţi de regulă despre hotărîrile conducerii, care vă privesc) 
9 


(alegeți una din variantele de răspuns de la întrebarea nr. 5 ) 


a) b) c) d) e) P 


7. Numiţi departamentele bibliotecii cu care aveţi contactele: 
cele: mal dese: sie ea cotata oi eee tăia 
„Cele mal Dune: caci eta nasaud da 
=/Cele: mal rare carca bucal ata a atata 


1.Conducerea bibliotecii 9. Proiecte şi promovări servicii 

2.Colecţii speciale 10.Cercetare bibliografică (sălile Marino, Multimedia, 
3.Împrumut la domiciliu Referinţe şi redacţia Philobiblon) 

4.Ghişeul de informaţii 11. Săli de lectură (Blaga, Psihologie, Profesori, 


5. Documentare Periodice, Cercetători) 

6.Contabilitate 12. Catalogare şi Clasificare 

7. Resurse umane 13. Laboratorul de Informatică şi Digitizare 

8. Biblioteci filiale 14. Dezvoltarea colecțiilor şi evidenţa publicaţiilor 


15. Serviciul administrativ, tehnic şi achiziții publice 


8. Numiţi departamentele bibliotecii cu care ar fi bine să aveţi contacte 
mai des pad ea ani pac i pole a ic 

=mi DUE: 3 ete tea banca atu da ela aa de Dat ta 
=rare:său:deloc::,..:is ce e ceata acacia ca aa atacata aa at a dlui 


9. Informaţiile asupra proiectelor de viitor ale BCU, asupra diferitelor 
schimbări din BCU, le aflați de regulă din care sursă: 
(alegeţi doar una din variantele de răspuns) 

superiorul ierarhic 

colegi din acelaşi serviciu 

de la colegi din alte servicii 

întâmplător 

Buletinul informativ 

Intranet 

Poşta electronică (e-mail) 

Altă sursă, care: 


10. Cuvântul „transparenţă” în contextul BCU vi se pare că: 

(alegeţi doar una din variantele de răspuns) 

descrie modul în care se iau deciziile la vârf 

descrie modul în care se iau deciziile în serviciul din care faceţi parte 
este un deziderat al conducerii 

nu este potrivit 

este parțial potrivit 

altă părere, care: 


11. Când aveţi nevoie de colaborarea sau ajutorul colegilor din serviciu: 
(alegeţi doar una din variantele de răspuns) 

aceştia sunt întotdeauna cooperanți 

de regulă sunt cooperanți 

unii din ei sunt cooperanți 

destul de greu cooperez cu colegii 

apelez la şeful ierarhic mai întâi 

alt răspuns 


12. Obişnuiţi să citiţi Buletinul informativ ? 
(alegeți doar una din variantele de răspuns) 
da, la fiecare apariţie 

da, uneori 

nu, niciodată 


13. Intranetul îl accesaţi: 
(alegeţi doar una din variantele de răspuns) 
săptămânal 


104 


Hermeneutica Bibliothecaria — Antologie Philobiblon - Volumul V 


lunar 
ocazional 
niciodată 


14. Per ansamblu colaborarea între serviciile bibliotecii credeţi că este : (alegeți 
doar una din variantele de răspuns) 

foarte bună 

bună 

acceptabilă 

deficitară 

foarte proastă 

altă părere, care ... 


15. Cum percepeţi comunicarea între şefii coordonatori pe de o parte şi şefii de 
birouri servicii pe de altă parte: (alegeți doar una din variantele de răspuns) 
O bună LU deficitară O proastă L nu ştiu cum comunică 


16. Cum percepeţi comunicarea între managementul superior (directori) şi cel 
mediu (şefi coordonatori) (alegeți doar una din variantele de răspuns) 
O bună L deficitară O proastă L nu ştiu cum comunică 


17. Sarcinile de serviciu descrise în Fişa postului sunt în concordanță cu ceea ce 
faceţi efectiv ? (alegeți doar una din variantele de răspuns) 
O da O nu O parțial 


18. Cum vi se par atribuţiile de serviciu pe care le aveţi în raport cu pregătirea 
şi abilităţile pe care le aveţi : (alegeți doar una din variantele de răspuns) 

prea solicitante 

potrivite 

prea puţin solicitante 

alt răspuns, care: ... 


19. Vi s-au modificat în ultimul an sarcinile din fişa postului: 
Oda [Onu 


20. Dacă da, acest lucru s-a făcut consecutiv unei discuții cu superiorul ierarhic 
9 


O da O nu 


21. Reuniunile de lucru (şedinţele) în cadrul serviciul din care faceţi parte au 
loc: 
[O lunar O ocazional, nu regulat L alt răspuns: ... 


CO semestrial C foarte rar 

22. De regulă, reuniunile de lucru, (şedinţele) la care participaţi, în ce procent 
apreciaţi că au dus la lămurirea problemelor concrete de serviciu (au adus 
soluţii) : 

O sub 50% [1 peste 50% [L peste 90% 


23. Consideraţi că în general primiţi din partea superiorilor un tratament egal 
cu cel al colegilor ? (alegeți doar una din variantele de răspuns) 
| da | nu | altă părere 


24. Dacă doriți să faceți propuneri pentru îmbunătățirea comunicării în 
bibliotecă (căi de comunicare neexploatate sau insuficient exploatate, sau alte 
sugestii asupra comunicării) ; 


Vă mulţumim pentru colaborare ! 


Chestionar filială 


Stimaţi colegi, Biroul de Proiecte şi promovări servicii realizează un studiu 
asupra comunicării în instituția noastră, cu scopul îmbunătățirii fluxului 
informaţional şi a relaţiilor de lucru. Pentru acesta, vă rugăm să răspundeți la 
următoarele întrebări. Intenţia noastră fiind de a obţine o imagine de ansamblu 
asupra situației, nu suntem interesaţi de identitatea respondenților. Răspunsurile 
dumneavoastră vor fi confidențiale şi anonime, urmând a fi supuse unor prelucrări 
statistice. Vă mulțumim pentru colaborare. 


1. Cum apreciaţi în ansamblu eficienţa comunicării privitor la problemele 
profesionale în cadrul BCU ? (alegeți doar una din variantele de răspuns) 


Comunicarea de sus în jos (dinspre şefi spre angajaţi) este: 
[O foarte bună L bună L acceptabilă L deficitară 


O ineficientă L altă părere, care: ... 


Comunicarea de jos în sus (dinspre angajaţi spre şefi) este: 
[] foarte bună L bună L acceptabilă O deficitară 


O ineficientă L altă părere, care: ... 


Comunicarea în interiorul departamentului din care fac parte este: 
[] foarte bună L bună L acceptabilă L deficitară L ineficientă L altă părere, care: 

Comunicarea între departamente este: 
[] foarte bună O bună [| acceptabilă O deficitară 


O ineficientă [| altă părere, care: ... 


2. Dacă aţi făcut şefului ierarhic o propunere privind activitatea desfăşurată în 
bibliotecă, care a fost rezultatul : (alegeți doar una din variantele de răspuns) 
propunerea a fost considerată bună şi a fost pusă în aplicare 

propunerea a fost considerată bună, însă nu a fost pusă în aplicare 
propunerea nu a fost considerată bună 

nu am primit nici un răspuns 


3 Dacă nu aţi făcut propuneri şefului ierarhic, de ce ? (alegeți doar una din 
variantele de răspuns) 

sunteţi relativ mulțumit cu actuala stare de lucruri 

credeţi că superiorii nu vor fi receptivi la propuneri 

alt motiv, care anume : 


4. Atunci când aveţi o problemă de rezolvat sau o nemulțumire legată de 
serviciu, a cărei soluţionare depinde de superiori, preferaţi să: (alegeți doar una 
din variantele de răspuns) 

discutați cu şeful ierarhic în speranţa unei soluţii 

discutați cu directorul adjunct cu atribuţii în domeniul respectiv 

vă adresaţi directorului general 

acceptaţi situația aşa cum e 

alt răspuns: 

vă adresaţi şefului coordonator al filialelor 


5. După părerea dumneavoastră pe ce cale ar fi recomandat să afle angajaţii 
unei instituţii hotărârile conducerii care îi privesc (direct sau indirect): 
(alegeți doar una din variantele de răspuns) 

g) dela şeful ierarhic, personal 

h) de la şeful ierarhic în cadrul unor reuniuni de lucru 

i) dela colegii din acelaşi compartiment 

j) dela colegii din alte compartimente 

k) din Note informative ale conducerii 

1) din alte surse, care anume: .... 


6. Care din situaţiile de mai sus se potriveşte cu realitatea în cadrul instituţiei 


noastre (pe ce cale aflaţi de regulă despre hotărîrile conducerii, care vă privesc) 
9 


(alegeți una din variantele de răspuns de la întrebarea nr. 5 ) 


a) b) c) d) e) P 

7. Numiţi departamentele bibliotecii cu care aveţi contactele: 
- cele:mal deseta sses es ta aaa a a aaa 
= cele:mai:Dune::: scenice aaa aaa a ga aa ian aa 
Cele mal rareiii citea ice catia facea loa ali dat a aaa ala 


1.Conducerea bibliotecii 9. Proiecte şi promovări servicii 

2.Colecţii speciale 10.Cercetare bibliografică (sălile Marino, Multimedia, 
3.Împrumut la domiciliu Referinţe şi redacția Philobiblon) 

4.Ghişeul de informaţii 11. Săli de lectură (Blaga, Psihologie, Profesori, 


5. Documentare Periodice, Cercetători) 

6.Contabilitate 12. Catalogare şi Clasificare 

7. Resurse umane 13. Laboratorul de Informatică şi Digitizare 

8. Alte biblioteci filiale 14. Dezvoltarea colecțiilor şi evidenţa publicaţiilor 


15. Serviciul administrativ, tehnic şi achiziții publice 
16. Conservarea colecțiilor 


8. Numiţi departamentele bibliotecii cu care ar fi bine să aveţi contacte 
-maL dese i cata ate ee ate da a gat ae i a i d 

= mai bune i „estas ca ti aia util a a a aaa aia 

=rare sau deloc i necesa ce etaeae e ee că nace iata a ea eta să eat 


9. Informaţiile asupra proiectelor de viitor ale BCU, asupra diferitelor 
schimbări din BCU, le aflați de regulă din care sursă: 
(alegeţi doar una din variantele de răspuns) 

superiorul ierarhic 

colegi din acelaşi serviciu 

de la colegi din alte servicii 

întâmplător 

Buletinul informativ 

Intranet 

Poşta electronică (e-mail) 

Altă sursă, care: 


10. Cuvântul „transparenţă” în contextul BCU vi se pare că: 

(alegeți doar una din variantele de răspuns) 

descrie modul în care se iau deciziile la vârf 

descrie modul în care se iau deciziile în serviciul din care faceţi parte 
este un deziderat al conducerii 

nu este potrivit 

este parțial potrivit 

altă părere, care: 


11. Când aveţi nevoie de colaborarea sau ajutorul colegilor din serviciu:(a/egeși 
doar una din variantele de răspuns) 

aceştia sunt întotdeauna cooperanți 
de regulă sunt cooperanți 

unii din ei sunt cooperanți 

destul de greu cooperez cu colegii 
apelez la şeful ierarhic mai întâi 
alt răspuns 


12. Obişnuiţi să citiţi Buletinul informativ ? 
(alegeţi doar una din variantele de răspuns) 
da, la fiecare apariție 

da, uneori 

nu, niciodată 


13. Intranetul îl accesaţi: 

(alegeţi doar una din variantele de răspuns) 
săptămânal 

lunar 

ocazional 

niciodată 


14. Per ansamblu colaborarea între serviciile bibliotecii credeţi că este : 
(alegeţi doar una din variantele de răspuns) 
O foarte bună 
bună 
acceptabilă 
deficitară 
foarte proastă 
altă părere, care ... 
15. Cum percepeţi comunicarea între şeful coordonator pe de o parte şi şefii de 
birouri/servicii pe de altă parte: (alegeți doar una din variantele de răspuns) 
O bună L deficitară [| proastă O nu ştiu cum comunică 


16. Cum percepeţi comunicarea între managementul superior (directori) şi cel 
mediu (şefi coordonatori) (alegeți doar una din variantele de răspuns) 
O bună L deficitară L proastă L nu ştiu cum comunică 


17. Sarcinile de serviciu descrise în Fişa postului sunt în concordanță cu ceea ce 
faceţi efectiv ? (alegeți doar una din variantele de răspuns) 
O da O nu O parțial 


18. Cum vi se par atribuţiile de serviciu pe care le aveţi în raport cu pregătirea 
şi abilităţile pe care le aveţi : (alegeți doar una din variantele de răspuns) 
prea solicitante 

potrivite 
prea puţin solicitante 
alt răspuns, care: ... 


19. Vi s-au modificat în ultimul an sarcinile din fişa postului: 
O da O nu 


20. Dacă da, acest lucru s-a făcut consecutiv unei discuţii cu superiorul ierarhic 
9 


CO da O nu 


21. Reuniunile de lucru (şedinţele) în cadrul serviciul din care faceţi parte au 
loc: 
O lunar O ocazional, nu regulat O alt răspuns: .......... 
O semestrial O foarte rar 
22. De regulă, reuniunile de lucru, (şedinţele) la care participaţi, în ce procent 
apreciați că au dus la lămurirea problemelor concrete de serviciu (au adus 
soluţii) : 

O sub 50 % [1 peste 50% L peste 90% 


23. Consideraţi că în general primiţi din partea superiorilor un tratament egal 
cu cel al colegilor ? (alegeți doar una din variantele de răspuns) 
| da | nu | altă părere 


24. Puteţi afirma că Biblioteca Centrală vă sprijină în rezolvarea problemelor 
bibliotecii filiale unde lucraţi ? 

de regulă da 

doar uneori 

de regulă nu ne simţim sprijiniți 


25. Dacă doriţi să faceţi propuneri pentru îmbunătăţirea comunicării în 
bibliotecă (căi de comunicare neexploatate sau insuficient exploatate, sau alte 
sugestii asupra comunicării) 


Vă mulțumim pentru colaborare ! 


Chestionar management superior 
Biroul de Proiecte şi promovări servicii realizează un studiu asupra 


comunicării în instituția noastră, cu scopul îmbunătățirii fluxului informațional şi a 
relațiilor de lucru. Pentru aceasta, vă rugăm să răspundeţi la următoarele întrebări. 

Intenția noastră fiind de a obține o imagine de ansamblu asupra situaţiei, nu suntem 
interesați de identitatea respondenţilor. Răspunsurile dumneavoastră vor fi 
confidenţiale şi anonime, urmând a fi supuse unor prelucrări statistice. Vă mulțumim 
pentru colaborare. 


1. Cum apreciaţi în ansamblu eficienţa comunicării privitor la problemele 
profesionale în cadrul BCU ? (alegeți doar una din variantele de răspuns) 


Comunicarea de sus în jos (dinspre conducere spre angajaţi) este: 
O foarte bună [| bună [acceptabilă O deficitară 


O ineficientă [ altă părere, care: ... 


Q 


omunicarea de jos în sus (dinspre angajați spre conducere este): 
O foarte bună O bună L acceptabilă O deficitară 


O ineficientă [ altă părere, care: ... 


Comunicarea între departamente este: 

foarte bună [| bună L acceptabilă [1 deficitară 

O ineficientă [ altă părere, care: ... 

2. După părerea dumneavoastră pe ce cale ar fi recomandat să afle angajații 
unei instituţii hotărârile conducerii care îi privesc (direct sau indirect): (alegeți 
doar una din variantele de răspuns) 

a) de la şeful ierarhic, personal 

b) de la şeful ierarhic în cadrul unor reuniuni de lucru 

c) de la colegii din acelaşi compartiment 

d) de la colegii din alte compartimente 

e) din Note informative ale conducerii 

f) din alte surse, care anume: .... 


| 


3. Care din situaţiile de mai sus consideraţi că se potriveşte cu realitatea în 
cadrul instituţiei noastre (pe ce cale află subalternii de regulă despre hotărîrile 
conducerii, care îi privesc) ? 

(alegeți una din variantele de răspuns de la întrebarea nr. 5 ) 


a) b) c) d) e) f) e)nu știu 


4. Care este modalitatea de comunicare a deciziilor la care managementul 
superior apelează de regulă : (alegeți doar una din variantele de răspuns) 

şefii coordonatori transmit informaţia la şefii de serviciu şi de birou, care la 
rândul lor o transmit subalternilor 

şefii coordonatori transmit mai departe unora din subalterni respectivele 
decizii, pentru ca aceştia să le transmită colegilor lor 

deciziile sunt transmise către subalterni în cadrul unor şedinţe informative 
regulate 

altă modalitate, care : 


5. Există o procedură stabilă de transmitere a deciziilor managementului 
superior către angajaţii? (alegeți doar una din variantele de răspuns) 
O da UL nu 


6. Cuvântul „transparenţă” în contextul BCU vi se pare că: 

(alegeţi doar una din variantele de răspuns) 

descrie modul în care se iau deciziile la vârf 

descrie modul în care se iau deciziile în serviciul din care faceţi parte 
este un deziderat al conducerii 

nu este potrivit 

este parțial potrivit 

altă părere, care: 


7. Obişnuiţi să citiţi Buletinul informativ ? 
(alegeţi doar una din variantele de răspuns) 
da, la fiecare apariție 

da, uneori 

nu, niciodată 


8. Intranetul îl accesaţi: 

(alegeţi doar una din variantele de răspuns) 
O săptămânal 

lunar 

ocazional 

niciodată 


9. Intranetul vi se pare o bună modalitate de informare a tuturor angajaților 
asupra diferitelor aspecte de interes profesional : (alegeți doar una din variantele 
de răspuns) 

O da O nu 


10. Dacă nu, de ce ? eee ceeace 


11. Per ansamblu colaborarea între serviciile bibliotecii credeţi că este : 
(alegeţi doar una din variantele de răspuns) 

foarte bună 

bună 

acceptabilă 

deficitară 

foarte proastă 

altă părere, care ... 

12. Cum percepeţi comunicarea între şefii coordonatori pe de o parte şi şefii de 
birouri şi servicii pe de altă parte: (alegeți doar una din variantele de răspuns) 
O bună L deficitară O proastă L nu ştiu cum comunică 


13. Cum percepeţi comunicarea între managementul superior (directori) şi cel 
mediu (şefi coordonatori) (alegeți doar una din variantele de răspuns) 
[O bună L deficitară [| proastă O nu ştiu cum comunică 


14. Reuniunile de lucru (şedinţele) la care participă şefii de birouri şi servicii cât 
şi directorii şi şefii coordonatori au loc: (alegeți doar una din variantele de 


răspuns) 
O lunar O ocazional, nu regulat O alt răspuns: ......... 
O semestrial O foarte rar 


15. Şedinţele organizate de conducerea bibliotecii, la care participaţi, în ce 
procent apreciaţi că, de regulă, duc la lămurirea problemelor concrete de 
serviciu (aduc soluţii) : (alegeți doar una din variantele de răspuns) 

O sub 50% [1 peste 50% L peste 90% 


16. După părerea dumneavoastră, angajaţii, în majoritatea lor, sunt mulțumiți 
de modul în care decurge comunicarea cu superiorii: (alegeți doar una din 
variantele de răspuns) 


da, majoritatea sunt mulțumiți 
nu , nu sunt mulțumiți 

acest lucru nu este posibil 

nu ştiu dacă sunt mulțumiți 


[eta] T 


17. Dacă doriți să faceţi propuneri pentru îmbunătăţirea comunicării în 
bibliotecă (căi de comunicare neexploatate sau insuficient exploatate, sau alte 
sugestii asupra comunicării) : 


Vă mulţumim pentru colaborare ! 

Globalizare şi individualizare 
sau: 
Marketingul ca metaforă pentru reasumarea 
şi reconturarea sensurilor serviciilor de bibliotecă 
— O iniţiativă şi o experiență românească — 


Raluca TRIFU 

Biblioteca Centrală Universitară „Lucian Blaga”, Cluj 
István KIRÁLY V. 

Universitatea „Babeş-Bolyai ”, Cluj 


Cuvinte cheie: marketing de bibliotecă, marketing pentru organizaţii non-profit, 
marketing simbolic, marketingul ca metaforă, filosofia marketingului, publicaţiile şi 
serviciile de bibliotecă. 


Rezumat: Această cercetare extinde, din perspective globale, ceea ce, într-un studiu 
anterior am numit — cu privire la biblioteci, dar nu numai — „marketing, simbolic” 
întrupat şi obiectivat drept metaforă. Metaforă activă, vie, efectivă şi eficientă. 
Analizele studiului se concentrează, de aceea, pe de o parte, asupra aspectelor 
teoretice, conceptuale — câteodată filosofice —, legate de „marketingul simbolic”. 
Însă, pe de altă parte, aplicând aceste considerente teoretice, şi ca un studiu de caz, 
prezentăm şi examinăm revista intitulată Philobiblon (http://www.bcucluj.ro/philo/), 
editată de către Biblioteca Centrală Universitară „Lucian Blaga” din Cluj şi 
procedurile şi experienţele de marketing asociate revistei. Revista este un „organ” 
ştiinţific transdisciplinar, publicat în limba engleză, care a fost destinată din start 
pieței Schimbului Internaţional Interbibliotecar de Publicaţii, şi care a dezvoltat pe 
parcurs o întreagă rețea de structuri şi inițiative particulare şi caracteristice de 
marketing. Structuri simbolico-metaforice efective, vii şi obiectivate care — în fond — 
au evoluat şi s-au diversificat nu numai în contextul, ci chiar în vederea 
globalizării. 

E-mails: Raluca Trifu, raluca.trifu@ gmail.com; 


István Király V. kiraly_philobib(îyahoo.com 


* 


Motto: 
A vorbi şi a scrie despre marketing 
este, în fond, el însuşi... marketing. 


Cu ocazia acestei lucrări intenţionăm să aprofundăm, să detaliem şi să 


extindem ideile introduse şi dezvoltate de noi într-un studiu anterior, axat pe ceea ce 
am numit acolo — legat de biblioteci şi nu numai — marketing simbolic, întrupat şi 

obiectivat drept metaforă.! Mai precis, drept metaforă vie”, întrupată-obiectivată, 
activă şi chiar eficientă.” Cu specificarea că, şi în studiul de fața ne vom concentra 
doar asupra unor aspecte particulare şi mai recente, legate mai ales de felul în care 
sfidarea şi problematica marketingului a fost şi este asumată — chiar în contexte şi din 
perspective globale — prin continuarea şi înnoirea curentă a unui construct şi inițiative 
mai speciale, care de la început s-a născut prin procedee simbolice de transfer (şi de 
marketing). Procedee care s-au întrupat şi se concretizează-materializează necontenit 
ca fiind o metaforă vie, o metaforă dinamică şi activă. De aceea, ideile şi experienţele 
prezentate şi analizate în studiul anterior la care ne-am referit, se cer acum 
reconsiderate din perspectiva acelor evoluţii, sfidări, şanse — dar şi capcane — pe care 
globalizarea, pe zi ce trece mai impunătoare şi pronunţată, le reprezintă astăzi (Şi) 
pentru biblioteci şi pentru activitățile de marketing promovate de ele. 

Datorită interconectărilor multiple şi în acelaşi timp mai instituționalizate 
(cel puţin din punct de vedere tehnic, dar nu numai) pe care le presupune, globali- 
zarea implică, solicită şi impune fără îndoială pe de o parte un grad ridicat şi 
amănunţit de standardizări şi uniformizări de tot felul.” Pe de altă parte ea oferă însă 
şi un uriaş rezervor de experiențe individualizate care, prin ea, dobândesc şansa de 
a putea fi comunicate, împărtăşite, dezbătute, asumate, validate şi dezvoltate pe o 
scară nemaiîntâlnită şi care se pot astfel fertiliza atât reciproc, de la partener la 
partener, cât şi chiar pe plan „planetar”. Iar tocmai în aceasta vedem noi una dintre 
aspectele cele mai importante ale sfidării, şansei şi specificului globalizării şi pentru 
marketingul de bibliotecă. Care — pe deasupra — se şi acordă, credem, în mod cu 
totul fericit cu supleţea, cu dinamica şi cu energia pe care conceptualizarea şi 
practica specifică a marketingului de bibliotecă o regăseşte în conturarea ei simbo- 
lică, adică drept ca fiind o metaforă vie. Căci viziunea noastră despre „marketingul 
simbolic” asumă şi fixează în fond tocmai specificul şi dinamica aparte a acelui 
marketing care caracterizează în mod necesar practicile instituțiilor şi a organizațiilor 
nonprofit — desigur, cu atenţie specială acum asupra bibliotecilor — în care deci, strict 
vorbind, activitățile şi considerentele de marketing nu pot funcționa decât într-un 
sens simbolic şi simbolizant, adică, mai exact, tocmai ca metaforă. 


! Vezi, Melinda Biikkei and István Király V, Metaphors on Marketing: Symbolic and 
Effective Attempts in the „Lucian Blaga “ Central University Library, Romania In: Marketing 
Library an Information Services: International Perspectives, Edited on behalf of IFLA by 
Dinesh K. Gupta, Christie Koontz, Angels Massisimo and Rejean Savard, K. G. Saur, 
München, 2006, p. 132-140 

? Ne folosim şi aici de o expresie consacrată de către filosoful francez Paul Ricoeur în 
lucrarea La metaphore vive, Etudes, Editions du Seuil, Paris, 1975 

? Fără să fie în vreun fel justificat prin argumente, şi fără să fie interpretat în mod explicit şi 
articulat, termenul de „Marketing as Metaphor” se regăseşte totuşi în literatura de specialitate 
deja din 2002, în studiul lui Dinesh K. Gupta şi Ashok Jambhekar, What is marketing in 
libraries? Concepts, orientations, and practices, In: Information Outlook, Washington, Nov. 
2002, Vol. 6, Iss. 11, p. 24-29 

* Printre altele vezi, Mu-Chen Wu, Ling-Feng Hsieh, A Study for University Library 
Marketing Indicators Model in Digital Age In: The Business Review, Hollywood, Summer 
2008, Vol. 10, Iss. 1, pp165-170 

Cu precizarea că, desigur, noi folosim aici termenul de „metaforă” — ca şi pe 
cel de „simbol” şi „simbolic” — chiar în sensul lor propriu-zis şi etimologic atestat, 
adică, ca fiind o punte, un construct şi o operaţie efectivă, novatoare şi explicitatoare 
de transfer şi de transpunere de sensuri şi semnificaţii, care este inițiat şi clădit 
între- şi peste diverse sfere, nivele şi zone ale realului constituit şi aflat în perm- 
anentă re-constituire.! Adică, un transfer şi o transpunere care este chiar o îmbogă- 
tire şi o diversificare „reală” a realului. În cazul de faţă, o transpunere de sensuri şi 
de semnificații pe de o parte între zonele economiei producţiei de bunuri şi servicii 
promovate ca afaceri (business) şi realizate drept mărfuri destinate şi valorificate pe 
o piață efectivă şi propriu-zisă — adică, tocmai în vederea obţinerii de profituri 
financiare cât mai consistente şi permanente într-un context concurențial... — şi, pe 
de altă parte, între sferele şi zonele produselor şi serviciilor organizațiilor şi institu- 
țiilor nonprofit. Organizaţii şi instituţii care, deşi sunt în fond la fel de dinamice, 
produsele şi serviciile lor — destinate spațiului public sau vreunui segment al lui — nu 
sunt totuşi concepute, oferite şi distribuite conform calculului economic direct al 
profitabilităţii (financiare imediate şi constante) urmărită prin balanţele contabile 
regulate ale cheltuielilor şi veniturilor... Şi care, de aceea, nici nu se constituie 
propriu-zis în mărfuri. Prin urmare, nici spațiul public căruia i se adresează şi în 
care se validează aceste produse şi servicii, nu se constituie de fapt în vreo „piață” 
(market) propriu-zisă. Astfel nici efortul sondării, studierii nevoilor, a exigențelor 
etc. a utilizatorilor, a destinatarilor şi a căutării modalităţilor lor de satisfacere etc. ... 
nu poate fi numit aici propriu-zis marketing sau marketing propriu-zis. Ci „doar” 
simbolic, adică realizat drept ca metaforă conturată, obiectivată şi articulată în mod 
expres şi efectiv. Deci, ca efectivitatea transferului realizat prin efectivitatea creaţiei 
de natură şi de esență simbolică. 

Totuşi, viziunea, conceptele, metodele şi tehnicile de marketing au pătruns 
deja de multă vreme atât în structurarea lăuntrică cât şi în configurarea publică a 
acestor organizaţii şi instituţii nonprofit? — deci şi în cea a bibliotecilor —, arătând şi 
confirmând din plin operaționalitatea, mobilitatea, eficiența şi inventivitatea- 
creativitatea lor. 


! Provenind din verbul grecesc pherein, meta-fora înseamnă tocmai transport şi transpunere, 
în cazul de faţa transpunere de sensuri. El se întâlneşte deci în mod fericit şi cu forţa şi cu 
sensul cuvântului — tot grecesc — de symbolon, care însemnă un semn care se articulează însă 
perfect — până la recunoaştere şi identificare — cu ceea ce semnifică. Dar în aşa fel, încât 
semnul oferă totodată semnificantului o deschidere de orizonturi şi o îmbogăţire polivalentă 
de sensuri neîncheiate în mod definitiv. 

? De altfel Philip Kotler susţinea în repetate rânduri şi încă din 1969, că viziunea de marketing 
nu are valabilitate doar în sfera afacerilor ci şi în zonele organizațiilor şi instituțiilor nonprofit, 
cum sunt unele colegii, spitale, biserici etc., apreciind totodată că multă vreme au existat aici 
numeroase neînțelegeri legate de marketing. Una dintre aceste neînţelegeri de bază constând 
tocmai în faptul că marketingul a fost văzut ca referindu-se numai la vânzări şi/sau la reclamă. 
În loc deci ca el să fie asumat ca o sarcină care priveşte tocmai managementul de vârf. Vezi, 
Philip Kotler, Strategies for Introducing Marketing into Nonprofit Organizations, In: Journal of 
Marketing, Jan. 1979, p.37-44. Vezi şi nota următoare! 

În ciuda acestui fapt, utilizarea conceptelor şi a metodelor-tehnicilor de 
marketing se rezumă aici — de regulă — la sondarea dinamicii nevoilor utilizatorilor, 
la promovarea serviciilor şi a oportunităţilor (noi sau deja existente) şi la evaluarea 
impactului lor. Aceasta este şi situația marketingului la majoritatea bibliotecilor din 
România. Şi nu numai. Unde, ce-i drept, treptat, s-au desemnat persoane cu însărci- 
nări de „marketing” sau, în cazuri mai bune — şi mai rare! — s-au înfiinţat chiar birouri 
de marketing şi de promovare a serviciilor. La fel, „disciplina” de „Marketing de 
bibliotecă”, a intrat şi ea în Curricula deja comună a instituţiilor de învățământ 
biblioteconomic superior de aici... iar aceasta a atras după sine şi apariția publicați- 
ilor — a manualelor, a „cursurilor” universitare, a capitolelor şi a articolelor aferente 
unei asemenea cariere şi preocupări etc. — care însă, în marea majoritate a cazurilor, 
nu sunt mai mult, şi altceva, decât sintetizările unor „reguli” şi prezentările unor 
tehnici, „tendințe” şi exigenţe copiate în colaje lipsite de orice autonomie creatoare 
şi inovatoare. lar aceste „reguli”, tehnici, reţete şi algoritme sunt — iarăşi în cazurile 
cele mai fericite — preluate şi aplicate apoi selectiv şi mecanic în departamentele şi 
birourile etc. deja menționate. Ne mai vorbind despre faptul că îndeletnicirile de 
„„marketing” — şi aici — au dobândit rapid şi un caracter de „modă” şi ca atare ele îşi 
exercită şi o atracţie facilă, superficială şi săracă în conţinut şi rezultate. 

Numai că, o asemenea „folosire” a viziunilor, a conceptelor şi a tehnicilor de 
deschise şi oferite de ele prin asumarea şi adoptarea lor serioasă, deplină, creativă şi 
mergând până la profunzime. Deja în studiul nostru anterior dedicat acestui subiect, 
conceptele de marketing să „infuzeze” de fapt întreaga structură instituțională a 
bibliotecilor şi a contactelor lor cu toate segmentele spaţiului, mediului public însuşi, 
pentru care ele funcţionează. 

Căci în posibilitatea lui esenţială — care însă este, se pare, de regulă ascunsă 
şi, ca atare, rămâne neevidenţiată — marketingul de bibliotecă este tocmai un spaţiu 
al libertăţii. El este prin urmare un spaţiu al creativității şi inventivității responsa- 


! Redăm aici câteva pasaje din acest text, care — suntem convinşi — nu au pierdut nimic nici 
din actualitatea şi nici din pertinenţa lor: „Viziunea, conceptele dar mai ales practica de 
marketing, au însă, ca prim efect al punerii lor în mişcare, tocmai scoaterea la iveală, adică 
explicitarea şi indicarea unor disfuncționalități şi insuficiențe rămase poate invizibile şi 
neidentificabile până atunci şi fără ele. În strânsă legătură cu toate acestea, în al doilea rând, 
viziunea de marketing oferă o nouă şi eficientă posibilitate de regândire şi de recreionare 
dinamică a organizaţiilor şi instituţiilor, constituindu-se într-un adevărat motor al manage- 
mentului schimbării. Ca atare, în al treilea rând, conceptele, viziunea şi mentalitatea de 
marketing oferă posibilitatea unei deschideri instituţionale curente, aplecate către receptarea 
şi operaţionalizarea nu numai a noilor nevoi şi solicitări provenite din „exterior” dar 
realizându-şi chiar propriile conturări şi oferte valorice.” Vezi, Melinda Biikkei and Istvân 
Király V, Metaphors on Marketing: Symbolic and Effective Attempts in the „Lucian Blaga“ 
Central University Library, Romania In: Marketing Library an Information Services: 
International Perspectives, Edited on behalf of IFLA by Dinesh K. Gupta, Christie Koontz, 
Angels Massísimo and Réjean Savard, K. G. Saur, München, 2006, p. 133 

bile. Iar marketingul înţeles, conceput şi conturat ca marketing simbolic, simboli- 
zator — adică, drept metaforă vie — deschide şi fixează tocmai acest aspect esențial şi 
fundamental. De aceea, conceperea marketingului drept metaforă nu este în nici un 
chip vreo extindere pur „actuală” impusă bibliotecilor de modele timpului prezent, ci 
o sfidare, o şansă şi o modalitate cu totul consistentă de a-şi problematiza chemările 
şi de a-şi reîntâlni, de a-şi recreiona şi de a-şi îmbogăţi sensurile. 

Cu precizarea că mai nou nici marketingul „ca atare” nu se mai rezumă la 
sondarea, la identificarea nevoilor utilizatorilor şi a schimbărilor acestora intervenite, 
în principal, datorită modificărilor în condiţiile, în mediul social-instituțional şi 
tehnologic cu care utilizatorul şi organizația are legături şi afinități directe sau 
indirecte şi nu se reduce nici la proiectarea-articularea şi măsurarea satisfacerii lor 
definite de această dinamică, ci este de fapt el însuşi un factor efectiv şi activ în 
crearea şi în conturarea unor noi nevoi, axându-şi eforturile către consumatorii, către 
utilizatorii efectivi şi posibili tocmai în vederea avertizării şi a informării lor cu 
scopul determinării conştientizării de către ei a realităţii — până atunci ascunsă sau 
chiar inexistentă — a acestor noi nevoi. 

Devine de aceea pas cu pas mai limpede şi faptul, că marketingul simbolic, 
înţeles şi realizat drept metaforă vie — înainte de a se osifica în vreun set de „reguli”, de 
„tehnici” etc. şi lipsit în fond tocmai de individualitate sui generis, „reguli” şi „tehnici” 
care sunt însă difuzate şi răspândite în mod „standardizat” prin canalele şi instru- 
mentele deja globalizate ale prezentului nostru — este de fapt: hermeneutică autenti- 
că. Adică, este interpretarea, explicitarea, reformularea şi „încarnarea” prezentă, 
dinamică şi asumată în mod expres şi îmbogăţitor a sensurilor instituțiilor bibliote- 
care. Sensuri care pornesc şi vin de fiecare dată din trecutul tradiţiei, dar care, 
totdeauna se remodelează şi se îmbogăţesc în deschiderea asumării sfidărilor actuale, 

Desigur, fiecare tip, fiecare categorie şi chiar fiecare instituție de bibliotecă 
are propria sa misiune şi propriul său evantai de public şi de utilizatori — fizici şi 
instituționali — structurat în mod specific în fiecare caz în parte, iar viziunea şi 
— la formularea, identificarea şi asumarea lor pe de o parte particulară şi „individu- 
ală”, dar, pe de altă parte, realmente la nivelul exigenţelor contactului şi comunicării 
care sunt acum — nu numai în principiu, dar şi efectiv — universale. 

Aceasta este şi situația la Biblioteca Centrală Universitară „Lucian Blaga” 
din Cluj-Napoca, România, care, de altfel, este una dintre cele mai mari şi mai 
importante biblioteci ale Europei Centrale şi care a păşit şi participă acum — şi din 
perspectiva marketingului — la era şi la realitatea globalizării tocmai cu specificul şi 
cu inventivitatea, creativitatea sa individuală şi particulară. De aceea, în continuare, 
ne vom concentra asupra prezentării şi analizei a câtorva aspecte — care ni se par 
deci cu totul particulare — care reprezintă şi caracterizează aici eforturile şi ideile 
privind marketingul de bibliotecă în era globalizării. 

Atât din punct de vedere temporal cât şi din cel substanţial, începutul conturării 
preocupărilor exprese şi propriu-zise de marketing în această instituţie se leagă de 
fapt de editarea de către bibliotecă şi dezvoltarea treptată a unei publicații periodice 
care poartă numele de Philobiblon.! Publicarea revistei Philobiblon — în limba 
engleză şi în colaborare cu editura Universităţii, Presa Universitară Clujeană — a fost 
decisă de către Biblioteca Centrală Universitară „Lucian Blaga” şi Universitatea 
„Babeş-Bolyai” din Cluj-Napoca în anul 1996, la început în primul rând cu scopul 
de a oferi un cadru transdisciplinar de manifestare şi de comunica-re 
internaţională pentru universitarii şi cercetătorii clujeni şi nu numai, în special din 
domeniul diferitelor ştiinţe socio-umane; de a afirma şi dezvolta, în mod efectiv, 
caracterul multicultural al regiunii şi al universității prin faptul că în paginile 
revistei sunt, cu precădere, publicate într-o limbă de circulaţie internațională, 
cercetările unor universitari care, de altfel, predau şi cercetează în mod curent în 
limba româna, maghiară şi germană; şi de a confirma şi întări statutul bibliotecii 
universității drept un spațiu şi un for de diseminare — dar şi de condensare — a 
capacităților de cercetare şi de creaţie ale unui centru academic, ştiinţific şi cultural 
de statura Clujului, aflat în plin proces de deschidere şi aliniere internaţională. 

Fiind difuzată prin rețelele deja tradiționale şi extinse de Schimb internaţio- 
nal interbibliotecar ale Bibliotecii, revista a ţintit din start şi diversificarea, individua- 
lizarea şi eficientizarea ofertelor şi a modalităţilor de achiziționare a diferitelor 
publicaţii (cărţi, periodice, baze de date etc.) de care — în lipsa ei — nu ar fi putut 
beneficia comunitatea noastră academică. Ea s-a dovedit a fi astfel atât un obiect de 
schimb avantajos pentru bibliotecă, cât şi o modalitate consistentă de a face 
cunoscute capacitățile şi rezultatele de cercetare şi de creaţie dar, în acelaşi timp, şi o 
cale de a contura o imagine extrem de favorabilă atât cercetării din România, cât şi 
Universităţii şi Bibliotecii Universitare clujene. De aceea, în scurt timp — şi în ciuda 
dificultăților financiare de editare care au impus în permanență modificări în 
periodicitatea şi ritmicitatea declarată a apariţiei ei —, revista a reuşit şi reuşeşte în 
continuare să atragă şi colaboratori prestigioşi din străinătate. 

Din toate aceste motive, revista a fost structurată pe patru rubrici princi- 
pale permanente, menite să operaționalizeze concepţia şi intenția ei redacțională. 
Prima este intitulată: CULTURĂ, CARTE, SOCIETATE și este o rubrică totdea- 
una tematică, care cuprinde, în mod preponderent, studii din diferite domenii ale 
istoriei, filosofiei, sociologiei, politologiei şi psihologiei, teoriei literaturii, lingvisti- 
cii textului, jurnalisticii. Și nu numai, căci textele sunt înserate număr de număr, în 
primul rând în funcţie de solicitările şi de exigenţele „disciplinare” şi de specialitate 
ale conturării... transdisciplinare ale tematicii de fiecare dată particulare ale volu- 
melor. A doua rubrică se numea la început O profesie în schimbare, o societate în 
tranziţie — dar care se intitulează mai nou HERMENEUTICA BILBIOTHECARIA” 


! http:/www.bcucluj.ro/philo/ 

? Hermeneutica Bibliothecaria se intitulau de la început şi volumele de Antologie ale revistei 
Philobiblon. Desigur, acest titlu este şi el legat tot de o motivație esențială de marketing, 
adică de înţelegerea, interpretarea şi realizarea lui simbolică drept metaforă vie. 


120 


Hermeneutica Bibliothecaria — Antologie Philobiblon - Volumul V 


— conține analize şi meditații pe temele instituţiilor şi ale profesiei de bibliotecar, ale 
tradițiilor, ale mentalităților, ale „moştenirilor”, ale perspectivelor, ale dificultăților şi 
nelămuririlor lor de toate tipurile... accentul punându-se pe caracterul analitic, critic, 
de cercetare şi de „dezbatere” a contribuţiilor. Este vorba de o rubrică „oferită” în 
primul rând bibliotecarilor, însă cu particularitatea — firească într-o revistă care este 
totuşi una ştiinţifică, transdisciplinară şi, ca atare, în sens originar de CULTURĂ — 
că lucrările încurajate aici au o dimensiune ce vizează tocmai ştiinţa, comprehensi- 
unea şi mentalitatea — adică cultura şi nu „manualitatea” sau „meşteşugul”, deşi 
dinamic, totuşi îngust al — profesiei şi a instituţiilor bibliotecare. Prezenţa acestei 
rubrici într-o publicaţie a unei biblioteci universitare constituie totodată şi una dintre 
particularitățile pe care revista Philobiblon o are în cadrul acestei „categorii”. Ea a fost 
introdusă în revistă în primul rând — dar nu numai — din motivul că literatura 
bibliologică românească este cu siguranță cea mai săracă tocmai în asemenea analize. 

Pe acest considerent, am decis ca articolele născute sau prilejuite de existen- 
ta revistei să fie apoi antologate cât se poate de regulat şi în volume publicate — de 
această dată în limba română — şi difuzate în primul rând în România. Primul volum 
de antologie a apărut deja în anul 1998 (cu titlul Hermeneutica Bibliothecaria) şi a 
fost primit cu deosebit interes de către biblioteci şi specialişti. Al doilea volum a fost 
editat în 2004, iar al treilea în 2007. Cel mai recent volum (al patrulea) a apărut chiar 
în anul 2009. Din 2007, aceste volume au fost şi sunt publicate şi comercializate şi 
sub formă de „carte electronică”, pe CD. 

A treia rubrică permanentă a revistei este dedicată COLECȚIILOR 
SPECIALE, în primul rând celor ale Bibliotecii Centrale Universitare „Lucian 
Blaga”, ea constând în prezentarea, analiza şi valorificarea documentară, ştiinţifică şi 
culturală, națională şi internaţională a colecțiilor istorice ale unei biblioteci, care, 
cum am mai spus, face parte — prin trecutul ei, prin numărul şi valoarea colecțiilor 
sale de aproximativ 4 milioane de volume — din rândul celor mai importante 
biblioteci din Europa Centrală. 

Iar ultima rubrică — intitulată MISCELLANEA -— oferă informaţii variate 
despre diferite evenimente ştiinţifice, culturale şi profesionale, apariţii editoriale 
regionale, naționale şi internaţionale etc. 

Prin toate rubricile sale, Philobiblon se angajează prin urmare pe tărâmul 
firesc şi viu al comunicării ştiinţifice, culturale, instituționale şi profesionale 
consistente şi majore, ordonate de ideea integrării europene şi internaţionale şi de 
cea a dialogului ştiinţific, transdisciplinar, complex şi comparatist. Intenționând deci 
să constituie un for, o cale şi o şansă particulară şi individuală pentru „întâlniri” în 
comuniunea autentică şi transdisciplinară a globalizării. 

De la început şi în acord cu Programul ei inițial, revista Philobiblon s-a 
impus deci, printr-un profil pe care-l putem considera a fi cu totul particular şi chiar 
unic — după căutările şi ştiinţa noastră! — atât în categoria periodicelor publicate de 


l Vezi, István Kirâly V., PHILOBIBLON, revista Bibliotecii Universitare, a culturii şi a 
biliotecarilor clujeni In: Lectura — Revista Bibliotecii Judeţene „Octavian Goga” din Cluj, 
Cluj-Napoca, Serie Nouă, Anul II, nr. 3-4 (27-28) (iul.-dec. 2004), p. 18-20. 

către marile biblioteci (universitare şi naţionale) din lume, cât şi în cea a revistelor 
ştiinţifice. lar unicitatea revistei se datora şi se datorează în continuare în primul rând 
modului organic în care ea a conceput şi concepe îmbinarea hotărâtă, ştiinţifică şi 
transdisciplinară a tematicilor existenţiale, istorice, ştiinţifice şi culturale majore, cu 
reflexivitatea problematizărilor bibliologice şi informaţionale responsabile. Împreu- 
nă, desigur, cu prezentarea şi valorificarea documentară şi ştiinţifică a colecțiilor 
Bibliotecii Centrale Universitare „Lucian Blaga” şi nu numai... 

În mod firesc, toate acestea s-au realizat deci prin concepţia programatică a 
rubricilor revistei, care au fost „alimentate” în mod consecvent potrivit exigențelor 
şi situărilor deopotrivă istorice şi actuale, dar şi potrivit celor ştiinţifice, profesionale 
şi cultural-mentale. Astfel, volum de volum, revista şi-a propus în toate rubricile sale 
principale tematici majore, centrale şi extrem de actuale pentru istoria şi existența 
noastră prezentă, pe care le-a tratat şi „înconjurat” apoi prin/cu studii şi dezbateri cât 
se poate de serioase, substanţiale, întinse, multi-unghiulare şi organice.! Este de 
aceea cu siguranță una dintre particularitățile valoroase ale revistei faptul că ea 
încurajează, în legătură cu tematicile ei, tocmai studiile mai substanţiale de 15-30-35 
pagini, şi câteodată chiar peste... 

Philobiblon a fost şi a evoluat astfel — cu nota ei care a fost şi a rămas aparte 
— ca fiind o publicaţie pe care în terminologie „actuală” şi tehnică o putem deci 
numi: transdisciplinară. Ori, impunerea şi menţinerea consecventă a unei publicaţii 
transdisciplinare într-o lume dominată de disciplinarizări şi „interdisciplinarizări” 
(care şi ele tind de fapt spre noi şi noi specializări care de care mai înguste) nu a fost 
şi nici nu este un lucru tocmai uşor! Totuşi, aceasta s-a întâmplat! Pe de o parte prin 
acreditarea publicaţiei de către Consiliului Naţional al Cercetării Științifice din 
Învățământul Superior din România în 2006 în categoria B, apoi B Plus — care este 
cea mai înaltă categorie de acreditare ştiinţifică românească după cea a acreditării 
ISI —, dar, pe de altă parte, mai ales atunci şi prin faptul că — începând cu anul 2007 
— revista a fost inclusă cu text integral (full text) — în prestigioasa bază de date 
produsă şi difuzată, practic pe scară planetară, de către EBSCO Publishing Co., 
tocmai în diviziunea Academic Search Complete. 

Tot în acord cu concepţia ei programatică, pe parcurs şi cu timpul, în jurul 
revistei Philobiblon s-a conturat şi structurat de fapt un întreg orizont semi- 
instituţional. De aceea, la ora actuală prin expresia „revista Philobiblon” se înţelege 
de fapt un complex de activităţi şi direcții care, pe deasupra, se şi diversifică în mod 
permanent. În nici un chip lucrurile nu se mai reduc pur şi simplu la activităţile şi 
procedurile conceperii, redactării, traducerii, editării şi difuzării revistei ca publicaţie 
care s-au pus şi se află şi la ora actuală nu numai în stare de funcţionare, dar şi în 
permanentă analiză şi restructurare. 

Astfel, încă din aprilie 1999, am pornit şi dezvoltat „instituția? Atelierelor 
Philobiblon, care de atunci funcționează în mod sistematic şi aproape regulat. 


! Ele se pot consulta mai amănunţit pe site-ul revistei: http://www.bcucluj.ro/philo/ 

Atelierele Philobiblon şi-au demonstrat „utilitatea” lor în principal — dar nu numai! — 
prin faptul că, prin ele, revista Philobiblon a obținut texte cu calități remarcabile 
pentru rubricile sale dedicate bibliologiei şi bibliotecii. Desigur, în primul rând în 
raport cu nivelul epistemologic şi spiritual general al acestei literaturi, dar ţintind în 
acelaşi timp şi conturarea a ceea ce noi numim „societatea civilă” a profesiei şi 
exercițiul autonomiei sale mentale. Evident, nici conceperea, organizarea şi nici 
menţinerea Atelierelor nu se realizează fără muncă şi implicare, iar faptul că ele 
vizează tocmai textele care vor intra apoi în revistă şi/sau în volumele de antologie, 
conferă acestor activități un vădit caracter de organicitate în raport cu tot ce este 
altfel legat de revistă şi de producerea ei. Şi nu numai. 

Practic, tot asociat de revista Philobiblon şi de redacţia ei s-au conturat însă 
în această bibliotecă şi activităţile de marketing. Ele au fost propuse încă în anul 
2000 spre asumare managementului de vârf al instituției, pe baza unor experiențe de 
reuşită legate în primul rând de conceperea, producerea şi comercializarea unei baze 
de date analitice, bibliometrice şi de nivel conținând literatura bibliologică 
românească din revistele de profil având circulaţie națională. Bază de date concepută 
pe fundamentele unor considerente deopotrivă documentariste, scientometrice, dar şi 
de cercetare.’ Modul de promovare şi succesul pe piaţă al acestui serviciu şi produs 
impus convingerea că pe bazele lor se poate apoi contura şi procesul extinderii 
treptate a viziunilor şi a practicilor de marketing şi asupra altor aspecte ale serviciilor 
şi chiar ale funcționării instituţiei în genere. Care au evoluat treptat — mai ales în 
aspectele lor asociate în continuare cu dezvoltarea revistei Philobiblon şi a activită- 
ților legate de ea — la o structură, concepție şi practică dovedite şi ele a fi cu totul 
inovative şi particulare chiar pe plan internațional în ceea ce priveşte „marketingul 
de bibliotecă”. De aici pornind aceste activități au fost deci pas cu pas recunoscute în 
bibliotecă şi extinse apoi şi în alte direcții. 

Astfel, s-a decis la nivelul managementului de vârf al instituţiei, înființarea 
— în anul 2004 — în cadrul bibliotecii a unui Birou de marketing, de proiecte şi 
promovarea serviciilor.” Care — dincolo de desfăşurarea şi de dezvoltarea activită- 
ților de marketing şi de difuzare-vânzare legate de revista Philobiblon şi de 
produsele aferente ei — şi-a asumat sarcinile de marketing asociate şi de restul 
publicaţiilor, produselor şi serviciilor concepute şi realizate în bibliotecă. Împreună 
cu efectuarea unor sondaje şi cercetări de natura sociologică profesionistă nu numai 
cu privire la satisfacția utilizatorilor bibliotecii şi cu privire la nevoile lor aflate în 
permanentă modificare, dar vizând şi cercetarea sociologică a bibliotecii ca institu- 
ție. Astfel, recent s-a adoptat, de exemplu, proiectul de cercetare a culturii organiza- 
tionale a bibliotecii, care — în prima sa etapă — s-a concentrat deja la cercetarea 


! Vezi, Istvân Kirâly V. şi Florentina Pop-Moldovan, PROIECT pentru implementarea 
viziunii şi a practicilor de marketing în bibliotecă In: Hermenetica Bibliothecaria — Antologie 
Philobiblon (II), Presa Universitară Clujeană, Cluj-Napoca, 2004, p.269-283 

? După ştiinţa noastră în nici o altă bibliotecă din România nu funcţionează un asemenea 
birou cu activități atât de explicite şi diverse de marketing. 

comunicării organizaționale în instituţie. Cultura organizaţională din care face 
parte pe zi ce trece mai profund şi evident şi ceea se numeşte mai nou „cultura de 
marketing” (marketing culture) ca un element esenţial în funcționarea instituției şi în 
conturarea brandului ei...” Şi devine, tot pe zi ce trece mai evident şi faptul că, 
crearea şi conturarea acestei culturi (organizaționale şi de marketing) revine în 
primul rând în sarcina administratorilor bibliotecilor. Cu atât mai mult cu cât — şi nu 
numai în zonele noastre geografice — există şi persistă, de această dată mai ales în 
rândul bibliotecarilor şi nu atât în cea a administraţiei bibliotecilor, un procent încă 
ridicat de neînțelegere, de înţelegere greşită şi chiar de ostilitate faţa de problemele şi 
de sarcinile marketingului de bibliotecă. 

Conceput deci inițial prin decizia managementului de vârf pentru a putea 
răspunde unor nevoi impuse şi conturate dinspre revista Philobiblon, activitățile şi 
dinamica Biroului de marketing şi promovarea serviciilor s-au diversificat perma- 
nent pentru a putea răspunde cît mai eficient nevoilor impuse de cerinţele utilizato- 
rilor bibliotecii, dar şi ca reacţie la ingerințele unei „pieţe biblioteconomice”. Astfel, 
în prezent activitatea Biroului poate fi urmărită pe trei direcții majore. Pe de o parte 
se are în vedere promovarea şi impactul produselor pe care biblioteca le realizează, 
fie ca instituţie de sine stătătoare, fie în colaborare cu alte foruri de învățământ 
superior (de ex. Universitatea „Babeş-Bolyai” din Cluj-Napoca), iar pe de altă parte, 
se concentrează pe analiza, pe promovarea şi impactul serviciilor pe care le oferă sau 
le proiectează biblioteca, împreună desigur, cu urmărirea, cercetarea şi analiza feed- 
back-urilor şi a consecințelor organizaționale şi instituționale. 

Promovarea produselor bibliotecii se realizează prin mecanisme deja clasice 
de marketing precum expedierea de oferte către listele de discuţii de profil, către 
beneficiari care şi-au dat acordul să primească astfel de oferte, sau către adresele de 
corespondenţă ale bibliotecilor din tară şi din străinătate. Ofertele fiind concepute şi 
ca pachete promoţionale, ele se trimit fie în format electronic fie poştal în funcție de 
bugetul alocat de instituție pentru astfel de activităţi pentru toate produsele editoriale 
ale bibliotecii, pe măsura apariţiei lor. De asemenea promovarea cuprinde postarea 
descrierilor şi a ofertelor pe pagina de web a bibliotecii, cu posibilitatea de coman- 
dare online a produselor (Internet marketing). În anumite situaţii se trimit, către 
anumiţi parteneri, oferte care conţin şi produse efective, cu titlul de gratuitate, în 
scop promoțional. Tot pentru sporirea vizibilităţii produselor editoriale ale bibliotecii 
s-a încercat prezenţa Bibliotecii Centrale Universitare „Lucian Blaga” la o serie de 


1 Vezi, Valeria Salânki, Cultura organizaţională. Propunere de studiu asupra culturii 
organizaționale — octombrie, 2008 In: Hermenetica Bibliothecaria — Antologie Philobiblon (IV), 
Presa Universitară Clujeană, Cluj-Napoca, 2009, p. 136-142. Între-timp însă o fază importantă a 
cercetării a şi fost efectuată, iar studiul rezultat în urma ei este publicat în acest volum. 

? Vezi, Rajesh Singh, Branding in library an information context: the role of marketing 
culture In: Information Services & Use, 2004, 24, p. 93-98 

* Richard Parker, Carol Kaufman-Scarborough and Jon K. Parker, Libraries in transition to a 
marketing orientation: are librarians’ attitudes a barrier? In: International Journal of 
Nonprofit and Voluntary Sector Marketing, 2007, 12, pp320-337 

târguri de carte naţionale, prezență soldată de altfel cu un răspuns pozitiv, marcat 
prin creşteri în comercializarea publicaţiilor. Evident, tot în această concepţie şi 
preocupare intră şi încurajarea elaborării şi publicării unor recenzii, atât în publica- 
tiile de diferite specialități, cât şi în cele de cultură majoră. De asemenea Biroul se 
ocupă şi de preluarea efectivă a comenzilor ce sosesc pe adresa instituţiei pentru 
produsele editate de aceasta, precum şi de distribuirea lor către beneficiari. 

În ceea ce priveşte activităţile de promovare a serviciilor bibliotecii, Biroul 
de marketing îşi face simțită prezenţa prin afişe, anunţuri, recenzii publicate în presa 
profesională şi culturală, campanii media precum Zilele indulgenței pentru cei care 
au întârziat cu restituirea publicaţiilor împrumutate, expoziţii tematice cu publicaţii 
din fondurile bibliotecii sau ale unor expozanți parteneri, mape de prezentare a 
bibliotecii, creare de fluturaşi şi buletine informative regulate etc. 

Revenind însă la revistă, este limpede că noile orizonturi şi sarcini care se 
deschid acum revistei Philobiblon vor solicita şi reaccentuarea, reconturarea 
eforturilor de marketing în primul rând în direcţia merceologiei, — adică a cunoaşterii 
„mărfii” — prin implicarea directă a marketerilor în cât mai multe faze şi etape ale 
însăşi „producerii” revistei şi a celorlalte produse şi servicii legate de ea. (Volumele 
de antologie în formă tipărită şi electronică, regândirea şi actualizarea site-ului 
revistei, efectuarea sondajelor cu privire la cerere, reclama continuă, vânzările efecti- 
ve, analiza fenomenelor-experienţelor, a tendinţelor de piaţa şi a modificărilor lor 
etc.) Căci este firesc şi necesar (şi în vederea creşterii impactului) să inițiem şi să 
dezvoltăm cât de curând şi susținut acţiuni — de această dată în mod expres 
internaţionale — pentru promovarea şi pentru vânzarea etc. a revistei! 


* 


Urmărind relatarea acestei istorii ni se înfăţişează însă şi procesul unei 
inițiative, evoluții şi a unei transformări cu totul specifice. Din start revista 
Philobiblon a fost deci produsă de către bibliotecă tocmai in vederea schimbului 
internațional interbibliotecar de publicaţii, ea fiind pe această cale oferită şi difuzată 
în mod constant şi de la început la aproximativ 100 mari biblioteci din întreaga 
lume cu care Biblioteca Centrală Universitară „Lucian Blaga” din Cluj a stabilit 
relaţii de parteneriat în acest sens. Altfel spus, publicaţia a fost de la început produsă 
în vederea schimbului direct, adică în vederea „troc”-ului. Ori, se ştie că schimbul 
direct a fost încă din vremuri străvechi — şi a rămas până astăzi — o relație efectivă şi 
propriu-zisă de piaţă. Prin urmare, revista Philobiblon a fost şi este, încă din 
momentele sale iniţiale, un serviciu şi o „marfă” efectivă. Care trebuia şi trebuie să 
se valideze — şi care se şi validează — tocmai pe piaţa schimbului internațional 
interbibliotecar de publicaţii. În şi prin care deci eforturile, constructele şi conside- 
rentele simbolice de marketing s-au condensat, s-au precipitat şi s-au conturat — într- 
o instituţie care este de altfel nonprofit — într-o metaforă reală şi într-o (nouă şi 
individuală) realitate metaforică, efectivă (chiar „obiectuală”) şi eficientă. Prin care 
deci biblioteca şi comunitatea utilizatorilor săi au obţinut — printre altele — şi resurse 
informaţionale la care, altfel, nu ar fi avut acces. 

În jurul revistei s-au conturat apoi iniţiative şi realizări — la început, deci, o 
bază de date bibliografică iar apoi volumele de antologie în limba română — care 
după un început de testare (primul volum), au fost apoi ab initio concepute şi 
realizate în scopul vânzării lor efective pe piaţa — în primul rând cea profesională- 
bibliologică — internă din România. 

Mai târziu şi începând cu includerea full text a studiilor revistei în baza de 
date produsă de EBSCO Publishing Co., revista a apărut şi pe piaţa contra-cost a 
mărfurilor de produse digitizate. Deci şi aici deja nu sub forma schimbului direct, ci 
efectiv contra-cost. Iar întrucât contractul cu firma EBSCO se referă doar la difuza- 
rea şi valorificarea de către ei a variantelor electronice a studiilor, recent am pornit şi 
o nouă campanie de marketing (oferte-sondaje) pentru vânzarea — de această dată 
internațională deci — a volumelor tipărite ale revistei, campanie care şi începe să dea 
roade prin sosirea primelor comenzi internaționale. 

Astfel s-a conturat în prezent şi intenţia acreditării ISI al revistei 
Philobiblon, care emerge cu totul organic din evoluţia acestei publicaţii de la 
începuturile sale şi până astăzi şi care se înscrie perfect în condiţiile şi în realitățile 
globalizării noastre. 

Trebuie însă să specificăm că, în ciuda aparențelor, marketingul legat de 
revista Philobiblon şi de produsele aferente ei — şi prin acestea marketingul asociat şi 
practicat în- şi de către Biblioteca Centrală Universitară „Lucian Blaga” din Cluj, 
luată în întregime, deci ca o instituție bibliotecară având un anumit specific şi statut 
— nu a pierdut nimic din caracterul, din specificul său iniţial de a fi la modul esenţial 
un marketing simbolic, realizat şi întrupat drept metaforă vie. Căci nici aici şi în nici 
o direcţie nu este vorba despre transformarea deghizată a unor activităţi şi servicii 
nonprofit... în producţie de mărfuri care ar fi valorificate (comercializate) apoi în 
vederea obținerii de profituri (calculate direct în raport cu cheltuielile)... ci tocmai 
despre valorificarea superioară şi chiar atestată de către piaţă a unor resurse ce sunt 
şi rămân în esenţă de origine bugetară, adică publică. Valorificare superioară care 
înseamnă — dincolo de obiectivele şi intenţiile proprii şi autonome ale revistei ca 
şi de proiectare a serviciilor; care înseamnă pentru instituție şi pentru profesie un 
beneficiu de imagine atât pe plan naţional cât şi pe cel internațional-global, 
împreună, desigur, cu avantajele încasărilor care, evident, permit şi contribuie apoi 
nu numai la menţinerea în funcționare a revistei, a serviciilor şi a structurilor de 
marketing simbolic, dar şi la dezvoltarea şi diversificarea lor continuă, competentă, 
inovativă şi responsabilă. Fiindcă, în realitate: orice venit realizat de către o 
instituție publică, nonprofit, prin activități şi realizări proprii, destinate pieței şi 
confirmate de piaţă şi de aprecierile beneficiarilor — materializate deci chiar in 
efortul lor financiar de a le achiziționa —, este pe de o parte o evidentă completare a 
resurselor sale bugetare-publice, dar, pe de altă parte, un prilej de decantare, de 


! Vezi, Istvân Király V., Proiect în vederea Acreditării ISI al revistei PHILOBIBLON In: 
Hermeneutica Bibliothecaria — Antologie Philobiblon (IV), Presa Universitară Clujeană, 
Cluj-Napoca, 2009, p. 120-135 

diversificare şi de ierarhizare efectivă a valorilor şi a sensurilor în cadrul ei. Altfel 
spus, participă la asigurarea şi dezvoltarea identităţii şi individualităţii creative a 
instituției şi a revistei sale tocmai în condiţiile globalizării şi tocmai beneficiind de 
avantajele acestor condiţii şi oportunități. Evitând — sau străduindu-se să evite — prin 
urmare şi acele capcane şi acele automatisme ale lor care „trag” tocmai spre 
uniformizare şi spre „standardizare” excesivă şi în ultimă instanţă birocratică. 

Căci în deplinătatea lor, sensurile — şi nu doar „funcțiile” — bibliotecii, şi mai 
ales ale unei biblioteci universitare, deci enciclopedice, ştiinţifice şi istorice... sensuri 
care deşi se redefinesc necontenit, nu se reduc totuşi niciodată nici la a deveni un 
simplu „gateway to informaţion”, deci ceva ce nu se mai defineşte în termenii spaţiului 
şi a colecțiilor, ci doar mediază între cititori şi informaţii. La fel, ele nu se reduc nici la 
a transforma pe deplin biblioteca în vreun „fast food” informațional, deci numai ca un 
punct computaţional de acces instantaneu la o anumită informaţie... ci, biblioteca a 
fost, este şi va rămâne un mediu aparte, un miez care focalizează dar şi emană creaţia 
ştiinţifică, tehnică, artistică şi chiar instituțională, care moşeşte, hrăneşte, conturează, 
îngrijeşte şi lărgeşte nu numai idei, dar şi mentalități şi, împreună cu ele şi la urma 
urmei, orizonturile responsabilităților libertăţii umane articulate. 

Şi tocmai în acest sens şi în această direcţie se re-întâlneşte revista 
Philobiblon cu sensurile profunde ale bibliotecii, mereu reformulate şi mereu 
reanalizate chiar pe paginile ei. Revistă al cărei slogan este de aceea de câţiva ani: 
PROVOCAREA CULTURII — Trecut pentru Viitor!!! 

lar marketingul lor — al revistei şi al bibliotecii —, tocmai ca metaforă vie şi 
ca transfer simbolic şi simbolizator de sensuri şi semnificaţii mereu îmbogăţite, are 
în vedere chiar acest aspect, chiar în era şi chiar în vederea globalizării responsabile. 
Şi, invers, a responsabilității globalizării. 


! De altfel în ultima vreme s-a nuanțat atât conceptual cât şi în practică conturarea bibliotecii 
ca instituție nonprofit, în sensul că serviciile de bibliotecă şi de informaţie oferite de ele sunt 
treptat recunoscute şi ca „produse vandabile”. Produse pentru utilizarea cărora bibliotecile 
percep de exemplu taxe — diferenţiate pentru utilizatorii specifici şi cei nespecifici —, taxe 
legate de accesul la serviciile online sau de împrumutul interbibliotecar. După părerea noastră 
aceste taxe nu pot fi însă numite totuşi şi propriu-zis preţurile produselor şi serviciilor 
respective (stabilite deci în funcţie de cheltuieli de producție, de întreţinere, de difuzare etc. şi 
de profitul scontat pe o piaţă determinată concurential) cum nici încasarea lor nu poate fi de 
fapt numită vânzare. Ci este vorba mai degrabă de o contribuţie bănească condiționantă, care 
asigură accesul la serviciile respective, completând resursele financiare ale bibliotecilor. 
Vezi: Antony Jose and Ishwara Bhat, Marketing of Library and Information Services: a 
strategic perspective, In: VISION — The Journal of Business Perspective, vol. 11, No. 2, 
April-June, 2007 

Rezumat : Autorul articolului a luat în serios critica lui Montaigne şi a urmaşilor 
acestuia la adresa pedanteriei şi erudiţiei specializate. În consecință, mai jos se află o 
lectură personală a tratatului naudeean despre Biblioteca. Gabriel Naude este 
responsabil de prima teoretizare a bibliotecii publice. Implicat în dezbaterile timpului 
său şi apropiat diverselor centre de putere europeană, autorul tratatului Sfat asupra 
alcătuirii unei biblioteci incarnează prototipul cosmopolitului. El este omul de curte, 
abil consilier politic, agreabil în conversaţie şi posesor al unei facultăți de judecare 
îndelung exersate. Biblioteca este un aspect al formării personalităţii sale. Interesul 
pentru o astfel de instituţie ilustrează un nou tip de contractualism social, impus de 
puterea absolută : elocvenţa urbană se impune în fața eroismului medieval. El 
răspunde totodată şocului tehnic provocat de răspîndirea imprimeriei. Problemele 
practice legate de politica achizițiilor şi a organizării colecţiilor livreşti sunt tratate în 
spiritul unei deschieri intelectuale de sorginte sceptică şi în respectul faţă de marile 
figuri intelectuale ale Antichității şi ale Modernității. 


E-mail: clausiro(Ayahoo.com 


Avertisment: Autorul articolului a luat în serios critica lui Montaigne şi a urmaşilor 
acestuia la adresa pedanteriei şi erudiției specializate. În plus, imaginea unei 
cunoaşteri obeze care ar avansa prin înmagazinarea „producției ştiinţifice” îi este 
profund antipatică. Să notăm în trecere şi că ea este complet falsă. În consecință, mai 
jos se află o lectură personală a tratatului naudeean despre Biblioteca. 

Biblioteca publică modernă este martorul patrimonial al schimbărilor radicale 
ce au marcat pragul modernităţii. Ne vom opri un moment asupra lui Gabriel Naude, 
care dacă nu este primul creator al unei biblioteci publice din noul ev, rămâne primul 
său teoretician. Pentru Naudé, tema bibliotecii - ca loc al beatitudinii private şi mani- 
festare a gloriei publice — survine din asocierea spiritului critic şi a punerii în discuţie 
a ierarhiei metafizice a cunoaşterii. Iscodirea şi interogația permit cercetarea oricărei 
forme documentare şi urme testimoniale, fie că este vorba de surse sacre fie de texte 
laice. Surparea scalei trinitare lăsată de scolastici, divinitate — umanitate — natură, 
permite reflecţia asupra unei clasificări arbitrare şi practice a volumelor tradiţiei. 

Gabriel Naude, medic şi filosof, dublă competenţă care în secolul al XVII- 
lea recomanda un savant din şcoala paduană, ne transmite o importantă meditaţie 
asupra cărții în tratatul său Sfat asupra alcătuirii unei Biblioteci (Advis pour dresser 
une bibliothèque, Paris, 1627). Biblioteca, privată sau publică, este unul din aspecte- 

le edifiante în formarea idealului uman reprezentat de omul de curte, literatul sau 
magistratul. Ceea ce caracterizează aceste figuri este relativa independență de spirit, 
obţinută în condiţiile supunerii față de puterea suverană. Cel mai adesea, libertatea 
de gândire în raport cu tradiția şi autoritatea publică este plătită prin acceptarea 
absolută a puterii princiare : „este necesară abolirea oricărei idei asupra drepturi- 
lor, altele decât cele ale şefului” - notează Naude în temerarele sale Consideraţii 
politice asupra loviturilor de stat (Roma, 1639 - ediţie în 12 exemplare). Susținerea 
puterii terestre absolute se înscrie în linia manieristă a unei culturi a compromisului : 
acceptarea stării de fapt pentru a preveni rele mult mai grave. Îndelungatele războaie 
religioase lăsaseră urme adânci în conştiinţa intelectualității europene. ,, O tiranie e 
preferabilă războiului civil” — nu e preceptul unui cinism de salon, ci un îndemn la 
moderație, care revine sub pana multor autori politici. 

Autonomia şi libertatea judecății nu îi lipseau lui Naudé. Alături de amicii 
săi intelectuali, Pierre Gassendi, François La Mothe Le Vayer şi Guy Patin, 
filosoful-bibliotecar formează « Tetrada », un cerc savant de dezbateri erudite. 
Numele grupului este o antifrază ironică referitoare la misticismul pitagoreic al 
cifrelor. Ceea ce îi uneşte însă pe oameni de litere parizieni nu este armonia sferelor, 
ci împlinirea într-o comunitate discretă. Ideile Terradei formează şi propagă un 
curent cultural puternic : libertinismul erudit. Este vorba de o atitudine intelectuală 
care moşteneşte analiza machiaveliană a puterii, continuă tradiția scepticismului din 
Eseurile lui Montaigne şi se preocupă de reînnoirea epicureismului natural şi moral. 

Virtute căzută ulterior în desuetudine, discreția era în mare vogă în timpul 
clasicismului francez. Termenul era sinonim cu raţiunea socială, discernământul fiind 
filtrul a ceea ce curteanul lasă să apară şi ceea ce ascunde în sine. Ea se opunea 
majestăţii regale, prezenţa consilierului erudit rămânând mereu în umbra apariției 
solare a suveranului. În cazul prezentat de Naudé în tratatul său, stăpânul se va etala 
oamenilor de litere prin raritatea şi întinderea bibliotecii sale, dar sarcina achizițiilor şi 
a organizării revine supusului său. În această calitate îl găsim pe Naudé ca personaj de 
prim rang al vremii sale. Tratatul despre bibliotecă este dedicat şi adresat lui Henri de 
Mesme, preşedintele Parlamentului parizian. Politicianul francez îl remarcase pe 
tânărul savant pentru La Marfore ou discours contre les libelles (1620) — o critică a 
tehnicii compunerii şi editării pamfletelor şi broşurilor politice. Interesul pentru lumea 
cărții fac din tânărul autor un bibliotecar căutat. După câțiva ani petrecuți în slujba lui 
de Mesme, Gabriel Naudé pleacă la Roma, în calitate de bibliotecar al cardinalului 
Bagni şi apoi a cardinalului Barbarini. În 1642, plănuind dezvoltarea bibliotecii regale, 
dar şi apropierea unui consilier politic strălucitor, cardinalul Richelieu îi propune 
revenirea în oraşul natal. Planurile lui Richelieu rămân valabile şi după moartea sa, 
survenită în iarna aceluiaşi an, iar Naudé devine bibliotecarul lui Mazarin, noul 
ministru principal al regatului. Sub protecţia acestuia şi beneficiind atât de finanțele 
publice, cât şi de averea potentatului — însăşi Eminenţa Sa le confunda adesea — 
filosoful libertin constituie prima mare bibliotecă publică din Franţa. Pentru achizițio- 
narea celor 40.000 de volume Naudé întreprinde expediţii îndelungate. Omnia vana : 
în timpul tulburărilor militar-politice din timpul Frondei, la Bibliothèque Mazarine este 
jefuită de nobili, iar în cele din urmă Parlamentul parizian decide scoaterea ei la mezat. 
În aceste condiții Naudé acceptă un nou post de bibliotecar pe lângă regina Christina a 

Suediei. Rigoarea climatului scandinav nu este însă propice clasicilor francezi. În 
1650, robusteţea lui Descartes este înfrântă de temperaturile joase din Stockolm. Trei 
ani mai târziu, îmbolnăvindu-se grav, Naude se întoarce în Franţa, unde cardinalul 
Mazarin, repus în funcții, îl chemase din nou. 

Gabriel Naudé moare la scurt timp după repatrierea sa. Destinul cărtura- 
rului probează o conştiinţă lucidă şi înrădăcinată în problemele modernităţii. Proble- 
ma cărții este semnul unei culturi în care moştenirea tradiției nu mai înseamnă 
respectul autorităţii, ci o civilizaţie a comentariului şi a exersării spiritului critic. 


Rațiunea bibliotecii 


Naude îşi justifică tratatul despre bibliotecă prin absenţa unor scrieri care să ajute în 
„alegerea cărților şi a mijloacelor şi ordinii în care trebuie acordate pentru a le face 
să apară cu profit şi onoare într-o frumoasă şi somptuasă bibliotecă.” Au mai 
existat încercări în acest domeniu, dar seriozitatea lor este pusă la îndoială. Astfel, 
Naudé înregistrează eforturile lui Juan Bautista Cardona a cărui tratat De la Real 
Biblioteca de San Lorens, împreună cu lucrarea lui Juan Páez de Castro, Memorial 
al rey Don Felipe II sobre las librerias, a furnizat principiile bibliotecii de la 
Escurial, create sub patronajul lui Filip de Spania. Cercetările întreprinse dincolo de 
Pirinei nu satisfac însă exigenţele filosofului libertin. Abordarea acestei materii 
necesită mai întâi o disciplină personală care vizează trei scopuri. Mai întâi cel ce 
abordează materia bibliotecii trebuie să posede o ,„ cunoaştere superficială a artelor 
şi ştiinţelor.” În spatele acestei pretenţii se află idealul clasic al unei filosofii 
universale cuprinzând atât cele naturale, cât şi cele umane. Diviziunile acestei ştiinţe 
totale se vor regăsi în clasificările bibliotecii. A doua cerință este eliberarea din 
„servitutea şi sclavajul față de anumite opinii." Este vorba de tema filosofică a 
tiraniei opiniei publice, a cutumelor şi a dogmelor ştiinţei. Figura filosofului ca om 
de spirit este împlinirea unei vieții „în lume, rămânând în afara ei”, după formula lui 
Pierre Charron, considerat de Naude în Bibliografia politica (Veneţia, 1633) „mai 
înțelept decât Socrate însuşi” El va participa la viaţa civilă şi la dezbaterea savantă 
cu distanța reflecţiei. În fine, consecință a primelor două cerințe, bibliotecarul lui 
Naudé va fi capabil să judece în cunoştinţă de cauză şi fără pasiune „meritul şi 
calitatea autorilor”. Cunoaşterea superficială, de care autorul amintise, este ştiinţa 
curteanului, /'honnâte homme, cel ce se arată înzestrat şi plăcut în conversaţie 
deoarece sufletul său este hrănit de experienţe şi de lecturi ce au încurajat o meditaţie 
personală. Chiar dacă preluate din alți autori, pozițiile exprimate de el sunt proprii 
pentru că vin după o atentă analiză. În mod sistematic sau spontan, el şi-a format o 
metodă de lectură. Jean Bodin conştientizase deja noutatea intelectuală a epocii : 


! Gabriel Naudé, Advis pour dresser une Bibliothèque, Veb Edition, Leipzig, 1963, p. 11 

? Ibid., p. 12. 

° Ibid., p.12 

* Gabriel Naudé, Bibliografia politica, Domenico Bosco (ed.), Bulzoni Editore, Roma, 1997, 
p. 107 (33). Lucrarea este un dicționar al autorilor ce nu trebuie să lipsească din rafturile 
consilierului princiar. 

dezvoltarea tiparului şi apariţia bibliotecilor publice au ca rezultat un mai mare acces 
la documentare. Însă numărul crescut de publicaţii în domeniul istoriei şi a dreptului 
nu înseamnă automat lărgirea cercului de erudiți capabili de a se orienta în hățişurile 
trecutului. Răspîndirea imprimeriei nu multiplică numărul de demni continuatori 
moderni ai lui Tacitus sau Cicero. Din contră susține juristul francez : această 
disciplină s-a depreciat după odată cu multiplicarea publicaţiilor. Iar autorii cu cât 
sunt mai incapabili, cu atât sunt mai prolifici. (Methodus ad facilem historiarum 
cognitionem, Paris, 1566). În La Marfore, Naudé face acelaşi gen de remarci în 
legătură cu publicațiile politice. Sfatul asupra alcătuirii unei biblioteci, lărgeşte 
îndemnul lui Bodin, care se străduia să găsească un sistem de identificare a valorii 
doar în istoriografie. Naude va căuta educarea unui tip uman capabil să aprecieze 
operele editate în materiile cele mai diverse. După expunerea celor trei caracteristici 
ale bibliotecarului, bunul Naude nu poate încheia decât aplicând acestuia descrierea 
pe care Florus o făcea regilor şi poeţilor: „Consules fiunt quotannis et novi 
proconsules ;/ solus aut rex aut poeta non quotannis nascitur "(noi consuli şi 
proconsuli se fac în fiecare an, doar regii şi poeții nu nasc în fiecare an). 

Simțind că nu vanitatea lipseşte acestei declaraţii, bibliotecarul lui Henri de 
Mesme se simte obligat să îşi tempereze elanul : el nu a făcut decât să urmeze 
părerile împărtăşite de „persoanele cunoscătoare şi versate în ale Cărţii şi în 
mijloacele diverse folosite de cei mai mari bibliotecari”? La fel, comanditarul său 
trebuie să urmărească gloria urmând modelele Bibliotecii Vaticanului şi Bibliotecii 
Ambroziene. Ultima revine mereu în amintirea lui Naudé. Fondată în 1607 de 
cardinalul Frederico Borromeo în Palazzo dell’ Ambrosiana, la Milano, ea este a 
doua bibliotecă europeană deschisă publicului, după Bibliotheca Bodleiana, la 
Oxford, în 1602. Recunoaşterea predecesorilor este o ingenioasă piruetă intelectuală 
prin care Naudé evită acuza teologică a orgoliului. Bineînţeles bibliotecarul e 
rarisim, precum regii şi poeţii, dar protejatul lui Henri de Mesme nu face decât să 
sistematizeze observațiile făcute de înaintaşii săi. La fel seniorul care doreşte să se 
ilustreze printr-o întreprindere atât de frumoasă şi generoasă va lua ca modele 
împlinirile înaintaşilor italieni. Recunoaştem în aceste rânduri reverberaţiile nu foarte 
îndepărtatelor schimburi militaro-culturale transalpine. Feudalii francezi ajung în 
Italia sub comanda lui Francisc I-ul, în necontenitele sale războaie cu Habsburgii. 
Micile principate italiene sunt la discreţia puternicului zilei, însă îi caştigă pe vecinii 
lor prin rafinamentul curților, avântul artelor şi, iată, erudiția bibliotecilor. Baldassare 
Castiglione în Cartea Curteanului (1528) concede cu generozitate că şi francezii pot 
fi cultivați. Interesul pentru bibliotecă semnalează decăderea modelului aristocratic 
războinic prin apariția unor noi raporturi civile. Întreţinerea unei biblioteci vine să 
susțină „el/ocvența discursurilor, soliditatea judecății şi izbânda celor mai reuşite 
îndatoriri şi magistraturi exersate."* 


! Jean Bodin, Méthode de l’histoire, trad. Pierre Mesnard, PUF, Alger, 1943 
? Gabriel Naudé, Advis pour dresser une Bibliothèque, p.13 

? Ibid., 13 

* Ibid., p. 15 

Gabriel Naudé dă propriul său răspuns la vechea întrebare pedagogico- 
politică a raportului dintre experienţă și studiu. În trebile practice trebuie preferată 
experienţa, tranşase Aristotel, căci un tânăr poate fi un excelent matematician, dar 
niciodată un bun strateg. Dar Naude este conştient că noile vremi sunt cele ale 
apariției unei nobilimi ce se face remarcată prin funcţii publice, înlocuind vechea 
castă feudală a vechimii sângelui şi a faptelor de arme. Noul tip de intelectual, 
creație a universităților italiene şi flamande, dar şi a unor noi instituţii franceze, 
precum Colegiul Regal sau Colegiul Celor Patru Națiuni, va fi un aliat natural al 
noii aristocrații, care pune accentul pe meritul personal şi nu doar pe descendență. 
Justus Lipsius, unul din autorii citați în Sfatul asupra alcătuirii unei biblioteci, 
precizase că uzul (experiența) este tatăl prudenței politice, în timp ce memoria ar fi 
mama. Însă primul nu îngăduie decât realizări individuale, pe când partea maternă a 
educaţiei civile este calea regală a literelor. Aceasta din urmă este universală şi 
acoperă toate epocile, în timp ce drumul experienței este particular şi plin de 
pericole. E dovadă de inteligență şi forță a învăţa din lecturi şi din faptele altora, fără 
a aştepta loviturile destinului.” 

Noua figură publică, reprezentantul acestei noblesse de robe, caută gloria 
prin intermediul bibliotecii nu doar ca patron de belles lettres şi protector al artiştilor, 
dar şi ca participant la memoria colectivă a oamenilor cultivați, reținută fie de 
lecturile comune, fie de interesul pentru cărți rare. Odată stabilit adresantul, Henri de 
Mesme, în particular, şi nobilimea care serveşte în funcții civile, în general, Naudé 
caută argumentele în favoarea fondării şi întreținerii unor biblioteci publice. El 
găseşte două justificări principale. Prima este legată de gloria prezentului şi a 
posterității, iar cealaltă de împlinirea personală. Mai întâi prin fapta sa fondatoare, îşi 
va cîştiga stima cititorilor bibliotecii. Nobilul va face dovada înţelepciunii sale 
colecţionând „spiritele atâtor oameni distinşi, care n-au precupeţit nici timpul, nici 
efortul pentru a lăsa urmele vii a ceea ce era mai excelent în ei.'” O astfel de glorie, 
deşi populară, nu conţine nimic trivial sau demagogic. Cel ce se bucură de ea nu vrea 
să se distingă cu orice preţ, lăsând să apară în ochii celor mulți semnele unei „puteri 
extraordinare”, inexplicabilă prin forță sau abilitate. Ea depăşeşte prin onestitate 
renumele obținut prin parade militare sau exibarea rafinamentelor luxului. Astfel, 
oameni ale căror succese de arme le-ar fi asigurat un loc aparte în memoria 
posterității, au avut geniul politic al amplificării reputației lor prin crearea de 
biblioteci. Naudé îi menționează aici pe Matia Corvin şi pe Francisc I-ul, ca stategi 
abili, dar şi întemeietori de „biblioteci foarte curioase şi bine dotate” + Matia Corvin 
edifică Bibliotheca Corviniana prin fonduri proprii, în timp ce Francisc I instituie un 
depozit legal (1536) care interzice „vânzarea sau trimiterea în străinătatea oricărei 


! Justus Lipsius, Politica, edited, with translation and introduction by Jan Waszink, Assen, 
Royal Van Gorcum, I, 8, p. 286, 4-5 

2 Ibid., 9, p.288, 10-15 

* Gabriel Naudé, Advis pour dresser une Bibliothèque, pp. 16-17 

* Ibid., p. 19 

cărți sau broşuri (...) înainte de a depune un exemplar în mâinile ofițerilor 
Bibliotecii Regale.” 

Dar dincolo de argumentele ținând de onorabilitatea figurii princiare sau 
aristocratice, cultivarea unei biblioteci răspunde unei chemări interioare. Urmărind 
exersarea propriului spirit în numele unei ideal antic al înțelepciunii umane, recreat 
începând cu Renaşterea, l’homme d'esprit caută în bibliotecă, locul « conversaţiei şi 
a divertismentului fructuos şi agreabil »,' adică a meditaţiei asupra mărturiilor scrise 
de marii creatori vechi sau moderni. Biblioteca este principalul instrument al 
Cosmopolitului, cetăţean al lumii pentru că are acces în orice moment la „for ce este, 
ce a fost şi ceea ce poate fi pe pământ, pe mare şi în cele mai ascunse locuri din 
Ceruri.” Pentru izbânda în această acţiune publică şi personală, Naudé, spirit 
practic, nu uită să amintească protectorului său că nu se poate realiza „fără 
cheltuială şi fără a deschide bine punga.” 


Rânduiala bibliotecii 


Cum ne putem instrui în noua artă a cărei frontiere Naude încercă să le 
traseze ? Mai întâi prin deschiderea către experienţele şi sfaturile celor preocupaţi de 
universul cărţii, fie că e vorba de oameni de litere sau de posesori de cabinete 
literare. Atenţia pentru aceştia nu se traduce în simplă imitație, experiența personală 
fiind mereu sursă de inspirație. O altă cale de perfecţionare în noua materie este 
consultarea şi adnotarea operelor predecesorilor, chiar dacă cel mai adesea ei au 
tratat subiectul ca şi când ar fi fost vorba de o disciplină bine cunoscută, considerând 
definițiile prime şi diviziunile materiei ca deja stabilite şi acceptate. Pe lângă deja 
menționatul Juan Bautista Cardona, Naudé mai adaugă în această categorie pe 
Richard de Bury, pentru Philobiblon (scris către 1340, dar publicat pentru prima dată 
în 1473). Sub pretextul unui tratat asupra dragostei pentru cărți, lucrarea este în 
acelaşi timp o autobiografie a prelatului normand, care, conform mărturiei lui Petrarca 
„deşi englez şi educat în Anglia, cultivând încă din adolescenţă un gust neştirbit 
pentru gândirea antică şi o rigoare de cunoaştere nemăsurată, a arătat un interes 
extrem atât pentru întrebările cele mai futile, cât şi pentru interogaţiile cele mai 
docte.”* O altă figură reţinută de Naudé este cea a iezuitului Antonio Possevino 
pentru a sa Bibliotheca selecta de ratione studiorum in Historia, in Disciplinis, in 
salutem omnium procuranda (1593). Lucrarea este o bibliografie exhaustivă a 
lucrărilor de teologie, filosofie, medicină, istorie şi meşteşuguri, ce va sluji umanişti- 
lor drept ghid de lectură. În fine, autorul Sfatului asupra alcătuirii unei biblioteci 
recomandă copierea sau procurarea a cât mai multe cataloage a bibliotecilor 
autohtone sau străine, spre a avea o imagine cât mai largă asupra producției impri- 
meriilor, intereselor oamenilor de litere şi a localizării documentelor rare. 


! Ibid., p. 21. 

? Ibid. 

? Ibid., p. 22 

4 Apud. Bertrand Galimard Flavigny, Le philobiblon, http://www.canalacademie.com 
/ida649-Le-philobiblion.html?var_recherche=Le%20philobiblion Accesat pe 03.03.2011. 

Prima chestiune propriu-zis tehnică abordată de autor este cea a numărului 
de cărți pe care o bibliotecă trebuie să-l deţină. Pentru că este prima calitate prin care 
o astfel de instituţie se recomandă şi prima impresie lăsată publicului, înainte ca 
acesta să ia în considerare calitatea colecției, Naudé este fără înconjur pentru realiza- 
rea unei „nemaivăzute şi prodigioase cantități”. Pentru a impune această opinie, 
consilierul lui Henri de Mesme are de înfruntat opinia susținută de vocea autorităților 
filosofiei, care recomandă restrângerea curiozităţii la câteva opere de valoare 
incontestabilă. Raritatea valorii este unul din argumentele prin care Seneca îl 
consolează pe Lucillius când acesta regretă în Sicilia absenţa bibliotecilor romane. 
Dar aceste sfaturi rezonabile, atrage atenția textul naudeean, vizează împlinirea 
personală şi nu acțiunea civică. Că nu este o singură virtute în mediocritate, afirmă 
titlul unei lucrări a lui Jean Bodin (Paradoxon, quod nec virtus ulla in mediocritate, 
nec summum hominis bonium in virtutis actione consistere possit, 1596) în care este 
recuzată o întreagă tradiție sapienţială ce evita excesele în căutarea căii de mijloc. O 
atare limitare a lecturilor poate fi utilă savantului care caută succesul într-o anumită 
disciplină. Deasemenea insistența asupra rarităţii excelentei are scopul de a dezvălui 
sărăcia spirituală a pedanților şi dogmaticilor ce fac paradă de titluri cunoscute şi 
enumeră autori consacraţi, fără a încerca un dialog cu aceştia. Însă fondatorul unei 
biblioteci nu urmăreşte nici gloria unei ştiinţe particulare, nici demascarea ipocriziei 
savante. El ţinteşte în acelaşi timp reputaţia şi onestitatea, oferind cetății şi sieşi „una 
din bibliotecile cele mai auguste şi ample care au existat vreodată ”.! Scopul său nu 
poate fi atins prin zgârcenia şi austeritatea unui număr redus de volume, fie ele şi 
extrem de valoroase. Generozitatea se manifestă prin căutarea şi oferirea universali- 
tății cunoaşterii. Aşadar se va căuta acoperirea diversităţii tuturor artelor şi ştiinţelor. 
Un alt ghid în această întreprindere poate fi tratatul Panepistemon (Omniscientul, 
1488) al lui Angelo Poliziano, o analiză filologico-filozofică a eticii lui Aristotel, în 
care se încearcă clasificarea tuturor activităților umane. Mai mult, o bibliotecă e cu 
atât mai apreciată cu cât reuşeşte să satisfacă cele mai diverse cerințele, fiind 
asemeni unei păşuni în care fiecare lighioană îşi află hrana.” 

Reputația câştigată de fondatorul bibliotecii nu este doar a celui ce a avut 
mijloacele necesare pentru a procura lucrări numeroase. El va fi privit şi ca posesor 
al unei solide judecăţi, din moment ce numeroase căutări ale unor volume rare iau 
sfârşit în casa sa. Deasemenea noile invenții permit achiziţionarea unui număr mare 
de publicații, cu infinit mai puţină cheltuială decât era necesară anticilor pentru 
câteva sute de cărți. Ar fi fără îndoială ruşinos ca biblioteca modernilor să nu profite 
de binefacerile imprimeriei. 

Totuşi chestiunea centrală a tratatului lui Naude, judecând după numărul de 
pagini consacrate, este cea a valorii cărților şi autorilor. Capitolul dedicat „calității şi 
condiției” lucrărilor este un adevărat îndrumar al erudiției clasice : marii autori 
antici, textele sacre, principalele comentarii, disciplinele universitare. Moştenirea 
tradiţiei literare umaniste nu este străină lui Naude care recomandă marile opere în 


! Gabriel Naudé, Advis pour dresser une Bibliothèque, p. 31 
? Ibid., p. 33 

limbile originale, ebraică, arabă, greacă şi italiană, alături de versiunile lor în france- 
ză şi latină. Urmează în biblioteca naudeeană scrierile discutabile. Astfel între 
lucrările « tratând de un subiect particular, fie privitor la o specie sau la un individ », 
se află şi Disputatione de sancti matrimonii Sacramento (1602) a iezuitului Thomas 
Sanchez. Acesta este prezent în Indexul cărților interzise de Roma, dar celebritatea 
peste veacuri o datorează atenției acordate de Pascal în Scrisorile provinciale. De 
numele său se leagă doctrina restricției mentale, care îngăduie unui acuzat aflat în 
fața unui tribunal să nu spună adevărul, fără să mintă. Chestionat asupra crimei sale, 
acesta o va nega, gândindu-se fără a rosti la o altă zi, în care comportamentul său a 
fost ireproşabil. Polemicile şi contestările alcătuiesc viața lumii savante, de aceea 
Naudé recomandă conservarea întregului dosar al disputelor. Sanchez şi Pascal ar 
trebui citiți împreună : „... toți cei ce s-au exersat astfel în această artă a scrimei 
sunt atât de înlănţuiţi încât ar fi o greşeală să-i citeşti separat, ca şi a judeca sau 
asculta o parte sau un adversar, fără oponentul său.” În acelaşi spirit bibliotecarul 
nu va ţine seama de proasta reputaţie care o au novatorii în ştiinţe şi va căuta să 
procure şi pe contestatarii direcției tradiționale. Indiferent de destinul pe care aceştia 
îl vor avea în memoria posterităţii, operele lor oferă deschideri spirituale neobişnuite 
şi dau prilej unei reflecţii critice. Vor fi adunate chiar şi lucrările oculte, locul în care 
se întâlnesc cel mai adesea „subiecte vane şi inutile”? Lucrările ereticilor şi cărțile 
altor religii au şi ele loc în rafturile lui Naudé. Colecţia polemiştilor, inovatorilor, 
cabaliştilor, ereticilor şi a falşilor profeţi este pusă la dispoziţia unor spirite, pe care 
aceste lecturi le fortifică şi le îmbogățesc. Pentru a găsi un fir în imensitatea 
memoriei publice depozitate în bibliotecă, este utilă procurarea de dicţionare, 
antologii şi manuale. 

”... este sigur că cunoaşterea acestor cărți este atât de utilă şi rodnică celui 
ce ştie reflecta şi profita de tot ceea ce vede, pentru că ea îi oferă nenumărate 
deschideri şi noi concepții sunt primite de un spirit ascultător, universal şi degajat 
de orice interese, Nullius addictus iurare in verba magistri, ele îl fac să vorbească în 
cunoştinţă de cauză despre toate lucrurile, îl răpesc din admiraţia care este 
adevăratul semn al slăbiciunii noastre şi îl pregătesc să gândească asupra a tot ceea 
ce se arată, cu multă judecată, prevedere şi hotărâre, ceea ce cei mai mulți dintre 
oamenii cultivați şi merituoşi nu fac.” 

Gabriel Naude întreţine un cult al marilor autori, între care îi menționează 
pe Erasmus, Lipsius sau Bodin, cei care apar ca „un vultur printre nori sau ca un 
astru strălucitor şi luminos între tenebre.'” Din opera acestora trebuie colectate nu 
doar operele principale, ci chiar şi cele mai mici fragmente, scrisori sau ziceri ale 
lor.” O altă recomandare a lui Naud este adaptarea instituţiei la modele vremii şi la 


! Ibid., p. 42 

2 Ibid., p. 45 

* Ibid, p.43, citat latin, Horaţiu, Epistole, 1I, 1, 13-14: “Nu sînt ținut să dau ascultare 
cuvintelor vreunui magistru.” 

* Ibid., p. 50 

5 Ibid., pp:49-51 

cutumele locale. În călătoriile sale, el a remarcat preferința romanilor şi napolitanilor 
pentru teologia pozitivă, a milanezilor pentru jurisprudență, a spaniolilor şi 
englezilor pentru scolastică sau a francezilor pentru cronici istorice şi controverse. 
Biblioteca continuă tradiţiile locale şi răspunde cerințelor împământenite. 

O altă serie de precepte expuse în Sfat asupra alcătuirii unei Biblioteci sunt 
prezentate sub o formă polemică pentru a întâmpina posibile obiecţii. Astfel el 
insistă asupra cultivării modernilor spre a evita ridicolul celor ce recitesc mereu pe 
antici, fără a observa ce se întâmplă în jurul lor. În rafturile sale Ariosto şi Tasso au 
loc lângă Homer şi Virgiliu, Guicciardini lângă Tacitus, iar Montaigne şi Charron 
lângă Seneca.! Imediat, Naudé va adăuga o critică a acelora care interesaţi de 
noutăți, ignoră autorii vechi, privându-se voluntar de o sursă de cunoaştere şi de 
compania unor mari spirite. 

În fine, ultimele poveţe calitative se referă la natura publicaţiilor. Naudé 
ascundă materii foarte serioase, cum se întîmplă în cazul Principelui lui Machiavelli. 
Ultimul avertisment este provocat de fetişismul manuscriselor. Nedispreţuind acest 
gen de documente, Naudé previne totuşi asupra futilității vânătorii de copii şi 
versiuni a unor lucrări deja imprimate. 


Biblioteca ideală 


Preceptele privitoare la recunoaşterea calităţii cărților îi inspiră consilierului 
lui Henri de Mesme un nou autoportret a cărui orgoliu este ascuns sub figura generi- 
că a Bibliotecarului : 

„acela se poate achita în mod demn de această sarcină, cel care nu are 
judecata vicleană, temerară, [şi care nu este] plin de extravaganţe şi preocupat de 
fel de fel de opinii uşuratice, care stârnesc multe persoane în a disprețui şi respinge 
tot ceea ce nu este pe gustul lor, ca şi când oricare ar trebui să se ordoneze urmând 
capriciile fanteziei lor ; sau ca şi când nu ar fi de datoria unui om înţelept şi prudent 
de a vorbi despre toate cu indiferenţă şi de a nu judeca niciodată după stimă arătată 
de unii sau de alții, ci mai degrabă urmând propia experienţă şi natură.” ? 

Dincolo de calităţile sale intelectuale şi de întinderea erudiţiei sale, de care 
Naudé se serveşte în analizele sale asupra clasificării subiectelor de studiu şi a 
sancționării calității documentelor, în Sfatul asupra alcătuirii unei biblioteci, el este 
nevoit să se aplece şi asupra aspectelor pur tehnice. Astfel, dedică un întreg capitol 
chestiunii procurării şi întreţinerii cărților. Pentru aceasta, el reia sau pur şi simplu 
transcrie pasaje din Richard de Bury, Philobiblion sive de Amore librorum. Altă 
sursă pentru el o constituie experiența marilor biblioteci italiene. Tehnicitatea subiectu- 
lui nu alungă cititorul. Naude reuşeşte să producă un adevărat cod al abilității 
sociale. Bibliotecarul său întreține raporturi amicale nu doar cu autorii, dar şi cu 


! Ibid., p. 58 
? Ibid., pp. 72-73 

familiile acestora pentru a intra în posesia operelor neterminate sau ascunse de frica 
diverselor cenzuri politice sau religioase. Nu întâmplător este amintit aici numele lui 
Bodin. Lucrarea acestuia Colloquim heptaplomeres, scrisă către 1587 rămâne inedită 
timp de aproape 3 secole (1858). Leibniz are acces la ea în calitatea sa bibliotecar al 
ducelui de Brunswick, la Hanovra (post pe care la deţinut între anii 1676 — 1716). 
Tânărul filosoful german găseşte scandalos şi nepublicabil acest dialog între un 
catolic, un luteran, un calvinist, un mahomedan, un evreu, un ateu şi un deist, în care 
balanţa adevărului nu înclină în nici o parte. Christina a Suediei se ruinează pentru a- 
şi procura o copie. Deşi recomandă prudenţă şi spirit econom, viitorul consilier al lui 
Mazarin nu are ezitări în fața în faţa acestui gen de document : nici un efort nu e de 
prisos, nici un preţ nu e prea mare pentru achiziționarea unor piese rare, scrise de 
autori remarcabili. 

Modelul bibliotecii naudeene este o completare a grădinii stoice : un loc 
liniştit, ferit de zgomotul străzii şi al familiei, ale cărei ferestre dau către o vegetaţie 
liniştitoare. Realizarea condiţiilor optime studiului şi conservării ţin de îmbinarea 
artei arhitectonice a lui Vitruviu cu ştiinţa medicală a naturii.! Cât despre ordonarea 
cărţilor, Naudé este adeptul unei discipline imitând organizarea militară.” Căpităniile 
vor fi stabilite în funcţie de facultăţile universitare (teologie, medicină, drept, istorie, 
filosofie, matematică, etc...) şi subdivizate după părțile acestor materii. Ca în orice 
mediu ofițeresc, disciplina nu se dispensează de un anume ornament, cu condiţia ca 
decorarea şi legarea cărților să urmărească în primul rând principiul utilității. 

Concluzia Opiniei despre alcătuirea unei biblioteci îşi află locul într-un 
excurs asupra « scopului principal al bibliotecii », un elogiu adus serviciului public 
cu care astfel de instituție este datoare. Naudé îşi susține ideea apelând la exemplul 
evergetismului roman.” Alături de terme, teatre şi amfiteatre, notabilii latini căutau 
gloria şi prin crearea de biblioteci deschise oamenilor cultivați. În umbra 
generozităţii acestora se află bibliotecarul, om de litere şi aplicație filosofică a cărui 
disciplină se împlineşte în realizarea unei instituții savante, Bibliotheca Memmiana. 
Ştiinţa acestuia este: „istoria foarte amplă şi particulară a Literelor, judecata şi 
cenzura autorilor, numele celor mai buni şi necesari în fiecare Facultate, flagelul 
plagiatorilor, progresul Științelor, diversitatea sectelor, revoluția Artelor, diversele 
principii ale Novatorilor şi temeiul pironienilor, fondat pe ignoranța tuturor 
oamenilor.” 

Tratatul despre bibliotecă a lui Gabriel Naudé este un capitol remarcabil în 
geneza intelectualității moderne. În slujba unei puteri care, sub vechile titulaturi 
aristocratice şi religioase, pune în practică un nou contractualism social, figura cărtu- 
rarului ilustrează recumpănirea raportul dintre merit şi sânge, dintre efortul personal 
şi legea naturii. Funcţia sa publică este susținută de un echilibru între ambiție şi 


! Ibid., pp. 91-96 

? Ibid., p. 98 

* Cf. Paul Veyne, Le Pain et le cirque. Sociologie historique d’un pluralisme politique, Paris, 
Éditions du Seuil, 1976 

* Gabriel Naudé, Advis pour dresser une Bibliothèque., p. 122 

generozitate, care este chemat să substituie ideologia loialității feudale şi a curajului 
cazon. Supunerea față de noul senior este însoţită de practica unui spirit critic, prin 
care intelectualul devine un bun consilier, dar şi un posibil pretendent la oficiile 
sociale de prim rang. La acest risc se adaugă şi cosmopolitismul său, căci omul de 
spirit nu este înrădăcinat în solul nici unei patrii particulare. Aceste două neajunsuri 
sunt atenuate de o cultură a discreţiei, în descendența disimulării libertine şi a modesti- 
ei sceptice. Biblioteca, colecția spiritelor antice şi moderne, este fructul filosofiei sale 
şi ilustrare materială a principiilor profesate de tipul intelectual clasic : erudiție, 
libertate de gândire şi fermitate în judecată. Scepticismul îl imunizează în fața 
înregimentării în sectele vreunei dogme savante, religioase sau politice. Ambiţia sa 
politică este sublimată în căutarea universalităţii care ia chipurile abundenței livreşti 
sau a toleranţei opiniilor contrare. Conflictul mocnit dintre veleitățile publice ale 
mecenatului şi interesul cultural-cosmopolit al învaţatului conţine un capitol din gene- 
za gândirii moderne a binelui public. 

Prima teoretizare a bibliotecii publice aparține unui reprezentant al liberti- 
nismului filosofic. Apariția în acest mediu intelectual al unei gândirii a organizării 
lecturii pentru publicul cultivat nu este întâmplătoare. Ea este produsul dezvoltării 
criticii care denunță orice dogmatism şi permite deschiderea către toţi participanţii la 
conflictele intelectuale, la disputele religioase sau la înfruntarea unor interese politice 
divergente. În răspărul a ceea ce se petrece în realitatea imediată — războaie civile, 
intoleranță confesională, rezistență la teoriile filosofice novatoare — redescoperirea 
scepticismului propune o idee originală: toleranța modernă. Noii pironieni se 
deosebesc de scepticii antici prin aceea că îndoiala nu mai este rezultatul contemplă- 
rii naturii, ci un instrument de investigație ştiinţifică şi de acțiune publică. Dubiul 
devine principiu al gestului civic prin propunerea unor exerciții de dialog al căror 
spaţiu de realizare poate fi biblioteca publică. 

Timpul scrierii 
— Manuscrisele — 


Alin Mihai GHERMAN 
Universitatea „1 Decembrie 1918”, Alba Tulia 


Cuvinte cheie: istoria culturii, scriere, lectură, însemnări pe manuscrise 


Abstract: Pornind de la colecţia Însemnări de pe manuscrise şi cărţi vechi din Țara 
Moldovei. Un corpus editat de I. Caproşu şi E. Chiaburu, se încearcă stabilirea 
reperelor temporale ale copierii manuscriselor şi a raporturilor individ-colectivitate. 
Se propune o tipologie şi, în cazul acesteia, o cronologie a acestor însemnări 


E-mail: a/inmihaigherman(Gyahoo.com 


Apariţia unei masive şi impresionante colecții, Însemnări de pe manuscrise 
şi cărți vechi din Țara Moldovei. Un corpus editat de I. Caproşu şi E. Chiaburu! 
este cel puţin deconcertantă pentru cititorul de rând, dar chiar şi pentru omul obişnuit 
cu biblioteca. În situaţia în care însemnările pe cărți şi manuscrise publicate până 
acum, dacă nu erau făcute aleatoriu, acopereau cel mult doar o anumită colecţie sau, 
un spațiu geografic bine circumscris, actualul corpus, pune minuscula informaţie pe 
care o conține însemnarea de pe cărți sau manuscrise într-o nouă lumină, micul 
fragment de text devenind, prin acumulare, o excepţională sursă de informaţie 
asupra sociologiei culturii şi, uneori, un inedit izvor pentru informaţii despre diferite 
personalități ale culturii, dar şi o importantă sursă asupra evenimentor istorice. 

Rezultat al muncii de adunare a însemnărilor pe carte din Moldova, dar şi al 
inventarierii celor deja făcute, corpusul sugerează tot atâtea direcţii de studii, 
începând, din nou, cu fenomene ale sociologiei culturii, dar şi în ceea ce priveşte 
istoria culturii în general, şi chiar a istoriei limbii, (în situaţia în care vocile celor care 
fac însemnările exprimă aspecte dialectale), putând să ajungă până la creionarea 
unor centre de greutate ale vieţii religioase, ale vieţii intelectuale, dar şi al unor 
biografii de cărturari. 

Dintre multele sugestii care se oferă cititorului la parcurgerea acestei inesti- 
mabile colecţii, ne vom opri doar la una din ele, încercând să întrevedem când s-a 
scris sau copiat un manuscris, când şi de ce s-a cumpărat o carte, când şi de ce 
manuscrisul sau cartea a fost citită. Identificând timpul scrierii şi cel al lecturii se 
poate intui uneori şi motivaţia actului şi, uneori se poate interpreta, reacția indivi- 


! Iaşi, Casa Editorială Demiurg, 2008, vol. I: XXX + 667 p.; vol II: XXX+667 p, vol. HI: 
XXIV + 749 p.; vol. IV: XXIV + 694 p. 

duală. Ajungem la aflarea unor relații individuale sau colective cu cartea şi, poate, 
chiar la schițarea principalilor vectori ai culturii în diferitele momente ale istoriei. 

Studii şi proiecte de cercetare mai vechi asupra cercetării intelectualității 
arată că în prima fază a dezvoltării principatelor române, ca, de altfel pe tot cuprinsul 
Europei medievale, intelectualul aparținea unei elite, favorizată nu atâta material, cât 
prin preocupările sale. La noi, cele mai vechi însemnări sunt ale copiştilor din 
mănăstiri. Însemnarea (cea mai veche, de altfel, păstrată până în zilele noastre), 
datează din 1429, fiind a lui Gavril Uric! de pe admirabilul manuscris al 
Tetraevanghelului slavon (păstrat la ora actuală în Biblioteca Bodleiană - British 
Museum) marchează sfârşitul copierii textului ca un moment solemn de inaugurare a 
unui act de cultură: „Cu bunăvoința Tatălui şi cu învățătura Fiului şi cu săvârşirea 
Sfântului Duh, s-a lucrat acest Tetraevanghel în zilele binecinstitorului şi de Hristos 
iubitorului domn lo Alexandru voievod, domnul întregii Țări a Moldovlahiei şi a 
binecinstitorarei sale doamne Marina, care, arzând de dorinţă, fiind iubitoare de 
dragostea cuvintelor lui Hristos cu râvnă a dat şi s-a scris aceasta în anul 69377 
[=1429] şi s-a terminat în luna martie în 13 zile cu mâna lui Gavriil monahul, fiul lui 
Uric, care a scris în mănăstirea Neamţu”.* Textul este asemănător cu cele care se află 
pe pietrele ctitoriale ale bisericilor construite în epocă. Mental nu se făcea diferența 
între inaugurarea unui lăcaş de cult şi finalizarea unui manuscris; fiecare din ele 
deschidea şi conţinea în sine un univers. „A dat [N.N. = poruncă] de s-a scris”, „a 
dat şi s-a scris” sau simplu „s-a scris” sunt formulări care arată importanța pe care o 
acorda comanditarul copierii respectivului manuscris, faptul identic, pentru el, cu 
orice act ctitorial. 

Dacă Tetraevanghelul lui Gavriil Uric, recunoscut şi în zilele noastre ca 
unul din cele mai frumoase manuscrise slavone atât datorită admirabilelor miniaturi, 
a folosirii cernelii de aur, cât şi a caligrafiei sale, trebuia „inaugurat” cu o asemenea 
însemnare, alte manuscrise copiate de Gavril Uric, care nu întruneau toate aceste 
caractere grafice de excepţie,” sunt întovărăşite de însemnări mult mai puţin ample şi 
festive: „S-a scris acest Tetraevanghel mănăstirii Neamţului, cu mâna lui Gavriil 
monah, fiul lui Uric, în timpul egumenului Siluan. S-a început în luna aprilie, 6 zile 
şi s-a sfârşit în al doilea an, în luna fevruarie 3 zile în anul 6944 [=1436]” Durata 
copierii manuscrisului, care a fost de aproape un an de zile trebuia, totuşi, marcată 
prin sublinierea limitelor temporale ale efortului. Spre deosebire de însemnările 


! În situaţia textelor în slavonă sau altă limbă decât româna, vom reproduce doar traducerea 
românească. Fiind interesați în primul rând de conţinutul însemnărilor, nu vom reproduce în 
cazul textelor româneşti parantezele care marchează literele lipsă sau prescurtările din text. În 
paranteză pătrată | = ] am ps datele după cronologia modernă şi glosările noastre în cazl unor 
cuvinte mai deosebite. 

? An după cronologia de la facerea lumii. 

3 Însemnări de pe manuscrise şi cărți vechi... 1, p. 1. 

* Cu toate că, datorită frumuseții sale, un altul copiat de el este un exponat de bază al 
Muzeului de Artă din Bucureşti. 

` Idem, vol. L, p. 2. 

succinte ale aceluiaşi copist pe alte manuscrise: „Gavrilă a scris acest Sbornic în anul 
6949 [=14417”, „În anul 6947 [=1439], luna septembrie 23 a isprăvit Gavril aces 
Sbornic”? „Gavril a scris această carte în anul 6993 [=1445p2 În astfel de 
însemnări copistul de excepţie care a fost Gavirl Uric se confundă cu meşteşugarul, 
care îşi pune marca pe produsul său „de serie” (chiar şi acesta fiind admirabil din 
punctul de vedere al caligrafiei), ajungând până la „A lui Gavril Uric” în care „data 
fabricaţiei, nu mai apare a avea vreo importanță”. 

Din nou momentul scrierii unui manuscris devine un eveniment memorabil 
în timpul domniei lui Ştefan cel Mare (1457-1504), când copierea unui manuscris se 
suprapune peste activitatea sa de ctitor de biserici şi mănăstiri, aceasta însăşi fiind 
unul din vectorii prin care încerca să construiască instituţiile statului Moldovei: „În 
anul 6975 [=1467] prin darul şi porunca binecinstitorului şi de Hristos iubitorului şi 
de Dumnezeu încununatului domnul nostru, loan Ştefan voievod, domn a toată Țara 
Moldovei, s-a scris acest Minei pe ianuarie, pentru mănăstirea de la Putna. Şi s-a 
scris în mănăstirea Neamţului cu mâna multpăcătosului tahigraf [= caligraf, copist] 
ieromonahul Ioanichie, fiind pe atunci arhiereu în Țara Moldovei preasfințitul 
mitropolit chir Teoctist, fiind egumen la Putna Ioasaf’, copierea manuscrisului 
nefiind străină de însăşi construcţia Mănăstirii Putna (1466-1468) şi prefigurând 
înzestrarea acesteia de către voievodul ctitor cu toate cele necesare desfăşurării vieții 
bisericeşti. Că aşa stau lucrurile şi că avem de a face cu o acţiune coerentă ne 
confirmă o însemnare a unui alt copist pe un Minei pe luna decembrie: „În anul 
6975 [=1467], din porunca binecinstitorului nostru domn, loan Ștefan voievod, fiul 
lui Bogdan voievod, s-a scris acest Minei pentru mănăstirea sa de la Putna, în timpul 
arhimandritului chir Ioasaf, cu mâna multpăcătosului Nicodim diacon”. 

Manuscrisele donate pentru diferitele mănăstiri, chiar dacă nu sunt ctitorii 
noi ale lui Ştefan cel Mare, au acelaşi caracter solemn de marcare a momentului: 
„Binecinstitorul şi de Hristos iubitorul domn loan Ştefan voievod domn al Ţării 
Moldovlahiei a dat de s-a scris acest 7etraevanghel cu mâna ieromonahului 
Nicodim şi l-a dăruit mănăstirii care se află la Homor, să fie pomană pentru sufletul 
său şi al părinților săi şi al copiilor săi. Era egumen pe atunci preotuhl ghenadie. S- 
asfârşit în luna iune 17, în anul 6981 [=1473”." 

Copierea unui manuscris presupunea un timp îndelungat şi un efort 
intelectual pe măsură, mai ales în situația în care interdicția expresă de a adăuga sau 
a scoate cuvinte din textul Bibliei (4poclaips 22.19) presupunea un efort intelectual 
suplimentar de exactitate a actului multiplicării unui asemenea text. 


! 1dem, |, p. 3. 

2 Ibidem. 

? Ibidem. 

* Ibidem. 

‘Idem, vol. I, p. 7. 
é Idem, p. 8. 

7 Idem, p. 10. 

Apropierea după cronologia tradițională de la facerea lumii a anului 7000 
produce o mărire a numărului copierii textelor biblice. Suntem, fără îndoială, în fața 
unei reacţii a crizelor milenariste (care au străbătut şi Occidentul în jurul anului 1000 
după Christos), dar şi în alte perioade: „Atotvăzătorului şi preabunului Dumnezeu 
slava şi mărirea, împărăţia şi puterea peste toţi şi peste toate, care i se dă după 
începutul şi sfârşitul faptelor bune, celor negrăite. În luna noiembrie s-a scris, prin 
darul şi porunca lui Ştefan voevod, domnului întregii Țări a Modovei, fiul lui Bogdan 
voevod. Şi a dat-o pentru pomenirea sa şi a părinților săi, ca să-i fie în hramul 
Sfântului Marelui Mucenic şi Purtătorului de biruință Gheorghe, care este la Voroneţ. 
A scris această carte numită Evanghelie, călugărul Pahomie, pe vremea mitoropo- 
litului întregii Țări a moldovei, chir Gheorghe sub egumenul Ghenadie şi s-a sfârşti la 
anul 6999 [=1490]. Scrisă sub Ştefan voievod Evanghelia aceasta”, gest imitat şi de 
fiul acestuia, Alexandru „Cu voia tatălui şi cu ajutorul Fiului şi cu săvârşirea sfântului 
Duh, lo Alexandru vodă, voievod din mila lui Dumnezeu, domn al Ţării Moldovei, 
fiul marelui Ştefan voievod, a scris şi a ferecat acest Terraevanghel, bisericii sale care e 
în Bacău, cu hramul Preassfintei Stăpânii noastre Născătoarea de Dumnezeu şi pururea 
fecioarei Maria, cu mâna multpăcătosului diacon Theodor, în zilele binecinstitorului şi 
de Hristos iubitorului Ion Ștefan voievod, în anul al 35-lea al domniei lui, în anul 6999 
[=1491], luna aprilie 22”? 

Formulările de mai sus seamănă izbitor, uneori până la identitate, cu 
inscripţiile votive de pe bisericii construite în acelaşi timp în epoca lui Ştefan cel 
Mare. Felul cum sunt redactate aceste inscripţii marchează formal inaugurarea unui 
spaţiu cultural, căci, în epocă, multiplicarea unui manuscris apărea a fi un eveniment 
cultural, nu numai din punctul de vedere al relativei rarități a acestora ci şi pentru că 
respectivele manuscrise, realizate în renumite centre mănăstireşti erau o izbândă din 
punctul de vedere artistic, fiind redactate în maniera excepţională a unor şcoli 
celebre de caligrafi, însoțite de multe ori de miniaturi, de frontiscpicii sau inițiale 
ornate de o mare frumuseţe. Ele aveau şi funcţia de „împodobire” a respectivului 
locaş de cult. Alături de celelalte obiecte de cult: icoane, cădelniţe, odăjdii etc. Ele 
marcau în plus fastul cultului bisericesc. 

Terminarea redactării unui asemenea manuscris era un eveniment, marcant 
atât pentru comanditarul copierii, care face un adevărat act ctitorial, cât şi pentru 


! Idem, p. 15. 

“1dem, p. 16. 

3 „f În numele Tatălui şi al Fiului şi Sfântului Duh, Treime de o uniființă şi nedespărțită. Iată 
eu, robul stăpânului meu lisus Hristos, Toader Balaş logofăt, am binevoit cu a mea 
bunăvoință şi am dat să mi se scrie acest 7erraevanghel, pe care l-am şi dăruit pentru 
sănătatea mea şi pentru sufletul părinților mei bisericii unde este hramul Sfinților Arhistrategi 
Mihail şi Gavril în târgul Sucevii, în zilele binecinstitorului şi de Hristos iubitorului domnului 
nostru lo Petru voievod, domn al ţării Moldovei, în vremea mitropolitului chir Theofan, în 
anul 7050 [= 1542], luna august 15” (Idem, p. 56). 

copistul conştient de importanţa muncii pe care a îndeplinit-o, de cele mai multe ori, 
însă, pentru amândoi. 

Doar comparativ, menționăm că în situaţia cărții tipărite în slavonă sau română, 
deşi cunoscute încă din secolul al XVI-lea, însemnările au un conţinut total diferit: De 
data aceasta cumpărătorul marchează doar evenimentul achiziţionării sau al donației 
textului. Cităm doar o însemnare, urmând ca într-o secțiune viitoare a studiului nostru 
să cercetăm însemnările care marchează cumpărarea sau luarea în posesie (prin 
moştenire sau în alt mod) a cărții tipărite: Pe o Evanghelie cu învățătură (Cazania a I- 
a) tipărită de Coresi în 1580-1 la Braşov se află o însemnare de donaţie din 1622: „Cu 
lucrarea Tatălui şi cu ajutorul Fiului şi săvârşirea Sfântului Duh, eu robul lui 
Dumnezeu, al stăpânului domnului Dumnezeului şi Mântuitorului Hristos, Ilea diac şi 
țârcovnic al cetății Sucerva, de bună voia noastră şi cu inima umilită ne-am gândit la 
sfânta mănăstire unde este hramul Sfântului Ilie Prorocul şi am dat sfintei mănăstiri 
patru cărți şi anume cea numită Explicarea sau Tâlcul Sfintei Evanghelii [...]'2? 

Odată cu apariția şi, mai ales, cu difuzarea masivă a cărții tipărite, atitudinea 
faţă de actul copierii (sau scrierii) unui manuscris se schimbă complet, de cele mai 
multe ori ea devenind rezultatul unei acţiuni personale, ale cărei repere cronologice, 
dacă sunt menţionate, țin de biografia copistului. 

După părerea noastră, avem, în funcţie de conţinutul textului, mai multe 
situaţii diferite, care trebuie să fie disociate. Una, cea mai puţin interesantă din 
punctul nostru de vedere, este multiplicarea prin copiere a unei tipărituri (în situaţia 
în care cartea tipărită nu a răspuns până spre sfârşitul secolului al XVIII-lea nevoilor 
de carte, multiplicarea prin copiere fiind curentă. Însemnările care însoțesc asemenea 
copii conțin de obicei în primul rând informaţiile preluate de pe foaia de titlu a 
tipăriturii şi doar sumar vreo însemnare, care să personalizeze copistul. 

Dacă, însă, este făcut după un alt manuscris sau dacă este o traducere sau 
chiar o scriere originală, pentru această perioadă constatăm o atitudine diferită a 
copiştilor față de textul în cauză în funcţie de conținutul acestuia, ea fiind una în faţa 
textului religios şi cu totul diferită în fața celui cu conţinut laic. În cazul celor 
religioase era importantă respectarea integrităţii textului, dar şi menţionarea autorită- 
ţii bisericeşti (şi, uneori, laice), ceea ce măreau reperele auctoriale ale textului, ceea 
ce dă un caracter solemn suplimentar însemnării copistului: „Cu binecuvântarea 
Atotputernicului, a toate lucrătorului Dumnezeu, cel în Sfânta Treime mărit şi lăudat 
şi cu binecuvântarea iroshimonahului starețui Dositei s-au scris această sfântă carte 
Leastviţa dimpreună cu alte porunci şi învățături duhovniceşti în schitul Putnei la 
biserica Preasfintei Fecioare Născătoare de Dumnezeu, de mine, nevrednicul rob al 
lui Dumnezeu, ieromonahul Silvestru, în anii Domnului Dumnezeu 7234 [=1725], 
luna decembrie, ziua a 13-a”. În cazul Învăţăturilor lui Efrem Sirul, multiplicat în 
acelaşi an, 1780, în mai multe exemplare de acelaşi copist loan (călugărit Ilarion) 


1 „Acest Tetraevanghel l-a scris cu mâna multpăcătosul popa Gavril Melentiscul în zilele 
piosului şi iubitorului de Hristos Domnului nostru, Io Petru voievod, cu mila lui Dumnezeu, 
domnul Țării Moldovei în anul 7053 [= 1545], luna iunie 30 zile”. 

? Idem, p. 172. 

* Idem, p. 435, 


145 


Hermeneutica Bibliothecaria — Antologie Philobiblon - Volumul V 


găsim următoarea însemnare: „Cartea, adecă Învățăturile ale celui dintre sfinți 
preacuviosului şi de dumnezeu purtătoriului părintelui nostru Efrem Sirianul, ce sânt 
pline de umilință către îndemnarea pocăinții, ce s-au scris acum în zilele preaînălța- 
tului domn al Moldaviei Constantin Dimitrie Moruz voievod, cu toată chieltuiala 
sfinției sale părintelui Neofit, ot schitul Vrancea. Lei 14 s-au chieltuit pentru scris. S- 
au scris în sfântul schit ot Vrancia în anul de la Hristos 1780 prin osteneala lui loan 
tipograful, iară acum ieromonahul Ilarion, care am scris”, copistul cerând îngăduin- 
tă pentru greşelile care se vor fi strecurat în text: „Slavă celui în Troiță proslăvit 
Dumnezeu, care au ajutat, după început, de am ajuns şi sfârşitul, iar cei ce vă veţi 
întâmpla a ceti, bucuraţi-vă cu bucurie duhovnicească şi orice greşală veți afla, ori în 
cuvinte, ori în slove, să nu vă grăbiţi a huli, ci îndreptați şi iertați, ca să vă arătați 
împlinitori cuvântului ce zice: «lertaţi şi să va ierta voao», ca toți să dobândim 
iertăciune de la preabunul Dumnezeu, că mulți greşim toți. Tuturor plecat şi de bine 
poftitoriu Ioan, leat 1781. Ieromona Ilarion”. De altfel, a devenit în manuscrise un 
topos pentru copişti să noteze, pe lângă obişnuitele scuze pentru greşeli, că a scris 
„cu mână de țărână”, formulare pe care o găsim doar în cazul textelor religioase. 

În cazul textelor manuscriselor cu conţinut laic însemnarea copistului 
marchează aproape întotdeauna un eveniment individual. Astfel, pe un manuscris al 
romanului lui Fénelon, Aventruile lui Telemah, viitorul mitropolit Vartolomeu 
Măzăreanu notează în calitatea sa de tânăr copist: „La anul 1778, septemvrie 14, am 
intrat în slujbă la sfinția sa părintele Gherasim, proim dichiu [= administrator] sfintei 
episcopii Romanului, fiind episcop preosfinţitul chiriu chir Leon”, pentru ca pe un 
alt exemplar, un alt copist să noteze: concis: „Sfârşitul Întâmplărilor lui Tilemah, 
fiul lui Odisfeu, care s-au scris în sfânta Episcopie a Rădăuţilor la anul 1780, martie 
23 dni. Isaie ierodiacon ot Rădăuţi”. 

Pe un manuscris care conţinea o culegere din Oxenstierna, copistul se 
adresează chiar cititorilor: „Sfârşit şi lui Dumnezeu laudă. O, iubiţilor ai mei fraţi, 
cetitori, carei veţi zăbovi cu cetenia pe această istornică carte, care se numeşte 
Oxentie, tuturor mă rog, ca, unde găsiţi vreo greşeală să diortosiți [= îndreptați, 
corectaţi], că şi eu, om fiindu, ca om poate să fi greşit, mai vârtos fiind şi la 60 de ani 
a ticăloasei vieţii mele. Pentru care mă rog ca să mă iertați şi să fiţi iertaţi. Scris-am 
cartea aceasta la 1779, iulie 8, s-au sfârşit în domnia preaînălțatului domn Constantin 


Dimitrie Moruz vodă. Eu, robul sfântului Dumnezeu, Gheorgachi, vel clucer”.* 


' Idem, vol. TI, p. 314. Şi însemnările pe celelate manuscrise sunt asemănătoare: „Cartea, 
adecă Învățăturile ale celui dintre sfinţi preacuviosului şi de dumnezeu purtătoriului 
părintelui nostru Efrem Sirianul, ce sânt pline de umilință către îndemnarea pocăinţii, ce s-au 
scris acum în zilele preaînălțatului domn al Moldaviei Constantin Dimitrie Moruz voievod, 
cu toată chieltuiala sfinției sale părintelui Neofit, ot schitul Vrancea. Lei 14 s-au chieltuit 
pentru scris. S-au scris în sfântul schit ot Vrancia în anul de la Hristos 1780 prin osteneala lui 
Ioan tipograful, iară acum ieromonahul Ilarion, care am scris” (dem, p. 315). 

? Idem, p. 315. 

* Idem, p. 294. 

A Idem, p. 304. Pe un alt exemplar din Oxenstierna găsim următoarea însemnare: „Această 
carte ce se numeşte Carte a doa a lui Oxisterna s-au scris de Gheorghie Vâmav, fiul 

Dacă Oxenstierna, prin caracterul religios al meditațiilor sale putea aminti de cărțile 
propriu-zis religioase, în schimb traducerea /storiei etiopiceşti atribuită îndeobşte lui 
Heliodorus din Emesa, roman cu conţinut exotic şi uşor erotic, însemnarea copistu- 
lui este seacă şi ţine doar de biografia sa: „Această carte ce să numneşte Iliodor s-au 
scris, după cum să vede, de mine, Grigori Hudeci, pisar ot Episcopie Romanului la 
vewleat 1784, avgust”, după cum o altă carte populară, Istoria filosofului Sindipa se 
încheie cu „Această Sindipa s-au tălmăcit de pe grecie şi s-au scris de mine, smeritul 
şi mai micul între dascali, carile mai jos mă voi iscăli, cu toată osârdia mea şi nevoința 
mea în Târgul Niamţului, adecă la Piatră. 1784, august 14, Alexandru Athanasiu” 

În cazul traducerii din 1784 a tragediei lui Metastasio, La clemenza di Tito 
(text care a fost baza libretului celebrei opere a lui Mozart compuse în 1791), 
învățatul boier Alexandru Beldiman (titlul traducerii sună: Milosârdia lui Tit) 
notează şi mai concis: „Această carte s-au scris şi s-au tălmăcit de mine, Alexandru 
Beldiman. 1784, octombrie 5”. 

Dacă în cazul manuscriselor religioase, prin invocarea numelor ierarhilor 
bisericeşti şi a celor ale domnitorilor, se marca un caracter de eveniment colectiv al 
actului. Tipul acesta de însemnări îl întâlnim şi în cazul altor texte de interes public, 
precum letopisețele sau textele juridice. În majoritatea textelor manuscrise cu 
conţinut laic, însă, caracterul particular al însemnării este preponderent, ea făcând de 
cele mai multe ori referire la biografia personală. 


răposatului Neculai Vârnav biv vel jitnicer pentru zăbava sau învăţătura a multora carii vor să 
citească cu înțilegire, în zilele preaînălțat domnului nostru mărie sa Constantin Dimitrie 
Moruz voievod în domnie întâiu, în anul al treile a domniei măriei sale, în anul de la 
mântuitoarea patimă 1780, martie 1”. 

' Idem, p. 394. 

? Ibidem. 

* Idem, p. 397. 

Sărbătoarea cărţii. Percepția societăţii româneşti interbelice asupra 
cărții şi lecturii 


Dana Maria MÂRCUŞ 
Biblioteca Centrală Universitară „Lucian Blaga” — Cluj 


Cuvinte cheia: istoria cărții - România, târg de carte, Istoria România - anii “30, editori, 
librari, scriitori, politică culturală, Regele Carol al II-lea (Principe de Hohenzollern- 
Sigmaringen, rege al României între anii între 8 iunie 1930 — 6 septembrie 1940) 


Rezumat: Anii ‘30 debutează în cultura românească cu un spectacol cultural inedit 
ce avea în centrul său cartea. Ziua cărții, ce va deveni apoi Săptămâna cărții iar în 
timpul dictaturii regale (10 februarie 1938 — 6 septembrie 1940 ) Luna cărţii, era un 
eveniment de anvergură națională, care creează contextul social propice pentru ca 
lectura şi cartea să ajungă în centrul discuţiilor publice. Evenimentul prin care se 
concretizează toate discursurile este prezentat din punct de vedere cronologic în 
prima parte a lucrării: originea şi evoluţia sa de la o simplă expoziţie de carte la o 
adevărată sărbătoare naţională, de la desfăşurarea lui în marile centre ca Bucureşti, 
Cluj sau Oradea la oraşele mai mici de provincie cum era Baia Mare sau Satu Mare. 
A doua parte a cercetării prezintă poziţia pe care statul o joacă în cadrul Sărbătorii 
cărții. Se identifică şi se expune discursul şi mesajul oficial pe care reprezentanții 
statului îl transmiteau cu aceasta ocazie. O politică care vizează mai mult propagan- 
da ideologică şi care are ca scop crearea unui anumit tip de cetățean. Urmează apoi 
expunerea discursul din perspectiva economico-comercială a editurilor şi librarilor, 
în general a tuturor celor ce urmăreau un profit din vânzarea de carte. Aici se 
încearcă a stabilirea măsurii în care politica editurilor se conforma directivelor 
culturale venite din sfera politică. Sunt urmărite de asemenea relaţiile dintre editori 
şi autori, editori şi distribuitorii de carte precum şi strategiile lor de marketing. În 
cele din urmă se analizează discursul ce vine dinspre acel segment al societății civile 
ce se dorea implicat în ridicarea nivelului cultural al populaţiei. Aici sunt incluse atât 
discursurile intelectualilor, a criticilor literari, a autorilor, cât şi interviurile regăsite 
în presa vremii cu persoane particulare. 


E-mail: marcus(Qeuro.ubbeluj.ro 


Intr-un articol publicat în 1933, scriitorul Camil Petrescu, referindu-se la 
situația pieţei de carte românească şi a societăţii în general, considera că „pentru noi 
e neîndoios că spiritul timpului e însemnat în toate manifestările şi aspectele lui cu 


s» 1 


motivul stabilizării. Inflație şi stabilizare sunt cele două cumpene ale problemei”. 


! Camil Petrescu, Spiritul timpului, România literară, an II , nr. 80 (1933) : 3. 

Pe lângă problemele economice provocate de marea criză şi cele politice, 
anii *30 aduc în cultura românească şi un spectacol cultural inedit ce are în centrul 
său cartea. Ziua cărţii, ce va deveni apoi Săptămâna cărții iar în timpul dictaturii 
regale Luna cărții, este un eveniment de anvergură națională, care creează contextul 
social propice pentru ca lectura şi cartea să ajungă în centrul discuţiilor publice. De 
ocazie se folosesc editorii pentru a-şi vinde marfa, librarii pentru a atrage publicul în 
stabilimentele lor, autorii pentru a-şi deplânge soarta, politicieni pentru a-şi susține 
cauza. La radio, în public sau în presă diferiți oamenii din sfera culturală sau politică 
vin să-şi expună punctul lor de vedere în legătură cu rolul şi situaţia cărții în 
societatea românească. 

„Săptămâna cărții” ajunge prin urmare să concentreze în jurul său o serie de 
discursuri direcționate spre o politică a cărţii, pornite însă în perspective diferite. De 
la politica culturală a statului la cea a editurilor, fiecare încercă să impună o orientare 
sau o atitudine în practica lecturii cotidiene. 


1. Lumea românească după Primul Război Mondial. De la înnoirea culturală la 
"criza cărţii” 

Pentru a înțelege sărbătoarea cărții, evenimentul trebuie privit din perspecti- 
va epocii care l-a creat. Ideea de a institui o expoziție anuală de carte însoțită de toate 
mijloacele propagandei şi publicității este fără îndoială suma unor nevoi culturale, 
politice, sociale şi economice. 

După Primul Război Mondial societatea românească suferă o serie de 
schimbări majore. Pe plan cultural şi ideologic toate eforturile depuse până în acel 
moment pentru susținerea cauzei unirii se vor reorienta spre modernizarea țării şi 
construirea unui nou specific naţional. Pe de o parte intelectuali ca Ştefan Zeletin şi 
Eugen Lovinescu susțineau modernizarea ţării după modelul occidental, baza acestui 
proces aparținând claselor industriale urbane.! Pe de cealaltă parte exista curentul 
tradiționalist care insista pe caracterul predominant agrar al României şi găsirea 
„valorilor autentice” în lumea rurală. 

În plan politic disputa orientării către Occident sau către valorile naţionale 
era dus între Partidul Naţional "Țărănesc şi Partidul Liberal. Liberalii, care au condus 
cele mai multe guverne în perioada interbelică, îşi desemnau propriul program de 
unificare națională cu termenul de „ofensivă culturală”. Aceasta presupunea înființa- 
rea de şcoli, extinderea rețelei de învățământ şi crearea unei noi programe şcolare 
care să înglobeze cele patru sisteme pe care le-a moştenit România de la provinciile 
nou alipite.” Ţărăniştii, pe de altă parte, vedeau în acţiunile liberalilor de sporire a 
numărului de instituţii de învățământ doar o reacţie necugetată cauzată de optimis- 
mul general ce s-a format imediat după Marea Unire. În opinia lor exuberanța 
acestor măsuri a dus la crearea unui stat artificial burghez care nu poate rezista pe 
termen lung tocmai pentru că ignora realitatea şi structura poporului. 


! Keith Hitchins, România: 1866-1947 (Bucureşti : Humanitas, 1998), 295. 

? Irina Livezeanu, Cultură şi naționalism în România mare: 1918-1930 (Bucureşti: 
Humanitas, 1998), 41-46. 

? Ibid., 53. 

Oricare ar fi fost însă calea aleasă, particularitățile procesului de moderni- 
zare a societății româneşti pot fi rezumate în câteva elemente cum ar fi: pătrunderea 
târzie a capitalismului şi concentrarea fazelor sale de dezvoltare, predominanța 
economiei şi a ocupațiilor agrare tradiționale, gradul scăzut de urbanizare, ponderea 
mică a unei clase de mijloc care la rândul ei era caracterizată şi prin eterogenitate 
socială, culturală şi etnică’. 

Cercetarea de faţa impune să urmărim în ce măsură orientările din gândirea 
românească afectează gradul de cultura a maselor şi deci implicit consumul de carte? 
Gradul de diseminare şi utilizare a publicaţiilor depinde într-o foarte mare măsură de 
numărul de ştiutori de carte, deci implicit al alfabetizării şi educaţiei. 

Statistica comandată în 1910 de ministrul educaţiei de atunci, Spiru Haret 
arată că „din 5.047.342 de recenzați, ştiu carte 1.986.982 sau 39% şi nu ştiu carte 
3.060.360 sau 60%. Particularizată la zonele rurale, imaginea obţinută arată că 65% 
sunt neştiutori de carte pe când doar 17% ştiu a citi şi a scrie. În zona urbană procenta- 
jul analfabeţilor era de doar 36% iar a celor ce ştiu numai a ceti şi a scrie de 26%”2 

La două decenii după ce au fost publicate aceste date, în 1930, se realizează 
un alt recensământ general, care a rămas de altfel singurul îndeajuns de complet pentru 
a furniza date exacte despre perioada interbelică. Aşadar la doisprezece ani de la 
Marea Unire, 48% din populaţia rurală a României întregite era încă analfabetă deşi 
învățământul primar era obligatoriu şi gratuit pentru toţi copii între şapte şi 
paisprezece ani.* Per total din cei 14.485.914 locuitori de peste şapte ani, 57% ştiau 
să scrie şi să citească. 

În interpretarea diferențelor de procentaj al celor ce ştiau sau nu să citească, 
trebuie ținut cont de creşterea demografică explozivă datorată de unirea la Regatul 
României a celor trei regiuni istorice. Astfel Basarabia, unde numărul crescut de 
analfabeti reprezenta 38,1% din populaţie, se delimita clar de Transilvania şi Banat.” 

Întrebarea care se impune în continuare este ce şi cât citeau acei români care 
în statistici apar capabili de a citi şi scrie? Trebuie să remarcăm că politica de 
educare şi culturalizare impusă după război dăduse rezultate chiar uneori peste 
aşteptări. Astfel în timp ce populaţia generală a României a crescut de mai mult de 
două ori între 1914 şi 1930, numărul studenţilor în acelaşi interval de timp s-a mărit 
de mai mult de patru ori iar a şcolarilor de cinci ori.” Anumiți teoreticieni consideră 
că interesul pentru lectură este o formă de manifestare psihică a unor nevoi obiective 
de cunoaştere, informare sau destindere, indiferent dacă individul conştientizează 
acest lucru sau nu.€ „Lumea este un text”, afirmă un alt cercetător al lecturii, iar 


! Livia Popescu, Structura socială (Cluj-Napoca : Presa Universitară Clujeană, 1998), 113. 

? Statistica ştiutorilor de carte din România: întocmită pe baza rezultatelor definitive ale 
recensământului general al populaţiunii din 19 decembrie 1912 ( Bucureşti : Albert Baer, 
1915), XLV. 

* Hitchins, România: 1866-1947... 341. 

* loan Scurtu, Viaţa cotidiană a românilori în perioada interbelică, (Bucureşti : RAO, 2001), 216. 
Irina Livizeanu, Cultură şi naţionalism..., 285. 

é Tudor Nedelcea, Civilizaţia cărții: incursiune în istoria cărţii, presei şi a tiparului 
(Bucureşti : Scrisul Românesc, 1996), 150. 

datoria textului poate fi aşadar dedusă ca fiind aceea de a introduce evenimentele 
într-o memorie colectivă. 

În spaţiul românesc tiparul avea la începutul secolului al XX-lea o existență 
de patru secole. Primele tipărituri executate de Macarie la iniţiativa voievodului 
Țării Româneşti, Radu cel Mare, erau texte religioase în limba slavonă. Mult timp 
după aceea tipăriturile din ţara noastră s-au realizat pe lângă biserici sau mănăstiri 
ele fiind de cele mai mult ori patronate de domnitori sau de clerici. Aceasta va 
rămâne neschimbată până în secolul al XVIII, când la conducerea tipografiilor apar 
persoane particulare, salariate, recrutate dintre orăşeni. Tot începând din a doua 
jumătate a secolului al XVIII-lea se constată şi dotarea tehnică mai evoluată a tiparu- 
lui. Spre sfârşitul secolului XVIII şi mai ales la începutul secolului următor în produc- 
ţia de carte românească începe un proces definitiv de laicizare şi de eliminare a 
monopolului bisericesc. 

De aceea considerăm că este important să facem o prezentare în linii mari a 
lucrărilor editate în limba română până la începutul secolului al XX-lea şi care au 
avut cel mai mare succes, pentru a urmări cine anume formează publicul cititor şi 
spre ce se îndreptau preferințele lor literare? 

Iluminismul şi mişcările ideologice ce au urmat au transformat percepția 
asupra rolului cărții în societate. Aceasta devine un instrument de educare şi evoluţie 
socială. Această schimbare este cel mai bine vizibilă în Transilvania unde în această 
perioadă 40,07% din cărţile tipărite sunt cu subiect laic, faţă de 6,23% apărute în 
Țara Românească şi 3,08% în Moldova.” Ştiutorii de carte, a căror număr era în 
epocă sub media altor țări din Occident (un recensământ efectuat la 1870 dădea 
media de iliteraţi în Transilvania ca fiind de 78.67%5) erau cel mai interesaţi de 
lectura calendarelor şi almanahurilor.* Succesul lor este explicat de către unul dintre 
numele marcante în istoria lecturii, Peter Burke. El afirmă că la intersecția dintre 
cultura savantă, ce era apanajul unei minorităţi intelectuale, cu o cultură populară a 
maselor se dezvoltă o cultură comună la care participă atât elitele cât şi cei mulţi. Un 
exemplu în acest sens este cazul tipografiei lui Gâspar Heltai, ce a funcţionat la Cluj 
începând cu 1550 şi care iniţial, constrânsă de circumstanțele politice ale vremii 
începe să tipărească cărţii ieftine şi atractive pentru mase, de genul istoriilor în 
versuri pentru ca mai apoi începând cu secolul al XVI-lea, să le tipărească pentru 
profitul ce-l aduceau, dovadă interesul publicului pentru acest gen de lectură.” 

Aceeaşi teorie este transpusă ulterior de Alexandru Duţu la spațiu 
românesc. Concepţia care a rezultat în urma acestei îmbinări argumentează că în 


! Ton Vlad, Lectura — un eveniment al cunoaşterii (Bucureşti : Editura Eminescu, 1977), 29. 

? Mircea Tomescu, Istoria cărții Româneşti de la începuturi până la 1918, (Bucureşti : 
Editura Ştiinţifică, 1968), 110. 

* István György Tóth, Literacy and Written Culture în Early Modern Central Europe, 
(Budapest : Central European University Press, 2000), 199. 

4 Mircea Tomescu, Istoria cărţii..., 114. 

$ Emese G. Czintos, Popular literature in decline. 17th century popular books in the collections 
of the Lucian Blaga Central University Library, Philobiblon, XIV (2009) : 711-712. 

spaţiul cultural românesc din secolule XVII- XIX cultura comună este cea care 
domină deoarece vechea cultură românească avea un caracter mai omogen iar 
comunicarea între nivelele culturale a fost mai intensă.! Confirmarea vine şi dacă 
urmărim condicile de mărfuri ale diferitelor firme de negustorie sau listele cu 
prenumeranți. Astfel se poate observa că la începutul secolului al XIX-lea, cărțile cu 
o largă circulaţie la noi se pot împărţii în trei categorii. În prima avem cărţi cu 
caracter religios de genul, ceasloavelor Octoihelor sau Evangheliarelor, multe dintre 
acestea comandate de la editori şi în scop didactic; avem apoi cărți cu caracter 
pedagogic de la dicţionare, lexicoane şi abecedare, la manuale de geografie şi 
istorie; în cea de a treia categorie am încadra lucrările cu caracter profan multe 
dintre ele fiind traduceri din literatura antică greacă în genul Fabulelor lui Esop sau 
din literatura medievala occidentală cum era Alexandria sau Floarea Darurilor”. 

O alta trăsătură marcantă a publicului cititor român este predilecţia pentru 
literatura străină. În Principate se impune de timpuriu cultura franceză pe când în 
Transilvania şi Banat predomina preferința pentru lucrările germane şi maghiare. O 
analiză a bibliotecilor particulare a secolului al XIX, poate cu uşurinţă să demonstre- 
ze predominarea operelor străine. 

Se poate observa aşadar că până către ultimele decenii ale secolului al XIX- 
lea, o mare parte din publicul român care ştia să citească se limita la lectura uşoară a 
fabulelor, almanahurilor şi calendarelor. 

Din punctul de vedere al criticii literare, literatura românească, atinge 
perioada ei de strălucire între 1880 şi 1900, când se afirmă scriitori ca Eminescu, 
Caragiale, Delavrancea, Alexandru Vlahuţă sau Ion Creangă. Realizând o radiogra- 
fie a literaturii noastre de până la Primul Război, Garabet Ibrăileanu, scria în 1920, 
că această perioadă de la sfârşitul secolului al XIX-lea, „venea după o literatură de 
luptă, după o literatură tezistă, propagandistă şi preceda o altă literatură, pe cea de la 
1900 încoace pusă iarăşi în slujba idealurilor curente”.” Întregul său discurs asupra a 
ce se întrevăd după acest eveniment sunt impregnate de optimismul caracteristic 
perioadei. Condiţiile sociale create de Unire fac posibilă speranţa că literatura 
românească să intre în faza ei de maturitate, în care tonul trist al scrierilor de până 
acuma va fi înlocuite de „tonul pe care-l dă ritmul unei vieţi normale de muncă şi de 
nădejde în rezultatul sforțărilor”. Ceea ce va demonstra starea de deplină dezvoltare 
literară va fi apariția romanului social de tip balzacian.“ 

Altfel spus exista o oarecare discrepanţă între literatura antebelică şi cea 
postbelică, dar şi între motivele pentru care se scria şi publicul cititor. 


! Alexandru Ofrim, Cheia şi psaltirea, imaginarul cărții în cultura tradițională românească, 
(Piteşti : Paralela 45, 2001), 25-30. 

? Constantin A. Stoide, Comerţul cu cărți între Transilvania, Moldova şi Țara Românească 
între 1730 şi 1830, (laşi : Demiurg, 2005), 70. 

* Garabet, Ibraileanu, Cultură şi literatură, (Bucureşti : Editura Librăriei "Universala" 
Alcalay & Co, [19-?]), 55. 

* Ibid 

Dacă luăm în considerare că obiceiul lecturii se află în strânsă legătură cu 
starea de spirit incertă ce domina sectorul economic şi politic impregnează şi lumea 
literară, discuțiile axându-se şi aici pe noțiunea de criză şi nevoia de stabilizare. 
Reflecţiile scriitorului Camil Petrescu despre spiritul timpului pot ajuta la creionarea 
cadrului în care societatea anilor '30 încadra lectura. „Cărţile care ne plăceau mai 
mult în 1920 au devenit ilizibile. Îngheţul stabilizării a făcut să avorteze întreaga 
înmugurire lirico-libertară a revoluţiei din 1919. Din toate părțile răsună o chemare 
la ordine... pentru noi e neîndoios că „spiritul timpului” e însemnat în toate manifes- 
tările şi aspectele lui cu motivul stabilizării. Inflaţia şi stabilizarea sunt cele două 
cumpene ale problematicii”.! Stabilizarea de care Camil Petrescu vorbea se mai 
poate exprima în nevoia de echilibru. Un echilibru greu de obţinut într-o societate ce 
se confrunta pe plan economic cu efectele Marii crize din '29 iar pe plan politic cu 
lupte interne pentru putere. 

Pe de altă parte însă, pe plan cultural anul 1933 a fost „o adevărată supra- 
producție în literatura lipsită de efectele funeste ale aceluiaşi fenomen produs în 
domeniul economic”.? Aici nevoia de stabilitate se traduce şi pe alte planuri. Pe de o 
parte se simţea nevoia de a găsi un echilibru între producția autohtonă de literatură şi 
traducerile care încă sunt la mare căutare, iar pe de alta parte necesitatea de a regle- 
menta raporturile dintre costurile de producţie a cărţilor şi cel de vânzare. „Cartea e 
scumpă fiindcă e scumpa şi hârtia. Şi hârtia e scumpă din cauza că țara românească a 
fost fericită cu un cartel al hârtiei. Hârtia din străinătate... se poate importa cu 10 
lei/kg pe când în ţară ea costă 25 lei/kg”. ? 

Acest nou tip de criză este identificată şi percepută mai acut în special de cei 
implicaţi în producerea sau desfacerea de carte, adică de autori, editori şi librari. De 
altfel majoritatea publicaţiilor cu profil cultural sau literar ajung la începutul anilor 
"30 să scrie şi să dezbată „criza cititului”. Aceasta criză însă nu este un fenomen 
local, ce afecta doar producţia literară românească. În multe din țările Occidentale 
perioada interbelică este percepută ca un interval de timp în care cartea întâlneşte 
obstacole în distribuţia să către publicul larg, iar acest public, la rândul său, arată un 
interes scăzut sau uneori inexistent la creațiile literare ale contemporanilor. Aşa, spre 
exemplu, se întâmplă în Italia în decada a treia a secolului XX. Creşterea vertigi- 
noasă a preţurilor la materiile prime folosite de edituri precum şi scumpirea forței de 
muncă a oferit o oportunitate statului să intervină în câmpul producției literare. 
Editorii italieni, vorbind despre cauza crizei în care se găsea vânzarea de carte în 
Peninsulă găseau că aceasta se datorează pieţei mici de desfacere pe care o aveau la 
dispoziţie. La rândul ei mărimea nesatisfăcătoare a pieţei editoriale era o reflecţie a 
gradului mare de analfabetism sau semi-analfabetism în care se afla mare parte din 


! Camil Petrescu, Spiritul timpului, România literară, IL, nr. 80 (1933) : 3. 
? Octavian Suluţiu, Literatura în 1933, România literară, an II, nr 118 (1934) : 4. 
* Camil Baltazar, Problema cărţii româneşti, România literară, an II, nr. 65 (6 mai 1933) : 2. 

populaţia Italiei, a lipsei unui obicei al cititului de carte precum şi a ineficienţei 
rețelelor de distribuţie şi vânzare a cărților." 

Acelaşi subiect al crizei cărții este dezbătut şi de societatea germană 
interbelică. Cartea care era considerată ca piatra de temelie a culturii şi educaţiei 
naţionale era percepută ca fiind într-un declin din punctul de vedere al comerciali- 
zării ei. Situaţia de dezordine din viaţa politică şi economică de după Primul Război 
Mondial nu putea să nu aibă repercusiuni şi asupra pieţei de carte. De aceea cei ce 
trăgeau semnalele de alarmă în privinţa efectelor acestei crize, comparau mereu 
situația ce existase în Germania înainte de război cu cea actuală în care declinul 
lecturii era asociat cu un declin moral al societății.” 

Criza cărții şi a pieţei de carte era aşadar un fenomen ce poate fi interpretat 
în mai multe registre. În primul rând putem vorbi de o chestiune economică. Marea 
criză financiară din '29 a avut repercusiuni în toate domeniile deci şi în aceea a 
tiparului şi editării de carte. Mai mult, aceste probleme veneau pe un fond al 
scumpirii forței de muncă calificată care fusese drastic rărită de război. 

Referindu-ne la un alt registru de interpretare a crizei cărții, se poate vorbi 
despre rolul esenţial pe care cartea îl joacă în cultura vremii. Deşi secolul XX 
marchează apariția cinematografului şi avântul presei şi radiodifuziunii, cartea rămâne 
unul din mijloacele cele mai des utilizate de diseminare a ideilor. În statele unde 
mutaţiile sociale, dezechilibrul economic permit venirea la putere a regimurilor totali- 
tare, cartea este repede preluată şi integrată mijloacelor de propagandă. Un cotidian 
al vremii relata cum în Italia „Benitto Mussolini a luat într-o mână o puşcă şi într- 
alta o carte şi le-a arătat mulțimii spunând că acestea sunt armele de luptă şi de 
izbândă de astăzi”. * 

La noi aceasta discuţie este analizată de autori, editori, critici literari în presa 
şi în dezbateri publice. 

Scriind despre acest fenomen, poetul Camil Baltazar îi găseşte originile în anii 
de după Marea Unire; „fără nici o exagerare după documente şi date se poate afirma că 
în aceşti cincisprezece ani de la război încoace s-au tipărit cantitativ mai multe cărți 
decât s-au tipărit în anii dinaintea de război, pe vremea României mici. Asta a fost de 
altfel şi una din pricinile pentru care prima criză a cărții s-a lăsat resimțită prin anii '21- 
"22: se tipărise mult, se tipărise cu fervoare şi disperare în anii '18-'19-'20 şi anii cari 
au venit după aceia au găsit podurile editorilor pline cu cărți”. 

Un exemplu în acest sens este şi criticul literar George Călinescu care 
stabileşte punctual o serie de cauze ce stau la baza acestei crize. În primul rând 
„familia română nu are nici o stimă de cariera intelectuală. Tinerii sunt crescuţi în 
spirit ostil culturii”. Se merge apoi gradual de la părinți care „ei înşişi necititori văd 


! David Forgacs and Stephen Gundle, Mass culture and Italian society from fascism to the 
Cold War, (Bloomington : Indiana University Press, 2007), 204. 

? Gideon Reuveni, Reading Germany: literature and consumer culture în Germany before 
1933, (New York : Berghahn Books, 2006), 18-20. 

? Ion Georgescu, Săptămâna cărții, Patria, 16 (1934): 3. 

* Camil Baltazar, Problema cărţii ronâneşti, România literară, II, nr. 80 (1933) : 3. 

în lectură o cheltuială şi o oboseală de prisos” la „profesori ( nu toți dar foarte 
mulți)” care „nu citesc sub diferite pretexte nimic”. Atins de indiferența părințiilor şi 
a dascălilor față de lectură, tânărul nu este încurajat la a practica lectura nici de 
manualele şcolare care „aşa cum sunt alcătuite propagă aversiune față de scrisul 
contemporan”. De fapt, continua criticul literar, întreagă criza este generată şi 
alimentată de „persoane şi publicaţii“ care „ridiculizează sistematic pe toţi scriitori 
contimporani deplângând decadența literelor deşi suntem într-o epocă înfloritoare”. 
Până şi scriitori înşişi participă la a crea această iluzie de criză literară prin faptul că 
se „boicotează unii pe alții prin reviste, bârfindu-se fără rațiuni critice”. 

În continuarea articolului sunt enumeraţi şi alţi factori ce au contribuit la 
naşterea unei crize a cititului, dintre acestea nelipsind nici criticul literar care 
„derutează pe cititor întrucât atunci când un critic declară că o carte e slabă ceilalți o 
anunță genială. Cititorul a pierdut orice încredere în critică”. Expunerea despre 
natura crizei cititului se transforma spre sfârşitul articolului într-un discurs despre 
degradarea profesiei de critic literar. Defectul criticului provine din defectul vremii 
deoarece „deşi merituoşi n-au suficientă suprafață socială în comparaţie cu 
deţinătorii din trecut ai acestei ocupaţii”. Lipsiţi de prestanță socială ei sunt trecuţi cu 
vederea de editori care „făcând ei înşişi reclamă, fără a consulta pe critici au obcinuit 
publicul cu ideea ca o carte e o distracție pentru dupămiază”. Absența criticului din 
peisajul producţiei literare a permis editurilor să lanseze „o ploaie de volume fără 
nici o valoare care a prăbuşit orice încredere în literatura română”. Criza cărţii este 
în fapt o criză a societăţii contemporane ce a pierdut orice reper în materie de litera- 
tură română. Cei care mai citesc o fac doar pentru a urma o modă, „snobismul 
burgheziei române de azi e şi el o cauză a scăderii cititorilor. Lumea bine afectează a 
nu cunoaşte literatură română şi se întreabă daca e posibil să găseşti interes într-un 
autor român. Numărul de cărți şi reviste franceze care se desfac la noi e scandalos 
disproporționat. Les Nouvelles Litteratures şi Marie Claire se găsesc pe masa 
aceluia care nu a cumpărat niciodată o revistă românească”. 

Faptul că într-o perioadă de instabilitate socială şi greutăţi economice, piaţa 
de carte autohtonă resimte şi ea la rândul ei o criză este cât se poate de firesc. Dacă 
pe de o parte unii căutau să înţeleagă cauzele crizei cititului, alții formulează o serie 
de soluţii şi propuneri care să îmbunătățească situația. Aceste soluţii la rândul lor nu 
pot fi aplicate unui singur domeniu de activitate. Pentru ca producţia de carte 
românească să ajungă să fie prețuită la fel ca în Occident, iar cartea să îşi ocupe locul 
bine meritat în universul interior al fiecărui individ, trebuiau reformate toate 
segmentele pieţei literare. 

Se porneşte în primul rând de la materiile prime, cum e hârtia, ce trebuie 
ieftinită şi scoasă de sub monopolul cartelului hârtiei. Acest lucru ar duce la mărirea 
tirajelor şi la reducerea preţului cărții. Cifrele oferite de România Literară prezintă o 
situație în care editurile ce au tiraje de câte cincisprezece — douăzeci de mii de 
exemplare vând cartea cu cincisprezece până la douăzeci de lei pe când cele cu tiraj 


! Horia Stanca, Criza cititului, Tribuna, II , nr. 38 (1939) : 3. 

de patru — cinci mii de exemplare sunt forțate să fixeze un preţ de şaptezeci — optzeci 
de lei pe volum. Însuşi ministrul învățământului, întrebat de cauzele ce au dus la 
prăbuşirea cărții româneşti, recunoaşte că „prima cauză este scumpirea hârtiei, de 
două ori mai costisitoare decât în străinătate, ea reprezentând cam 40 — 50% din 
preţul de cost necesar tipăririi unui volum”. 

O alta soluţie se referă la îmbunătăţirea stării şi reorganizarea editurilor. În 
opinia scriitorilor vremii editorul român suferă de două mari defecte: sunt puţini la 
număr şi sunt „improvizaţi”.? Mai mult, completează Camil Baltazar, „nu există 
program cultural, nu există responsabilitate profesională, nu există interes pentru 
valoare. Totul e încă inform şi confuz...” Editorii la rândul lor, conştienţi de 
problemele breslei vin cu o serie de propuneri ce ar putea îmbunătății situația cărții 
şi deci implicit a lor. Întrebat intr-un interviu radiofonic cum vede înfăptuită răspân- 
direa la sate a cărţii, directorul editurii Cultura Naţională, Alexandru Rosetti, aprecia- 
ză că este nevoie de gruparea şi organizarea editurilor româneşti într-o asociație 
unică care „ar putea realiza în mod eficace centralizarea şi vânzarea cărţilor la sate”. 
Mai mult, acestei asociaţii i-ar reveni şi rolul de a întocmi un program cultural şi de 
investiții pentru selectarea cărților şi îndrumarea lecturii sătenilor. 

Lipsa interesului pentru lectură este în opinia unor intelectuali ai vremii vina 
sistemului prost de distribuţie a cărţii, deci a librarilor. Multe din vocile publice 
critică faptul că nu există librării autohtone în adevăratul sens al cuvântului. În 
special în zonele rurale, acestea sunt în fapt nişte prăvălii mixte pe care Arghezi le 
categoriseşte drept librarii tip bazar, „cu o vitrină de cărţi şi una de papuci de tenis, 
alternând cu fonografe şi piese de automobile”. 

Librarul în societatea românească era aşadar încă la stadiul de simplu 
negustor ce trata cartea ca o marfa oarecare. Nefiind cunoscător al vieţii culturale 
era deci incapabil de a orienta clientul spre lectură. Încă înainte chiar de declanşarea 
criza cărţii presa vremii, comentând asupra rezultatelor unei întruniri a librarilor care 
nu reuşesc să constituie o asociaţie naţională, prezintă beneficiile pe care o astfel de 
societate ar fi adus-o atât publicului cititor cât şi comercianților de carte. Aceasta ar 
fi uşurat mult legătura librar-editor, ar fi creat un sistem centralizat de distribuţie a 
tipăriturilor care în felul acesta s-ar fi răspândit mult mai uşor şi ar fi ajutat la 
generalizarea comisionului de care doar librăriile mari din oraşe se bucurau. La fel 
şi scriitorii perioadei interbelice, consideră ca situaţia în care se afla sistemul de 
distribuţie a cărții cerea în mod imperios, crearea unei şcoli de librari şi instituirea 
mai apoi a unei rețele naţionale de chioşcuri de cărți.” 


1 De ce e scumpă cartea?, Universul 52, nr 131 (1935): 1. 

? Liviu Malita, Eu, scriitorul, (Cluj-Napoca : Centru de Studii Transilvane, 1997), 89. 

* Camil Baltazar, O asociaţie de editură a scriitorilor, România literară, Il, , nr 76 (1933) : 2. 
4 Radio-interviu cu d. Alex Rosetti, directorul editurii Cultura Naţională despre problema 
cărții literare, România literară, II, nr 76 (1933) : 4. 

5 Ioana Pârvulescu, Editorii şi librarii, România literară, 4, vol. 31 (1998) : 7. 

é Pentru răspândirea cărții, Societatea de mâine 1, nr.32 (1924) : 465. 

7 Camil Baltazar, O asociaţie de editură a scriitorilor, 2. 

Dar dacă unii văd răspunsul la criza lecturii într-o mai bună organizare a 
editurilor şi librăriilor, deci în latura comercială a cărții, alții pun accentul pe înfiin- 
tarea şi organizarea unei rețele de biblioteci populare bine dotate pentru nevoile 
fiecărei categorii sociale. De altfel perioada interbelică este momentul în care 
bibliotecile româneşti sunt unificate şi restructurate pe baza unei noi legi a bibliote- 
cilor şi prin apariția Asociaţiei bibliotecarilor din România. Vorbind despre proble- 
ma crizei culturale şi morale în care se afla ţara, poetul şi publicistul Ion Pillat consi- 
dera cartea ca fiind „instrumentu de cultură cel mai rapid şi mai uşor de pătrunzător 
în masele adânci ale poporului”. Aşadar una din soluțiile oferite ce urmăreau să 
rezolve aceasta problema vitală pentru prestigiul şi unitatea națională era în opinia 
scriitorului, „creiarea bibliotecilor populare şi înzestrării lor continue şi din belşug cu 
cărți selecționate şi apropiate scopului urmărit. O bibliotecă neîmprospătată anual în 
lupta contra analfabetismului şi a propagandei străine e ca o tun lipsit de muniții. Nu 
înțelegem prin biblioteci populare însă: dulapuri închise, chiar bogat ticsite cu 
volume bune dar netăiate, ci un organism activ de circulaţie vie a cărții, folositoare şi 
real folosită...”.! Alte propuneri ale scriitorului vizau înfiinţarea de către stat a unei 
edituri naţionale care să se ocupe îndeosebi cu publicarea clasicilor literaturii române 
în ediţii critice şi în ediţii populare. Până la urmă din soluţia oferită de Ion Pillat, se 
poate deduce ca problema cărții şi a lecturii sunt în fapt componente ale chestiunii 
unității culturale a țării. După înfăptuirea unificării naționale următorul pas era 
dovedirea şi dobândirea unei unităţii culturale. Acest lucru însemna omogenizarea 
nivelului de cultură a maselor prin înlăturarea diferenţelor impuse de condițiile 
specifice fiecărei regiuni. În cadrul acestui proces, cartea juca alături de arte, presă, 
sau cinematografie un rol esenţial de propagandă culturală. 

Referindu-ne stric la propaganda culturală prin carte, aceasta trebuia realiza- 
tă pe toate căile posibile şi prin toate canalele disponibile, de la cele oficiale cum era 
şcoala la cele ce vizează timpul liber şi distracţia. În special către sfârşitul anilor "20 
în multe din programele de răspândire a cărţii şi a culturii, formulate de oamenii de 
litere a vremii, se sublinia rolul pe care carte îl are în unificarea culturală şi se cere 
cu insistență intervenţia statului. De cele mai multe ori apare ideea ca instituţiile şi 
asociaţiile private de cultură nu pot duce la îndeplinire un plan general de culturali- 
zare a maselor şi că doar demersurile ce s-ar efectua în numele statului pot avea 
succes. Liviu Rebreanu expunea într-un articol apărut în 1933, rolul pe care fiecare 
din componenții industriei cărții ar trebui să îl joace la apariția unei sărbători a cărții 
pentru ca produsul lor să ajungă în toate colțurile țării şi la toate categoriile sociale. 
Totul urma să aibă la bază o „propagandă vie, inteligentă, stăruitoare în favoarea 
cărții.” Iniţiativa urma să aparțină Societăţii scriitorilor la care „editorii, librarii, 
tipografii, presa întreagă şi toate societăţile culturale s-ar asocia cu siguranță. Statul 
însuşi nu ar cuteza să stea deoparte...” ? 

Criza cărţii nu este aşadar o criză a producție de carte ci mai degrabă una a 
consumului de carte şi a impactului pe care lectura ar fi trebuit să-l aibă în rândul 


! Ton Pillat, Un program cultural, Generaţia Unirii 14 (1930) : 24-25. 
? Liviu Rebreanu, Ziua cărţii, România literară II, nr. 65 (1933) : 1-2. 

populaţiei dar pe care nu-l avea. Se cere în fapt o educaţie a publicului cititor şi o 
orientare a preferințelor sale spre literatura autohtonă. Prin semnalarea unei criza a 
cititului se deschidea o întreagă discuţie despre sistemul defectuos de distribuţie a 
cărţii. În lipsa unor librarii sau biblioteci, carte românească nu reuşea să pătrundă în 
toate zonele țării şi în special în provinciile noi alipite în care populaţia rămânea şi la 
douăzeci de ani de la unire dependentă de tipăriturile străine. Esența problemei consta 
în nevoia de organizare şi centralizare a desfacerii de carte. 

Exista bineînţeles şi o dimensiune economică a crizei cărții. Aceasta se 
desfăşura pe fundalul instabilității financiare cauzată de marea depresiune econo- 
mică din '29, ce a ridicat preţul la materiile prime şi nu a permis pieţei de carte 
româneşti să se dezvolte. 

Criza cititului a declanşat în societatea românească o întreagă dezbatere 
asupra necesității ca şi la noi carte să devină un bun de larg consum iar cititul o 
practică obişnuită la toate categoriile sociale. Dacă în Germania, criza cărții este în 
opinia multora semnalul unei societății ce traversează un declin cultural, în România 
această criza aduce la suprafaţa gradul de înapoiere culturală în care se afla încă o 
mare parte a populaţiei. Dezinteresul pentru lectură arunca cartea şi pe scriitorul 
român intr-un cerc vicios. Editorul, ce credea că după Unire tipărirea de cărți va 
deveni o afacere rentabilă descoperă că s-a înşelat. Pentru a se proteja el tipăreşte şi 
desface doar literatură de consum sau literatură deja clasicizată care garantează 
profit’. Mai mult lipsa de capital afectează grav promovarea cărţii şi a scriitorilor 
autohtoni. Pentru a trezi apetitul de lectură a publicului şi a transforma cartea într-un 
bun de larg consum era deci nevoie de o acțiune mobilizatoare, ce să implice 
principalele forțe din industria tiparului şi din sfera culturală. 


2. De la Ziua cărţii la Luna cărţii. Evoluție cronologică şi politică culturală 

Primul Război Mondial a marcat o ruptură brutală în viaţa culturală şi literară 
a românilor. Timp de câţiva ani, pe parcursul ostilităților mulţi din scriitori ce dominau 
mai înainte piața literară îşi întrerup activitatea. Nu se mai tipăreşte literatură şi 
revistele ce deținuseră până atunci rolul principal (de exemplu Semănătorul sau Viaţa 
românească) îşi încetează apariţiile”. Odată cu revenirea la normalitate cultura 
românească îşi va revenii treptat şi va tinde spre alte planuri de afirmare. 

Privind retrospectiv la literatura interbelică se poate observa un curs ascen- 
dent care a dominat piața literară românească în toată perioada interbelică. Noua 
generaţia de după război este reprezentată de nume ca Ion Barbu, Camil Petrescu, 
Lucian Blaga, Mihail Ralea sau George Călinescu. Alături de aceasta, „tânăra mare 
generaţie, se afirmă însă în deplina ei maturitate generația remarcabilă reprezentată 
de Octavian Goga, Liviu Rebreanu, Arghezi. Se va înălța apoi a treia generaţie cu 
nume reprezentative ca Mircea Eliade sau George Bacovia, care îşi vor continua 
activitatea şi după această perioadă. Se ajunge astfel ca în răstimpul dintre cele două 


! Liviu Malita, Eu, scriitorul..., 84-85. 
? Ovid Crohmalniceanu, Literatura romaneasca intre cele doua razboaie mondiale, vol. 1, 
(Bucureşti : Minerva, 1972), 15. 

războaie mondiale trei mari generații de scriitori să fie în deplină şi glorioasă 
maturitate, care dau prin concomitență şi emulaţie impresia unică a perioadei”.! 
Modificările sociale şi politice, eforturile de modernizare a societăţii şi influențele 
externe tot mai puternice şi-au pus amprenta pe formele de expresie literară. Astfel a 
fost posibilă dezvoltarea unui întreg spectru de scrieri literare de la cele reprezenta- 
tive pentru curente ca tradiționalism sau nativism la altele ce împingeau granițele 
scrisului spre avangardism. 

De altfel multe din aceste mişcări literare se înscriu în cercul mai larg a 
mişcărilor artistice specifice perioadei. Ceea ce este important de remarcat la toate 
aceste curente culturale este ca deşi sunt parte integrantă a unor mişcări mai ample 
ce îşi au originea în exteriorul ţării ele ajung să depăşească imitația şi să se 
individualizeze. Pentru a ajunge însă la stadiul de o cultură originală specifică unei 
Romanii întregite a fost nevoie de o serie de eforturi conştiente şi susținute a unei 
întregi elite intelectuale. 

Un aport esențial în sprijinirea culturii româneşti din această perioadă îl are 
chiar fiul prim născut al regelui Ferdinand şi a Reginei Maria, cel ce va urca la 
rândul lui pe tron sub numele de Carol al II-lea. 

Carol se naşte în 1893 la Sinaia. Studiile şi le face cu unii din cei mai 
străluciți profesori ai vremii printre care Nicolae Iorga sau Gheorghe Murgoci. Va 
absolvi Şcoala fiilor de militari din Iaşi şi Şcoala de Ofiţeri din Bucureşti. Încă de pe 
băncile şcolii dovedeşte interesul său pentru tot ce însemnă artă şi cultura vremii. 
Este descris mai târziu ca fiind un cititor atent al literaturii româneşti, un spectator al 
reprezentațiilor teatrale, un privitor în toate expoziţiile de plastică, auditor la 
concerte, nelipsit de la adunările de muzică date în Palatul regal de către Carmen 
Sylva şi părtaş fervent al şezătorilor literare.? 

Implicarea unui membru al familiei regale în acțiuni de susţinere a culturii 
devenise deja o practică curentă. Ceea ce Carol al II-lea va realiza depăşeşte însă 
acţiunile întreprinse de regalitatea românească până în acel moment. Dorind să îşi 
refacă prestigiul ştirbit de abdicarea să din 1925, a apelat la cultură, transformându-o 
într-un instrument ideologic de manipulare a percepţiei publice”. Acest lucru începe 
să se manifeste după revenirea să pe tron în 1930 şi se va amplifica în anii dictaturii 
regale. Încă din primul an al domniei sale, într-o cuvântare rostită la Universitatea lui 
Nicolae lorga de la Vălenii de Munte, regele se prezintă ca fiind un sprijin al 
prosperității româneşti şi promite că „după pildă voievozilor români susținători ai 
culturii neamului romanesc, îmi iau angajamentul să fiu şi un Voievod al Culturii 
Româneşti”? Până în 1938, Carol al II-lea avea deja conturată imaginea de 


! Dan Zamfirecu, Tradiţia ca durată a istoriei şi culturii naţionale, Contemporanul, 10 nov, 
1967, In: vol. Via Magna, Bucuresti: Editura Eminescu, 1973, p. 71-72 

? Lucian Predescu, Enciclopedia Cugetarea, (Bucureşti : Cugetarea-Georgescu Delafras, 
1940), 174. 

* Gabriel Badea-Paun, Mecenat şi comanditar. Arta şi mesaj politic, (Bucureşti : Noi Media 
Print, 2010), 183. 

t Regele Carol al II-lea, Discursuri culturale, 1930-1940, (Bucureşti : Universal Dalsi, 2000), 5. 

protector al culturii, de suveran mereu preocupat de ridicarea nivelului intelectual al 
poporului său. 

Una din principalele căi prin care reuşeşte să îşi îndeplinească acest obiectiv 
este prin intermediul asociaţiilor culturale şi a Fundaţiile Culturale Regale. 

În România interbelică existau o multitudine de societății şi asociații 
frecventate de un public provenind în general din categoriile educate. La mijlocul 
deceniului trei o statistică indică un total de 125 de societăți de binefacere cu un 
număr de 383 de filiale. Sesizând această direcţie de dezvoltare, ce reprezenta o 
oportunitate de implicare în problemele societăţii civile, încă din 1921 Carol al H- 
lea, înființează Fundaţia Culturală “Principele Carol”, cu scopul declarat de a 
pătrunde „cât mai adânc în mijlocul poporului, începând o adevărată operă de 
îndrumare zi de zi, ceas cu ceas”? Finalitatea programelor propuse de fundaţie fiind 
reorganizarea satului şi a comunităţilor rurale pentru o viaţă mai bună”. 

În 1935, Fundaţia începe demersurile pentru realizarea „programului cultu- 
ral total” şi înființează la sate Căminul Cultural. Rolul acestuia era aşa cum sugerea- 
ză sociologul Dimitrie Gusti, unul complementar acțiunilor statului. Căminul avea 
menirea de a uni eforturile membrilor societăţii, de a angrena individul în acţiuni cu 
scopuri colective. De altfel activităţile Căminului erau proiectate pe patru domenii: 
ocrotirea sănătăţii publice, organizarea muncii ( tehnică şi cooperativă), cultura 
morală şi cultura intelectuală.“ 

Referitor la ultimul domeniu, cel cultural, Căminul devine în timp un agent 
de răspândire a tipăriturilor spre zonele rurale. Astfel în cadrul său se publică şi 
difuzează publicaţii periodice precum revista Albina, revista Căminului Cultural, şi 
colecţii întregi de scrieri socotite „de folos săteanului” cuprinse în colecții de genul 
Cartea satului sau Cartea Căminului Cultural. Treptat în funcţie de nevoile sesizate 
în lumea rurală, se tipăresc lucrări tot mai specializate, ca de exemplu seria Bibliote- 
ca Echipelor Regale Studenţeşti ce se adresează în special celor din administraţia 
rurală, cuprinzând „programe, îndrumări de muncă vie, productivă, practică şi 
folositoare...pentru Căminele Culturale”. 

Idealul de sat pe care îl închipuie Carol al II-lea şi spre care trebuiau să tindă 
toate zonele rurale, era exemplificat în Muzeul Etnografic din Bucureşti şi prezentat 
țăranilor de către Căminele Culturale prin filme şi tablouri. 

Îndeplinirea programului de culturalizare a lumii rurale, reprezenta în opinia 
regelui „o operă de închegare a tuturor nevoilor din viaţa de toate zilele”. Mai mult, în 
discursurile sale referitoare la acest subiect el nu omite să sublinieze că „prin această 


culturalizare a satelor, eu văd răspândirea cărții, răspândirea a tot ce este frumos”. 


! Livia Popescu, Structura socială..., 116. 
? Festivitatea de la Fundaţia regală Principele Carol, Curentul VII (1934) : 21. 
* Ion I. Cheşcă and N. I. Dragomir, Măria să Regele Carol al II-lea şi ridicarea poprului 
român, (Tulcea : Tipografia Curierul Tulcei, 1937), 19. 
* Irina Livezeanu, Cultură şi naționalism... 121. 
i Ion I. Cheşcă and N. I. Dragomir, Măria să Regele Carol al II-lea..., 18. 
Ibid., 19. 

Contemporanilor întreg programul de ridicare culturală le este prezentat ca 
fiind o adevărată bătălie împotriva inculturii, o operă „nesfârşit de mare de realizat 
...0 operă de adâncă dragoste şi de adâncă pricepere” ce trebuia pusă în aplicare de 
conducătorii satelor, după îndemnurile Căminului Cultural. 

Scopul cultural pe care Carol dorea să-l ducă la împlinire presupunea însă 
nu numai instruirea maselor ţărăneşti ci a populaţiei româneşti în totalitatea sa, deci 
şi a clasei de mijloc ce era în plină formare în centrele urbane. Acest lucru necesita 
implicare şi susținere din partea elitelor locale ce trebuiau atrase şi ele în proiectele 
de activitate socială. Pentru acest lucru regele creează printre altele Fundaţia Regală 
pentru literatură şi artă Regele Carol al II-lea. Promovarea literaţilor se făcea prin 
Revista Fundațiilor Regale şi prin biblioteca Energia, a cărei scop era „să sprijine şi 
să facă cunoscută munca culturală a cărturarilor români şi străini”. Pentru oamenii 
de ştiinţă se înființează la Cluj Fundaţia pentru ştiinţă Regele Carol al II-lea, ce 
avea ca principală datorie „cultivarea ştiinţei româneşti, a descoperirilor ştiinţifice şi 
punerea lor în folosul neamului”. 

Politica culturală a lui Carol al II-lea nu se rezuma însă la înființarea de 
fundații şi institute de cercetare. Acţiunile culturale în numele noului ideal ajung 
treptat să pătrundă în toate domeniile de activitate şi la toate categoriile sociale. Aşa 
cum afirma Gazeta ilustrată la sărbătorirea a trei ani de la urcarea la tron a regelui, 
„M.S. a adus în toate domeniile vieţii naţionale, un suflu de tinereţe şi de optimism, 
un val de încredere şi de nobilă întrecere întru a face binele întru a provoca 
progresul...Nu a fost instituţie culturală, socială, bisericească sau națională, n'a fost 
sărbătorire de recunoaştere a unei activități cu rost binefăcător pentru țară, la care să 
nu fi participat Regele, cu cuvântul sau cu fapta”? 

Propaganda dusă de Carol imediat după întoarcerea în ţară va avea ecou şi 
în presa străină, în special cea franceză unde Carol al II-lea apărea ca fiind regele 
dinamic, pentru care tradiția istorică şi culturală aveau rostul de a „fonda prezentul” 
şi de a „făuri viitorul”, „suveranul tinerilor şi al ţăranilor”. 

Ca dovadă că programul de ridicare culturală a regelui avea succes stă 
faptul ca mulți din intelectualii şi personalităţile marcante ale vremii se alătură. De la 
istorici, la scriitori, artişti şi oameni de ştiinţă toţi se raliază lui Carol al II-lea, 
profitând de mecenatul său. Scopul acestei campanii purtată de rege, campanie ce va 
dura întreg, deceniul domniei sale, a fost crearea imaginii unui suveran ataşat valori- 
lor româneşti, aşa cum mărturiseşte şi singur în discursul înscăunare, „împins de 
mare Mea dragoste de Țară...am venit cu inima plină de dragoste pentru toţi 
Românii şi cu un singur gând de a strânge împrejurul Tronului pe toți fiii Patriei, 


dornici de muncă şi de adevăr”. 


' Ibid, 21. 

? 8 iunie 1930- 8 iunie 1933, Gazeta ilustrată II, nr. 6-7 (1933) : 107-108. 

* Laurenţiu Vlad, Ecouri româneşti în presa franceză : L'illustration, 1843-1944 (Bucureşti : 
Editura Universitatii din Bucureşti 2004), 40. 

* Ion I. Cheşcă and N. I. Dragomir, Măria să Regele Carol al II-lea..., 14. 

Patronajul asupra artelor, ce îi creează lui Carol o imagine de mecena al 
culturii româneşti se va dovedi folositoare şi în plan politic. O parte din intelectualii 
şi elitele artistice a căror proiecte regele le susține făceau parte şi din viaţa politică, 
fiind membrii sau figuri marcante a diverselor partide. Prin activitatea desfăşurată de 
Fundaţiile culturale regale, Carol reuşeşte să-i atragă de partea să sau măcar să 
obțină girul lor politic în anumite chestiuni. 

Între aceste elite intelectuale care se implică în activitățile de transformare 
culturală a societății româneşti se numără şi sociologul Dimitrie Gusti. 

Personalitate ştiinţifică de mare erudiție, Dimitrie Gusti, pune în 1918, bazele 
Institutului Social Român. În toată perioada interbelică, eforturile sale vor urmării 
îmbinarea muncii de cercetare cu cea didactică şi deopotrivă cu munca de teren. A fost 
inițiatorul şi organizatorul unei întregi serii de campanii de cercetare a realităților 
sociale româneşti. Grupuri de studenți şi specialişti au realizat sub îndrumarea sa 
monografii şi studii sociologice a satului românesc. S-a creat astfel o radiografie a 
realităților sociale româneşti ale perioadei. Toate aceste studii au stat apoi la baza 
elaborării de către Dimitrie Gusti a unor proiecte pedagogice şi culturale menite să 
restructureze procesul de educaţie şi să accelereze modernizarea societăţii româneşti!. 

Referitor la conceptul de cultură acesta este în opinia lui Dimitrie Gust, 
liantul ce „formează spiritul de comunitate, conştiinţa valorilor naționale, conştiinţa 
de solidaritate naţională”? Urmând acest sistem de gândire sociologul formulează o 
serie de reguli legate de etape ce trebuie urmate într-o acţiune de culturalizare. Prima 
presupune cunoaşterea poporului, operaţie pe care el a demarat-o imediat după 1918 
prin înființarea Institutului Social Roman. La aceasta se adaugă o a doua regulă 
aceea de a dezvolta creațiilor autentice, esenţiale la dezvoltarea unei conştiinţe 
naționale. Această responsabilitate revine la rândul ei statului care nu este altceva 
decât „organizarea şi personificarea politică şi juridică a naţiuni”.” Prin urmare statul 
şi reprezentanții ei, au datoria de a apăra şi ocroti valorile culturale a naţiunii, a le 
descoperii şi deştepta şi „a le înălța către culmi cât mai mari, când sunt prezente”. 

Nu este întâmplător deci, statul român va dori să folosească cunoştinţele 
profesorului şi omului de ştiinţă Dimitrie Gusti referitoare la identitatea națiunii şi în 
1932 îi oferă conducerea Ministerului Instrucţiei cultelor şi artelor. 

Raportul său de activitate, la sfârşitul mandatului numără peste 1000 de 
pagini, ceea ce demonstrează un an de intense eforturi din partea lui Dimitrie Gusti 
pentru a-şi realiza concepţiile pedagogice şi culturale. 

Mergând pe aceeaşi concepție ca şi Carol al II-lea, Gusti considera şi el că 
rolul şcolii în societate trebuie completat cu alte activităţii educative care să îmbine 
timpul liber cu răspândirea unei culturii şi norme civilizatoare. Aceste convingeri le 
va pune în aplicare creând o serie de manifestări destinate nu doar mediului şcolar ci 


! Marius Claudiu Langa, Contribuţia lui Dimitrie Gusti la dezvoltarea pedagogiei sociale 
româneşti, (Chişinău : Universitatea Pedagogică de Stat "Ion Creangă", 2008), 9-22. 

? Dimitrie Gusti, Politica culturii şi statul cultural, Politica culturii, (Bucureşti : Tipografia 
Concesionară Alexandru Terek, 1928) : 484. 

? Ibid., 485. 

tuturor categoriilor sociale cu rol în dezvoltarea nivelului de cultură generală. Una 
dintre aceste manifestări, ce se vor perpetua apoi pe toata durata domniei lui Carol al 
II-lea a fost şi Ziua Cărții. 

Preluând un model al vremii ce obişnuise populaţia cu sărbătoriri moderne 
de genul ziua Laptelui, iniţiativa lui Dimitrie Gusti survine pe fondul unei discuţii tot 
mai aprinse în lumea oamenilor de litere referitoare la lipsa de interes a publicului 
faţă de literatura autohtonă. Acesta este poate şi motivul pentru care Ziua cărții va fi 
perpetuată de către autorităţi, devenind o tradiţie a primăverilor interbelice româ- 
neşti. Moment de sărbătoare închinat cărții, acest eveniment era ocazia perfectă prin 
care statul se transforma în partenerul scriitorilor, al editorilor, librarilor şi bibliote- 
carilor în demersul lor da a promova lectura şi de a educa publicul. 

Decizia oficială a Ministerului de a institui Ziua cărții este publicată în 
Monitorul Oficial din 28 aprilie 1933. Printre prevederile cele mai importante se 
numără constituirea de expoziţii de carte cu vânzare atât la sate cât şi la oraşe, organi- 
zarea de congrese legate de problema cărții şi a lecturii şi întâlniri cu cititorii. 
Bibliotecarii, editorii şi librarii sunt invitaţi să îşi promoveze cărțile şi serviciile în 
cadrul unor conferințe şi şezători. Publicului ii se oferă şansa de a se implica în 
activități de colectare de carte pentru înzestrarea bibliotecilor şi instituțiilor culturale 

Toate aceste măsuri, reprezintă în plus o încercare de aliniere a României la 
o practică culturală devenită o obişnuință în ţările Occidentale şi anume târgurile de 
carte. Pe lângă binecunoscutele târguri de la Frankfurt şi ..., în Spania exista o 
„Fiesta del Libro Espariol” similară cu Ziua cărţii la noi, instituită în 1926, la 
inițiativa scriitorului Vincent Clavel Andres şi care marca trecerea în neființă a 
marelui Cervantes”. La fel şi în Italia, propaganda fascistă monopolizează târgurile 
de carte din Milano şi Torino şi instituie Fiera del Libro. 

Până la momentul urcării pe tron a lui Carol al II-lea, România avea 
experiența expoziţiile universale şi mondiale, la care participa încă din 1867. Prin 
urmare existau deja o serie de metode bine stabilite de strategii identitare, puse în 
slujba politicii externe, care urmăreau conturarea unei percepții publice despre țara 
noastră. 

Dacă iniţial aceste expoziţii au fost concepute ca o competiţie în care fiecare 
participant să obţină un profit din vânzarea obiectelor sale specifice, ulterior, ele 
devin scene de prezentare a diverselor ideologi, construcţii politice şi moduri de 
viață. În secolul XIX şi până în anii de după Primul Război Mondial, ele erau cadrul 
perfect pentru statele noi constituite şi pentru naţiunile aflate în ascensiune, cum era 
de altfel cazul Bulgariei, Greciei, Poloniei sau al României, de a-şi demonstra 
specificul național, legitimându-şi totodată existenţa în fața celorlalte națiunii.” 


! Decizia ministeriala pentru instituirea unei zile a cartii, In: Dimitrie Gusti, Un an de 
activitate la Ministerul instrucției, cultelor şi artei, Bucureşti, 1934, p. 1341. 

? Un cajon revuelto, Dia de libro, http://uncajonrevuelto.arte-redes.com/?p=166. 

* Laurentiu Vlad, Imagini ale identităţii naţionale: România şi expoziţiile universale de la 
Paris, 1867-1937 (laşi : Institutul European, 2007), p. 16. 

De remarcat este faptul ca încă de la prima apariție a Principatelor Române 
pe scena expozițională, în 1867 şi până la prezenţele din secolul XX, carte, fie ea 
manuscrisă sau tipărită este mereu parte din exponate. Alături de celelalte elemente 
definitorii pentru o civilizaţie, cum este arhitectura, pictura sau arta populară, cartea 
reprezintă un indicator al progresului şi al nivelului de cultură fiind deci indispen- 
sabilă în crearea de imagine propagandistică. 

Masajul care trebuia să-l transmită pavilionul românesc de la expoziţiile 
universale în anii '30 era acela de prosperitate, echilibru de forţe economice şi 
spirituale precum şi de evoluţie ascendentă. Cel însărcinat de organizarea şi conce- 
perea acestor expoziţii era Dimitrie Gusti, care reuşise prin intermediul Institutului 
său de cercetări sociologice să dobândească imaginea cea mai clară şi de ansamblu 
asupra realităților româneşti. Acest lucru îi va atrage atenţia lui Carol al II-lea, care 
urmăreşte cu interes activitatea Institutului Social Român, sprijinindu-l prin interme- 
diul Fundaţiei Principele Carol! şi cooptându-l pe inițiatorul ei în sfera politică. 

Tot Dimitrie Gusti, este cel care contribuie şi pe plan intern la dezvoltarea 
unei propagande regale pe un fundal cultural. În acest context se deschidea la 20 mai 
1933, sub patronajul Majestății Sale, Ziua Cărţii. 

Prima manifestare are loc în Aula Fundaţiei Universitare Carol I, unde, aşa 
cum presa vremii consemnează „niciodată o serbare a cărţii n'a adunat la un loc o 
lume atât de aleasă”. lau parte toate somităţile vremii, de la Majestatea Sa, regele 
Carol al II-lea, la Primul Ministru, membri ai guvernului, membrii ai Academiei 
Române, scriitori, editori, librari şi „un public mirat şi dornic de un asemenea prilej 


neaşteptat”? 


precedat serbările şi care a fost organizată de Asociaţia Scriitorilor Români în 
colaborare cu Ministerul Instrucțiunii şi cu alte societăţi culturale. Cu săptămâni 
înainte ca Ziua cărții să debuteze, afişul semnat de Mac Constantinescu ce avea 
imprimată o carte deschisă deasupra stemei tării, anunţa cu litere groase ZIUA 
CARTII, 1933, 20 mai, Sub înaltul Patronaj al M.S. Regele Carol II Editurile 
importante şi-au pregătit la rândul lor o serie de reclame şi afişe ce împodobeau 
vitrinele librăriilor sau apăreau reproduse în prea vremii şi care promiteau mari 
reduceri de preţ sau lansări de carte. Nici contribuţia radiofoniei nu a fost de neglijat, 
anunțuri despre evenimentele ce urmau să se desfăşoare de Ziua cărții au contribuit 
la deşteptarea interesul public pentru această nouă sărbătoare. 

Gazetele şi ziarele de pretutindeni din ţară încep din timp o campanie de 
conştientizare a publicului asupra importanței cărţii în dezvoltarea societăţii. Se 
vorbeşte mult despre necesitatea promovării tiparului la sate, prin orice mijloace şi în 
orice împrejurări, deoarece „la sat, situaţia este cum nu se poate mai dureroasă. 
Cartea este un lucru rar: aproape că nu există sau daca o întâlneşti, atunci desigur nu- 
i cartea pe care sufletul săteanului o doreşte şi o poate înțeleg de care el să se 


1 z 
Ibid., 112. 
? Cărţi, conferințe, congrese, expoziții, Boabe de grâu, III ( 1933) : 375. 

îndrăgostească cu patimă”.! Răspunsul la aceasta problema o constituie o aplicare 
mai eficientă a politicii cărții şi o abordare mai realistă a acesteia. Este încurajată şi 
apreciată în special ideea de expoziţie de carte 


Afişul oficial din 1933? 


Carte trebuie expusă şi prezentată la orice manifestare publică şi cu orice 
ocazie „la o expoziţie bovine de exemplu se pot vedea exemplare de animale cum nu 
se poate mai frumoase, crescute în condițiuni speciale. Dar alături de ele, să află şi o 
mică librărie mobilă, care oferă aproape gratuit cartea cum se poate obține o vită 
frumoasă ca cea prezentată la expoziţie. Săteanul, neputând cumpăra animalul care 
i-a plăcut nespus de mult, cumpără cartea în care este trecut cum se poate creşte un 
asemenea animal. O citeşte, pune în practică cuprinsul ei şi în urmă, când culege 
roadele muncii, înţelege profund binefacerile cărţii. În felul acesta, la început din 
interes şi apoi de dragul frazei ei, în loc de a uri cartea, săteanul se înfrăţeşte cu ea, o 


iubeşte şi o caută cu însetare”.? 


SUB INALTUL PATRONAJ AL M.S. REGELUI CAROL II 


~ 


1D. I. Ionescu-Demion, În legătură cu sărbătoarea cărții, Curentul VII (1934) : 3. 

? Dimitrie Gusti, Un an de activitate la Ministerul instrucției, cultelor şi artei (Bucureşti : 
Tipografia Bucovina, 1934), 1343 

? Ibid, 

Congresul Cărții: cuvântarea păr. I. Agârbiceanu 


Deschiderea Congresului Cărţii! 


Manifestările debutează cu o ceremonie solemnă marcată de discursurile 
oficialităților prezente. Primul care a luat cuvântul a fost chiar creatorul Zilei Cărţii, 
Dimitrie Gusti. Acesta în calitate de Ministru al Instrucțiunii se simte dator să subli- 
nieze încă o dată importanţa şi rolul pe care cartea trebuie să îl joace în societatea 
românească. La fel şi editura românească care este după părerea profesorului „parte 
vie din problemele culturale a ţării”. ? Ideea instituirii unei zile de sărbătorire a cărţii 
este atribuita indirect Majestății Sale care prin exemplul Fundațiilor sale „s”a oprit 
cu toată înțelegerea şi voinţa de înviorare înaintea scriitorului de frumos şi artistu- 
lui”. După trecerea în revistă a evenimentelor ce urmau să se desfăşoare, ministrul 
Gusti anunță instituirea unui premiu de literatură „regele Carol al II-lea”, în valorare 
de 25.000 lei, ce urma să fie decernat cu ocazia Zilei cărții, celei mai bune lucrări 
literare a anului. De asemenea pentru a marca această perioadă Ministerul va publica 
două biblioteci, una a clasicilor români în ediţii definitive şi alta a clasicilor străini în 
traducere, făcând apel la editurile care pot să dea o cât mai frumoasă haină tehnică. 
lar ca dovadă a completării măsurilor de politică culturală, pentru participarea la 
târgul cărţii, se vor cumpăra opere a scriitorilor români moderni în valoarea de 
100.000 de lei care se vor distribui prin societățile culturale celor mai active biblio- 
teci populare din ținuturile lor”. 


! Boabe de grâu, III ( 1933) : 377 
? Tbid, 1350. 
* Cărţi, conferinţe, congrese... 318. 

Iau apoi cuvântul reprezentanţii principalelor instituţii participante la Ziua 
cărţii. Sunt aduse omagii regelui pentru instituirea acestui eveniment de marcă în 
cultura românească iar apoi sunt exprimate speranţele în legătură cu evoluţia pe care 
trebuie să o urmeze această zi. Discursurile au însă şi o altă valența mult mai 
puternică din punct de vedere al mesajului. Ascultătorul poate urmări cum prin 
expunerile făcute vorbitorii, ei înşişi nume marcante în cultura românească, contu- 
rează imaginea lui Carol al II-lea ca fiind autoritatea culturală supremă a ţării, 
„voievodul culturii româneşti”. Până la urmă, discursurile din Ziua cărții, reflectă 
felul în care transformările din artă premerg adesea tendinţe sociale"; în cazul de faţă 
instaurarea regimului autoritar a lui Carol este precedat de impunerea unei dominați 
regale asupra artei şi culturii româneşti. Spre exemplu profesorul I. Simionescu, în 
numele Academiei Române, consideră că „prezența Majestății Voastre la această 
apoteozare a cărţii trebuie să însemne pentru toată lumea chemarea spre un front 
unic în lupta comună împotriva ceţii dese care face ca mulțimea să păşească într'un 
amurg continuu”.? 

Corneliu Moldovan în numele Societății Scriitorilor Români, după ce 
vorbeşte despre sărăcia obştească, ce a rărit numărul cititorilor „aşa încât la 18 
milioane de suflete tirajul cărţii ajunge la 5000 de exemplare şi asta în cadrul 
romanului”, şi despre problema hârtiei, ajunge la concluzia că numai prin sprijinul 
statului se pot rezolva problemele existente în industria cărții. 

Domnul loaniţiu, exponentul editorilor români face o promisiune publică de 
a răsplăti atenția acordată breslei sale de Majestate prin „răspândirea în straturile 
poporului nostru a slovei tipărite precum şi legătura ctitoricească de mult stabilită 
între Majestatea Voastră şi Voievozii iubitori de carte şi de ţară ai istoriei noastre 
naţionale”. 

Sfârşitul ceremoniei este marcat prin cuvântarea Majestății sale. Sunt 
creionate în mare etapele de dezvoltare a cărții româneşti. Trecutul, prezentat ca 
fiind sărăcăcios în tipărituri, „când nu existau de abia una sau doua colecții mici ..şi 
când acestea erau singurele cărți răspândite în popor”, prezentul ce se află „sub 
auspiciile Zile cărții” şi care înseamnă bazele unei noi etape, aceea a colaborării 
dintre scriitori, editori şi librari pentru a răspândi cultura românească; viitorul cărții 
este prevăzut în promisiunea ce o face regele ca el însuşi să devină paznicul şi 
garantul culturii naţionale. Prin intermediul Fundațiilor Culturale regale, unde „vor 
găsi ...întotdeauna sprijinul neprecupețit toţi făuritorii culturii româneşti”...regele îşi 
ia obligaţia ca „eu însumi voi veghea asupra dezvoltării culturii noastre”. 

Cu aceasta promisiune în minte, oficialitățile se deplasează pentru a asista la 
evenimente pregătite cu ocazia Zilei cărții. Pentru publicul larg atracția principală o 
reprezenta Librăria cărții, organizată la Teatru Naţional. Aici vizitatorul venit mai 


! Ernst Fischer, Necesitatea artei (Bucureşti : Meridiane, 1968), 58. 

? Dimitrie Gusti, Un an de activitate la Ministerul instrucției, cultelor şi artei (Bucureşti : 
Tipografia Bucovina, 1934), 1351. 

* Ibid, 1370 

* Ibid., 1356. 

5 Regele Carol al II-lea, Discursuri culturale..., 48. 

mult datorită reclamelor din ziare sau de la radio şi a curiozităţii era surprins de o 
atmosferă cu totul schimbată. Pentru câteva zile decorurile ce caracterizau sălile 
teatrului au fost date la o parte pentru a face loc standurilor de edituri şi librării. 
Decoratori şi pictori precum Lilly Verea, au transformat holurile şi o parte din săli în 
spaţii ce aminteau de atmosfera specific librăriilor. Expozanţii, numele mari ai 
publicisticii româneşti precum Cultura Naţională, Adevărul, Cartea Româneasca, 
Cionei, Socec, Eminescu, Universul, Ramuri, Cugetarea sau Vreme alături de 
producători mai mici sau chiar de autori ce se reprezentau singuri, şi-au personalizat 
la rândul lor standurile pentru a-și transmite mesajul şi a-şi face cunoscută „marca”.! 
Cărţi cu coperţi viu colorate, cu ilustraţii sau monograme, expuse pe fundalul unor 
anunţuri ce promiteau reduceri, atrăgeau inevitabil privirea vizitatorilor. Titlurile 
celor mai noi apariţii, titluri şocante sau intrigante, înnobilate uneori de premii şi 
faimă se suprapuneau şi se combinau pentru a constitui cartea de vizită a expozan- 
ților şi pentru a convinge publicul să cumpere. 

Odată intrat pe poarta teatrului, vizitatorul era întâmpinat de „actori şi 
actrițe improvizaţi în librari, gata să-ţi recomande un roman, un volum de versuri sau 
un studiu”? Cele mai multe dintre acestea actriţe sau starlete de cinema aveau ca 
misiune din partea editurilor să atragă publicul spre un anumit stand şi să stimuleze 
cumpărăturile. Pentru cei care nu se lăsau convinşi de reclamele multicolore sau de 
amabilităţile prezentatoarelor, expozanţii au invitat să fie prezenţi alături de ei 
scriitori şi autori ce dau autografe şi răspund la întrebările cititorilor, „...amatorii de 
autografe sunt în febră. Aşteaptă nerăbdătorii terminarea solemnităţii dela Funaţie şi 
venirea în masa a „idolilor”. Cei câţiva scriitori prezenți nu mai prididesc. Nicu 
Cocea, juvenil, satisfăcut, zâmbitor, îşi tocmeşte peniţa fără să refuze o solicitare... 
Peltz explică d-lui Romulus Voinescu misterul Amorului încuiat, Damian regretă că 
şi-a uitat ştampila acasă...” 

Prestaţia participanţilor şi organizatorilor este urmărită şi dezbătută de critici 
şi jurnalişti. Editura Adevărul reuşeşte să obțină remarci pozitive pentru faptul că 
„deşi abia de curând apărută pe ecranul activităţii bucureştene, a reuşit să prezinte o 
producţie pe cât de bogată, pe atât de substanţială”.* Dintre numele marcante ale 
scenei literare pe care Adevărul le expunea la standul său se numărau Mihail 
Sadoveanu cu Locul unde nu s-a întâmplat nimic, Gala Galaction, Papucii lui 
Mahmud, Liviu Rebreanu şi cele două volume din Răscoala, Jean Bart cu Europolis, 
Ion Minulescu cu 3 şi cu Rezeda 4 sau Constantin Stere romanul în patru volume în 
Preajam revoluţiei. 

De la editura Cugetarea, presa apreciază eforturile fondatorului Georgescu 
Delafras care a înțeles importanța şi valorarea literaturii autohtone, publicând lucrări 
ca Scrisori către Simforoza a lui Gala Galaction, O moarte care nu dovedeşte nimic 
de Anton Holban, Memoriile lui Eugen Lovinescu, Oraş Patriarhal de Cezar 


! Dimitrie Gusti, Un an de activitate..., 1361. 

? Săptămâna cărţii - Aspecte, Facla XII (1933) : 2. 

* Săptămâna cărții, Dimineaţa 29 (1933) : 5. 

* C. Panaitescu, Editori şi scriitori, Facla XII (1933) : 3. 

Petrecu, Dragoste şi moarte în provincie semnată Sergiu Dan. Şi tot de la Cugetarea 
ies traducerile unor scriitori străini ca şi Jules Verene sau Pitigrilli, determinând 
astfel pe unii să concluzioneze că „editura Cugetarea a reuşit să se claseze printre 
primele case de difuzare a scrisului românesc”. 

La concurenţă cu Adevărul sau Cugetarea, editura Cultură Naţională vine la 
târgul de carte cu lucrări de răsunet ale anului literar ca de exemplu Fecior de sluga 
a lui N. D. Cocea, Maitrey de Mircea Eliade sau operele lui Mihail Sebastian. 

Dar dacă unii editori decid să mizeze pe literatura modernă şi contempo- 
rană, alţii vin să convingă publicul că merită să investească în scrierile clasicilor. 
Acesta este ideea pe care miza Cartea Românească, care expune ediţii din Creangă, 
Caragiale, Slavici, Nicolae Filimon, Vlahuţă ori Ispirescu, în condiţii grafice pentru 
toate gusturile şi buzunarele de la produse de lux pentru bibliofili până la cele 
accesibile publicului larg. Tot de la Cartea Românească, cei ce nu doreau beletristică 
îşi puteau achiziționa lucrări medicale sau juridice, manuale didactice, Marele 
Dicţionar Enciclopedic întocmit de A. Candrea şi în general scrieri de specialitate pe 
care editura le adunase în două mari colecţii Pagini alese şi Cunoştinţe folositoare”. 


La o mică librărie în Ziua Cărţii 

La rândul ei Editura Ciornei, se foloseşte de prilejul şi cadrul oferit de 

Teatru Naţional pentru a-şi promova aparițiile în „stil american” după cum comenta 
presa vremii. Vedete casei de editura este romanul Patul lui Procust de Camil 
Petrescu care a deţinut un număr record de tiraj, note şi notițe în presa, interviuri, 


! Ibidem 
? Ibidem 

pagini omagiale, expunere centrală în vitrina etc., adică „tot ce putea face o editură 


1 


pentru lansarea unei cărți”. 


Librărie la Sărbătoarea cărții” 


De la Teatru Naţional, publicul larg era invitat să meargă şi la Biblioteca 
Fundaţiei Universitare Carol I. Aici este deschisă expoziția de carte veche şi rară 
adresată în special bibliofililor şi celor interesați în istoriografia României. 

Pentru specialiştii din industria cărții şi pentru oamenii de litere, are loc la 
Fundaţia Carol I, un congres al cărţii ce îşi doreşte să dezbată problemele tiparului 
românesc. lau cuvântul personalități ca Dimitrie Gusti, Corneliu Moldovan, Romului 
Dianu, Perpessicius sau Emanoil Bucuţa. Se vorbeşte despre numărul redus de 
cititori, care în opinia profesorului Kirițescu, este fie din pricina scumpetei cărții, fie 
din cauza analfabetismului şi despre problema colportajului:. 

Bilanţul după săptămâna în care cartea a fost capul de afiş a tuturor mani- 
festațiilor din ţară este făcut public de Ministerul Instrucțiunii. Astfel, organizatorii 
Librăriei festive, Societatea Scriitorilor Români, declară manifestarea un succes 
dovedit şi de prezenţa masivă a publicului la evenimente, „publicul, cu toată vremea 
ploioasă a asaltat Librăria festivă până în ultimul ceas al închiderii”.* Expozanţii, în 
special cei din capitală, s-au declarat şi ei satisfăcuţi de rezultate. Bineînţeles cel mai 
mare profit l-au avut casele mari de editură precum Adevărul, Cartea Românească şi 
Socec. Au urmat apoi în ordine descrescătoare Cultura Naţională, Naţionala Ciornei 
şi Cugetarea. 

Dintre scriitori, cei mai cumpăraţi au fost cei care au şi marcat de altfel 
literatura românească contemporana, precum Liviu Rebreanu, Constantin Stere, D. 
Cocea, Camil Petrescu, Mihail Sadoveanu, Cezar Petrescu, Jean Bart, Gala Galaction. 
Acum este momentul când s-a confirmat şi noua generaţie de scriitori precum 
Mircea Eliade sau G. M. Zamfirescu, a căror opere primesc girul publicului larg. 

Concluzia generală a fost că, cu toate greşelile şi lipsurile unui eveniment 
aflat la început de drum, Sărbătoarea cărţii trebuie repetată. Acest lucru se şi 
întâmplă în anul următor când cu toate schimbările politice petrecute la Ministerul 
Învățământului, Ziua cărţii continuă să constituie una din preocupările autorităților. 


Vizita Regelui la deschiderea oficială a Sărbătoarea cărții — 19359 


Programul anului 1934, este stabilit din timp de către Fundaţiile Regale, 
într-o consfătuire publică condusă de Al. Rosetti, directorul Fundaţie. Acţiunile de 
organizare încearcă de data aceasta o mai mare implicare a autorităților statului în 
eveniment. Astfel Fundaţiile fac demersuri pe lângă Ministerul de Interne pentru ca 
toţi chioşcarii, în special cei din ţinuturile nou alipite să fie obligaţi să afişeze şi să 


! C. Panaitescu, Edituri şi cărți, Facla XII (1933) :2. 
? Boabe de grâu, III ( 1933) : 377 

? Dimitrie Gusti, Un an de activitate..., 1361. 

* Ibid., 1391. 

` Universul, nr 130, 1935 

promoveze pe durata sărbătorii, cărți româneşti. De altfel acum începe conturarea 
mai precisă a sărbătorii cărţii, ce este transformată treptat într-o manifestaţie 
naționalistă ce face propagandă cărţii şi culturii româneşti. 


Reclamele şi afişele concepute special pentru Ziua cărții sunt distribuite în 
țară prin prefecturile de judeţ. Fiecare centru urban important avea datoria de a 
delega scriitori pentru a participa la festivități şi a semna autografe. Pentru a facilita 
accesul unui număr cât mai mare de vizitatori spre centrele urbane unde se 
desfăşurau expozițiile, Uniunea Fundațiilor culturale regale, obţine de la direcţia 
C.F.R, reduceri speciale pentru publicul călător înainte şi după Săptămâna cărții". 

Pentru deplina reuşită a Sărbătorii sunt cooptate şi mobilizate cele mai 
importante universități şi asociaţii culturale din ţară precum şi radioul şi 
cinematografele. La fel şi presa, publicaţii precum Vremea, Reporter sau Buletinul 
Asociaţiei editorilor români care din timp rezervă numere speciale pentru a prezenta 
şi comenta Ziua Cărţii. 

Solemnităţile anului 1934, debutează în capitală la Cercul Militar, unde „în 
căldura tropicală a dimineţii, miniştrii şi preşedinţi de asociaţii au cuvântat cuvântări 
de circumstanţă...”.” Momentul aşteptat de mulţi este discursul suveranului. Sper 
deosebire de prima ediţie a Zilei cărţii când regele a ales să sublinieze importanţa şi 
necesitatea Sărbătorii, de data acesta alocuţiunea se axează pe rolul cărții în 
societate. Carol prezintă cu aceasta ocazie direcția pe care trebuie să o urmeze 
politica cărții în România. Se sugerează că trebuie găsită o metodă prin care statul să 
dobândească un mai bun control în producția literară. Aşa numita „carte bună”, 
adică cartea ce urmează şi dezvoltă acele percepte morale ce definesc renaşterea 
culturală dorită de Carol, trebuie încurajată în detrimentul cărții proaste şi imorale, 
„Va trebui să găsim un sistem — poate fiscal — prin care să se încurajeze până la 


! Reduceri pe C.F.R. şi Săptămâna cărţii, Vremea, VII (1934) : 8. 
? Săptămâna cărţii, Reporter, I (1933) : 2. 

extrem, prin care să putem (...) degrava cartea bună, iar pe de altă parte să putem pun 
bariere, încărcându-o cu impozite, cărții proaste”. 

Săptămâna cărții este reiterată de suveran ca fiind expresia luptei pentru 
răspândirea culturii româneşti ce trebuie susținută prin eforturile reunite a trei factori 
primordiali scriitorul, editorul şi librarul. 

Dacă suveranul în discursul său de la Ziua cărții vorbeşte despre cartea bună 
şi cartea proastă, autorităţile, mai exact, Ministerul Instrucțiunii găseşte şi metoda de 
a explica publicului semnificaţia şi diferențele dintre cele două. Se trimit circulare cu 
iniţiative ce trebuiesc luate în şcolile de pe tot cuprinsul țării pentru a sărbătorii Ziua 
cărții. Este prevăzut că directorii şi profesorii trebuie să organizeze şezători la care să 
participe atât elevii cât şi părinții lor. Cu aceasta ocazie se va dezbate şi demonstra 
participanților „tot folosul marelui prieten, care este cartea cea bună şi toată 
primejdia puternicului duşman care este cartea cea rea”? În centru atenţiei va fi de 
asemenea şi biblioteca şcolii. Se vor organiza dări de seamă cu privire la cuprinsul ei 
şi lecturi publice pentru a îndemna pe cei prezenţi să utilizeze cartea. De asemenea 
un ultim punct al circularei prevedea organizarea de expoziții cu cărți din bibliotecile 
personale ale elevilor, „spre a trezi emulaţia pentru formarea a cât mai multe astfel 
de biblioteci şi pentru a se studia chipul cum elevii noştri — eventual gospodarii dela 
țară — simt şi pot să-şi satisfacă nevoia de a-şi lumina mințile şi încălzi sufletele”. 
Toate manifestările şi observaţiile făcute în privinţa raporturilor elev-carte urmau să 
fie raportate de către profesori direcțiilor de învățământ. 

La sfârşitul celei de-a doua ediții a Sărbătorii cărții se trage din nou linia şi 
se face bilanțul. Impresia generală este că „din punct de vedere comercial difuzarea 
cărții româneşti nu a fost atât de intensă ca în anul anterior..”; în linie generală au 
vândut şi semnat autografe cele mai multe autorii ultimelor cărți, adică a celor 
apărute în ultimele două - trei luni ”.* Evenimentul ajunge astfel să îşi găsească locul 
în peisajul vieții mondene interbelice. Prin decorul expozițiilor şi târgurilor de carte, 
publicul învaţă să deosebească fizionomia şi ținuta fiecărei edituri, să aibă aşteptări 
şi pretenţii de la autori şi editori, într-un cuvânt, publicul român începe să-şi formeze 
gustul pentru lectură. 

Deşi decretată ca fiind eveniment cu acoperire națională, avântul şi spiritul 
de sărbătoare ce însoțea Ziua cărții în capitala este receptat şi redat diferit în restul 
teritoriului. 

La Cluj, în sala festivă a Bibliotecii Universitare se organizează o expoziţie 
cu contribuţia editurilor locale şi a librăriilor. Personalități marcante ca profesorul 
universitar Nicolae Drăgan şi C. Marinescu, ţin conferințe despre trecutul cărții 
româneşti şi despre rolul ei actual. Presa locală susține şi promovează, la rândul ei 
Ziua cărţii deoarece se consideră că „„... cu toate că editura românească a progresat 
după război pentru că numărul cititorilor s-a înmulțit considerabil, totuşi cartea 


! Adrian Scărlătescu, Luna cărții (Bucureşti : [s.n.], 1937), 12-13. 

? Circulara Ministerului Instrucţiei către directori de şcoli cu prilejul Săptămânii cărții, 
Reporter II (1934) : 6. 

* Petru Comărnescu, Aspecte şi învățăminte pentu viitor dela Ziua Cărţii, Vremea VII (1934) : 4. 

românească nu se bucură de prestigiul cuvenit în ţară sa...”.! Cu toată această 
propagandă publicul nu se dovedeşte a fi la fel de entuziast ca cel din capitală sau 
alte mari oraşe. La Ziua cărții din 1934, Teatru Naţional din Cluj este locul unde se 
desfăşoară manifestaţiile. Intelectuali de marcă ai urbei precum Vladimir 
Gridonescu, Ion Th. Ilea şi artişti ca Neamu Otonel, Nicolae Dimitru sau V. 
Potorosc îşi dau concursul la răspândirea cărții. 


Ziua cărții la Oradea — 1933? 


La Oradea, publicaţia Reporter anunţa, în 1934 că s-a făcut din „Săptămâna 
cărții o autentică sărbătoare a muncei spirituale”.* Centrul solemnităţilor, este sala 
festivă a primăriei unde oficialităţile organizează o „şezătoare închinată cărții”. 
Profesori şi personalităţi locale ca Eugen Speranţia, Octavian Suluţiu sau Sabin 
Anca ţin o serie de cuvântări şi prelegeri despre carte şi citit. Este prezentat apelul 
Fundațiilor pentru literatură şi arta Regele Carol precum şi cuvântul Sindicaliştilor 
Presei Ardelene. Programul mai include apoi şi o serie de lecturi publice din I.L. 
Caragiale, Eminescu, Ionel Teodoreanu cu Ulița copilăriei sau Bacovia. 

Cea mai activă în planul propagandei de carte românească pare să fi fost 
librăria Socec, care „încă din ajunul zilei de 12 mai a împodobit festiv vastele vitrine 
cu cărți româneşti”. Rezultatele campaniei ne sunt relatate de însuşi conducerea 
locală a librăriei care într-un interviu acordat aceluiaşi ziar Reporter afirma că „Am 
vândut de două ori cât anul trecut. Numai în ultima zi am făcut vânzare de 20 mii lei. 


! Reflecţii la săptămana cărții, Societatea de mâine II (1933): 95. 
? Dimitrie Gusti, Un an de activitate... 1385 
* Lascăr Tuduciuc, Săptămâna cărții la Oradea, Reporter II 74 (1934) : 4. 

Am vândut foarte mult şi notarilor şi învăţătorilor din județ cari au cumpărat mii de 
cărți din Biblioteca pentru Toţi, rugaţi fiind de țăranii ştiutori de carte”. 

Din relatările Gazetei de Vest se poate urmări desfăşurarea aceleaşi sărbători 
a cărții în Oradea şi pentru anul 1935. Modalitatea în care sunt redate festivitățile par 
însă să ne sugereze că accentul se pune mai mult ca înainte pe propaganda lecturii şi 
cărții romaneşti în cadrul instituţiilor de învățământ. Astfel manifestările sunt reluate, 
decoraţiile librăriei Socec, „unica librărie românească” repuse, toate fiind gata a 
„atrage publicul înăuntru şi a-l ambala cu cărţi”. În toate şcolile din localitate 
„duminică înainte de masă au fost adunaţi elevi în sălile festive ..unde erau aranjate 
expoziții de cărţi. Profesorii au ţinut cuvântări şi le-au dat elevilor sfaturi şi indicaţii 
asupra cărților ce urmează să le cumpere”. În unele şcoli, profesorii optează pentru o 
metodă mai practică de a realiza întâlnirea elevului cu cartea. Spre exemplu, la 
Gimnaziul de băieți Alexandru Roman, „d-l Gheorghe Vornicul, directorul gimna- 
ziului după ce a vorbit elevilor de însemnătatea cărți a plecat cu ei în corpore la librăria 
Socec şi la biblioteca publică a municipiului şi la biblioteca Cele Trei Crişuri pe care 
le-a vizitat”. Mesajul sărbătoarea cărții pentru cei mici era că „nu trebuie să se citească 
orice carte, ci numai aceea care prezintă o valoarea incomensurabilă”, iar pentru 
părinţii „să le dea posibilitatea elevilor să-şi cumpere cărți în săptămâna aceasta cât se 
vând cu prețuri reduse pentru ca să simtă gustul cititului de mici”.? 

Mai la nordul ţării, în Baia Mare, Sărbătoarea cărții este transformată de 
către ziarul Granița într-un pretext pentru a denunța nepăsarea autorităţilor față de 
cultura română din aceste „zone limitrofe”. Activităţile de celebrare a cărţii, se pare 
că erau şi aici organizate în special în şcoli şi licee. La liceul Gheorghe Şincai, după 
obişnuita conferință despre „carte şi însemnătatea ei pentru nobilarea sufletului”, s-a 
vizitat „expoziţia de cărți din biblioteca şcoalei unde mai erau expuse mai multe 
colecţii ale elevilor, adunate nominal pentru a se face control asupra lecturii 
particulare.” Pe lângă autoritățile şcolare sărbătoarea este marcată doar de librăria 
„Dacia”, care „are o vitrină special amenajată şi cu cărţi de autori români. Restul de 
trei librării care le mai are oraşul ...nici nu s’au sinchisit”. 

Articolul îşi doreşte însă mai mult decât o simplă prezentare a unui 
eveniment cultural. Este adusă în discuţie taxa de 2% impusă oricărui colet cu cărți 
trimis de edituri, măsură considerată ca fiind o piedică în calea răspândirii cărții 
româneşti, „regretăm această măsură nesocotită, luată faţă de cartea românească în 
timp ce vitrinele şi chioşcuriel minoritare sunt pline de cărți pornografice şi reviste 
subversive şi sperăm că într-o şedinţă specială onorata comisie interimară va veni cu 
o propunere de a scoate de sub această taxă cărțile româneşti. Ar fi cel mai frumos 
exemplu care l-ar putea da faţă de singura librărie românească, Dacia”.* 

Numărul din martie 1936 a Ziarului Afirmarea prezintă impactul Săptămânii 
cărții în cel mai nordic judeţ al ţării. Considerațiile pe care autorul articolului, le 


1 . 
Ibid 
? Săptămâna cărții la Oradea, Gazeta de Vest, IV (1935) : 3. 
? Săptămâna cărții Baia Mare, Granița, I (1934) : 2. 
e 
Ibid 

lansează prezintă o situație sumbră a fenomenului în zona sătmarului. Aparent 
„pentru majoritatea sătmărenilor, Săptămâna cărții e un fapt divers. Trece ca şi 
neobservată”. Articolul nu vorbeşte în mod special despre evenimentele propriu- 
zise ce se derulează cu această ocazie, cât mai ales despre atitudinea şi interesul pe 
care oamenii îl au pentru carte şi lectură. Lipsa unei biblioteci româneşti în oraş, 
oferă o scuză în plus pentru cei ce şi aşa sunt prea ocupați să citească. Cei care totuşi 
hotărăsc să nu se uite la cât de scumpă e carte şi îşi permit luxul de a o cumpăra, 
optează pentru romanele superficiale de 5 sau 15 lei, pline de senzaţional. Este în 
fapt denunțat un anumit grad de snobism care există chiar şi între locuitorii citiți din 
Satu Mare, pentru care a lectura o carte echivalează cu o frunzăreală. 

Indiferent de criticile negative pe care le primeşte din partea unora sau de 
interpretările date în anumite zone ale ţării, Sărbătoarea cărţii se perpetuează de la 
an la an, evoluând de la o simplă expoziție de carte la o adevărată sărbătoare 
naţională. Ceea ce în alte țării occidentale exista de mult timp sub forma târgurilor şi 
expozițiilor de carte, la noi apare abia în perioada interbelică şi se dezvoltă ca un 
exercițiu public de formare a gustului pentru lectură. 

Cel de-a al treilea an al manifestării, este serbat în capitală la sala Dalles, 
clădire modernă construită în 1932, care în scurt timp devine unul dintre cele mai 
importante spaţii culturale Bucureştene. Săptămâna cărții din 1935 este astfel sărbăto- 
rită într-o ambianţă ce îmbina produsele picturii şi artei plastice româneşti cu cele a 
artei literare. Schimbarea locației nu este însă bine văzută, fiind considerată de unii 
critici prea mică pentru un eveniment de o asemenea anvergură. lată cu descrie un 
cotidian din capitală desfăşurarea sărbătorii : „aciuată între caldele tablouri ale d-lui 
Tonitza şi pânzele minunate ale marelui meşter Șirato, standurile cărților româneşti n- 
au putut fi decât nişte modeste tărăbuţe cari încurcau spaţiul cerut de viguroasele 
sculpturi ale d-lui O. Han. Chircite una într-alta, cărțile n-au mai apărut în frumuseţea 
lor ci, asemeni unor copii de bogdaproste, claie peste grămadă, adunați în poarta unui 
azil...”. 


Expoziţia cărţii în Pavilionul Fundațiilor Regale — 19365 


Susținută în principal de Fundaţiile Culturale Regale sărbătoarea ajunge 
chiar să se extindă, însăşi denumirea ei demonstrând aceste schimbări. Dacă la 
început festivitățile aveau loc sub denumirea de Ziua cărții, se ajunge în scurt timp 
la Săptămâna cărții iar în 1936 la Luna cărţii. Acest lucru se datorează în principal 
implicării şi suportului pe care îl primeşte manifestarea din partea regalității, suport 
care nu era total dezinteresat. În subsidiaritatea evenimentului rezida interesul 
ideologic a lui Carol al II-lea de a-şi construi un cult al personalității bazat pe 
imaginea de patron al culturii, de voievod al culturii româneşti după cum singur se 
intitula. Acest lucru devine evident în atât în serbările închinate cărții cât şi în cartea 
românească propriu-zisă. 


! Constantin Gheorghe Popescu, Sătmărenii şi Săptămâna cărții, Afirmarea, |, nr.1, (1936) : 42. 
? Ion Anestin, Sărbătoarea scriitorilor, Vremea VIII (1935) : 2. 
* Adrian Scărlătescu, Luna cărţii, 15 

Manifestaţiile pentru Luna cărții din 1936 şi 1937 sunt mutate în Pavilionul 
Fundațiilor Regale. Incinta vastă permite de altfel organizatorilor să folosească un 
întreg angrenaj de simboluri şi exponate ce îmbină trecutul cu prezentul, literatura cu 
activităţile Fundațiilor culturale, totul cu un rol formativ pentru marele public. 


EXPOZIȚIA CARŢII 1936 


Standul şi Graficele Editurii „Principele Carol". 


Periplul vizitatorului începea în sala festivă, de la intrare, unde privirea îi era 
furată de friza în culori vii ce spunea povestea lui Ion Creangă şi a personajelor sale 
precum şi de standul în care erau expuse operele clasicului scriitor. Alături de vremea 
idilică a Amintirilor din copilărie se afla graficul darurilor făcute de Majestatea Sa 
şcolilor, bibliotecilor, spitalelor, căminelor culturale şi altor aşezăminte. De la copilărie 
spre tinereţe, de la panouri cu Echipele regale la activitatea Filarmonicii şi de la 
tiparnița monahilor spre progresul tehnologic şi ştiinţific, standuri şi panouri arată 
fazele succesive ale dezvoltării culturale a societății româneşti. 


Expoziţia cărţii în Pavilionul Fundațiilor Regale i 


Urmează apoi sala dedicată Fundaţiei Culturale Principele Carol dominată în centru 
de standul decorat cu multiple exemplare din volumul lui Cezar Petrescu, Cei trei 
regi. Celelalte vitrine aduc sub privirea vizitatorului publicaţii ale Fundaţiei precum 
cărţile din Biblioteca satului, revista Albina, ori revista Căminul Cultural. 


! Adrian Scărlătescu, Luna cărții, 17 

EXPOZIŢIA CÂRȚŢII 1936 


OCET. R 


Activitatea culturală patronată de Carol al doilea este tema ce domina sala 
Fundațiilor regale pentru literatură şi artă Regele Carol II. Grafice şi panouri prezen- 
tând activitățile editurii proprii şi ale Revistei Fundațiilor Regale. Portretele oficiale 
a lui Carol al II-lea, multiplicate şi transformate în cărți poştale, fotografii şi litografii 
împodobeau sala de jur împrejur, împreună cu imagini ale României pitoreşti, 
peisaje şi chipuri de ţărani în port popular. Opera literară din standul principal este 
aici lucrarea lui N. M. Condicescu Peste mări şi țări, ce descrie călătoria făcută în 
jurul lumii de Alteța Sa în 1922 şi despre care broşura expoziție menţionează că „ea 
se va citi cu evlavie şi în viitor, ca un capital istoric de mare interes”. 

Alături de sălile expoziționale se mută în pavilionul Fundațiilor şi târgul de 
carte. Douăzeci şi două de standuri sunt alocate pentru ca edituri din toată țara să îşi 
desfacă produsele şi ofertele. 

Ca în fiecare an pentru atragerea publicului sunt pregătite reduceri şi premii. 
De exemplu vizitatorii pot participa la o tombolă, prin care cu 20 de lei oricine are 
posibilitatea de a câştiga pachete de cărţii în valoare de 500 de lei. Şi pentru 


! Adrian Scărlătescu, Luna cărții..., 27. 
? Ibid., 50-51. 

expozanți, organizatorii aveau pregătite din timp premii speciale. Premiul pentru 
scriitori fusese instituit de la primele ediții ale târgului, a fel ca şi cel pentru cea mai 
frumos decorată vitrină de librărie. Sărbătoarea cărții devine astfel o tradiţie a 
primăverii interbelice așteptată de mulţi, de editori şi librari pentru profitul şi 
publicitatea obţinută iar de public pentru caracterul monden şi totodată cultural al 
evenimentului. 


CARTII W37 


Afişul oficial — 1937' 


Zilele cărții apar pe fondul unei crize a cititului, pe care multe voci, în 
special autorii autohtoni, o pun pe seama lipsei de interes a publicului pentru litera- 
tură. Statisticile despre numărul de cititori şi datele prezentate de diverse personali- 
tăți din domeniul cultural prezentau o situaţie îngrijorătoare atât în domeniul indus- 
triei editoriale cât şi a desfacerii de carte. Societatea simţea nevoia unei acţiuni 
coordonate şi sistematice, cu o acoperire la nivel naţional şi cu impact la toate 
categoriile sociale. Pasul hotărâtor vine din partea sociologului şi omului de cultură 
Dimitrie Gusti. Acesta a prior de a ajunge ministrul al învățământului şi cultelor îşi 
petrecuse o parte din anii de cercetare şi studiu în străinătate. De aici preia o practică 
comercială, devenita obişnuință pentru ţările Occidentale, anume expoziţia de carte 
cu vânzare, care la noi beneficiase însă până în acel moment doar de încercări timide 
şi o implementează ca şi metodă de educaţie şi culturalizare a maselor. Se creează 
astfel cadrul perfect care reuşeşte să coopteze şi să mobilizeze cei patru factori 
esențiali pentru existența unei cărți şi în general al oricărui tip de tipăritură. Mai 
exact prin inaugurarea de către Ministrul Instrucțiunii a unei Zile a cărții, se obţine 


! Ibid., copertă 

implicarea principalilor editori şi librari cărora astfel li se oferă un debuşeu oficial al 
produselor. Implicit prin atragerea editorilor sunt atraşi în manifestare şi scriitori 
care au tot interesul să fie popularizaţi, operele lor fiind cunoscute de mase şi astfel 
vândute. Şi nu în ultimul rând sărbătoare închinată cărții ajunge să implice chiar 
publicul. Pentru acesta din urmă sunt mobilizate toate resursele pe care marketingul 
de carte îl dispunea la vremea respectivă, de la reclame în ziare şi la radio la afişe 
stradale, sau fluturaşi răspândiţi din avion’, premii, tombole şi întâlniri cu scriitori şi 
vedete. În şcoli şi în instituţii publice sau culturale, manifestaţiile organizate de Ziua 
cărții învaţă publicul român că tipăritura şi cartea în mod special este un bun de 
consum în care merită investit şi ca literatura autohtonă are aceeaşi valoare ca şi cea 
de import. 

Treptat însă funcția comercială şi educativ-literară ce a stat la baza 
organizării acestei manifestări este preluată de sfera politică, iar mesajele publicitare 
înlocuite cu cele de propagandă. Acoperirea naţională pe care o avea evenimentul 
precum şi impactul asupra publicului transformă Ziua cărții dintr-o simplă 
sărbătoare dedicată literaturii într-un sistem eficient de promovare a cultului 
personal a lui Carol al II-lea. 


3. Opinii, comentarii şi ecouri la Sărbătoarea cărții 

De cele câteva zile de festivități se folosesc editorii pentru a-şi vinde marfa, 
librarii pentru a atrage publicul în stabilimentele lor, autorii pentru a-şi deplânge 
soarta şi pentru a-şi dobândi un renume, politicieni pentru a-şi susține cauza. La 
radio, în public sau în presă diferiți oamenii din sfera culturală sau politică vin să-şi 
expună punctul de vedere în legătură cu rolul şi situația cărţii în societatea 
românească. Ziua cărţii dobândeşte treptat valenţe multiple pentru cei implicați dar 
şi pentru public în general. 


3.1. Scriitori 

În deceniile anterioare Primului Război Mondial, cei mai mulţi scriitori 
români erau implicați în susținerea cauzei unificării tuturor românilor. În consecință 
munca lor, operele lor însemnau aportul firesc al intelectualilor pentru realizarea 
idealului naţional. În practică acest lucru se traducea prin opinia generalizată că 
omul de litere român nu scria pentru bani, ci din simţ civic. 

După înfăptuirea unificării ar fi urmat o etapă nouă, o lume nouă a 
social şi profesional. Perioada interbelică se dovedeşte a fi însă una a paradoxurilor. 
Pe de o parte producţia literară ia avânt dar pe de altă parte profesia de scriitor este 
trecută cu vederea în noul nomenclator a profesiilor.” Se ajunge astfel ca poziția 
omului de litere în societate să fie mai incertă decât înainte. Vechea să imagine de 
poet inspirat, mag şi legiuitor, tribun al neamului şi conştiinţă civică a Cetăţii, se 


! Dimitrie Gusti, Un an de activitate..., 1346. 
? Liviu Malita, Eu, scriitorul..., 131. 

degradează, iar noul său statut, de profesionist al cuvântului, nu reuşeşte încă sa-l 
impună printre elite." 

Creația artistică era subordonată în cele mai multe cazuri unei alte profesi- 
uni care putea să-i ofere scriitorului o sursă sigură de venit. Pentru foarte puţini 
dintre autorii interbelici, intraţi acum în panteonul literaturii romane, scrisul, în sine, 
a reprezentat principala modalitate de s-şi câştiga existenţa. Vorbind despre confrații 
săi, Camil Baltazar dezvălui că „dacă Ionel Teodoreanu n-ar practica şi profesia 
salvatoare de avocat, n-ar putea trăi numai din literatură”? La fel era situaţia şi altor 
autori, nume grele ale literaturii române, precum Gala Galaction care era profesor la 
Facultatea de Teologie. 

Confruntat cu grijile existenţei zilnice, cu lipsa de apetit pentru lectură a 
publicului, cu o aşa numită criză a cititului, scriitorului nu-i rămânea ca şi alternative 
decât să se adapteze la noile condiţii sociale sau să renunțe cu totul la menirea sa. 
Societatea Scriitorilor Români, creată încă din 1909 cu scopul de a apăra drepturile şi 
interesele materiale şi morale ale scriitorilor”, alege prima cale, cea a adaptării. Acest 
lucru însemna în termenii vremii rentabilizarea scrisului şi profesionalizarea meseriei.“ 

Pentru ca scriitorul să îşi capete în cele din urma locul binemeritat în ierarhia 
societăţii româneşti moderne, era nevoie ca acesta să abandoneze sferele sale înalte, 
tunul său de fildeş şi să devină mai vizibil publicului, să îşi intensifice relațiile cu 
acesta, să folosească toate resursele disponibile pentru a-şi mediatiza şi promova arta.” 

Crearea unei Sărbători a cărții venea deci într-un moment crucial pentru 
dezvoltarea şi afirmarea în societate a creatorului de literatură. Societatea Scriitorilor 
Români sesizează posibilităţile pe care o astfel de manifestare o oferă şi nu ezită să 
se angajeze în organizarea Zilei cărţii. Scriitorii români se mobilizează astfel în 
corpore, unii din pasiune şi convingere, alţii din necesitate sau pur conformism. Cert 
este că ei sunt prezenţi la sesiuni de autografe, la şezători literare, la congresele în 
care se discuta problema cărții. De altfel unii dintre ei se implică în promovarea ideii 
de creare a unei sărbători închinate cărții. Un exemplu în acest sens este Liviu 
Rebreanu care prin ziarul pe care îl conduce, România Literară, demarează o campa- 
nie de convingere a opiniei publice cum că , în alte țări mai civilizate ziua cărții 
poate fi numai o manifestare ca multe altele. La noi Ziua cărţii ar fi începutul unei 
adevărate epoci culturale. Acest început trebuie făcut cu orice preț”.€ 

Tot Rebreanu este cel care conferă acestei sărbători o semnificaţie ce va fi 
ulterior preluată de mulţi dintre confrații săi şi anume că „ Ziua cărții înseamnă 
înainte şi mai presus de toate sărbătoarea scriitorilor”. Această zi ar veni sub forma 
unei recompense, a unei recunoașteri binemeritate şi mult aşteptate a meritelor a 
tuturor creatorilor de literatură din ţară. Faptul că iniţiativa vine din partea oficialită- 


! Ibid., 62. 

? Camil Baltazar, Din romanul existenţei mele literare (Bucureşti : Hasefer, 2004), 336. 

3 Ion Muntean, Istoricul societăţii scriitorilor români, (Bucureşti : Editura Eminescu, 1998), 3. 
* Liviu Malita, Eu, scriitorul... 133. 

5 Ibid., 150. 

é Liviu Rebreanu, Ziua cărții, România Literară II (1933) : 1-2. 

ților era un plus ce putea fi interpretat ca validare a importanţei scriitorului de către 
stat. Autorii, sau mai exact operele lor, au fost până atunci, opinează Rebreanu, 
folosite, manipulate sub formă „de utilitate publică, fără ca ei înşişi să fie luați în 
seamă”!; dar prin instituirea unei Zile a cărții se omagiază în fapt creatorul ei, adică 
scriitorul. Există chiar anumite voci din publicistică, cum este de exemplu graficia- 
nul şi literatul lon Anestin, ce manifestă viguros împotriva includerii în semnificația 
sărbătorii şi a altor factori din domeniul producţiei de carte, subliniind că „săptămâ- 
na aceasta, închinată cărţii este omagiul adus celui ce a făcut cartea, celui ce a scris 
rând de rând textul cărţii. Ori înţelegerea a fost de o nefericită largheţe şi a înglobat 
pe autor împreună cu zeţarul, paginatorul, ucenicul paginatorului, maşinistul, proprie- 
tarul tipografiei, casierul editurii, domnul editor, şeful expediției, şoferul maşinei de 
transport, d. Librar ( care ia doar 30 la sută din costul cărţii în timp ce scriitorului i se 
dă 15 la sută) şi bineînţeles rudele d-nii-lor până în gradul al VII-lea...”.? 

Dovada că soarta scriitorului a ajuns şi ea să se numere printre preocupările 
opiniei publice rezidă în instituirea unui eveniment ce readuce scriitorul şi proble- 
mele sale în lumina reflectoarelor. Menirea şi eforturile lor nu sunt înțelese decât în 
măsura în care scrierile lor sunt căutate, cumpărate de public. Pentru Tudor Arghezi, 
Sărbătoarea cărții înseamnă răspândirea operei literare româneşti, într-un act aproape 
justiţiar şi echitabil pentru toți cei implicați, „Dacă în această aşa numită zi a cărții 
fiecare ştiutor de carte ar cumpăra o carte, osteneala de un an a editorilor şi autorilor 
ar fi răsplătită şi s-ar putea strecura în casele oamenilor un milion de scrieri 
literare...” 

Declaraţiile, reluate şi transcrise mai apoi de către periodice din toată țara 
demonstrează că părerile despre Ziua cărții erau împărţite şi în rândul scriitorilor. Ele 
variau de la optimism la pesimism, de la afirmaţii acide la reflexii poetice. 

De departe viziunea cea mai pragmatică o are eseistul şi filosoful român Ion 
Petrovici care, subliniază în doar câteva fraze importanţa organizării unui eveniment 
de acest gen „îndemnul la cetire şi cumpărarea cărții pot fi accelerate de presiunea 
colectivități. Într-o expoziţie vei suferi îndemnuri care îţi vin şi de la estetica 
galantarului şi de la ceilalți vizitatori şi de la mica vanitate deşteptată de un mediu în 
care scrisul e glorificat” 

Şi scriitorul Isac Peltz vede, într-o notă proprie, o posibilă utilitate a sărbăto- 
rii cărţii. În expunerea sarcastică, ce o face unui cotidian central, el pledează pentru 
o nouă semnificație prin care „Săptămâna cărții trebuie să fie o săptămână a sacrifi- 
ciului bănesc în favoarea celor mai autentici aristocrați ai colectivități: scriitorii”, 
urmând apoi o listă întreagă de categorii sociale şi profesionale vizate precum miniş- 
trii, prefecţi, primari, consilieri judeţeni şi comunali, studenţi şi profesori universitari 


! Liviu Rebreanu, Ce cred scriitori despre săptămâna cărții, România Literară IL, 66 (1933), 
nr6:1 

? Ion Anestin, Sărbătoarea scriitorilor... 2. 

` Ibid., 2. 

* Scriitori despre ziua cărții, Facla XII (1933) : 2. 

care ar trebui să „scoată din pungă în săptămâna cărţii câte zece mii de lei...pentru 
cumpărarea unui număr oarecare de cărți româneşti”. 

Pentru mulţi dintre creatorii de literatură intervievaţi, sărbătoarea este o 
dovadă în plus că educaţia şi cultura generală a societăţii româneşti moderne suferă 
de lipsuri, de carenţe grave ce necesita orice fel de impulsuri. Aceasta este şi opinia 
criticului Eugen Lovinescu ce se exprimă în favoarea unui astfel de eveniment: 
„Arta nefiind preţuită la noi decât prin latura sa socială...organizarea unei săptămâni 
a cărții, cu toate adjuvantele patronării de sus, a publicităţii masive, a solemnității şi 
a spectacolului, este foarte bine venită într-o fază de cultură care are încă nevoie de 
astfel de stimulente”? Arta în general, dar literatura în special au ajuns, pentru mulţi 
să fie preocupări secundare sau cel mai adesea chiar trecute cu vederea în detrimen- 
tul sportului sau a cinematografului „tineretul e preocupat numai şi numai de sport, 
iar adulții numai de cinematograf. Şi unii şi alții refuză să-şi obosească creerul cu 
înțelegerea cititului”.” Nicolae Cocea, al cărui roman Fecior de slugă era considerat 
una din lucrările de substanţă a anului literar, printr-o ironie subtilă atinge problema 
inculturii care din păcate este prezentă în toate păturile sociale, de la ţărani „pentru 
care nu s-a făcut nimic şi multă vreme încă de-acum înainte nu se va face nimic...” 
până la „miniştri, deputaţi, înalți demnitari, cari, ei, mai ales ar avea nevoie de un pic 
de carte, dar cari, vai! Încă odată, nu se vor alege nici ei cu nimic din ziua aceasta 
festivă şi trecătoare”. 

În general din declaraţiile scriitorilor referitoare la manifestările organizate 
cu ocazia Zile cărţii transpare o notă de pesimism sau neîncredere care ajunge în 
unele cazuri până la indignare. Reprezentant la generației noi de scriitori, Mihail 
Sebastian, comentează evenimentul printr-o o remarcă malițioasă dar, în acelaşi timp 
dureros de realistă „ Ziua cărții sper că nu este şi ziua scriitorului. Fiindcă altminteri 
ar fi desasperant să ştii că „de ziua lor” sunt totuşi scriitori care n-au bani de masă”. 
Îi este oferită astfel o replică subtilă lui Liviu Rebreanu care lansase conceptul că 
sărbătoare cărții ar echivala cu o sărbătorire a scriitorului. 

Ziua cărţii este şi un prilej în care ies la lumină rivalităţile existente între 
oamenii de litere ai vremii. Zaharia Stancu de exemplu, îl acuză, în interviul acordat 
ziarului Facla, pe iniţiatorul evenimentului, pe Dimitrie Gusti de falsitate şi ipocrizie 
şi readuce în prim plan conflictul pe care acesta din urmă l-a avut cu Societatea 
Scriitorilor Români. Aceeaşi confraţi care nu cu mult timp în urmă îl au votat 
excluderea lui Dimitrie Gusti din S.S.R., îl aplaudă acum pentru inițiativa sa. 
Indignat şi întristat de „atitudinea încântată a colegilor de breaslă care se lasă 
fascinaţi de decorurile de carton poleit”, Zaharia Stancu consideră că „Ziua cărții 


bagatelizează marea şi grava problemă a cărții” € 


! Autorii, Vremea, VII (1934) : 5. 

Şi alte voci din lumea literară găsesc de cuviinţă să secondeze opinia negati- 
vă asupra evenimentului. Ion Pas, traducătorul şi romancierul, atacă frontal proble- 
ma printr-o sintagmă destul de dură ce susține că „modestia cărţii a fost violată în, 
cum s-ar spune, interesul ei”. Astfel în spatele „placardelor de dimensiuni mari, 
făcând concurență reclamelor de cinematograf”, evenimentul în sine nu rezolvă cu 
adevărat nici una din problemele esenţiale cum sunt de exemplu timbrul de control 
pentru carte sau dotarea bibliotecilor populare cu cărți. În fapt Ziua cărţii se rezumă 
la o manifestare de paradă prin care oficialitățile au mimat un interes pentru soarta 
cărții şi a scriitorului: „au redactat şi au tipărit pancartele. Au convins pe editori să 
acord un rabat de 20 la sută...deşi multe dintre aceste cărți erau oferite mai dinainte cu 
rabat mult mai mare”.! Refractar nu numai la eveniment ci şi la a declara orice despre 
eveniment este şi Perpessicius, criticul literar şi eseistul care chestionat de ziarul 
Vremea refuză orice comentariu considerând că „tot ceiace aşi avea să spun ar fi 
dezagreabil, în ceiace priveşte Săptămâna cărții, încât m-ar nemulțumi întâi pe mine....”.? 

Dar dacă pentru unii scriitori situația era revoltătoare, şi promisiunile de Ziua 
cărții erau făcute doar de ochii lumii, alții aleg să se resemneze şi să participe la 
această manifestare fără prea mari aşteptări însă, „buna cuviință” declară George 
Mihail Zamfirescu , o să ne oblige să ascultă în tăcere şi să ne facem că nu avem nici 
un motiv să nu credem în promisiuni. Oricum, după, festivitate, să ne ducem cuminţi 
acasă şi să aşteptăm nu câteva decenii cum ne sfătueşte domnul Corneliu Moldovan, 
dar câțiva ani în orice caz. Să nu uităm refrenurile: trăim vremuri de criză”. 

La polul opus se află acei membrii ai lumii literare care privesc cu mai 
puţin cinism, sarcasm sau deziluzie sărbătoarea cărţii. Aceştia însă ar dori ca un 
asemenea eveniment, sau mai bine zis atitudinile pozitive la adresa cărții şi a 
scriitorului, pe care un asemenea eveniment le naşte să nu se rezume la o săptămână 
dintr-un an ci să devină o permanenţă. Acesta este cazul poetului şi filosofului Eugen 
Relgis care consideră că într-o lume unde „cultura e mecanizată, standardizată şi 
distribuită mecanic” e neapărata nevoie de o Săptămână a cărții şi „în ţările cu veche 
tradiţie culturală. Iar într-o ţară a cărei cultură e tânără de un veac, cu jumătate din 
populaţia ei analfabetă...o ţară unde politica e suverană şi cărturarul e rob al 
politicianismului, o astfel de ţară are trebuință nu numai de o singură săptămână a 
cărţii pe an - ci de 52 săptămâni pe an, pentru necurmata străduință de luminare a 
mulțimilor - şi pentru a da tuturor meşteşugarilor scrisului demnitatea misiunii lor, 
putinţa de a-şi împlini opera...” Aceeaşi idee este reluată şi de autorul dramatic, 
Mihail Sorbul ce crede în utilitatea unei săptămâni a cărții de cincizeci şi două de 
săptămâni, adică „o adevărată ofensivă a cărții ş tocmai ceiace ne lipseşte nouă 
astăzi” ” La fel este de părere prozatorul şi eseistul Felix Anderca ce apreciază că ,, 
niciun mijloc nu e de prisos pentru a sili pe contemporani să umble niţel printre 


! Ibidem 

? Autorii, Vremea, VII (1934) : 5. 

palierele de trandafiri ale vieţii abstracte şi prin auzul închipuirii” şi nădăjduieşte „să 
ajungem ca toate popoarele de cultură la anul cărții”.! 

Dramaturgul Victor Eftimiu, are asupra Sărbătorii cărții o imagine mai amplă, 
ce încadrează evenimentul în atmosfera epocii. În perioada frământată de „crime, 
comploturi şi stupidităţi anarhice”, societatea are nevoie de o dezmorţire, de o pauză 
de reculegere în faţa acelui element peren şi plin de armonie care este cartea 
„înviorarea aceasta e absolut necesară pentru toate sufletele întorcându-le la adevărata 
apă de izvor : Cartea”? Cu un an înainte, întrebat despre acelaşi subiect, Sărbătoarea 
cărții, dramaturgul dăduse un răspuns mult mai pesimist, provenit nu din neîncrederea 
într-un asemenea eveniment ci în atitudinea generală a societăţii față de carte „aduc 
cele mai entuziaste laude iniţiatorilor zilei cărții. Cred însă că n-o să vie nimeni şi mai 
ales n-o să cumpere nimeni nimic”. Această schimbare de percepție, chiar dacă este şi 
numai una superficială, o schimbare mai mult în tonalitatea discursului denotă o 
schimbare a perspectivă asupra evenimentului. În fapt, Ziua cărții prin faptul că aduce 
laolaltă sfere sociale diferite, pe scriitori şi pe oamenii politici reuşeşte să devină un 
punct de convergență. Mulţi dintre scriitori, aceia care nu o făcuseră până atunci, se 
vor lăsa atraşi de sfera politică ce oferea operei lor o valorare pragmatică iar persoanei 
lor un statut privilegiat. 


3.2. Editori 

Mişcarea culturală, din a doua jumătatea a secolului al XIX-lea în paralel 
cu mişcarea națională determină dezvoltarea producţiei de carte şi implicit a 
activităţii editoriale româneşti. La fel ca autorii pe care îi publică, pionierii tiparului 
modern ca Heliade-Rădulescu, George Barițiu sau Gheorghe Asachi, nu urmăreau 
nici ei profitul material ci progresul cultural şi spiritual al poporului. 

Treptat însă, în special după 1877, producția de carte porneşte pe o linie 
ascendentă, iar tiparul începe să îşi contureze sfera sa comercială. La sfârşitul veacu- 
lui sunt publicaţi cu toate rigorile editoriale ale vremii numele mari ale literaturii 
române precum Eminescu, Caragiale, Creangă, Slavici, Coşbuc sau Vlahuţă. Tirajul 
cărţii literare se stabileşte de pe acum la o medie de 3000 de exemplare. Editorii 
ajung să cunoască limitele propriei pieţe de desfacere şi în general adoptă o politică 
a prudenței. Un manuscris sau un scriitor nou apărut pe piaţă se editează inițial într- 
un tiraj cât mai restrâns cu posibilitatea reeditării în cazul succesului la cititori.” 

Se conturează astfel un nou tip de editor, în general librarul evoluat în 
editor, care pune accentul pe vânzarea de carte, pe profitul propriu şi nu pe 
beneficiul vre-unei mişcări ideologice sau culturale. Exemplu cel mai grăitor în acest 
sens este Leon Alcaly faimos pentru faptul că a preluat publicarea seriei Biblioteca 
pentru toţi, dovedindu-se un editor şi un comerciant remarcabil deşi nu ştia să 


! Ibidem 

citească sau să scrie.! Ideea de a iniţia colecţia Biblioteca pentru toți a aparţinut însă 
lui Carol Müller şi el librar de meserie ce a sesizat dorinţa clienţilor săi de a răsfoi 
carte cât mai diversă, din domenii cât mai variate. Scopul declarat al colecției de a da 
„în mâna tinerimii şi tuturor cititorilor cărți bune, bine alese, frumoase, interesante, 
bine traduse, culese din toate producțiile spiritului omenesc şi...să le dau pe un preţ 
cât voi putea mai ieftin”, marca apariţia unui program editorial bine definit poate 
printre primele la noi în ţară. După exemplul acestuia se vor închega şi alte colecții 
cu scop educativ şi de culturalizare. Pentru multă vreme, planurile de activitate 
editorială vor fluctua, pe de o parte vor fi aceia care urmărind un profit rapid şi uşor 
vor scoate pe piață o literatură uşoară şi vandabilă iar pe de altă parte vor fi cei ce 
duc o activitate moralizatoare, de instruire şi de rafinare a gustului public. 

În climatul de schimbare socială de după Marea Unire, editorul, la fel ca 
toate celelalte categorii sociale se vede nevoit să îşi reconsidere activitatea şi rolul în 
societate. De abia în perioada interbelică, meseria de editor se individualizează şi se 
separă efectiv de cea de librar. Editorul din perioada interbelică devine mult mai 
oferea, el îşi reasumă misiunea de a difuza cartea românească în noile provincii 
alipite, „chiar a doua zi după război, când ţara era profund dezorganizată...noi am dat 
drumul legiunilor noastre de cărți prin care am putut să compensăm lipsa unui 
învățământ organizat şi prin care cultura națională a descins în Ardeal şi în celelalte 
ținuturi, înlesnind acolo afirmarea şi întărirea ordinei româneşti”. Conştiente de 
faptul că nevoile culturale ale României întregite erau acum mult mai extinse şi 
variate, numele mari din industria tiparului îşi întocmesc programe editoriale ample. 
Acestea reflectă în multe din cazuri concepția existentă în acea perioadă în rândul 
elitelor intelectuale referitoare la rolul cărţii de „îndreptar, călăuzitor de norme şi 
propovăduitor de înţelesuri morale şi etice”. 

Războiul a cauzat ca unele edituri să dispară iar în schimb în România 
unificată altele se ridică; în general numele mari din industria tiparului precum 
Alcalz sau Socec, revin pe piaţă restructurate şi adaptate la noile condiţii. Dintre 
editurile tinere ce vor încerca să se afirme devenind concurența caselor consacrate, 
se numără Scrisul Românesc, Vremea, Naţionala Ciornei sau Cultura Română. 
Aceste apariții de nume noi în industria tipografică, apariţii datorate în cele mai 
multe din cazuri inițiativei personale indică faptul că această ramură devine totuşi o 
afacere rentabilă. 

În paralel cu particularii, statul îşi finanţează şi susține propriile case de 
editură precum Casa Şcoalelor sau Cultura Poporului. Din 1933 cel mai puternic 
concurent va apărea pe piaţă la inițiativa lui Carol al II-lea, Editura Fundaţiei Regale 
pentru Literatură şi Artă. 


! Tudor Nedelcea, Civilizația cărții..., 62. 

? Mircea Tomescu, Istoria cărții Româneşti... 156. 

? Emanuel Tătărăscu, Criza editurii româneşti, Buletinul Aociaţiei editorilor români I, 2 

* Stelian Popescu, Rostul cărții în cultura naţională, Buletinul Aociaţiei editorilor români, an 

Privită din exterior imaginea de ansamblu era una ce descria un trend ascen- 
dent. Examinaţi mai îndeaproape, cei care reuşeau să îşi înființeze şi să-şi susțină 
afacerea în lumea tiparului, se aflau mai mereu într-un echilibru financiar precar. Pe 
de o parte exista concurenţa străină, căreia colportajul românesc neajuns de dezvoltat 
şi de extins, era în unele zone depăşit de cartea străină ce pătrundea mult mai uşor, 
încurajată şi de preferințele regionale pentru literatură franceză, maghiară sau 
germană. Apoi la sfârşitul deceniului la treilea se adaugă greutăţile de ordin 
economic cauzate de criza mondială. 

În plan intern problema cea mai pregnantă pentru editori era monopolul 
exercitat de stat, prin intermediul Monitorului oficial asupra cărții şcolare. Urmează 
apoi la rând problemele create de scumpetea hârtiei ce devine în perioada interbelică 
monopolizată de un cartel al hârtiei şi a fiscalității excesive. Imaginea cea mai 
grăitoare este oferită de directorul editurii Scrisul Românesc, care referindu-se la 
starea editurilor şi la politica cărții dusă de statul român afirma în 1933 că „editura a 
avut de suferit dela o lipsă de finanţare, trecând apoi printr-o lipsă de legiferare a 
intereselor strâns legate de comerţul nostru, maximalizând preţul la cărțile de şcoală, 
punând în acelaşi timp un impozit de 5 la sută în favoarea Casei de credit a corpului 
didactic, monopolizând imprimatul tipografiei prin transformarea Monitorului Oficial 
în editură de Stat şi obligând toate autoritățile să nu mai lucreze la industriile particu- 
lare, simțind presiunea sălbatecă a unui trust de hârtie cu o mentalitate colonială, iar 
acum, în urmă, împingând sistemul de etatizare până la ideia de monopol al cărților 
de şcoală, fără a mai vorbi de revendicarea Societății Scriitorilor Români, de a se 
creia o nouă editură de Stat pentru cartea literară. Dacă mai adăugați şi fiscalitatea 
sălbatecă ce apasă aşa de crud asupra bietelor noastre finanţe, apoi tabloul este şi mai 
eloquent”.! Nu în ultimul rând editorul perioadei trebuia să se preocupe de a câştiga 
un număr cât mai mare de cititor într-o ţară unde cartea se vinde în funcţie de sezon, 
unde exista un „sezon al cărții şcolare” care „ia proporţiile evenimentului salvator” 
atât pentru editori cât şi pentru librari. De aceea, decizia statului de a monopoliza 
cartea şcolară determină un protest vehement atât al editorilor cât şi al librarilor, ca 
„prin acest monopol, dacă se realizează, editorii şi librarii vor fi desfiinţaţi pur şi 
simplu ca editori de manuale didactice, iar cei de-al doilea nu vor mai vinde decât 
cărți literare, căci cărțile de şcoală, ca şi rechizitele, vor fi trimise direct la comitetele 
şcolare”. 

Era evident că dezamorsarea situaţiei nu putea veni decât tot de la stat. Era 
nevoie de crearea unui mijloc eficace prin care cartea românească să nu mai fie 
dependentă de calendarul şcolar. Nu este de mirare aşadar că inițiativa lui Dimitrie 
Gusti de a crea o sărbătoare a cărții este văzută ca un semn încurajator din partea 
statului faţă de cei ce produc şi comercializează cartea. Directorul editurii Naţionala 


' Emanuel Tătărăscu, Statul şi politica cărții, Buletinul Asociaţiei editorilor români 1, | 
(1933) : 6-7. 

? Silviu Cionei, Pentru sezonul de sărbători, Buletinul Asociaţiei editorilor români 1, 3 (1933): 3. 

3 P, Georgescu-Delafras, Monopolul cărţilor şcolare, Buletinul Asociaţiei editorilor români 1, 

Ciornei, aprecia într-un articol scris cu ocazia Săptămânii cărții că valoarea 
evenimentului este unul evaluativ şi totodată stimulativ pentru editorul român 
„sărbătoare cărții devine astfel prilej pentru cei din afară de noi să ne judece munca 
iar pentru noi înşine prilej aidoma de prețios de a ne trece în revista activitatea şi ..de 
a ne revizui rezultatele dobândite şi de a primi îndemn pentru spornica munca în 
viitor”! Mai mult girul dat de Carol al Il-lea prin patronajul său asupra 
evenimentului, îi îndreptățea pe editori să spere la o recunoaştere publică a meritelor 
de valoroşi factori culturali. 

De la Fundaţia pentru Literatură şi Arta regele Carol al II-lea, profesorul 
Alexandru Rosseti, responsabil şi cu programul editorial al fundaţiei, vorbeşte cu 
entuziasm despre „freamătul mulțimilor” şi despre „excelenta îmbulzeală a publicu- 
lui împrejurul tarabelor cu cărţi” în care editorul îşi vede răsplătite eforturile şi 
prevede „semnul sigur al succeselor de mâine”? 

Responsabil cu producția şi desfacerea de carte, de activitatea editorului 
ajunge să depindă felul în care o opera este receptată de către public. Începând de la 
formatele de carte, stilul grafic şi până la împărţirea pe colecţii, editorul imaginează 
cititorii posibili cărora le transmite concepțiile sale estetice şi ideologice. Este firesc 
deci ca de Ziua cărţii, unii editori să îşi explice şi să prezinte bilanţul strategiilor lor 
editoriale. O astfel de prezentare realizează şi editura Cultura Naţională care îşi 
reface parcursul activităţii, „Săptămâna cărţii este pentru editor, prilej de reculegere 
şi meditare asupra operei realizate. Planul de lucru al Editurii Cultura Naţională, 
fixat în momentul înființări sale (1929), a fost îndeplinit cu punctualitate : publicarea 
şi încurajarea scriitorilor români, în special al talentelor tinere şi retipărirea scriito- 
rilor noştri clasici în ediţii critice...după cinci ani de munca neobosită în slujba cultu- 
rii româneşti, fie-ne îngăduit, astăzi, când zori nouă se deschid înaintea noastră, să 
încheiem cu satisfacție bilanţul moral al unei epoci de rodnică şi hotărâtoare 
pregătire”. 

Pe lângă caracterul festiv, a momentelor de reflectare şi evaluare a culturii şi 
a cărții româneşti, Sărbătoarea cărţii este în primul rând un eveniment comercial, de 
publicitate şi propagare a tipăriturilor. Editorii, veriga esenţiala în lanţul comerțului, 
cu atât mai mult nu pot să omită acest aspect şi fiecare profită de ocazie pentru a-şi 
promova afacerea, pentru a-şi individualiza numele. Reprezentantul editurii Cultura 
Românească, I. Steinberg, subliniază aportul adus de întreprinderea sa educației 
româneşti, punând accent pe manualele şcolare editate precum şi pe publicaţiile de 
popularizare a ştiinţei adunate în colecții precum Biblioteca Populară ori Biblioteca 
Căminul, „ ...în aceste zile de sărbătoare a cărții, în săptămână închinată ei, se cuvine 
să ne aruncăm privirile asupra activității noastre...sunt aproape trei pătrare de veac 
dela întemeierea acestei edituri, răstimp în care, an cu an, a realizat în câmpul 


! S. Cionei, Semnificaţia sărbătoarei de azi, Buletinul Asociaţiei editorilor români, 1, 9 (1933) 
: 13. 
“Alexandru Rosetti, Săptămâna cărţii, Buletinul Asociaţiei editorilor români, 1, 9 (1933) : 2. 
3 . 
Ibid., 25. 

editurii de manuale noui, perfecțiuni menite să facă dovada permanentei griji pentru 
tot ce priveşte viaţa şcolii”. 

În timp ce Cultura Românească îşi prezintă la Ziua cărţii munca depusă în 
domeniul cărții de educaţie, cei de la Adevărul se mândresc cu romane ca Jar, 
Aventurile şahului, Clopotelor din Mănăstirea Neamţului, ale unor nume celebre ca 
Mihail Sadoveanu, Gala Galaction, sau Liviu Rebreanu, ce au apărute în condiții 
grafice admirabile. Şi pentru că sărbătoarea cărților mai însemna şi dreptul ca cei din 
industria cărții să-şi afirme punctul de vedere, Emanuel Parker, directorul editurii 
Adevărul, profită de ocazie şi dă o replică celor care au acuzat tiparul românesc că 
publică exclusiv romane în detrimentul altor genuri literare precum poezia sau eseul 
sau în dauna monografiei şi scrierilor ştiinţifice. Dovada adusă de Emanuel Pauker 
sunt volumele de versuri ale lui Demostene Botez, În căutarea mea sau antologia 
versurilor lui Ion Pillat, Pasărea de lut? 

Sărbătoarea cărții odată instituită transforma anul publicistic şi programele 
editoriale. Plasat strategic la finalul sezonului literar, când încă sezonul cărţii şcolare 
este departe, evenimentul înseamnă şansa editorului de a se afirma ca şi factor de 
răspândire a culturii, „ofensivă aceasta va avea incontestabile rezultate practice 
pentru cartea românească. Daca n'ar fi decât faptul că acum la începutul verii, când 
era deobicei sezon mort la edituri, s'a creiat un sezon viu de stimulare a vânzării şi 
încă e considerabil” 


3.3. Librari 

Când Sărbătoarea cărții debuta, prima oprire pentru mulți dintre cititori sau 
chiar şi numai pentru curioşi era vitrina librarului. Aici reclame mari şi viu colorate 
anunțau rabaturi speciale, lansări de carte sau întâlniri cu scriitori. În multe oraşe, 
librăria era escala finală a cărții în drumul ei către cititor. Sau cel puţin aşa ar fi 
trebuit să fie. În fapt librarul era de cele mai multe ori un simplu comerciant ce îşi 
înghesuia în prăvălie obiecte din cele mai diverse de la creioane la gramofoane şi 
pantofi de sport. Un exemplu elocvent despre starea lbrarului de provincie îl oferă 
profesorul Ion Simionescu : „ Negustoria librăriei aşa cum este la noi în majoritatea 
cazurilor, pare simplă şi comodă. Nu cere nici capital prea mare, nici sforțări 
deosebite... Într'un mic orăşel de provincie, unui negustor de mărunţişuri i-a trecut 
prin gând într'o bună zi să se facă şi librar. În scurt timp a găsit o editură care i-a 
umplut rafturile cu cărți...librăria s’a înfinţat, fără a fi însă librărie”.* 

În discuţiile despre criza cărții, librarul este deseori acuzat de incultură şi 
este socotit unul din principalii vinovați din cauza căruia cartea nu circulă în socie- 


1 I, Steinberg, Pe marginea cărții literare şi a manualului didactic, Buletinul Asociaţiei 
editorilor români 1, 9 (1933) : 21. 

? Em Pauker, La o sărbătoare a cărţii, Buletinul Asociaţiei editorilor români, 1, nr. 9 (1933) : 
10-11. 

* Săptămâna cărții, Reporter, I, 20 (1933) : 2. 

* Ion Simionescu, Importanţa librarilor, Buletinul Asociaţiei editorilor români 1, nr. 7-8 
(1934) :1. 

tate. Din sferele înalte ale comerțului cu carte, din partea unor editori, intelectuali şi 
chiar librari pornesc periodic îndrumări şi sfaturi referitoare la ceea ce trebuie să fie 
un librar model. 

Negustorul de cărți, librarul acoperă în sensul cel mai propriu şi mai 
cuprinzător noţiunea de vânzător de cultură. De aceea el trebuie să aibă două calități 
fundamentale. Să fie un bun comerciant şi să aibă dragoste pentru marfa pe care o 
vinde: „adevăratul librar trebuie să fie un factor cultural căci el este acela care 
recomandă cartea. El este un misionar de cultură, un propagandist al slovei scrise, şi 
nu în mai mică măsură vânzătorul de librărie”.! Dar cum putea un vânzător semi- 
analfabet să joace rolul de misionar al culturii. Aceasta era principala şi cea mai 
acută problema a breslei, dezbătută în numeroase congrese şi întruniri. Dezideratul 
suprem era crearea unui învățământ profesional care să îi instruiască într-o gamă 
variata de probleme de la procesul tehnic de fabricaţie a cărţii ( felul în care e făcută 
hârtia şi de câte tipuri poate fi ea, procedeele grafice, tehnicile amănunțite a 
legătoriei) la raporturile ce există între autor, editor şi librar şi nu în ultimul rând la 
probele comerciale privind vânzarea de carte ( instalaţia, rayonajul, asortimentul). 
Iar când acest lucru se va întâmpla, opinează Bogdan Varvara, cel care concepuse 
liniile directoare a educaţiei librarului, atunci, librarul prin coorporaţia din care face 
parte, va avea dreptul să spună că profesia pe care o exercită nu se reduce numai la 
îngustele proporții de vânzător adesea orb al cărţii”? 

De nevoia unui învăţământ pentru librarii se vorbeşte şi cu ocazia 
Săptămânii cărții. Directorul editurii Naţionala Ciornei, ce îşi făcuse şi el ucenicia ca 
şi librar, referindu-se la semnificaţia sărbătorii subliniază rolul important al librarului 
în răspândirea cărții şi considera că „în aceste momente de sărbătoare nu este inutil 
să reamintim din nou necesitatea de a înființa o şcoală de librari, care să creeze 
oameni cari să priceapă carte bună, s’o iubească şi s'o recomande”. 

Dar până la a ajunge la fel de instruit şi rafinat ca şi librarul francez de pildă, 
negustorul român de carte dornic de informare putea doar să răsfoiască, în cazul în 
care era interesat, cataloagele de publicații scoase de marile edituri sau reviste 
precum Informaţiile literare apărută prin colaborarea directorului librăriei Alcaly cu 
poetul Camil Baltazar. 

După ce la începutul anilor '30, ia ființă Asociaţia Editorilor Români, se 
vorbeşte tot mai mult în mediile culturale despre necesitatea ca şi librarii să îşi 
formeze propriul organ reprezentativ care să lupte pentru ca nevoile librarului de 
rând să fie auzite. Mult timp până atunci cele două meserii, de librar şi de editor, se 
confundau şi se completau reciproc şi mulți dintre editori, cum era cazul lui S. 
Ciornei, începuseră ca şi librari. Cu toate acestea modernizarea impusă de timpuri 


! S. Ciornei, S’a sfârşit sezonul şcolar, începe sezonul literar, Buletinul Asociaţiei editorilor 
români, an II , nr 11-12 (1934): 2. 

? Bogdan Varvara, Pentru un învățământ profesional al librarului, Buletinul Asociaţiei 
editorilor români |, nr. 2 (1933) : 13-14. 

* S. Ciornei, Semnificaţia sărbătoarei de azi, Buletinul Asociaţiei editorilor români, 1, nr. 9 
(1934) : 13. 

presupunea şi o evoluţie a profesiei de librar. Aşa cum N. lonniţiu, explica în primul 
număr al Buletinului Asociaţiei Editorilor Români, o separație era necesară între 
cele două ocupaţii deoarece „fiecare din aceste bresle are, în parte mici probleme 
profesionale a căror rezolvare îşi găseşte mai lesne soluţia în cadrul specialități 
stricte decât în ambele categorii laolaltă”.! 

Amândouă categorii sunt însă legate indisolubil prin obiectul muncii lor, 
adică carte şi complexul de interese ce se formează în jurul ei. La fel ca şi editorul şi 
librarul perioadei interbelice îşi desface şi îşi vinde cartea pe sezoane, cel mai 
important fiind cel şcolar când „prăvălia aproape uitată în tot timpul anului, ca un 
ochi de lumina în semi-obscuritatea oraşului de provincie, se luminează ca în zilele 
festive naţionale. Atunci, sarcinele de ordin economic şi financiar, care apasă un an 
întreg pe umerii librarului prind speranţele soluționărilor”? Dar cu toate că este un 
sezon profitabil, această perioada presupune şi multe greutăți provocate în special 
din relația librarului cu autoritățile şcolare, cu furnizorii şi în cele din urmă cu 
publicul. De exemplu lista manualelor şcolare obligatorii se afişa cu întârziere şi de 
multe ori era regândită după începerea şcolii astfel încât librarii nu aveau timpul 
necesar aprovizionării cu cele necesare. De altfel dintre problemele cele mai acute 
cu care se confrunta breasla librarilor era chiar felul în care comerțul cu carte se 
desfăşura. Din descrierile contemporanilor comerțul de librărie era o afacere dură, 
agresivă chiar. Deseori în oraşele mici competiţia devenea atât de acerbă încât 
concurentul librar recurgea la orice mijloc pentru a-şi întrece rivalii chiar cu riscul de 
a se distruge singur. Se cunosc cazuri în care afişele librarilor erau încărcat de 
promisiuni ademenitoare, şocante chiar. Aşa era cazul unui librar din Moldova ce 
răspândise fluturaşi publicitari ce anunțau că se decontează drumul clienţilor până la 
prăvălie: „ pentru domnii învăţători: rabat dela 15% la 40% la cărțile şcolare...credit 
pe 6 luni la 12 luni, fără poliţă, fără dobândă. În propriul d-tra interes nu cumpărăți 
nimic până ce nu vizitaţi librăria noastră. Veniţi singur în oraşul nostru, pe cheltuiala 
noastră, căci va plătim spezele personale de drum...” 

Armele cel mai des folosite rămâneau pentru majoritatea negustorilor de 
carte, rabatul şi creditul. Pentru librarul neexperimentat sau pentru cel lacom, acestea 
se dovedeau adesea a fi arme cu două tăişuri. Se mergea până într-acolo încât ,„ în 
anumite centre, rabaturile acordate de librari clienților,...depăşesc, uneori, rabaturile 
obţinute cu trudă de aceeași librari de la editor...”.* Ispitiţi de câştigurile obținute din 
rabat, el nu ia în considerare că are de acoperit costurile reclamei ce şi-a făcut-o sau 
a cadourilor pe care le-a dat pentru a-şi atrage clienţi şi „crezând că banii intraţi sunt 
toți ai lui [...] ca să mai facă rău vecinului, se apucă în adevăr să-şi planteze o vie 
americană sau să-şi deschidă un cinematograf”.” Tot în numele rabatului, librarii 


IN. lonniţiu, Noi şi librarii, Buletinul Asociaţiei editorilor români, |, nr. 1 (1933) : 2. 

? S. Ciornei, Activitatea sezonieră, Buletinul Asociaţiei editorilor români, 1, nr 1 (1933) : 4. 

* G. Dobrovici, Cum s’ar putea îndrepta comerţul de librărie, Buletinul Asociaţiei editorilor 
români, I, nr. 7-8 (1934): 5. 

“1. Florian, De actualitate, Buletinul Asociaţiei editorilor români, II , nr. 10, (1934) : 4. 

5 G. Dobrovici, Cum s’ar putea îndrepta... Buletinul Asociaţiei editorilor români, Il, nr.11- 
12 (1934): 5. 

erau acuzați că „nu vor ezita să împingă spre şcolile primare toată maculatura 
didactică a unor autori cu desăvârşire obscuri [...] ba chiar să boicoteze cărțile 
didactice făcute de autori cu valoare recunoscută.” 

Pentru a încerca să rezolve unele din problemele acute ale propriei bresle, se 
organizează periodic congrese ale librarilor. Din nefericire, la aceste manifestări nu 
se raliau toţi librarii din ţara şi de cele mai multe ori acestea se sfârşeau fără decizii 
practice. 

Instituirea unei sărbători anuale a cărții însemna aşadar un motiv de speran- 
tă pentru comerţul cu carte şi pentru librarul ce devenea pentru câteva zile măcar 
considerat şi el alături de autori şi editor, factor de răspândire a culturii. Cel puțin 
aşa considera unul dintre membrii de seamă a comerțului cu carte, librarul bucureş- 
tean, Pavel Suru, ce susţine că ,„ nu vânzarea ce se face în ziua sau săptămâna cărții 
mă bucură şi trebue să ne bucure pe noi librarii. Folosul cel mare pentru noi toţi este 
faptul că datorită acestei sărbători, oficialitatea, şi unele societăți culturale dau măcar 
în această zi importanţa ce se cuvine comerțului de cărți”? 

Din parte librăriei Cultura Naţională, Virgil Montauranu, profită de ospitali- 
tatea revistei România Literară pentru a-şi expune părerile referitoare la situația 
cărții şi la săptămâna cărții. În primul rând acesta dezminte criza cărţii româneşti 
afirmând că „ar trebui spulberată legenda situaţiei tragice a cărții româneşti care are 
nevoie la fiecare pas de sprijinul statului”? deşi, recunoaşte el „preţul mediu al unei 

Iulius Fichman, şef de raion al uneia dintre cele mai mari librării din țară, 
Socec, intervievat şi el de aceeaşi revistă, estimează că sărbătoarea cărții va propulsa 
vânzarea de literatură autohtonă ce tindea în ultima perioadă să piardă teren în 
detrimentul celei străine şi în plus „acest eveniment [...] va putea atrage atenţia 
publicului că în afara de distracțiile fizice omul are nevoie şi de o distracţie 
spirituală. Ori o carte bună procură distracţie sufletească”. 

Tot acum în săptămâna cărţii, M. Toneghin, aminteşte colegilor săi de 
breaslă că este momentul să-şi demonstreze şi să-şi evidenţieze statutul de factor 
cultural. De prestația fiecărui librar, în aceasta perioadă, depinde stabilirea rolului 
esențial pe care această profesie îl exercită în cultura românească. De aceea , fiecare, 
cu mijloacele de care dispune, să-şi împodobească vitrinele cu covoare naţionale, cu 
tablourile scriitorilor, cu o ormamentaţie din ramuri de brad, iar în mijlocul acestui 
decor sărbătoresc, să etaleze cărţile tuturor editurilor, fără a da vre-o preferinţă unei 
edituri. Trebue să se aibe în vedere că nu este sărbătorirea editurilor, ci este o zi 


consacrată cărţii, deci ei îi trebueşte, dată toată atenţiunea”.” 


' Em. Tatarescu, Un cuvânt pentru librari, In: Buletinul Asociaţiei editorilor români, LL, nr. 

11-12 (1934): 3. 

? Pavel Surdu, O zi de nădejde, Buletinul Asociaţiei editorilor români, |, nr. 9 (1934) : 19. 

h Liviu Rebreanu, Ce cred librarii despre săptămâna cărții, România Literară, II (1933) : 2. 
Ibid., 2. 

5 M Toneghin, Doua zile însemnate pentru librari, Buletinul Asociaţiei editorilor români, 1, 

nr. 7-8 ( 1934) : 5. 

Pentru librari aşadar, săptămâna cărţii însemna ocazia perfectă pentru a se 
afirma ca şi categorie profesională distinctă. Sunt scoase în evidență dimensiunile 
culturale ale acestei meserii ce trebuie să evolueze în mentalitatea publică de la un 
simplu negustor ce din întâmplare vinde şi carte la librarul experimentat cu pasiune 
pentru carte. 


3.4. Cititori 

Sărbătoarea cărții aduce în prim plan lucrarea tipărită şi fiecare din instanțe- 
le ce au contribuit la crearea şi diseminarea ei, de la autori la editori şi librari profi- 
tau pentru a-şi prezenta şi dezbate situaţia şi aportul cultural. Dar în cele din urma 
instanţa care dădea verdictul final era cititorul. Căci fără existenţa lui însăşi concep- 
tul de carte şi cu atât mai mult de sărbătoare a cărții era fără nici un sens. 

Noţiunea amplă de cititori era în acea perioadă dezbătută cu înflăcărarea de 
oricine se considera parte a elitei intelectuale sau culturale. Se discuta despre criza 
cărţii şi inevitabil despre lipsa de cititori, lucru care în fapt nu era prea departe de 
adevăr, dacă se ţine cont de statisticile referitoare la numărul de ştiutori de carte din 
perioada interbelică. Cei puţini care citeau erau la rândul lor acuzaţi de gusturi 
îndoielnice, de faptul că preferă o literatură frivolă sau că o preferă pe cea străină în 
defavoarea celei naționale. Întreaga campanie din domeniul culturii ce se duce pe 
parcursul anilor '20 şi '30 are ca şi scop instrucţia maselor, formarea gustului pentru 
citit şi rafinarea cititorilor deja formaţi. De aceea când Sărbătoarea cărții a fost 
inițiată se considera că reprezintă ,„ un prilej de verificare directă a punctelor de 
contact între marele public cetitor şi cei chemaţi să ţie cât mai sus făclia scrisului 
românesc...”.! 

Concepţiile despre cultura maselor erau prezentate şi răspândite prin toate 
mijloacele media disponibile perioadei interbelice, şi era mai mult decât evident că 
existau formate o serie de preconcepţii şi stereotipuri când venea vorba relaţie citito- 
rului cu cartea. Dreptul la replica a omului de rând se oferea rar şi de cele mai multe 
ori era mai slab auzit. Sărbătoarea cărţii, se transformă însă şi într-un prilej ca oame- 
nii de litere să afle părerile omului simplu. De exemplu ziarul Vreme realizează o 
anchetă ce ia pulsul evenimentului şi prezintă părerea omului de rând despre carte. 

Că producerea de carte este încă o activitate dură şi frustrantă atât la propriu 
cât şi la figurat ne-o confirmă şi lucrătorul tipografic, Vasile Ionescu ce declara că 
„plumbul blestemat care minează plămânii cobreslaşilor mei mă îndreptăţeşte să iau 
o [...] atitudine împotriva cărți. Pe simplu motiv că şi aşa sacrificiile materiale pe 
carii le faci cu o carte, devorează în progresiune aritmetica beneficiile morale ale 
autorului...” La fel de notorie este şi situația grea a scriitorului, de care, se pare că 
este conştient cam orice cetățean, dar care păleşte în cele din urmă, în faţa propriilor 
greutăţi. Criza economică face ca pentru mulţi cartea să devină un produs prea 
costisitor, accesibil doar anumitor categorii sociale. Despre asta vorbeşte mai în 
glumă, mai în serios un chelner bucureştean „în vremurile de astăzi cartea e un lux 


! Răsfăţul pornografiei, Universul 52, nr. 131 (1935) : 12. 
? Cititorii, Vremea VII (1934) : 5. 


192 


Hermeneutica Bibliothecaria — Antologie Philobiblon - Volumul V 


pe care nu ţi-l mai poţi permite decât din joi în Paşte. Ideia asta cu o săptămână a 
cărţii e picată la ţanc; dar tot pentru cei care au ceva mai mult. Plus, că după cum am 
auzit, se mai fac şi reduceri; încă mă mir ce-i mai rămâne scriitorului, când mai 
înainte îl jupoaie domnul editor şi mai apoi vine cu pretenții şi domnul cumpărător, 
aşi propune, ca beneficiu, să fie într'adevar beneficiu, să se organizeze mai întâi o 
lună a bacşişului ca să putem avea cu ce cumpăra o carte în săptămâna cărții”. 

Din partea unui funcționar public C.F.R, vine o expunere concisă şi perti- 
nentă a situației cărții şi a lumii literare româneşti. La fel ca şi în cazul muncitorului 
tipografic, şi în opinia acestuia fondul problemei este scumpetea cărții , „da, e timpul 
s'o spunem răspicat; cartea la noi e extrem de scumpă pentru public dacă se ţine 
seama că grosul cititorilor îl formează o categorie de oameni — funcţionari, studenți 
şi muncitori — cu un standard de viaţă coborit sub nevoile existenţei zilnice...”? În 
plus, consideră funcţionarul CFR, scriitorul român contemporan nu reuşeşte să 
surprindă în scrierile sale esenţa timpurilor trăite, „sbuciumul vieţii post-belice” şi de 
aceea cititorul care nu se regăseşte în „romantismul perimat” al romanelor autohto- 
ne renunță la a mai consuma literatură. În consecință sărbătorii cărții îi revine rolul 
de a acţiona ca un barometru pentru scriitori care trebuie să-şi regleze subiectele în 
funcție de realităţile sociale şi pentru editori care la rândul lor trebuie să ajusteze 
preţul cărţii la „actuala conjunctură economică”. 

Trecând într-un mediu mai academic, asistentul universitar chimist Barbu 
M. Angelescu, salută această inițiativă de a serba cartea mai ales pentru că „în 
ultimul timp tineretul pare să se fi despărțit de preocuparea ce alcătuia, altă dată, 
activitatea extra-şcolara: literatura bună”. Şi într-o oarecare măsură, avea dreptate 
iar ziarul Vremea a şi găsit două exemple din rândul tineretului vremii. Elevul de 
clasa a VII-a, Șerbănescu Jean, declara cu multă emfază reporterului „la, lasă-mă 
dragă. Ce? Mie îmi arde acuma de săptămâna cărții? Acuma, am săptămâna tezelor 
şi ceva mai târziu săptămâna examenelor...”.* Nici studenţii nu sunt mai pasionaţi de 
lectura, căci aşa cum observa o domnişoara înscrisă în anul I la Politehnica din 
Bucureşti „atunci când nu ai cu ce să-ți umpli maţele şi nici perspectiva unui a doua 
zi mai rotunjor, lumea se reduce la zero bani, zero centime. Atunci, ce ne facem cu 
săptămâna cărţii?” Pentru o altă studentă, de la Institutul naţional de Educaţie 
Fizică, evenimentul are , un interes de acvarium”, în care iți poți satisface curiozități 
mondene. „Aş vrea să-l mai văd pe Ionel Teodoreanu. Ce zici? O mai fi având 
obrazul de piersică?”. 

Tot presa vremii înfăţişează pastile pline de savoare de la sesiunile de 
autografe organizate în Săptămâna cărții. În librăria Alcaly din capitală întâlnirea 


! Ibidem 
2 Ibidem 
3 Ibidem 
* Ibidem 
` Ibidem 
6 Ibidem 
7 Ibidem, 19 mai 1935 

dintre o cititoare şi scriitori prezenți a decurs cam aşa : „domnişoara, după ce privi 
cu teama pe Sergiu Dan, cu emoție pe Mircea Eliade, şi cu sfială pe Anton Holban 
se adresă cu hotărâre librarului: -Aşi dori un autograf pe Cartea de la San Michele. — 
De la cine, d-şoara? Întreabă interpelatul, așteptând cu groază răspunsul. - De la 
Axel Munthe...”. Aceeaşi locaţie este invadată apoi de „cârduri de liceeni şi elevi de 
şcoală” care adunaţi în jurul vre-unui autor „presentau [...] spre iscălire [...] minuscu- 
le notesuri cumpărate cu 2 lei bucata”. 

Provenit din sfere sociale şi profesionale diferite, participantul la Ziua cărții 
este atras în special de aura mondenă a sărbătorii. Cei prezenţi la manifestările 
organizate cu această ocazie nu erau doar cititorii români ci spectatorii români, aflați 
acolo pentru a privi reprezentaţia pe care o oferea elita intelectuală. Cititorul interbe- 
lic, de fapt, este ca şi orice cititori în general, o figură eluzivă ce nu se lasă prins în 
granițele rigide ale unei taxonomii. 


Concluzii 

Scăpată de Primul Război Mondial, societatea românească de după 1918, 
trăieşte euforia unificării. Transformări sociale şi economice se petrec inevitabil pe 
un fond de optimism ce se manifesta în mai toate segmentele societății. 

Se nasc curente noi de gândire oferind fiecare multiple căi de acțiune ce 
trebuiesc urmate pentru dezvoltarea noii realității statale. Şi în literatură posibilitatea 
unor vremuri noi, mai bune sunt tentante pentru majoritatea scriitorilor, însuşi 
Rebreanu considera că ,„ trăim începutul unui veac nou. Da, ne aflăm la începutul unui 
ev nou, cum a fost Renaşterea față de Evul Mediu...”.? Cele mai multe dintre speran- 
tele puse în epoca care începea se dovedesc a fi în scurtă vreme forme fără fond. În 
cazul literaturii şi a producţiei de carte acest lucru s-a tradus în cărți fără cititori. 

Încă de la mijlocul anilor "20, începe primele observaţii referitoare la 
numărul mic de consumatori de literatură raportat la câţi locuitori avea România 
întregită şi la pretențiile ei de a fi o țară europeană modernă. Criza economică ce se 
declanşează în 1929 vine să adâncească această problema şi determină apariția în 
lumea literară românească a unei „crize a cărții”. Această situație, cunoscută şi ca şi 
„criza cititului” ajunge în scurtă vreme printre subiectele principale de dezbatere ale 
elitei intelectuale. Se încearcă stabilirea cauzelor ce au dus la o situaţie în care într-o 
țară de 16 milioane de locuitori, tirajul unei lucrări nu depăşea în medie 3000 de 
exemplare”, deoarece editori nu îşi permiteau să rişte să rămână cu stocul neepuizat. 
Criza cărții aduce aşadar în prim plan problema analfabetismului de care suferă un 
procent destul de semnificativ din populația țării. Statul este acuzat că nu promo- 
vează o politica culturală suficient de coerenta, că ignoră problemele lumii rurale şi 
că încurajează monopolul anumitor întreprinderi asupra hârtiei. Librarii sunt învino- 
văţiți de incultură şi deci de incapacitatea de a răspândi carte în societate, iar editorii 
se fac vinovaţi de încurajarea literaturii străine în defavoarea celei autohtone. În 


! Ibidem 
? Camil Baltazar, Din romanul existenței... 358. 
* Emil Ocneanu, Problema cărţii, Buletinul Asociaţiei editorilor români, |, nr. 7-8 (1934) : 6 

puls, acei puţini oameni instruiți, care ştiu să citească nu cumpăra cartea pentru ca 
este scumpa sau pentru ca nu au dezvoltat un gust al cititului. Criticul George 
Călinescu stabileşte punctual o serie de motive pentru care exista o criza a cărții. 
Concluzia care se trage este ca, aceasta problema, e în fapt o criză a societății 
contemporane ce a pierdut orice reper în materie de literatură română, o societate cu 
o scara de valori inevitabil afectata. 

Pentru rezolvarea situaţiei apar o serie de proiecte ce încearcă să schimbe 
percepţia societăţii asupra cărții, care dintr-un bun de lux, rezervat doar anumitor 
categorii sociale trebuie să devină un bun de larg consum. 

În primul rând trebuia ieftinită hârtia, lucru care ar fi permis editorilor să 
mărească tirajele. Următorul pas ar fi constituit crearea unui sistem eficient de 
distribuite a producției literare, adică creşterea numărului de biblioteci populare, a 
unei reţele naţionale de chioşcuri de cărţi şi librării cu personal calificat capabil să 
promoveze carte şi lectură. Reorganizarea politicii editurilor ce ar fi trebuit coordo- 
nate cu demersurile de culturalizare inițiate de stat. Nu în ultimul rând se vehiculea- 
ză necesitatea creării unor evenimente de promovare a cărții, expoziții sau târguri de 
carte care să îmbine cultura cu spectacolul şi astfel să capteze atenţia populaţiei. Pe 
fundalul unor astfel de dezbateri în lumea literară, referitoare la criza cititului, 
ministrul Instrucțiunii şi Cultelor, Dimitrie Gusti, el însuşi un literat, creează o Zi a 
cărții. Moment de sărbătoare închinat cărții, acest eveniment era ocazia perfectă prin 
care statul se transformă în partenerul scriitorilor, al editorilor, librarilor şi biblio- 
tecarilor în demersul lor da a promova lectura şi de a educa publicul. Manifestările 
ce se desfăşoară în întreaga țară presupuneau expoziții şi târguri de carte, întruniri cu 
scriitori, conferinţe ce explicau publicului importanţa lecturii, întruniri şi şezători în 
care personalități locale îşi dădeau concursul în a susţine literatura autohtonă. Un 
accent special se pune în şcoli, unde existau directive ministeriale speciale ce 
vorbeau despre obligativitatea de a implica elevii în acţiuni care să dezvolte dorința 
de lectură. Sunt implicaţi în organizarea şi desfăşurarea activităților toţi factori 
esenţiali din lumea livrescă, de la Asociaţia Scriitorilor români, la Asociaţia Editori- 
lor, a librarilor, la Fundaţiile Culturale Regale, biblioteci şi universități din toate 
centrele urbane şi până la asociaţii şi fundații particulare. 

Bilanţul satisfăcător la încheierea manifestărilor din 1933, determină 
perpetuarea Zile Cărții şi transformarea sărbătorii într-o tradiție anuală. De la o ediţie 
la alta, sărbătoarea lua amploare, după cum îi demonstrează şi denumirea. Dacă în 
primul an era o simplă Zi a cărții, ulterior ea va devenii Săptămâna cărţii şi apoi 
Luna cărții. La fel se întâmplă cu ingerinţele politicului în sărbătoare care se vor 
amplifica şi ele de la o ediţie la alta. Pe măsură ce situaţia politică din ţară se 
acutizează, şi intențiile lui Carol al II-lea de a-şi instaura regimul personal devin din 
ce în ce mai evidente. Controlul său asupra culturii este reliefat şi în expozițiile 
organizate pentru sărbătoarea cărții, unde se promovează imaginea sa de voievod şi 
patron al valorilor spirituale şi materiale a românilor. 

Părerile şi reacțiile în legătură cu sărbătoarea sunt împărțite. Deşi implicați 
activ în organizarea şi desfăşurarea ei, scriitori se dovedesc a fi cei mai sceptici. În 

special în primul an al manifestări, multe glasuri din lumea literară consideră că Ziua 
cărţii nu va aduce nici o îmbunătăţire în privinţa apetitului populaţiei pentru lectură 
şi nici în felul în care meseria de scriitor este privită în societate. Pe parcurs însă o 
parte considerabilă dintre numele mari ale scrisului românesc interbelic vor gira cu 
prezenţa lor evenimentul. 

Dintre toţi participanţii, editori şi librarii sunt cei care privesc evenimentul 
cu cei mai buni ochi şi îmbrăţişează cu mult entuziasm manifestările organizate. Se 
poate constata şi în rândul lor influenţa pe care politicul o exercită asupra profesiei 
de . Pe măsură ce curentele de extremă dreapta devin tot mai puternice şi politicile 
caselor de editură se axează tot mai mult pe lucrări de autori români. Dacă la început 
se promovau şi traducerile din scriitori străini, spre sfârşitul anilor '30 la sărbătoarea 
cărții sunt promovate în expoziţii în principal lucrările acelor scriitori cu trecere în 
cercurile puterii statale. Dintre edituri, cea a Fundațiilor pentru literatură şi arta 
Regele Carol al II-lea primeşte un statut special, fiind privilegiată în toate acțiunile 
publice, programul său editorial având în subsidiaritate promovarea cultului personal 
al lui Carol al II-lea. 

Cât despre publicul ce ia parte la aceste manifestări, el este prea eterogen 
pentru ca părerile sale să fie apreciate ca şi elocvente. În capitală mai ales, la 
primele ediţii ale sărbătorii, publicul participă în număr mare atras în special de aura 
mondenă a evenimentelor. Nu la fel se întâmplă însă în provincie unde mai puţine 
personalități atrag mai puţin public. Dar cu toate că, pentru unii carte era doar un 
pretext de a se afirma în lume sau de a mări profiturile afacerilor, faptul că cel puţin 
câteva zile pe an sunt dedicate special acestui important vehicul de cultura se 
numără printre succesele culturale ale societății româneşti interbelice. 

* 


Pe una din fişele vechiului catalog al Bibliotecii Centrale Universitare 
„Lucian Blaga” din Cluj-Napoca atrage atenţia un titlu, care sugerează un conţinut 
plin de suspans: Zakkariásnak a’ pápa titkos iró-deákjának az austriai 
tartományokban lett vallăsbeli meg-vilăgosităsrol, Romăbol költ levelei az ő lelki 
barátjaihoz. Ki-adattattak egy eretnek-által. Fordittattak olasz-nyelvböl.1786. Eszt” 
Cercetările atestă faptul, că o analiză filologică amănunțită se impune asupra acestei 
cărți nu doar în scopul completării elementelor lipsă din impressum, ci şi datorită 
faptului că, istoria literaturii maghiare i-a rămas dator textului cu aşezarea lui în 
context. De aceea studiul de față se angajează pe de o parte în a prezenta această 
publicație de la sfârşitul secolului al XVIII-lea — ajunsă în prezent o raritate — dar, pe 
de altă parte şi dat fiind faptul că textul ne orientează şi spre cultura cărții din 
perioada iluminismului, cercetarea va scoate la iveală nu numai date filologice şi de 
istorie literară, dar şi de istorie a lecturii şi a mentalităților. 


! În momentul redactării studiului autorul beneficia de suportul financiar al PROGRAMU- 
LUI OPERAŢIONAL SECTORIAL PENTRU DEZVOLTAREA RESURSELOR UMANE 
2007-2013. Contract POSDRU 6/1.5/$/4 — „STUDII DOCTORALE, FACTOR MAJOR DE 
DEZVOLTARE AL CERCETĂRILOR SOCIO-ECONOMICE ŞI UMANISTE”. 

? Scrisorile pe care Zaharia, tainicul grămătic al papei, trimise din Roma prietenilor săi de 
suflet, despre iluminarea religioasă care a avut loc în ţinuturile austriece. Editate de un eretic. 
Traduse din limba italiană, 1786. Cota cărţii este: 40 577. În catalogul vechi, în imediată ei 
vecinătate se găseşte şi fişa versiunii germane a operei: Briefe aus Rom über die Aufklärung in 
Oefierreich von Zakkaria, păbfilichem Geheim/chreiber, an feine geifilichen Freunde. 
herausgegeben von einem Prosteftanten. Aus dem Italicinischen. Frankfurt und Leipzig, 1785. 
Cota ei este 29186. Deşi literatura de specialitate numără textul în rândul traducerilor, interpretă- 
rile şi aşezarea în contextul teoriei traducerii nu formează în cazul de față scopuri ale studiului. 

Despre ceea ce este trecut sub tăcere în impressum 


Pe coperta acestei publicaţii vechi in octavo’ se poate vedea ex libris-ul din 
1859 al Societăţii Muzeului Ardelean. Aşadar, înainte să ajungă în posesia Biblio- 
tecii Centrale, şi această carte a făcut parte din patrimoniul Societății Muzeului 
Ardelean. De asemenea, o ştampilă cu conţinutul „Csicso Keresztur”, aflată pe 
pagina de titlu, îi indică locul de provenienţă, iar două note de posesor îi dezvăluie şi 
proprietarii de odinioară: Mich. Bodoky respectiv Torma Joseffé 1820. 

Judecând după ştampilă, poate nu este lipsit de fundament să concluzionăm, 
că exemplarul Bibliotecii a făcut odinioară parte din acea colecție de cărți, despre a 
cărei soartă ne informează Elek Jakab în biografia jurnalistului Sândor Szacsvay. 
Conform mărturiilor proprii, Elek Jakab s-a folosit în redactarea biografiei lui 
Szacsvay — în care se ocupă şi de cartea, care ne interesează — de sursele referitoare 
la Sândor Szacsvay, aflate în posesia lui Sândor Mike, directorul Arhivelor Regale 
Guberniale Transilvănene. Despre aceste surse scrie că: „ajungând înapoi în mod 
miraculos, le am la îndemână; ne-a revenit soției mele dragi şi mie după socrul meu 
[i. e. lui Elek Jakab] (...), restul, împreună cu biblioteca şi fondul de manuscrise 
Sándor Mike şi Elek Jakab, au ajuns parțial în posesia Liceului Unitarian din 
Cristurul Secuiesc, parţial în posesia Societăţii Muzeului Ardelean”? 

Impressum-ul cărții face public numai anul apariţiei şi faptul, că textul este 
o traducere din limba italiană. În schimb, lipsesc autorul şi traducătorul. Mai mult — 
ca în cazul multor publicaţii din acea vreme — nu se specifică nici editura şi nici 
locul apariției. Potrivit presupoziţiilor formulate de Zoltán Trocsânyi, omiterea 
locului apariţiei (sau falsul impressum), se poate explica în cazul celor mai multe 
publicaţii de acest gen prin dorinţa editorilor de a evita neplăcerile cenzurii. Totuşi, o 
analiză minuțioasă este în măsură să stabilească, dacă publicarea a fost făcută la o 
editură din ţară ori la una din străinătate. În opinia lui Trocsânyi, prezenta (şi, din 
câte ştim, singura) ediţie a textului cu titlul Zakkariásnak..., date fiind literele frumos 
gravate şi înguste, gravarea literelor „5” şi „ii” (în care accentul nu cade între cele 
două puncte, ci pe primul punct), indică faptul că ar fi o publicaţie pregătită în 
străinătate, din moment ce litere cu asemenea formă nu se regăsesc în alte publicaţii 
contemporane din Ungaria. 


! Gedeon Borsa, Gyakorlati tudnivalók a regi nyomtatványokról. In: ed. Emil Hargittay, 
Bevezetés a regi magyar irodalom filológiájába (Budapest: Universitas, 1997), 7-19, 12. 
Formatul de dimensiune mică ilustrează practicile editoriale conform cărora publicaţiile 
răspândite şi citite „în mână” apăreau în dimensiuni relativ mici ( in octavo şi in duodecimo). 
Op. cit., 7. În opinia lui Borsa, prin conceptul de publicaţie veche se înţelege şi în plan 
internațional tot mai accentuat documentele anterioare anului 1801. 

? Elek Jakab, Szacsvay Sándor I., Figyelő XI (1881): 161-174, 162. „csodálatos úton kerülve 
vissza — kezeimnél van; ipamról szállott kedves nőmre és rám [ti. Jakab Elekre] (...); a többi a 
Mike Sándor és Jakab Elek-féle könyvtárral és kézirat gyűjteménnyel részint a székely- 
keresztúri unitárius középtanoda, részint az erdélyi Muzeum-egylet tulajdonává lett.” 

? Zoltán Trócsányi, A XVIII. század magyar nyomtatvânyainak meghatározása, Magyar 
Könyvszemle III (1938): 193-278, 203-204. Respectiv Id., Miért nem jelentek meg 


198 


Hermeneutica Bibliothecaria — Antologie Philobiblon - Volumul V 


Cine este traducătorul? 


Geza Petrik menționează şi el în bibliografia lui publicaţia de care ne 
ocupăm, dar precizarea locului apariţiei lipseşte şi din descrierea lui. În schimb 
Petrik oferă informaţii suplimentare importante în ceea ce îl priveşte pe traducător, 
despre care nu aflăm nimic din impressum. (Ca de altfel nici despre autor.) Din 
pagina de titlu putem deduce doar că scrisorile au fost „editate de un eretic ” şi că au 
fost „traduse din limba italiană”. Petrik adaugă însă între paranteze: „|De către 
Sándor Szatsvay].”! 

Pe aceste urme şi în această direcție ne conduce şi lexiconul biografic al lui 
Jozsef Szinnyei, în care Zakkariásnak... figurează chiar în două locuri. Într-unul 
Szinnyei îi atribuie traducerea lui Sândor Noszlopy, ca operă unică a acestuia, iar în 
celălalt o enumeră printre lucrările aceluiaşi Sándor Szacsvay.” Convingerea că 
prima persoană este traducătorul, Szinnyei o sprijină pe informarea amiabilă a lui 
Tivadar Noszlopy, precum şi pe o referință apărută în numărul din 1826 al revistei 
Tudományos Gyűjtemény. Exegetul este însă în continuare condamnat la indecizie 
atunci, când verifică această sursă. Căci autorul articolului, Ferentz Szartory, care 
descrie activitatea literară a mai multor autori, se opreşte şi asupra lui Noszlopy, 
doar că, în ceea ce priveşte exactitatea datelor, observaţiile lui se dovedesc a fi 
nefondate. lată ce scrie: „| Noszlopy] A publicat o carte de dimensiuni medii, fără 
numele lui, ce conţine discuţii pe teme religioase. Nu-mi amintesc nici titlul, nici 
data sau locul apariţiei”? Deci, deşi problema identităţii traducătorului rămâne în 
continuare o enigmă filologică, datele de până acum nu permit nici identificarea lui 
Noszlopy ca fiind traducătorul textului în cauză. Mai verosimil este — în acord şi cu 
opiniile formulate în literatura de specialitate — că versiunea maghiară a lui 
Zakkariásnak... să îi fie atribuită lui Sándor Szacsvay.“ 


szépirodalmi művek Magyarországon a XVIII. szâzadban?, Magyar Könyvszemle IV (1938): 
375-378, 371-378. Editarea într-o tipografie străină a lui Zakkariasnak... se poate explica şi 
prin faptul că marile edituri din Ungaria se aflau sub controlul bisericilor, care practicau 
cenzura asupra publicațiilor apărute la editurile lor. Astfel nu se aproba spre publicare nimic 
din ce ar fi stat în contradicție cu dogmele lor de credință sau de disciplină. Id., A 
szépirodalom üldözése, Magyar Könyvszemle IV (1943): 433-435, 433. Tipografiile private 
se străduiau şi ele să evite o confruntare cu bisericile. 

! Geza Petrik, Magyarország bibliographiâja 1712-1860. Kânyvâszeti kimutatása a 
Magyarországban s hazánkra vonatkozólag külföldön megjelent nyomtatványoknak, 
Volumul al III-lea (Budapest: Dobrowsky Ágost, 1891), 869. „[Szatsvay Sándor âltal]”. 

? József Szinnyei, Magyar írók élete és munkái, reimprimat, volumul al IX-lea şi al XIII-lea 
(Budapest: Hornyánszky Viktor kânyvkereskedese, 1980-1981), IX./ 282-283, XIII./ 1091. 

? Ferentz Szartory, Nemelly ezen Szăzadban kimult Evangelikus Irók a’ Dunántúli Keriiletbăl, 
Tudományos Gyujtemeny X (1826): 69-91, 91. „[Noszlopy] Nyomtatásban egy középszerű 
nagyságú könyvet botsătott ki, a' maga neve nélkűl, mellyben vallâsbeli dolgokat târgyaze 
beszélgetések foglaltatnak. Sem titulusa, sem megjelenésének ideje és helye nem jut eszembe.” 
* Vezi, de ex. György Kókay, A magyar hírlap- és folyóiratirodalom kezdetei 1780-1795 
(Budapest: Akadémiai, 1970), 240. Sau Domokos Kosáry, Művelődés a XVIII. századi 
Magyarországon, ediția a doua, (Budapest: Akadémiai, 1983), 386. 

Sândor Szacsvay, jurnalistul voltairian-jozefinist 


Sândor Szacsvay (1752-1815), de origine secuiască, este primul jurnalist 
politic maghiar de vocaţie. De numele lui se leagă introducerea în limba maghiară a 
mai multor genuri ale publicisticii, ca de exemplu, aşa-numitul „dialog al morţilor 
sau al sufletelor elizee”, articol-dialog, în care opiniile despre evenimente actuale 
sunt puse în gura unor personalităţi politice şi spirituale decedate. Cel mai de seamă 
exponent şi maestru al acestui gen „disimulator”, care se preta foarte bine la induce- 
rea în eroare a cenzurii, a fost, în jurnalismul politic maghiar, tocmai Szacsvay. Cu 
temperament, glumet, satiric, uneori auto-ironic, alteori cu teribilism mascat — pe 
alocuri doar într-o formulare aluzivă — el a ştiut să abordeze şi cele mai delicate 
chestiuni ale epocii sale.” Pe lângă dialogurile elizee, personajele sale luau atitudine 
în raport cu teme actuale ale vremii şi în scurte povestiri alegorice. Numele lui este 
relevant atât pentru introducerea în publicistica maghiară a glosei, formă de articol 
scurt, legat de fenomenele politice aflate la ordinea zilei, cât şi pentru redactarea 
primului supliment literar maghiar: Magyar Musa.” Pe lângă acestea, în aprecierea 
lui György K6kay, Szacsvay a avut contribuții perene prin încetăţenirea publicisticii 
politice şi a satirei, dar şi prin răspândirea ideilor iluminismului vienez.“ 

În evaluarea operei lui Szacsvay, istoria literaturii a privit de multe ori 
convingerile jozefiniste şi anticlericalismul acestuia ca pe nişte aspecte problema- 
tice. În spiritul iluminismului vienez, Szacsvay a atacat călugării în repetate rânduri 
deja în Magyar Hirmondo (redactat la Bratislava). Apoi în articolele apărute în perio- 
dicul vienez Magyar Kurir i-a condamnat pe acei preoţi, care au comis abuzuri. 
György K6kay consideră, că Szacsvay a dorit să aplice în context maghiar critica 
sistemului ecleziastic (care inițial formase un program esenţial al reformelor jozefinis- 
te). Ca atare, el s-a pronunţat adesea în favoarea toleranței religioase, dar a condamnat 
prozelitismul, şi, deşi nu a atacat niciodată religia în sine, Biserica l-a denunţat de două 
ori chiar la începutul carierei sale.” Se prea poate ca şi plecarea lui din Bratislava în 
Viena să se fi datorat receptării articolelor sale scrise împotriva clericilor. 

Şi aşa-numitele broşuri ale lui Szacsvay sunt legate cel mai adesea în 
literatura de specialitate de conceptul de „anticlericalism”. Se pare, că unul dintre cei 
mai entuziaşti exponenţi maghiari ai acestor manifeste semnalate cu duiumul în Viena 
de la începuturile anilor 1780, cu alte cuvinte, al voltairianismului jozefinist în care 
deci se critica religia şi se ataca tăios fanatismul religios, ar fi fost chiar Szacsvay. Pe 
urmele celor mai de seamă scriitori jozefinişti vienezi, Blumauer, Eybel, Rautenstrauch, 
a publicat şi el asemenea manifeste compuse în limba maghiară.” Prima dintre ele, Az 


! K6kay, A magyar hirlap- és fobvoiratirodalom..., 214-275. 

? Kosáry, Művelődés a XVIII. szăzadi..., 541-548. 

* Kókay, A magyar hirlap- és folyâiratirodalom..., 423. 

4 Op. cit. 400. 

5 Pentru detalii, vezi Op. cit. 228-300. 

é Pentru detalii, vezi Bela Dezsenyi, A Magyar Kurir és a cenzura 1787-1793, Magyar 
Könyvszemle I (1967): 12-39. 

7 Kókay, A magyar hírlap- és folyóiratirodalom..., 234-241. În aceste texte Szacsvay a 
formulat perspective asemănătoare cu cele reprezentate în ziarele sale, doar că într-o formă 

Izé purgătoriumba való utazása (1786), a fost probabil scrisă ca replică la o operă 
anonimă intitulată Pâpista oktatás, în care scriitorul „a răspuns deosebit de inteligent, 
dar în acelaşi timp şi deosebit de vehement, atacând anumite confesiuni ale religiei 
romane (...)”, fapt pentru care cenzura a şi interzis ulterior cartea.! 


Satiră, pamflet, roman epistolar? 


Obiectul prezentului studiu, textul intitulat Zakkariásnak..., este cea de-a 
doua „broşură” atribuită lui Szacsvay, în care reformele ecleziastice jozefine ne sunt 
prezentate în 16 scrisori din perspectiva unui pretins grămătic papal. Din punctul de 
vedere al genului literar, textul este de tip compozit, ca atare nu reprezintă un 
fenomen singular în epocă. Printre încercările anilor 1780 de a găsi noi forme 
literare întâlnim de multe ori stranii hibrizi de gen, asemănători acestuia, în care 
procedurile compoziționale specifice umorului, parodiei, pamfletului, dezbaterii şi 
informării, se îmbină cu specificitățile scrisorii de călătorie şi ale jurnalului de 
călătorie, reprezentative pentru epocă. 

După aprecierile lui György Kokay, textul este o calomnie scrisă în stil 
deosebit de vehement, care, în tonalitatea satirelor aduse la modă de către Voltaire şi 
folosindu-se de un teribilism disimulat, de portretizarea unor profiluri hilare, 
fanatice, se pronunță împotriva religiei pozitive, a cultelor, a ierarhiei şi a 
prestigiului papal? Elek Jakab, primul biograf al lui Szacsvay, a evidenţiat deja 
tăişul satiric al textului: în opinia lui, Szacsvay formulează în această operă cea mai 
tăioasă satiră la adresa anumitor dogme Romano-Catolice şi a anumitor instituții 
bisericeşti.” Pentru Kosâry, tonul zeflemitor, satiric, prinde mai bine cititorul, decât 
simpla argumentaţie speculativă, de aceea efectul dezvăluirilor, prin care scriitorul 
ne prezintă multele lucruri, care stau în calea progresului, este mai intens, decât cel 
al furiei acuzatoare. Zakkariâs, grămăticul papei, priveşte buimăcit inovațiile lui 
Iosif al II-lea, şi nu mai conteneşte să deplângă răspândirea iluminismului, a raţiunii 
sănătoase, a ştiinţei. În același timp textul, de oriunde l-am privi, stă drept mărturie 
pentru acea convingere, că forțele progresului nu pot fi ţinute în loc.“ 


mult mai tăioasă. Cenzura ziarelor era mai atentă decât cea a foilor volante, care puteau 
apărea aproape în deplină libertate. 

! Ferenc Toldy, Tudományos Levelek. I. Adatok Szacsvai Sándorról. Mike Sándor erdélyi 
országos levéltárnok úrhoz néhány levele gr. Kemény József úrnak, Új Magyar Muzeum V 
(1856): 280-283, 282. „[Szacsvai] igen eszesen, de egyszersmind igen sujtólag, és a római 
vallás némi hitágazatait megtámadólag felelt meg (...).” „luptând împotriva obscurității 
preoțeşti din vremea sa, şi-a făcut din această cauză mulți duşmani printre preoți şi alți 
[oameni].” „az idejebeli papi obscurantismus ellen harcolvân, az által magának sok pap és 
egyéb ellenséget is szerzett.” 

? Kókay, A magyar hírlap- és folyóiratirodalom..., 240. 

? Elek Jakab, Szacsvay Sándor V., Figyelő XI (1881): 321-346, 329. 

* Domokos Kosáry, Szatsvay Sándor, Élet és Tudomány 30 (1953): 934-937, 935. 

Este interesant de parcurs ultima scrisoare din carte, în care Zakkariâs i se 
adresează lui Iosif al II-lea. Fragmentul este un exemplu deosebit de relevant pentru 
tonalitatea ironică, satirică, specifică întregului text: „Apelez la tine, Cap al Imperiu- 
lui Germanic, o, cel mai înţelept Domnitor! (...) Dacă eu aş fi laic, aş preamări toate 
Edictele tale, şi te-aş binecuvânta; dar eu — eu sunt un Preot, şi de aici nu zăresc 
decât nefericirea prezentă şi viitoare a poporului Tău (...). Iluminismul trimite-l din 
imperiul tău în exil, restituie din nou Călugărilor în Mănăstirile lor (...), îngăduie 
putere deplină superstiției şi statornicitelor canoane greşite de odinioară; supune-te 
Preasfinţiei Sale, Papa, reînființează Ordinul lezuiților, şi permite-le să ţi se urce în 
cap; astfel, poţi fi sigur că te vor zugrăvi în fiecare Scrisoare, ce se va scrie, într- 
adevăr ca pe cel mai mare şi cel mai înțelept Domnitor! Poartă în suflet bunăstarea 
ținuturilor tale şi fericirea lor! Poate fi un popor fericit, dacă are minte? Şi dacă i se 
stoarce doar un mic impozit în beneficiul Preoţilor? [Un popor] care nu poate să 
meargă în Pelerinaj? Care nu-şi poate aşeza darurile pe coarnele altarelor? şi care 
priveşte cu ochii în lacrimi Mănăstirile devastate şi altarele Domnului risipite în 
vânt? Niciodată! [Vrei să ştii] cum poți afla ce anume face ca popoarele-ți supuse să 
fie fericite? Descoperă de la lezuiţi, ei îţi vor spune!” 

Literatura de specialitate aminteşte deci acest text ca un manifest anticleri- 
cal datorită conţinutului social de actualitate şi datorită tăişului satiric, puternic 
zeflemitor, cu funcție agitatoare. Cu această tonalitate se străduieşte autorul / traducă- 
torul anonim să-i convingă pe cititori să ia o atitudine corespunzătoare concepţiei şi 
eforturilor sale.” Textul nostru reprezintă însă cu mult mai mult, decât un manifest 
sau „un produs jurnalistic scris într-un stil pe înţelesul tuturor”.* Limbajul extrem de 
pretentios, stilul amuzant, însuflețit, îl califică drept un text literar, pe când forma lui 


! Tizenhatodik level. Nints fel-teve kihez. (Cea de-a şaisprezecea scrisoare. Nu este trecut 
către cine) In: Zakkariasnak..., 174—182, 178-179 [evidenţieri în original]. „Fordulok Te réád 
Nemet-Orszâgnak Feje, leg-bâltsebb Fejedelem! (...) Ha en Lâikus vólnék, ditsernem minden 
te Rendeleseidet, és âldanâlak; de én — egy Pap vagyok, és ott nem egyebet, hanem a” Te 
népednek jelen-val6 ’s következendő boldogtalansâgât szemlélem (...). Küld számkivetésbe 
a' meg - világosodást a’ te birodalmaidból: helyheztesd - viszsza a” Barátokat ismit 
Klastromaikba (...), engedj tellyes eröt venni a” babonaságnak, és a” régi meg-rögzött hibás — 
itélet - tételeknek; vesd alá magadat a” Szentséges Pápának, állitsd-fel a” Jesuitâk” Szerzetét; 
és — engedd őket nyakadra ülni; úgy osztán bezzeg leg-nagyobb és leg-bőltsebb Uralkodónak 
fognak tégedet festeni minden Leveleikben, mellyeket irándók lésznek! Vedd szívedre a” Te 
tartomânyaidnak javát, és boldogságát! Lehet-é valamelly nép boldog a” mellynek esze van? 
és a' mellytől tsak kevés adó tsikartatik-ki a° Papok’ számára? A” melly Butsut nem járhat? 
Az Oltárok’ szarvaira ajándékait fel-nem rakhattya? és a” melly könyves szemekkel néz az 
el-pusztult Klastromokat, és az Urnak szélyel hányattatott Oltárait? Soha sem! Mi módon 
tudhatod-meg azt, hogy mi tégye a Te alattad — való népeket bóldoggá? Tudakozd — meg a” 
Jésuitákat, ők meg-fogják néked mondani! !” 

? István Szerdahelyi, ed. coord., Világirodalmi Lexikon, volumul al 12-lea (Budapest: 
Akadémiai, 1991), 170. Manifestul a îmbrăcat forme literare de multe ori pe parcursul istoriei 
sale: el s-a formulat adesea sub formă de lirică, dialog, epistolă, poveste, pildă, satiră, travestiu. 

? Ibid. „egy közérthető stílusban megfogalmazott sajtótermék.” 

epistolară îl validează ca roman. Mai mult, se pare că el îmbină chiar mai multe 
specii ale genului romanesc. 

Astfel datorită conţinutului politic de actualitate, îl putem numi în primul 
rând un roman politic, gen deosebit de popular în secolul al XVIII-lea.' Dar textul 
prezintă similarități şi cu „romanul de stat”, dat fiind faptul că vocea ascendent- 
moralizatoare domină şi aici. Apoi şi în acest caz se procedează la speculaţii 
politico-filosofice în cadrul unei călătorii, respectiv în contextul creat ca urmare a 
unei călătorii, unde experienţele din timpul călătoriei servesc acţiunea.” Exegetul 
Antal Weber susţine că tocmai acest cadru —, călătoriile aventuroase şi abordarea în 
spiritul dialogurilor umaniste a chestiunilor legate de viaţa oficială, mixtura de 
beletristică, ficţiune şi ştiinţă — este aceea ce a făcut, ca speciile romanului politic şi 
de stat să devină atrăgătoare într-o epocă sensibilă la chestiunile politice.” Forma 
operei permite, în mod evident, şi desemnarea ei, din punct de vedere al genului, ca 
roman epistolar şi în acest sens textul este continuatorul mai multor tradiții de 
literatură epistolară maghiară: al parodiei de stil legate de numele lui Péter Pázmány, 
sau chiar al tradiției satiricelor tratate protestante de controversă religioasă, graţie 
stilului savuros, ce reproduce graiul viu şi a grosolanelor expresii de umor din 
limbajul popular, sau întorsăturilor comice cu valoare beletristică.* 

Exemplificând cu romanul Szigvărt de Dávid Barczafalvi Szabó, István 
Marg6csy a arătat că istoriografia literară maghiară ignoră cu desăvârşire puţinele 
încercări de roman şi de traducere de roman, care trebuiesc asociate în primul rând 
cu originalele germane, şi care, în calitate lor de produse ale iluminismului jozefi- 


! Lajos György, Az anekdota. A magyar regény előzményei. Tanulmányok (Bukarest: 
Kriterion, 1988), 193—194. Legat de acest aspect autorul aminteşte şi alte texte din perioada 
respectivă: Álom második Józsefről (1781), A második József az Elisium mezején (1790), 
Procurator Simon és Vinkler a másvilágon (1791). 

? Imre Nagy, Filozófia, állambölcselet, utópia, szatíra. Bessenyei György Tariménes utazása 
című regényének múűfajtörténeti háttere. In: ed. Mihály Szajbély, Mesterek, tanítványok 
(Budapest: Magvető, 1999), 68-82, 70-73. Analizând romanul Tariménes utazása scris de 
György Bessenyei din punctul de vedere al teoriei genurilor literare, autorul a arătat, că în 
roman se îmbină mai multe specii literare, respectiv caracteristicile lor variabile: mai ales cele 
ale romanului filosofic, de stat şi cel utopic. Tipul de opere, care schițează organismul statal 
sub formă de roman, a înflorit mai ales în secolele al XVII-lea şi al XVIII-lea. 

* Antal Weber, A magyar regény kezdetei (Budapest: Akadémiai, 1959), 30. 

* Lajos Hopp, A magyar levelmiifaj történetéből. In: ed. József Szauder şi Andor Tarnai, 
Irodalom és felvilágosodás, Tanulmányok (Budapest: 1974), 501-566, 507-508. Una dintre 
exemplarele-model de epistolă polemică a publicisticii religioase, model răspândit în toată 
Europa, a fost Epistolae obscurorum virorum (1516), adică faimoasele „scrisori ale oame- 
nilor obscuri”. La acest tratat satiric protestant de controversă, foarte popular, au contribuit 
mai mulți scriitori, totuşi cea mai mare parte a compus-o probabil umanistul german Ulrich 
von Hutten. Această specie a controversei s-a încetățenit rapid în literaturile naționale, iar 
scrisoarea s-a dovedit a fi un instrument valoros pentru a îmbrăca argumentele oponenților în 
haine literare. Conţinutul propagandistic al scrisorilor de controversă se intersectează şi cu 
literatura ştiinţifică teologică, ceea ce a facilitat apariția lor tipografică sub formă de manifest. 

nist, se pare, că au avut în anii 1780 o influență considerabilă asupra gusturilor 
literare ale epocii. În plus, ele au îndeplinit şi funcții estetice decisive nu numai prin 
conţinutul lor modern şi deosebit de important din punct de vedere social, dar şi prin 
prozaismul lor — care punea sub semnul întrebării ierarhia de genuri clasiciste — şi 
prin romanescul lor. Aceste opere au atins aproape toate problematicile orizontului 
literar al anilor optzeci şi au jucat un rol important în procesul, care a rescris în mod 
radical toate canoanele şi regulamentele literare ale epocii, creând posibilitatea 
valorizării unui spirit literar mai deschis.! În acest sens, Zakkariásnak... este — nu 
numai datorită conținutului, dar şi al mixturii de genuri — o compoziţie epistolară, în 
mod categoric demnă de atenție şi din perspectiva istoriei genurilor literare. 


Structură şi colaţionare 


Cadrul fictiv al operei ne este schiţat de prefața intitulată Elől-járó beszéde 
a” ki-adonak (Cuvânt înainte al editorului). Din aceasta aflăm că editorul 
corespondează de trei ani cu un prieten stabilit la Roma, pe care l-a rugat să-i descrie 
starea, moravurile şi obiceiurile acelei țări, a cărei popor „cu mintea iluminată” a fost 
mai înainte călăuza tuturor celorlalte popoare şi le-a fost superior acestora în toate. 
Cu câteva luni înainte, el a primit de la prietenul său un teanc de scrisori: scrisorile 
scribului Zakkariăs. Încă de pe acum se poate observa atitudinea distantă a editorului 
/ naratorului prim, față de firul narativ, cu ajutorul căreia el pune în mod anticipat 
sub semnul întrebării valoarea de adevăr a celor aşternute în scrisori: „Prietenul meu 
îmi scrie că acest [i. e. teanc] i-a fost înmânat de către un Prieten de-al lui, cu 
mențiunea că în realitate ele ar fi ale lui Zakkariăs, al cărui Prieten el este, şi i-a 
spus, că le-a primit de la Zakkariás însuşi (...). De altfel, eu nu ofer gaj pentru 
adevărul celor spuse de Prietenul meu, cum că, aceste Scrisori ar fi fost scrise într- 
adevăr de un Italian. Şi aşa mi-a scris de mai multe ori că la Roma iluminismul care 
Domneşte în Ținuturile Austriece nu este prea îndrăgit, şi pentru întărirea acestui 
fapt, mi-a şi trimis zilele trecute Lista cărților interzise la Roma, în care 
Documentele compuse în Austria, oricât de mari sau mici ar fi ele, sunt înscrise de la 
primul până la ultimul (...).” Aluzia vehementului fragment se referă, evident, la 


' István Margocsy, Szigvárt apologidja. In: ed. Mihály Szajbely, Mesterek, tanitvânyok..., 
151-168, 155-156. 

? EIGI-jârd beszéde a’ ki-adânak (Cuvânt înainte al editorului). In: Zakkariăsnak..., 2-3b 
[evidenţieri în original]. „Az én Barátom azt irja nékem, hogy ezt [ti. a levelcsomât] ő néki 
egy Baráttya adta, olly állitással, hogy e” valóságoson Zakkáriásé vólna, a'kinek ő Baráttya, 
és ő néki úgy mondotta, hogy ő azt önnön magától Zakkariástól kapta. (...) Egyéb-aránt én az 
én Barátom’ beszédjének igassága mellett kezességet nem vállalok, mintha tudniillik ezen 
Levelek valósággal egy Olasztól irattattak vólna. Már egynéhány ízben úgyis írta, hogy 
Rómában az Austriai Tartományokban Uralkodó világosság nem igen kedves, és ennek 
nagyobb erősségére el-is küldötte hozzám a’ napokban a' Rómában meg-tiltott könyvek’ 
Laistromát, a' mellyben az Austriából kőlt Irások, nagyok bár kintsinyek legyenek azok, 
egyről egyig fel-vagynak jegyezve (...).” Înainte de aceasta, pe pagina a doua a cărții se poate 
citi un pasaj biblic: „Ha gonoszul ssoltam, tégy tudományt a” gonoszról; ha jól szóltam, miért 
versz engemet?” („Dacă am vorbit rău, dovedeşte, ce este rău, iar dacă am vorbit bine, de ce 
mă baţi?”). loan 18:23. 

cenzura ecleziastică. Din prefaţă rezultă că şi pe pagina de titlu limba italiană figu- 
rează ca limbă de origine, doar datorită povestirii de cadru, căci figura lui Zakkariăs, 
grămăticul tainic al papei, este, potrivit fragmentului citat, de origine italiană, care şi 
îşi trimite din Roma scrisorile indignate împotriva iluminismului. Cel mai verosimil 
este că Zakkariásnak... este de fapt traducerea unui text german — amintit în treacăt şi 
la începutul studiului —, text, care a apărut, de asemenea anonim, cu un an înainte, în 
1785, sub impressum-ul Frankfurt und Leipzig, şi care provine, probabil, din conde- 
iul vreunui autor austriac, chiar vienez. 

Prefaţa editorului este urmată de sumarul scrisorilor, £’ leveleknek summăja, 
epitoma detaliată a celor 16 scrisori, apoi de Elenkus (Cuprins)? care aduce în scenă 
destinatarii scrisorilor. Aici ne întâlnim în mare parte cu apelative satirice la adresa 
unor înalți ierarhi bisericeşti: „Se trimite la Madrid, către cel mai de seamă detectiv 
al ereticilor”, „Către Domnia Sa Prim-Biciul de foc al Necredincioşilor” (scrisorile 1 
— 4), „Către un lezuit din Țară străină, la Lisabona” (scrisorile 5 — 7), „Către 
căutătorul-Prim al Ereticilor, la Madrid” (scrisorile 8 — 11), „Către Principalul de 
dinainte al lezuiţilor, la Lisabona” (scrisoarea 12), „Către Duhovnicul Regelui din 
Lisabona” (scrisoarea 13), „Către un Pastor care îşi paşte bine turma, dar pe sine cu 
atât mai bine” (scrisoarea 14), „An seine Excellentz die gnaedigste Graefin von ț** 
in W**” (scrisoarea 15), iar în ultima scrisoare „Nu este trecut către cine” 
(scrisoarea 16). După acestea se înşiră scrisorile lui Zakkariâs, furioase în ton, care i 
se prezintă şi azi cititorului ca lecturi extrem de amuzante. 

Informaţii despre structura publicaţiei aflăm din foliația trecută sub textul 
imprimat pe recto-ul foilor. Pe paginile, care ţin de praeliminaria, se poate observa o 
foliaţie diferită faţă de cea a părţii principale: în prima parte a publicaţiei, mai scurtă, 
putem vedea o foliație de tip marcat-identificat cu semnul ,,)(,, apoi, începând cu 
anunţarea scrisorilor, foliaţia respectă literele alfabetului: A — A2 — A3 — A4 — A5 
până la foliaţiile denotate cu M (lipseşte J). Aşadar, partea principală este alcătuită 
din 12 caiete, fiecare consistând din 4 perechi de folii. Partea, care se întinde între 
Elől-járó beszéde a’ ki-adonak (Cuvântul înainte al editorului) şi Elenkus (Cuprins) 
formează un caiet aparte, iar pagina de titlu i-a fost probabil adăugată ulterior.” 


! A’ leveleknek summăja (Sumarul scrisorilor), Op. cit. 4-8. 

? Elenkus (Cuprins), Op. cit. 8b. 

3 „Kiildettetett Madridba, az eretnekek leg-föbb nyomozâjâhoz”, „Fö Tisztelendă Ur 
Hitetlenek tüzes Ostorâ”-hoz (1-4), „Egy külsö Orszăgi Jesuităhoz Lisabonâba” (5-7), „Az 
Eretnekek” Fö ki-keresâjehez Madritba” (8-11), „A” Jesuitâknak ezelött volt Elöljárójához 
Lisabonâba” (12), „A” Lisabonai Király? Gyontat6 Papjâhoz” (13), „Egy Nyájját jól; de 
magát meg sokkal jobban legeltetă Pâsztorhoz” (14), „An seine Excellentz die gnaedigste 
Graefin von f ** in W**” (15), „Nints fel-teve kihez” (16). 

* Borsa, Gyakorlati tudnivalók.. 15. Foliaţia s-a întrebuințat în general doar în prima 
jumătate a caietului, şi de multe ori şi pe prima pagină a celei de-a doua jumătăți, dar nu mai 
departe. Şi aici se poate constata aceeaşi practică. 

5 Op. cit. 13—14. În cazul publicaţiilor vechi este un fenomen adesea întâlnit ca pagina de titlu 
să fie adăugată ulterior la corpul cărții. În plus, se poate observa o practică generală în 
separarea părții principale a publicaţiei de părțile, care o precedă (introducere, cuvânt-înainte, 
dedicație etc.), respectiv de cele, care îi urmează (epilog, index, cuprins etc.) — de liminaria — 

Aceeaşi concluzie este sprijinită şi de numerotarea utilizată: în praeliminaria numero- 
tarea din partea de jos a foii apare numai pe recto (până la a treia pagină a Sumaru- 
lui), astfel că această parte se compune numai din 16 pagini. În schimb, în partea 
principală numărul apare şi pe verso, în colţul din dreapta sus, până la pagina 182. 


ser fi trebuit mai degrabă să se ascundă cu ea” — Reflecţiile unui cititor critic 


Legat de textul nostru merită însă discutat şi un alt aspect. Este vorba despre 
receptarea lui în epocă, interesantă şi din prisma istoriei lecturii şi a mentalităților, 
căci opera s-a născut într-o perioadă, în care se poate identifica o schimbare în 
cultura cititului față de perioada precedentă. În anii 1770, -'80, literatura ecleziastică 
trece progresiv în plan secund şi comunităţile de cititori se interesează mai accentuat 
de literatura jozefinistă de limbă franceză şi germană a iluminismului.” Examinând 
cataloagele şi înscrisurile librăriilor, Geza Fülöp a stabilit că cititori maghiari se 
interesau în acea vreme mai ales de apreciata literatură de manifest din Viena şi din 
Leipzig-ul perioadei jozefine. Prezenţa covârşitoare în registre a pamfletelor 
anticlericale şi scrierilor masonice sugerează faptul, că literatura iluministă care se 
revarsă de aici, a fost cea mai căutată în rândurile acestor cercuri largi.” În mod 
evident, şi Zakkariásnak... îşi are locul printre asemenea lecturi apreciate, având ca 
subiect tocmai critica religioasă de factură voltairiană şi atacul tăios împotriva 
fanatismului religios. Însă în ceea ce priveşte recepţia ei, textul, care ni s-a transmis, 
provine din condeiul unui autor, care a respins hotărât atare scrieri. Şi totuşi, critica 
de înclinaţie negativă ne confirmă în mod indirect anvergura, pe care textul nostru a 
primit în epocă. 


fapt, care are repercusiuni şi asupra foliației, din moment ce înaintea părții principale se 
includeau caiete dotate cu alt semn. Toate acestea atestă vechea practică tipografică, pe 
parcursul căreia, în cazul volumelor de mari dimensiuni, părțile introductive (praeliminaria) 
se culegeau ulterior împreună cu pagina de titlu. Ordinea corectă a foilor se asigura prin 
indicarea perechilor de folii: pe lângă foliaţie se trecea şi numărul din cadrul caietului (de ex. 
A1, A2, etc.) — ca şi în cazul publicaţiei analizate de noi. 

' Publicaţia mai comportă la început o pagină, la sfârşit două pagini goale, deci suprafeţe 
neimprimate. 

? Ilona Paveresik, A “megvilágosodott” irók munkái a pesti kânyvkereskedelemben. In: ed. 
Attila Debreczeni, Folytonossag vagy fordulat? (A felvilágosodás kutatásának időszerű 
kérdései) (Debrecen: Kossuth Egyetemi Kiadó, 1996), 81-87, 82-84. Respectiv Géza Fülöp, 
A magyar olvasóközönség a felvilágosodás idején és a reformkorban (Budapest, Akadémiai, 
1978), 26-28. Indicații referitoare la răspândirea din ce în ce mai largă a noii literaturi 
iluministe obținem şi din faptul că, pe când la începutul anilor 1770 replicile autorilor 
ecleziastici la documente de acest fel se scriau încă în latină, de la mijlocul anilor 1780 ele se 
scriu deja în limba maghiară, fiind dedicate unui public mai larg. Cartea, în perioada care ne 
interesează, este în primul rând o lectură, care popularizează noile idei sau care îi amuză, îi 
delectează, dar în acelaşi timp îi organizează şi îi educă pe cititori, folosindu-se de povestiri 
cu subiect laic. 

* Op. cit. 71. 

Un critic al lui Zakkariăsnak... se poate identifica în călugărul servit Leó 
Szaicz, oratorul religios al mănăstirii din Eger — un apologet renumit - notoriu al 
vremii, ager la ochi şi cu sensibilitate aproape paranoică! — care şi-a compus tratatul 
apologetic de inspirație istorică intitulat Igaz Magyar în anii următori edictului de 
toleranță. Tema acestei opere în mai multe volume este, conform titlului, devoțiunea 
Mariană a maghiarilor, dar autorul se străduieşte de fapt să demonstreze — pe baza 
unor argumente istorice şi polemizând chiar şi cu autorii din secolele al XVI-lea şi al 
XVII-lea ai Reformei — că Biserica Catolică este singura în măsură să ofere 
mântuire” şi că adevăratul maghiar nu poate fi decât un bun Catolic. 

Szaicz şi-a terminat studiile la Viena în a doua parte a anilor 1760, deci 
broşurile politice respective nu au reprezentat noutăți pentru el. Pe atunci însă nu se 
îngrijora prea tare de influenţa în plan intern a iluminiştilor germani şi austrieci.” 
Atitudinea lui s-a schimbat abia la mijlocul anilor 1780, când — parafrazând 
cuvintele lui — nu se mai putea „râde din depărtare” pe seama iluminiştilor. În aceşti 
ani el a compus continuări ale tratatului Igaz Magyar”, dar şi manifestul cu titlul Más 
is igaz magyar“, în care enumeră problemele provocate de „noutăţi”, pe care le-a 
expus în primul rând în note de subsol. Aici a formulat judecăţi de valoare din punct 
de vedere ecleziastic, religios şi de disciplină religioasă asupra celor mai diferite 
cărți, asupra manifestelor de acasă şi din străinătate şi asupra ziarelor.” 

Ca urmare a apariţiei volumelor Igaz Magyar, între Szacsvay şi Szaicz a 
debutat o polemică pe marginea interpretării bazate pe identitatea confesională, pe 
care Szaicz o dă conceptului de națiune. Polemica a apărut mai întâi în revista 
Pozsonyi Hírmondó, apoi s-a continuat pe paginile periodicului Magyar Kurir şi în 
volumele care continuau Igaz Magyar. Ulterior în polemică s-au implicat şi alții, cu 


! Ferenc Bíró, A felvilágosodás korának magyar irodalma, Ediţia a patra (Budapest: Balassi, 
2003), 150-151. 

? Ilona Paveresik, Szaicz Leó a felvilágosodás irodalmâărol, Magyar Könyvszemle 2 (1997): 
167-186, 167. 

3 Op. cit. 169. 

* Ibid. „(...) tăvulrul nevetni”. Citatul provine din textul Más is igaz Magyar, scrisă de Szaicz. 
Olga Granasztói, Cenzura, hitvedok, konyvkereskedok és olvasók. In: ed. coord. Mihály 
Szegedy-Maszâk, ed. László Jankovits, Geza Orlovszky, A magyar irodalom történetei I. A 
kezdetektől 1800-ig (Budapest: Gondolat, 2007), 656-667, 658. Apologetica a reacționat încă 
din anii 1770 la difuzarea rapidă a noilor vederi, în primul rând antireligioase. Condamnarea, 
de către oponenții Bisericii a lecturii lipsite de implicaţii sociale, tratate ca un otium, a fost 
completată, pe drept motiv, de teama secularizării de anvergură şi a abandonării valorilor 
creştine, ambele intermediate prin lectură. 

* Ilona Paveresik, Szaicz Le6..., 169. Szaicz Leó a scris Igaz Magyar probabil între 1783- 
1784. Volumul al II-lea a apărut în 1788; manifestul intitulat Más is igaz magyar a fost 
publicat în 1789. Volumul al III-lea din Zgaz Magyar a apărut în 1789, pe când cel de-al TV- 
lea volum a văzut tiparul în 1790. 

6 Más-is igaz Magyar irá Kalapătstis György. Mohilóban, MDCCXXXIX. Esztendben. 

7 Ilona Pavercsik, Szaicz Leó..., 169. 

versuri zeflemitoare, cu argumentaţii de drept, de istorie a Bisericii şi de teologie. 
Toate reflecţiile, pe care oratorul religios le-a formulat în Igaz Magyar (şi) împotriva 
lui Szacsvay, trebuie interpretate ca luare de atitudine în contextul acestei contro- 
verse. În multele volume ale cărţii sale, Szaicz condamnă vehement ziaristica 
vremii, de cele mai multe ori referindu-se la vienezul Magyar Kurir, redactat de 
Szacsvay, şi la suplimentul literar al acestuia, Magyar Musa. El îşi legitimează tonul 
polemic spunând că batjocura oponenților l-a determinat să acționeze astfel, căci 
revista Magyar Kurir i-a „denigrat şi ocărit” pe „papişti” necontenit şi „fără un pic 
de îndurare”. Pe Szacsvay îl include în repetate rânduri printre Aufklărungs- 
fanteziştii, care zilnic îmbrobodesc mulțimi şi le prostesc, şi îşi îndreaptă fiecare 
faptă şi putere spre a corupe tot binele din lume, a importa şi răspândi tot felul de 
„câineli”, pentru ca, în general, să distrugă creştinismul în întregime.” Szaicz repre- 
zintă o atitudine ultra-conservatoare, care respinge cu rigiditate orice ideologie nouă. 
De aceea, el îşi propune ca scop pentru cartea sa să împiedice îmbrobodirea oame- 
nilor de către Aufklărungs-fantezişti, deoarece, în opinia lui, „nu există (...) fantezişti 
mai mari decât ei şi nu există şi nici nu poate exista un fanatism mai mare decât 
Aufklărung-ul de acum.” 

Szaicz examinează textul intitulat Zakkaridsnak... într-o lungă notă de 
subsol, şi îl aminteşte de nenumărate ori în cele patru volume. Din precizările lui nu 
se poate totuşi reconstrui o imagine clară a oponentului. Un soi de ezitare se observă, 
de exemplu, în felul în care Szaicz tratează problema apartenenţei confesionale a 
traducătorului (care, de altfel, în impressum se numeşte pe sine eretic). 

În unele cazuri el accentuează identitatea confesională protestantă a lui 
Szacsvay şi prin aceasta interpretează gestul traducerii în mod irevocabil ca pe un 
atac al protestanților împotriva catolicismului, damnându-i pe primii deoarece 
răspândesc şi traduc multele cărți „de nimic” cum ar fi cele ale lui Vitola, Ejbel, 
Rautenstrauk şi Hoffmann. După părerea lui, inutil se făleşte Szacsvay cu toleranța 
şi iubirea de aproape, căci de fapt chiar el păcătuieşte cel mai mult împotriva 
acestora atunci, când „îşi bate joc şi îi denigrează necontenit pe Papişti aproape în 
toate ziarele (...)”” Astfel, Szaicz prezintă propria sa postură critică doar ca apărare, 
motivând că dacă protestanții i-ar reproşa intoleranță, el le-ar răspunde în primul 


! Deja Elek Jakab face menţiune de polemica în cauză. Cf. Elek Jakab, Szacsvay Sándor V...., 
321-346. 

? Az Igaz Magyarnak II. Része, iră Măriafi István. Igaz Magyar, vagy is: Az igaz 
magyaroknak Máriához, az ö nagy aszszonyokhoz, és nagy pátronájokhoz-való különös 
dhetatossăgărul, és a’ mostani ujsăgokrul. II. Rész, melly szóll Sz. Istvánrúl, és egy kitsinyt a’ 
regi, 's-mostani Sz. Istvân-tagadokrul is. Párisban és Berlinben, 1788, 38. „a pápistákať” 
„turhetetleniil motskolta, piszkolta (...).” 

* Măs-is igaz Magyar..., 67. „nintsenek (...) nagyobb fantasztâk, mint ők, és nintsen, nem-is 
lehet nagyobb fanatizmus, mint a mostani Aufklerung.” 

4 Op. cit. 32. 

5 Az Igaz Magyarnak II. Resze..., 40. „a” Pápistákat sziintelen tsúfollya, motskollya majd 
minden újságában (...).” 

rând, că nu scrie împotriva protestanților în general, ci numai împotriva unora: „doar 
împotriva acelora, care îşi bat joc şi îi ocărăsc pe Papişti, ca, de exemplu, Sletzer, 
Nicolai, dintre Germani, (...) Magyar Kurir, Zakkariăs, P. Emiliân, etc., dintre 
Maghiari.” Cu referire la idealul toleranței, în vogă în aceea perioadă, el arată de 
mai multe ori, sprijinindu-se pe evidențieri concrete de text, unde anume încalcă 
textul Zakkaridsnak... prevederile edictului de toleranţă religioasă. Astfel, de exemplu, 
legat de „scrisorile de iertare compuse la Roma”, Szaicz consideră, că traducătorul 
„denigrează Indulgenţele, adică Pelerinajele, care formează la noi o ramură a 
devoţiei (...).” 

În unele pasaje în schimb se poate constata o interpretare inedită a aparte- 
nenței confesionale, din moment ce pe alocuri Szaicz îl numeşte pe traducător „de 
religie porcină”: „el se numeşte pe sine Eretic, dar nu specifică dacă este de religie 
Augsburgică, Elvetină, Greacă, ludaică sau Turcească? eu cred că nu este nici una 
dintre acestea, ci a fost, într-un cuvânt, după cum am citit în altă parte, un om de 
religie porcină. EPICURI, DE GRECE PORCUS este atât Autorul, cât şi 
Traducătorul (...)* În alt loc Szaicz echivalează critica ritualurilor Catolice cu un 
atac îndreptat împotriva culturii creştine în general, apreciindu-i pe autorii unor 
asemenea opere drept diletanţi, care sunt doar „oameni trupeşti, homines animales, 
(...) oameni-porci, care nu le înţeleg pe cele, ce ţin de suflet.” 

Alături de opera intitulată Az ízének a purgatoriumhoz-valo utazása, el se 
referă de mai multe ori la textul nostru ca la „Două [texte] ale porcarilor”.” Pentru a 
demonstra această aserțiune, criticul evidenţiază cele mai grosolane fragmente ale 
operei. Astfel, ca să exemplifice diletantismul şi lipsa de respect dovedite de Szacsvay, 
el compară traducerea cu originalul şi citează mai multe pasaje în care traducătorul 
comunică cu originalul — şi aşa condamnat — într-o traducere şi mai grosolană. Vezi: 
„Ei mint cum că scrisorile de iertare compuse la Roma (...), urmez [cuvintele] 
domniei tale, n-ar valora nici rahat în viaţa de apoi.” Szaicz adaugă în două locuri 
chiar: „În versiunea Germană apare numai că nu valorează nimic." Indignat, el 
atrage atenţia şi asupra faptului, că traducătorul se pretează la a-l denigra şi pe 


! Op. cit. 15-16. „tsak ollyak ellen, kik a” Pâpistăkat tsak tsufollyăk, piskollyâk, mint p. o. a 
Németek közzül Sletzer, Nikolái, (...) a? Magyarok közzűl a” Magyar Kurir, Zakkariăs, P. 
Emiliân ’s g t.” 

? Op. cit. 37. „az Indulgentziákat, vagy'is a Bútsúkat motskollya, melly nálunk hitnek 
âgazattya (...).” 

* Op. cit. 36-37 [evidenţieri în original]. „maga magát Eretneknek nevezi, de nem tezzi 
hozzá, ha Aukspurgi, Hetvetziai, Görög, Zsidó, vagy Török vallású é? én azt tartom, hogy 
edgyik sem ezek közűl, hanem egy szóval, a' mint másutt olvasstam, disznó-valású ember 
vólt. EPICURI, DE GREGE PORCUS mind a” Szerző, mind a’ Fordito (...).” 

4 Más-is igaz Magyar..., 119. „testi emberek, homines animales, (...) disznó-emberek, kik 
nem értik azokat, mellyek a” léleké.” 

` Ilona Pavercsik, Szaicz Leó. .., 44—45. „Két disznósdi.” 

6 Az Igaz Magyarnak II. Része..., 37 [evidențierea autorului, O. A.]. „Azt hazudgyák, hogy a 
Romában készültt párdon-levelek (...) a? más világon, követem kigyelmedet, szart sem 
érnének. (...) A Németben tsak úgy vagyon, hogy semmit sem érnek.” 

Sfântul Anton, când îl numeşte „Sfântul Anton din Padova, făcător al multor copii 
frumoşi.” 

Indignat, el protestează apoi împotriva afirmațiilor deosebit de satirice 
formulate de traducător la adresa papei, care se pot citi în cea de-a cincea scrisoare 
din Zakkariásnak...: „Eu nu-mi dau seama cum s-a pretat (Împăratul) la un asemenea 
gând, ca oricine să fie liber să facă copii şi fără acordul Papei (...). Deoarece Sfinţia 
Sa nu poate face nimic; în mod voluntar, deci (...) El a cedat Episcopilor Împăratului 
încă de pe atunci această putere, ca să-i dea oricui libertatea de a face copii, fiecare 
câţi vrea şi cui vrea. Atare [locuri] sunt mai multe în Scrisorile lui.” Tăişul satiric al 
traducerii îl înfurie pe Szaicz şi fiindcă prin aceasta traducătorul le-a oferit 
protestanților un pretext de a calomnia papiştii.” 

Concepţia pe care oratorul religios o dezvoltă la adresa textului nostru si pe 
care o expune în notele de subsol, nu poate fi rezumată ca una pur ecleziastică. 
Textul lui Szaicz este, după toate semnele, o hotărâtă critică din punct de vedere 
Catolic. Deşi se străduieşte să prezinte opera oponentului său ca pe un atac împotri- 
va culturii universale creştine, în fundalul gestului lui Szacsvay el sesizează totuşi, în 
mod vizibil, o concepție protestantă. 

Critica lui Szaicz este un exemplu reprezentativ şi pentru cât de contradicto- 
rie este relaţia care se stabileşte, în această perioadă, între intelectualitatea eclezias- 
tică şi laică, între literatura ecleziastică şi iluminism. Textele de acest tip pot conta 
pe cititorii neliniştiți, dar şi pe cei care sunt printre oamenii bisericii. Ba chiar, mai 
ales pe aceştia — şi nimic nu o demonstrează acest lucru mai bine, decât faptul, că 
observaţii critice la adresa lor putem citi aproape exclusiv din condeiul celor din 
urmă. În mod paradoxal, în cazul nostru Szaicz este cel care atrage de fapt atenția 
asupra a tot ceea ce el însuşi contracarează, şi cu care se confruntă. 

Oratorul religios vede în publicaţie o sursă de pericole, o percepe ca pe o 
acţiune performativă, şi, luând o poziţie defensivă, consideră, că este de datoria lui 
să reacționeze la asemenea texte. Corespunzător, discursul critic se formulează în 
termeni bisericeşti, de disciplină ecleziastică, dar, în mod interesant, sistemul argu- 
mentativ incorporează şi considerente de alt tip: autorul — mai ales pe firul valorizării 
conceptelor de toleranţă şi intoleranţă — îşi fundamentează judecăţile de valoare pe 
aceleaşi idei aflate la modă în epocă şi pe aceleaşi edicte imperiale, pe care se 


! Tbid. „sok szép fiakat tsináló Pádvai Szent Antal.” 

? Op. cit. 38. „En nem tudom, hogy vetemedett illyen gondolatra (a' Tsászár) hogy a’ Pápa 
engedelme nélkül-is szabad légyen akárkinek gyermeket tsinálni (...). Mivel ö Szentsége 
semmit sem tsinálhat; tehát önként, (...) örömest által engedte a” Tsăszăr” Püspökjeinek már 
azután ezt a” hatalmat, hogy akár kinek szabadságot adhassanak, a” gyermek-tsinálásra, kiki a 
mennyi, és a” kinek akarna. Illyen több-is vagyon az 6 Leveleiben.” 

* Ibid. „Şi totuşi aud că Protestanții s-ar bucura foarte mult de această carte, mai ales la 
Miskolc, Patak, etc., şi că citând din ea, tare i-au mai zeflemit pe Papişti, când ar fi trebuit mai 
degrabă să se ascundă cu ea.” „Meg-is hallom, hogy ennek a” könyvnek nagyon 5riilenek a 
Protestânsok kivált Misk6ltzon, Patakon 's a” t. °s hogy abbul nagyon tsufoltăk a” Pâpistâkat, 
holott inkább el-kellett vólna nekik bújni vele.” 

bazează şi rațiunea argumentativă a lui Zakkariásnak....! Şi, cu toate că evită în mod 
conştient să confere textului o alură de compoziţie literară, critica lui face totuşi uz 
de elemente de teoria literaturii şi traducerii, cu scopul de a-l desființa. Cu alte 
cuvinte, atunci, când Szaicz le prezintă ca pe nişte compoziții diletante, el se 
străduieşte să dovedească din mai multe perspective, că opere de acest gen nu au 
drept de existență literară. 

În virtutea caracterului compozit al sistemului argumentativ, pe care îl 
elaborează şi utilizează, discursul lui Szaicz — care cunoştea profund ideile vremii —, 
poate fi estimat ca fiind drept o formulare a unei versiuni locale, sui generis, a 
iluminismului. Astfel, atât textul de bază ales de noi, cât şi critica acestuia devin 
documente de epocă incitante, referitoare la percepția contemporană a ideilor 
iluministe şi la literatura maghiară de la sfârşitul secolului al XVIII-lea. 


! Zoltán Lukácsi, Egy ismeretlen Apor. Apor Jozsef (1759-1813) prédikációi, 
Irodalomtörténeti Közlemények 4—6 (2005): 494-503, 503. Scrierile autorilor ecleziastici 
reprezintă mai mult decât o pecete negativă asupra iluminismului. Ele adoptă — în mare parte 
de nevoie — şi tehnicile argumentative ale epocii, sistemul ei ştiinţific mai actual şi mai 
diversificat. Cu alte cuvinte, ele vorbesc diferit într-o lume aflată în schimbare. Acelaşi lucru 
îl sugerează şi Ferenc Biró, A felvilágosodás korának... 157-158. Deoarece autorii 
ecleziastici sunt nevoiţi, în scopul unei argumentații de efect, să-şi adapteze discursul la cel al 
oponenților, ei ajung să reprezinte o serie de opinii noi, care nu mai pot fi considerate 
manifestări ale religiozității tradiționale. 

Rezumat: studiul prezintă un colligat provenind din a doua jumătate a secolului al 
XVIII-lea, păstrat la secția de Colecţii Speciale din Biblioteca Centrală Universitară 
„Lucian Blaga” din Cluj-Napoca. Colligatul conţine o serie de materiale didactice 
auxiliare ale iezuiţilor, printre care se numără şi patru drame de şcoală, probabil 
dramele pierdute ale episcopului József Mârtonfi (1746-1815). 

* 


În acest studiu aş dori să prezint un colligat foarte interesant, intitulat Iskolai 
drámák, latin versek, oratiok (Drame de şcoală, poezii latine, oraţii). Colligatul se 
află în patrimoniul Bibliotecii Centrale Universitare „Lucian Blaga” din Cluj, secţia 
de Colecţii Speciale, fiindu-i alocată cota Ms 354. Autorul / autorii nu sunt specifi- 
caţi. Manuscrisul conţine texte scrise în a doua jumătate a secolului al XVIII-lea 
(până în 1773), care nu au fost publicate până în prezent. Are format in quarto, 
legat în carton, numărând 193+3 file. Volumul a ajuns la Biblioteca Centrală 
Universitară din colecţia Societăţii Muzeului Ardelean. 

Colligatul este produsul legării împreună a 39 de fascicule, de întindere şi 
dimensiuni diferite. În ceea ce priveşte conținutul, textele par să fi servit ca auxiliare 
didactice utilizate de Ordinul lezuit.” Numele ante-menţionat al colligatului ilustrea- 


! În momentul redactării prezentului studiu beneficiam de o bursă POS DRU 6/1.5/8/4: 
„STUDII DOCTORALE, FACTOR MAJOR DE DEZVOLTARE AL CERCETĂRILOR 
SOCIO-ECONOMICE ŞI UMANISTE”, co-finanţată de FONDUL SOCIAL EUROPEAN 

? Până la desfiinţarea Ordinului Iezuit (voi reveni la sfârşitul studiului cu explicaţii asupra 
constatării mele). 

* În colligat întâlnim de mai multe ori referințe la Ordinul Iezuit: apare în numeroase cazuri 
prescurtarea devizei iezuite „Omnia ad Majorem Dei Gratia” (O.A.M.D.G.). Pe lângă aceasta 
există referiri concrete la Academicum et Universitatis Collegium din Buda, ca loc în care au 
fost reprezentate dramele. Numele colegiului apare şi pe pagina de titlu a orației închinate 
împăratului Iosif al II-lea (Oratio Panegyrica in laudem Josephi Secundi Caesaris Augusti 
Provincias Suas Virtute et Exemplo Lustrantis Dicta Coram Admodum Reverenso ac 
Clarissimo Pa: Joanne Bapt. Gottgeisl. Scholarum Humaniorum Praefecto e Societate Jesu 
AA. LL. & Philosophia nec non SS. Theo. Doctore ac tota facultate inferiori sub Reverendo 

ză în mare parte conținutul volumului, dar nu îl acoperă în întregime. Limba textelor 
este, cu unele excepții, latina. În colligat s-au mai ataşat şi patru poezii maghiare, 
lipsite de titlu, încadrabile în genul literar al epistolei, care i-au fost adresate lui 
János Tordasi Sajnovics? la Nagyszombat.* În aceste poezii, autorul elogiază pe de o 
parte opera şi activitatea lingvistică a lui Jânos Sajnovics, iar pe de altă parte, îl 
îndeamnă pe acesta să continue corespondența inițiată. 

Celălalte texte maghiare din colligat sunt: Szomorú level mellyel Hunyadi 
Máyás a Prágai tmlăczben való állapottyáról az Annyăt tudosittya, text atribuit lui 
László Beniczky” şi poezia Leander kedves Attyânak Clemonnak halálát sirattya $ 

Colligatul se continuă cu zece orații în limba latină (elogii adresate Mariei 
Tereza şi lui Iosif al II-lea; un elogiu dedicat amintirii arhiepiscopului György 
Sz&csenyi” şi elogii în onoarea oraşului Buda). Acestea sunt probabil incluse în scop 
didactic şi ilustrativ, dat fiind că pe marginile textelor apar şi adnotări care 
marchează ce părți ale discursului oratoric reprezintă fiecare segment textual 
(exordium, propositio, confirmatio, peroratio). 

Între textele colligatului găsim şi serii tematice de tipul manualelor şcolare: 
partea intitulată Succinta Methodus Libros utiliter Legendi? este de fapt o listă de 
cărți utile pentru studierea diferitelor genuri literare (poetică, retorică, epistolă, 
istoriografie). O secțiune asemănătoare listează cei mai importanți autori greci, 
francezi, germani şi englezi,” iar partea intitulată Catalogus Librorum..." grupează 


Rhetorices Moderatore Josepho Martonfi. A Praenobili ac Perdocto Domino Gabriele 
Rotterstain Hungaro E comitatu Hevesiensi Tulliana Eloquentia In primmum annum 
Auditore) şi în orația dedicată fondatorului acestui colegiu. 

' Iskolai drámák, latin versek oratiok 140" 145" (în cele ce urmează Iskolai drámák). 

? János Sajnovics (1733-1785), astronom şi lingvist iezuit, care a participat împreună cu 
astronomul imperial Maximilian Hell la expediţia polară iniţiată de regele danez şi de 
Societatea Științifică din Copenhaga. Pentru aceasta vezi Kisbân Emil: Tordasi és Kálóczi 
Sajnovics János (Budapest: Királyi Magyar Egyetemi Nyomda, 1942). În timpul expediției, 
la îndemnul lui Hell, Sajnovics începe să studieze relațiile lingvistice dintre maghiară şi 
laponă, rezultatele fiind prezentate în lucrarea Joannis Sajnovics S. J. Ungari Tordasiensis 
socii Demonstratio idioma Ungarorum ét Lapponum idein esse, care devine primul studiu de 
lingvistică comparată fino-ugrică din ţară. 

* Din 1771 şi până în 1773, când s-a desființat Ordinul Iezuit, Sajnovics a locuit la 
Nagyszombat (Kisbân, Tordasi es Kăloczi Sajnovics, 51-52). Aşadar, poeziile despre care 
vorbim au fost scrise în această perioadă. 

* Iskolai drámák 146r-146v. 

$ László Beniczky este numit de mai multe ori în colligat (v. şi nota 39). 

6 Iskolai drámák 147-148". 

7 A fondat, în 1787, Academicum et Universitatis Collegium din Buda. István V. Nagy: “A 
Jézus Társaság budai gimnáziuma” Távlatok 63 (2004)/1, Supliment: 16-31, 
http://w3.externet.hu/~tavlatok/63 1 1papie.htm. 

* Iskolai drámák 9. 

? Auctores Graeci praecipui, Iskolai drámák, 69; Auctores Galli, Ibid., 70; Auctores germani, 
Ibid., 71; Nonnulli auctores Angli, Ibid., 72. 

' Iskolai drámák 83r-94v. 

autorii pe criterii de gen literar şi temă (cine a scris despre istoria diferitelor imperii 
şi ţări). Există şi un scurt capitol dedicat punctuaţiei, completat cu lecții de ortogra- 
fie, numere romane, unităţi de măsură şi greutăţi, şi denumiri ale lunilor anului.! 
Varietatea tematică a volumului este amplificată de un compendiu despre drame; 
care este completat de o serie de Observationes Poeticae de Dramate; observaţii 
asupra redactării de epistole, patru fabule, diferite versuri“ (ode, o elegie), etc. Un 
segment interesant al colligatului descrie diferitele produse de curăţare corporală şi 
cosmetice, modalități variate şi alternative de tratare a unor afecţiuni (pentru 
păstrarea vederii, împotriva ochilor înlăcrimaţi, etc.).” Mai sunt enumerate lichide şi 
ustensile, şi sunt prezentate dozele exacte ale ingredientelor necesare în prepararea 
fiecărui ser în parte. De exemplu, pentru parfumarea corpului şi hainelor ni se 
recomandă, printre altele, apa de trandafir sau mirtul; mierea, laptele şi albuşul de ou 
pentru albirea tenului la femei; sarea pentru albirea dinților; lichidele pe bază de sulf, 
smirnă sau ambră pentru întinerirea feței, etc. 

Însă, din perspectiva analizei de faţă, cea mai semnificativă parte a colliga- 
tului o reprezintă cele patru drame de şcoală, dat fiind că pe urmele lor a fost găsită 
colecția descrisă aici. Pornind de la următoarea referință din volumul Történelem a 
szinpadon, s-a urmărit identificarea unei drame necunoscute avându-l ca subiect pe 
regele Matei Corvinul: „Nu de mult s-a descoperit acel text latin (Matthias 
Corvinus) care a fost reprezentat pe scenă la Buda, pe 30 decembrie 1772. (...) În 
cele şapte scene un rol important îi revine visului, ca şi în cazul piesei clujene din 
1702. Cota lui este Ms 354. Biblioteca Academiei, filiala Cluj-Napoca”. Drama în 
cauză a fost de fapt găsită în colligatul /skolai drámák, latin versek, oratiok, la secţia 
de manuscrise a Bibliotecii Centrale Universitare „Lucian Blaga” din Cluj, iar 
ulterior (cu sprijinul cercetătorilor Márta Zsuzsanna Pintér şi Tamás Fejér) am reuşit 


! Ibid., 10-11. 

? Tbid., 11-12". 

? Ibid., 40"-54". 

* Ibid., 13". 

* Fabula LI" de Leone et Culice. Versibus iambicis Phaedrini, (Ibid., 194"). Fabula 2” de 
Urso et Eremito. Versibus Elegiacis, (Ibid., 194'-195"). Fabula 3“ de Cerva et Cervula. 
Iambis scenariis Phaedrinis, (Ibid., 38"). Fabula 4ta De Pullo, Gallo et Vulpe. lambis 
Phaedrinis, (bid., 38"). 

é La sfârşitul colligatului (pe o pagină nenumerotată) este lipită o poezie de 6 strofe, care 
alcătuieşte o unitate aparte față de celelalte părți. Titlul ei este Hoc dicolos tetrastrophos; data 
trecută este 2 iulie 1766. 

7 Ibid., 59, 68. 

* Sursa acestor modalităţi de tratament şi seruri se poate retrasa probabil până la cele 37 de 
volume din Naturalis Historia a lui Plinius Maior. 

” Imre Varga şi Márta Zsuzsanna Pintér, Történelem a színpadon. Magyar történelmi tárgyú 
iskoladrámák a 17-18. Században (Budapest: Argumentum Kiad6, 2000). 

10 Varga şi Pintér, Történelem a színpadon, 122. („Nemrég került elő az a latin szöveg 
(Mathias Corvinus), amelyet Budán, 1772. december 30-án mutattak be. (...) A 7 jelenetben 
nagy szerepe van az álomnak, akárcsak az 1702-es kolozsvári darabban. Jelzete: Ms. 354. 
Kolozsvári Akadémiai Könyvtár”) 

şi identificarea autorului ei.' Foarte probabil colligatul păstrează dramele scrise de 
episcopul Mârtonfi, considerate până azi pierdute — ceea ce face volumul mai 
interesant şi mai valoros. 

Jozsef Mârtonfi” s-a născut în 1746 la Sâncrăieni. Şi-a început studiile în 
1752, la Mindszent, iar mai apoi, în 1758 îl regăsim în gimnaziul iezuit din Odorheiul 
Secuiesc. Între 1761 şi 1763 a fost elev al gimnaziului iezuit din Cluj. În octombrie 
1763 devine membru al Ordinului Societăţii lui Hristos, şi, ca urmare, începe 
noviciatul la Trenčín, unde stă până în 1765. De aici este transferat la Nagyszombat, 
unde depune primul legământ monahal, după care, în 1767 îşi continuă studiile la 
Viena. Între anii 1770 — 1771, respectiv 1772 — 1773, Mărtonfi este dirigintele claselor 
de gramatică şi ulterior, de retorică de la gimnaziul din Buda. 

Ca urmare a desființării Ordinului lezuit, în 1773, Mârtonfi se întoarce în 
Ardeal, unde este numit mai întâi profesor de matematică la Cluj, iar ulterior, în 
1776, regens al seminarelor la Alba Iulia. În acelaşi an este îl găsim la Sibiu, unde 
lucrează ca profesorul de matematică al orfelinatului.* Din 1777 şi până la sfârşitul 
vieţii, îndeplineşte şi oficiul de cenzor, iar în 1779 este însărcinat ca, în calitate de 
director general al şcolilor de stat (Inspector primarius Scholarum Nationalium), cu 
rang de consilier regal,” să actualizeze învățământul transilvănean în acord cu noul 
sistem introdus deja în celelalte regiuni ale imperiului. Pentru meritele sale în 
domeniu, Mârtonfi primeşte în 1786 titlul de consiliarius regal şi gubernial, iar în 
1798 este ales episcop. 

Activitatea lui Mârtonfi a fost apreciată şi de Ágoston Ötvös," care a 
subliniat: „Din câte ştiu, doar două dintre scrierile literare ale episcopului au apărut 
la tipar: a) elogiul funerar, în limbă germană, pe care l-a pronunţat lângă rămăşiţele 
pământeşti ale reginei Maria Tereza; şi b) minunata scurtă compoziţie lirică pe care 


a improvizat-o lângă masa de lucru a lui Ábrahám Barcsai, la Csóra”.” Tot printre 


! Cu sursele dramei Matthias Corvinus, trama ei şi rolul pe care îl îndeplineşte în dramă 
personajul Hunyadi Mátyás m-am ocupat într-un studiu anterior: Kinga Papp, “Mátyás király 
egy 18. századi latin drámában” in Erdély Reneszânsza, Csilla Gábor, Katalin Luffy, Gábor 
Sipos ed., (Cluj-Napoca: Societatea Muzeului Ardelean, 2009) 185-194. 
? Viața şi opera acestuia au făcut obiectul cercetărilor lui Lajos György, care a pregătit şi o 
monografie apărută la tipar anul trecut, responsabilul de volum fiind Tamás Fejér. Lajos 
György: Fejezetek Mártonfi József erdélyi püspök (1746-1815) életrajzából (Budapest: 
METEM. 2009). 
? Lajos György, Fejezetek Mártonfi József..., 19—41. 
* Lajos György, Fejezetek Mártonfi József ..., 43—101. 

Lajos György a fost cel care a apreciat la valoarea lor reală atât rolul îndeplinit de Mártonfi în 
această calitate cât şi activitatea lui de restructurare a învățământului public, v. Ibid., 103—154. 
é Ágoston Ötvös, “Mártonfi József erdélyi püspök”, Kolozsvári Közlöny 110, (1857): 443 şi 
Ötvös Ágoston, “Mârtonfi József erdélyi püspök ”, Kolozsvári Közlöny 111, (1857): 447. 
7 Ágoston Ötvös, „Mârtonfi erdélyi püspök”, 447. („Írói munkái közöl tudtommal, 
nyomtatásban csak kettő jelent meg: a) azon német gyászbeszéde, melyet Szebenben Mária 
Terézia királynő hamvai felett tartott és b) ama gyönyörű kis versezete, amelyet Csórán 
Barcsai Ábrahám író-asztalánál rögtönzött”) 

însemnările lui Ágoston Ötvös, în colecţia intitulată Brandenburgi Katalinra 
vonatkozó s egyéb jegyzetek," găsim referiri şi la oraţiile scrise de Mârtonfi: 
„Faimoasă între oraţiile lui este aceea în care le recomandă maghiarilor studierea şi 
cunoaşterea limbii maghiare — în latină” („„Sok oratioi között nevezetes az, melyben 
a magyar nyelv tanulmányozását és tudását a magyaroknak ajánlja — diák”). În plus, 
exegetul enumeră şi dramele compuse de Mărtonfi: „Dintre dramele lui, se mai 
păstrează în manuscris următoarele: 1. Buda, latină, 3 acte; 2. Nádasdi, latină, 3 acte; 
3. Matthias Corvinus, latină, în şapte scene; 4. Hypocrita, latină, compus din 9 
scene; 5. Salamon Magyarország királya, maghiară, în hexametri frumoşi, în 4 
scene. Dintre versurile sale, deţin Erkölcs temploma, Remete şi Alom”. În nota 18 
pe marginea textului, Ötvös adaugă: „Cele 5 piese de teatru şi 3 compoziţii lirice 
enumerate mai sus se găsesc în colecția mea, în original, scrise de Mărtonfi însuşi.” 

Colecţia lui Ágoston Ötvös a trecut, după moartea acestuia, în patrimoniul 
Societăţii Muzeului Ardelean, iar de aici a fost transferată, în mare parte, la Biblioteca 
Centrală Universitară din Cluj. Operele scrise de Mârtonfi n-au putut fi identificate 
până în prezent. În mod interesant, colligatul descris aici a scăpat atenției 
cercetătorilor, chiar şi lui Lajos György — între alții — deşi Zoltán Ferenczi a comunicat 
o foarte scurtă descriere a dramelor în numărul pe anul 1900 al Erdélyi Múzeum, în 
secțiunea Varia a celui de-al VI-lea caiet.” Ferenczi nu a dezvăluit unde se pot consulta 
dramele, şi nici conținutul mai larg al colligatului sau cota acestuia: el a menţionat 
numai titlurile, personajele şi argumentul în latină al dramelor: „Cititorul este informat 
aici asupra a 4 drame iezuite, până acum necunoscute; fiecare provine din secolul 
trecut, este scrisă în latină şi trei dintre ele au un subiect de istorie maghiară, având 
specificate sursele din care se inspiră; a patra, (Hypocrita) este o comedie în stilul lui 
Terentius, cu servitorul şiret şi inteligent, care îşi scapă stăpânii dintr-un mare bucluc. 
În ceea ce priveşte restul pieselor, Buda este o tragedie, Nadasdius și Matthias 
Corvinus sunt piese scurte, ultimele două sunt a|şa|-n[umitele] drame în adevăratul 
sens, prima este o a|şa|-n[umită] dramă mică, dramation, cum o numeau iezuiţii. (...) 
Nici una dintre aceste drame nu este amintită nici de Bayer (istoria dramaturgiei 
maghiare) nici de Bahlmann (Jesuiten-Dramen), şi, judecând după conţinutul lor, 
trebuie să avem în vedere autori iezuiți maghiari, de ex. în Hypocrita găsim chiar o 


! Volumul se păstrează la Biblioteca Centrală Universitară „Lucian Blaga”, cota Ms 2873. 
Partea referitoare la Mârtonfi se întinde între foile 191—192. 

? O oraţie similară ca temă apare pe paginile 150'-158" din colligatul Zskolai drámák. Autorul 
ei nu este trecut, dar nu este exclus să fie vorba despre acelaşi discurs. 

3? Ágoston Ötvös, „Mârtonfi erdélyi püspök”, 447. („Kéziratban szindarabjai közül 
megvannak: Iszâr Buda deák, 3 felv. Nádasdi, deák 3 felv. 3szor Mathias Corvinus, deák, áll 
7 jelenetből. 4-szer Hypocrita deák. Áll 9 jelenetből. 5-ször Salamon Magyarország királya, 
Magyar szép hexameterben, áll 4 jelenetből Versei közül bírom az Erkölcs templomát, s 
Remetét és az Almot”) 

i Ibid., 447. („A fenn el6sorolt 5 színdarab és 3 versezet magától Mârtonfitol leírva, eredeti 
példányban meg van gyűjteményemben. ”) 

` Zoltán Ferenczi, “Négy jezsuita dráma”, Erdélyi Múzeum 7 (1900): 347-351. 

referinţă maghiară la Pâriz-Pâpai, când Paleoptikus (/nductio tertia) spune despre un 
cuvânt că «hoc in Păriz-Păpai me legere non memini»”.! 

Dramele la care se referă Ferenczi se regăsesc şi în colligatul /skolai 
drámák, latin versek, oratiók, deci el vorbeşte probabil despre acelaşi compendiu.” 

Prima dintre drame este Nâdasdius:” În ea, Tamás Nádasdi se distinge prin 
vitejie şi stăruință exemplare în apărarea cetăţii Buda împotriva asediului din 1529. 
Apărătorii cetăţii se predau împotriva voinţei lui Nádasdi, şi odată cu cetatea îl 
predau şi pe acesta lui Soliman. Drama are trei acte, fiecare având, pe rând, 5 - 6 - 6 
scene. Un element interesant al manuscrisului este faptul că patru din personaje au 
fost şterse ulterior din text (de către scriitor/autor); deşi ele apar de mai multe ori pe 
parcursul dramei, rolul lor este de tot atâtea ori tăiat. 

Urmează scurta dramă Matthias Corvinus, având în total 7 scene şi 4 
personaje. De pe pagina de titlu aflăm şi numele persoanelor care au interpretat 
rolurile: Georgius Podiebradius — III. [ustrus] S[acrum]. R.[omanum]. 1. [mperium] 
Comes Joannes a Lymburg-Styrum; Mathias Corvinus — Ignatius Bésán; Victorinus, 
Georgii filius — Ladislaus Beniczky”; Cunegundis Georgii filia — Georgius Hirsch. 
Tânărul Matei, în dramă, este ținut prizonier de György Podiebrad; când însă 
maghiarii îl aleg în unanimitate rege, el scapă din închisoare şi este înscăunat. Drept 
sursă ne este indicat cel de-al doilea volum din lucrarea istoriografului iezuit Ferenc 
Palma Kâroly intitulată Notitia rerum hungaricarum. Conform manuscrisului, 
drama a fost reprezentată la Buda pe data de 30 decembrie 1772: Exhibitum ad 
Rhetorica Budensi Anno MDCCLXXII. Mense Decembri die 30 


! Ibid., 347-348. („Negy, eddigelé ismeretlen jezsuita-drâma ismertetését veszi itt az olvasó; 
mindenik a múlt századból való, latin nyelven s közülök három magyar történelmi tárgyú, a 
források megnevezésével, a honnan merítve vannak, a negyedik (Hypocrita) egy vígjáték 
Terentius modorában a ravasz s okos szolgával, ki gazdáit nagy bajtól menti meg. A többi 
darabok közül Buda tragoedia, Nadasdius és Mathias Corvinus nézőjátékok, amazok u. n. 
drámák teljes értelemben, emez u. n. kis dráma, dramation, mint a jezsuiták nevezték. (...) E 
drámák egyikét sem említi sem Bayer (magy, drámairod, tört.), sem Bahlmann (Jesuiten- 
Dramen) s tartamukból mindenesetre magyar jezsuita-szerzőkre kell gondolnunk, pl. a 
Hypocritáhan van is egy magyar vonatkozás Páriz-Pápaira, midőn azt mondja Paleoptikus 
(Inductio tertia) egy szóról, hogy: »hoc in Páriz-pápai me legere non memini«”) 

? O dovadă în acest sens o reprezintă nota de pe pagina de început a colligatului: „Recenzată 
în parte în Erdélyi Múzeum 1899, 1900” („Részben ismertetve Erdélyi Múzeum 1899, 
1900”). 

? Iskolai drámák 111-118. 

* Ibid., 119—125". 

5 Pe László Beniczky l-am menționat mai devreme, ca autor al poeziei cu titlul Szomorú levél 
mellyel Hunyadi Máyás a Prágai tömlöczben való állapottyáról az Annyát tudósittya, 
respectiv, tot el a semnat şi o odă dedicată Mariei Tereza (Ode ad Mariam Theresiam 
Augustam litterarum Patronam, Iskolai drámák 39"). 

6 Iskolai drámák 119. Precizarea este absentă din descrierea lui Ferenczi, care semnalează 
data reprezentării doar în cazul dramei Hypocrita, precizând şi că doar pentru aceasta singură 
se cunoaşte data premierei. 

A treia dramă poartă titlul Buda.! Personajele nu ne sunt enumerate. Are trei 
acte, fiecare cu câte 7-8-11 scene. Opera este centrată pe imaginea fraților Buda şi 
Attila: Buzaldus atentează printr-un şiretlic la viața lui Buda, pe care îl denunță în 
fața lui Attila; acesta dă crezare acuzațiilor şi doreşte eliminarea fratelui său. 
Înşelătoria este dezvăluită cu contribuţia lui Inarchus, fiul lui Attila; la rândul lui, 
Attila imploră iertare şi denumeşte oraşul Sicambria după muribundul Buda. 

Referiri la dramele Nádasdius şi Buda întâlnim şi în ante-menţionatul volum 
de studii Történelem a szinpadon, unde ele figurează ca piese recent descoperite, cu 
autor necunoscut şi care le-au fost semnalate autorilor de către Norbert Schmikli.? 

Cea de-a patra şi ultima dramă a colligatului este FIypocrita, o comedie 
jucată în sălile gimnaziului din Buda, în data de 17 februarie 1773, potrivit informa- 
țiilor de pe manuscris: Actum ad Rhetorica Budensi, Anno MDCCLĂXIII, Mense 
Februario, die 17. Drama însumează 9 scene. Ni se indică cine ce rol a interpretat: 
Palaelophilus senex — Franciscus Csefalvi; Neophilus, Palaelopili filius — Ignatius 
Fáy; Vulpillus, neophilo ab obsequiis — Gabriel Rottenstein; Scarabon, eremita — 
Sebastian Koântz, Praetor urbis — Petrus Török; Tribunus milit. — Ignatius Horváth. 
Subiectul este, pe scurt, următorul: după ce Scarabon, un parazit, este primit în casa 
lui de către Paleophilus, fiul acestuia din urmă, Neophilus, suferă necontenit. Servito- 
rul lor, Vulpillus, născoceşte un plan ca să-l îndepărteze de la casă pe Scarabon, plan 
pe care îl şi pune în practică, cu succes. 

Salamon Magyarország királya, drama în limba maghiară la care face 
aluzie Ágoston Ötvös nu a fost adăugată colligatului. Totuşi, putem estima că ea nu 
s-a pierdut, căci Ötvös vorbeşte despre ea şi în volumul II din Hazánk (1860), între 
paginile 177-187. Nu s-a reuşit identificarea variantei manuscrise a versurilor care 
completează catalogul lui Ötvös, dar acesta a publicat poeziile Erkölcs temploma şi 
Álom în numerele 126, respectiv 140 din Kolozsvári Közlöny. 

În acelaşi timp, în colligat mai apar atât cuprinsul cât şi cuvântul - înainte 
ale operei intitulate Synopsis systematis generalis scholarum publicarum M. 
Principatus Transzlvaniae, excerpta a Protocollis Deputationis Regionalis 
Litterariae, care discută structura învățământului public. Lajos György o atribuie lui 
Mărtonfi, pe când Zsolt Trócsányi a pus sub semnul întrebării această aserțiune.” 
Este, poate, relevant a reexamina problematica indentificării autorului acestei opere 
şi în lumina datelor oferite de acest colligat. 

Numele lui Mártonfi apare şi în oraţia scrisă în cinstea lui Iosif al II-lea, ca 
fiind, i momentul compunerii operei, învățător al clasei de retorică a colegiului din 
Buda. 


! Iskolai drámák 126-139". 

? Varga şi Pintér, Történelem a szinpadon, 59, 138. 

? Iskolai drámák 168-174". 

* Iskolai drámák 3-5. 

5 Cf. Zsolt Trócsányi, Az 1790-es évek erdélyi rendi reformmozgalmának történetéhez, 
(Budapest, 1978.) 65—66, 95; Lajos György, Fejezetek Mártonfi József ..., 13—14, 150-154. 

ê Iskolai drámák 169, cf. nota 3. 

Din conţinutul colligatului prezentat şi din datele analizate mai sus pe 
marginea lui, se poate conchide că prezentul compendiu a ajuns la Cluj din fondul 
colegiului iezuit din Buda. Probabil că cel care a adus această colecție variată din 
punct de vedere tematic a fost Mártonfi însuşi sau vreun alt iezuit întors în Ardeal 
după desfiinţarea ordinului. 

Colligatul nu este semnificativ numai datorită faptului că reprezintă, prin 
segmentele de tipul manualelor şcolare sau materialelor auxiliare, o amprentă a 
sistemului de învățământ iezuit, ci şi pentru că include şi aceste patru drame de 
şcoală, nepublicate nici până astăzi, pe care le autentificăm drept operele păstrate ale 
lui Jozsef Mártonfi, şi a căror existență era cunoscută. S-a lăsat aşteptată doar 
realizarea legăturii dintre texte şi autor. 

De asemenea, corpus-ul dramelor de şcoală iezuite care se păstrează se 
întregeşte prin aducerea la cunoştinţă a celor patru drame din colligat. 

Identificarea celor care au scris versurile anonime din colligat continuă să 
reprezinte un aspect problematic. Dat fiind că identitatea posesorilor colligatului sau 
părților sale constitutive este obscură, procesul de stabilire a autorilor acestor poezii 
întâmpină obstacole serioase. 

Pe lângă toate acestea, colligatul ar merita examinat, poate, şi din punctul de 
vedere al istoriei didacticii, cu scopul de a stabili dacă materialele didactice auxiliare 
prezente aici întregesc în vreun fel panorama sistemului şcolar şi didactic iezuit sau 
lista manualelor şi instrumentelor didactice folosite de aceştia. 


! V, Zoltán Ferenczi, Négy jezsuita dráma sau Varga şi Pintér, Történelem a színpadon. 

1870, unde ocupă, pe lângă funcţia de profesor de desen la Universitate, şi pe cea de 
pictor oficial al Curţii Vieneze, însoțindu-l pe arhiducele Rudolf la partidele de 

x 


Secolul al XIX-lea înregistrează în Transilvania, din punct de vedere 
artistic, o creştere a producției picturale, fenomen atribuit unor artişti străini, atraşi 
aici de pitorescul zonei. Dintre artiştii care s-au stabilit în țara noastră îi amintim pe 
Niccolo Livaditti (1804-1858), Henrik Trenk (1818-1892) sau Anton Chladek 
(1794-1882). Pe lângă aceştia un nume important pentru mediul transilvan este cel al 
lui Venceslav Melka (1834-1911), pictor care face obiectul prezentului studiu. 
Originar din Boemia, îşi completează formația artistică cu studii de specialitate la 
Viena! şi Dresda.” La Dresda, unde şi-a perfecționat talentul şi tehnica de pictare, se 
pare că i-a cunoscut pe nobilii Teleki Sámuel şi Jósika Samuel, la invitaţia cărora 
ajunge în Transilvania, stabilindu-se la Cluj în 1870.” Educaţia artistică şi-a făcut-o 


! La Academia de Arte Frumoase din Viena s-a aflat sub îndrumarea maestrului Joseph 
Adalbert Hellich. Negoiţă Lăptoiu, Incursiuni în plastica transilvană, vol. I, (Editura Dacia, 
Cluj-Napoca, 1981), 23. 

? Thieme-Becker, Kiinstler-Lexikon, vol XXIV, (Leipzig Verlag von E.A. Seemann, 1930), 364. 

* Nu se cunoaşte cu exactitate motivul pentru care s-a mutat la Cluj, însă având această 
informaţie în legătură cu relaţia dintre Melka şi cei doi nobili, putem presupune că aceştia l- 
au stimulat sa vină în Transilvania. 

în spiritul artei academice oficiale prin realizarea de copii după vechii maeştrii şi 
prin studii după model. Toate acestea îşi vor pune amprenta asupra limbajului plastic 
care va caracteriza stilul lui Melka. 

Despre Melka avem informaţii sumare în istoriografia română şi maghiară 
de la noi. Prima monografie în limba română a fost cea a lui Octavian Beu, România 
în arta pictorului Venczeslav Melka, apărută în anul 1944 şi care tratează succint şi 
lacunar viaţa şi opera artistului. Aici sunt amintite şi reproduse doar câteva tablouri, 
însă fără a se menţiona proveniența lor. Un studiu mai amplu asupra activităţii 
pictorului îl oferă abia în 1981 Negoiţă Lăptoiu în primul volum din Incursiuni în 
plastica Transilvană. Aici el încearcă o analiză în ansamblu a operei artistului (atât 
cât se ştia la momentul respectiv), amintindind caietele de schiţe şi tablourile aflate 
la Muzeul Naţional de Artă din Cluj, colecţia de stampe a Bibliotecii Centrale 
Universitare „Lucian Blaga” din Cluj-Napoca şi numeroasele tablouri aflate în 
posesia diferiților colecționari clujeni, realizând totodată şi descrieri sumare ale 
acestor lucrări. 

În ceea ce priveşte istoriografia maghiară, există un număr de aproximativ 
patru studii, o scrisoare! şi câteva menţiuni răzlețe” cu privire la activitatea artistică a 
lui Venceslav Melka. Prima menţiune referitoare la Melka datează din anul 1883 şi 
se referă la expoziţia din februarie 1883” organizată la Cluj la care a participat şi el 
cu câteva lucrări.* În 1911, D. Felszeghy face o introducere în biografia artistului în 
care enumeră câteva tablouri valoroase în opinia lui şi analizează succint trei lucrări. 

În schimb, articolul din anul 1912, scris de către profesorul şi botanistul 
Richter Aladâr, reprezintă mai mult un omagiu adus colegului său de catedră decât o 
sursă de documentare cu privire la activitatea artistică a pictorului. Mult mai elaborat 
este studiul făcut în 1995 de către Sas Péter. Acesta aduce informaţii noi referitoare la 
activitatea lui Melka şi la expoziţiile organizate după moartea sa, dar, din păcate, este 
departe de a avea o viziune complexă asupra a ceea ce a fost artistul Melka.” Parcur- 
gând toate aceste studii se conturează o imagine de ansamblu asupra activității artistu- 
lui în Transilvania, dar care, bineînţeles, conţine o serie de informaţii incomplete. 

Stabilindu-se la Cluj, Melka a lucrat ca profesor la Universitatea „Franz 
Josef” începând cu 1879. Mai mult decât atât, el ajunge în anturajul arhiducelui 
Rudolf de Austria pe care îl va însoţi la vânătoare în Munţii Carpaţi. Va deveni astfel 
pictor oficial al Curţii Vieneze realizând o serie de desene şi schițe despre partidele 
de vânătoare ale arhiducelui. O parte dintre acestea, la porunca împăratului Franz 


! Este vorba despre scrisoarea adresată în 1930 de către Kelemen Lajos (istoric la Muzeul 
Ardelean) istoricului de artă Lyka Kâroly la cererea acestuia din urmă. „Kelemen Lajos 
levete Lyka Károlyhoz”, Múvelödes, 4-5 (1995) 

? Versenyi György, „Jókai emlékezete” Erdélyi Muzeum, 8 (1904), 442  Menţionează 
calitățile extraordinare ale artistului Melka Vincze, ce a reuşit să redea frumusetile 
Transilvaniei pe înțelesul tuturor, dar care totodată a trecut neobservat de către ei. 

3 A participat alături de Munkácsy Mihály, Hollósy Simon, Vastagh György, Telepy Károly, 
Spányi Bela, Sárdi István, Kőváry Endre 

* Kolozsvári Közlöny, 1 martie 1883. 

5 Sas Péter, „ Melka Vince festõmüvészről”, Művelödes, 4-5 (1995). 

Josef, ajung la reşedinţa din Laxenburg. O altă parte din desene au fost folosite de 
către Gusztav Morelli în realizarea litografiilor utilizate pentru ilustrarea lucrării 
intitulată Az Osztrák-Magyar Monarchia Írásban és Kepben (Monarhia Austro- 
Ungară în cuvinte şi imagini), lucrare finanțată de către arhiducele Rudolf. 
Preocupările artistice ale lui Melka au cuprins o diversitate de tematici. Pe lângă 
scenele de vânătoare a realizat peisaje cu aspect panoramic, unde putem include şi 
vedute ale Clujului, variate colţuri din natură, portrete ale diferitelor personalităţi şi o 
serie de scene în care redă viața oamenilor de la ţară (un târg de ţară, o curte 
țărănească, sau un interior de casă țărănească). Neputând face o estimare de 
ansamblu a valorii creației sale încercăm să redăm o imagine din ceea ce s-a scris. 
Putem afirma că respectă în oarecare limite normele academiste în realizarea 
desenului, iar coloritul, în special la portrete, este conform principiilor acceptate în 
epocă, în care trebuiau să predomine nuanțele de brunuri, de griuri şi ocruri. Când 
realizează peisaje reuşeşte să se desprindă de cromatica sumbră, dar păstrează în 
continuare un desen minuţios al formelor. 

Din bibliografie aflăm în posesia cui se află anumite lucrări ale lui Melka 
sau, mai precis, unde se aflau în momentul în care au fost scrise articolele. De la 
Octavian Beu aflăm în 1944, că, pe lângă lucrările ce se află la Castelul din 
Laxemburg, găsim păstrate o altă parte în colecţiile baronilor Bânffy, Bethlen, 
Huszár, Jósika, Teleki şi Wesselenyi. Alte câteva sunt în colecţiile lui Ionel Pop, 
Ştefan Boeru, Emil Isac şi Iacob Iacobovici.” O mare parte din restul operelor au 
ajuns, în circumstanţe necunoscute de către noi, în posesia unor instituții precum 
Muzeul Ardelean,” Universitatea din Cluj sau Muzeul Naţional din Budapesta. 
Astăzi Muzeul Naţional de Artă Cluj păstrează trei caiete de schițe ale lui Melka şi 
câteva tablouri.” Muzeul Ardelean deţinea numeroase tablouri şi schiţe ale lui Melka 
probabil datorită legăturilor dintre membrii săi şi artist. 

Un exemplu elocvent îl găsim în scrisoarea adresată de către Kelemen Lajos 
lui Lyka Ķároly. De aici aflăm în primul rând că Richter Aladár a intrat în posesia 
unui număr mare de lucrări, el fiind o vreme foarte apropiat de Melka,‘ dar fără a şti 
cu exactitate numărul acestora. Un atuu al lui Kelemen Lajos era faptul că el fiind 
secretar al Societăţii Muzeului Ardelean avea acces la multe informaţii legate de 
achiziționarea lucrărilor lui Melka. El menţionează în scrisoare că unul dintre 


' Ibid., 18. 

? Octavian Beu, România în arta pictorului Venczeslav Melka, (Tipografia „Cartea 
românească din Cluj”, Sibiu, 1944), 9. 

"O dată cu înființarea Universităţii „Franz Iosef” în 1872, Societatea Muzeului Ardelean a 
pus la dispoziţia acesteia, în schimbul unei sume de bani, biblioteca sa. Iniţial s-a mutat la 
Universitate, iar în după construirea Bibliotecii, începută în 1906, Biblioteca Muzeului 
Ardelean fuzionează cu cea a Universităţii. Ion Muşlea, „Biblioteca Universităţii din Cluj”, 
Boabe de Grâu, 1 (1930), p. 290-298. 

* Lăptoiu, Incursiuni în plastica transilvană, 22-34 . 

"3 Ibid. 

é Aflăm de aici că de fapt Melka a fost naşul de botez al unui fiu de-a lui Richter, acesta 
profitând de orice ocazie pentru a mai obține câteva lucrări de la pictor. 

membrii Societăţii care locuia în vecinătatea pictorului i-a achiziţionat un număr de 
aproximativ 25-30 de lucrări." 

După moartea artistului, în semn de respect, Muzeul Ardelean a organizat o 
expoziție comemorativă cu lucrările lui. O altă participare în expoziţii a lucrărilor lui 
Melka a fost în 1919 cu ocazia expoziţiei artiştilor plastici din Cluj. 


Ma acd 


V. Melka | Peisaj cu case] 


Obiectul studiului nostru îl face desenele aflate în colecția de stampe a 
Bibliotecii Centrale Universitare din Cluj Napoca.” În bibliografie găsim menţionate 
aceste desene doar de către Negoiţă Lăptoiu în lucrarea pe care deja am amintit-o. El 
face o analiză a câtorva schiţe şi, prin ele, a întregii colecții. Autorul menţionează 
doar 25 de lucrări, ele fiind de fapt 31 (câteva cartoane au desene pe ambele părți). 
Lăptoiu mai omite încă un aspect şi anume faptul că lucrările au făcut parte din 
fondul Muzeului Ardelean care a fost donat Universităţii „Franz Iosif”. Lucrările fac 
parte din mapa XXV, având cote de la 90 până la 102. Trimiterile pe care le face 


! Kelemen Lajos levele Lyka Károlyhoz”, 19-20. 
2 Sas, „Melka Vince festămiuveszrol”, 18. 
* Vezi anexa cu catalogul colecţii. 

Lăptoiu la numărul de inventar sunt greşite, el menţionând de fapt cota acestor desene. 
Paisprezece dintre aceste lucrări sunt semnate în cadru, de obicei în partea dreaptă jos, 
„V. Melka” sau „Melka”, cu creion negru, iar 27 dintre acestea au aplicat ex-libris-ul 
tampon al Muzeului Ardelean „Az Erdelyi Nemzeti Múzeum Kezirattâra”. Lucrările 
sunt de mici dimensiuni, majoritatea fiind schițe. Tehnicile se limitează la creion, tuş, 
cretă albă şi laviu. Din punct de vedere tematic pot fi împărțite în trei categorii: peisaje, 
scene de gen şi studii. 


ETES 


gis eika 


V. Melka [Arbore: detaliu] 


Desenele după natură din această colecție sunt în număr de 22. Melka aderă 
la curentul timpului său care punea accent pe reprezentarea naturii, care era idealul 
fiecărui pictor. Era o natură aşa cum putea fi observată în mod realist, cu o naturalețe 
surprinzătoare în care abstractul nu îşi poate face loc. Aspectele variate din natură 
diferă prin gradul de finisare realizat de către artist, unele dintre ele fiind etape 
premergătoare în dezvoltarea unui tablou, iar altele simple studii de copaci. 

Schiţele de documentare care redau câte un copac sau câte un tufiş denotă 
atenţia pictorului pentru redarea valoraţiei prin care delimitează zonele de umbră şi 
cele de lumină. Lucrarea de mai sus, deşi pare numai un studiu, este de fapt un peisaj 
cu un sat de munte, care nu a fost definitivat, artistul limitându-se doar la prim- 
planul în care se află câţiva copaci. 


N Eont i AAN 


V. Melka, [Peisaj cu detaliu de copac] 


O tratare diferită a copacilor o putem observa în aceste două studii unde, din 
simple haşuri de creion, reuşeşte să individualizeze fiecare materialitate, atât cea a 
scoarței copacului cât şi cea a frunzelor. În cazul frunzelor, ele nu sunt descrise în 
mod minuţios, ci sunt doar sugerate prin linii de diferite dimensiuni sau prin puncte. 
Se încearcă aici încadrarea acestui copac în mediul său natural. Observăm o sugerare 
a perspectivei în partea stângă prin linia orizontului foarte vag percepută, iar în 
dreapta, în adâncime, sunt câțiva copaci redaţi cu o haşură slabă ca intensitate. 
Descoperim, dincolo de studiul unui simplu copac, înregistrarea atmosferei unei 
margini de pădure. 

Impresionat de frumuseţile naturale ale Transilvaniei a făcut o pasiune din a 
surprinde peisajele montane ale zonei, lucru indicat de titlul unor tablouri precum 


227 


Hermeneutica Bibliothecaria — Antologie Philobiblon - Volumul V 


Retezat, Zănoaga, Drumul spre Borsec,” Stejar bătrân în pasul Surducului, Vârful 
muntelui Retezat, Cascadă în Carpaţii Transilvaniei etc. 


V. Melka, [Interior de pădure] 


! Lucrările sunt menționate de către Felszeghy Dezső, „Melka Vince” , Erdélyi Lapok, 20 
(1911), 599-601. 

? Restul compozițiilor amintite le găsim reproduse în Beu, România în arta pictorului 
Venczeslav Melka., 7-13. 

În colecţia studiată de noi beneficiem de un studiu amplu al unui colţ de 
pădure. Lucrarea este lipită pe un carton care creează efectul unui passpartout şi 
care, în acelaşi timp, îi scoate în evidenţă valorile. Desenul relevă calitățile de bun 
grafician ale lui Melka, el folosind aici, pe lângă creion, şi cretă albă în elaborarea 
lucrării. Reuşeşte să pună în valoare acel luminiş din pădure care îl interesa, oferind 
un rol important şi părții inferioare de pământ pe care o lucrează foarte bine, lăsând 
impresia că este privit de undeva de jos. Puiul de căprioară este capătul de 
perspectivă al schiţei în spatele căruia, asemeni unui paravan, este pădurea 
întunecoasă. Fără să idealizeze natura, artistul surprinde realitatea în mod naturalist, 
cu toate defectele pe care le vede, cum ar fi acel trunchi de brad tăiat. Mai mult decât 
atât, avem impresia redării unui instantaneu din natură, mai ales prin atitudinea de 
spontaneitate surprinsă la căprioară. 


V. Melka [Aspect de pe Cetăţuie] 

Acelaşi punct de vedere de jos în sus îl regăsim şi în studiul asupra Dealului 
Cetățuia din Cluj. Înregistrează cu multă naturalețe aspectele unor locuințe 
improvizate şi a comunității sărmane care locuieşte acolo. Pune accent pe atmosfera 
lucrării, oamenii fiind foarte vag schiţaţi. Melka nu se rezumă doar la limitarea 
formelor prin linii, el reuşind să confere volumetrie obiectelor cu ajutorul 
diferențelor de intensitate ale haşurilor. Lucrarea are pe spate o însemnare ce fixează 
locul reprezentat şi anume Részlet. Felegvăroldalbol (Kolozsvár). 

Din bibliografie aflăm că artistul a mai realizat studii ale acestei zone, fiind 
vorba despre o acuarelă intitulată Sub Cetățuie. Şi aici predomină un sentiment 
romantic prin evocarea naturii fără a intra în substratul realității şi a căuta alte efecte 
în afară de pitorescul zonei. Clujul a mai fost imortalizat pe pânză de către 
Venceslav Melka, însă sub altă formă, şi anume cea a unei panorame, a unor 
ipostaze umane sau ale unor detalii de arhitectură. Prezentând un net caracter 
documentar, aceste lucrări de inspiraţie urbană au fost foarte apreciate din punct de 
vedere artistic, lucru dovedit de copierea lor de către Jolan Felszeghy şi de 
răspândirea lor publicului larg.” 

În cazul vedutelor asupra naturii întâlnim aceeaşi modalitate de tratare 
precum în studiile de copaci. Studiind la Viena şi Dresda, Melka se încadrează în 
tiparul curentului artistic dominant al epocii. Acest program era asemănător cu cel al 
altor Academii precum cele de la Miinchen sau Budapesta. În aceste institute au 
studiat majoritatea artiştilor transilvăneni ai perioadei, ceea ce a dus la uniformizarea 
modului de transpunere a mesajului plastic. Clasicismul era curentul dominant, 
caracterizat prin precizia conturului formelor şi exactitatea redării acestora. Dintre 
artiştii transilvăneni îi amintim pe Constantin Lecca, Mişu Popp şi Octavian 
Smigelschi. Acesta din urmă fiind student la Academia din Budapesta face o serie 
de călătorii de studiu în Miinchen, Viena, Dresda reuşind astfel să-şi completeze 
cunoştinţele cu ideologiile promovate de aceste instituţii. Comparativ cu Melka, 
Smigelschi va părăsi aceste teme, trecând şi la pictură monumentală. Ceea ce este 
interesant în această comparație e faptul că peisajele din perioada 1886-1890 ale 
pictorului sibian au un stil de tratare asemănător cu al unor peisaje din colecţia 
Bibliotecii Centrale. Aici amintim un peisaj aflat la Muzeul Brukenthal din Sibiu 
semnat de către Smigelschi. 

Aceeaşi abordare a peisajului o regăsim în peisajul de mai sus. Lipsa 
detaliilor, accentul pus pe gruparea maselor, ritmicitatea dintre zone de umbră şi 
zone de lumină duc la existența unor caracteristici comune între cei doi artişti şi, 
implicit, la integrarea stilistică a lui Melka în mediul artistic transilvănean de la 
sfârşitul secolului al XIX-lea. 

Chiar dacă în acest peisaj este redată o parte din natură aşa cum se găsea ea, 
Melka ne dă impresia unui desen echilibrat în care locul maselor este foarte bine 
calculat. 


! Acuareala amintită se află în colecția Gh. Isac, lucru ce-l aflăm de la Lăptoiu, Incursiuni în 
plastica transilvană, 27. 

? Lăptoiu, Incursiuni în plastica transihvană, 32. 

* Virgil Vătăşianu, Octavian Smigelschi, (Ed. Meridiane, Bucureşti 1982), 9-10. 

Pe aceeaşi linie a compoziţiei cu elemente bine proporţionate se înscrie şi 
lucrarea Sat de munte. Este o temă des abordată de către artist, în această colecţie 
aflându-se încă trei astfel de schiţe ce par a fi studii ale aceluiaşi peisaj. 

Schița alăturată e mult mai elaborată şi redă o imagine panoramică asupra 
unui sat aflat într-o depresiune muntoasă. Putem identifica după contur biserica şi 
acoperişul câtorva case, toate fiind înconjurate de vegetaţie şi încadrate de înălțimile 
unor munţi. Compoziţia se desfăşoară pe întreaga suprafaţă, iar plasarea liniei 
orizontului foarte sus lasă cerului foarte puţin spaţiu. Ceea ce este interesant la 
această lucrare este adnotația făcută de către Melka în limba cehă. El descrie, printr- 
un limbaj destul de ambiguu, cum ar trebui să arate lucrarea finită, ce culori ar trebui 
să folosească şi unde anume să le pună. 


A . 
ál r s ; 
AE. & 


SAL 


V. Melka, [Peisaj cu biserică de lemn] 


O lucrare mai elaborată este însă Peisaj cu biserică de lemn. Aici foloseşte 
mai multe tehnici precum creionul, creta albă şi tuşul negru. Creează un efect de 
picturalitate prin contrastul dintre creta albă şi negrul tuşului. Melka se află cu 
această schiță într-un alt stadiu artistic redând parcă freamătul şi lirismul peisajului. 

Nu realizează notații exacte ale formelor, ci vine cu tuşul şi delimitează acolo unde 
este nevoie câteva porțiuni pe care vrea să le scoată în evidență. Pune un accent 
deosebit în compoziţie pe redarea bisericii de lemn şi pe copacul din primul plan. 
Astfel personajele sunt conturate cu câte o linie fără a fi particularizate. Lucrarea 
aceasta se apropie prin tehnică şi prin abordare mai mult de o acuarelă. Există în 
această colecţie şi câteva peisaje care diferă de cele menționate până acum. Peisaje 
ca Pressburg, Peisaj cu castel, Satul sau Ruinele unei cetăți aparţin unei alte etape 
de studiu caracterizându-se prin înregistrarea minuțioasă şi foarte precisă a formelor, 
fără a fi interesat de crearea unei atmosfere. Putem presupune că au fost realizate în 
timpul călătoriilor de studiu pe care Melka le-a făcut în străinătate, după ce s-a 
stabilit în Transilvania. 


Puii 


ve 
zare 


£ ; 

[i 
{ 
E, 


V. . Melka, [Pressburg] 


Între acestea, singura lucrare în care autorul precizează locația unde a fost 
realizată este Pressburg (Bratislava). Realizată în spiritul academist, cu un duct 
foarte precis al liniei, lucrarea redă o panoramă asupra castelului şi a locuințelor de 
la baza acestuia văzută dinspre Dunăre. Compoziţia este echilibrată, cu o foarte clară 
perspectivă până în fundalul schiţei. Se pune un accent deosebit pe toată partea în 
care e reprezentat oraşul, subliniindu-se astfel punctul de interes al desenului. Primul 
plan şi partea stângă, în care se află copaci, sunt doar sugerate, artistul apelând la o 
haşură şi o linie slabe ca intensitate. Detaliile minuţioase pe care reuşeşte să le redea 
pe hârtie îi trădează calităţile sale de bun grafician. 


! Sas Péter ne spune că după ce s-a stabilit în Transilvania, adică după 1870, Melka a mai 
facut călătorii de studii in strainatate, dar s-a întors tot in Ardeal. O perioadă mai lungă de 
timp a stat doar in Egipt, unde l-a insotit pe baronul Jósika Miklós. Sas , „Melka Vince 
festsmuveszrol”, 599-601. 

07 


V. Melka, [Peisaj cu sat] 


O realizare cam în aceeaşi manieră observăm şi la panorama asupra unui 
sat. Nu cunoaştem unde anume a fost realizată această schiță, însă putem presupune 
ca este un peisaj din altă țară. Realizat în creion, cu o linie ce delimitează foarte 
exact volumele, peisajul ilustrează imaginea unui sat înconjurat de vegetație. 
Compoziția este formată din acoperișurile caselor (ceea ce denotă surprinderea 
satului de pe o înălţime) şi din plopii care dau o ritmicitate desenului. Linia 
orizontului se află la mijlocul compoziţiei, conferind spațiu egal dezvoltării maselor 
cu cel al cerului. Aici nu regăsim reprezentarea bisericii, aşa cum ea va deveni un 
laitmotiv în peisajele cu sate de munte realizate în Transilvania. 

Cea de-a doua categorie a colecţiei o reprezintă scenele de gen, fiind 6 la 
număr. Din aceste scene descoperim interesul lui Melka pentru tematica socială, 
îndeosebi cea a mediului românesc. El a imortalizat anumite obiceiuri si caractere 
ale țăranilor români sau ale altor popoare din regiune, cum ar fi ţiganii. În privinţa 
tematicilor sociale româneşti se aseamănă cu Smigelschi care de asemenea nu a 
ezitat să se aplece asupra unor tradiţii precum Boboteaza, Miruitul, sau 
Înmormântare românească. 


! Vătăşianu, Octavian Smigelschi, 29. 

V. Melka, [Procesiune religioasă] 


La Melka găsim o scenă care reprezintă o procesiune religioasă. Artistul 
surprinde momentul în care personajele s-au oprit să se roage, două dintre ele fiind în 
genunchi, adoptând poziția de rugăciune, iar un personaj feminin reprezentat în 
picioare, citind dintr-o carte. Anumite elemente prezente în compoziție, cum ar fi prapo- 
rii, ne sugerează că este vorba de o procesiune de înmormântare. Crochiurile persona- 

jelor au o linie ce le definesc clar poziţia în acel mediu. Melka utilizează haşuri pentru 
a le reda oamenilor vestimentația specifică. Fără a face studii de portret la figurile 
umane, pictorul reuşeşte prin simple linii să-i individualizeze şi să le transpună pe faţă 
trăirile interioare. Este o compoziţie piramidală datorită dispunerii personajelor din 
prim plan, iar vârful ei este reprezentat de crucea dublă. Perspectiva este sugerată cu 
ajutorul elementelor structive cum ar fi diferența de tratare a volumelor, cele din 
fundal fiind abia schiţate, dar şi prin intensitatea scăzută a liniei de construcţie. Nu 
avem definit clar locul desfăşurării acestui ceremonial, pe artist interesându-l scena în 
sine. Prezenţa caroiajului de pe suprafaţa desenului este un demers care îl ajută pe 
artist în transpunerea exactă pe un plan de mai extins. Schița de mici dimensiuni l-a 
determinat pe Melka să apeleze la lipirea ei pe un suport mai rezistent. Acest artificiu 
ajută şi la păstrarea mai bună a desenului, făcându-l mai puţin perisabil. 


V. Melka, [Șatra de țigani] 


Cele două scene din viaţa unor ţigani surprind un alt tip de îndeletniciri. În 
Șatra de ţigani artistul surprinde o scenă din viaţa de zi cu zi a unui popor nomad. 
Scena este complexă, cu personaje care au diverse ocupaţii. În primele planuri 
personajele sunt aşezate pentru a nu bloca perspectiva înspre planurile mai îndepăr- 
tae. Atitudinile lor denotă o studiere aprofundată asupra pozițiilor iar aici putem 
menţiona poziția şezândă cu spatele a bărbatului din dreapta, care are rolul de a închi- 
de compoziţia. Şi aici Melka individualizează cu mare fineţe portretele personajelor. 
Scheletul de linii este prezent pentru a putea facilita transpunerea. În mod cert, toate 
schiţele care prezintă o astfel de liniatură au corespondent un tablou finit. 

V.Melka, [Scenă de dans] 


Tot din mediul țiganilor s-a inspirat şi în realizarea acestui dans. Schema 
compoziţională este asemănătoare cu cea din lucrarea precedentă, din punctul de 
vedere al dispunerii personajelor. Diferenţa constă în caracterul de spontaneitate ce 
reuşeşte să îl surprindă. Utilizarea laviului îi facilitează, de asemenea, înregistrarea 
unui instantaneu. Artistul se rezumă la simple linii de grosimi diferite şi doar pe 
alocuri la accentuarea zonelor de umbră. Este o compoziţie închisă sub formă 
elipsoidală. Două personaje din primul plan sunt redate cu spatele pentru a rezuma 
compoziţia doar la acțiunea de acolo. Partea centrală este lăsată liberă în mod 
intenționat pentru a pune accent pe dansul în sine executat de două femei. 
Rapiditatea execuţiei sintetizează formele lăsând să se observe şi mai bine 
preocuparea pictorului pentru organizarea riguroasă a suprafeţei dar şi relațiile foarte 
bine calculate dintre personaje. Fără să apeleze la artificii de idealizare, Melka 
rămâne şi în aceste scene de gen un interpret realist. Cu toate acestea printre 
preferinţele sale, rămân scenele de vânătoare, care îl reprezintă în totalitate. Având 
ocazia să-l însoţească pe arhiducele Rudolf la câteva partide de vânătoare prin 
Carpaţii Meridionali, a reuşit să cunoască îndeaproape toate ritualurile acestei 
practici. Printre lucrările cu această temă se numără: Vânătoare la Lacul Zănoaga, 
Vânătoare la Gurghiu, Vânătoare de capre şi urşi, Vânător de urs, Vânători de urs, 
Vânători de capre pe Retezat, Vânător de cocoș de munte! etc. Majoritatea acestor 
tablouri au fost expediate la castelul de la Laxenburg, însă artistul a realizat o serie 
de replici la cererea diferiților comanditari. 


' Titlurile lucrărilor le găsim enumerate de către Beu, România în arta pictorului Venczeslav 
Melka, 9, 13. 

V. Melka, [Vânătoare de urşi] 


O schiță pentru un viitor tablou, aflată în colecţia analizată de noi este 
Vânătoare de urşi. Melka surprinde momentul în care cortegiul aflat la vânătoare se 
bucură de reuşita doborârii unui urs. Compoziţia are formă piramidală, fiind lucrată 
extrem de minuţios. În centrul ei, vânătorul! aflat parcă în glorie, îşi ridică pălăria în 
semn de mulțumire pentru reuşita sa, iar cu cealaltă mână el arată înspre ursul mort. 
În partea dreaptă alte două personaje” stau aşezate şi cu privirile îndreptate spre 


l Prin analogie cu tabloul Vânător de urși, descris de către Felszeghy Dezső, în care un 
vânător român este descris lângă prada sa, am observat acelaşi personaj şi în schița noastră, 
motiv pentru care l-am numit vânător pe acel personaj. Felszeghy , „Melka Vince”, 599-601. 

? Putem presupune că unul dintre ei, mai precis cel care arată înspre urs cu degetul este 
arhiducele Rudolf, iar cel din spatele lui însuţi pictorul. Această supoziție este făcută prin 

vânător. În desen sesizăm şi prezenţa a doi copii care vorbesc între ei despre reuşita 
partidei de vânătoare deoarece unul dintre ei arată cu degetul înspre urs. Desenul 
este foarte bine lucrat şi complex. Mai mult decât atât, gesturile pe care le fac perso- 
najele îi atribuie lucrării un simbolism mai mult extrinsec decât unul de profunzime. 
Deducem din gesturi bucuria reuşitei, care a venit după o partidă destul de grea de 
vânătoare. Complexitatea haşurilor şi precizia liniei care conturează personajele 
induc în lucrare impresia de atmosferizare. Figurile sunt bine individualizate, 
trădând alături de studiul mâinilor, educaţia sa academistă. Fundalul lucrării nu este 
tratat, artistul punând accent pe acţiunea în sine din primele planuri. Caroiajul trasat 
pe lucrare are acelaşi rol de a facilita transpunerea pe un suport mai mare. Lucrarea a 
fost făcută probabil în 1880, deoarece aflăm din bibliografie că Melka a făcut foarte 
multe desene în creion, cretă şi acuarelă, la vânătoarea din acel an, organizată de 
către prinţul Rudolf. Partidele de vânătoare sunt descrise de către Venceslav Melka 
într-un manuscris care se află tot la Biblioteca Centrală Universitară „Lucian 
Blaga” din Cluj-Napoca. De aici aflăm că după o partidă de vânătoare reuşită, 
românii din anturajul prinţului, fie dansau, fie făceau tot felul de jocuri. 


V. Melka, [Popas în timpul vânătorii] 


analogie cu informaţiile întâlnite la Felszeghy Dezső, care în descrierea unui tablou îi amin- 
teşte printre personaje pe arhiducele Rudolf şi pe artist. Felszeghy , „Melka Vince” 599-601. 

! Sas Péter, Melka Vince festâmiiveszră!”, 18. 

BCU „Lucian Blaga”, Colecţii special, Ms. 1841, Crown prince Rudolph of Austria 's 
hunting parties in Transylvania, (sic!) [Cluj, 1901-1904], 21 f. 

3 “This is customary when the hunt is successful or when the track was difficult. When they 
had drunk their spirits, they began to dance their national Rumanian dance in which men 
alone dance... Sometimes the merriment takes another form; a witty fellow mounts a piece of 
rock uses it as a pulpit and preaches imitating the Popa (priest). Ms. 1841, f. 10- 11. 

Din această serie pare a fi lucrarea Popas în timpul vânătorii. Este foarte 
sumar schițată, iar în partea stângă jos este un cadru cu câteva personaje. Compoziţia 
însă diferă de cea mare, ea fiind organizată într-o elipsă. Pare a fi descris un joc, însă 
este destul de greu de ghicit, datorită lipsei detaliilor. Compoziţia se desfăşoară pe 
diagonală, având centrul de interes în mijlocul desenului. Liniile care conturează 
formele nu mai sunt concise, ceea ce denotă surprinderea unui instantaneu la care 
artistul nu a mai intervenit ulterior. Formele sunt stilizate şi nu există o plasare 
temporală a acțiunii. 

Vedem în toate aceste schiţe ce redau scene de gen un artist preocupat 
pentru eternizarea din punct de vedere realist al diferitelor activităţi sociale, sau 
obiceiuri. Vedem în el un foarte fin observator şi un bun desenator. 

Cea de-a treia categorie o reprezintă cele trei planşe care redau studii. Sunt 
realizate în stilul clasicist definitoriu prin două elemente componente şi anume: linia 
care are rolul doar de contura obiectele şi haşuri care trebuie să confere plasticitate. 


wa 


V.Melka, [Studiu de animale] 


Acest studiu asupra unor bovine ni-l prezintă pe Melka un bun pictor 
animalier. Expresivitatea desenului şi vitalitatea acestor trupuri de animale, precum 
şi modul de haşurare, sunt realizate în maniera academistă. Aceste ipostaze diferite 
în care studia animalele îl ajutau pe artist să exerseze problemelr ridicate de mişcare 
sau de volum. Studiile erau folosite mai apoi în compoziții mai mari care cereau şi 

prezența acestor bovine. Astfel de studii erau obligatorii la orele de curs ale 
Academiilor ale acelui secol. Aici îl putem aminti şi pe Smigelschi, care are o serie 
de astfel de schiţe din perioada când studia la Academia din Budapesta’. Observăm, 
având un caz concret, faptul că programul clasicizant promovat în majoritatea 
instituţiilor era uniform aproape peste tot. 


XXY/90 a 


V. Melka, [Studiu de mână] 


Studiile de mâini, trădează de asemenea un spirit academist mai sobru. 
Putem observa aici precizia cu care sunt conturate formele mâinii, fără a exista 
retuşuri. Zona din umbră a mâinii este haşurată urmărind formele anatomice, iar 
degetele sunt lăsate în lumină, fiind accentuate pe alocuri cu cretă albă. Trandafirul 
este şi mai sumar reprezentat, însă cu un desen la fel de riguros. 


! Vătăşianu, Octavian Smigelschi, 23. 

O dată legat de Transilvania, Venceslav Melka şi-a însuşit particularităţile 
acestui mediu, atât din punct de vedere tematic cât şi stilistic. Nu s-a integrat într-o 
anumită mişcare artistică, sau într-un grup de pictori, el a realizat atât ceea ce-l 
atrăgea cât şi ceea ce i se cerea. Aruncând o privire asupra desenelor din colecția 
analizată observăm caracterul eterogen al lor, atât ca realizare cât şi ca tematică. Îl 
găsim uneori un bun grafician, alteori un plastician şi cum am văzut în ultimele 
desene, un academist. Ştie să redea de la peisaje panoramice, la detalii de pădure şi 
până la personaje în diferite scene de gen. Cu câteva din aceste schiţe el aderă 
involuntar la mişcarea artistică de la sfârşitul secolului al XIX-lea din Transilvania, 
asemănându-se cu artişti precum Octavian Smigelschi. Aceasta se referă doar la 
asemănarea dintre modul de tratare al câtorva schiţe realizate de Smigelschi cu unele 
peisaje ale lui Melka. Este vorba aici nu despre o influență reciprocă, sau despre o 
integrare într-un anumit curent, ci despre educaţia artistică primită de cei doi, care 
era aproape uniformă la Academiile din Budapesta, Miinchen, Viena sau Dresda. 

Având ocazia să călătorească prin diferite locuri transilvane, a avut în 
acelaşi timp ocazia să ia contact direct cu acele realităţi, lucru ce i-a facilitat o 
înregistrare realistă a naturii. Chiar dacă putea să facă numai schițe, sau acuarele, el 
le transpunea ulterior într-o altă tehnică şi pe o altă suprafață. De aceea schițele din 
colecția Bibliotecii sunt pline de spontaneitate, ele fiind înregistrarea directă a naturii 
sau a scenelor din viaţa cotodiană. Ele redau impresia primară a artistului la impactul 
cu motivul, uneori cu mici modificări. Scenele sale, deşi realiste, pătrund în 
profunzimea subiectului, dar fără a se pierde în detaliile inutile. Cu ajutorul 
desenului, în aceste schiţe creează o întreagă compoziţie, de la conturarea formelor 
la haşuri şi până la senzația de atmosferă conferită de unele scene. Artistul apelează 
în aceste lucrări de mici dimensiuni la o serie de artificii tehnice cum ar fi creta albă, 
tuşul sau laviul. Creta albă dă vibrație suprafeţelor, tuşul, în special cel negru, ajută 
la accentuarea unor zone, iar laviul surprinde cel mai bine senzaţia de spontaneitate 
prin ductul sinuos al liniei. Fără a deveni un exuberant, Melka îşi păstrează şi în 
aceste schiţe linia naturalistă, uneori cu mici scăpări lirice. 

Concluzionând aici demersul studiului nostru, menţionăm că toate 
argumentele aduse aici în favoarea desenelor lui Melka din cadrul Bibliotecii 
Centrale Universitare „Lucian Blaga” vin să sublinieze valoarea lor în cadrul general 
al operei sale, dar şi să îi particularizeze calitățile de bun desenator. 

Anexă 
Catalogul lucrărilor lui Venceslav Melka din colecţia BCU „Lucian Blaga” 


Stampe XXV/93 d 


[Arbore: detaliu. S.l., s.a.] 
Creion, 200x270 mm. 
Inv. 3764/1959. 


Note: 
Pe verso: [Peisaj cu case]. 
Ex-libris tampon: „Az Erdelyi Nemzeti Múzeum Kezirattâra”. 


Stampe XXV/91 


[Biserică de lemn. S.l., s.a.]. 
Creion, tuş şi cretă, 147x181 mm. 
Inv. 3781/1954. 


Note: 


Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „Melka”. Cu creion. 


Stampe XXV/91 b 


[Gospodărie. S.l., s.a.]. 
Creion, 117x169 mm. 
Inv. 3787/1959. 


Note: 
Ex-libris tampon: „Az Erdelyi Nemzeti Múzeum Kezirattâra”. 
Semnat în afara cadrului, dreapta jos „V. Melka”. Cu creion. 


Stampe XXV/91 a 


[Interior de pădure. S.l., s.a.]. 
Creion şi cretă, 181x131 mm. 
Inv. 3786/1959. 


Note: 
Ex-libris tampon: „Az Erdelyi Nemzeti Múzeum Kezirattâra”. 
Semnat în cadru, dreapta jos „Melka”. Cu creion. 


Stampe XXV/91 c 


[Negustor ambulant. S.l., s.a.]. 
Creion, 140x115 mm. 
Inv. 3785/1959. 


Note: 
Ex-libris tampon: „Az Erdelyi Nemzeti Múzeum Kezirattâra”. 

Stampe XXV/93 a 


[Peisaj. S.l., s.a.]. 
Creion, 200x268 mm. 
Inv. 3766/1959. 


Note: 
Ex-libris tampon: „Az Erdelyi Nemzeti Múzeum Kezirattâra”. 
Semnat în cadru, dreapta jos „V. Melka”. Cu creion. 


Stampe XXV/95 


[Peisaj. S.l., s.a.]. 
Creion, 309x240 mm. 
Inv. 3834/1959. 


Stampe XXV/93 d 


[Peisaj cu case. S.l., s.a.] 
Creion, 200x270 mm. 
Inv. 3764/1959. 


Note: 

Pe verso: [Arbore: detaliu] 

Ex-libris tampon: „Az Erdelyi Nemzeti Múzeum Kezirattâra”. 
Semnat în cadru, dreapta jos „V. Melka”. Cu creion. 


Stampe XXV/100 


[Peisaj cu castel. S.l., s.a.]. 
Creion, 115x182 mm. 
Inv. 3779/1959. 


Note: 
Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „Melka”. Cu creion. 


Stampe XXV/93 f 


[Peisaj cu detaliu de copac. S.l., s.a.] 
Creion, 200x266 mm. 
Inv. 3770/1959. 


Note: 
Semnat în cadru, dreapta jos „V. Melka”. Cu creion. 
Ex-libris tampon: „Az Erdelyi Nemzeti Múzeum Kezirattára”. 


Stampe XXV/98 


[Peisaj cu lac. S.l., s.a.] 
Creion, 142x226 mm. 
Inv. 3780/1959. 


Note: 
Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „V. Melka”. Cu creion. 

Stampe XXV/92 
[Peisaj cu ruine. S.l., s.a.] 


Creion, 135x325 mm. 
Inv. 3775/1959. 


Note: 
Pe verso: Pressburg. 


Stampe XXV/94 
[Peisaj cu sat. S.l., s.a.]. 


Creion, 235x310 mm. 
Inv. 3845/1959. 


Note: 
Semnat pe verso „Melka V.”. Cu creion. 


Stampe XXV/96 


[Peisaj rural. S.l., s.a.]. 
Creion, 97x263 mm. 
Inv. 3776/1959. 


Note: 
Ex-libris tampon: „Az Erdelyi Nemzeti Múzeum Kezirattâra”. 
Semnat în afara cadrului, dreapta jos „V. Melka”. Cu creion. 


Stampe XXV/97 


[Peisaj: vedere panoramică. S.l., s.a.] 
Creion, 102x263 mm. 
Inv. 3774/1959. 


Note: 
Ex-libris tampon. : „Az Erdelyi Nemzeti Múzeum Kezirattára”. 
Semnat în afara cadrului „V. Melka”. Cu creion. 


Stampe XXV/92 


Pressburg. [Bratislava, s.a.]. 
Creion, 135x325 mm. 
Inv. 3775/1959. 


Note: 
Pe verso: [Peisaj cu ruine]. 


Stampe XXV/91 d 


[Procesiune religioasă. S.l., s.a.]. 
Creion, 149x127mm. 
Inv. 3788/1959. 


Note: 
Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „V. Melka”. Cu creion. 

Stampe XXV/93 g 


[Repaus în timpul vânătorii. S.l., s.a.]. 
Creion, 195x275 mm. 
Inv. 3767/1959. 


Note: 
Semnat în cadru, dreapta jos „V. Melka”. Cu creion. 
Ex-libris tampon: „Az Erdelyi Nemzeti Múzeum Kezirattára”. 


Stampe XXV/93 


Részlet. Felegvároldalból (Kolozsvár). [Cluj-Napoca, s.a.]. 
Creion şi cretă albă, 267x222 mm. 
Inv. 3768/1959. 


Note: 
Ex-libris etichetă: „Az Erdelyi Nemzeti Múzeum Kezirattára”. 
Semnat în cadru, dreapta jos „V. Melka”. Cu creion. 


Stampe XXV/93 c 


[Sat de munte. S.l., s.a.]. 
Creion, 200x267 mm. 
Inv. 3772/1959. 


Note: 

Pe verso: [Studiu de arbori]. 

Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „V. Melka”. Cu creion. 


Stampe XXV/93 i 


[Sat de munte. S.l., s.a.]. 
Creion, 200x265 mm. 
Inv. 3769/1959. 


Note: 

Semnat în cadru, dreapta jos „Melka”. Cu creion. 

Ex-libris tampon: „Az Erdelyi Nemzeti Múzeum Kezirattâra”. 

Însemnări: 

„Cotatye / Svetla barevné branavite površek / zlutave skalky hole ve stinu šedive 
žluty. / v meste studene sedive zelyny stiny mure / prostredni hora zelena vecer svetlo 
zlute / pozadi stejno barevne / rano stromi stinave se delj vecer Zlute / briliantne 
zeleny.”. Cu creion. 


Stampe XXV/93 e 


[Sat montan. S.l., s.a.]. 
Creion şi cretă, 200x260 mm. 
Inv. 3771/1959. 


Note: 
Ex-libris tampon: „Az Erdelyi Nemzeti Múzeum Kezirattâra”. 
Semnat în cadru, dreapta jos „V. Melka”. Cu creion. 

Stampe XXV/101 


[Scenă de dans. S.l., s.a.]. 
Laviu, 220x398 mm. 
Inv. 3777/1959. 


Note: 
Semnat pe verso „Melka”. Cu creion. 
Ex-libris tampon: „Az Erdelyi Nemzeti Múzeum Kezirattâra”. 


Stampe XXV/93 b 


[Studiu de animale. S.l., s.a.]. 
Creion, 200x268 mm. 
Inv. 3772/1959. 


Note: 

Pe verso: [Studiu de copaci]. 

Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „V. Melka”. Cu creion. 


Stampe XXV/93 c 


[Studiu de arbori. S.l., s.a.]. 
Creion, 200x267 mm. 
Inv. 3772/1959. 


Note: 
Pe verso: [Sat de munte]. 
Ex-libris etichetă: „Az Erdelyi Nemzeti Múzeum Kezirattâra”. 


Stampe XXV/93 h 


[Studiu de arbori. S.l., s.a.]. 
Creion, 200x265 mm. 
Inv. 3765/1959. 


Note: 
Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „V. Melka”. Cu creion. 


Stampe XXV/93 b 


[Studiu de copaci. S.l., s.a.] 
Creion, 200x268 mm. 
Inv. 3772/1959. 


Note: 
Pe verso: [Studiu de animale]. 
Ex-libris tampon: „Az Erdelyi Nemzeti Múzeum Kezirattára”. 

Stampe XXV/90 a 


[Studiu de mână. S.l., s.a.]. 
Creion, cretă albă 155x161 mm. 
Inv. 3784/1959. 


Note: 

Ex-libris tampon: „Az Erdelyi Nemzeti Múzeum Kezirattâra”. 
Semnat în afara cadrului, dreapta jos „V. Melka”. Cu creion. 
Stampe XXV/90 b 


[Studiu de mână. S.l., s.a.]. 
Creion, 130x173 mm. 
Inv. 3783/1959. 


Note: 
Ex-libris tampon: „Az Erdelyi Nemzeti Múzeum Kezirattâra”. 
Semnat în afara cadrului, dreapta jos „V. Melka”. Cu creion. 


Stampe XXV/102 


[Șatra de țigani. S.l., s.a.]. 
Creion, 153x300 mm. 
Inv. 3778/1959. 


Note: 
Semnat în cadru, dreapta jos „V. Melka”. Cu creion. 
Ex-libris tampon: „Az Erdelyi Nemzeti Múzeum Kezirattára”. 


Stampe XXV/99 


[Vânătoare de urşi. S.l., s.a.]. 
Creion, 194x184 mm. 
Inv. 3782/1959. 


Note:. 
Ex-libris tampon: „Az Erdelyi Nemzeti Múzeum Kezirattára”. 
Semnat în cadru, dreapta jos „V. Melka”. Cu creion. 

Dimensiunea educativă a bibliotecii publice prin servicii 
de animaţie pentru copii 


Nicolina HALGAŞ 
Bibliotecar responsabil - Biblioteca Municipală 
„Teodor Murăşanu ” Turda 


Cuvinte cheie: biblioteci pentru copii, educaţie, animație culturală, atragere la 
lectură, ludotecă, utilizatori-copii, bibhoterapie 


Rezumat :Structură formativă fundamentală în devenirea generaţiilor, biblioteca 
publică constituie unul din spaţiile cele mai adecvate pentru concentrarea forțelor 
favorizante educaţiei. Bazat pe observaţiile din ultimii ani, care dezvăluie cu regret 
existenţa la copii, şi mai ales la adolescenţi, a unei atitudini de indiferență şi chiar de 
respingere faţă de actul lecturii, prezentul studiu propune metodologii pentru 
atragerea la lectură a utilizatorilor copii, printr-un program de antrenament creativ 
în care se interferează numeroase surse: texte, imagini, sunete, păpuşi etc., la 
ludoteca secției pentru copii, organizată ca o zonă de pregătire a viitorului cititor şi 
de apropiere a copilului de valorile spirituale prin carte. 


E-mail: nicolina_halgas(Oyahoo.com 


Educaţia este punctul de unde pornesc toate drumurile vieţii unei societăţi: 
relaţiile dintre oameni, munca desfăşurată cu responsabilitate, rigoarea, buna înţele- 
gere a evenimentelor, toleranța şi exigenţele necesare personalității umane pentru a 
se putea afirma liber, iar unul din spațiile cele mai adecvate pentru concentrarea 
forțelor favorizante educației este biblioteca. 

Fără a fi o instituţie dedicată în exclusivitate copiilor, biblioteca publică 
este o structură formativă fundamentală în devenirea generațiilor, prin organizarea şi 
funcţionarea ei, iar rolul animației este de a le da oamenilor sentimentul apartenenţei 
la o colectivitate dominată de valori şi de a-i face să participe la evenimente care au 
semnificaţie pentru dezvoltarea umană. 

Secţia pentru copii este un modul foarte important al bibliotecii publice 
pentru că aici se formează viitorii cititori, iar ciclul primar este perioada când putem 
să valorificăm cele mai de preţ însuşiri ale vârstei fragede: inventivitatea, imaginaţia 
proaspătă, curiozitatea neobişnuită care trebuie dirijată şi spre lectură, aceasta fiind 
principalul factor de modelare a personalității. 

Observațiile din ultimii ani dezvăluie cu regret existenţa la copii, şi mai ales 
la adolescenţi, a unei atitudini de indiferență şi chiar de respingere față de actul 
lecturii. Deşi în cadrul procesului instructiv — educativ şi prin activități extracuri- 
culare se urmăreşte dezvoltarea gustului şi a interesului pentru lectură, se pare că nu 

este suficient. Puterea stranie a display-ului şi a tastaturii a ajuns să încovoaie spirite 
şi să deformeze caractere, mai ales atunci când în mrejele ei sunt prinşi copiii, la 
vârste incredibil de fragede. Se uită adesea că educaţia esențială şi profundă se face 
prin lectură, prin asimilarea şi interpretarea cuvântului tipărit. 

Biblioteca poate să vină în sprijinul şcolilor cu alte mijloace şi instrumente 
prin care copiii să descopere că lectura este, în fond, o călătorie spre propriul suflet, 
spre cunoaştere, autocunoaştere, spre descoperiri fantastice, iar atracţia la lectură se 
poate exercita aici într-un mediu de diversitate în care se interferează numeroase surse: 
texte, imagini, sunete, păpuşi etc. Ea poate astfel să sprijine şcoala în procesul de 
învățământ, nu ca o anexă a acesteia ci ca o completare pe un alt plan şi în alt mediu în 
care personalitatea copilului să se poată afirma, să-l pregătească pentru viața socială şi 
să-i permanentizeze ca cititori pe cei care trec pe o treaptă superioară de vârstă. 

Prezentul studiu propune metodologii pentru atragerea la lectură a utiliza- 
torilor copii, prin activități de animaţie culturală bazate pe dezvoltarea formei 
tradiționale de inteligență, respectiv cea reflexivă, care îşi pierde tot mai mult din 
autoritate din cauza excesului de mesaje audio-vizuale. Aceste mesaje îi îndepărtea- 
ză pe tineri de carte şi de lumea interiorizată a textului fără de care nu poate exista 
modelare culturală şi progres spiritual. 

Lectura are un potenţial superior de a stimula descoperirea de sine şi de a fi 
un inductor de reflexivitate. Societatea actuală din România ar putea fi evaluată şi 
diferențiată de cea a altor ţări şi prin prisma trăirii şi acoperirii nevoii de lectură şi a 
modului de a citi, existând chiar, după aprecierea profesorului universitar dr. lon 
Stoica, o relaţie între cantitatea şi calitatea lecturii la scară socială şi calitatea 
generală a vieţii. De aceea, educaţia pentru lectură ar trebui să devină un imperativ 
general al educaţiei, o cale înțeleaptă pentru traversarea tuturor tipurilor de crize, 
pentru că se întemeiază pe însuşirile informaţiei, iar informaţia reprezintă forța cea 
mai importantă din societate. Cine doreşte o societate de oameni liberi şi creatori 
trebuie să încurajeze lectura şi să formeze cititori. De asemenea, sociologul american 
Alvin Toffler, menţionat de profesor dr. Dumitru Bălăeţ în articolul său Cultura, 
bibliotecile şi dezvoltarea, stabileşte, în lucrarea sa Consumatorii de cultură existen- 
ţa unei relaţii directe între cultură şi dezvoltarea economică, socială, politică şi 
morală. Această dezvoltare trebuie făcută, mai ales în epoca modernă şi contempo- 
rană (şi chiar se face în unele țări), pornind dinspre cultură către celelalte compo- 
nente ale vieţii sociale.” 

Aplicarea metodelor propuse s-a făcut la ludoteca filialei Oprişani a 
Bibliotecii Municipale „Teodor Murăşanu” din Turda, constituind elementele de 
diversificare a ofertei de servicii, tipurile de animaţie oferite aici diferențiindu-se de 
serviciile de acest tip oferite de biblioteci din aceeaşi categorie. Deoarece s-a propus 
ca filiala bibliotecii să pună accentul pe animaţie ca instrument cultural şi pedagogic, 
a fost conceput un program de antrenament creativ la ludoteca secției pentru copii, 


! Jon Stoica, Spectatorul şi cititorul, Biblioteca 11, (2005), 338. 
? Dumitru Bălăeț, Cultura, bibliotecile şi dezvoltarea (II)-modelul american-, Biblioteca 8/9, 
(2008), 247. 

aceasta fiind organizată ca o zonă de pregătire a viitorului cititor, de apropiere a 
copilului de valorile spirituale prin carte, ca un spaţiu de familiarizare a preşcolarilor 
şi şcolarilor din ciclul primar cu practicile lecturii. Utilizatorii — copii au propriile lor 
preferinţe, curiozități şi nevoi, deseori învățând şi jucându-se în condiții neobişnuite 
pentru adulți. Astfel, un turn, un trenuleţ, un şarpe, o omidă, un spaţiu decorat cu un 
covor viu colorat şi perne cu personaje din basme sunt elemente importante de 
design unde copiii preferă să se joace şi să citească. Acestea conferă varietate, 
utilitate şi încurajează creativitatea. 

Pentru a înţelege mai bine modul de funcționare al unei ludoteci am efectuat 
mai multe vizite în asemenea instituții din Franța, în oraşele Angoulême şi Cognac, 
în perioada 12-20 iunie 2006, cu ocazia unui stagiu de informare la Salonul de 
Literatură din Cognac. 

Câteva observaţii şi concluzii în urma vizitelor sunt prezentate în 
continuare, modul de funcționare al acestora fiind diferit. 


1. Ludoteca Centrului Social şi Cultural din cartierul Crouin al oraşului Cognac. 

Acest centru face legătura între locuitorii cartierului şi instituţiile oraşului. 
Obiectivul principal al centrului este să păstreze liniştea în cartier şi să-i integreze în 
societate pe locuitori acestuia. Populaţia majoritară este formată din emigranți. 
Centrul Social şi Cultural are o ludotecă unde se organizează jocuri educative, de 
grup, pentru copii. Această structură primeşte copiii până la vârsta şcolarității, 
însoțiți de unul dintre părinți. Părinţii pot să-şi petreacă timpul cu jocuri şi diverse 
referitor la educaţia copiilor şi, de asemenea, pot să primească consultanță de la 
persoane competente care lucrează în ludotecă. Copiii învaţă să evolueze în cadrul 
unui grup, fiind astfel pregătiţi progresiv pentru intrarea la grădinţă. 

Această ludotecă nu împrumută jocurile la domiciliu, există educatori şi 
educatoare care intervin în jocuri, introducând puțin câte puțin regulile de comporta- 
ment în societate. În cadrul acestui centru există Casa Părinţi - Copii (Maison 
Parents Enfants) care organizează numeroase activități sub formă de întâlniri, dezba- 
teri, expoziţii, ateliere de literatură, teatru, video. 


2. La maison du temps libre Cognac 

Face parte din Asociaţia socioculturală ASERC, are o bibliotecă şi o ludo- 
tecă. La ludotecă copiii pot să se joace singuri sau în grup, sau pot împrumuta 
jocurile acasă. Biblioteca asigură împrumutul cărților la domiciliul utilizatorilor şi 
propune şcolilor, centrelor de loisir şi locuitorilor cartierului animații în jurul 
poveştilor şi ateliere de literatură. Personalul instituției asigură, de asemenea, în 
parteneriat cu părinții şi profesorii, sprijin în pregătirea şcolară a copiilor, adaptat 
pentru fiecare situaţie, pentru a le favoriza reuşita personală. 

Prin intermediul ludotecii, al bibliotecii şi a tuturor animaţiilor organizate, 
ASERC are rolul de a preveni delincvenţa în cartierele periferice ale oraşului Cognac. 
Asociaţia luptă şi împotriva analfabetismului şi a excluderii sociale a locuitorilor. 

3. Ludoteca Saintes 

Este un spaţiu dedicat în întregime jocului. Există două servicii: jocul în 
spaţiul ludotecii şi împrumutul de jocuri. Personalul ludotecii îi ajută pe copii şi 
adulți (există şi fond de jocuri pentru adulți) să utilizeze resursele instituției. Utiliza- 
torii au posibilitatea să facă sugestii pentru achiziția de jocuri şi au la dispoziție un 
caiet special pentru a-şi exprima dorinţele. 

Ludoteca participă la animaţiile socio-culturale şi educative locale şi organi- 
zează manifestări specifice rolului pe care îl îndeplineşte. Părinţii şi bunicii sunt 
invitați aici să se joace împreună cu copii lor, dar, în acelaşi timp ludoteca este şi un 
spaţiu neutru unde utilizatorii pot veni pur şi simplu pentru plăcerea de a se juca. 


4. Ludoteca „Rives de Charente” Angoulême 

Are o organizare asemănătoare cu cea din Saintes, împrumută jocuri pentru 
adulți şi copii. Organizează foarte multe animații pentru copii preşcolari, inclusiv 
pentru cei cu diverse dizabilități. Se primesc zilnic clase de copii însoțiți de educatori 
sau învățători. Am asistat aici la o animaţie specială realizată de o muziciană, având 
ca subiect natura. În cadrul unei expoziţii despre natură s-au improvizat, sub formă 
de joc, mici cântece, diferite instrumente muzicale, sunete ale naturii, ploaia, vântul, 
zgomote făcute de diferite animale. 

În cursul vizitelor efectuate am aflat informaţii referitoare la Carta ludote- 
cilor publice din Franţa, fişa de descriere a jocurilor, tipurile de jocuri existente, fişa 
pentru utilizatori, indicii de clasificare ai jocurilor, resursele financiare ale unei 
ludoteci publice. 

x 


Pentru a stabili cu exactitate care este rolul unei ludoteci este necesară şi o 
analiză a funcțiilor cunoscute pe care le are jocul. După Cristian Cheşuţ, se pot 
identifica:! 


a) Funcţiile principale ale jocului: 

1) Organizatorică: Jocul permite învăţarea unei bune gospodăriri a timpului şi a 
acţiunilor, construirea unei strategii cu ajutorul căreia, prin intermediul regulilor 
impuse şi învățate, să se ajungă la atingerea scopurilor, deci a victoriei. 

2) Motivaţională: Motivația poate fi morală (succes, apartenenţa la un anumit 
club sau echipă, distracţia etc.) sau materială (premii) şi de multe ori este cunoscută 
de jucători înaintea începerii jocului. Nimic nu este mai eficient decât succesul, 
acesta fiind factorul care formează, menţine şi stimulează în cel mai înalt grad 
motivaţia, iar jocurile facilitează, fără îndoială, obținerea succesului. 

3) Didactică: Jocurile fac posibilă dezvoltarea multilaterală a individului care 
se joacă, formează şi dezvoltă anumite deprinderi specifice vârstei, care odată cu 
trecerea timpului şi în condiţiile unei educaţii corecte, intensive şi bine canalizate, 
pot transforma aceste deprinderi în virtuţi. 


Cristian Cheşuţ, Ludeo, Ergo Sum.Păpuşi, mingi, teorii (Cluj-Napoca: Editura Limes, 
2005), 24-26. 

4) Cognitivă: Prin joc se acumulează, se sistematizează şi se sintetizează, mai 
mult sau mai puţin conştient, cunoştinţe şi experienţe noi despre lumea înconju- 
rătoare. Pe de altă parte, cel care se joacă îşi demonstrează în joc şi prin joc anumite 
calități şi trăsături individuale (capacitatea de a fi conducător de joc, de echipă sau 
lider de opinie, spiritul de echipă, spiritul de sacrificiu, gândirea, rapiditatea luării 
unor decizii etc.) care îl fac „superior” în ochii coechipierilor, de temut în ochii 
adversarului şi idol în inima suporterilor. 

5) Educativă: Jocul duce la formarea unui sistem propriu de valori şi a unor 
norme de comportament faţă de coechipieri, adversari şi publicul spectator. Princi- 
piile de comportare cuprinse în regulile de joc îi învață pe participanţi cum să se 
manifeste în diferite împrejurări, atât în timpul jocului cât şi în situații similare din 
viață; îi stimulează să caute soluțiile optime şi să le aplice în momentele oportune. 
Fiind o formă liberă de instruire, jocul generează pe parcursul desfăşurării lui interacţi- 
uni diferențiate între toți participanții, care la rândul lor trădează diferite tipuri de 
comportamente: pozitive (respectarea regulilor de joc, a adversarului, a spectato- 
rului, fair-play-ul, colegialitatea, solidaritatea, loialitatea, generozitatea, acceptarea 
demnă a înfrângerii etc) sau negative (individualismul, vedetismul, înşelăciunea, 
jignirea sau ridiculizarea adversarului, lipsa de fair-play, egoismul, fățărnicia etc.) 


b) Funcţiile secundare ale jocului: 

1) Înlătură plictiseala cauzată de lipsa de acţiune fizică sau mentală, 
introduce elemente pe care mediul nu le oferă, elimină o parte din 
energiile creative. 

2) Este o formă de loisir, factor de destindere. Prin eliberarea din 
constrângerile sociale, implicit ale muncii, eliberează şi canalizează 
noi surse de energii. Cercetând istoria civilizației omeneşti se observă 
că jocul şi munca formează cele două feţe ale activității umane. 

3) Jocul este factor de manifestare socială, bază a unor activități de mai 
târziu: stimularea, promovarea şi menţinerea tendințelor sociale la 
copii şi adulți prin manifestări specifice: jocuri colective, şezători, 
carnavaluri, reuniuni etc. 

4) Oferă satisfacţie care nu depinde de un rezultat final, concret. Este o 
activitate care nu urmăreşte alt scop decât buna sa desfăşurare. 

5) Jocul este agent de transmitere a ideilor, obiceiurilor, miturilor, 
ritualurilor, a legendelor, cântecelor şi dansurilor tradiționale, a 
întregului tezaur spiritual al unei etnii sau a unui popor. 

6) Orice manifestare ludică stă sub semnul ritualului, şi invers orice 
manifestare rituală are un caracter ludic. 

Analizând funcțiile jocului, prezentate mai sus, rezultă următoarele roluri 
ale unei ludoteci: 
— Situarea jocului şi a jucăriei în centrul oricărui proiect şi a oricărei acţiuni 
întreprinse în ludotecă; 
— Promovarea activităţii de joacă şi participarea la plăcerea de a se juca; 

—  Favorizarea şi promovarea jocului liber (alegerea liberă a jocurilor, a 
partenerilor de joc); 

— Ludoteca permite, prin intermediul jocului, într-un spaţiu de socializare cu 
persoane care nu fac parte „din familie”, însuşirea codurilor elementare 
asupra proprietății: „ceea ce este al meu şi ceea ce nu-mi aparține”; 

—  Anticipare şi pregătire în vederea depăşirii dificultăților pe care le ridică 
viaţa; 

—  Garantarea respectării regulilor jocurilor, garantarea respectării regulilor 
instituţiei, educarea pentru respectul între partenerii de joc; 

— Însuşirea regulilor elementare ale vieții în societate prin intermediul relaţiei 
particulare care permite jocul cu ceilalți: copii, părinți participanți, alți adulți; 

— Dezvoltarea responsabilității, dezvoltare de comportamente sociale favorabile; 
limbajului fonetic, imaginaţiei, senzaţiilor, emoţiilor, perceperii şi reprezen- 
tării, memoriei, deprinderii, capacităţii de generalizare şi abstractizare, 
puterii de anticipație etc.; 

— Încurajarea spontaneității; 

—  Verigă între trecut şi viitor, jocurile păstrând zestrea genetică şi culturală a 
civilizației umane; 

— Asigurarea accesului la bunuri materiale şi culturale pentru copii şi familii 
cu venituri mici sau lipsiţi de venituri, favorizând dezvoltarea normală a 
copiilor şi prevenind riscurile excluderii sociale; 

— Educație pentru integrarea în societate şi prevenirea delicvenţei prin crearea 
obişnuinţei de a respecta reguli şi regulamente, de a respecta partenerii de joc; 

— Prin intermediul jocului, ludoteca favorizează pentru adulți crearea stării 
ludice, retrăiri ale unor emoţii primare, amintirea experienţelor ludice infan- 
tile şi fericiri proprii universului lor şi prin acestea, destindere şi eliberare de 
tensiuni şi energii negative; 

— În relaţiile dintre adulţi jocul contribuie la evacuarea tendinţelor incompa- 
tibile cu necesitățile sociale; 

— Valorificarea patrimoniului ludic prin crearea unei colecţii de jocuri din 
diferite epoci şi diferite culturi; 

— Dezvoltarea spiritului critic al utilizatorilor prin posibilitatea de a experi- 
menta o multitudine de jocuri; 

În concluzie, ludoteca favorizează: Experimentarea; Socializarea;, Educaţia; 
Integrarea în colectivitate; Însuşirea culturii, jocul fiind izvor al tuturor experienţelor 
culturale; Destindere şi eliberarea tensiunii psihice 

Se constată că ludoteca reprezintă în primul rând un loc de primire, de 
plăcere, destindere, de petrecere agreabilă a timpului liber şi în acelaşi timp de 
socializare, de comunicare, de prevenire a încălcării regulilor de viaţă în societate şi 
de integrare în colectivitate. 

Activitatea de joacă, deşi i se atribuie cel mai adesea un caracter frivol, s-a 
dovedit însă a fi un instrument formidabil: jocul este indispensabil dezvoltării psiho- 

motorii a copiilor, este esenţial pentru păstrarea echilibrului psihic în adolescenţă şi 
chiar la vârsta adultă, favorizând dezvoltarea imaginaţiei, a creativității şi eliberarea 
de tensiune psihică. 

Pe baza studiilor efectuate s-a stabilit ca în cadrul filialei bibliotecii din 
cartierul Oprişani ludoteca să fie parte componentă a secţiei pentru copii şi să se 
experimenteze o îmbinare a ofertei bibliotecilor publice cu jocurile educative, pentru 
a-i apropia pe copii de carte şi a le trezi interesul pentru ea. Aceasta i-ar putea 
antrena într-o mulțime de activităţi având rol benefic asupra personalităţii lor. 

Prin urmare, în spaţiul ludotecii totul pleacă de la carte şi lectură, în jurul 
cărţii dezvoltându-se un complex de activităţi care contribuie la integrarea socială şi 
la educarea copiilor. Armonizarea între carte şi joc duce la crearea unei ambianţe în 
care copii învaţă ceva fără să-şi dea seama, cu plăcere şi fără efort, iar obişnuindu-se 
cu asemenea practici vor manifesta curiozitate intelectuală, se vor dezvolta mai 
repede şi mai complet şi nu se vor mai simţi niciodată intimidaţi de bibliotecă. Prin 
practicarea jocurilor, copiii interacționează, preiau şi schimbă roluri, acest aspect 
constituind o activare cognitivă, afectivă şi motric-emoţională. În funcţie de reacţiile 
lor în timpul jocurilor se validează sau se sancţionează comportamente în vederea 
formării simțului estetic şi civic. De asemenea, activitatea în grup cu copiii repre- 
zintă un mijloc de socializare, formare şi dezvoltare a personalităţii acestora. 

Programul cultural a fost propus grădinițelor şi şcolilor din cartier, vârsta 
şcolarităţii, ca perioadă a fanteziei, imaginaţiei, visării şi jocului, fiind cea mai 
favorabilă pentru formarea personalității copilului prin literatură. În ultimii ani s-a 
observat o scădere a interesului față de lectură în oraşul nostru, şi nu doar aici, 
interesul copiilor şi chiar al adulţilor pentru a citi o carte fiind „furat” de televizor, 
jocurile video şi calculator. Unii părinți nu mai reprezintă un model pentru copii, din 
acest punct de vedere, pentru că nici ei nu citesc, în unele familii fiind tot mai rar, 
sau chiar inexistent, gestul de a citi o carte, de a intra într-o bibliotecă, într-o librărie, 
sau de a-şi constitui o bibliotecă proprie. 

Conform studiilor realizate în anii 2005 şi 2006 de către Centrul de Studii şi 
Cercetări în Domeniul Culturii şi Metromedia Transilvania, cu finanţare din partea 
Ministerului Culturii şi Cultelor, publicate sub forma Barometrului de consum 
cultural, se constată că literatura, filmele artistice şi muzica de calitate nu sunt la mare 
căutare. Ultimul studiu a fost realizat în perioada noiembrie - decembrie 2006, pe un 
eşantion de 1.485 de persoane cu vârsta de peste 15 ani, şi are o marjă de eroare de +/- 
2,9%. Conform acestui studiu consumul cultural este mai intens decât în anii trecuți, 
dar rămâne plasat într-o zonă superficială, dominată de produse mediocre, de televizor 
şi radio, constatându-se un acces ridicat la o informație TV diversă. Astfel, românii se 
uită la comedii şi telenovele, ascultă muzică populară şi manele şi citesc cu predilecție 
literatura de consum (romane de dragoste şi de aventuri). Studiul mai arată că 44% 
dintre români nu urmăresc deloc emisiunile culturale. 

Unul dintre punctele surprinzătoare ale sondajului este acela că 15% din 
români nu ştiu să numească nici măcar un singur autor român de literatură, iar 


! http://www.culturanet.ro/ „(20 mai 2009). 

54,1% nu cunosc nici un nume de autor străin. 11% nu cheltuiesc deloc bani pe 
activităţi culturale, iar suma medie alocată de familii pentru consumul cultural este 
45 de lei. 

35% dintre români nu citesc deloc literatura, acesta fiind unul dintre 
domeniile cele mai prost reprezentate în obiceiurile de consum cultural din ţara 
noastră. Dintre cei care citesc, cea mai mare parte preferă cărțile de dragoste 
(15,6%), apoi cele de aventură (15,4%), polițiste (12,9%), clasicii români (12,2%) şi 
romanele istorice (11,7%). Cărțile clasicilor internaţionali sunt citite doar de 6,7% 
dintre respondenţi, iar cele science fiction de 5,5%. Preponderenţa rămâne, ca şi în 
barometrul din 2005, literatura de consum (romane de dragoste, aventuri sau 
polițiste), cu un total de 43,9%. 

14,5% dintre români nu au nici o carte în casă, 22,3% au între una şi 20, 
16,3% au între 21 şi 50 de volume, 17,2% au între 51 şi 100 ; 17,4% au între 101 şi 
500, iar 6,3% au declarat că au peste 500 de cărți în casă. 

Comparativ cu UE achizițiile de cărți şi enciclopedii din ţara noastră sunt 
sub nivelul celorlalte ţări. Singurul segment comparabil cu țările UE, din punctul de 
vedere al mărimi bibliotecii, este cel al colecționarilor de cărți. 

Activităţile culturale cele mai populare din România diferă substanţial față 
de cele din Uniunea Europeană. În timp ce cinematograful, bibliotecile şi vizitarea 
muzeelor predomină în UE, în România sărbătorile publice şi spectacolele de 
muzică sunt predominante. 

În rândul elevilor de liceu (15-18 ani) situaţia este îngrijorătoare. Biblioteca 
nu se numără printre preferinţele lor. Din 2300 de elevi chestionaţi de Centrul de 
Sociologie Urbană şi Regională împreună cu Centrul de Studii Media şi Noi 
Tehnologii de Comunicare din Bucureşti, 46,6% preferă să îşi petreacă timpul prin 
recreaţie în aer liber, 13 % fac sport, 9,1% se joacă pe calculator şi doar 8,6% citesc 
sau învață, 6,9% îşi petrec timpul liber la televizor şi 4,9% ascultă muzică. 
Intervievaţii au menţionat ca scriitori români preferați doar autorii canonici studiați 
la şcoală; 8,5% nu au putut indica nici un autor român de literatură. În eşantionul de 
2300 de elevi chestionaţi 44,7% nu citesc beletristică, iar ceilalți, în procente 
minimale (până la 7%) pot aminti doar titluri din bibliografia obligatorie pentru 
examenul de bacalaureat; în materie de poezie 9,1% refuză lectura textului liric, 
Mihai Eminescu fiind singurul poet menționat de 34,25 dintre chestionaţi. 

Într-o astfel de situație, sintagme precum „criza lecturii” şi „moartea 
cititorului adolescent” sunt în mare măsură justificate, iar utilizarea PC-ului, în alte 
scopuri decât didactice, surclasează lectura. 

Desigur că lumea virtuală oferă şi o serie de avantaje, cum ar fi: dezvoltarea 
abilităţilor tehnice de operare pe calculator, dezvoltarea fanteziei şi curiozităţii, a 
comunicării rapide şi a exprimării directe şi neinhibate, a nivelului de informare în 
legătură cu ceea ce se întâmplă în lume. De asemenea, lumea văzută pe ecranul 
calculatorului este o realitate audio-vizuală fascinantă care trimite mesaje senzoriale 
spre copil, modelându-i cunoaşterea.! 


! Horea Frunză, Copilul şi călătoria în lumea virtuală, Biblioteca Bucureştilor, anul VI, nr.6, 
(2003), 29. 

Cântărind însă şi dezavantajele utilizării intense de la o vârstă fragedă, care 
se referă la: pierderea formei tradiţionale de inteligență reflexivă, fapt datorită căruia 
copilul ataşat de ecranul calculatorului nu mai este pasionat de informaţiile depozi- 
tate în cărți de-a lungul timpului, atrofierea orientării în timp, comunicarea numai pe 
orizontală în detrimentul comunicării între generații, lipsa dezvoltării atitudinii 
sentimentale şi emoţionale, lumea de pe ecranul calculatorului fiind o realitate rece, 
utilizarea unui vocabular sărac şi a expresiilor vulgare, informarea neselectivă, 
accesul la mesaje agresive, pornografice, rezultă importanţa pe care o are educația ce 
se poate face în bibliotecă prin carte, lectură şi joc. 

Psihologii vorbesc chiar despre “un fenomen de spălare a creierului” şi de 
atrofierea funcțiilor cerebrale, generaţia ataşată de calculator fiind numită “generaţia 
Q. 

Deoarece 70 % din cunoştinţele necesare unui om se asimilează până la 
vârsta de 7 ani, copiii crescuţi în medii familiale şi sociale defavorabile au dificultăți 
şcolare greu de depăşit şi evoluează greu. Insuccesele îi descurajează şi îi margi- 
nalizează, iar în adolescenţă, când fondul psihologic este instabil, resentimentele şi 
complexele de inferioritate îi pot împinge spre acte antisociale. De aceea, biblioteca, 
în calitatea ei de instituţie de cultură cu rol important în viaţa comunității, încearcă să 
contribuie la corectarea acestei stări de lucruri, trezind interesul copiilor pentru 
lumea fascinantă a cărții. Ea îi poate atrage şi le poate oferi o modalitate de evaziune 
pozitivă, o formă agreabilă de cunoaştere, educaţia făcându-se aici cu mai puţin 
efort din partea copiilor. Este adaptată nivelului lor şi îi poate ajuta să obțină 
satisfacţii, poate până atunci necunoscute.” 

Programul de animație se desfăşoară conform unei planificări a grupelor de 
grădiniță, respectiv a claselor ciclului primar. Biblioteca a încheiat parteneriate 
educaţional-culturale cu instituțiile de învățământ locale pentru derularea acestor 
animații, dar şi a altor activități propuse de bibliotecă sau de instituțiile de 
învățământ. 

Alegerea temei se face cu consultarea cadrului didactic însoțitor, iar modul 
de desfăşurare depinde de nivelul grupei/clasei şi de reacţiile copiilor. Acest pro- 
gram cuprinde: 

a. Lecturi şi jocuri educative 

Sunt animații care combină lectura poveştilor cu jocurile, acestea din urmă 
organizându-se întotdeauna plecând de la povestea lecturată. Ele au ca scop, pe 
lângă obişnuirea copiilor cu biblioteca şi cu modul de organizare al acesteia, educa- 
ţia intelectuală prin înţelegerea textelor citite, formularea de opinii critice şi judecăţi 
personale, îmbunătăţirea comunicării orale, formarea obişnuinţei de a citi. La toate 
acestea se adaugă educaţia civică prin respectarea regulilor jocului şi a partenerilor 
de joc, înţelegerea apartenenței şi utilizării comune a jocurilor şi cărților bibliotecii, a 


' Ibidem, 29. 
? Gheorghe Buluţă, Sultana Craia şi Victor Petrescu, Biblioteca azi.Informare şi comunicare ( 
Târgovişte: Editura Bibliotheca, 2002), 58. 

respectului față de bunurile comune, înţelegerea şi respectarea regulilor bibliotecii 
(îngrijirea şi returnarea la timp a cărţilor). 

Importanţa lecturii în aceste animații este dată de o serie de aspecte pe care 
aceasta le implică: 

— aspectul cognitiv, prin lectură îmbogăţindu-se cunoştinţele despre lume, 
despre realitate; 

— aspectul educativ, lectura contribuind esenţial la educarea etică şi estetică a 
copiilor; 

— aspectul formativ, lectura având drept consecinţă formarea şi consolidarea 
deprinderilor de muncă intelectuală, dezvoltarea gândirii, a imaginației, a 
capacității de exprimare corectă şi expresivă. 

Alegerea textelor pentru lectură se face cu consultarea cadrelor didactice, în 
funcţie de vârsta participanților, ținând cont de accesibilitatea lor şi punând accent pe 
textul narativ din sfera îndrăgită de copii. Efectul animaţiilor de acest tip trebuie să 
fie cel de transformare a copiilor din ascultători de lectură în cititori conştienţi şi 
statornici. 

Referitor la joc, acesta a fost inclus în animațiile bibliotecii deoarece, după 
părerea psihologilor, prin joc, copilul dezvoltă relațiile de comunicare, capacitatea de 
observaţie şi pune în aplicare o serie de norme sociale şi reguli, ceea ce constituie un 
factor important în socializarea lui. În toate jocurile intervin şi se exersează 
capacitățile psihice, elementele creative, mobilitatea, flexibilitatea, comprehensiunea 
gândirii, capacitatea de imaginare a unor noi soluţii şi aplicarea celor care au fost 
memorate şi care şi-au dovedit eficienţa. 

Activitatea ludică constituie un teren fertil prin care se pot evidenția, exersa 
şi dezvolta trăsăturile de personalitate. După modul cum se adaptează şi se 
integrează în joc, după respectarea regulilor de joc şi a acțiunii celorlalți participanți, 
după felul în care cooperează şi îndeplineşte sarcinile jocului se poate aprecia 
moderaţia şi condescendeţa, voința şi perseverenţa, spiritul de observaţie şi de 
atenţie, calmul, capacitatea de organizare. Se poate astfel acţiona pentru corectarea 
unor deprinderi negative de comportament şi pentru încurajarea şi dezvoltarea 
normelor de conduită morală şi a spiritului de echitate. 

Prin urmare, jocul copiilor nu poate fi ignorat, el trebuie orientat în scopuri 
constructive pentru a modela pozitiv personalitatea lor în formare. 

Pentru anul în curs au fost propuse următoarele variante care se pot 
desfăşura oricând, în limitele programului zilnic al filialei, în funcție de preferințele 
şi vârsta participanţilor. 

b. Crearea de jocuri de vocabular plecând de la o poveste 

Grup ţintă: copii cu vârsta de 7 - 8 ani. 
Obiectiv: Îmbogăţirea vocabularului 

Se lipesc mici imagini decupate, reprezentând aspecte dintr-o poveste citită 
anterior grupului de copii, în dreptul unor grile de cuvinte încrucişate. Copiii trebuie 
să scrie cuvintele corespunzătoare imaginilor pe verticală şi orizontală şi să găsească 
cuvinte ascunse. 

c. Povestea cu puzzle 
Grup ţintă: copii cu vârsta de 4-7 ani 
Obiective: Dezvoltarea spiritului de observaţie; Dezvoltarea capacităţii de 
memorare. 

Utilizarea cărților cu puzzle şi a cărților tridimensionale din dotarea ludotecii; 
lectura poveștii şi jocul. 

d. Să ne jucăm de-a biblioteca 
Grup ţintă: copii cu vârsta peste 7 ani. 
Obiective: Descoperirea varietăţii cărților, formarea obişnuinței frecventării 
bibliotecii; Înțelegerea şi învăţarea modului de utilizare al bibliotecii. 

Copiilor li se dau explicaţii asupra modului de organizare a bibliotecii, modul 
de aranjare a cărților, cum se caută o carte în raft, cum se caută o carte în catalog, unde 
se scrie autorul, ce este editorul, ilustratorul, colecţia, cum ajunge cartea de la librărie 
la bibliotecă, care este diferența dintre librărie şi bibliotecă, ce cărţi ar dori să existe în 
bibliotecă). Copiii sunt invitați apoi să identifice singuri, pe cărți, cele discutate (autor, 
ilustrator, etc), să caute o carte în raft, să caute o carte la catalog. 

e. Ora de poveşti 
Grup ţintă: copii cu vârste între 4-9 ani. 
Obiective: Crearea unei atmosfere care stimulează dorința de a citi, Descoperirea 
varietăţii modurilor în care povestea este înțeleasă. 

Se citesc lecturi educative dar atractive, amuzante, care apoi se discută cu 
copiii - personajul preferat, atitudini, comportamente ale personajelor, concluzii). Nu 
se pun întrebări didacticiste la care copiii trebuie se răspundă printr-o formulare 
standard. Acest stil este plictisitor pentru copii, îi închistează şi nu le mobilizează 
sentimentele. Se pun întrebări scurte, fără notă forțată, care îi mobilizează, făcându-i 
să gândească asupra cărţii citite, şi care îi ajută să găsească răspunsurile în mod 
independent Se pot crea apoi jocuri plecând de la o frază cheie a poveştii. Aceasta se 
poate citi în diferite moduri, pe rând, de către copii: pe un ton hilar, furios, plângăreţ, 
înfricoşat; cântând; în ritm lent, rapid etc. 

f. Ziua jocului de construcție 
Grup ţintă: copii cu vârste între 4-9 ani 
Obiective:Dezvoltarea gândirii prin rezolvarea unor probleme de joc; Creşterea 
capacităţii de concentrare a atenției, educarea persistenţei şi a voinţei; Formarea de 
deprinderi şi priceperi. 

Se combină cu lectura unei poveşti adaptate. (Ex: dacă se construiesc 

animale se citeşte o poveste despre unul din animalele construite). 

g. Ziua jocului didactic 
Grup ţintă : copii cu vârste între 7-10 ani 
Obiective : Facilitarea procesului de asimilare, fixare şi consolidare a cunoştinţelor; 
Dezvoltarea memoriei, atenţiei, spiritului de observație, cultivarea obişnuinţei cu 
munca intelectuală; Echilibrarea procesului de învățare şi a activităţii de joc. 

În funcţie de tipurile de jocuri din colecţia ludotecii, se aleg variante care se 
pot combina cu lectura unei poveşti. 


259 


Hermeneutica Bibliothecaria — Antologie Philobiblon - Volumul V 


h. Ziua jocului de logică şi perspicacitate 
Grup ţintă: copii cu vârste între 8-10 ani 
Obiective: Dezvoltarea gândirii flexibile; Dezvoltarea capacităţii de analiză şi 
autoapreciere, a capacității de imaginare a soluţiilor. Educarea onestităţii şi a corecti- 
tudinii în comportare. Aceste jocuri se combină cu dezlegarea de ghicitori. 

i. Joc text-imagine 
Grup ţintă: 5-9 ani 
Obiective: Dezvoltarea imaginaţiei şi a gândirii logice; Înțelegerea relaţiei dintre text 
şi imagine. 

Se alege o carte cu ilustraţii, după lectura acesteia se discută cu copiii 
fiecare imagine pentru a vedea dacă imaginea şi textul spun acelaşi lucru. 

Se maschează textul unei cărți ilustrate, li se arată pe rând imaginile copi- 
ilor, iar ei trebuie să îşi imagineze un text pentru fiecare dintre acestea, în funcție de 
ceea ce le sugerează. La sfârşit se citeşte textul original şi se explică copiilor aportul 
textului față de imagine. 

Se fotocopiază textul şi imaginile unei cărți. Se separă şi se distribuie 
copiilor, unii primesc text, alții imagini. Trebuie să găsească fiecare textul corespun- 
zător imaginii, iar în final povestea trebuie aşezată în ordinea normală a paginilor şi 
ilustraţiilor. 

Nu au fost selectate de către participanți variantele 7 şi 8, acestea fiind 
considerate mai grele, iar timpul petrecut la bibliotecă (în general 1 oră) prea scurt 
pentru desfăşurarea lor. Cele mai îndrăgite activităţi au fost “Ora de poveşti” şi 
“Povestea cu puzzle “. S-a propus chiar achiziţia pentru ludotecă a puzzleuri-lor de 
dimensiuni mari şi a celor cu mai multe piese. Pentru anul şcolar următor, un cadru 
didactic colaborator a propus organizarea unui campionat de Scrabble şi a unuia de 
Puzzle. 


Efecte observate asupra copiilor participanți : 

— Copii care nu au obişnuinţa comunicării şi exprimării libere au fost capabili 
să povestească singuri ceva din ceea ce s-a citit; 

— Au regăsit cu bucurie în ilustraţii reprezentări ale unor lucruri cunoscute 
anterior şi au pus întrebări pentru a cunoaşte mai în profunzime şi pentru a- 
şi satisface curiozitatea; Menţinerea interesului îi va impulsiona să dorească 
să citească singuri cărțile care le dau răspuns la întrebările pe care şi le pun; 

— Unii copii au răspuns precis la întrebările puse şi au gândit singuri răspunsul 
la unele întrebări, prin urmare lectura îi învaţă să-şi exprime gândurile în 
mod logic, în propoziţii închegate, fiind un stimulent puternic pentru 
dezvoltarea gândirii şi a vorbirii; 

—  Lecturile care i-au captivat şi curiozitatea de a şti mai mai mult au contribuit 
la exersarea, orientarea şi concentrarea atenției asupra subiectului cărţii. În 
acest fel, se deprind să asculte cu atenţie, să analizeze lucrurile la nivelul 

— Copiilor din clasa I şi a H-a le plac foarte mult ghicitorile, realizând 
adevărate întreceri în ghicirea răspunsurilor; Sunt la fel de încântați de 

poveştile despre viața animalelor sau de cele hazlii, care redau mici 
întâmplări din viaţa de şcolar; 

— În discuţiile despre personaje au fost capabili să sesizeze corect aspectele 
pozitive şi negative din trăsăturile acestora, recunoscându-şi chiar unele 
din obiceiurile lor negative; înțelegerea necesităţii corectării acestor trăsături 
prin discuţii purtate în jurul lecturii poate contribui la prevenirea sau 
înlăturarea lor; 

— În jocul de-a biblioteca au fost încântați să execute micile sarcini încre- 
dințate, repetarea activităţii va duce la formarea deprinderilor de căutare la 
raft şi la catalog; 

— Copiilor le plac jocurile de construcție după model. Ei se străduiesc să 
câştige aprecierea adultului care îi îndrumă şi căruia îi cer părerea pe tot 
parcursul jocului ; Se bucură foarte mult când sunt încurajați şi lăudați. 
Astfel creşte rolul instructiv al jocului şi pot să apară momente importante 
de creaţie în activitatea ludică; 


Atelier de creaţie 

Scopul acestei animații este atât dezvoltarea gustului pentru lectură şi a 
deprinderilor de mânuire corectă a cărţilor, cât şi stimularea, dezvoltarea şi mani- 
festarea potenţialului creativ al participanţilor, cultivarea motivaţiei pentru creație, 
încurajarea inventivităţii şi exprimării libere a copiilor. Se desfăşoară pe toată durata 
anului şcolar, începând cu luna octombrie, iar pentru fiecare lună au fost propuse 
câte două variante, la alegere. 

1. Să inventăm o poveste. 
Perioada de desfăşurare: octombrie-noiembrie 
Grup ţintă: copii cu vârsta peste 6 ani 
Obiective: Jalonarea inventării unei poveşti; Dezvoltarea imaginaţiei; Transforma- 
rea unei poveşti foarte cunoscute de toţi copiii participanți. 

Se reciteşte mai întâi povestea. Se propune copiilor inventarea unei noi 
versiuni a poveştii. Exemple: schimbarea locului/spaţiului de desfăşurare; transfor- 
marea personajelor bune în rele; înlocuirea personajelor (ex. Personajele animale se 
pot înlocui cu personaje obiecte); se poate imagina o continuare a poveștii; se pot 
amesteca două sau mai multe poveşti. 

2. Să confecţionăm o carte deosebită, de formă neobişnuită 
Perioada de desfăşurare: octombrie-noiembrie 
Grup ţintă: copii cu vârsta peste 6 ani 
Obiectiv: Descoperirea altor forme de cărţi existente în alte culturi şi în alte perioade 
ale istoriei 

Se confecționează din hârtie colorată o „carte” în formă de evantai, acor- 
deon, rulou, fâşii lipite într-un mănunchi etc. Înainte de îndoire sau tăiere se scrie şi 
se ilustrează după imaginaţia fiecăruia, prin desen sau colaje. Se explică unde se 
întâlneau aceste forme ale cărților (ex: cartea acordeon exista în Asia, iar textul se 
citea de jos în sus). 

3. Expoziţie tematică de cărți 
Perioada de desfăşurare: decembrie 
Grup ţintă: copii cu vârsta peste 7 ani 
Obiective: Dezvoltarea dorinței de a citi; Stimularea căutării şi alegerii “orientate” a 
cărților; Dezvoltarea imaginației şi creativității. 

Copiii aleg tema expoziţiei şi aduc la bibliotecă cărțile. Tematica se poate 
alege după mai multe criterii: conținutul cărții, aspectul cărților (foarte mari, mici, 
tridimensionale), după autor etc. Se pot combina cărți din bibliotecă cu cărțile 
proprii. Se pot face şi desene pentru completarea expoziţiei. Se desenează cărți 
(coperta ) cu aceeaşi temă aleasă pentru expoziţie, cunoscute sau inventate, li se dă 
un titlu şi un autor (eventual numele celui care desenează). 

4. Colecţia de cuvinte 
Perioada de desfăşurare: februarie 
Grup ţintă: copii cu vârsta peste 7 ani 
Obiective: Îmbogăţirea vocabularului; Stimularea creativităţii verbale. 

Într-un coş sau borcan cu capac se adună cuvinte preferate de copii în cursul 
mai multor lecturi. Cuvintele se pot folosi apoi pentru a crea o poveste amuzantă sau 
un personaj amuzant. Povestea, sau personajul, se poate desena. 

5. Impresii desenate 

Perioada de desfăşurare: februarie 
Grup ţintă: copii cu vârsta peste 7 ani 
Obiectiv: Exprimarea sentimentelor evocate de o lectură 

În urma unei lecturi cu tentă emoțională, care impresionează, copiii desenează 
după imaginaţie ceva legat de tema poveştii, ceva ce le sugerează povestea.Se poate 
desena un moment al naraţiunii în care personajul este foarte trist, speriat, furios sau 
fericit. Sentimentele se redau prin culori, linii. 

6. Eroul meu preferat 
Perioada de desfăşurare: martie 
Grup ţintă: copii cu vârsta peste 7 ani 
Obiective: Învăţarea însuşirilor unui personaj; Învăţarea modului de identificare a 
însuşirilor şi prezentarea lor în fața altora. 

Copii creează fişa de identitate a eroului preferat: prenumele, numele, 
vârsta, adresa, prieteni, lucruri preferate, câteva trăsături (bun, rău, deştept etc.). Se 
schiţează portretul acestuia şi locul acţiunii (oraş, pădure, casă, castel, corabie etc.). 

7. Confecţionarea unei cărți din materiale diferite 
Perioada de desfăşurare: martie 
Grup ţintă: copii cu vârsta peste 7 ani 
Obiectiv: crearea unei cărți ca obiect senzorial personalizat 

Fiecare elev din clasă aduce un material diferit pentru confecționarea uneia 
sau mai multor cărți: material textil (mătase, catifea, bumbac, bucată de covor), 
hârtie colorată, hârtie de ambalaj, şerveţel, hârtie deosebită. Se lucrează în grupuri de 
câte 3, se taie foile la aceeaşi dimensiune, se lipesc în forma unei cărţi. Se descriu 
senzațiile la atingerea fiecărui material. Cartea se împodobeşte cu imagini decupate, 
i se dă un titlu, se lucrează după imaginaţia copiilor. 


262 


Hermeneutica Bibliothecaria — Antologie Philobiblon - Volumul V 


8. Să învăţăm să respectăm cărţile 
Perioada de desfăşurare: mai 
Grup ţintă: copii cu vârsta peste 7 ani 
Obiectiv: Învăţarea modului de păstrare şi mânuire a cărților 

Se confecționează semne de carte din hârtie colorată pe care se scriu câteva 
propoziţii referitoare la grija față de carte. Ex: Cartea mea frumoasă, am mereu grijă 
de tine; Înainte să te citesc mă spăl pe mâini; Te răsfoiesc fără să îți rup paginile; Nu 
mănânc în timp ce citesc; Te scot cu grijă din raft etc. Copiii pot fi lăsați să scrie şi 
singuri îndemnuri pentru respectul față de carte, în special carte din biblioteca 
publică care trebuie împrumutată de cât mai mulți copii. Semnele pot fi împodobite 
şi cu desene. Se expun în bibliotecă. 

9. Album cu tema „Jocul în zeci de ipostaze” 
Perioada de desfăşurare: mai 
Grup ţintă: copii cu vârsta de 9-10 ani 
Obiective: Marcarea zilei mondiale a Jocului; Sublinierea importanţei jocului în 
dezvoltarea individului. 

Din ziare, reviste, pliante, broşuri, afişe, reproduceri după opere de artă, 
fotografii, se decupează şi se adună materiale diverse cu tema jocul. Se adună, de 
asemenea, maxime, cuvinte celebre, versuri din poeziile pentru copii, ghicitori, pe 
aceeaşi temă. Materialele se lipesc într-un album care se expune la bibliotecă cu 
ocazia „Zilei Mondiale a Jocului”. Se specifică în album, pe prima pagină, numele 
copiilor care au contribuit la realizarea lui. Pe fiecare pagină a albumului se trece 
câte o maximă despre joc. Ex: „Copilul râde: Înţelepciunea şi iubirea mea e jocul” 
(Lucian Blaga), „Cade şi îndată sare,/Parcă ar avea picioare./Se loveşte şi nu 
plânge./Ce să fie oare? ” (Mingea). 

10. Atelier de creaţie-origami 
Perioada de desfăşurare : la cererea grădiniţelor 
Grup ţintă: copii cu vârsta între 4-7 ani 
Obiectiv: Formarea abilităţilor de creaţie după modele. 


Lecturi animate cu marionete 

Acest tip de animaţie este cel mai îndrăgit de copii. A fost creat în anul 
2006 la secţia pentru copii din zona centrală a oraşului, dar se utilizează în prezent şi 
la filiala Oprişani, la solicitarea şcolilor şi a grădiniţelor, deoarece deplasarea cu 
copiii în zona centrală necesită utilizarea mijloacelor de transport. Este o activitate 
care atrage şi participarea adulților, adesea copiii fiind însoțiți, pe lângă cadrele 
didactice, şi de părinţi sau bunici. 

Iniţial, prin acest proiect de animaţie s-a urmărit atragerea către bibliotecă a 
copiilor preşcolari, în vederea formării lor ca utilizatori, aceştia reprezentând o 
categorie de vârstă căreia instituția nu-i acordase o atenţie specială până la momentul 
respectiv, iar ulterior s-a extins şi pentru ciclul primar. Programul reprezintă o nouă 
modalitate de a împărtăşi cu copiii plăcerea cărţii, de a-i încuraja să vorbească 
despre lucrurile citite, despre lucrurile pe care ei înşişi le scriu. Obiectivele stabilite 


263 


Hermeneutica Bibliothecaria — Antologie Philobiblon - Volumul V 


se referă la formarea deprinderilor de lectură de la cea mai fragedă vârstă, familia- 
rizarea copiilor cu biblioteca, crearea obişnuinţei de a frecventa biblioteca publică, 
dezvoltarea parteneriatelor cu instituţiile de educaţie, creşterea numărului de 
utilizatori şi a frecvenţei zilnice, diversificarea ofertei culturale a bibliotecii, dezvol- 
tarea imaginației şi creativităţii copiilor, dezvoltarea intelectuală, afectivă şi socio- 
relaţională, iar ulterior, selectând lecturile ce urmau să le fie prezentate copiilor s-a 
adăugat acestor obiective şi educaţia morală. 

Poveştile sunt selectate cu grijă, sunt poveşti «cu tâlc» ce prezintă exemple 
pozitive care se recomandă să fie urmate, sau dimpotrivă, exemple negative care 
trebuie evitate. Acestea se discută cu copiii după prezentarea poveștii, iar ei învaţă să 
se deprindă cu respectul față de ceilalţi, condamnând răutatea, agresivitatea, violen- 
ta, furtul, intoleranța. Se intenţionează astfel, educarea copiilor în spiritul cinstei, al 
curajului de opinie, al responsabilităţi şi al muncii, încurajând totodată capacitatea 
acestora de a-şi autoevalua atât părțile bune cât şi cele rele. 

Animaţia necesită o etapă destul de îndelungată de pregătire, aproximativ 2 
luni (perioada vacanței de vară, dar şi în cursul anului şcolar), şi cuprinde: achiziții 
speciale de carte pentru copii, blocuri pentru desen, creioane colorate, carton şi 
hârtie colorată, alegerea poveştii educative pentru lectură, adaptarea textului, înregis- 
trarea acestuia pe un CD, cu fond muzical şi diferite efecte sonore necesare, aceasta 
realizându-se cu colaborarea postului de radio local (Radio Transilvania). 

În alegerea cărților pentru lectură se ține cont de faptul că, pe lângă cultiva- 
rea plăcerii pentru aceasta, biblioteca trebuie să le dezvolte copiilor gustul pentru 
categoriile estetice fundamentale, respectul pentru valorile universale: adevăr, bine, 
frumos, dreptate, dragoste şi umanism, respectul şi grija față de tot ce ne înconjoară. 
Din punct de vedere comportamental, efectele lecturii nu întârzie să apară, mai ales 
că cei mici au tendinţa de a imita personajele întâlnite. Prin urmare, se acordă o 
atenție deosebită alegerii de poveşti educative din literatura pentru copii, care să 
promoveze principiile morale şi etice de convieţuire în societate. Se aleg, de 
asemenea, cărți cu ilustraţii deosebite deoarece o carte bine prezentată şi ilustrată 
devine pentru viitorul cititor un obiect al bucuriei estetice şi un prilej de amplificare 
a relaţiilor cu lumea. Prin imagini, dacă sunt armonizate într-un cadru adecvat, prin 
valori de mărime, colorit, mişcare, expresie, copilul intuieşte, descifrează, înțelege şi 
simte, judecă şi se exprimă verbal, apoi acţionează şi se comportă. 

După alegerea poveştii şi analiza atentă a acesteia se face adaptarea textului 

Componenta internă a limbajului animației cu marionete este alcătuită din 
trei elemente: textul, personajele şi situaţiile. Ele alcătuiesc un scenariu, o schemă, 
pe baza căreia se creează toate celelalte elemente. Cea mai îndelungată etapă este 
cea de confecţionare a componentei externe, respectiv a decorurilor, pe carton sau 
pânză pictată cu vopsea de ulei, a marionetelor, din materiale textile şi polistiren şi a 
costumelor acestora. 

Marioneta este elementul principal al lecturii animate, în funcție de care se 
stabilesc particularitățile tuturor celorlalte elemente de limbaj din care se crează 

micul spectacol. Ea reprezintă un instrument prin care se comunică, ajutând la 
materializarea personajelor şi situațiilor poveşti, care devine, în acest fel, mult mai 
atractivă pentru copiii participanţi la animații. 

Prin prezentarea poveştilor în acest fel se creează personaje cu mai mare 
putere de generalizare, esențializare şi de abstractizare, se transmit mesajele prin 
sugerarea faptelor, iar textul intervine pentru a sublinia gestul, atitudinea persona- 
jului marionetă. 

Repertoriul bibliotecii cuprinde, până la momentul actual, 6 lecturi animate 
cu marionete. În ordinea creării lor, acestea sunt : Olguţa omiduţa (după un text de 
Steven Caldwel), Jucăria care spunea minciuni, de Adriana Popescu (din volumul 
„Doar un zbor în jurul lumii”), Andreea în ţara poveştilor de Gilbert Delahaye şi 
Marcel Marlier, Legenda lui Moş Crăciun, Bucătăreasa Zânelor, de Shirey Barber şi 
Povestea ghiocelului, de Mircea Dem Rădulescu. În prezent, se intenționează 
extinderea lecturilor animate şi la ciclul gimnazial (clasa a V-a), fiind în pregătire 
„Maimuţa năzdrăvană”- teatru de umbre după model indian. 

Animaţia constă în parcurgerea următoarelor etape: prezentarea pe scurt, în 
câteva cuvinte, a poveştii pregătite, ascultarea/vizionarea lecturii cu marionete, 
urmată de discutarea şi explicarea aspectelor relevante, pozitive şi negative, atitudi- 
nile personajelor, personajele preferate, impresii. În cazul grupelor de copii care vin 
pentru prima dată la bibliotecă se face mai întâi o prezentare a instituţiei şi a modului 
ei de utilizare. În continuare li se prezintă cartea după care a fost adaptată lectura 
animată, se precizează autorul, li se arată ilustrațiile şi apoi sunt invitaţi să o răsfo- 
iască. Urmează o altă lectură, neanimată, care abordează aceeaşi temă sau una 
asemănătoare, având rolul de a fixa şi clarifica cunoştinţele. Activitatea se încheie cu 
desenarea unuia din personajele poveştii animate, la alegerea copiilor, în scopul 
formării deprinderilor de prezentare prin limbaj plastic a propriilor observaţii, idei şi 
impresii din lectura prezentată. Cei mai mari sunt lăsaţi să se exprime singuri după 
ce li se dau câteva indicaţii generale şi ajutor la nevoie, iar cei mici învaţă să 
deseneze personajul după un model simplu, prezentat linie cu linie, pe o tăbliță 
aşezată în faţa lor, de către bibliotecara care se ocupă de animaţie. În acest fel, asimi- 
larea încă de la cele mai fragede vârste a limbajului plastic şi încurajarea exprimării 
libere, fac posibile accesul copiilor la procesele creative din oricare domeniu de 
activitate umană la vârstele maturității şi favorizează încrederea în forțele proprii. 

La sfârşit, rezultatul muncii fiecăruia este apreciat, se fac fotografii, se admiră 
marionetele şi se planifică data următoarei vizite la bibliotecă. 

Ambianţa plăcută şi atractivă, frumuseţea poveştilor, a marionetelor şi decoru- 
rilor îi determină pe mulți dintre copii să revină în zilele următoare cu unul dintre 
părinți sau bunici pentru a împrumuta cărți. 


Efecte observate asupra copiilor participanți: 
— Copiii s-au manifestat spontan prin exclamaţii, prin strălucirea deosebită a 
privirii, gesturi de admiraţie, la schimbarea decorurilor, la apariţia fiecărui 
nou personaj şi la prezentarea cărţilor după care au fost adaptate lecturile 

animate; Sunt sensibili la aspectele estetice şi le recepționează cu aviditate; 
Lectura animată cu marionete le dezvoltă capacitatea de a percepe şi de a 
simţi frumuseţea imaginii artistice; această influență se va extinde ulterior şi 
la perceperea frumosului din alte aspecte ale vieţii; 

Le plac poveştile amuzante, în care lucrurile sunt pe dos şi specifică clar 
logica lucrurilor, chiar fără a fi provocaţi; 

În cazul lecturilor de completare, care au rolul de a fixa noţiunile transmise 
prin lectura animată cu marionete, copiii preferă texte scurte (nu mai mult 
de 10 minute) cu ilustraţii bogate, care au o notă de veselie şi-i distrează, 
creând o atmosferă de optimism; 

Şi-au manifestat simpatia sau antipatia față de anumite personaje, aprobând 
sau dezaprobând unele fapte; Efectul moral educativ al lecturilor apare după 
deplina înţelegere a textului şi discutarea acestuia; 

Ilustraţiile cărților îi stimulează foarte mult, îi ajută să-şi completeze şi să-şi 
clarifice cunoştinţele, să-şi sistematizeze ideile, să înțeleagă mai bine conți- 
nutul; ilustrația poate contribui foarte mult la dezvoltarea dragostei pentru 
carte; 

Desenarea personajelor din poveştile prezentate este o parte foarte îndrăgită 
a fiecărei lecturi animate cu marionete, le place să aleagă personajul pe care 
vor să îl deseneze, iar cei mai mari (cls. a IV-a) se întrec în reprezentări cât 
mai originale ale personajului. În acest fel se realizează educația inițiativei, 
a capacităţii de imaginare şi a creativității spontane, expresive; 

Animaţia cu ajutorul marionetelor a avut efecte favorabile, în special asupra 
copiilor defavorizaţi, elevi la Școala Waldorf (unde există chiar şi copii fără 
o locuinţă stabilă) şi la Grădiniţa Socială din cadrul Centrului de Îngrijire 
„Acoperământul Maicii Domnului”. Majoritatea acestor copii provin din 
familii foarte sărace, au probleme de dezvoltare intelectuală sau de comuni- 
care şi integrare în colectiv. Unii dintre aceşti copii au reuşit să se exprime 
la bibliotecă, prin desenarea personajului din povestea ascultată, în timp ce 
la şcoală nu reuşiseră niciodată să realizeze un desen coerent; 

Prin toate cele trei tipuri de activități prezentate are loc o intensă socializare, 


se stabilesc relaţii de cooperare între copii, pe baza criteriilor de simpatie şi partici- 
parea activă a acestora în activitatea ludică, de creație şi lectură. Se educă atenția, 
gândirea, imaginaţia, voinţa, copiii învățând să conlucreze cu partenerii pentru a 
ajunge la un scop final. 


realizat: 


Ca urmare a aplicării programelor de animaţie exemplificate biblioteca a 


e Diversificarea serviciilor proprii prin animații culturale prin lectură şi 
jocuri ; 

e Activitățile exemplificate au determinat, într-o perioadă de referință de 
doar 6 luni, participarea a 1.782 de copii ceea ce demonstrează gradul 
de atractivitate şi eficiența acestor activități. 

e Extinderea proiectului, din data de 1 iunie 2009, la copiii cu dizabilităţi 
locomotorii şi neuromotorii din oraşul vecin. (Centrul de recuperare 
„„Carine” Câmpia Turzii). 

e Contribuţii la procesul instructiv-educativ şi formativ care se desfăşoară 
în şcoli, prin animațiile cu rol educativ; 

e Cultivarea unor pasiuni de ordin cultural, spiritual, în ceea ce priveşte 
lectura, de la cele mai mici vârste, prin animaţiile efectuate în acest scop. 

e Transformarea filialei bibliotecii într-un mic centru cultural şi un spaţiu 
comunicațional al cartierului prin desfăşurarea programului de anima- 
ție culturală. 


O posibilă extindere a proiectului 

Rezultatele favorabile şi o muncă diferențiată cu aceşti copii ar putea duce 
la extinderea animației la o formă de educaţie şi terapie prin lectură, jocuri şi ateliere 
de creaţie, special pentru copii din categorii defavorizate. 

Astfel, Biblioteca Municipală „Teodor Murăşanu” are în vedere, în scopul 
dezvoltării serviciilor sale în cartierul Oprişani, conceperea şi implementarea în 
viitorul apropiat, a unui program de biblioterapie destinat copiilor cu vârste între 5- 
11 ani care să se desfăşoare în spațiul secţiei pentru copii. Acest program presupune 
în primul rând o cooperare foarte bună între bibliotecă, şcoală, grupurile de părinți şi 
psiho-terapeut. El va fi destinat copiilor cu tulburări emoţionale şi de comportament, 
respectiv copii timizi, hiperactivi, egocentrici, agresivi, impulsivi, cu schimbări 
frecvente de atitudine, şi este ajutător pentru munca psihologilor din şcoli. Se va 
urmări în special modificarea comunicării cu ceilalți, exprimarea normală a senti- 
mentelor pozitive şi negative, îmbunătăţirea respectului de sine, găsirea de alterna- 
tive pentru soluţionarea problemelor. 

Obiectivul acestei biblioterapii este de a realiza o muncă educativă cu copii 
care nu beneficiază de o dezvoltare psiho-socială normală prin intermediul tuturor 
serviciilor pe care le oferă biblioteca, pentru a le trezi dorinţa de lectură, de artă, de 
cultură. Biblioteca are destul de multe instrumente şi resurse pentru a putea veni în 
sprijinul părinţilor, psihologilor şi cadrelor didactice, dar bibliotecarul care va realiza 
acest lucru va trebui să cunoască foarte bine particularităţile psihologice şi de dezvol- 
tare ale copiilor între 5 şi 11 ani, cărțile ce pot fi recomandate părinţilor, cărțile ce 
ve, activităţi de modelare, de artă. 

Identificarea şi formarea grupurilor de lucru se va face cu ajutorul cadrelor 
didactice şi al psihologilor şi se vor avea în vedere copii care provin din medii cu 
părinți alcoolici, părinți agresivi, supraprotectori, anxioşi, ipohondrii, al căror 
comportament accentuează la rândul său comportamentul copiilor. Acțiunea trebuie 
să fie integrală, adică se lucrează în acelaşi timp şi cu părinţii şi se ține cont de 
comportamentul familial. 

Activitatea de biblioterapie va fi concepută ca un proiect pilot, în colaborare 
cu o şcoală, şi se va derula pe parcursului unui întreg an şcolar. 

Există câteva tipuri de activităţi preconizate a fi utilizate, care au o serie de 
urmări psihologice favorabile. Baza este povestirea terapeutică sau alte lecturi efectu- 
ate de bibliotecar. Stimularea creierului şi, implicit a intelectului se face prin diverse 
metode: citirea textului, audierea muzicii, vizionarea imaginii, practicarea jocului, 
desfăşurarea unui proces de muncă. 

Din punct de vedere al interpretării psihologice poveştile pot avea o serie de 
funcţii: 

1. Funcția de oglindire. Asociindu-se cu o poveste pacientul este încurajat să 
vorbească despre conflictele şi dorinţele sale, el poate lua o relaţie distanțată 
față de acestea, iar povestea devine o oglindă care reflectă şi poate fi 
reflectată. 

2. Funcţia de model. Poveştile promovează învăţarea prin intermediul unui 
model, ele reproduc situații de conflict şi dezvăluie soluţii posibile. 

3. Funcția de mediator. Povestea este intermediarul între terapeut şi pacient, 
ea preia rolul de filtru, subiectul conversaţiei este eroul poveştii şi nu 
pacientul. Datorită calității de model a poveştii pacientul se poate exprima 
pe sine într-o formă de comunicare pe care în mod normal nu o are la 
dispoziţie. 

4. Funcţia de depozitare. Poveştile pot fi reţinute cu uşurinţă şi puse în practi- 
că în alte situații. 

5. Funcţia de transmiţător al tradiţiei. Poveştile transmit orice formă de 
tradiţie (culturală, a societăţii, individuală etc.).În ele se găsesc modele de 
comportament care formează fundamentul unei tradiții unice a comporta- 

6. Funcţia de transmițător transcultural. Poveştile reflectă regulile, conceptele 
şi normele de comportament acceptate într-o cultură. Conținuturile sugerea- 
ză soluţii acceptate în cadrul unei culturi. 

7. Funcția de contra-concept. Poveştile sunt un caz excepțional de comunicare 
umană, în care se face şi schimb de concepte. Prin prezentarea poveştilor, 
terapeutul nu expune o teorie statornicită, el oferă pacientului un contra- 
concept, pe care acesta îl poate accepta sau respinge. Contra-conceptele sunt 
oferite ca prescripţii. Pacientul trebuie să citească o poveste, să se gândească 
la ea, să vorbească despre ea sau să scrie ce a înţeles. 

8. Funcţia de schimbare a perspectivei. Poveştile merg dincolo de simpla 
descriere şi conțin o experienţă contrarie, ca cea din iluziile optice, ascultă- 
torul dobândeşte o schimbare de perspectivă. 


Activităţile vor fi structurate în: 
1. Comentariul cărții citite la secţia pentru copii, nararea poveștii terapeutice, 
punerea în scenă a unei poveşti educative, cântece pentru copii. Poveştile 
terapeutice sunt selectate în prealabil de către psihologul terapeut. 


! Nossrat Peseschkian, Poveşti orientale ca instrumente de psihoterapie (Bucureşti: Editura 
Trei, 2005), 56-63. 

2. Comentariul unei cărți împrumutate de la bibliotecă şi citite acasă, povestire 
terapeutică, punerea în scenă a povestirii terapeutice cu ajutorul marione- 
telor şi comentarii. 

3. Comentariul unei cărți citite la secţia pentru copii, ghicitori, poveşti terapeu- 
tice, poveşti şi jocuri recreative, desen în legătură cu subiectul poveştii 
terapeutice sau recreative. Poveştile vor fi scurte, cu final fericit şi cu 
personaje cunoscute. 

Având în vedere faptul că există deja o experienţă de 3 ani în organizarea 
poveştilor animate cu marionete, punerile în scenă ale poveştilor recreative sau 
terapeutice şi organizarea jocurilor nu vor fi greu de realizat. Punerea în scenă cu 
marionete permite, prin acţiunea simbolică, exprimarea şi comunicarea asupra 
conflictelor din mediul familial şi şcolar. Această acțiune, cu implicarea copiilor, s- 
ar realiza ca şi etapă finală a consolidării terapiei. Rolurile se distribuie în funcție de 
aptitudinile şi caracteristicile fiecărui copil, ceea ce le va permite să aibă încredere 
în ei în cadrul unei lucrări artistice colective. 

Utilizarea jocurilor va fi utilă pentru descărcarea de tensiune şi disciplină, 
pentru dezvoltarea de comportamente sociale favorabile şi în acelaşi timp şi pentru 
identificarea de comportamente negative (individualismul, vedetismul, înşelăciunea, 
jignirea sau ridiculizarea adversarului, egoismul, fățărnicia etc.) care trebuie îndrep- 
tate. Pentru combaterea egocentrismului se pot iniţia jocuri în care câştigătorul să fie 
obligat să facă un mic serviciu celor învinşi şi nu invers. De cele mai multe ori 
dorinţa copilului de a fi primul în joc îşi are sursa într-o situație nedorită din familie, 
poate fi un semnal al nemulțumirilor sale din familie, care trebuie înlăturate atunci 
când îl nedreptăţesc (familie prea închisă, prea autoritară, rivalități între fraţi, de 
sentimentul de a fi supus unor dispoziţii neîncetate, contradictorii). 

Partea cea mai dificilă a proiectului va consta în convingerea unor categorii 
de părinți (în special alcoolici, agresivi, cu proastă organizare a mediului familial) să 
participe, concomitent cu activităţile realizate cu copiii, la “o şcoală a părinților“ şi 
să înțeleagă ce înseamnă această activitate şi ce rol are. Şcoala părinților se va reali- 
za tot în spațiul bibliotecii şi trebuie să cuprindă întâlniri, cel puţin bilunare, în care 
se aplică tehnici participative, audiții muzicale. Ea va fi realizată de psihologul şcolii 
în colaborare cu bibliotecarul. Temele alese vor fi cele care au cel mai puternic 
impact asupra situației pe care o prezintă fiecare copil. Un program complex, dedicat 
părinților, ar include: 

— Întâlniri, şedinţe interactive cu părinţii şi întâlniri la care participă atât 
părinții cât şi copiii acestora; 

— Bibliografii de recomandare cu surse dedicate părinților; 

— Bibliografii cu titluri pentru copii, pe categorii de vârstă şi teme. 

Fiecare întâlnire cu părinții şi copiii trebuie să conţină un moment de lectu- 
ră. Părinţii vor învăţa cum se citeşte corect o carte, cum se pun accentele, ce intonaţii 
se folosesc, cum să comenteze ilustrațiile, cum să pună întrebări copiilor pentru a le 
facilita înțelegerea textului sau a imaginii. 

Psihologul trebuie să realizeze o analiză exhaustivă a familiilor şi a 
metodelor lor educative, iar rolul activităților realizate este de a favoriza relaţiile de 

comunicare între copil, familie şi terapeut. Prin intermediul lor părinții vor cunoaşte 
alternative de viață şi metode educative pentru creşterea copiilor lor. Bibliotecarul îi 
va informa pe părinţi, la aceste întâlniri, despre comportamentul şi evoluţia copiilor. 

Pe lângă ameliorarea clinică ce va fi adusă de biblioterapie, copiii se vor 
înscrie la bibliotecă şi vor fi stimulaţi către lectură, ceea ce le va favoriza dezvoltarea 
intelectuală, iar părinţii vor putea, la rândul lor, să fie atraşi în rândul utilizatorilor 
bibliotecii. Prezenţa părinților la bibliotecă trebuie trăită de aceştia ca o alternativă 
didactică şi recreativă. 

Pe lângă îmbogățirea continuă a cunoştinţelor despre lume, conform intere- 
selor fiecărei personalități umane, educaţia prin biblioteci promovează şi comporta- 
mentul necesar pentru exactitatea informaţiei intelectuale. Aceasta are ca efect rigoa- 
rea în comportamentul general al oamenilor, capacitatea lor de a-şi sincroniza 
activităţile, esențiale în cadrul vieţii sociale şi economice moderne. Contactul cu 
cartea ajută la dezvoltarea spiritului pragmatic, contribuie la dezvoltarea spiritului 
critic şi a libertăţii de gândire, respectiv a capacității de a alege din multiple soluţii 
pe cea mai bună. Cartea îți oferă puterea de a te corecta în demersurile vieţii, liniştea 
interioară şi înălțarea spiritului. 

A înceta contactul cu cartea înseamnă dezalfabetizare treptată şi iremedia- 
bilă, chiar în condiţiile existenţei multiplelor mijloace de informare electronică. 


' Dumitru Bălăeț, Educaţia prin biblioteci - o prioritate naţională (II), Biblioteca, 10, (2008), 
288. 

Biblioteca Filială de Ştiinţe Economice 
— Tradițional versus modern — 


Tünde JANKO, Alina NEALCOŞ, Maria CRIŞAN 

Mariana GROS şi Carmen GOGA 

Biblioteca Centrală Universitară „Lucian Blaga”, Cluj-Napoca 
Filiala Economice 


““The only true equalisers in the world are books; the only 
treasure-house open to all comers is a library; the only wealth 
which will not decay is knowledge; the only jewel which 
you can carry beyond the grave is wisdom.” 

(J. A. Langford) 


„Bibliotecile nu se fac, ele cresc.” 
(Augustine Birrell) 


Cuvinte cheie: biblioteconomie, bibliotecă specializată, bibliotecă modernă, organi- 
zarea la raft liber, Biblioteca de Ştiinţe Economice şi Gestiunea Afacerilor Cluj- 
Napoca 


Rezumat: Lucrarea prezintă Biblioteca Facultății de Ştiinţe Economice şi Gestiunea 
Afacerilor din Universitatea „Babeş-Bolyai” din Cluj-Napoca, mai precis evoluţia ei 
de la o bibliotecă tradițională la una modernă. Se descriu istoricul bibliotecii, activi- 
tățile desfăşurate în cadrul bibliotecii, reorganizarea fondului la raft liber pentru 
sălile de lectură şi împrumut la domiciliu şi fondurile „distincte” existente în biblio- 
tecă. Diferitele statistici prezentate în lucrare prin reprezentări grafice scot în eviden- 
tă avantajele reorganizării la raft liber. 


E-mail: Tünde JANKÓ, j tunde2000(Gyahoo.com, Alina  NEALCOȘ, 
alinutza wd@yahoo.com, Maria CRIŞAN, mariacrsn@yahoo.com, Mariana 
GROSU, nanagrosu@yahoo.fr, Carmen GOGA. carmen _gabr@yahoo.com 


* 


Într-o societate bazată pe informaţie şi cunoaştere, bibliotecile trebuie să se 
conformeze evoluţiei actuale a societăţii. 

Rațiunea de a fi a oricărei biblioteci o constituie cititorul şi nevoile sale 
informaţionale.! Colecţiile de publicaţii sau, cum se mai spune, de documente ale 
bibliotecii, au fost văzute drept „corpul bibliotecii” — punct de vedere care va 


! Nicolae Drăgulănescu, Știința şi tehnologia informaţiei (Bucureşti: Agir, 2004), 24 

supraviețui, fără îndoială şi în viitor. Extinderea colecţiilor a presupus mereu şi 
servicii mai perfecționate, relaţii noi între utilizatori şi bibliotecă. 

În cadrul bibliotecilor universitare, achiziţia de documente este selectivă şi 
supusă unei rigori ştiinţifice. Selecţia de documente conduce desigur şi la o selecţie 
informațională." Bibliotecile universitare trăiesc în ritm dinamic: prin achiziţionarea 
de documente de ultimă oră şi expunerea lor în săli cu acces direct; prin elaborarea 
de sinteze ştiinţifice; prin accesul online la sisteme de cataloage naționale şi 
internaţionale şi la baze de date internaționale.” Aşa s-a întâmplat şi cu Biblioteca 
Filială de Ştiinţe Economice atunci când s-a luat decizia de a se transforma dintr-o 
bibliotecă tradițională într-una modernă. 

În lucrarea de față încercăm să prezentăm biblioteca noastră cu trecutul, 
prezentul şi — în viziunea noastră — cu viitorul ei. Biblioteca Filială de la Facultatea 
de Ştiinţe Economice şi Gestiunea Afacerilor, este o bibliotecă universitară speciali- 
zată pe domeniul economic, subordonată Bibliotecii Centrale Universitare „Lucian 
Blaga” din Cluj- Napoca. 

Implicarea informaţiei în economia unei țări este în afara oricărui dubiu sau 
comentariu. Informaţia devine, în consecință, un element esenţial al progresului. 
Trecerea de la o bibliotecă tradiţională la una modernă se face încercând să ţinem 
pasul cu evoluţia societăţii şi cu cerinţele ei mereu schimbătoare. 


Scurt istoric 

Biblioteca Filială de la de la Facultatea de Ştiinţe Economice şi Gestiunea 
Afacerilor s-a înființat în 1961, având la bază fondul de publicaţii al Institutului 
Pedagogic de 3 ani din Cluj-Napoca. 

De la înființare şi până în prezent biblioteca a avut 4 locaţii. În fiecare, 
fondul de publicaţii al bibliotecii a fost organizat diferit în funcție de spaţiul avut la 
dispoziție. 

Astfel, între anii 1961-1995 biblioteca a funcționat în Clădirea de pe lângă 
Tribunalul Cluj-Napoca (Piaţa Ştefan cel Mare, nr. 1), având: 

- un compartiment numit „birou de prelucrare” care cuprindea biroul de 
prelucrare a publicaţiilor şi sala de lectură pentru periodice, folosită ca sală de 
lectură pentru cadrele didactice; 

- un alt compartiment numit „sală de lectură”, care cuprindea: biroul pentru 
bibliotecari, de unde se serveau cele mai valoroase publicaţii, sau unicatele, precum 
şi sala de lectură propriu-zisă unde se aflau la raft liber cursurile şi manualele 
existente în număr mare; 

- al treilea compartiment era format dintr-o sală cu ghişeu, unde se predau 
permisele la întrarea în bibliotecă şi de unde se făcea şi împrumutul publicațiilor la 
domiciliu; 

- 2 depozite de publicații. 


! Idem 
? Ibidem 
* Ibidem 

În această locaţie biblioteca a fost deservită de 8 bibliotecari. 

În perioada ianuarie 1996 - septembrie 2002, biblioteca a funcţionat într-o 
clădire a Liceului „Anghel Saligny” din Cluj-Napoca (B-dul 21 Decembrie 1989, nr. 
128-130), într-un spaţiu inadecvat, având: 

- 2 săli de lectură (cu 40 de locuri) pentru cărţi şi periodice, în care erau şi 
cărți străine aranjate pe formate şi cote în dulapuri închise; 

- o sală cu publicaţii destinate sălii de lectură, din care publicaţiile erau 
servite la ghişeu de către bibliotecari. În această sală erau cărţile (aranjate pe formate 
şi cote) şi periodicele (aranjate pe colecții) cele mai solicitate; 

- o sală cu publicații pentru împrumut la domiciliu, unde cărțile erau 
aranjate pe formate şi cote. Publicaţiile din această sală erau servite la ghişeu, de 
către bibliotecari; 

- Trei depozite: un depozit pentru periodice şi două depozite cu fondurile 
de cărți destinate sălii de lectură şi împrumutului la domiciliu. 

În această locaţie biblioteca a fost deservită de 4-5 bibliotecari titulari şi câte 
un bibliotecar suplinitor pe anumite perioade. 

In perioada octombrie 2002-octombrie 2007, biblioteca a funcţionat de 
asemenea într-un spaţiu inadecvat, situat la subsolul actual al clădirii Facultăţii de 
Ştiinţe Economice şi Gestiunea Afacerilor (str. T. Mihali, nr. 58-60), având: 

- o sală de lectură pentru cărți şi periodice, cu 28 de locuri; 

- un birou pentru bibliotecari, cu ghişeu pentru servirea publicaţiilor (cărți 
şi periodice) atât pentru sala de lectură cât şi cărţile pentru împrumut la domiciliu. În 
acest birou se ţineau şi cele mai căutate cărți (aranjate pe formate şi cote) şi 
periodice (aranjate pe colecţii); 

- 2 depozite cu cărți (atât pentru sala de lectură cât şi pentru împrumut la 
domiciliu, aranjate pe formate şi cote) şi periodice (aranjate pe colecţii, în ordinea 
alfabetică a titlurilor). 

Cu ocazia acestei mutări, jumătate din fondul de publicaţii (cca. 29000 
volume) a fost dus la Biblioteca Centrală, din lipsă de spaţiu. Acest fond a fost apoi 
triat şi conţinea: cărți şi periodice apărute înainte de 1990 şi cărți din fondul de 
împrumut la domiciliu aflate în mai multe exemplare (în peste 30 de exemplare) sau 
cu circulaţie lentă. 

Între anii 1961-2003 biblioteca a mai avut un depozit de carte la subsolul 
clădirii „Casa Corpului Didactic” din Cluj-Napoca, fond care a fost lichidat în anul 
2003 deoarece a trebuit eliberat spațiul respectiv. Publicaţiile au fost casate fiind-că 
o parte erau uzate fizic; altă parte erau depăşite din punct de vedere al conținutului 
iar alte publicaţii erau în prea multe exemplare. 

În 2006 s-a inaugurat noua şi actuala locaţie a bibliotecii, după care s-a 
început mutarea publicaţiilor şi organizarea pe săli. 

Mai întâi publicaţiile (cărți şi periodice) destinate sălilor de lectură au fost — 
încă din locaţia precedentă a bibliotecii — triate pe domenii. Din fondul de publicaţii 
pentru împrumut la domiciliu s-au triat de asemenea publicațiile cele mai căutate şi 
s-a constituit un fond de împrumut la care cititorii să aibă de asemenea acces direct. 
Restul publicaţiilor au fost duse în depozite. 

În această locaţie, înainte de a se ajunge la săli de lectură cu acces direct la 
raft, a existat o fază intermediară de servire a publicaţiilor. Toate publicaţiile desti- 
nate sălilor de lectură, aranjate pe domenii, precum şi publicaţiile pentru împrumut 
la domiciliu şi periodicele erau într-o singură sală de lectură, din care erau servite de 
bibliotecari, pe baza buletinelor de cerere şi a fişelor de împrumut. Pentru studiu 
erau 2 săli de lectură. 

Acest mod de servire a fost adoptat pentru ca biblioteca să funcționeze până 
la instalarea sistemului antifurt (poartă magnetică, aparate de magnetizat şi 
demagnetizat) şi a aplicării firelor magnetice şi a autocolantelor pe publicaţii. 

Din 2007 până în prezent, biblioteca funcționează însă cu 3 săli de lectură 
având în total 200 de locuri, fiind deservită de 5 bibliotecari iar din 2009 de 6 
bibliotecari. 

Mutarea din 2006-2007, oglindită prin fotografii 

Etapele reorganizării 

e Stabilirea domeniilor specifice de interes, împărțirea pe domenii a publicaţiilor 
destinate raftului liber — cca. 5400 volume — precum trierea publicaţiilor pentru 
depozitele de la subsol — cca. 31000 vol. 

Domeniile au fost stabilite de bibliotecari, în funcție de: 

- catedrele şi secțiile Facultăţii, între acestea existând o legătură, în sensul că pe 
lângă fiecare catedră există o specialitate specifică. În acest mod am stabilit domeni- 
ile: contabilitate, economie, finanţe, management, marketing şi informatică; 

- domenii cum sunt: limbile străine, matematica, analiză şi prognoză, statistică etc. 
le-am stabilit ţinând cont de disciplinele studiate în facultate; 

- au mai fost incluse domenii cum sunt agricultura, turismul, dreptul şi tehnologia 
deoarece aceste discipline sunt studiate în facultate din punct de vedere economic; 

- avem un domeniu separat „afaceri” la care se găsesc publicaţii care tratează subiec- 
te generale despre afaceri; 

- un domeniu cu „diverse”, care conţine publicaţii de geografie, politică, istorie, 
filosofie, sociologie, pedagogie şi comunicare. Acest domeniu l-am stabilit ţinând 
cont de disciplinele opţionale studiate în facultate; 

- în cadrul domeniului „economie? am alcătuit şi un subdomeniu „Uniunea 
Europeană” având în vedere faptul că acest subdomeniu este de mare interes pentru 
economişti; 

- la sugestia d-lui director al Bibliotecii Centrale Universitare „Lucian Blaga” din 
Cluj-Napoca, Prof. univ. dr. Doru Radosav şi a d-lui Prof. univ. dr. loan Lumperdean, 
am început să constituim şi un domeniu „Istorie economică”, cu publicaţiile existen- 
te în bibliotecă legate de acest subiect. Domeniul v-a fi definitivat în cel mai scurt 
timp, având în vedere faptul că în anul 2010 Facultatea aniversează „9o de ani de la 
înființarea învățământului superior economic în Cluj-Napoca”. 

e Transportarea cu cărucioare, în depozitele de la subsol. 

Cărţile au fost transportate pe formate şi în ordinea cotelor, eliminând astfel o nouă 
aranjare a cărţilor în depozite. Transportarea s-a făcut de către bibliotecarii de la 
Biblioteca FSEGA fiind ajutaţi şi de bibliotecarii de la Filiala de Filosofie şi 
Zoologie. 

Avem 5 depozite, care sunt organizate astfel: 

- un depozit cu cărţi pentru împrumut la domiciliu, aranjate pe formate şi în ordinea 
cotelor 

- un depozit cu cărţi pentru sălile de lectură, aranjate pe formate şi în ordinea cotelor 

- un depozit cu periodice, aranjate pe colecţii şi în ordinea alfabetică a titlurilor 

- 2 depozite cu cărți aduse de la BCU (cărţi din fondul Bibliotecii FSEGA, depozi- 
tate la BCU din lipsă de spaţiu). În aceste două depozite s-a reuşit până în prezent 
doar o aranjare parțială, pe formate şi cote a cărților, urmând să fie definitivată în cel 
mai scurt timp. 

e Transportarea la parter, cu liftul şi cu cărucioare, a publicaţiilor destinate sălilor de 
lectură. 

e Aranjarea pe domenii, pe formate şi cote, a publicaţiilor într-o singură sală de lectură. 

e Asocierea unei culori (de autocolant) pentru fiecare domeniu. Stabilirea prescurtă- 
rilor pentru domenii, lucru necesar deoarece aceste prescurtări trebuiau să apară în 
faţa cotei (pe publicaţii) şi de asemenea şi în sistemul intergat de biblioteca Aleph în 
modului de ITEMS - la publicațiile aranjate pe domenii. 

e Aplicarea pe publicații a autocolantelor completate cu cotele. Cota pentru „raft 
liber” este compusă din 3 părți: domeniu, format şi numărul atribuit în cadrul forma- 
tului. Exemplu: ECON.II.8900 (este cota unei publicaţii de la domeniul „economie”, 
care se găseşte la formatul II, iar numărul în cadrul formatului este 8900. 

e Aranjarea mobilierului în săli (mese, scaune, rafturi pentru publicaţii) şi pe hol 
(mobilier pentru garderobă şi dulapuri pentru bagaje). Pregătirea dulapurilor cu chei, 
pentru bagaje. 

e La 4 februarie 2007 s-a realizat trecerea la raft liber şi în trei săli de lectură cu 
publicaţii aranjate pe domenii. În cadrul fiecărui domeniu, cărţile sunt aranjate pe 
formate şi în ordinea cotelor. Excepţie de la această regulă adoptată de aranjare, fac 

cărțile din fondurile distincte de donaţii, existente în bibliotecă (localizate în Sala 2). 
Acestea sunt: 

- Fondul „Banca Mondială”, în cadrul căruia cărțile sunt aranjate sistematic-alfabetic; 

- Fondul „Aula”, în cadrul căruia cărțile sunt aranjate după cotă; 

- Fondul „Robert Bosch”, în cadrul căruia, aranjarea s-a făcut în funcţie de cerințele 
impuse de cadrele didactice din Germania, care predau la linia germană a Facultăţii 
şi care au intermediat obținerea publicațiilor din acest fond. Aici cărțile au fost 
aranjate pe domenii, în ordinea indicilor principali CZU, iar în cadrul fiecărui 
domeniu cărțile sunt aranjate în ordinea cotelor. 

e Completarea domeniilor cu publicaţii din depozite. Deoarece am mai avut spațiu 
de creştere la domenii, am completat aceste domenii cu publicaţii de interes, aduse 
din depozite. 

e Stabilirea planului de acţiune pentru oglindirea schimbărilor în Aleph, pentru 
publicaţiile din sălile de lectură: 


1. Întocmirea unor liste cu publicaţii la fiecare domeniu. Aceste liste le-am întocmit 
odată cu trierea publicaţiilor pe domenii. Listele respective ne-au ajutat în faza 
intermediară atât la servirea publicațiilor de către bibliotecari, pentru utilizatori 
bibliotecii, cât şi la operarea modificărilor în Aleph (la ITEMS); 

2. Căutarea inventarelor aferente publicaţiilor din sălile de lectură în Registrul 
inventar, pentru realizarea modificărilor necesare în ITEMS-uri; 

3. Catalogarea publicaţiilor care nu erau introduse în Aleph; 

4. Modificări în ITEMS-uri . 


e După instalarea sistemul antifurt în bibliotecă (poartă magnetică, aparat de 
magnetizat, aparat de demagnetizat, fire magnetice), am trecut la aplicarea pe publi- 
caţii, a senzorilor de protecţie antifurt. 

e Pentru diferenţierea publicaţiilor catalogate şi a celor care au fire magnetice, am 
aplicat câte un simbol pe fiecare publicație (A — publicaţia este catalogată în Aleph; 
B — publicaţia are fir magnetic). 

e Cărţile cele mai căutate, destinate împrumutului la domiciliu, s-au constituit într- 
un fond separat care se găseşte în Sala de lectură 1.Acest fond este cu acces direct la 
raft, iar publicaţiile sunt aranjate pe formate, în ordinea cotelor. 

e Pentru o orientare mai bună a utilizatorilor, toate informaţiile privind amplasarea 
şi organizarea publicaţiilor pe domenii, sunt vizibilizate la intrarea în bibliotecă şi în 
fiecare sală de lectură. 

e În cadrul fiecărui domeniu se găsesc: cărţi, periodice şi publicaţii de referință. 

e Organizarea publicaţiilor în sălile de lectură cu acces direct la raft este continuă. 
Fiecare domeniu se completează cu publicaţii noi, dar şi cu publicaţii de interes, aduse 
din depozite. De asemenea, periodic, se scot publicaţiile care sunt căutate mai rar, 
acestea fiind duse în depozite. Pentru aceste publicaţii se fac şi modificările necesare în 
Aleph (la ITEMS-uri), în sensul că la ITEMS-urile publicaţiilor duse în depozite, se 
şterge domeniul de la cotă. Dacă există publicaţii la domenii, în mai mult de 2 

exemplare şi nu sunt foarte căutate, aceste publicaţii trec la fondul de împrumut pentru 
domiciliu şi se fac, de asemenea, modificările necesare în ITEMS-uri. 

e O altă provocare a reprezentat aranjarea calculatoarelor pentru public. În prezent 
avem 12 calculatoare pentru public fiind specificat la fiecare calculator pentru ce 
anume se poate utiliza (pentru căutări în catalogul online, pentru căutări în bazele de 
date abonate: Ebsco, Emerald, Springer, Proquest, etc., pentru consultarea CD- 
urilor, pentru tehnoredactare). 

e În timp, a apărut necesitatea organizării locurilor speciale pentru laptop-uri. În 
prezent dispunem de 10 locuri speciale pentru laptop-uri, care sunt însă insuficiente. 
e Din octombrie 2008, am introdus împrumutul automatizat pentru publicațiile 
destinate împrumutului la domiciliu şi pentru publicațiile împrumutate pentru xerox, 
renunțând aproape total la fişele de împrumut şi buletinele de cerere. Astfel avem un 
control mai bun asupra acestor publicații. 


Activităţile desfăşurate în bibliotecă 

e Achiziţia de publicaţii se face prin BCU. Bibliotecarul responsabil cu această 
activitate din partea bibliotecii noastre face propuneri pentru achiziționarea unor 
publicaţii de interes pentru învățământul superior economic. Aceste propuneri se fac 
în funcție de propunerile primite de la cadre didactice şi de la utilizatorii bibliotecii, 
în funcție de bibliografia din programele analitice ale studenților, în funcție de publi- 
caţiile din domeniul economic tipărite de editurile din ţară şi în funcție de publica- 
tiile din domeniul economic ce se pot achiziţiona prin schimb intern şi internațional. 
e Organizarea colecţiilor. 

e Aranjarea pe domenii a publicaţiilor noi intrate şi a celor consultate. 

e Împrumutul automatizat la domiciliu şi la xerox. 

e Formarea utilizatorilor. 

e Efectuarea lichidărilor pentru studenții din anii terminali şi pentru cei care se 
retrag din facultate. În facultate există în fiecare an aprox. 2500 de absolvenți. 

e Facilitarea accesului la baze de date online abonate; verificarea periodică a functio- 
nării calculatoarelor; remedierea problemelor apărute la conexiunea de Internet, etc. 

e Întocmirea periodică a rapoartelor cu activitatea personală şi pe bibliotecă. 

e Crearea bazei de date „Activitatea ştiinţifică a cadrelor didactice” în Programul 
Procite. Această activitate ne ia foarte mult timp având în vedere ca la facultatea pe 
care o deservim există în prezent 242 cadre didactice. De comun acord cu cadrele 
didactice am luat decizia ca datele bibliografice necesare la crearea acestei baze de 
date să le luăm din baza de date „Managementul cercetării”, creată de către Faculta- 
te. Dar pentru a avea o bază de date completă, fiecare înregistrare trebuie verificată, 
completată şi uneori corectată. Pentru aceasta ne folosim de motoarele de căutare 
existente şi de site-urile diferitelor instituţii. Stabilirea cuvintelor cheie pentru fiecare 
carte sau articol o facem după lista de autorități a subiectelor din Aleph existentă în 
Modulul „Cataloging” şi după Tezaurul Rameau. 

e Cunoaşterea şi utilizarea sistemului integrat de bibliotecă Aleph, cu modulele: 
catalogare, circulaţie, achiziţii, Items. La utilizarea acestor module am fost ajutaţi de 
colegii de la BCU Cluj-Napoca, specializaţi pentru fiecare modul. 

e Definitivarea aranjării publicaţiilor în depozite (aranjarea fondului adus de la BCU). 
e Activități administrative cum sunt: verificarea calculatoarelor, geamurilor, luminii; 
atenționări pentru cititori referitoare la statistica cititorilor şi a volumelor consultate; 
urmărirea cititorilor; verificarea chitanțierelor şi a siguranței banilor. 

e Menţinerea unei bune relaţii cu Facultatea. Am încercat să păstrăm o legătură 
strânsă şi o colaborare bună cu conducerea şi cadrele didactice ale facultăţii pentru 
rezolvarea problemelor legate de bibliotecă, ajutând la rândul nostru, cu datele ceru- 
te despre bibliotecă pentru acreditarea şi evaluarea unor secţii ale Facultăţii. Din 
iunie 2009 Facultatea suportă o parte din cheltuielile de achiziție a publicațiilor 
primite de la Banca Mondială. De asemenea din anul 2008, abonamentul anual la 
Baza de date „Ebsco” este plătit de facultate. Un aport important la completarea şi 
înnoirea fondului de publicaţii al bibliotecii noastre îl au cadrele didactice care fac 
donații bibliotecii. La rândul nostru informăm lunar cadrele didactice, cu privire la 
cărţile noi intrate în bibliotecă în vederea includerii acestor publicaţii în programele 
analitice ale studenţilor. 

e Studiu individual profesional. 

e Participare la cursuri de formare profesională, training-uri, conferințe, Ateliere 
Hermeneutica Bibliothecaria şi alte manifestări de interes pentru bibliotecari. 


ANEXE 
Date statistice 


e Reprezentările grafice cu date statistice scot în evidenţă faptul că odată cu trecerea 
la raft liber a crescut simţitor, volumul activităților desfăşurate de bibliotecari şi 
numărul cititorilor şi volumelor consultate. 

Pentru reprezentările grafice ne-am folosit de datele statistice de la sfârşitul 
ultimilor 3 ani: 


- anul 2006 — când biblioteca funcţiona în locația de la subsolul actualei clădiri a 
facultăţii; 


- anul 2007 — fiind primul an după mutarea în actuala locaţie şi totodată, primul an 
după organizarea publicaţiilor în sălile de lectură cu acces direct la raft; 


- anul 2008 — ultimul an pentru care avem date statistice complete. 

Statistica cititorilor şi circulaţia publicaţiilor pe total (sala de lectură şi împrumut), 
între anii 2006-2008 


EI Volume 


O Cititori 


2006 2007 2008 


Din această statistică se observă că prin organizarea publicaţiilor „la raft liber” în 
sălile de lectură, a crescut numărul cititorilor şi a volumelor consultate. 


Statistica legitimaţiilor noi de bibliotecă şi a vizelor anuale întocmite, între anii 
2006-2008 


E Legitimaţii noi de 
bibliotecă (inclusiv 
duplicate) 


E Vize anuale 


2006 2007 2008 

Din această statistică se observă că organizarea la „raft liber” a publicațiilor 
în sălile de lectură, a dus la creşterea numărului de cititori înscrişi la bibliotecă. De 
asemenea această statistică arată că volumul de muncă al bibliotecarilor în Modulul 
Circulaţie, pentru întocmirea legitimaţiilor şi a vizelor, a crescut simţitor. 


Statistica publicaţiilor noi intrate în bibliotecă - după provenienţă (volume), între 
anii 2006-2008 


E Cumpărătură 
o Donaţii diferite 


E Transferuri 


E Schimb 


2006 2007 2008 


Din această statistică reiese că între anii 2007-2008, fondul de publicaţii al 
bibliotecii a crescut mai mult, prin : 

- transferarea fondului „Banca Mondială” şi „Aula” de la Biblioteca Centrală 
Universitară „Lucian Blaga” din Cluj-Napoca la Biblioteca Filială de la Facultatea 
de Ştiinţe Economice şi Gestiunea Afacerilor ; 

- donațiile directe primite de la cadrele didactice de la Facultatea de Științe 
Economice şi Gestiunea Afacerilor ; 

De asemenea reiese de aici că volumul de muncă al bibliotecarilor în 
Programul Aleph a crescut prin primirea acestor fonduri, fiind necesare efectuarea 
tuturor operaţiilor de prelucrare a acestor fonduri distincte precum şi organizarea lor 
în sala de lectură. 

Statistica publicaţiilor noi intrate în bibliotecă (total — pentru sălile de lectură şi 
pentru împrumut), între anii 2006-2008 


O Titluri 


O Volume 


Diferenţa redusă existentă între numărul de volume (exemplare) şi numărul 
de titluri, reiese din faptul ca între anii 2006-2008, marea majoritate a publicaţiilor 
primite în bibliotecă au intrat în fondul de publicații destinat sălilor de lectură. In 


această perioadă creşterea fondului de publicaţii pentru împrumut la domiciliu fiind 
foarte mică. 


Statistica publicaţiilor introduse în Aleph, între anii 2006-2008 


BE ITEMS 


E Retroconver 
sie 


2006 2007 2008 

Din această statistică reiese că bibliotecarii au lucrat mai mult la activităţile: 
completare ITEMS-uri şi retroconversie, în actuala locaţie a bibliotecii. Aceasta 
deoarece odată cu trecerea la „raft liber” au trebuit făcute modificări în ITEMS-uri şi 
de asemenea am făcut mult mai multe catalogări în cadrul activității de 
retroconversie. 

Am reuşit să introducem în Aleph toate publicaţiile intrate în bibliotecă 
începând cu anul 1991şi de asemenea toate publicaţiile mai vechi care sunt mai des 
căutate. Considerăm aproape încheiată această activitate de retroconversie deoarece 
restul publicaţiilor au o circulație mai rară având conţinutul depăşit. Urmând să mai 
facem retroconversie doar pentru publicaţiile mai căutate, care vor fi aduse în sălile 
de lectură din depozite. 

Acum ne axăm pe descrierile analitice, în Modulul Catalogare din Aleph, a 
articolelor din periodicele foarte căutate de utilizatorii bibliotecii pentru punerea în 
valoare a fondului de publicaţii periodice pe care îl avem în bibliotecă. 


Statistică cu numărul de înregistrări făcute în baza de date „Activitatea ştiinţifică a 
cadrelor didactice”, între anii 2006-2008 


E Număr de 
înregistrări în 
ProCite 


2006 2007 2008 


Numărul de înregistrări în Procite pentru această bază de date a crescut de la 
un an la altul. Creşterea mică a numărului de înregistrări în anul 2008 faţă de anul 
2007 se explică prin faptul că modul de introducere al înregistrărilor pentru anul 
2008 s-a schimbat, în sensul că, un titlu nu mai apare multiplicat la fiecare autor pe 
care-l are, ci apare o singură dată. 


285 


Hermeneutica Bibliothecaria — Antologie Philobiblon - Volumul V 


Evoluţia fondului de publicaţii al bibliotecii, pe categorii (cărţi şi periodice), în cele 
4 locaţii ale bibliotecii, în perioada 1995 - septembrie 2009 


E Cărți 


D Periodic 
e 


1995 2002 2007(Septembrie)  2009(Septembrie) 


Am luat în calcul perioada 1995 - septembrie 2009, pentru a arăta mărimea 
fondului de publicaţii al bibliotecii în cele 4 locații pe care le-a avut biblioteca: 
- anul 1995 (sfârşitul anului) este anul mutării din locația de lângă Tribunalul Cluj- 
Napoca; 
- anul 2002 (sfârşitul anului) este anul mutării din locaţia de la Liceul „Anghel 
Saligny”; 
- octombrie 2007 este data mutării din locația de la subsolul facultății în locația 
actuală a bibliotecii; 
- septembrie 2009 reprezintă data până la care ştim mărimea fondului de publicații al 
bibliotecii. 

Din această statistică rezultă deci că fondul de publicații, la cărți, a scăzut 
datorită casărilor făcute odată cu lichidarea depozitului Institutului Pedagogic şi a 
casării cursurilor aflate în sute de exemplare (care nu mai reprezentau interes pentru 
utilizatorii bibliotecii) şi care s-a renunţat odată cu mutarea bibliotecii în cele 3 
locaţii. 

De asemenea rezultă că bibliotecarii au lucrat foarte mult la activităţile de 
triere şi casare a publicaţiilor, de operare a acestor casări în Registrele inventar şi 
topografic. 

Statistica publicaţiilor (cărți) noi intrate în bibliotecă lanuarie - Septembrie 2009 


E Titluri 


El Volume 


Publicaţii achiziționate Donaţii directe Transfer 
prin BCU (donații şi 
cumpărătură) 


Am realizat această statistică pentru a se vedea cum reuşim să facem față 
cerinţelor utilizatorilor bibliotecii în aceste vremuri de criză, cu ajutorul cadrelor 
didactice de la Facultatea de Ştiinţe Economice şi Gestiunea Afacerilor din Cluj- 
Napoca-Napoca. 

Din această statistică se observă că fondul bibliotecii, la cărți, a crescut 
datorită donațiilor directe primite de la cadrele didactice şi transferului de cărți de la 
Catedra de Management a facultății. Donaţiile directe au fost primite de la: 

- cadrele didactice ale facultăţii; 

- cadrele didactice de la alte universităţi din ţară (cele mai multe de la Universitatea 
„Al. I. Cuza” din laşi). Aceste donaţii au fost primite prin intermediul cadrelor 
didactice de la FSEGA; 

- cadrele didactice de la universități din străinătate care au fost primite tot prin 
intermediul cadrelor didactice de la FSEGA. 

Transferul cărților de la Catedra de Management a Facultăţii de Ştiinţe 
Economice şi Gestiunea Afacerilor din Cluj-Napoca (2843 volume, respectiv 304 
titluri) ne-a ajutat la completarea şi înnoirea fondurilor de publicaţii destinate sălilor 
de lectură şi împrumutului la domiciliu. 

Volumul de muncă al bibliotecarilor pentru prelucrarea acestor publicaţii a 
fost foarte mare, având în vedere că publicaţiile primite prin transfer au fost prelu- 
crate în întregime la biblioteca noastră. De asemenea în perioada ianuarie-septem- 

brie 2009 am prelucrat 3500 volume (cărţi), de cca. 2,5 ori mai multe decât în anii 
trecuţi (când ne intrau, pe an, aprox. 1000 volume (cărți.) 


Fondul bibliotecii 

e Este compus din: 65229 vol. cărți şi 3599 vol. Periodice. 

e La raft liber avem: 

- cca. 8400 vol. cărți pentru sălile de lectură şi xerox; 

- cca. 1250 vol. pentru împrumut la domiciliu; 

- cca. 185 titluri periodice, din anii 2006-2009; 

e Publicaţiile din fondul bibliotecii provin din: achiziții prin BCU (cumpărătură, 
schimb, donaţii), donaţii directe şi transfer. 

e Fondurile distincte existente în bibliotecă sunt: Fondul „Banca Mondială”, Fondul 
„Aula”, Fondul „Robert Bosch”. Aceste fonduri de publicaţii beneficiază de o sală 
de lectură separată, cu acces direct la raft. 

Fondul „Banca Mondială” cuprinde publicaţii (cărți şi periodice, majoritatea 
în limba engleză) din toate domeniile cunoaşterii, donate de Banca Mondială. Din 
anul 2009 biblioteca noastră este singura bibliotecă din România care mai primeşte 
publicațiile tipărite ale Băncii Mondiale, aceasta datorită faptului că conducerea 
facultăţii a acceptat să suporte o parte din cheltuielile de achiziţie a acestor publicații 
tipărite. 

Fondul „Aula” cuprinde cărți (în limba maghiară) donate de Editura „Aula” 
din Ungaria. 

Fondul „Robert Bosch,, cuprinde publicaţii (cărți şi periodice în limba 
germană) donate de cadrele didactice din Germania care predau la Facultatea de 
Ştiinţe Economice şi Gestiunea Afacerilor din Cluj-Napoca-Napoca. 


Avantajele organizării la „raft liber” 

e Creşterea numărului de utilizatori 

e Creşterea numărului volumelor consultate 

e Dispariţia totală a timpului de aşteptare pentru a consulta o publicație 
e Scurtarea timpului necesar regăsirii informației 

e Contactul direct cu studenții. 


Dezavantajele organizării la „raft liber” 

e Uzarea publicațiilor consultate 

e Creşterea volumul de muncă necesar ordonării/ verificării/ punerii la loc a 
publicaţiilor consultate 

e Probleme cu garderoba obligatorie 


Concluzii - Proiecte de viitor 


Trecutul a fost reprezentat de organizarea şi servirea publicaţiilor din 
depozite. Prezentul este desigur organizarea „la raft liber”. Dar viitorul? Proiectele 

de viitor sunt cu siguranță legate de faptul că trebuie să ţinem pasul cu evoluția 
societății informaţionale. Iar această tendinţă şi necesitate ne îndrumă către: 

- folosirea tot mai frecventă a Internetului şi a motoarelor de căutare; achiziționarea 
şi utilizarea bazelor de date online care conțin informaţii de valoare ştiinţifică din 
domeniul economic; 

- achiziționarea de publicații electronice (cărți şi reviste full text) de valoare 
ştiinţifică pentru domeniul economic; 

- suplimentarea locurilor destinate folosirii laptop-urilor; 

- scanarea unor publicaţii de interes pentru învățământul economic superior; 

- alte măsuri ce vor trebui adoptate în funcţie de necesităţile de studiu ale cadrelor 
didactice, cercetătorilor şi studenților din învățământul superior economic; 

- odată cu creşterea numărului de publicații destinate raftului liber, se va impune şi 
rearanjarea publicaţiilor în sălile de lectură; 

- pentru a satisface cerința utilizatorilor privind studiul la domiciliu, trebuie să 
crească fondul de publicaţii destinat împrumutului la domiciliu prin achiziționarea 
mai multor publicații pentru acest fond, având în vedere că în facultate există în 
prezent aprox. 12600 de studenţi; 

- achiziționarea tuturor publicațiilor scoase de cadrele didactice de la FSEGA, având 
în vedere că sunt cele mai căutate publicaţii şi din păcate nu avem toate publicaţiile; 
din această cauză avem probleme mai ales cu studenţii, care nu concep să nu găseas- 
că la biblioteca facultăţii publicaţiile, la care autori sunt cadrele didactice din facultate; 
- pentru a rămâne o bibliotecă familiară, deschisă spre noutate şi spre public, putem 
să ne propunem introducerea unor staţii radio/audio care să permită să se asculte 
muzică clasică, cu ajutorul căştilor; menţinerea acestei atmosfere plăcute să se facă 
prin amplasarea unor fotolii lângă geamuri; 

- schimburi de experiență, conferinţe, între bibliotecarii facultăţii şi bibliotecarii de la 
alte biblioteci de acelaşi profil din ţară şi străinătate pentru a vedea tendinţele pe plan 
naţional şi internaţional în ceea ce priveşte cerinţele şi viitorul bibliotecilor speciali- 
zate din învățământul superior economic; 

- întâlniri periodice cu cadrele didactice şi cercetătorii de la facultatea pe care o 
deservim, pentru a vedea problemele cu care se confruntă în munca cu studenţii şi în 
munca de cercetare, aceasta pentru a şti ce politică să adoptăm în ceea ce priveşte: 
achiziția de publicaţii şi baze de date, includerea publicaţiilor existente în bibliotecă 
în programele analitice ale studenților; crearea climatului necesar studiului în 
bibliotecă. 

Colaborarea Biblioteci Centrale Universitare „Lucian Blaga” 
din Cluj-Napoca cu Banca Mondială 


Adriana MAN SZEKELY! 

Emil SALAMON 

Biblioteca Centrală Universitară „Lucian Blaga”, 
Cluj-Napoca 


Cuvinte cheie: Banca Mondială — publicații, colecţii de publicaţii economice, baze 
de date 


Rezumat: Fondul Banca Mondiala din colecțiile B.C.U. Cluj-Napoca s-a constituit 
din colaborarea timp de peste zece ani a bibliotecii universitare cu instituţia bancară 
mondială. B.C.U. Cluj-Napoca este prima bibliotecă universitară din România care 
deţine publicaţiile editate de Banca Mondială. Acest fond este organizat în acces 
direct şi este promovat constant în rândul celor interesați de domeniul economic, 
financiar-bancar, sociologic, statistic etc. 


E-mail: Adriana Man Szekely: adriana(Qbcucluj.ro; 
Emil Salamon: salamonemil(Qyahoo.com 


* 


1. Banca Mondială în România 

Înainte de a prezenta câteva repere ale activității Băncii Monidale în 
România vom încerca să răspundem câtorva întrebări fireşti în acest context: 

1.1 Ce este Banca Mondială? 

1.2. Ce face efectiv Banca Mondială pentru comunitatea internațională? 

1.3. Cine sunt partenerii Băncii? 

Răspunsurile la aceste întrebări sunt formulate punctual, astfel: 

1.1 Fondată în 1944, Banca este cea mai importantă sursă de asistență 
pentru dezvoltare din lume. Are ca acționari peste 180 de țări membre, birouri în 
peste 100 de țări şi personal format din aproximativ 10.000 de indivizi. 

1.2 Banca Mondială sprijină țările lumii să aplice pentru programe de creştere 
a calității vieţii oamenilor. Grupul Băncii Mondiale lucrează pe bază de parteneriat 
pentru elaborarea strategiilor de asistență adaptate nevoilor fiecărei țări. Oferă efectiv 
bani şi cunoştinţe pentru implementarea acestor strategii. Practic, cunoştinţele sunt 
piatra de temelie a asistenţei Băncii, cercetarea stând la baza proiectelor Băncii. In 


! Responsabila relaţiei B.C.U. „Lucian Blaga” din Cluj-Napoca cu Banca Mondială în 
perioada 1996-2006; 

? Gestionarul actual al Fondului Banca Mondială de la Biblioteca Facultăţii de Ştiinţe 
Economice şi Gestiunea Afacerilor (F.S.E.G.A) din cadrul Universităţii „Babeş-Bolya'”, 
Cluj-Napoca- Napoca 

mod concret, analiza şi consultanța acordată clienților contribuie la o îmbunătățire de 
durată a politicilor din statele care beneficiază de această consultanță. 

1.3 Partenerii Băncii Mondiale sunt sau pot fi, în principal: guvernele ţărilor 
cliente; reprezentanţii societății civile; sectorul privat; bănci de dezvoltare multilate- 
rale, donatori bilaterali, agențiile Naţiunilor Unite, Uniunea Europeană. 

Misiunea Băncii Mondiale este de a reduce sărăcia, de a încuraja creşterea 
economică, de a colabora cu autoritățile statale, guverne, societăți private pentru 
introducerea de măsuri pentru creşterea calităţii vieţii, în ajutorul acordat populaţiei 
pentru protejarea mediului, în descoperirea resurselor în vederea exploatării şi benefi- 
ciul lor. Concret, este o excepțională instituție care dispune de un Know-how imens, 
oricând la dispoziţia statelor lumii într-o luptă continuă pentru reducerea sărăciei. 

După ce am conturat o imagine asupra a ceea ce reprezintă Banca Mondială 
în lume, ne îndreptăm spre a gasi răspunsul la o nouă întrebare: în ce constă asistența 
Băncii Mondiale în România şi în ce domenii a avut impact această asistență? 
Asistența Băncii Mondiale în România s-a concretizat prin promovarea creşterii prin 
dezvoltarea sectorului privat, prin întărirea instituțiilor sectorului public şi îmbunătă- 
țirea administraţiei publice precum şi prin dezvoltarea capitalului uman şi îmbun- 
ătăţirea protecţiei sociale. În general, proiectele active din portofoliul Băncii, în 
valoare de miliarde de dolari au vizat reforma în justiţie şi sistemul administrației 
publice, agricultura şi mediul, dezvoltarea rurală, învățământul şi sănătatea, energia 
şi mineritul, transporturile, economia bazată pe cunoaştere, protecția socială etc. 

Impactul asistenței Băncii Mondiale în domeniul învăţământului în general, 
al celui superior, în special, s-a materializat şi prin constituirea unor fonduri de 
publicaţii de specialitate, în limba engleză majoritatea, în cadrul unor instituții 
susținătoare ale domeniului, cum sunt bibliotecile. Prima de acest gen din România, 
colaboratoare a Băncii Mondiale a fost şi este Biblioteca Centrală Universitară 
„Lucian Blaga” din Cluj-Napoca. 


2. Scurt istoric al colaborării 

În anul 1996, Biblioteca Centrală Universitară Lucian Blaga din Cluj-Napoca 
(B.C.U), încheind Memorandul de Acord cu Banca Mondiala a primit statutul The 
World Bank Depository Library (Bibliotecă depozitară a Băncii Mondiale) în 
România. Până la acea dată doar Biblioteca Institutului de Economie Mondială din 
Bucureşti mai avea acest statut, din anul 1985. Astfel, în data de 6 martie 1996, 
B.C.U. Cluj-Napoca devenea prima bibliotecă universitară din România care deţinea 
publicaţiile Băncii Mondiale. 

In anul 2000, Banca Mondială transmite primul chestionar de evaluare a 
bibliotecilor care deţin publicaţiile sale. BCU Cluj-Napoca, completează şi transmite 
la Washigton acest prim chestionar, pe data de 5 iulie 2000. 

Pe data de 16 aprilie 2003, B.C.U. Cluj-Napoca transmite cel de-al doilea 
chestionar de evaluare, în care se solicită opinia despre formatele electronice, dar şi 
informaţii despre gradul de solicitare al publicaţiilor, despre categoriile de utilizatori, 
despre starea în care sosesc pachetele cu publicaţii la destinatar etc. La scurt timp, 
reprezentanţii Băncii Mondiale reînnoiesc condiţiile colaborării cu B.C.U., iar pe 

data de 7 mai 2003 se semnează un nou acord potrivit căruia biblioteca va întreţine 
relaţii de colaborare şi cu distribuitorii publicațiilor Băncii Mondiale din România 
(Books Unlimited) precum şi cu alte biblioteci regionale şi depozitare în scopul 
diseminării informaţiei despre activitatea Băncii Mondiale. 

In anul 2004, bibliotecii i s-a făcut oferta de a deveni biblioteca regională, dar 
B.C.U. Cluj-Napoca a decis să rămână bibliotecă depozitară a publicaţiilor Băncii, ca 
urmare a asigurării continuității donației şi a creşterii fondului special constituit, cu un 
numar de aproximativ 300 de titluri noi, anual. Deosebirea dintre cele două statute — 
bibliotecă regională şi bibliotecă depozitară — constă în principal, în numărul de titluri 
donate de către Bancă, anual. Este vorba despre 30-50 de titluri noi trimise unei 
biblioteci regionale, față de cele 300 de titluri expediate unei biblioteci depozitare. 

Tot din acel an, B.C.U. Cluj-Napoca are acces gratuit la resursele on-line 
oferite de Banca Mondială: World Bank e-Library (http:/Awww.worldbank.org/elibrary) 
World Development Indicators  (http://publications.worldbank.org/WD!/) Global 
Development Finance (http://publications.worldbank.org/GDF).Pe 30 septembrie 
2005 - B.C.U. Cluj-Napoca transmite Băncii cel de-al treilea chestionar de evaluare, 
ca depozitară a publicaţiilor Băncii Mondiale. Este prima dată când chestionarul 
este transmis responsabilului Centrului de Informare Publică al Băncii 
Mondiale (C.I.P.) în România. 


3. Vizitele reprezentanţilor Băncii Mondiale la B.C.U. Cluj-Napoca 

În aprilie 2006, la invitaţia B.C.U. Cluj-Napoca răspund reprezentanta C.I.P., 
d-ra Ilinca Macri şi d-na Alexandra Caracoti, ofiţerul cu afaceri externe pentru 
Europa şi Asia Centrală care prezintă bazele de date on-line şi proiectele Băncii 
Mondiale în România. 

Din prezentarea Centrului de Informare Publică al Băncii Mondiale din 
România de către prima reprezentantă a C.I.P în România, d-ra Ilinca Macri, cu 
ocazia vizitei la B.C. U. Cluj-Napoca s-au reliefat următoarele idei: 

- centrul a fost inaugurat în luna februarie 2005 la BCU Bucureşti, 

- obiectivul principal al centrului este de a oferi informaţii credibile şi de 

substanță despre Banca Mondială, 

- grupurile ţintă ale centrului sunt studenți, cercetători, comunitatea oame- 
nilor de afaceri, organizaţii neguvernamentale, reprezentanți ai adminis- 
traţiei publice., 

- centrul pune la dispoziția celor interesaţi publicațiile (rapoarte, studii, 
cărți) Băncii despre România precum şi despre alte state; acces la baze 
de date online pe staţii de lucru ale utilizatorilor centrului, dar şi ai 
B.C.U. Bucureşti. 

In data de 6 septembrie 2009 reprezentanta Băncii Mondiale, d-na Dorota 
Kowalska (Washington) şi d-na Iolanda Stăniloiu, noua reprezentantă a Băncii 
Mondiale în România au făcut o vizită la Biblioteca Facultăţii de Ştiinţe Economice 
şi Gestiunea Afacerilor (F.S.E.G.A.). La fel, este pentru prima dată când un 
reprezentant al Băncii de la Washington vizitează B.C.U. Cluj-Napoca, respectiv, 
biblioteca sa filială, Biblioteca Facultăţii de Ştiinţe Economice şi Gestiunea 
Afacerilor (F.S.E.G.A). 

Vizita reprezentantelor Băncii a avut un caracter informativ. Problemele 

discutate s-au concentrat pe următoarele teme: 

- Continuarea colaborării cu Banca Mondială în noile condiţii impuse de 
schimbarea politicii instituţiei internaţionale față de bibliotecile 
depozitare ale publicaţiilor Băncii, 

- Problema achiziţiei şi transportului publicațiilor către biblioteca depozi- 
tară, în contextul noii politici a Băncii. S-a subliniat sprijinul acordat de 
către Decanatul F.S.E.G.A., respectiv a d-lui decan, Prof. dr. Matiş 
Dumitru în achiziționarea publicaţiilor precum şi a conducerii B.C.U. 
Cluj-Napoca, respectiv a d-lui Prof. dr. Doru Radosav, pentru alocarea 
sumelor necesare transportului formatelor print ale publicaţiilor Băncii, 
în vederea asigurării continuității fondului special constituit, 

- Accesul gratuit la bazele de date online ale Băncii Mondiale. 

- Frecvența utilizării fondului şi a utilizatorilor (anexa). 


4. Organizarea, utilizarea şi promovarea Fondului Banca Mondială din 
colecţiile B.C.U. Cluj-Napoca 

De la începutul colaborării, B.C.U. Cluj-Napoca organizează, cu prioritate, 
colecția de publicații a Băncii Mondiale şi asigură accesul direct al tuturor categoriilor 
de utilizatori la documente. Timp de 10 ani donațiile Băncii au fost gestionate de către 
bibliotecarii de la Sala de ştiinţe sociale din sediul central al B.C.U. 

Publicațiile din donația Băncii Mondiale au parcurs următorul traseu: 

m Serviciul Achiziţii (inventariere, barcodare, îmborderare); 

Mm Serviciul Catalogare-Clasificare (prelucrare cu prioritate) 
descriere bibliografică, clasificare/indexare; 

N Sala de ştiinţe sociale „Lucian Blaga” (sediul central al B.C.U, et. 
II) organizare în acces direct (cotare sistematico-alfabetica: ex. 
336.71/N24 - Management bancar. Risc bancar). 

In 28 martie 2007, fondul Băncii Mondiale este transferat de la Biblioteca 
Centrală Universitară “Lucian Blaga” în clădirea Bibliotecii Facultăţii de Ştiinţe 
Economice din Cluj-Napoca (F.S.E.G.A.), str. Teodor Mihali nr. 58-60, într-o sală 
de lectură distinctă, tot cu acces liber la raft (acces direct). Fondul de publicaţii 
donate de Banca Mondială cuprindea la sfârşitul anului 2008: 2646 cărţi, 315 
periodice si 101 CD-ROM-uri, conform tabelului următor: 


Situaţia intrărilor de documente în Fondul Banca Mondială 
(1996 - 2008) 


ANUL CARTI PERIODICE CD-uri 
Total: 2646 315 101 
Din care: 1996 127 
1997 152 
1998 241 
1999 165 

2000 209 
2001 187 
2002 228 
2003 95 
2004 117 
2005 309 
2006 321 
2007 435 
2008 60 
Tipurile de documente existente în Fondul Banca Mondială sunt cărţi, 
periodice, CD-ROM-uri, baze de date online. 


Din anul 2009, publicațiile Băncii din fondul special al B.C.U. Cluj-Napoca 
sunt prelucrate în totalitate la biblioteca F.S.E.G.A. Activitățile aferente procesului 
de prelucrare vizează: 

- catalogare, clasificare, indexare, 

- punerea barcodurilor pe publicații, 

- inventariere, 

- ştampilare şi aplicarea senzorilor de protecție antifurt, 

- intercalarea publicațiilor la raft. 

Fondul este organizat în sistemul accesului direct pentru a facilita regăsirea 
rapidă a informațiilor de specialitate din variate domenii de interes ale utilizatorilor, 
ca de exemplu: Economia politică şi socială, Economia mondială, Finanțe 
internaționale, Administrația publică, Asistența socială, Statistica, Politicile 
sociale, Protecția mediului etc. 

Acest tip de organizare facilitează accesul studenților, masteranzilor, a celor 
care studiază în şcolile doctorale, cercetătorilor şi profesorilor, la publicațiile de 
specialitate editate de Banca Mondială. Am căutat şi am reuşit să transformăm 
această sală, într-un atelier important al activității ştiinţifice şi de cercetare din 
Facultatea de Ştiinte Economice şi Gestiunea Afacerilor, dar şi pentru cei de la alte 
unități ale centrului academic din Cluj-Napoca, care sunt interesați de studierea 
problemelor şi fenomenelor economice şi sociale ale datelor şi informațiilor furni- 
zate de acest fond. 

Menţionăm în acest context că, multe titluri din publicaţiile Băncii Mondia- 
le se regăsesc în bibliografiile lucrărilor de licenţă, disertaţiilor şi chiar tezelor de 
doctorat realizate în cadrul universităţii. Creşterea frecvenţei numărului titlurilor 
consultate este reprezentată în graficele anexate. 

Modalităţile de promovare a fondului Banca Mondiala: 

acces direct (acces liber la raft); 

catalog tradiţional (alfabetic; topografic) şi catalogul online (OPAC); 
stand cu noutăți 

expoziții lunare; 

afişe, pliante, 

pagina web a bibliotecii 

programul de formare a utilizatorilor. 


vvYvYvvwyY 

Cele mai consultate titluri din Fond, atât în sediul central al BCU, cât şi la 
biblioteca FSEGA: 

FOREIGN DIRECT INVESTMENT 

EVALUATING SOCIAL FUNDS 

INTERNATIONAL FINANCIAL STATISTICS 

ANALYZING BANKING RISK 

THE WORLD BANK ANNUAL REPORT 

GLOBAL DEVELOPMENT FINANCE 

WORLD DEVELOPMENT INDICATORS 
INTERNATIONAL FINANCIAL REPORTING STANDARDS 
WORLD ECONOMIC OUTLOOK 

CHINA (ECONOMICAL, FINANCIAL PROBLEMS) 
AFRICA (POWERTY, HEALTH PROBLEMS) 


Yv Yv 


VVvVYVyYvvYvwYvyY 


Categoriile de utilizatori interesate de fond şi gradul de utilizare: 

> studenți, cadre didactice, doctoranzi, cercetători, economişti, consultanţi financiari; 

> 5 - 10 utilizatori/zi (până în anul 2005) şi 30-40 utilizatori/zi (din 2007 — în 
prezent); 

> aprox.250 utilizatori/lună, respectiv 600 utilizatori/lună (în prezent). 


5. Influenţa modificării politicii Băncii Mondiale asupra colaborării dintre cele 
două instituţii. Planurile de viitor. 

Criza financiară mondială a impus modificarea esențială a politicii Băncii 
Mondiale față de bibliotecile de toate categoriile care se află în raza sa de activitate. 

În luna august 2008, Banca Mondială transmite prin Decizia FY 09 - noile 
condiţii ale politicii față de bibliotecile depozitare/ regionale: 
- furnizarea în continuare a publicaţiilor ca donație, în schimbul contravalorii 
transportului; 
- posibilitatea alegerii livrării publicațiilor în formă electronică; 
- gratuitatea accesului online la resursele Băncii Mondiale. 

Practic, a intervenit o schimbare de politică de asistență acordată de Banca 
Mondială sub aspectul distribuției publicațiilor. Conform formularului transmis FY 
09 biblioteca a fost informată că trebuie să aleagă una dintre cele trei variante 
propuse de instituţia tutelară. 

Prima variantă, preconizează posibilitatea bibliotecilor de a opta pentru un 
anumit statut, a putea fi o bibliotecă depozitară, respectiv pentru a avea statutul de 
bibliotecă regională. Ambele variante prezintă atât avantaje cât şi dezavantaje pentru 
instituţiile colaboratoare. În cazul primei categorii, a bibliotecilor depozitare, se 
beneficiază în cadrul colaborării, de trimiterea a 300 titluri noi pe an, iar cele 
regionale de doar 30-50 titluri noi pe an. În vederea reducerii costurilor de transport, 
Banca Mondială sugerează necesitatea realizării unor asocieri atât în cazul bibliote- 
cilor depozitare cât şi a celor regionale. B.C.U. Cluj-Napoca a decis să rămână în 
continuare instituția care doreşte să aibă în patrimoniu publicațiile Băncii Mondiale 
în formă tipărită, devenind astfel singura bibliotecă depozitară de acest fel din ţară, 
care îşi sporeşte fondul de acest gen cu 300 volume pe an. 

A doua variantă propusă de Banca Mondială, presupune plata integrală a 
cheltuielilor de transport ale publicaţiilor din SUA. Adoptarea variantei a doua, 
înseamnă o activitate independentă a unei biblioteci depozitare sau regionale, fără 
existența vreunei asocieri dintre ele, ceea ce implică, obligaţia plății integrale a 
cheltuielilor de transport ale publicaţiilor de către o astfel de instituție. 

Cea de a treia variantă propusă de Banca Mondială, care poate fi conside- 
rată şi cea mai avantajoasă din punct de vedere economic, presupune renunțarea la 
formele tipărite ale publicaţiilor şi livrarea acestora pe suport electronic (respectiv 
CD-DVD). Acesta constituie o donaţie care nu implică nici un fel de costuri din 
partea beneficiarilor. 

Majoritatea bibliotecilor depozitare au optat pentru publicaţiile pe suport 
electronic. B.C.U. Cluj-Napoca a optat pentru varianta formei tipărite din motivul 
amintit anterior, al asigurării continuității colecției. 

În luna mai 2009, Banca Mondială îşi modifică din nou politica faţă de 
biblioteci comunicând Circulara FY 10. Potrivit acestei noi orientări, România, 
intrând în Uniunea Europeană, a ocupat un loc într-o comunitate a țărilor puternic 
dezvoltate din punct de vedere economic şi potrivit indicatorilor WDI (World 
Development Indicators) face parte din categoria acelor țări care au o putere 
economică semnificativă. Din aceasta cauză ea nu mai beneficiază de discount la 
publicaţiile Băncii Mondiale. Demn de menționat este că, deşi Bulgaria este ţară 
membră a Uniunii Europene, având acelaşi statut, beneficiază de o reducere de 50 
procente la preţul publicaţiilor de la Banca Mondială, datorită faptului că nu a avut o 
creştere economică atât de puternică în anul 2008, precum România. Totuşi, 
reliefăm că prin Circulara FY10, Banca Mondială confirmă că accesul la bazele de 
date rămâne în continuare gratuit, pe termen nedeterminat. 

Mai precis, conform acestei noi politici, Banca Mondială solicită achitarea 
de către B.C.U. Cluj-Napoca a contravalorii publicaţiilor furnizate (4000 USD), la 
care se adaugă contravaloarea transportului (1160 USD). Relaţiile B.C.U Cluj- 
Napoca cu Banca Mondială au avut un trend descendent din anul 2007 până în vara 
anului 2009, mai ales datorită schimbărilor frecvente de personal din cadrul C.I.P. 
România. Propunerile menţionate în chestionarele de evaluare ale Băncii Mondiale 
au vizat cu precădere îmbunătăţirea serviciilor oferite utilizatorilor: accesul 
gratuit la bazele de date online, dotarea B.C.U. Cluj-Napoca cu staţii de lucru pentru 
utilizatorii bazelor de date ale Băncii Mondiale, împrumutul interbibliotecar între 
bibliotecile depozitare ale publicațiilor Băncii Mondiale, ş.a. 

De asemenea, planurile de viitor se vor axa pe următoarele propuneri: 
continuarea şi întărirea colaborării cu Banca Mondială; invitarea reprezentanților 
Băncii la conferințele organizate de B.C.U. Cluj-Napcoa, dar şi de F.S.E.G.A; 
evaluarea periodică a gradului de satisfacţie a utilizatorilor față de serviciile (accesul 
la bazele de date şi la publicațiile Băncii); asigurarea mai multor calculatoare pentru 
consultarea publicațiilor în format electronic; continuarea finanțării pentru a asigura 
publicaţiile tipărite pe următorii ani etc. 

Detalii despre Fondul Banca Mondială din colecţiile B.C.U. Cluj-Napoca 
pot fi obţinute accesând adresa http://ww.bcucluj.ro/banca-mond.html. 

ANEXE 


Statistica cadrelor didactice şi a volumelor consultate 
lanuarie-August 2009 


O lanuarie 
E Februarie 
E Martie 

E Aprilie 

DO Mai 

E lunie 


lulie 
E August 


Cadre didactice Volume 


Statistica studenților şi a volumelor consultate 
lanuarie - August 2009 


E lanuarie 
E Februarie 
D Martie 

E Aprilie 

O Mai 

E lunie 


lulie 


E August 


Studenţi Volume 

ORIZONTURI 


Mass-media şi filosofia 
Filosoful ca jurnalist, sau: sinteza unei ideologii ostensive 


Aurel Teodor CODOBAN 
Universitatea „Babeş-Bolyai, Cluj, 
Departamentul de Filosofie 


Cuvinte cheie: Filosofie, mass media, filosof, jurnalist, ostensiv, imagine 


Rezumat: Astăzi, cînd” amploarea mass-media a depăşit-o evident pe cea a 
filosofiei devenind coextensivă cu însăşi cultura, problema este cum şi cît are de 
împărțit filosoful „înţelepciunea”, “adevărul” sau „cunoaşterea” cu reprezentantul 
prin excelență al acestei mass-medii, cu jurnalistul. Filosofia nu se poate confrunta 
cu mediile decît dacă devine o practică efectivă a comunicării, înțelegînd prin 
aceasta că ne schimbă felul în care comunicăm cu noi înşine şi comunicăm prin 
propria noastră existență cu ceilalți. Graţie însăşi instalării ostentivităţii în cultură 
prin intermediul mass-mediei electronice, filosoful are şansa de a redeveni, e 
adevărat, numai în comunicare, vechiul actor existenţial care a fost şi care incorpora 
în propria existență textul prealabil, al propriei gîndiri sau al tradiției. 


E-mail: aurelteodor(Gyahoo.com 


„Mă consider un fel de jurnalist, în măsura în care ceea ce mă interesează este 
actualitatea, ce se petrece în jurul nostru, ce sintem, ce se întîmplă în lume. 
Filosofia, pînă la Nietzsche, avea ca rațiune de a fi eternitatea. Primul filosof- 
jurnalist a fost Nietzsche. L-a introdus pe “azi” în cîmpul filosofiei. ... lată de ce 
filosofia pentru mine e un fel de jurnalism radical. ” 

(Michel Foucault) 


Încă din momentul auroral al apariţiei filosofiei, filosoful s-a văzut nevoit, 
din modestie sau din obligaţie, să împartă înțelepciunea cu alții. După formula tîrzie 
şi explicită a lui Platon, nimeni nu deţine (întreg) adevărul, ci numai participă la el. 
Şi într-adevăr, în Grecia mai întîi, ceea ce noi am numi astăzi „literați? au făcut 
figură de înţelepţi, cel puţin tot pe atât cât şi înțelepții precursori ai lui Socrate. Mai 
tîrziu, la începuturile modernităţii, tot o figură de înţelepţi au făcut-o savanții, 
oamenii de ştiinţă, cu atît mai mult cu cît, în cazul unor filosofi ca Galilei, Descartes, 
Leibniz, cele două laturi, filosofia şi ştiinţa, emanau de la aceiaşi personalitate. 
Problema este dacă astăzi, cînd amploarea mass-mediei a depăşit-o evident pe cea a 


* Editorii respectă opțiunea autorului cu privire la ortografia legată de folosirea literei „î”. 

filosofiei devenind coextensivă cu însăşi cultura, cum şi cât are de împărțit filosoful 
„înțelepciunea”, “adevărul” sau „cunoaşterea” cu reprezentantul prin excelență al 
acestei mass-medii, cu jurnalistul'. Pentru că, întrebîndu-ne cît participă filosoful şi 
cît participă jurnalistul la “înțelepciune” şi “adevăr” ne întrebăm de fapt cît participă 
filosofia şi cât participă mas-mediile, ca forme prin excelenţă vizibile ale globalizării 
comunicării, la „înţelepciune” şi “adevăr” ? 

Formulată atît de abrupt, problema relaţiilor dintre filosofie şi mass-media 
poate suna superficial şi neconvingător. Dar comparația directă a jurnalistului de 
astăzi cu Socrate — cel care ar trebui să fie figura emblematică a filosofiei occiden- 
tale, aşa cum lisus este a religiei occidentale — o poate face mai convingătoare şi îi 
poate da consistență. Pentru că la Socrate, cel care îşi purta dialogurile sale în pieţele 
Atenei şi care îşi formula întrebările în cadrul unor întîlniri prietenești, este foarte 
evidentă calitatea filosofiei de a chestiona valorile, convingerile şi ideile unei comu- 
nităţi. Dar astăzi, filosofica artă a maieuticii, arta de a pune întrebări cu privire la 
chestiuni de relevanță măcar transindividuală, dacă nu direct publică, de a dialoga 
pentru a naşte în mintea participanților şi spectatorilor idei, convingeri şi atitudini 
întemeiate pe valori unanim recunoscute, pare să aparțină jurnalistului. Căci, după 
ce, cu decenii în urmă, oamenii de ştiinţă, mai ales, şi unii filosofi — adesea motivaţi 
ideologic —, declanşau autochestionarea morală şi ideatică a comunităţii faţă de 
evenimentele sociale ori politice şi față de descoperirile ştiinţifice, astăzi numai 
jurnaliştii se mai află într-o astfel de poziţie. În timp ce relaţia firească a filosofului 
cu temele existenţiale ale omului şi comunităţii actuale, aproape că a dispărut în 
spatele unui discurs de o abstracţie şi o elaborare atît de rafinată şi sofisticată încît a 
pierdut orice audienţă în afara celei extrem de restrînse a unor grupuri de erudiți 
universitari. Şi chiar dacă ar dori să se adreseze unui public larg, filosoful nu o mai 
poate face decît prin intermediul mas-mediei şi cu mijloacele ei discursive. 

Din perspectiva unei istorii a filosofiei occidentale ca istorie a discursului 
filosofic, deci a filosofiei ca şi comunicare, favorabilă mai degrabă comparației celor 
două decît emfazării specificului şi importanţei filosofiei, atît situația relației dintre 
mas-medii şi filosofie cît şi chestiunile pe care le ridică, devin mai inteligibile şi mai 
clare. Pentru că momentul de origine al filosofiei, ca şi unele din momentele ei 
ulterioare nu sunt lipsite de similarități cu situaţia de acum. Primii gînditori greci, cei 
care s-au numit „înţelepţi” (sofoi) împărtăşeau, în pofida numelui, înțelepciunea 
împreună cu literaţii, cu marii poeţi, cum au fost Homer şi Hesiod. Pe atunci chiar şi 
forma discursului era similară cu cea a literaturii: aforisme, sentințe, poeme. În 
discursul în proză, adesea, să o recunoaştem, dificil de urmărit, filosofia s-a instalat 
destul de tîrziu, odată cu acceptarea numelui de filosofie. Atunci, printr-o dublă 


! Desigur, aici trebuie să luăm jurnalistul într-o accepțiune emblematică foarte largă în 
absența unui termen mai potrivit pentru a desemna pe omul de medii — sintagmă prin 
paralelism cu cea de „om de ştiinţă” -, pe „comunicaţionist”, pe profesionistul comunicării 
interpersonale şi publice, pe terapeutul comunicării interindividuale şi pe criticul relaţiilor 
publice, pe gazda de talk-show şi pe producătorul în comunicare de evenimente politice, 
culturale, mondene sau chiar individual-personale, care sunt toate figuri susținute de noile 
ştiinţe ale comunicării sprijinite pe tehnologiile electronice. 

mişcare, s-a rezolvat şi vechea dispută ce domnea între gînditori şi poeţi în ceea ce 
priveşte înțelepciunea: pe de o parte filosofii s-au autodeclarat, modeşti, doar iubitori 
de înţelepciune, iar pe de alta au contestat înțelepciunea poeţilor. Platon a fost cel 
care a observat că poeții, artiştii în general, sunt capabili să descrie lucruri pe care nu 
le cunosc şi nu le pot produce. Cum este posibil acest lucru? Desigur, dacă ei nu 
cunosc direct despre ceea ce vorbesc, o pot face numai inspirați de zei; în incapaci- 
tatea lor de a cunoaşte ceea ce fac, poeţii, ca şi oracolul, sunt cuprinși, de fapt, de un 
fel de nebunie divină. 

Înţelepciunii poeţilor sau profeților oraculari, care este o simplă asertare 
inspirată de zei, i se opune iubirea de înţelepciune a gînditorului: filosoful ştie ce 
spune pentru că îşi poate argumenta logic afirmaţiile, adică le cunoaşte din interiorul 
gîndirii. O astfel de diferenţiere nu a părut suficientă unui filosof ca Platon, care a 
împins animozitatea pînă într-acolo încît i-a alungat, după cum se ştie, pe poeţi din 
cetatea raţională a filosofiei. Marele său discipol, Aristotel, 1-a reprimit, considerînd 
arta un fel de cunoaştere, pusă sub ascultarea poeticii. Poeticile şi esteticile au fost 
cele care au ţinut sub ascultare, teoretică şi normativă, arta în lungul istoriei filosofiei 
occidentale. Ele au fost cîinii de pază discursivi, pe care filosofia i-a folosit 
împotriva pretențiilor la deținerea înțelepciunii care ar fi putut veni din partea artei. 
Destinul istoric al occidentului a făcut apoi ca filosofia să redevină religie şi să fie 
pusă sub ascultarea teologilor aproape un mileniu după aceea. Destin cu un dublu 
tăiş însă, să nu uităm, deoarece filosoful roman, a cărui operă era necunoscută în 
afara elitei marilor oraşe, este făcut cunoscut straturilor mijlocii din antichitatea 
clasică datorită predicării şi speculațiilor creştine! iar paradigma monastică include 
aspecte ale stilului de viață asocial, al cinicilor... 

Cînd, în epoca modernă, filosofia a revenit triumfătoare, ca şi discurs al 
cunoaşterii, situația s-a repetat, întrucît a avut de confruntat o altă pretendentă la 
înțelepciunea cunoaşterii, ştiinţa. La fel ca altădată filosofia greacă față de literatură, 
marea filozofie germană a încercat să țină cunoaşterea ştiinţifică sub ascultare 
teoretică şi normativă, construind o teorie generală a cunoaşterii. Pe acest teren, ea 
şi-a supraevaluat propria cunoaştere, considerînd-o totală, în ceea ce priveşte întin- 
derea, şi absolută, în ceea ce priveşte pătrunderea. Ultimul mare filosof sistematic, 
Hegel, defineşte filosofia drept „ştiinţa absolută a Absolutului”. Plină de modestie şi 
dedicată utilului, ştiinţa modernă a acceptat să i se distribuie o cunoaştere parcelară 
şi testabilă experimental, dar şi-a apărat-o apoi constituindu-şi propriile teorii ale 
cunoaşterilor ştiinţifice particulare ca epistemologii de ramură (ale matematicii, fizi- 
cii, biologiei etc.) şi propunînd dinspre matematică, chiar o logică nouă, diferită de 
cea clasic filosofică, cea aristotelică. Mai apoi, ştiinţele din a doua generaţie, ale 
omului şi societății, teoriile sociologice, psihologice, economice şi lingvistice, şi-au 
construit mai mult decît propriile epistemologii care să le protejeze demersul şi 
discursul față de filosofie. Ele au construit propriile teorii asupra cunoaşterii filoso- 
fice însăşi, metafilosofiile ştiinţifice, care au criticat, uneori pînă la desființare, 
discursul şi demersul filosofiei. 


! Pentru Nietzsche creștinismul este filosofie pentru mase, platonism vulgarizat. 

Noi suntem astăzi moştenitorii consecințelor acestor confruntări şi instalați 
deja în tematizarea comunicării. În consecință devenim martorii unei noi confruntări: 
cea dintre filozofie şi mass-media, cea dintre jurnalist şi filosof sau mai general şi 
mai precis între gînditor şi specialistul în comunicare, adică specialistul în ştiinţele şi 
practicile comunicării. Prima confruntare, cea dintre filosof şi poet, s-a petrecut 
atunci cînd filosofia tematiza „ceea ce este”. Această rundă, filosofia a cîştigat-o, 
invocînd calităţile de descriere categorială şi argumentare logică ale propriului 
discurs, față de metaforele şi figurile poetice ale discursului de gen literar şi foarte 
adesea concordanța între discursul filosofic şi propria viaţă. O a doua tematizare, cea 
a epocii moderne, a fost cea a cunoaşterii. Marea filosofie germană a susținut că 
„ceea ce este” e relativ la ceea ce cunoaştem: pentru ea, a fi înseamnă a fi cunoscut. 
Confruntată cu cunoaşterea ştiinţifică modernă, cunoaşterea filosofică a încercat să 
facă scor egal, contrabalansînd experimentul şi limbajul matematic printr-o 
cunoaştere totalizatoare şi printr-o raționalitate axiologică. Adică, dacă scorul n-a 
mai fost favorabil filosofiei, nici nu i-a fost defavorabil, căci filosofia şi-a afirmat 
capacitatea de a supune unei critici a scopurilor ceea ce ştiinţa oferea ca mijloace. 
Cea de a treia tematizare, tematizarea filosofiei actuale este cea a comunicării. 
Această tematizare a comunicării este evidentă în importanţa acordată limbii şi 
semnului, atît la Heidegger, cît şi la structuralişti şi post-structuralişti, ori în filosofi- 
ile analitice sau în pragmatism. Însă în practicarea comunicării care s-a globalizat, 
filosofia se confruntă acum cu mijloacele de comunicare de masă. 

Desigur, de pe poziţiile unei gîndiri care a tematizat cît se poate de subtil şi 
autentic comunicarea, Heidegger ne-a reamintit că filosofia occidentală a uitat Fiinţa. 
Dar ființa a fost mai degrabă o soluție decît o problemă în filosofia occidentală! 
Fiinţa a fost o soluţie la problema existenţei răului întrucît ea a făcut ca lumea să 
poată fi reprezentată ca asimetrică, orientată spre bine, adevăr şi frumos. Graţie ei, 
răul a putut fi definit drept carență de fiinţă, iar filosofia a putut spune că (per total) 
“totul e bine”. Tot astfel, succesivele tematizări pot fi considerate soluţii similare: 
răul este carență de cunoaştere, sau răul este carență de comunicare. Realul este 
astfel prezenţa care ni se împotriveşte, a ceea ce ca obiect, ni se contrapune. Paradi- 
sul este o conformitate cu dorința; rea-litatea ne arată că lumea e rea (ca să ne jucăm 
cu etimologii improvizate!) întrucît obiectează dorinței noastre. 

Prin urmare, pentru filosofie, lumea cu consistenţa ei reală este problema. 
Or, în a treia tematizare, lumea este lumea comunicării, adică a limbajului. Dacă 
spunem că omul trăieşte în lume, nu în mediu, asta înseamnă că trăieşte într-o 
realitate construită de semnificaţii şi sensuri. (Nu ne plimbăm prin pădure, ne 


! Omul are nevoie de semnificaţii pe care povestirile le organizează într-un sens pentru că 
este o ființă născută prematur. Absența sensului este insuportabilă pentru om, este un 
dezastru, este răul. Omul nu poate însă trăi deplin semnificaţiile şi sensurile pe care le 
inventează. Viaţa, mai precis adaptarea la ceea ce este mereu prealabil dat, nu permite 
transformarea cuvîntului în gest. De aceea omul este animalul unei veşnice nostalgii, căci nu 
se poate întoarce acolo de unde nu a fost niciodată alungat, pentru că nu a trăit niciodată în 
semnificațiile "pure" şi este mereu sedus să o facă. 

plimbăm prin cuvîntul pădure!). Pentru că limba mai întîi semnifică şi apoi 
desemnează, descrierile sau lumile sînt în principiu şi inițial ficționale, fără valorile 
de adevăr referenţial sau intersubiectiv, valori pe care le primesc ulterior, numai în 
anumite condiţii. Pluralitatea şi paralelismul lumilor dizolvă vechiul monism şi 
instituie pluralitatea şi, pe această cale, virtualul. Totul e imanent, dar oameni 
alăturaţi, trăind în acelaşi spațiu trăiesc totuşi în lumi diferite. Se ajunge ca plurali- 
tatea lumilor să înlocuiască şi transcendența şi transcendentalul, prin simpla 
transcendere: aici şi acum, în imanență, dar în pluralitatea lumilor paralele. E 
consecința disoluţiei structurilor piramidale ale asimetriei lumii pe care filosofii o 
cred orientată spre bine — şi ale asimetriei autorităţii — şi înlocuirii lor cu structurile 
de reţea ale comunicării. Totodată, e un alt fel de a spune că nu există rău — există 
numai lumi alternative, paralele. Adică perspective diferite: ceea ce pare bine 
undeva, altundeva poate părea rău, dar un rău absolut nu se găseşte nicăieri. E noul 
fel de a spune, conform tradiționalei mistici filosofice: (per total) totul e bine! 

Comunicarea între aceste lumi virtuale paralele face trecerea de la textul 
clasic la hipertextul noilor medii electronice. Această realitate de comunicare aduce 
cu sine o indistincție afară — înăuntru care face să dispară realitatea din „afară”. 
Odată cu ea apare un gen de realitate virtuală care nu mai este sinonimă cu conceptul 
de realitate potenţială al vechilor filosofii. Se instalează indistincţia între reprezentat 
şi reprezentant, între imaginea primă şi copie (imitație). Realitatea reprezentată este 
luată ca realitate efectivă; realitatea devine similară cu construcția ei în comunicare. 
Generalizarea comunicării permite o simulare generalizată. Suveranitatea simula- 
crului, despre care ne vorbeşte Baudrillard, este o consecință a dispariției, fără 
speranţă de revenire, a altor moduri de a crede în prezenţa reală, cu excepția comuni- 
cării. Noile, în raport cu modernitatea, medii încarnează această formă a realității: 
televiziunea a fost mai întîi lume reală a postmodernismului. Acum cyber-space-ul 
duce şi mai departe această realitate, care devine, cum spuneam, încă mai virtuală. 
Net-ul poate susține spectacolul deschis, interactiv — ceea ce vechea televiziune de 
tipul filmului, care este o operă închisă, nu era — iar şansele lui, — ca proprietate a 
tuturor, descentralizat şi indestructibil — sînt încă mai mari decît ale celorlalte medii, 
devenind mijlocul comunicării de masă prin excelență. Aşteptînd promisa deplină 
integrare — „simbioza comprehensivă” — între minte şi maşina electronică, 
simulatoarele militare de antrenament devin o formă de educaţie care încurajează 
acceptarea acestui real. În buna şi marea tradiţie a tematizării cunoaşterii, modernis- 
mul a considerat mass-media drept o descriere a realităţii, pe cînd pentru comunica- 
rea postmodernă, în evoluție spre globalizare, realul este numai ca sistem de semne 
organizat în discurs despre lume. Astăzi ştim că presupoziţiile bunului simţ despre 
real depind de modul în care acesta este reprezentat, descris, introdus în discurs şi 
interpretat. Nu există nimic natural în real, totul a fost de la început şi întotdeauna 
cultural, adică mijlocit de reprezentări. De aceea, mass-media este un simulacru de 
real, lipsit de semnificaţie şi fără legătură cu realitatea aşa cum filosofia a gîndit-o în 
primele două tematizări ale sale. 

Toate aceste schimbări fac foarte problematic rezultatul confruntării actuale 
dintre filosofie şi mass-media. Care sînt prin urmare, în aceste condiţii, şansele 

tradiţiei gîndirii filosofice dacă nu de a cîştiga, măcar de a supravieţui acestei noi şi 
mai dure confruntări pe care o poartă cu mas mediile? Desigur, indiferent de consti- 
tuirea realității, filosofia occidentală a pretins că deține adevărul şi cunoaşterea. Să 
observăm atunci, urmînd etapele istorice ale constituirii discursului filosofic, o primă 
diferență față de situaţia actuală: dacă în raport cu literatura mitologică filosofia 
putea pretinde că participă mai mult la adevăr, acum i-a devenit imposibil. Odată cu 
marile tematizări filosofice şi concepția asupra adevărului s-a schimbat. Prima dintre 
teoriile filosofice ale adevărului se leagă de prima tematizare — sau epistemă, cum ar 
fi spus Foucault. E momentul auroral al filosofiei greceşti care se întreabă asupra a 
„ceea ce este”, căutînd în materie sau formă principiul, temeiul acestei lumi. Ordinea 
existenței, a gîndirii şi a rostirii fac una, nu sunt despărțite. Cunoaşterea este şi 
rostire adevărată pentru că spune „ceea ce este”. Aristotel va exprima cît se poate de 
clar formula primă a adevărului în teoria adevărului corespondență. Afirmația sau 
negația este adevărată dacă ea corespunde la „ceea ce este”. În această teorie a 
adevărului proprietatea de adevăr aparține relației, raportului dintre enunț şi starea de 
fapt. Acest tip de adevăr este cel pe care îl întîlnim în ştiinţele bazate pe observaţie şi 
experimentare directă. Odată cu a doua tematizare, a cunoaşterii, ceea ce este devine 
relativ la ceea ce cunoaştem. Adică ceea ce nu cunoaştem nu există în mod real 
pentru noi. Există aici deja două ordini distincte: ordinea a „ceea ce este” pe de o 
parte, şi ordinea gîndirii şi rostirii, pe de alta. Ordinea a „ceea ce este” nu mai poate 
fi direct accesată, dacă nu cumva, aşa cum crede Kant, nu poate fi deloc accesată, 
fiind „lucrul în sine”. Tot în conformitate cu Kant, teoria adevărului devine teoria 
adevărului coerență. Adică dacă punctul de plecare este axiomatic corect şi dacă 
paşii pe care îi facem sunt corecţi rezultatul raționamentului nostru e corect. 

Pentru cea de-a treia tematizare, cea a comunicării, „ceea ce este” şi ceea ce 
cunoaştem ca realitate este relativ la comunicare: ceea ce nu comunicăm, nu există 
pentru noi! Cea de-a treia teorie a adevărului nu este încă la fel de clar formulabilă ca 
şi primele două. Totuşi, am putea-o descoperi schițată la Heidegger. Este teoria 
adevărului-semnificaţie despre care filosoful romîn, Constantin Noica vorbeşte 
implicit, comparîndu-l cu adevărul exactitate. Adevărul este cu atît mai adevărat cu 
cît semnificaţia lui este mai universal acceptabilă. Acest tip de adevăr este, la urma 
urmei, adevărul democratic al valorilor. O valoare este cu atît mai adevărată cu cît 
are o sferă de cuprindere sau o amplitudine mai largă în raport cu grupurile umane. 
Acest tip de adevăr — semnificație, sau mai degrabă adevăr sens —, stabilit intersu- 
biectiv şi democratic, este adevărul de acum al discursurilor artei, culturii în general 
şi politicului. Or el constituie, după cum se va vedea, totodată unul din principiile 
producției mass-media, cel care le conferă caracterul de comunicare de masă. lar 
dacă măsurăm forța noului adevăr prin amploarea cuprinderii semnificației sale — în 
definitiv, aceasta este cea mai operațională măsură a democraţiei dezirabile! —, ce 
filosof, oricît de socratic ar fi el, se poate măsura cu audiența şi aprobarea — 
„consensul”! — cu care sunt întîmpinați jurnaliştii de talkshow? Ce sistem filosofic 
sau ce roman ori poem, mai au forța modelatoare a clipurilor publicitare ori 
muzicale, care modelează astăzi stilul de viață, pasiunile şi sexualitatea tinerei 

generaţii? În transmiterea adevărului, în învățarea socială de astăzi nu vechea tradiție 
şi nici cunoaşterea modernă modelează individul, ci mass-media. 

Schimbarea este încă mai radicală la întîlnirea dintre cunoaştere, pe care 
filosofia şi-o aroga altădată, şi comunicare. Am văzut ce s-a întîmplat cu vechea 
gîndire ontologică, de îndată ce, odată cu criticismul kantian, a fost reluată în cheia 
cunoaşterii. Rămîne să vedem ce se întîmplă cu cunoaşterea de îndată ce este reluată 
în tematizarea comunicării. În cunoscutul său raport asupra cunoaşterii Lyotard ne 
spune: cunoaşterea încetează să mai fie un scop în sine, pierzîndu-şi valoarea de 
întrebuințare şi devenind doar valoare de schimb. Dobîndirea cunoaşterii nu mai 
înseamnă o perfecţionare de sine sau un antrenament al minţii ca în Jocul cu 
mărgelele de sticlă... Cunoaşterea devine, similar bunurilor materiale, un produs 
destinat vînzării şi valorificării printr-o nouă producţie. Aici trebuie să constatăm că 
una din profetiile neo-marxiştilor s-a îndeplinit: ştiinţa devine „forţă nemijlocită de 
producţie” şi încetează de a mai fi preocuparea gratuită a “sufletului frumos”. Şi într- 
adevăr, noile descoperiri ştiinţifice costă tot mai mulți bani, şi angajează tot mai 
mulți cercetători, care au randament tot mai mic al muncii. Poate că unele discipline 
ştiinţifice, fiind mai descriptive, ca anatomia ori geografia, sînt, mai ales, de aceea, 
practic încheiate. Dar stagnarea priveşte însăşi calitatea de teorie a ştiinţei. Teoriile 
noi coexistă cu cele vechi (teoria newtoniană cu cea a relativității), iar faptul că nu se 
exclud arată că adevărul lor este relativ. Teoriile ştiinţei se dovedesc a fi similare cu 
cele ale filosofiei: şi-au pierdut universalitatea şi nu mai pot demult pretinde un 
acord general şi care să facă false variantele. Acum ambele nu mai au curs: teoriile 
ştiinţei contează numai ca descrieri posibile ale lumii, identificîndu-se astfel teoriilor 
filosofice metafizice. 

Marile teorii, ştiinţifice sau metafizice, aparțin în egală măsură destinului 
postmodern al marilor narațiuni. De acum înainte tehnicile sînt cele care vor 
progresa şi este mai corect să vorbim despre tehno-ştiință, decît despre ştiinţă. Cu atât 
mai mult cu cît cunoaşterea teoretică este deductivă, separă şi ierarhizează de sus în 
jos, după formula piramidei, şi, prin aceasta, blochează comunicarea, care este în ton 
cu stilul inductiv şi experimentalist al cunoaşterii — a învăţa aşa cum descoperi, a 
învăţa prin încercări. În comunicare totul e empiric, contează numai experiența 
efectivă imediată (performanța) şi nu speculația teoretică detaşată şi distanțată 
(competenţa), muzica pe care o poți cînta, nu cea pe care o poţi asculta! Pentru 
cunoaştere ceva este stabilit definitiv, odată pentru totdeauna, pe cînd comunicarea 
presupune reveniri, adăugiri, schimbări: o re-licitare continuă, aşa cum este însăşi 
viaţa. Cunoaşterea modernă conduce la argumentație şi monolog, comunicarea 
presupune discursul şi dialogul. Pentru cunoaştere, comunicarea este doar expresie. 
Comunicarea postmodernă însă poate elimina cunoaşterea ca şi conţinut, întrucât 
comunicarea îşi poate fi, şi în bine şi în rău, propriul conţinut.! Cunoaşterea are mai 


! Inversarea raportului între cunoaştere şi comunicare odată cu trecerea de la universalismul 
modernităţii la globalizarea postmodernă este paralelă şi analogă cu inversarea raportului 
între producție şi consum. Modernitatea era interesată de cunoaştere aşa cum era interesată şi 
de producere; postmodernitatea este interesată de comunicare aşa cum este interesată şi de 
consum. 

multă nevoie de comunicare, de expresie, decît comunicarea de cunoaştere, de conți- 
nut. În acest sens, diferit de conceptul tradițional al comunicării, apropiat de 
cunoaştere, care miza pe conţinut, conceptul postmodern al cunoaşterii accentuează 
pe latura ei de relaţie. 

Desigur, departe de a admite, ca modernii, că singurul discurs cognitiv 
autentic ar fi cel ştiinţific, postmodernismul nu privilegiază nici un discurs cultural şi 
nu le ierarhizează. Viziunea postmodernă a lumii este aceea a unui mare număr de 
modele ale ordinii, fiecare dintre acestea generînd un set de practici autonome. Moder- 
nii selectează o ordine, care astfel devine corectă şi reprezintă realitatea. Postmodernii 
sunt mai degrabă interpreţi, traducători ai ideilor aparținînd unei tradiții, pentru a putea 
fi înțelese în sistemul de cunoaşteri bazat pe altă tradiție. Importantă, din această 
perspectivă, este facilitarea comunicării între parteneri autonomi şi prevenirea distorsi- 
unilor sensului în procesul comunicării. Cunoaşterea, îndeosebi cea modernă, ştiințifi- 
că, a mizat pe referinţă şi a cerut obiectivare impersonală. Comunicarea postmodernă 
mizează pe reprezentare, pe semnificare, şi propune subiectivismul inter- şi intra- 
personal, e adevărat însă, codat cultural după formula alterității, a celuilalt care este un 
alt eu însumi, diferit pentru că este diferit programat cultural. 

Filosofia s-a folosit din plin de statutul ei de teorie, respectiv de metodologie 
şi etică a comunicării, semnificării şi interpretării. De pe astfel de poziţii au fost 
produse majoritatea criticilor comunicării de masă. Creşterea audienței şi impunerea 
figurii jurnalistului n-au fost însă afectate; acesta poate tot mai mult trece drept 
figura înțeleptului acestui timp. De ce? Pentru că filosofia clasică era o ideologie a 
raționalității care nu mai are curs şi „trecere”. Ea aparţine unei culturi de erudiție, 
unei culturi elitare a contemplaţiei şi speculației teoretice. Or, cultura noastră înce- 
tează să mai fie o cultură de erudiție. Ea se transferă în întregime într-o comunicare 
înțeleasă ca relație intersubiectivă mai degrabă decît transmitere de informaţii, cum 
era în cazul tematizării cunoaşterii. leşim dintr-o cultură de erudiție tot aşa cum în 
modernitate, odată cu Renaşterea, Reforma şi Contra-reforma, ieşeam prin cultura de 
erudiție din spiritualitatea religioasă a Evului de mijloc, pentru a ne instala acum 
într-o cultură a semnificării cotidianului. 

Pe de altă parte, pe plan filosofic intern, programul wittgensteinian s-a 
generalizat într-o formă sau alta: sarcina primordială şi unica justificare a filosofiei a 
devenit clarificarea semnificaţiilor limbajului. Din mijloc de a privi spre lucruri, 
limbajul a devenit ţinta privirii filosofice. Prin urmare, pentru a fi eficientă, o critică 
filosofică a comunicării trebuie să urmeze deplasarea generală a fundalului teoretic 
de la cotitura lingvistică („linguistic turn”) la cotitura pragmatică („pragmatic turn”). 
Astăzi, „pragmatic turn” înseamnă luarea în considerare a background-ului cultural 
istoric: categoriile cunoaşterii nu pot scăpa de istorie; nu există esențe fixe în mintea 
oamenilor care că oglindească realitatea (Richard Rorty). Dar mediile nu sunt atît o 
teorie a comunicării cît o practică a comunicării. Prin urmare mediile au un drept de 
preempțiune: ele sînt o practică a ceea ce filosofia abia teoretizează. Filosofia nu se 
poate, deci, confrunta cu mediile decît dacă devine o practică efectivă a comunicării, 
o modalitate a procesului de comunicare. Astăzi mass-media este cea care aduce cu 
ea promisiunea unei noi sinteze culturale: după cea a filosofului şi literatului, ori a 

filosofului şi omului de ştiinţă, pe aceea a filosofului şi jurnalistului, a filosofului şi 
omului de comunicare, a „comunicaţionistului”!. 

Această figură aparţine noii culturi a spiritualității imanenţei şi cotidianului 
şi este figura ideologului unei ideologii ostensive, care mai degrabă arată semnifi- 
canți prezumtivi, decât să impună semnificaţii şi sensuri. Începe o nouă eră în care 
masele de divertisment, alcătuite din indivizi izolaţi care stau în faţa televizorului, 
sunt manipulate şi seduse prin imagine. Imaginea este doar asertivă: ea poate acţiona 
manipulativ, dar ca atare ea acţionează, mai ales, seducător. E nevoie de o nouă 
gîndire, critică sau radicală - capabilă să se confrunte cu imaginile, cu manipularea şi 
mijloacele tot mai puternice ale comunicării noastre. Pentru că nu ne putem aştepta 
cu luciditate la o reîntoarcere a persoanei creştine sau măcar a subiectului kantian. 
Dacă există, pe diferite căi, o reîntoarcere posibilă a subiectului, pe care unii gîndi- 
tori se grăbesc să ne-o anunțe, această reîntoarcere este a subiectului comunicării, nu 
a subiectului cunoaşterii, pe care occidentul modernităţii târzii îl mai aştepta încă şi 
care a sucombat definitiv sub criticile aduse de diferitele teorii ale comunicării, 
nelăsînd în urmă decât reziduul masei de divertisment.” 


! Actorul scenei culturale de astăzi nu mai este autorul (scriitorul) şi nici măcar atât de mult 
gazetarul ori actorul, ci un soi de animator sau curator comunicaţional. E evoluţia spre 
manager a autorului. Spre un management al comunicării. În tematizarea comunicării 
managerul este eroul pentru că el pune în contact, deschide canalul comunicării între parteneri 
diferiți, fără să consume resurse. E omul funcției fatice, cea care se vădeşte a fi rolul tuturor 
telefoanelor mobile, sms-urilor sau e-mail-urilor. În plan cultural e ceva în genul 
povestitorului oral şi animatorului şi regizorului, cel care captează şi menţine atenţia, cel care 
produce (pseudo-)evenimente, nu numai narative, dar şi imaginative (adică în direcția 
imaginii). 

? Adică, de fapt, o impunere a alterităţii care este una din metamorfozele ideii de subiect care, 
la rîndul său, decurge din eşecul idei creştine de persoană. Antichitatea a produs un model 
ontologic spaţial, care avea în vedere lucrurile ca pe nişte entități, modernitatea creştină a 
produs un model ontologic în timp, care privea lucrurile ca nişte entități aflate într-o relație, 
acum modelul ontologic este al alterităţii, al diferențelor în spaţiu şi timp, al relaţiei care 
constituie entitățile. Metafizica tradițională şi clasică a încercat mereu să ne demonstreze că 
lucrurile care au aparenţa că diferă sunt în fapt identice şi provin dintr-un principiu unic, în 
timp ce gîndirea actuală încearcă, dimpotrivă, să demonstrez că lucrurile care par identice 
sunt în fapt diferite şi apar astfel ca o consecință a unei relații prealabile. Există astfel o 
diferență semnificativă între alteritate, care la prima ei apariţie clară în dialectica hegeliană 
este legată încă de tematizarea cunoaşterii şi reprezintă la urma urmei intersubiectivitatea a 
doi subiecțu cvasi kantieni, şi alteritatea de comunicare în care subiecții sînt constituiți prin 
relaţia de comunicare. Alteritatea de comunicare este un chiasm (Merleau-Ponty): ceea ce 
este propriu şi ceea ce este străin survin simultan, între ele există o împletire şi sînt originare 
în aceiaşi măsură. Alteritatea ireductibilă, care apare astfel ca o garanţie a comunicării 
autentice, reprezintă singura ieşire din solipsismul în care ne-a introdus tematizarea 
cunoaşterii. 

Aici însă faptul că privim filosofia ca discurs şi că ea poate apărea ca fiind de gen 
literar ne oferă un prim punct de plecare promiţător pentru că implică o analogie cu 
destinul contemporan al artei. Căci, mai degrabă, decît urmînd cunoaşte-rea 
ştiinţifică, urmînd arta îşi poate găsi filosofia un loc în raport cu mass-media în 
cultura contemporană. Într-adevăr, arta a urmat, oarecum, tematizările: dacă prima 
formă a artei s-a mulțumit cu dublarea şi elogierea simbolică a ceea ce este, a doua 
formă a artei, odată cu proiectarea în spațiul euclidian şi trompe-l’œil, a fost o formă 
de reprezentare după anumite metode, de felul cunoaşterii. A treia formă a artei este 
inevitabil legată de comunicare, este, la drept vorbind, o artă a comunicării: devine 
de fapt modalitatea de prezentare artei în comunicare. Artiştii numai deschid spaţiul 
unei comunicări, dau proporţii unor aspecte, reliefează, fac pertinente anumite 
mesaje. Artiştii au devenit comunicatori, iar arta s-a retras într-o anumită manieră de 
a comunica. Oricum, implicit sau explicit, arta aparținea într-o mare măsură acum 
practicii efective a comunicării. 

Dacă ar urma direcţia acestei deplasări culturale a artei, filosofia ar avea 
şansa să regăsească unul din sensurile ei oarecum mistice, sau mai degrabă şama- 
nice, pentru că sînt originare. Nu în sensul de a face din filosofie modalitatea de a 
spune că „totul e bine”, ci în acela de a face din filosofia occidentală o activitate în 
loc de o teorie. Într-adevăr, atâta vreme cît filosofia a fost o ideologie a raționalității — 
cam pînă la Schopenhauer — ea a fost în principal activitate de instalare a unui cod 
normativ şi interpretativ de inspirație tradițională textuală. Gîndirea filosofică îţi 
îngăduie acum însă să-ţi identifici codurile propriei programări, este deci o filosofie 
critică a culturii înţeleasă ca ontologie a socialului. Dar însăşi filosofia occidentală 
este un cod cultural, o programare a individului conform ideologiei raționalității. 
Sensul codificării este foarte plastic formulat de Wittgenstein atunci cînd spune: 
"ideea stă pe nasul nostru aidoma unor ochelari". Prin urmare noul rost al filosofiei 
poate fi formulat prin parafrazarea lui Heidegger: trebuie să eliberăm rostirea de 
literatură şi gîndirea de filosofie. Filosofia nu mai este atît o teorie, cît o artă, tehnică, 
practică, şi în acest sens o gîndire. Dacă, mai mult decît a fost cazul în cunoaştere, 
realitatea şi adevărul şi în ultimă instanţă atunci şi înţelepciunea, se află de partea 
comunicării, filosofia trebuie să devină o practică înțeleaptă a comunicării. 

Se spune adesea că ceea ce aduce pericolul aduce şi salvarea, că în proble- 
mă se găseşte soluția. Graţie însăşi instalării ostentivităţii în cultură prin intermediul 
mass-mediei electronice, filosoful are şansa de a redeveni, e adevărat, numai în 
comunicare, vechiul actor existențial care a fost. El incorpora în propria existență un 
anumit text prealabil, al propriei gândiri sau al tradiției. Odată cu moderna impunere 
a devenirii dialectice, a procesului, codificarea prealabilă s-a pierdut în favoarea unei 


! Sarcină, s-o recunoaştem, foarte dificilă de vreme ce în practicarea comunicării circulă 
următoarea definiție: “omul obişnuit spune ce ştie, expertul ştie ce spune”. Mulţi dintre 
oamenii de medii care trec drept gînditori semnificativi fac astăzi de fapt mai degrabă figură 
de experţi în comunicare: ştiu ce trebuie să spună masei de divertisment. O practică înțeleaptă 
a comunicării ar însemna să putem spune indivizilor masei de divertisment ceea ce ştim că 
trebuie spus cu efectele pe care le obţine cel care ştie ce spune. 

metode oferită de cunoaştere. Acum, în comunicare, unde totul este proces, adică 
interacţiune, filosoful devine un actor din commedia del arte care nu poate controla 
decît stilul său de a comunica cu sine şi cu ceilalți. Pentru că în raport cu comuni- 
carea, filosofia ca formă a culturii occidentale nu mai poate decît să ne procure un 
stil existenţial comunicaţional! sau, dacă avem unul inadecvat, să ne schimbe stilul 
existențial comunicaţional, înțelegînd prin aceasta că ne schimbă felul în care 
comunicăm cu noi înşine şi comunicăm prin propria noastră existenţă cu ceilalți. 

Dar filosofia este confruntată de către mass-media nu numai ca discurs al 
cunoaşterii, ca ideologie a raţionalității — sau, pentru a fi mai expliciţi, ca religie 
pentru elitele raționaliste ale Occidentului, cum ar spune Derrida sau Eliade — ci şi 
direct, în calitatea ei discursivă. După cum spuneam, filosofia este un discurs de gen 
literar, ataşată „limbii naturale” şi literei textului. Mass-media însă, împreună cu 
calculatoarele şi noile instrumente de comunicare aparțin, dacă nu direct atotputer- 
nicei imagini, măcar sunetului (vocii). Desigur, astăzi ne este limpede că sub această 
ceartă între filosofie pe de o parte şi literatură sau artă pe de alta, se află o dispută la 
fel de veche cum este cea dintre vorbire şi scriere, şi anume cea dintre imagine şi text 
şi mai general, „o luptă care este vizibilă în angajamentul profeților evrei şi al 
filosofilor greci (în special Platon) împotriva imaginii” (Vilem Flusser), o dispută a 
cărei miză religioasă ultimă se îndreapta împotriva idolatriei. Să recunoaştem că mai 
apoi, în evoluţia ei, adesea filosofia a cîştigat împotriva cunoaşterii ştiinţifice rigu- 
roase prin calităţile imaginii literare. Dar forța imaginii din media actuale este 
incomparabilă. Rorty a putut gîndi filosofic împreună cu literatura (şi totodată împo- 
triva ei); cum este însă de gîndit actualmente cu filmul, şi încă mai mult cu imaginea 
din mediile electronice (?) în general (şi totodată împotriva ei)? 

Ideologia ostensivă şi noua relaţie text-imagine pe care o aduce cu sine este 
prin urmare marea provocare pentru filosofie. Să observăm că din perspectiva 
tematizării comunicării, cele două criticisme filosofice succesive, ale cunoaşterii şi 
comunicării, pun în discuţie de fapt, prima, partea de conţinut a comunicării, cea de a 
doua, partea de relație a comunicării. Ele pot fi puse în paralel cu digitalul şi analo- 
gicul: conţinutul comunicării verbale este de partea digitalului, relația este de partea 
analogicului. Ostensivitatea, prin caracterul ei analogic, funcționează îndeosebi în 
planul relaţionar al comunicării. Într-adevăr şi împotriva tuturor pretențiilor contrare, 
azi, pentru noi, cetăţenii unei lumi globalizate, comunicarea este mai degrabă relație 
decît transmitere de informaţie. Odată cu aceasta discursul digital despre realitate 
este din nou confruntat în istoria culturală a occidentului care devine istorie globală, 
cu unul analogic. Acum se vede cu claritate că disputa dintre conceptele filosofice şi 
imaginile literare a fost secundară sau laterală. Confruntarea frontală este cea dintre 
gîndirea pur calculatoare şi imagine, dintre digital şi analogic. 

Digitalul — semnele imotivate, de felul limbii — şi analogicul — semne 
motivate sunt două laturi posibile ale comunicării umane care tind să se echilibreze 
în mişcarea istorică a comunicării. Cel puțin după Reformă şi Contra-Reformă, 


! În loc de „cunoaşte-te pe tine însuţi”, „comunică bine cu tine însuţi”, şi în loc de „iubeşte-ţi 
aproapele ca pe tine însuţi”, „respectă în comunicare alteritatea aproapelui tău” 

latura digitală a comunicării s-a impus împotriva imaginilor şi imaginarului Renaşte- 
rii, la fel cum altădată profeţii evrei sau Platon împotriva adorării imaginilor. Filoso- 
fia a fost de la început partizana digitalului cu multiple consecinţe (de la fonocen- 
trism, la logocentrism) pe care Derrida, după Heidegger şi Nietzsche le-a pus în 
evidență cu suficientă insistență. Filosofia nu poate decît să rămînă de partea 
digitalului, împotriva analogicului pentru că numai digitalul poate susţine critica 
imaginilor seducătoare şi manipulative. „Aici şi acum” al imanenţei se opune lui 
“acolo şi altundeva” al transcendenţei aşa cum analogicul se opune digitalului. 
Gîndirea poate transcende imaginile, chiar dacă sufletul nu transcende corpul şi 
principiul nu transcende lumea. E o transcendere fără transcendenţă, care se poate 
mărgini la a pune în evidență seducţia imaginilor, manipularea prin imagini sau 
persuadarea prin imagini. Filosofia ar trebui să rămînă de partea digitalului ca de 
partea unei practici a comunicării care doar transcende fără să invoce nici o transcen- 
dență: o negare a lui aici şi acum care nu are de propus nici o transcendență sau 
transcendental. Acest fel de filozofie seamănă foarte mult cu budismul Zen. Numai 
că aici simpla transcendere apare ca proces al comunicării în care aveam de-a face 
continuu, în funcţionarea înţelegerii, cu transcenderi reciproce. 

În acest sens, faţă cu triumful actual al imaginii, filosofia, în buna ei tradiție, 
a răsturnării raportului de forțe, ar trebui să se păstreze de partea slabă astăzi, a 
digitalului. Aşa cum spuneam, arta poate indica astăzi filosofiei direcția mişcării 
critice. Ea foloseşte imaginea împotriva manipulării şi seducţiei exercitate prin 
intermediul ideologiei ostensive. Imaginile pot fi folosite şi într-o deconstrucţie a 
hermeneuticii instaurative a imaginilor, cum face astăzi arta. Desituarea, diferirea, 
spaţierea pot veni de la situarea de partea unei transcenderi fără transcendență a 
dublei articulări a sistemelor de semne digitale. Dar chiar şi ca gen literar, discursul 
filosofic a fost de partea unui digital care şi-a construit imaginile pornind de la el aşa 
cum se întîmplă de altfel şi cu construcţia imaginilor pe calculator, pornind de la 
anumite programe şi anumite informaţii care folosesc exclusiv un limbaj digital. 
Graţie ostensivităţii, filosoful poate din nou folosi propria viaţă pentru a comunica. 
Forţa de analogie a vieţii este mai mare decît a oricărei imagini. Toată complicaţia 
este aceea că şi dacă vrea să folosească tăcerea, el trebuie să folosească o tăcere 
comunicativă. Tot aşa cum imaginile se instituie prin intermediul digitalului, partea 
digitală pe care filosofia are a o păstra trebuie să poată produce o imagine 
comunicativă a vieții. Filosoful va trebui să facă, mai mult decît artistul care recurge 
la propriul corp, din propria viaţă un performace iar din evenimentele vieţii sale un 
happening. 

mântului jurnalistic în România. Sunt prezentate încercările de instituționalizare a 
unor forme de pregătire, apoi apariţia şcolii de jurnalism de la Bucureşti, iniţial în 
cadrul învățământului academic public, ulterior în instituţia de formare a cadrelor 
Partidului Comunist Român, Academia „Ștefan Gheorghiu”. Studiul prezintă cifre 
de şcolarizare, modalitățile de admitere, oferta educațională (curricula) în diverse 
etape ale evoluţiei şcolii.A 


E-mail: marian petcu2003(Qyahoo.com 


O întâmplare recentă a făcut să am acces la arhiva fostei Facultăţi de 
Ziaristică, ce a funcţionat în cadrul Academiei de Studii Social-politice de pe lângă 
Comitetul Central al Partidului Comunist Român (cunoscută, mai ales, după vechea 
sa denumire — „Ștefan Gheorghiu”). În acest moment arhiva se află în proprietatea 
Universităţii Politehnice din Bucureşti, într-o stare care o face greu de utilizat (nu 
este accesibilă cercetătorilor). 

Documentele găsite acolo, dar şi alte informaţii de context m-au făcut să 
susțin că învăţământul jurnalistic românesc este o creaţie comunistă. Voi demonstra 
de ce. Pe de altă parte, formula de educare-formare din această instituţie şi-a pus 
amprenta asupra întregii creaţii intelectuale din România, asupra culturii scrise şi nu 
numai, ceea ce face cu atât mai importante documentele identificate. 


Trecerea în revistă a problemei la Bucureşti 

Dezbaterile despre necesitatea constituirii unor forme instituționalizate de 
pregătire a jurnaliştilor apar înainte de anul 1900, în varii contexte. Nimeni nu 
avansa însă o propunere fermă, ci existau mai degrabă raportări la ceea ce se 
întâmpla în alte țări. Fireşte că toate aceste comparații erau în detrimentul nostru. ' 


! Iordan (Iorgu) Radu a fost primul profesor de jurnalism din România. În toamna anului 
1919, la Universitatea Daciei Superioare din Cluj el începe să predea, după modelul 

La discuţiile din cadrul Congresului presei, din 1922 (Bucureşti, 5 decem- 
brie), se discută despre înființarea unor catedre universitare de specialitate, iar 
Pantelimon Halippa prezintă propunerea studenților Universităţii din Bucureşti de a 
se crea o facultate de jurnalism, similară celor din străinătate. Iniţiativa nu s-a 
materializat în nici-un mod. 

În anul 1927, Pamfil Şeicaru va promova ideea unei şcoli de ziaristică, dar 
nici iniţiativa sa nu s-a bucurat de atenția comunităţii profesionale. Totuşi, ceva se 
întâmpla — sunt tot mai frecvente polemicile din presă, legate de formarea jurnalişti- 
lor, iar în 17 ianuarie 1929, la Şcoala de documentare şi ştiinţe administrative, 
Nichifor Crainic susține primul curs de ziaristică din Capitală. În 1932, secretarul se 
stat Ion Pangal îi cere prof. Nae Ionescu să proiecteze Academia liberă de studii de 
presă şi diplomaţie, iar în 1936, la Facultatea de Drept din Bucureşti se promovează 
ideea unei programe de pregătire în jurnalism, sub forma cursurilor opţionale. Nici 
aceste gesturi nu vor găsi ecoul meritat. Abia în toamna anul 1940 se inaugurează 
ceea ce s-a numit „Universitatea liberă de ziaristică”, o extensie a Facultăţii de 
Litere, la care puteau veni persoane cu cele mai variate preocupări. Cursurile nu au 
durat mult (se pare că nici nu prea avea cine să predea...), astfel încât în 1943, 
ministrul Mihai Antonescu îl roagă pe Pamfil Şeicaru să proiecteze o şcoală de 
ziaristică pe lângă Facultatea de Drept. Șeicaru ia în serios lucrurile şi alcătuieşte un 
plan de învățământ, pentru cursuri de jurnalism cu durata de trei ani, nivel post- 
universitar (se adresa îndeosebi licenţiaţilor în drept, în litere şi filosofie). Dar războ- 
iul zădărniceşte şi acest proiect." 

După 23 august 1944 numeroşi jurnalişti au fost eliminați din presă, sub 
motivul aplicării prevederilor Convenției de armistițiu, ce prevedea defascizarea 
presei, culturii etc. Este motivul pentru care, în redacțiile marilor cotidiene sunt 
inițiate forme de pregătire a noilor ziarişti, mulţi dintre ei fiind muncitori, persoane 
fără pregătire liceală cel mai adesea. Aşa se face că se improvizează o şcoală de 
ziaristică, sub forma unei tabere cu barăci la Băneasa, şcoală în cadrul căreia predau 
gazetari cu experiență. Pe măsură ce se constituiau şcoli superioare de partid, acestea 
au dezvoltat şi „secţii de jurnalistică”, adică prelegeri de specialitate (cursurile de 
acest tip au fost menținute până în anul 1989). 

În anul 1951, la Facultatea de Filosofie a Universităţii „C. I. Parhon” din 
Bucureşti se înființează o secţie de ziaristică, ce se va transforma în 1953, în 
Facultatea de Ziaristică (durata studiilor era de cinci ani). Modelul fondatorilor a fost 
facultatea similară de la Universitatea Lomonosov, din Moscova. lată ce se studia în 
cadrul acestei instituţii — „Pregătirea ideologică a studenților este asigurată de 
disciplinele: Bazele marxism-leninismului, Economie politică, Materialism dialectic 
şi istoric. Asemenea discipline ca: Geografia economică şi politică, Istoria generală, 
Istoria R.P.R., Istoria relaţiilor internaționale, Istoria literaturii universale, Istoria 


universităților din Germania, cursuri de gazetărie. Era originar din Bacău şi obținuse titlul de 
doctor în Drept. 

! Marian Petcu, Jurnalist în România — Istoria unei profesii, Comunicare.ro, Bucureşti, 2005, 
p. 106. 

artelor, Bazele esteticii marxist-leninste şi altele dau posibilitatea ziaristului să-şi 
ridice nivelul cunoştinţelor generale. Formarea stilului literar este ajustată de studiul 
în facultate al limbii şi literaturii române, al stilisticii. Facultatea acordă, de 
asemenea, o atenție deosebită însuşirii de către studenți a limbii ruse şi a altor limbi 
străine (franceză, engleză, germană). Însuşirea de către studenţi a cunoştinţelor de 
specialitate ale profesiunii de gazetar este asigurată prin disciplinele de specialitate: 
Teoria şi practica presei, Istoria presei din România, Istoria presei comuniste şi 
muncitoreşti de peste hotare, Bazele organizării industriei şi agriculturii în R.P.R, 
Tehnologia producției poligrafice, precum şi alte discipline de specialitate. Cursul de 
teoria şi practica presei înarmează pe studenţi cu principiile marxist-leniniste ale 
presei de partid, cu teoria ştiinţifică a presei de partid (...) Un accent deosebit se 
pune pe formele şi metodele de muncă folosite în redacţiile centrale şi locale. 
Studierea şi însuşirea principalelor genuri publicistice: articolul, reportajul, schița, 
foiletonul, recenzia, revista presei, corespondenţa, informaţia etc., ocupă un loc 
important în cadrul pregătirii de specialitate a studenților...”.! 

Voi reveni la chestiunea curriculară, mai precis asupra evoluţiei acesteia. 
Important de reţinut că este vorba de o formă de pregătire universitară „de partid”, 
adică paralelă cu sistemul public de educare-formare la nivel universitar. Dar această 
formulă bipolară are şi ea o istorie — pe fondul pierderii de vieţi omeneşti în al doilea 
război mondial, al epurărilor de după război, deținătorii puterii politice înființează 
forme de pregătire „de partid” — este vorba despre de Şcoala de Partid „Ştefan 
Gheorghiu” şi Şcoala Superioară de Științe Sociale „A. A. Jdanov” (ale cărei cursuri 
durau doi ani). Selecţia cursanților şi repartizarea acestora în funcții, după absolvire 
se făceau funcție de rezultatele obținute şi de conduită (a se înţelege conformismul, 
prin raport cu ideologia oficială). 

Dar iată că la 20 decembrie 1954, în ziarul Partidului Comunist Scânteia 
apare un anunţ potrivit căruia absolvenţii celor două şcoli amintite mai sus puteau 
solicita să susțină examene de diferenţă şi examen de stat, în vederea „asimilării lor 
cu absolvenţii învățământului superior de stat”? 

În anul 1966, printr-o decizie politică se înființa Academia de studii social- 
politice „Ştefan Gheorghiu” în locul fostei Şcoli superioare de partid „Ștefan 
Gheorghiu”. Transformarea nu a constat doar în schimbarea titlulaturii, ci şi în 
organizarea sa (apar trei facultăți, creşte durata studiilor etc.) şi poate mai important, 
funcționează atât sub tutela Comitetului Central al Partidului Comunist Român, cât 
şi sub cea a Ministerului Învăţământului (diplomele eliberate încep să aibă valoare 
juridică). Aici va funcţiona, începând cu anul universitar 1969-1970, Facultatea de 
Ziaristică, înființată printr-o Hotărâre a Consiliului de Miniştri (semnată de primul 
ministru lon Gheorghe Maurer), pe care în anul 1986, rectorul Academiei, Dumitru 
Popescu o va transforma în secţie a Institutului de Pregătire a Cadrelor de Conducere 
(instituţia dispare în decembrie 1989). 


! Const. Antip, „Învățământul ziaristic în R.P.R”, în Presa noastră, nr. 1, 1956, Bucureşti, p. 21 
? Scânteia, 20 decembrie 1954, apud Istoria Universităţii din Bucureşti. Documente (1864- 
1972), de Adina Berciu Drăghicescu, Editura Universităţii din Bucureşti, Bucureşti, 2008, p. 48 

De reţinut că în anul 1969 fostul ziarist Nestor Ignat, redactor la revista Era 
Socialistă, primise sarcina de a organiza Facultatea de Ziaristică la Academia 
„Ștefan Gheorghiu”, pe care o va conduce până în anul 1981. Nestor Ignat nu 
credea în această formulă, după propriile mărturisiri. Se afla în tabăra celor ce 
considerau că jurnalistul poate avea orice origine ştiinţifică şi ceva vocaţie. 

Începând cu anul 1960 s-au introdus cursuri de ziaristică şi la Facultatea de 
Filologie a Universităţii din Bucureşti, ulterior, cu titlu opțional, ziaristica apărând şi 
în programele de învățământ ale facultăților de limbi şi literaturi străine. Primele 
cursuri de la Filologie au fost predate de Angela Ion, iar din anul 1961, de Octavian 
Butoi. Acestea durau doi ani (în anii trei şi patru de studiu) şi includeau perioade de 
practică în redacţii (câte o lună, vara). Absolvenţii obțineau o specializare în ziaris- 
tică, menţionată şi pe diploma de licenţă, ceea ce le oferea posibilitatea să lucreze în 
redacţii (beneficiau de repartiţii „guvernamentale”, cum se numeau atunci). Prin 
această măsură, pe lângă învățământul ziaristic de partid aveam şi câteva facultăţi de 
stat în care se puteau obţine calificări în ziaristică - la Filozofie, Filologie, Limbi 
Străine. Cursuri de „Teoria şi practica presei” vor fi predate, după modelul de la 
Bucureşti, la universităţile din Cluj (Tudor Cătineanu era titular) şi laşi. Un colectiv 
de ziaristică a existat la Universitatea din Bucureşti, Facultatea de Filozofie, până în 
anul 1989. 


Incidenţe în admiterea la Ziaristică. 

1971. Concursul de admitere a avut loc în perioada 1- 4 decembrie 1971, pe 
baza unei bibliografii, probele fiind Literatura română şi Presă . S-au prezentat la 
concurs 147 candidaţi propuşi de comitetele judeţene de partid, de conduceri ale 
ziarelor centrale, de Ministerul Forţelor Armate, Consiliul Securităţii Statului şi 
Ministerul Afacerilor Interne (toate propunerile fuseseră avizate de Secţia de Presă şi 
Secţia Cadre ale C.C. al P.C.R.). Cei care au obţinut medii între 7 şi 10 au fost 
admişi, încât anul I de studiu avea 70 studenți: 62 bărbaţi şi 8 femei; 61 români, 7 
maghiari, 2 germani. Intre 21-25 de ani erau 27, între 26 -30 ani erau 39, peste 30 
ani erau 2; 24 erau muncitori, 23 maiştri şi tehnicieni, 14 lucrători din presă, 2 
învăţători, 7 ofiţeri. Se păstra cu o rigoare exagerată structura Partidului Comunist şi 
în privinţa admiterii, în sensul că se respectau proporţiile etnice, socio-profesionale 
etc. Câteva precizări — cei numiți „lucrători din presă” erau jurnalişti fără studii 
superioare, iar ofițerii nu reprezentau obligatoriu presa militară, ci diverse structuri 
de siguranță naţională (Departamentul Securităţii Statului, Ministerul Apărării — 
Ministerul de Interne). Toţi erau membri ai P.C.R., 58 proveneau din judeţe, 12 din 
Bucureşti. La data de 30 decembrie 1971, prin Decizia nr. 185, în baza aprobării 
Secretariatului C.C. al P.C.R. nr. 4402/ 4195 din 28.XII. 1971, rectorul Academiei 
„Ştefan Gheorghiu” dispunea înmatricularea celor 70 admişi la cursurile de zi, a 


' Blamatul Ştefan Gheorghiu nu a fost comunist — el moare în 19 martie 1914, la Bucureşti. 
Adică, cu mult înainte de afirmarea Partidului Muncitoresc (Comunist) Român. 

altor 103 persoane la cursul cu frecvenţă (cu durata de un an, pentru cei ce aveau 
studii superioare). 

Planul de învățământ includea următoarele discipline: Anul I — Materialism 
dialectic, Economie politică a capitalismului şi socialismului, Mişcarea muncitoreas- 
că şi comunistă internațională în etapa actuală, Geografia economică şi politică, 
Sistemul dreptului şi legislaţiei în R. S. România. Anul II — Materialism istoric, 
Limba şi stilul presei, Literatura română, Istoria patriei, a mişcării muncitoreşti din 
România şi a Partidului Comunist Român, Politica economică a P.C.R., Sociologia 
propagandei, Relaţii internaționale, Construcţie de partid, Socialism ştiinţific, 
Stenografie, Etică, Practica presei. Anul III — Politica partidului în cultură şi artă, 
Funcţiile în presă, Modalităţi de tratare în presă a actualităților interne şi 
internaționale, Organizarea şi conducerea economiei şi a industriei, Limba străină”. 


1972. Câteva cuvinte despre cursurile post-universitare de ziaristică se cuvine să spu- 
nem, fie şi din simplul motiv că au fost frecventate de majoritatea ziariştilor din radio 
şi televiziune, din presa locală şi cea centrală, termeni cu care se opera la acea dată. 

Spre exemplu, primele cursuri au fost organizate în perioada ianuarie 1972 - 
iulie 1973, participând peste o sută de ziarişti tineri, cu o vechime în profesie de trei 
- patru ani, şi cu şanse de a ocupa poziţii importante în structurile de conducere ale 
diferitelor redacţii. Ulterior aceste cursuri au devenit obligatorii pentru cei ce nu 
avea studii de specialitate, durata fiind de un an universitar. Oficial, primul curs 
postuniversitar de ziarişti s-a încheiat la 22 septembrie 1972, când s-a şi organizat o 
adunare festivă a primei promoții. În acelaşi an, al doilea concurs de admitere la 
Facultatea de Ziaristică, la care au participat 63 de candidaţi (în anul doi se aflau 71 
studenți). Facultatea avea şi o secţie de studii fără frecvenţă la care erau înscrişi, în 
anii I şi II, 150 de studenţi, ulterior constituindu-se şi secția internațională, 
frecventată de studenţi din diferite ţări conduse de partide de stânga. 


1973. In anul 1973 au fost introduse suplimentar cursurile Tehnica fotografiei de 
presă şi a filmului, Conducere auto, Funcţiile presei în societatea socialistă. Practica 
în redacții s-a derulat în perioada 1 aprilie — 11 mai. La finalul studiilor (după 
examenul de diplomă) Facultatea a recomandat pentru a lucra în presă doar 38 de 
absolvenţi, 24 urmând să fie repartizaţi în alte instituţii —,„aparatul de partid, U.T.C., 
şi sindicat, ca activişti culturali, la difuzarea presei”; în această promoţie cinci erau 
ofițeri ai M.Ap.N., iar doi ai Ministerului de Interne (trupe de securitate). De 
remarcat numărul mare de zile de activități practice, în redacţii şi pe teren — circa 
300 de ore — ceea ce oferea garanția că noțiunile teoretice îşi găsesc aplicabilitate în 
munca de jurnalist. 


! Dosar Facultatea de Ziaristică, Cursul cu frecvenţă, trei ani. Opis. Seria 1971-1974, file 
nenumerotate. 

? Registrul matricol, seria 1971/1974, passim. Începând cu 1970 s-a trecut la învățământul de 
patru ani. 


318 


Hermeneutica Bibliothecaria — Antologie Philobiblon - Volumul V 


În ceea ce priveşte cursurile fără frecvenţă (1973-1977), remarcăm că 
printre candidaţii propuşi apar şi 11 redactori, translatori, operatori şi corespondenți 
ai Radioteleviziunii, printre care Munteanu C. Neculai (reporter la Redacţia emisiu- 
nilor cultural-artistice), Sebastian Domozină (corespondent), Florin Brătescu (redac- 
tor prezentator) şi alţii. Concursul a constat în probele Literatura română (scris), 
unde au fost propuse subiectele: „G. Călinescu, publicist”, „Poemul Cântare omului 
şi locul lui în creația lui T. Arghezi”; „Portretul şi semnificaţia eroinei principale a 
romanului Baltagul de Mihail Sadoveanu” (un subiect la alegere). La proba Presă, 
candidaţilor li s-a cerut să redacteze un articol-comentariu despre Plenara din iunie 
1973 a C.C. al P.C.R. sau despre Conferința de la Helsinki. Au fost admişi 65 
studenți în anul I, din care au rămas 58 în anul II, au finalizat 54. 


1974. Are loc admiterea pentru prima serie de studii cu durata de patru ani, în noua 
formulă. Examenul, organizat în 19-20 iulie a fost proba de verificare a aptitudinilor 
ziaristice, probă eliminatorie. La 21 iulie s-au afişat rezultatele, la 22 iulie are loc 
proba de Literatură română scris; 24 iulie — examenul oral la disciplina „Socialism 
ştiinţific” şi afişarea rezultatelor. Candidaţii au avut ca subiecte la proba de 
„Literatură română” următoarele subiecte: „Caracterul național şi popular al operei 
lui Ion Creangă” şi 2. „Satul şi oamenii lui în Moromeţii de Marin Preda şi (în) Setea 
de Titus Popovici”. De menționat că cei selecționați pentru a intra în examenul de 
admitere erau supuşi şi unui „Test psihologic de aptitudini intelectuale”, cei care 
obțineau note între 1 şi 5 la test fiind eliminați din concurs. S-au prezentat 72 de 
candidaţi, după primele probe au rămas 60. Pentru că erau doar 40 locuri, au fost 
admişi cei care au obţinut medii de la 6 în sus. Din cei 40, 14 erau muncitori şi 
tehnicieni, 4 învățători şi educatori, 13 lucrători în presă, doi activişti culturali, 3 
ofiţeri (dintre care unul, ziarist), 3 funcţionari, un activist UTC. 

Erau 2 maghiari, 2 germani, ceilalți români. 15 femei, 25 bărbaţi; 22 mem- 
bri de partid, 18 membri UTC. La finalul anului universitar, o comisie a analizat 
evoluţia studenților, pe baza activităţii de la cursuri, seminarii, laboratoare, practică 
şi au decis că trei persoane „nu au aptitudini pentru munca în presă”, propunând să 
nu fie înmatriculate în anul II, ci trimise la vechiul loc de muncă. 

De reţinut că instituţia se numea „Academia <Ştefan Gheorghiu> pentru 
pregătirea cadrelor de conducere a activităţii de partid, social-politice, economice şi 
administrației de stat”. Prima serie de patru ani a fost absolvită de doar 37 studenți, 
dintre care 14 muncitori, maiştri şi tehnicieni, 11 ziarişti, 4 învăţători, 3 ofiţeri, 5 
funcționari. Autoritățile politice au propus să fie repartizați astfel: 13 în presa 
centrală, 19 în cea locală, 3 la publicaţii ale M.Ap.N., unul la Comitetul Judeţean Iaşi 


x» 


! „Activiştii” erau numiţi oficial „lucrători cu munca politică”, în fapt militanţi ai structurii 
politice respective, salarizaţi de aceasta. „Activiştii culturali” puteau fi bibliotecari, directori 
de case de cultură, angajaţi ai diverselor instituții culturale, salarizați de acestea. UTC este 
acronimul Uniunii Tineretului Comunist. 

pentru Cultură şi Educaţie Socialistă, unul la Întreprinderea Judeţeană Cinemato- 
grafică Cluj. 

Cursurile fără frecvenţă, seria 1974-1979 au fost organizate numai pentru 
cei care lucrau deja în mass media. Pentru candidaţii din această categorie, 
examenele au fost identice cu cele de la cursul de zi, dar s-au derulat între 26 şi 30 
iulie. Au fost admişi 59 studenţi (la FF), conform Hotărârii Secretariatului C.C. al 
P.C.R., nr. 7419, din 10 IX 1974. Pentru concurs, Radioteleviziunea Română a 
propus 18 persoane, angajaţi în diverse funcţii, dar care nu aveau studii superioare 
(de exemplu, un absolvent de liceu sau de şcoală medie metalurgică, de liceu 
comercial etc. putea fi ziarist, corespondent local etc.). La concurs s-au înscris 59 de 
candidaţi, însă Secretariatul C. C. al P. C. R. aprobase „„30-40” locuri. Deoarece 
mulți lucrau deja în presă, Facultatea solicita ca toți să fie admişi la cursuri. Dintre 
cei 59, 10 erau muncitori, maiştri şi tehnicieni; 11 învăţători şi profesori, 30 ziarişti, 
4 funcționari şi 4 ofiţeri. 46 erau români, 11 maghiari, | german şi 1 sârb; 6 erau 
femei, 53 bărbaţi. Precizăm că la finalul studiilor, instituția de învăţământ avea 
denumirea modificată în „Academia <Ştefan Gheorghiu> pentru pregătirea şi 
perfecționarea cadrelor de conducere, de pe lângă C.C. al P.C.R.” 

Tot în anul 1974 începe şi Cursul postuniversitar, cu durata de un an. 
Pentru acesta, din presa locală au fost propuşi 22 ziarişti; din Radioteleviziunea 
română (RTV) şi din presa centrală, 21 (dintre care, 2 lectori de la D.G.P.T.), de la 
edituri 7. Din sinteza elaborată după admitere rezultă că au fost la concurs 46 de 
candidaţi, dintre care 35 bărbaţi şi 11 femei, 41 români, 4 maghiari şi 2 germani. 15 
lucrau în presa locală, 6 în RTV, 7 in edituri. După profesia de bază, 6 erau ingineri, 
1 medic, 1 economist, 12 ziarişti şi 26 profesori. După apartenenţa socială, 39 erau 
fii de muncitori şi țărani (19 de muncitori, 19 de țărani), iar 8 fii de funcţionari. C.C. 
al P.C.R. aprobase 50-60 locuri, dar cum nu s-au ocupat toate locurile în septembrie, 
s-a mai organizat o sesiune de admitere în 4-5 octombrie. In final au fost 55 admişi. 

Se pare că în anul 1974 autoritățile politice au manifestat un interes special 
pentru formarea profesională a jurnaliştilor. Acesta pare să fi fost şi rostul noii legi a 
presei. În arhivă am găsit documentul „Propuneri privind organizarea unitară a 
învățământului politico-profesional al ziariştilor”, din care rezultă că în medie, 
cursurile de zi şi fără frecvenţă erau sunt absolvite, de 100-120 studenţi, iar cursul 
postuniversitar de 50-60 jurnalişti („lucrători din presă”). „Programele de reciclare” 
arătau autorii documentului “ vor cuprinde până la finele anului 1975 pe toți ziariştii 
(excepție făcând cei ce urmează diferite forme de învățământ superior de stat, 
doctoranzii sau cei aflați în pragul pensionării). Până în 1978, toți lucrătorii din presă 
urmau să înveţe o limbă străină şi tehnicile moderne prevăzute în Legea presei, 
pentru atestare. Pentru optimizarea procesului de perfecționare a jurnaliştilor se 
apela şi la Uniunea Ziariştilor, care avea filiale în Cluj, Timişoara, laşi, Braşov, 
Târgu Mureş, filiale ce urmau să organizeze propriile cursuri, precum şi în 
Bucureşti. 


! Lectorii erau cenzori de la Direcţia Generală pentru Tipărituri (D.G.P.T.), denumirea 
oficială a Cenzurii 

De remarcat că potrivit unei hotărâri a Secretariatului C. C. al P.C.R., 
Facultatea de Ziaristică urma să funcționeze ca Centru metodic pentru învățământul 
de presă organizat în redacții, funcția esențială a centrului fiind contribuţia la „defini- 
rea şi realizarea unei concepții unitare a procesului de perfecționare profesională din 
interiorul redacțiilor, de continuă ridicare a nivelului ideologic, ştiinţific al acestei 
activităţi”. 

În fine, Facultatea urma să ateste anual 100-120 ziarişti, se angaja să 
organizeze şi cursuri serale de stenografie, fotoreportaj, înregistrări, dactilografie. 


1975. De astă dată, admiterea s-a făcut pe baza precizărilor din broşura „Admiterea 
în învățământul superior”, ce conţinea indicaţii despre tematica de concurs (discipli- 
nele Literatură română şi Socialism ştiinţific). Examenele au loc în perioada 16-20 
iulie, pentru cursuri de zi, 22-25 iulie pentru cursuri fără frecvenţă. Probele de mai 
sus au fost precedate de un examen scris eliminatoriu numit „verificarea aptitudi- 
nilor gazetăreşti”. S-au prezentat 52 candidaţi, recomandaţi de organele centrale şi 
locale de presă. Doar 28 au obținut media minima 6, iar după probele de literatură şi 
de socialism ştiinţific, doar 22 au luat medii peste 6. Dintre admişi, 11 erau munci- 
tori şi tehnicieni, 2 ziarişti, un activist UTC (fost muncitor), un învăţător, un activist 
cultural (bibliotecar), un funcționar şi 5 ofițeri ai M.Ap.N.; 19 erau membri ai PCR, 
3 ai UTC; 17 bărbaţi, 5 femei. Deşi Secretariatul C.C. al PCR aprobase o cifră de 
şcolarizare de 30- 40 locuri, doar 22 s-au ocupat. De aceea, între 5 şi 10 septembrie a 
fost organizată o altă admitere. În toamna, după concurs rezultă că au fost admişi 37 
de studenţi, dintre care 22 muncitori şi tehnicieni, 5 lucrători din presă, doi activişti 
UTC, un învăţător, un bibliotecar, un funcţionar şi cinci ofițeri MAN. 31 erau mem- 
bri ai PCR, şase ai UTC; 30 bărbaţi şi 7 femei. Cinci erau maghiari, doi germani. 

Din TVR au intrat trei la cursuri cu frecvenţă, şase la fără frecvenţă şi cinci 
la cursul postuniversitar. Admiterea la cursul postuniversitar consta în completarea 
unui chestionar şi un interviu. 

lată şi o parte dintre profesorii ce au participat la evaluări, majoritatea titu- 
lari ai Facultăţii de Ziaristică, la proba de aptitudini ziaristice: George Ionescu, 
Mircea Manea, Ion Șinca, Jozsef Illyés, E. Ionescu, Victor Frunză, D. Popa, 
Dezideriu Szilágyi. La proba de literateratură: Victor Vişinescu, I. Ţârlea, Ion 
Haineş, Elena Zarăscu. La proba de Socialism stiințific (orală): George Ionescu, Ion 
Oros, Ion Găleţeanu, Mircea Maniea, Magraon Vasilica, Szilagyi Dezideriu, Ion 
Șinca, Carmen Diaconescu, Iosif Illyés. 

La cursul postuniversitar, admiterea a fost asigurată de Nestor Ignat 
(preşedinte de comisie), de C. Niri, V. Vişinescu, M. Miciu, M. Băbuţ, Mircea 
Ichim, T. Negulescu, M. Manea. 

Pentru cursurile fără frecvență (durau patru ani, față de trei, cele cu 
frecvenţă) au fost aprobate 40-50 locuri, dar doar 35 au obținut medii peste cinci. 
Dintre aceştia, 11 erau muncitori şi tehnicieni, 10 lucrători în presă, 7 profesori şi 7 


! Dosarul „Documentele cursanților postuniversitar. Seria 1974-1975” p. 24. 

funcționari, 5 erau maghiari. Doar trei femei. Dintre aceştia, 17 lucrau în presa 
locală, 10 în redacţii de ziare şi reviste centrale, 6 la RTV şi doi la Agerpres. 

Rector al Academiei era Leonte Răutu. Dintre profesorii de la Ziaristică: Ion 
Ianoși (Estetică), Ghe. Bulgăr (Limba şi stilul presei), Simona Popescu şi E. Barbu 
(limbi străine), loan Oros şi Ioniță Ştefan (Socialism ştiinţific), Ion Mărginean şi R. 
Boda (Sociologie), Alexandru Oprea, Iuliu Țîrlea şi Ion Haineş (Literatura română); 
Theodor Hristea şi Victor Vişinescu (Limbă şi stil), Virgil Măgureanu (Doctrine 
politice şi sisteme politice), M. Tudose (Practica pedagogică), Nestor Ignat şi Mihai 
Cernat (Creaţie ziaristică — secția social politică). Rodica Șerbănescu şi Constantin 
Amariţei predau Presa mondială contemporană; C. Amariţei şi M. Manea, Creaţie 
ziaristică (secţia economică), George lonescu şi Victoria Iliescu Creaţie ziaristică 
(secţia externă), Ileana Ionescu, Viorica Bucur şi Alexandru Starck, Publicistică 
RTV; loan Petrescu şi Rodica Șerbănescu, Dactilografie; Maria Apostol şi Georgiu 
Grigore, Istoria gândirii filozofice şi social politice din România. 

Din lista coordonatorilor ştiinţifici rezultă că au mai predat Ion Cîrje, Ion 
Bucheru, Ion Spălăţelu, Dorel Dorian, Florin Rădulescu-Botică, Constantin Antip, 
A. Militz, Alexandru Brad, Ion Găleteanu, George Ionescu, Marin Stoian, Radu 
Olaru, Ecaterina Oproiu, Ernst Breitenstein, Octavian Paler, Neagu Udroiu, I. Dodea 
şi alții. 


1976. Acţiunea de promovare a Facultăţii de Ziaristică, precum şi de identificare a 
potenţialilor candidaţi începe la 19 februarie. Au loc preselecții ce constau în testări 
scrise şi orale, realizate de jurnalişti cu experienţă, în diverse redacţii. La finalul 
campaniei fuseseră testaţi circa 1.200 de tineri din Bucureşti, dintre care au fost 
selectați doar 110 (redacțiile ziarelor centrale recrutaseră 49 de tineri, RTV 20 etc.).? 

În iulie, candidaţii sunt supuşi unui examen eliminatoriu de „aptitudini 
publicistice”, apoi probele de literatură şi de socialism. Au primit aprobarea necesară 
de a intra în concurs 92 candidaţi, au intrat efectiv 89, dintre care au fost admişi 41 
(34 erau muncitori şi tehnicieni, doi activişti UTC, doi ofiţeri MApN, doi funcționari 
şi un lucrător din comerţ; 33 erau membri ai PCR, opt ai UTC; 30 bărbaţi şi 11 
femei; 3 unguri, 3 germani). 

A doua sesiune de admitere a avut loc în perioada 1-3 octombrie 1976, 
pentru cursul de zi. Rezultatele s-au publicat în 4 octombrie, iar din 11 octombrie au 
început cursurile (au intrat în concurs 34 candidați, din care au fost aleşi 21). 

Din documentul recapitulativ (pag. 53) reiese că la cursurile fără frecvență 
au fost propuşi 39, au intrat în concurs 33, au fost admişi 27 (12 erau muncitori şi 
tehnicieni, 8 lucrători în presă, patru profesori, doi funcţionari, un ofițer MApN; doi 
erau maghiari şi unul german. 11 lucrau în RTV, 10 la redacții centrale, cinci în 
redacţii locale şi unul în presa militară). 


! Dosarul Documente studenţi 1975/1979. 

? Dosar studenți, anul 1976, p. 2 - Notă cu privire la desfăşurarea preselecției candiaților din 
Bucureşti pentru concursul de admitere al Facultatea de ziaristică a Academiei „Ştefan 
Gheorghiu” — sesiunea iulie, 1976. 

* Dosar Facultatea de Ziaristică. Documente studenți. 1976-1980. 

Pentru cursul postuniversitar din 1976, admiterea se face pe baza unui 
colocviu (probă orală „privind probleme de pregătire politică, profesională şi de 
cultură generală”). S-au prezentat la admitere 41, dintre care 39 români şi 4 maghia- 
ri, 30 bărbaţi şi 13 femei, patru muncitori, un jurist, doi ingineri, 28 profesori şi opt 
ziarişti, cu vârste cuprinse între 25 şi 50 de ani. Dintre aceştia, 33 erau deja redactori, 
nouă erau lectori de editură şi un şef de secție ziar; 16 erau din presa locală, şase din 
cea centrală, şase din RTV, cinci de la Comitetul pentru presă şi tipărituri şi 10 din 
Centrala Editorială. Toţi erau membri ai PCR, toți cei 41 au fost declaraţi admiși!. 

La 1 octombrie 1976, când s-a inaugurat noul sediu al Academiei „Ştefan 
Gheorghiu”, din Bucureşti (actualul „Complex Studenţesc Leu”), Nicolae Ceauşescu a 
susținut o cuvântare din care rezulta că cei ce frecventau cursurile acestei instituţii ar 
fi trebuit să „reprezinte un detaşament de militanți comunişti animați de pasiune 
revoluţionară, de luptători pentru nou, pentru înfăptuirea politicii partidului şi 
statului”, iar „cadrele de la Facultatea de ziaristică să participe efectiv la activitatea 
de editare a unor reviste, a gazetelor judeţene, contribuind ca acestea să devină 
exemple pentru presa comunistă”, altfel spus, profesorii de jurnalism să lucreze 
efectiv în presă „până la 40 la sută”, activitate ce ar fi reprezentat „partea practică”, 
față de 30 la sută, pentru studenţi.” Începând cu acest an, Facultatea începe editarea 
unor reviste-şcoală numite Reporter, Şantier, Meridiane şi altele. 

În anii care au urmat nu s-au produs mari reforme curriculare, formula de 
pregătire rămânând, în linii generale, aceeaşi. Modificări au apărut în special în ceea 
ce priveşte admiterea. 

Arătam mai sus că din anul 1986, Facultatea de Ziaristică a fost transfor- 
mată în secţie a Institutului pentru pregătirea cadrelor în problemele conducerii 
social-politice, din componenţa Academiei de Studii Social - Politice (fostă Ştefan 
Gheorghiu), decizie ilegală deoarece încălca prevederile hotărârii de guvern prin 
care fusese înființată. Institutul era condus la acea dată de profesorii: economist 
Florin Balaure, decan, de filozoful Petru Pânzaru, prodecan, cel care coordona activi- 
tatea Secţiei de ziaristică, şi de economistul Constantin Amariţei, şeful Catedrei de 
Presă. Începând cu anul 1987 Secţia va fi condusă de Dumitru Titus Popa, licenţiat 
în drept, fost ziarist la cotidianul Scânteia. 

În anul 1986 admiterea a constat în patru examene — trei scrise: Economie 
politică, Socialism ştiinţific, Teoria şi practica vieţii de partid, plus unul oral numit 
tot Teoria şi practica vieţii de partid. Concursul are loc în perioada 16-23 aprilie. 

În ceea ce priveşte planul de învățământ, iată varianta din septembrie 1986: 
Anul I — Teoria şi practica vieții P.C.R., Materialism dialectic şi istoric, Istoria 
României, Economie politică (socialismul), Teoria şi practica presei, Istoria gândirii 
filosofice şi social politice din România, Momente din istoria culturii universale, 
Logică (adaptată la presă), Limba şi literatura română (adaptată la presă), Geografia 
economică şi politică a lumii, Limba străină, Activitatea practică. Anul II - Teoria şi 


! Dosar cursul postuniversitar, 1976-1977. 
? Scânteia, nr. 10.612, 2 octombrie 1976, pp.1-2. 
? Registrul Matricol. Secţia Ziaristică. Cursul cu frecvenţă. Seria 1984-1988 

practica vieţii de partid, Materialism dialectic şi istoric, Economie politică (capita- 
lism, economie mondială, doctrine), Mişcarea comunistă, muncitorească şi demo- 
crată internaţională, Sociologie; Economie, organizarea şi conducerea unităţilor din 
industrie, agricultură; Construcţii, comerţ interior şi exterior, servicii şi turism; 
Planificare şi prognoză economică. Statistică, finanțe, credit şi circulația bănească; 
Limba străină; Teoria şi practica presei, Limba şi literatura română; Activitatea 
practică. Anul III — Teoria şi practica vieţii de partid; Socialism ştiinţific. Doctrine 
politice contemporane; Materialism dialectic şi istoric. Confruntări de idei în gândi- 
rea filosofică contemporană; Ştiinţa conducerii; Ideologie şi măiestrie publicistică; 
Estetică; Sociologia mass media; Limba străină, Mecanismul economico-financiar: 
Comerț exterior şi cooperarea economică internaţională; Practica în redacții. Anul 
IV — Ideologie şi măiestrie publicistică; Practică de cotidian; Relaţii internaţionale 
contemporane. Politica externă a R. S. România; Drept şi administraţie de stat. 
Elemente de legislaţie a presei; Democraţia socialistă şi autoconducerea muncito- 
rească; Analiză economică; Limba străină. 

De reţinut că în fiecare an erau alocate practicii în redacţii un număr impor- 
tant de ore. 

În anii '80, examenul de admitere era organizat în luna mai a fiecărui an, 
după ce candidaţii erau selectaţi de organizațiile judeţene ale Partidului Comunist 
Român, la propunerea organizațiilor Uniunii Tineretului Comunist (comunale, 
orăşeneşti, municipale şi judeţene), a sindicatelor, redacţiilor de ziare. Cu circa o 
lună înainte de examenul propriu-zis, în fiecare judeţ se deplasau câte doi profesori 
de la Academia de Studii Social-Politice, care examinau dosarul candidatului şi 
purtau o discuţie cu acesta. Dacă făcea o bună impresie, în sensul că proba cunoaşte- 
rea problematicii presei, primea un aviz de înscriere la concurs. Probele de concurs 
nu aveau, în ultimii ani de existență a instituţiei, nici o legătură cu profilul facultății, 
în sensul că erau examinati pe baza unei bibliografii care doar parţial fusese studiată 
în licee: Teoria şi practica vieţii de partid, examen scris (se cereau cunoştinţe despre 
documentele importante ale partidului, despre structura, organizarea şi funcționarea 
acestuia, procedurile de alegeri etc.). Urma o probă orală la aceeaşi disciplină, apoi 
un examen de Economie politică. Politică economică (scris), şi unul de Socialism 
ştiinţific. În funcţie de media obţinută, candidatul era admis pe unul dintre cele 20 de 
locuri alocate cursurilor cu frecvență (alte 20 erau rezervate studiilor fără frecvență). 

Candidaţii erau selectaţi din rândurile activiştilor Uniunii Tineretului Comu- 
nist — în anul 1987, de exemplu fuseseră admişi câte un translator, lăcătuş, frezor, 
legător, electrician, muncitor forestier şi 14 activişti (secretari pentru problemele de 
propagandă şi cultură, instructori judeţeni, directori de case de cultură etc.). O 
structură asemănătoare am întâlnit şi în urma ultimului examen, organizat în mai 
1989. Nu este mai puțin adevărat că uneori deveneau studenți „Secţiei de Ziaristică” 
poeți, prozatori, ziarişti cu studii medii, ofiţeri, subofiteri, persoane care frecventau 
cenacluri, colaboratori ai ziarelor ori ai revistelor culturale. Aici au obținut licenţa 
Dinu Săraru, Mircea Dinescu şi foarte multe alte personalităţi care s-au afirmat în 
varii domenii. Aici au studiat, pentru perioade variabile (uneori doua luni, la 

cursurile de „reciclare”) aproape toţi jurnaliştii. Liste ale lor, cu notele obţinute, 
titlurile lucrărilor de licență, recomandările din partea organizaţiilor de partid ori 
UTC etc. se află în dosarele consultate, precum şi în registrele matricole. 


Ultimul clopoțel... 


lată un fragment din ultima programa de învățământ a seriei 1989-1990 
(seria 1989-1993) a Secției de Ziaristică, anul I de studiu — Institutul pentru pregă- 
tirea cadrelor în problemele conducerii social-politice, Academia de studii social- 
politice de pe lângă Comitetul Central al Partidului Comunist Român. 

I. Limba străină — 153 ore 

Istoria României — 153 ore 

II. Istoria civilizaţiilor — 136 ore 

Mişcarea comunistă, muncitorească şi democratică internaţională — 136 ore 
Economia politică a socialismului — 136 ore. 

III. Tehnica scrisului — 119 ore 

IV. Economia ramurilor (industrie, construcţii, transport, comerţ, turism) — 85 ore 
Teoria şi practica vieţii Partidului Comunist Român — 85 ore. 

V. Logică — 51 ore 

Tehnici de presă (dactilografie) — 51 ore 

Materialism dialectic şi istoric — 51 ore 

VI. Practica — 30 zile vara plus 6 zile în timpul anului universitar, în redacțiile presei 
centrale. 6 zile de practică, în timpul anului universitar corespund cursului Teoria şi 
practica vieţii Partidului Comunist Român. 

Se poate observa că deprinderii tehnicilor de redactare li se acorda o atenţie 
sporită, zilele de practică ridicând orele alocate acestei specialităţi la 167. 

Circa 80 la sută dintre lucrările recomandate în diversele bibliografii era 
deţinut de cuvântările, rapoartele etc. lui Nicolae Ceauşescu. Bibliografia de Tehnica 
scrisului nu includea nici o monografie de strictă specialitate, cel mai adesea 
studenții fiind orientaţi spre lucrări de stilistică (Gh. Bulgăr), de lingvistică (Al. 
Graur), de vocabular (V. Şerban şi I. Evseev), de argumentare (E. Năstăşel şi I. 
Ursu), exerciţii lexicale (Mihai Andrei şi Iulian Ghiţă), dar şi spre alte cărţi semnate 
de Ion Biberi, V. Iancu, Pierre Fontanier, Andre Leroi-Courhan, Jaques Claret, Karel 
Capek, W. Empson şi alții. Nici unul dintre profesorii care predau acestă disciplină 
nu apare în bibliografia cursului. 


În anul II de studiu, distribuţia disciplinelor are următoarea configuraţie: 

I. Limbă străină — 153 ore 
Materialism şi istoric. Concepţia revoluţionară a Partidului Comunist Român 
despre lume şi viață — 153 ore 
Economie politică (capitalism, economie mondială, doctrine economice contempo- 
rane)- 153 ore. 

II. Tehnica scrisului — 136 ore 

III. Teoria şi practica vieţii Partidului Comunist Român — 136 ore 

IV. Economia ramurilor (industrie, construcţii, transporturi, comert, servicii, turism) 
— 102 ore 

V. Istoria civilizaţiilor — 68 ore 

VI. Istoria gândirii filosofice şi social-politice din România — 68 ore 

VII. Tehnici de presă (stenografie) — 34 ore 

VIII. Activitatea practică în redacții — 30 zile. 


Bibliografia cuprinde, circa 80%, discursuri ale lui Nicolae Ceauşescu, dar 
şi fragmente din operele lui K. Marx, Fr. Engels, V. I. Lenin. Mai rare, referirile la 
texte de A. Gramsci, C. Borgeanu, G. Lukâcs, D. Ghişe, Al. Tănase, Mircea Eliade, 
G. Călinescu, A. Oțetea şi alţii. La Tehnica scrisului, aceleaşi referințe bibliografice 
ca şi în primul an. 

Cel mai important curs, cel de tehnica redactării are lecţii aplicative şi lecții 
explicative, catedra de specialitate editând şi un caiet pentru seminare. 

Instituţia a fost inegală — după perioada iniţială, de comunism radical urmea- 
ză o alta, în care curricula universitară este mai adecvată profilului Facultăţii, pentru 
ca în ultimii ani să se revină la o formulă mult prea ideologizată a planurilor de 
învățământ. Oferta educațională a Facultăţii de Ziaristică trebuie judecată în context 
— nici curriculele de la alte facultăți nu se simțeau... mai bine, în sensul că totul avea 
amprenta ideologiei oficiale. 

Ilustrez nivelul ştiinţific al prelegerilor cu fragmente din Ideologie şi 
măiestrie publicistică. Curs a fost tipărit pentru studenți anii II-V, curs de zi şi f.f., 
Academia de studii social-politice, Institutul pentru pregătirea cadrelor în proble- 
mele conducerii social-politice, Secţia Ziaristică, Bucureşti, 1988. Nu are un autor 
(este nesemnat) şi conţine un crescendo argumentativ de aşa manieră dozat încât să 
producă un acord al studentului față de punctul de vedere expus. 

lată, selectiv, câteva enunţuri, în ordinea apariției în text: „Ziaristul trebuie 
să fie un om calificat politic, ideologic şi profesional, în măsură să perceapă, să 
selecteze, să interpreteze şi să comunice tumultul viu al realităţii, să sesizeze 
elementele noi ale vieţii politice şi sociale, ale gândirii şi atitudinii umane, tendințele 
imediate şi de perspectivă, cauzele şi efectele de ordin politic, social şi spiritual, 
sensul lor real, profund, pentru om şi pentru societate...” (p. 1). Cursul abundă în 
evaluări de tipul „ziaristul este un adevărat mijlocitor între faptele realității şi 
interesul uman” sau „ziaristul poate fi considerat un real dezlegător de cifruri, în 
ansamblul comunicării sociale, un om capabil să descopere şi să afirme adevărul 
faptelor, evenimentelor chiar în momentul producerii acestora” (p. 4). Prin procesul 
de pregătire se are în vedere „decelarea şi înlăturarea simplismului publicistic”, 
simplismul manifestându-se din cauza 1. opacităţii, a „incapacității de a vedea şi 
reda realul, de a nu-i înţelege valoarea politică, ideologică, literară” şi 2. „penuria 
ideatică”, consecință a „unei gândiri sărace, a lipsei aptitudinii elementare de a 
accede la idee, de a releva însemnătatea, sensul complex al faptului de viaţă” (p. 4). 
Multe dintre afirmaţiile autorului anonim sunt sfidări ale logicii - „militantismul 
impune cu necesitate deplina obiectivitate a ziaristului (...) militantismul cu tendință 

trebuie deosebit şi ferit de tendențiozitate (...) militantismul cu tendinţă este sinonim 
cu o atitudine umană înaintată, constructivă”. 

Au fost multiplicate şi cursuri cu autori — bunăoară, „Concepţia PCR despre 
caracterul şi funcțiile presei. Sarcinile presei noastre în etapa actuală”, de Nicolae 
Dragoş, Dumitru Târcob şi Alexandru Brad. Autorii îi citează, la bibliografie, pe 
Nicolae Ceauşescu de patru ori, pe K. Marx şi F. Engels o dată, pe V. I. Lenin o 
dată, pe Dumitru Popescu de trei ori, apoi pe Constantin Antip, Octavian Butoi, lon 
Cumpănaşu, H. Dona, Eugen Florescu, Nestor Ignat, Petru Pânzaru, Neagu Udroiu, 
M. Mc. Luhan, precum şi alte patru documente oficiale emise de PCR. Cursul este 
tipărit în anul 1983. 


Sfârşitul regimului, o nouă etapă în învățământul jurnalistic 

În decembrie 1989, chiar până în momentul arestării soților Ceauşescu, 
Facultatea (Secţia) a fost părăsită de studenţi. Câţiva dintre ei - George Cojocariu, 
Mihai Chira, Ovidiu Iordache şi alții vor iniţia demersuri pentru continuarea studiilor 
de ziaristică, evident, într-o nouă structură instituțională. Primul gest - transmiterea 
unui comunicat în acest sens, la Televiziunea Română. Au urmat discuții cu Paul 
Cornea, secretar de stat la Ministerul Învățământului şi cu Gheorghe Manole, cel 
care coordona învățământul superior, din partea Frontului Salvării Naţionale. S-au 
alăturat acestui grup profesorii Dumitru Popa, Ion Haineş, Dan Huliera. În cele din 
urmă s-a convenit să se redacteze actele necesare reînființării Facultăţii de Ziaristică. 
La 19 ianuarie 1990, prin Hotărârea nr. 220 a Guvernului României se decidea 
desființarea Academiei de Studii Social-Politice (denumirea fostei Academii „Ștefan 
Gheorghiu”), şi înfiinţarea, la Universitatea din Bucureşti, a „Facultăţii de Jurnalis- 
tică — durata de 4 ani — pentru crearea cadrelor necesare formării sociale prin mijloa- 
ce de comunicare în masă, precum şi a personalului ce va lucra în presă, televiziune, 
radio şi care va prelua întreaga bază materială a fostei facultăți de ziaristică" (art. 3). 
Hotărârea prevedea că „Actualii studenţi vor susţine, în perioada 20 - 31 ianuarie 
1990, un examen de verificare în faţa unei comisii formată din reprezentanți ai 
presei, culturii şi Ministerului Învăţământului. Studenţii care promovează această 
verificare a cunoştinţelor, vor susţine examenele din sesiunea de iarnă în perioada 1 - 
28 februarie 1990, potrivit anului de studiu în care se află. Studenţii care nu vor 
dovedi un minim de cunoştinţe necesare unui student în ziaristică, urmează să fie 
încadrați în producție". 

Cu rare excepţii, studenții declarați admişi au fost înmatriculaţi la noua 
Facultate de Jurnalistică. 

ANEXA I 


Teme orientative pentru lucrările de absolvire (diplome) 
ale studenţilor cursurilor cu frecvență (seria 1985-1989) şi fără frecvenţă (seria 
1984-1989), Academia de studii social-politice, Institutul pentru pregătirea cadrelor 
în problemele conducerii social-politice, februarie 1988. 


Teme propuse de Catedra „Teoria şi practica presei”: 


Iniţiative, experienţe şi acțiuni publicistice privind afirmarea partidului ca forță 
politică conducătoare, centrul vital al întregii noastre societăți. 

Conştientizarea prin presă a triplei calități a oamenilor muncii — de proprietari, 
producători şi beneficiari. 

Cerinţe şi exigenţe noi în tratarea fenomenului cultural-artistic, în spiritul sarcinilor 
Conferinţei naţionale a partidului. 

Presa - promotoare a principiilor, normelor şi valorilor modului şi stilului de viaţă 
comunist. 

Combativitatea presei faţă de ideile şi concepţiile retrograde, mistice, manifestările 
naţionaliste, şovine, rasiste. 

Presa ca tribună a democraţiei muncitoreşti-revoluţionare. 

Mesajul ideologic al presei socialiste. Genuri şi modalități publicistice de transmitere 
a mesajului. 

Noi modalităţi de tratare publicistică a problematicii vieţii interne de partid. 

Cerinţe şi criterii de evaluare a eficienţei mesajului politic, publicistic. 

Originalitate şi creativitate în activitatea de presă. Forme noi în dezbaterea 
problematicii actuale a conştiinţei socialiste revoluţionare. 

Promovarea dezbaterii, a dialogului de idei în rubricile ideologice din presa noastră 
— modalitate specifică de conştientizare politică. 

Problematica social-cetăţenească în presa scrisă şi audiovizuală: pondere, orientări 
tematice, modalități eficiente de abordare ziaristică. 

Creşterea forței de comunicare a textului ziaristi. 

Evoluţia ideii de democraţie în presa democratică, comunistă şi muncitorească din 
România. 

Rolul presei în afirmarea aspirațiilor de unitate şi libertate națională şi socială 
(perioada 1900-1944). 

României, ale preşedintelui Nicolae Ceauşescu privind o nouă ordine în domeniul 
informaţiilor. 

Rolul şi sarcinile presei noastre consacrate iniţiativelor şi acțiunilor României, ale 
tovarăşului Nicolae Ceauşescu, privind dezarmarea şi pacea, instaurarea unei noi 
ordini internaționale. 

ANEXA II 


Teme pentru reportaje, note, anchete, articole, interviuri şi alte materiale 
publicistice pe tematica Cursului de Comerţ Exterior (19809). 


Precizare: Vor fi repartizate câte 3 teme pentru fiecare student, spre a fi realizate şi 
dezbătute în timpul semestrului când se predă cursul de comerț exterior, anul III, 
ziaristică. 


1. Direcţii prioritare ale dezvoltării relațiilor economice externe ale țării, în anii 
cincinalului 1986-1990 stabilite în documentele Congresului al XIII-lea la P.C.R. 

2. Problemele colaborării cu ţările socialiste membre CAER în lumina recentelor 
documente ale partidului (pe exemple de unități cu pondere mare a exportului pe 
relația CTS). 

3. Derularea relațiilor economice cu țările în curs de dezvoltarea. Probleme şi perspec- 
tive (Pe exemplul cooperării sau exporturilor anumitor produse pe pieţe ale acestor 
țări, cu documentare la Romagimex şi alte unități productive cu export către t.c.d.). 

4. Incidenţa reglementărilor comerciale ale Pieței comune asupra exporturilor româ- 
neşti pe pieţele țărilor membre CEE şi măsuri de contracarare a efectelor (documen- 
tare la nivel de producător şi exportator FCTB şi CONFEX). 

5. Sarcini actuale şi căi de realizare a restructurării producției pentru export, în 
concordanţă cu obiectivele stabilite de Congresul al XIII-lea al PCR (pe exemple de 
unităţi economice cu sarcini la export). 

6. Modernizarea produselor româneşti destinate exportului-condiţie a creşterii 
competitivităţii pe piaţa externă. 

7. Dimensionarea raţională a importurilor, căi de substituire a acestora cu produse 
proprii, sarcini actuale în vederea diminuării efortului valutar al ţării. 

8. Asimilarea de produse noi care să substituie importul —preocupare principală a 
producătorilor pentru export. 

9. Importul în contrapartidă-cale de diminuare a efortului valutar şi de asigurare a 
economiei naționale cu resursele necesare ...”. 


ANEXA III. 


Broşura de promovare a Facultăţii de Ziaristică (1984) 


„Facultatea pregăteşte cadre cu studii superioare necesare presei, radiotele- 
viziunii, editurilor. Durata studiilor: 4 ani la cursurile cu frecvenţă şi 5 ani la cursu- 
rile fără frecvenţă. Sînt admişi, pe bază de concurs, tineri cu aptitudini pentru munca 
de presă, cu o activitate anterioară de cel puţin doi ani în întreprinderi industriale, 
organizații de masă, obşteşti, învățământ. Cursurile fără frecvență sînt destinate 
exclusiv lucrătorilor fără studii superioare din presă, edituri, radioteleviziune. 

Planurile de învățământ asigură o îmbinare organică între pregătirea în 
domeniul ştiinţelor sociale prin disciplinele: materialism dialectic şi istoric, econo- 
mie politică, socialism ştiinţific, ştiinţa conducerii societăţii socialiste, sociologie, 
etică etc.; pregătirea generală prin disciplinele: literatura română, literatura univer- 
sală, istoria culturii şi a civilizaţiei, estetică, limbi străine; şi cea de specialitate prin 
disciplinele: teoria genurilor publicistice, elaborarea ziarului şi a emisiunilor de radio 
şi televiziune, istoria presei româneşti, presa internaţională contemporană, elemente 
de teoria presei, tehnologie poligrafică, tehnologia radioului şi televiziunii, stenogra- 
fie etc. O atenţie specială se acordă aplicaţiilor practice ale studenților care însumea- 
ză circa 50 la sută din volumul total de ore. 

Structura programului de învăţământ creează, de asemenea, posibilitatea 
unui început de specializare potrivit aptitudinilor şi opţiunilor studenților şi necesită- 
ților redacţiilor beneficiare: 

a. pe tipuri de presă: scrisă, radio şi televiziune, agenţie; 

b. pe principalele compartimente redacționale: secţia economică, secţia politico- 
socială, secția de politică externă; 

c. pe activităţi specifice muncii de presă: secretariat de redacţie, fotoreportaj, 
operatorie de film. 

Absolvenţii facultăţii primesc diplomă de licenţă în ziaristică. 

În cadrul facultăţii funcționează: 

1. Secţia pentru pregătirea ziariştilor din ţările în curs de dezvoltare. Durata 
studiilor este de 3 ani. Studenţii, care beneficiază de burse oferite de Republica 
Socialistă România, se pot specializa fie în domeniul presei scrise, fie în cel al 
radioului şi al televiziunii sau al agenţiei de presă. Cursurile se desfăşoară, la 
alegere, în limbile: română, franceză, engleză. 
2. Cursul postuniversitar, cu durata de 1 an, care este destinat perfecţionării cadrelor 
cu studii superioare din presă, radioteleviziune, Agerpres şi edituri. 
3. Cursul de pregătire şi perfecționare a translatorilor-interpreţi. Are o durată de 8 
luni, învățământ de zi, cu scoatere din producție şi 4 - 6 luni, fără scoatere din 
producţie (pentru translatorii cu cunoştinţe mai avansate în domeniul limbilor 
străine). 
4. Centrul metodic de perfecţionare a pregătirii politico - profesionale a ziariştilor, 
care are ca principale sarcini: 

- perfecţionare (reciclarea) cadrelor de conducere din presă, radioteleviziune şi 
edituri; 

- acordarea de asistență metodică şi didactică, sub formă de planuri şi programe 
pentru învăţământul organizat în redacţii, sau pentru studiul individual al gazetarilor.” 

Timpul matematic în mecanica clasică 
- o perspectivă epistemologică - 


Marcel BODEA S. 

Facultatea de Istorie şi Filosofie, 
Departamentul de Filosofie, 
Universitatea Babeş-Bolyai, Cluj 


Cuvinte cheie: timp, axa reală a timpului, clasă de echivalență, mulțime cât, 
structură formală, secțiunea unei relaţii, proiecţie temporală, durată 


Rezumat: Scopul acestei încercări este să analizeze semnificaţiile definiției matema- 
tice ale timpului din cadrul metodelor matematice ale mecanicii clasice. Pornind de 
la nevoile mecanicii clasice, definiția strict matematică a timpului a ajuns la un nivel 
de abstractizare al cărui formalism specific, împreună cu sensul fizic intuitiv al 
timpului din aceeaşi mecanică, îi conferă un prospect şi o semnificaţie de timp ştiinți- 
fic, conturat în acest dublu context. Căci timpul matematic al mecanicii clasice este 
un concept fundamental al fizicii. Pornind de la descrierea complexității acestuia, 
inclusă în definiția lui fizico-matematică, au fost introduse câteva explicații clarifica- 
toare, urmate de o abordare analitică pe baze algebrice. Pentru acest studiu „viziunea 
algebrică” a timpului reprezintă un punct de referință şi pentru perspectivele filozo- 
fice asupra timpului. Abordarea algebrică a timpului dovedeşte complexitatea proble- 
maticii şi atrage atenţia asupra unor aspecte noi şi în acelaşi timp dificil de desco- 
perit din alte perspective. Dar, odată cunoscute, ele ajung să constituie teme noi şi 
pentru reflexia filozofică. Nu este vorba deci despre o disjuncţie între punctul de 
vedere filozofic şi cel abstract-formal în ceea ce priveşte timpul, ci doar despre 
specificarea şi scoaterea în evidenţă a unor diferențe reale între cele două abordări. 


E-mail: bodeamarcel(âhotmail.com 


Introducere 

subiectului epistemic, nici un eventual atribut al subiectului ontic şi nici măcar o 
categorie filosofică. Ceea ce îşi propune lucrarea este o analiză epistemologică, pe 
baze formal-algebrice, a semnificației definiției matematice a timpului în mecanica 
clasică şi urmăreşte o consecință a acestei definiții. Asociat descrierii matematice 
sunt prezentate intuiţii curente, presupoziţii ontologice şi consecinţe epistemologice. 
Fiind date anumite conținuturi fizice, anumite semnificaţii mecanice ale simbolurilor 
în cadrul formalismului matematic, dezvoltând pur matematic acest formalism şi 
obţinând rezultate formale, interpretarea calitativă (mecanică) a acestor rezultate nu 

trebuie să intre în conflict cu aspectele matematice şi presupoziţiile fizice inițiale sau 
cu presupoziţii sau reprezentări fizice general acceptate. În caz contrar trebuie 
recunoscută lipsa de semnificaţie sau de relevanţă fizică (poate doar momentană) a 
respectivelor rezultate matematice. Uneori, încărcând cu semnificații fizice inițiale 
un anumit formalism matematic şi dezvoltându-l matematic, se ajunge la consecinţe 
matematice a căror semnificaţie fizică este neaşteptată. În acest caz este legitimă 
căutarea unor semnificaţii epistemologice care pot fi de altă natură decât cele strict 
fizico-matematice. 

Simetria permite elaborarea de tipare care ne ajută să organizăm conceptual 
lumea. În matematică ideea de simetrie dă o direcţie precisă de abordare a timpului. 
Uniformitatea timpului, de exemplu, este o simetrie. Există în mecanica clasică o 
teoremă formulată de Emmy Noether care permite una dintre cele mai generale 
asocieri între simetriile spațio-temporale (uniformitatea timpului, omogenitatea şi 
izotropia spaţiului), şi cele mai importante legi din fizica clasică, legile de conser- 
vare (conservarea energiei, a impulsului şi a momentului cinetic). Epistemologic 
optăm mai mult pentru termenul de asociere decât pentru termenul de corespon- 
denţă dintr-un motiv important: evitarea unui posibil angajament atât filosofic cât şi 
ştiinţific „tare” de felul: „uniformitatea timpului determină (cauzal) conservarea 
energiei”. Interesul epistemologic al teoremei lui Noether este dat de relaţia dintre 
trei „factori” foarte generali şi foarte distincți sub aspectul conţinutului lor: 1.) o 
presupoziție ontologică, 2.) o transformare matematică de simetrie; 3.) o lege fizică 
de conservare. Ceea ce efectiv este accesibil experimental, nu este nici presupoziția 
ontologică [aspectul filosofic], nici operația de simetrie [aspectul matematic], ci 
legea de conservare [aspectul fizic] a unei anumite mărimi fizice. Analiza din acest 
articol nu este în mod direct cea a uniformității timpului dar va urmări aceleaşi relații 
dintre factorii de mai sus, în variantele: presupoziţii ontologice şi epistemologice, 
formalism matematic, operaţie de măsurare (localizare numerică univocă). 

Se porneşte de la întrebarea: „Ce este timpul?”. „De fapt, ce este timpul? 
Cine ar putea să explice lucrul acesta simplu şi pe scurt? [...] în orice caz, înțelegem 
acest lucru, când vorbim despre el; îl înțelegem chiar şi atunci când auzim acest 
cuvânt la un altul care vorbeşte. Aşadar, ce este timpul? Dacă nimeni nu încearcă 
să afle asta de la mine, ştiu; dacă însă eu aş vrea să explic noțiunea cuiva care mă 
întreabă, nu ştiu.” Acest pasaj din „Confesiunile” lui Augustin sugerează credem 
raportul dintre intuiţie şi clarificare analitică conceptuală. Perspectivele filosofice 
multiple asupra timpului — felurile de a întreba şi modalităţile de a răspunde filosofic 
— sunt, trebuie recunoscut, în cea mai mare parte departe de abordările ştiinţifice ale 
timpului. Aici va fi avută în vedere, perspectiva fizico-matematică din mecanica 
clasică. Abordarea ştiinţifică a timpului, chiar limitată fiind, dovedeşte complexi- 
tatea problemelor. Ea ajunge, după ce devine relativ familiară — prin clarificare 
conceptuală şi analiză epistemologică — să ofere noi teme de reflecţie filosofică. Nu 
este vorba de afirmarea neapărată a unei disjuncții între perspectivele filosofice şi 


' Sfântul Augustin, „Cartea a unsprezecea, cap. XIV. Ce este timpul ?” în Confesiuni, Trad. 
Gh. I. Şerban, (Bucureşti : Humanitas,1998), 405. 

cele ştiinţifice în chestiuni legate de timp, ci doar de precizarea existenţei unor 
distincții reale între cele două abordări. 


Definiţia matematică a timpului în mecanica clasică 

În această analiză noţiunea algebrică de funcţie este o noţiune centrală. 
Deoarece construcția analizei este axată pe această noțiune îi vom da definiția într- 
un context algebric mai larg care permite clarificări epistemologice mai precise. 

Se numeşte relație binară între elementele mulțimilor (4; A ;) un sistem 


ordonat r= (4; A jR), unde R este o submulțime a produsului cartezian 4; x4; . 


Pentru (x; x ;)e R se foloseşte sugestiv notația: x,rx ,. În acest fel „relaţia” este 


extrem de general definită. Cu toată generalitatea matematică a definiției se impun 
două observaţii interpretative. Prima: pentru ca două elemente să poată fi în relaţie, 
mulțimile cărora se consideră că le aparțin trebuie să fie „legate” împreună prin 
produsul cartezian. A doua: pentru ca două elemente să fie în relație trebuie ca 
legătura dintre mulțimi să fie particularizată (specificată) printr-o submulțime a 
produsului cartezian. Presupunem în continuare că relația r este dată şi că, din 
perspectiva ei, ne preocupă mulțimile 4; şi 4;. Fie submulţimea X c 4,;. În acest 
context, prezintă interes submulţimea Y <A j formată din elementele cu care sunt în 


relație elementele submulțimii X . Aceasta va fi astfel definită: 


Y=r(X)=fy € 4;| 3x € 4; xry} 
şi se numeşte secțiunea relației r în A; după submulțimea X. În continuare, un 
interes suplimentar îl prezintă situaţiile în care submulțimea X e formată dintr-un 
singur element X = (x). În acest caz se foloseşte notația: r((x))= r(x} şi se numeşte 
secţiunea relaţiei r în A; după elementul x. În cazul unei relaţii r = (4; A jR), 
secțiunea r(x) cu xe 4; poate să fie: vidă, formată din mai multe elemente sau 
formată numai dintr-un singur element. Relațiile funcționale sunt cele în care 
lx) =] secțiunea e formată numai dintr-un singur element. Mai precis: O relație 
f=(4,8,F) se numeşte funcție sau aplicație sau relație funcțională a lui A în B 
dacă pentru Vx e A secțiunea f(x} este formată dintr-un singur element notat f(x). 
Aplicațiile, relațiile funcționale şi funcțiile sunt noțiuni strâns legate între ele. 
Terminologic: A — domeniul de definiție al funcţiei, B — codomeniul funcției; f (x) - 
imaginea lui x prin f (sau valoarea lui f în x). Ceea ce este esențial în definiția de 
mai sus este faptul că funcția este o relație specială în care unui element dat îi 
corespunde un element şi numai unul. In limbaj obişnuit se poate spune că, în acest 


! Toan Purdea şi Ioana Pop, „Cap. I. Relaţii” în Algebră, (Zalău: GIL, 2003), 8, 13, 14. 

fel: există distincţie şi claritate; este eliminată ambiguitatea; este eliminată, într-un 
anume sens, relativitatea şi interpretarea. Sugestiv este diferența între „unica 


timp ce toate funcțiile sunt relaţii, nu şi toate relațiile sunt funcții. Funcţiile sunt o 
subclasă specială a relațiilor. A spune că o funcţie este o relaţie „bine-definită” 
înseamnă a spune că fiind dat un x ştim precis că îi corespunde un y şi numai unul. 
Din astfel de motive „natural-cognitive” funcţiile sunt importante pentru limbajul 
formal al ştiinţelor, pentru descrierea ştiinţifică. Ne rezumăm aici doar la aceste 
observaţii. În continuare vor fi făcute precizări în fiecare situaţie particulară. Pentru a 
sublinia o dată în plus cerința restrictivă „tare” din definiția funcției să menționăm în 
treacăt că în general relația funcţională permite de exemplu (x1, y1) şi (x2, y1). 


Ce este timpul? Am ales următoarea definiție matematică a timpului în 
mecanica clasică: „Se notează cu R mulțimea numerelor reale şi cu R” spaţiul liniar 
real n-dimensional. Spaţiul afin n-dimensional 4" diferă de R" prin faptul că în el 
„nu este fixată originea coordonatelor”. Grupul R” acţionează în A" ca un grup de 
transporturi prin paralelism (translaţii). 


a—atb(ae',beR',atbe') 


1.) UNIVERSUL - spaţiul afin de dimensiune patru 4”. Punctele spaţiului 
afin 4* se numesc puncte de univers sau evenimente. 

2.) TIMPUL - o aplicaţie liniară t : Rf —> R a spaţiului transporturilor prin 
paralelism pe „axa reală a timpului”. 

Mulțimea evenimentelor simultane între ele este un subspaţiu afin 
tridimensional al lui AÍ şi se numeşte spațiul 4% al evenimentelor simultane. 

Nucleul aplicației t este format din transporturile prin paralelism ale lui 4* 
care transformă un eveniment oarecare (şi atunci, oricare eveniment) într-un 
eveniment simultan cu el. Acest nucleu este un subspaţiu liniar tridimensional R al 
spațiului liniar R*:” 

Toate consideraţiile epistemologice care urmează se bazează pe analiza 
acestui text matematic. 

R este mulțimea numerelor reale care este o mulţime ordonată. Să precizăm 
că mulţimea R” cu n>2 nu este o mulțime ordonată: planul, de exemplu, nu este o 
mulțime ordonată.” Sugestiv, fie următoarea metaforă temporală intuitivă (timpul nu 
a fost încă definit) pentru R”: este o lume cu „prezent”, „trecut” şi „viitor” şi, 
respectiv, următoarea metaforă spaţială intuitivă [spațiul nu a fost încă definit] 
pentru R": este o lume cu „aici” şi „acolo”. Comparativ, sugerăm o metaforă pentru 
A": este o lume numai cu temporalul „cândva” şi spaţialul „undeva”. Metaforic 


! Această scurtă expunere matematică a fost făcută după: V. I. Arnold, „§2. Grupul galileian 
şi ecuaţiile lui Newton” în Metodele matematice ale mecanicii clasice, (Bucureşti: Editura 
Ştiinţifică şi Enciclopedică, 1980), 14-16. 

? Se poate introduce o relaţie algebrică de ordine dar această chestiune nu interesează aici. 

vorbind, am folosit cuvinte din limbajul cotidian: prezent, trecut, viitor, aici, acolo, 
undeva, cândva, cuvinte care încarcă inevitabil formalismul matematic cu anumite 
sensuri, sensuri care prin natura însăşi a „formalului” sunt arbitrare. Altfel spus, 
formalismul matematic este neutru la orice interpretare ne-matematică a sensului sau 
semnificației sale: ştiinţifică factuală, cotidiană, filosofică, teologică etc. Cumva însă 
trebuie să începem să vorbim. 

În continuare se va încerca prezentarea semnificației pur matematice a 
formalismului, pe urmă o interpretare fizică (mecanică) a acestuia şi, în final, se va 
propune o interpretare epistemologică tocmai a acestui demers de semnificare fizico- 
matematică. Facem următoarea afirmaţie pe care însă nu o dezvoltăm aici: dacă nu 
există un sistem de referință, o „origine a coordonatelor”, atunci nu este posibilă 
„operaţia de măsurare”. S-a precizat mai sus că A” diferă de R” prin faptul că în el nu 
este fixată originea coordonatelor deci în A” nu se pot face măsurători. Într-o primă 
exprimare translaţia a >a + b cu a € A", b e R” şi a+b eA” înseamnă doar că 
un punct „a fost mutat” „de undeva” „altundeva”. Pornind de aici se poate introduce, 
pe această linie de definiţie, noţiunea de omogenitate: „Omogenitatea înseamnă 
conservarea a „ceva” prin alegerea arbitrară a unor puncte de referință.” Alegerea 
(privilegierea) unui anumit punct numit „origine” devine în acest fel pur 
convenţională şi ea nu ţine de vreo specificitate de natură calitativă a punctului 
respectiv. Cu noua noţiune scrierea formală de mai sus o reconfigurăm şi o recitim 
astfel: a—>a 8 b(a eA4,beR,a P b e A), înseamnă matematic omogenitatea 
sau uniformitatea timpului; adică R acţionează ca un grup de transformări care lasă 
invariant punctul-eveniment a în spaţiul A în urma transformării (de simetrie) ® . 
Altfel spus, punctele-eveniment a şi a ® b sunt echivalente în sensul în care a e A 
şi a ® b e A în urma transformării  . Observaţie: omogenitatea introdusă mai sus 
are un sens operaţional, adică este consecința interpretării unei operaţii algebrice. 

Vom evita în continuare, pe cât posibil, să asociem omogenitatea timpului 
cu vreun conținut metafizic. Pot fi însă ocolite pe de-a-ntregul presupoziţii sau 
angajamente ontologice tacit asumate? Fie o „operaţie complexă”: un experiment 
fizic în care se înregistrează nişte rezultate ale unor măsurători. Dacă experimentul 
se repetă în condiţii identice după un interval de timp (translație temporală) 
rezultatele măsurătorilor sunt aceleaşi. Spunem în mod obişnuit că simpla trecere a 
timpului nu influențează rezultatele unui experiment fizic. Există astfel o „identitate” 
exterioară citirii propriu-zise a ceasului, o „conservare” care transcende lectura unui 
instrument de măsură, altfel spus translația nu afectează experimentul fizic. În 
spiritul celor spuse mai sus, în limbaj natural noţiunea de simetrie strâns legată de 
noțiunea de operație poate fi exprimată astfel: spunem că „ceva” este simetric în 
raport cu o operaţie dacă acel „ceva” supus operaţiei rămâne identic. În paragrafele 
care urmează, o anumită „identitate ontică” este presupusă în fiecare din 
construcţiile formale şi interpretările lor. Explicitarea ei va fi făcută după caz. 

În contextul matematic şi mecanic în care discutăm, există doar două 
cotidian simplu: a translata un obiect înseamnă a-l mişca fără a-l roti iar a roti un 
obiect înseamnă a-l mişca de jur-împrejurul a ceva. Orice „mutare” (deplasare) se 
descompune în translaţii şi rotații. Reducem discuţia matematică aici doar la R, R° şi 
R° Afirmăm fără să explicităm, afirmaţiile sunt suficient de evidente intuitiv, 
următoarele: în R există translație dar nu există rotație (doar eventual ca un caz 
limită); în R? şi R? există atât translație cât şi rotaţie. Translația unui punct este 
întotdeauna reprezentabilă unidimensional iar rotația bidimensional. Altfel spus, 
„spaţiul de reprezentare” pentru translație este un spațiu unidimensional R iar pentru 
rotație un spaţiu bidimensional R? chiar dacă „spațiul de descriere” este de 
dimensiune superioară. 

Vom conveni, pentru început, ca dacă punctelor din spaţiul (UNIVERSUL) Af 
le spunem „evenimente”, punctelor din spaţiul Rf să le spunem “evenimente cu 
originea fixată”. Vom conveni să numim punctele sau „evenimentele cu origine fixată” 
din R* „evenimente spaţio-temporale” sau „evenimente fizice”. Un eveniment 
spaţio-temporal este astfel un punct al unui spaţiu liniar cvadridimensional. Scriind 
Rf = R? X R se poate spune că Rî este, descriptiv-formal, produsul cartezian al 
spaţiului liniar tridimensional R? cu spaţiul liniar unidimensional R. R? şi R sunt 
matematic subspaţii ale lui Rf. Astfel, avem descriere matematică precisă pentru un 
punct matematic din Rf dar nu avem nici un fel de reprezentare intuitivă pentru el. 
Avem însă, o interpretare fizică intuitivă a punctului matematic ca eveniment fizic! 
Acest „salt intuitiv-interpretativ” este de interes filosofic dar aici va fi acceptat ca 
atare.” Construim matematic două aplicaţii: s : Ré —> R? şi, respectiv, t:R'—R. 
Codomeniile R? şi R au ceva familiar, permit reprezentări intuitive. Într-o primă 
„aproximaţie intuitivă” sunt asociabile cu spaţiul şi timpul fizic din mecanica clasi- 
că. Vom conveni să spunem că prin scrierea R = R? X R spaţiul Rf este „separabil 
intuitiv”. Cu alte cuvinte, cu referire la „dimensiuni”, spaţiul matematic cvadridi- 
mensional Rf poate fi reprezentat prin trei dimensiuni asociate intuitiv-calitativ 
spaţiului fizic (lungime, lățime, înălțime) şi printr-o dimensiune asociată intuitiv- 
calitativ timpului fizic. Se observă că prin definițiile anterioare se poate gândi timpul 
independent de spaţiu, în mod absolut (mecanica newtoniană clasică), dar asociat cu 
spaţiul în vederea reprezentării unui eveniment spaţio-temporal. 

Definiția de mai sus a timpului acoperă o parte din intuițiile comune dar ea 
este departe de a fi familiară în acest sens. Ea este o definiţie „de lucru” satisfă- 
cătoare pentru „necesităţile” mecanicii clasice. Nu ne putem reprezenta intuitiv un 


! De fapt, există în plan şi alte tipuri de simetrie cum este, de exemplu, reflexia: a reflec- 
ta un obiect înseamnă, simplu, a produce imaginea sa în oglindă. 

? Scopul acestei analize este unul epistemologic limitat aşa încât deşi semnalăm existența 
unor dificultăţi filosofice le acceptăm ca atare şi trecem peste ele. 


transcendentală kantiană. Nu aşa ceva îşi propune analiza de față. 

spaţiu fizic euclidian cvadridimensional, cu toate patru dimensiunile de aceeaşi 
„natură calitativă”, în sensul dimensiunilor euclidiene din spațiul fizic tridimensio- 
nal. Consideraţiile de mai sus asociază timpul cu o dimensiune formală în sensul în 
care şi lungimea, lățimea şi înălțimea sunt dimensiuni. Asocierea calitativă a dimen- 
siunii temporale cu cele spaţiale însă, nu e posibilă în intuiţia noastră. Ipoteza sau 
presupoziţia „tare” de aici, la nivelul fizic al conţinuturilor intuitive sau fizic-calita- 
tive, este aceasta: timpul nu este spaţiul. Acest aspect pare a fi deosebit de important. 

Semnificaţia aplicaţiei t : Rf —> R va fi, în continuare, extrem de utilă 
analizei. 

În acest context să facem o primă abordare, la limită, a omogenității spațiu- 
lui şi timpului. În construcţia de mai sus a definiţiei timpului sunt folosite două spații 
matematice liniare cvadridimensionale 4 şi Rf. Deosebirea între aceste două spaţii 
este una esențială: în spațiul Rf avem o origine (a coordonatelor) pe când în spațiul 
4* nu avem. Acest ultim spaţiu este numit UNIVERS. Absența priviliegierii chiar 
convenţionale a unor puncte este limita maximă a omogenității (uniformității) 
punctelor respective. Spaţiul Rf a fost „separat” în subspaţiul R? (subspaţiul spaţiului 
euclidian tridimensional) şi subspaţiul R (subspaţiul axei reale a timpului). În 
ambele subspaţii este fixată o origine a coordonatelor. Fixarea unei origini privile- 
giază convențional un punct. Se pune o întrebare importantă: Prin introducerea 
arbitrarietății punctului de referință se restabileşte omogenitate punctelor? Un prim 
raport între „arbitrarietatea punctului de referință” şi „omogenitatea punctelor” a fost 
sugerat mai sus. Interesul acestui studiu este axat însă pe ceva aflat în spatele 
proprietăţii de omogenitate (uniformitate) a timpului, pe o posibilă structură formală 
a timpului, mai precis, pe un aspect particular: structura formală a duratei. 


Translaţia ca relaţie” 

Fie un ceas. Ceasul este o componentă intrinsecă a timpului; ceasul dă măsură 
timpului. Altfel spus, ceea ce contează aici este că măsurăm timpul. Timpul t este 
astfel asocierea unui eveniment (spaţio-temporal) oarecare „e” cu un număr repre- 
zentând indicația unui aparat de măsură (ceas). În prelungirea acestor afirmaţii, 
următoarea exprimare pare banală: ceasul măsoară durate. Această analiză încearcă 
să sugereze că lucrurile nu stau deloc aşa. De la localizarea temporală a unui 
eveniment la durata sa, de la „Cât e ceasul?” la „Cât timp a trecut?” etc. există un 
salt de „semnificaţie”. Aceste aspecte sunt mai mult de interes epistemologic decât 
fizic. Algebra oferă un instrument formal de analiză epistemologică. Mecanica oferă 
cadrul unui conţinut de sens formalismului şi o imagine a relevanţei ştiinţifice a 
semnificaţiilor epistemologice. 


! Există o proprietate importantă a timpului, fără de care, „durata” de exemplu, nu poate fi 
definită în mecanica clasică : continuitatea („Timpul este continuu.”). Ea nu va fi abordată 
însă şi nici nu va fi folosită efectiv în analiza de faţă dar va fi presupusă şi acceptată pentru a 
nu lăsa anumite noțiuni familiare prea abstracte, golite complet de conținuturi intuitive. 
? Vom presupune cunoscute implicit toate proprietăţile mulţimi numerelor reale, inclusiv 
operaţii cu numere reale, care fac posibilă abordarea translaţiei ca relație şi ca operație. 

Analiza epistemologică nu începe în acest punct cu o raportare la natura 
metafizică a timpului, ci cu o chestiune de limbaj. „În urmă cu un an...” sau „Acum 
după un an...” sunt expresii sinonime în limbajul natural şi în cel ştiinţific. Ele dau 
semnificaţia natural-ştiințifică a arbitrarietăţii originii scării temporale. Simplu scris: 
t =t, -A sau tp=t+Asau 1p-—t; =A(mai concis, cu trecut/prezent/viitor, 
t, =t FA,A20). Vom opta astfel, în mod natural, pentru ceasul R şi pentru 


operaţia de adunare corespunzătoare citirii ceasului.” Vom numi în acest paragraf, nu 
Qi în următorul, citirea unui ceas: translație. Foarte simplu şi sugestiv spus, două 
momente +, şi t, sunt în relație dacă este considerat intervalul de timp dintre ele. 


Fie x;,x;,ae R. Vom defini translaţia T în R ca o relaţie algebrică astfel: 
xIx; © Ja, x;=aæ+x; 

Relația astfel definită este: 

a.) relație reflexivă: x;Tx; o 30,x;=0+x;. 

b.) relație tranzitivă: 

xIx} ax Txs Ja, p x j= aX; ^X; = px ; => 

>x; = Box; > x;Txy 

c.) relație simetrică: 

xIx; S xj 5a+x; xX A+] > x;Tx;. 


Translația astfel definită este o relație algebrică de echivalență. Datorită 
proprietăților mulțimii R înzestrată cu operația de adunare „+”: x;Tx;, Yx; x; ER. 


Consecința algebrică este imediată: R / T = RY, adică mulțimea cât este formată 


dintr-o singură clasă de echivalență R). Acest rezultat, „faptul matematic” că toate 


elementele sunt în aceeaşi relație algebrică de echivalență-translație între ele îl 
interpretăm ca omogenitate. Interpretând relaţia algebrică de translație ca o relaţie 
de citire a ceasului pentru două momente de timp (explicit sau implicit considerate; 
de exemplu: o măsurătoare fizică necesită două momente explicite de timp; ora zero 
e.n. (era noastră) este un moment implicit pentru orice datare istorică), toate 
momentele sunt echivalente, vorbim în acest sens de omogenitatea sau uniformitatea 
timpului citit („înregistrat”) pe un ceas. Omogenitatea (uniformitatea) timpului astfel 
prezentată este, epistemologic vorbind, o interpretare descriptivă fizico-matematică 
la nivelul unei lecturi temporale a fenomenelor (a experienţei). Reamintim că timpul 


1; „Să vedem întâi ce înțelegem prin timp. Ce este timpul? Ar fi bine dacă am putea găsi o 
bună definiţie a timpului [...] Poate că ar trebui să spunem: „Timpul este ceea ce se petrece 
când nimic altceva nu se petrece.” şi de asemenea nu mergem prea departe. Poate că-i mai 
bine să constatăm faptul că timpul este una dintre noțiunile pe care, probabil, nu le putem 
defini (în sensul dicționarului) [...]. Ce contează într-adevăr este cum masurăm timpul şi nu 
cum îl definim.” Richard P. Feynman, „Ch. Time şi Distance, $ 5-2 Time” în 
Commemorative issue The Feynmman Lectures on Physics, Feynman-Leighton-Sşis, vol. I., 
(Massachusetts: Addison-Wesley Publishing Company, Reading, 1989), 5-1. 

? Opţiunea pentru o anumită operaţie este arbitrară algebric. 


339 


Hermeneutica Bibliothecaria — Antologie Philobiblon - Volumul V 


a fost definit ca o aplicaţie liniară t : Rf — R a spaţiului transporturilor prin 
paralelism pe „axa reală a timpului” (sugestiv t : Rf — ©). 

Două observaţii se impun. În construcția translației ca relație: 
x;Tx; & Ja, x;= d +x; , s-a păstrat sensul operaţional prin prezența simbolului +” 


cu semnificația de adunare a numerelor reale. Atât construcția formală din acest 
paragraf cât şi interpretarea ei, deşi noțiunile matematice principale au conţinut 
algebric, sunt în spiritul tradițional al mecanicii clasice, mai apropiat de analiza 
matematică decât de algebră, şi acoperă intuițiile noastre familiare legate de mecani- 
că. Comparativ, paragraful următor se distanțează prin formalismul său accentuat 
algebric, relațional şi neoperaţional, şi prin interpretarea acestuia, de abordările clasi- 
ce ale mecanicii. În acest context limitat algebric am evitat în finalul analizei chiar şi 
o posibilă definire a duratei ca măsură a unei mulțimi (a proiecției temporale). 


Structura formală a duratei ca secțiune a unei relații 

Să reluăm şi să comentăm într-o perspectivă strict algebrică, definiţia 
timpului. În acest paragraf, citirea unui ceas este doar o simplă lectură „f(x)” a unei 
valori (mai general a unui element) din codomeniul unei funcţii. Spre deosebire de 
paragraful anterior, citirea unui ceas nu are aici nici măcar acoperirea intuitivă a 
translaţiei (limbile unui ceas se mișcă!). Paragraful anterior are rolul unui prim 
termen „abstract-intuitiv”, dacă putem nuanţa aşa, al unei comparații care ajută la o 
mai bună înţelegere a celui de-al doilea termen „abstract-neintuitiv” al comparaţiei, 
termen care în principal este avut în vedere în analiza de faţă. În definiţie se face o 
distincție precisă între timpul t şi axa reală a timpului R. Să explicităm această 
distincţie. Distincția între timp şi axa reală a timpului apare foarte clar: timpul este o 
aplicaţie (funcţie) liniară care asociază, pune în corespondență, un eveniment spaţio- 
temporal cu un punct de pe axa reală R numită în acest caz axa reală a timpului. 
Convenim să numim punctele axei reale a timpului „momente”. Se înțelege că 
timpul nu se confundă cu momentele sale. Întrucât momentele sunt numere reale 
proprietăți ale numerelor reale sunt asociate cu timpul. 

În continuare, structura topologică a mulţimii numerelor reale nu interesea- 
ză. Evident că timpul nu se confundă cu evenimentele cărora le asociază momente. 
Timpul cu alte cuvinte este asocierea unui eveniment cu „ceva măsurabil”, cu „o 
cantitate”, matematic cu un număr (reprezentând, mecanic vorbind, indicaţia unui 
aparat de măsură: ceasul). Altfel spus, în definiţia timpului este inclusă prezenţa unui 
ceas (codomeniul R). Să dezvoltăm puţin din punct de vedere mecanic aceste consi- 
deraţii. Corespondenţa funcţională permite ca un eveniment fizic să aibă asociată o 
proprietate măsurabilă în mod univoc, adică prin intermediul unui instrument de 
măsură. Subliniem încă o dată că „ceasul” în mecanică este mai mult decât mulţimea 
matematică R. Localizarea temporală mecanică este un număr real însoțit de o 
unitate fizică de măsură. Timpul este astfel o mărime fizică. Pentru importanța 


! În treacăt fie spus, chiar dacă un ceas are în general o formă fizică rotundă iar limbile ca 
obiecte fizice descriu o mişcare de rotaţie, ceea ce se citeşte pe ceas este o translație; în acest 
sens clepsidrele acordă mai bine „imaginea” fizică cu ”semnificaţia” fizică. 


340 


Hermeneutica Bibliothecaria — Antologie Philobiblon - Volumul V 


directă a subiectului acestei analize dăm următoarea caracterizare după A. Einstein: 
„Prin timpul unui fenomen se va înţelege indicaţia de timp (poziţia limbii acelui 
ceasornic care se află în imediata apropiere în spaţiu) a fenomenului. În felul acesta 
oricărui eveniment i se va pune în corespondență o valoare temporală, care poate fi 
în principiu observată.” Pentru a putea vorbi însă de timpul unui fenomen trebuie 
definită o unitate de măsură, implicit o „durată”. 

De dragul rigurozităţii epistemologice facem în acest punct al analizei o 
distincţie. Spunem că R este un ceas matematic şi nu un ceas fizic. De dragul clarită- 
ţii epistemologice lăsăm această distincție neexplicitată pe aproape tot parcursul 
expunerii. Căci, scopul particular al acestei analize, dincolo de relaţia limbajelor 
matematic/filosofic (ontologic-epistemologic)/mecanic (ştiinţific) este de a defini 
„structura formală” (aici în sens algebric) a duratei. Se va observa că în definirea 
propriu-zisă a duratei sunt necesare presupoziţii complementare structurii formale. 

Reluăm analiza formalismului matematic. Întrucât timpul este o funcţie, 
citirea ceasului asociază unui eveniment un moment şi numai unul. În acest fel un 
eveniment nu are „durată” în sensul obişnuit al termenului! Să analizăm în 
continuare absenţa ceasului. În interpretarea mecanică a formalismului matematic 
introdus mai sus, în absenţa ceasului nu avem timp! 

Introducem acum şi discutăm conceptul de simultaneitate? Pentru clarita- 
tea epistemologică a analizei prezentăm câteva complemente necesare de algebră. 
Pentru simplitate, definim nucleul unei aplicaţii (funcții) de o variabilă. 

Fie f:4A—B o funcţie. Relaţia între elementele lui A, care are graficul 
notat cu ker f şi definit prin ker f = ((x,,x>)e Ax A| f(x. )= f(x, se numeşte 
nucleul lui f? 

Pornind de la această definiție algebrică construim noţiunea de 
simultaneitate-algebrică în cazul de față. Rescriem pentru mai multă sugestivitate 
f:E— R unde elementele ee E convenim să le numim evenimente-algebrice iar 


codomeniul R ceas-algebric. Atunci, pentru două evenimente, nucleul funcției f este 
definiția simultaneităţii algebrice a acestora.” Simultaneitatea algebrică ca referință 


! Albert Einstein, „$ 8. Noţiunea de timp în fizică” în Teoria relativității pe înțelesul tuturor, 
Trad. Ilie Pârvu (Bucureşti: Humanitas, 1996), 309. 

? Definiţia algebrică a simultaneităţii este abstractă. Simultaneitatea în fizică cere alte 
exigențe: „[...] toate enunţurile fizice în care conceptul de simultan joacă vreun rol. 
Conceptul există pentru fizician numai atunci când se dă posibilitatea de a determina în 
cazurile concrete dacă el corespunde sau nu. Este aşadar nevoie de o asemenea definiție a 
simultancității care să ne ofere metoda de a decide experimental dacă [...] (două evenimente 
n.n.) au fost simultane sau nu. Atâta vreme cât o asemenea exigență nu este îndeplinită, ca 
fizician (lucrul e valabil şi pentru un nefizician) mă înşel atunci când cred că voi putea da 
vreun sens simultaneităţii.” — Ibid., p.308. 

? Purdea şi Pop, „Cap. I. Relaţii” în Algebră, 22. 

* Sugestiv, pentru n evenimente simultane : 


poeme eertse) = re) = ed) 


de n-ori 

formală pentru analiza simultaneității temporale este o discuţie în sine, cu atât mai 
mult cu cât simultaneitatea algebrică defineşte o relaţie de echivalență şi implicit 
clase de echivalență şi o mulţime cât, dar nu va fi abordată aici decât în măsura în 
care este strict utilă analizei de faţă.! Pentru evenimentele simultane se poate defini 
un „spațiu al evenimentelor simultane” care poate fi considerat un spaţiu autonom. 
Este, de fapt, ceea ce în mod obişnuit în mecanică se înțelege prin „spaţiu 
independent de timp”. 

S-a afirmat mai sus că în interpretarea mecanică a formalismului matematic 
în absenţa ceasului nu avem timp. Prelungim această afirmaţie cu câteva observaţii 
importante. Fizica în general, mecanica în particular, descrie fenomenele fizice 
folosindu-se de mărimi fizice. O mărime fizică are asociată o unitate de măsură care 
presupune implicit o operaţie de măsurare. În acest fel au sens fizic (mecanic) doar 
aplicaţiile între mulţimi R” (n = 1,4). În continuare vom discuta posibile interpretări 
epistemologice şi posibile angajamente ontologice ale câtorva aplicaţii în care nu 
peste tot sunt mulţimi R". 

Să considerăm următoarea aplicaţie: 

l : A >R 

Ce semnificație ar putea avea această funcție? Aşa scrisă, nici una. Orice 
interpretare ar fi speculație pur metafizică, ceva extrem de general de felul: „Există 
timp.” etc. Vom construi în prealabil aplicația: 

rf: 4? >R’ 
care înseamnă „reprezentarea unui punct de univers ca eveniment fizic (reprezentare 
fizică)”. Vom folosi acum definiția timpului 7: Rf — R şi de abia acum definim 
aplicația 4, : 
lL: >R,  Ll=4(r). 

Astfel /, ajunge să aibă semnificație: reprezintă localizarea temporală a 
unui eveniment din universul Af. Subliniem că: un eveniment are o localizare 
temporală „instantanee” (un moment asociat) şi numai una. 


! Pentru o definire formală, fie X şi Y mulţimi şi fie f o funcţie de la X la Y. Elementele 
x, şi x, din X sunt echivalente dacă f(x, ) şi f(x») sunt egale, altfel spus dacă sunt 
unul şi acelaşi element din Y. Nucleul lui f poate defini astfel o relaţie de echivalență. 
Nucleul, în sens de relaţie de echivalență, îl notăm simbolic: "=/' şi îl definim algebric: 
(x = p y) (f(x)= f(y)). Ca orice relație de echivalență, determină clase de echivalență 


şi o mulțime cât: i res) a ex}. Mulțimea cât X/=; se numeşte 


coimaginea funcției f, notată "coim f". Coimaginea este izomorfă (în sensul bijecției din 
teoria mulțimilor) cu im f; mai precis, clasa de echivalență a lui x in X (care este un 
element al mulțimii cât coim f) corespunde la f (x) în Y (care este un element al 
mulțimii im fj. Ca orice relație binară, nucleul unei funcții poate fi considerat ca o 
submulțime a produsului cartezian X x X. În acest fel, nucleul poate fi scris „ker f’ şi 
poate fi definit simbolic astfel: ker f = Íx, x!) sfă (x) Sfi (0). 

La fel construită 
1: 4%—R 


aplicaţia /, reprezintă localizarea spaţială a unui eveniment din universul 4“. Să 
precizăm şi pentru localizarea spaţială ce am menţionat pentru localizarea tempo- 
rală: fiind vorba de o funcţie, un eveniment nu are „întindere”! Să observăm că 
localizările temporale şi spaţiale ale evenimentelor de univers necesită „puncte 
origine” doar în codomeniul funcţiilor, pe care convenim să le numim „spaţii de 
localizare”. Am convenit să spunem că prin scrierea R = R? X R spaţiul R este 
„separabil intuitiv”. Vom face, în acest punct, o convenţie suplimentară. 

Din definițiile localizărilor spaţiale şi temporale şi din scrierea R = R? X R 
vom conveni să considerăm un eveniment (în particular un eveniment fizic) complet 
localizat spaţio-temporal. Considerăm că orice eveniment din Universul 44 este 
localizat doar spaţial şi temporal, dar este localizat şi spațial şi temporal! Necesita- 
tea unei duble localizări este esenţială! În plus există presupoziţia că localizările 
temporale şi spațiale sunt reciproc independente (dar asociabile în localizarea spaţio- 
temporală a unui eveniment). 

Totodată să observăm că despre evenimentele de univers nu putem vorbi 
„nemijlocit”, ci doar „mediat”, prin intermediul evenimentelor fizice. Astfel, un 


element de univers e e Af este localizat la momentul 1, etc. numai dacă îi poate fi 
asociat un eveniment fizic: e —> f(e)e R”. Să interpretăm în continuare formalismul 


matematic aşa cum este dat: rr: Af > Rf este matematic o funcţie ceea ce înseamnă 
că unui eveniment îi corespunde un eveniment fizic şi numai unul. Această cerință 
matematică este foarte importantă pentru ştiinţă şi ea conduce la interpretări episte- 
molgice consistente. În studiul de față ne limităm doar la analiza legată de timp. În 
continuare va fi introdusă algebric „proiecția temporală” sau „structura formală a 
duratei”. 

Funcţia l, : Af > R înseamnă că pentru un eveniment avem o localizare 
temporală şi numai una (evident că şi pentru un eveniment fizic: 7: Rf — R). Acest 
lucru este ceva familiar şi îl precizăm mai sugestiv în raport cu spaţiul.” În mecanica 
clasică un corp ocupă, la un moment dat, un loc în spaţiu şi nu este în două locuri 
diferite: şi aici şi mai încolo.” Aşa cum s-a văzut, două evenimente diferite pot fi însă 


1 Nu argumentăm în acest articol, deși este foarte interesant şi important, că reducerea la o 
singură localizare face imposibilă mecanica clasică aşa cum este construită. (Avem un set de 
argumente în acest sens, dar faptul că nu le prezentăm aici reduce această notă de subsol doar 
la o simplă afirmaţie.) 

? Am folosit cuvântul corp care, intuitiv (sau kantian metafizic) are întindere de care facem 
abstracţie aici, localizările temporale şi spaţiale ale evenimentelor sunt punctuale ; „durata” 
şi „întinderea” trebuie construite. 

* Vrem să subliniem că analiza epistemologică cu referire la mecanica clasică nu trimite în 
nici un fel la o analiză explicită a unor chestiuni similare din mecanica cuantică. Menţionăm 
doar că, principial, din majoritatea punctelor de vedere lucrurile stau la fel în mecanica 
cuantică atâta vreme cât operăm matematic cu funcții. 

simultane. Urmează acum un aspect oarecum mai dificil de prezentat şi interpretat. 
Apelând însă la rezultate matematice (pe care nu le analizăm în detaliile lor matema- 
tice) şi la un suport intuitiv care îşi are acoperire în experiența noastră cotidiană şi în 
cea ştiinţifică vom aduce, sperăm, suficientă claritate problemei. 

Fie un eveniment e care are asociată localizarea temporală /,(e)=r,. 


Matematic această reprezentare rămâne imuabilă: „e rămâne e” la „acelaşi 1, care 
rămâne 4”. Experiența noastră fizică însă ne face să spunem uneori că localizăm un 
eveniment e la momentul 1 şi acelaşi eveniment e la momentul h, t; + t, . Rămâ- 


nând consecvenţi cu semnificația matematică a funcției şi acceptând că mulțimea R 
este matematic continuă vom da un schelet formal, o structură, „duratei” (de timp). 
Fie deci: /,(e)=,,1,(e)=.....1,(e)=1, . Desigur, „scrierea globală”: „funcția l, : 4* 
> R şi L(e)=t,l(e)=tz,.. l, (e)=t,” reprezintă în acest fel o inconsecvență 
matematică! Să precizăm un aspect important. Dacă, în particular, localizarea numai 
temporală /,(e)= 1, sau numai spaţială /,(e)= s, pot conduce, în sensul de mai sus, 


la inconsecvenţe matematice, dubla localizare /,,(e)=(s,,1,) permite distincţii 


formale (şi implicit ontologice şi epistemologice) relevante prin consecințele lor. În 
primul rând, aspect formal-matematic semnificativ, dispar inconsecvenţele 
semnalate mai sus. În continuare nu vom mai explicita toate detaliile de tip 
eveniment—eveniment fizic etc., ci vom scrie doar simbolurile şi interpretările lor 
strict necesare pentru analiză. 

Fie deci: 1,:4%—RxR, 1„(e)=(s;,1;), cu interpretarea: „Un eveni- 
ment de Univers este localizat dacă şi numai dacă este localizat spaţio-temporal.” S- 
a văzut că despre localizarea unui eveniment nu vorbim decât prin medierea unui 
eveniment fizic. Similar, despre localizările particulare temporale sau spaţiale, 
dincolo de stricta definire a lor, nu vom vorbi decât prin medierea dublei localizări 
spaţio-temporale. Numai aceasta face posibilă ştiinţa (aici mecanica clasică). 

Analiza care urmează poate fi particularizată desigur pe evenimente fizice 
dar, fără a pierde din rigurozitate este, la nivelul abstract la care va fi prezentată, mai 
sugestivă cu referire la evenimente. Avem toate definițiile şi construcțiile de mai sus. 
În acest context, ceea ce vrem să facem este să „salvăm descrierea matematică în 
limbaj de funcţii (să nu renunțăm la funcţii, altfel spus)”. Direcţia de soluționare pe 
care o propunem este în sens algebric (sugerată de algebră). Se presupun familiare 
noțiunile algebrice: relație de echivalență, clasă de echivalență, mulțime cât (factor), 
reprezentant al unei clase de echivalență, proiecție canonică p astfel încât nu se 
insistă asupra lor. Afirmațiile pe care le vom face pot fi formalizate şi susținute 
algebric. Ele sunt însă suficient de evidente astfel încât renunțăm la încărcarea 
analizei cu o susținere formală complementară.” Pentru sugestivitate şi claritate vom 
face o analogie intuitivă.” 


! Continuitatea matematică nu joacă nici un rol în consideraţiile care urmează, ea este doar 
expresia formală a unui conținut intuitiv presupus. 
? În tratarea translaţiei ca relaţie a fost dat un exemplu simplu de formalizare algebrică. 


x» 


* „Analogia intuitivă” nu se substituie desigur descrierii matematice. 

Fie, în acest sens, foarte succint prezentată, referința formal-algebrică a 
analogiei: mulțimea numerelor raţionale Q şi, respectiv, mulțimea fracțiilor 


” mnez. Algebric, o relație de echivalență este o relaţie între elementele unei 
n 

mulțimi şi determină clase de echivalență. O anumită relație de echivalență 
determină anumite clase de echivalență. Relaţia de egalitate este o „relaţie 
algebrică” de echivalență.” În raport cu această relație de echivalență, de exemplu, 
2 . 10 eaa LIR am 40) i Ă ; Š 
= ŞI E respectiv = ŞI T fac parte din aceleaşi clase de echivalență 


2 4 ş 
C = E ie ec 20 respectiv C3 = E i 

3 6 9 12 z 5 10 15 
Construim acum analogia epistemologică, dezvoltând, pe de o parte, 
aspectele matematice, pe de altă parte, o interpretare a acestora. Reluăm scrierea 
anterioară „funcția l, : Af > R şi l, (e)=1,,1,(e)=1,.....1,(e)=z,” care, aşa cum s-a 


3 


observat, a condus la o inconsecvenţă matematică. Facem următoarea convenţie de 
scriere (de limbaj): evenimentul ee 4, pe care îl localizăm la momentul £,; eR îl 


vom nota e(t; ). Subliniem că aceasta este doar o rescriere care nu rezolvă nimic din 


dificultăţile problemei. „Funcţia” nu este salvată. 

Fie mulțimea evenimentelor 4%. Există o bază intuitiv-empirică pentru 
următoarea afirmaţie, care formal poate fi făcută şi fără o legitimare empirică: un 
eveniment e poate fi localizat temporal diferit. Astfel e(r,)e 4* şi elt )e A? pot 


reprezenta unul şi acelaşi eveniment localizat temporal în două momente diferite. 
Pentru ceea ce ne-am propus e nevoie de mai mult decât o localizare. S-a considerat 
mai sus că un eveniment (un eveniment fizic) este complet localizat spaţio-temporal. 
Vom scrie aceasta simplu: e(s;,t;) (e(s;,t;)e 4%). 

Înainte de a continua, să trecem în revistă câteva aspecte filosofice legate de 
anumite presupoziţii ontologice şi consecinţele lor epistemologice. Prima presupo- 
ziţie: există evenimente de univers care sunt localizabile spaţio-temporal (chiar dacă 
nu se explicitează localizările spaţiale şi temporale ale evenimentului). Aceasta 
permite formalizarea prin funcții de localizare spațio-temporală a evenimentelor. 
Pentru ca să nu încărcăm formal expunerea (cu restricţii de funcţii etc.), vom 
presupune în plus, că toate evenimentele din universul 44 sunt localizabile temporal 


' Un exemplu intuitiv: „asemănarea triunghiurilor”, ca relaţie de echivalență, determină 
anumite clase de echivalență în mulţimea triunghiurilor în timp ce „egalitatea ariilor”, ca 
relație de echivalență, determină alte clase de echivalență în aceeaşi mulțime. „Structurarea” 
mulțimii triunghiurilor în raport cu asemănarea sau cu egalitatea ariilor este diferită. 

? O prezentare algebrică a relaţiilor şi claselor de echivalență se găseşte în: Purdea şi Pop, 
„Cap. I., $1.8. Relaţii de echivalență şi partiţii” în Algebră, 43-48. 

* Pentru simplitatea expunerii şi pentru economie de scriere am redus m,neZla 


* 
m,neZ. 

(evident şi spaţial). Desigur, filosofic vorbind, mai ales metafizic, este o presupoziţie 
extrem de restrictivă. Dar, ţinând cont că analiza vizează timpul în mecanica clasică, 
presupoziţia este acceptabilă. A doua presupoziţie: toate evenimentele localizabile 
spaţio-temporal sunt în universul 44. A treia presupoziţie: orice localizare spaţio- 
temporală este posibilă. Altfel spus pentru cea de-a treia presupoziție: oricărei 
localizări spaţiale îi poate fi asociată orice localizare temporală şi reciproc. Vom 
exprima formal ultimele două presupoziţii astfel: fie Z o mulțime de indici şi 
vi, je Lels;t;)e 4%. 

Menţionăm că analiza de faţă este diferită de analiza bazată pe presupoziția 
ontologică că în orice moment, la orice citire de ceas există, cel puţin în principiu, 
un eveniment de univers care să poată fi asociat ceasului (instrumentului de măsură). 
O formulăm astfel: ori de câte ori ne uităm la un ceas, ti, există un eveniment, e;, în 
univers care poate fi localizat 7, (e;)=t;. Această presupoziţie legitimează construc- 


ţia (definiţia) unei astfel de funcţii: ce R — 4%, c, (t,)=e; pe care convenim să o 


numim „funcția ceas-eveniment”; această funcţie este expresia matematică a presupo- 
ziţiei ontologice. „Funcția ceas-eveniment” nu este inversa funcției /,. O astfel de 


presupoziţie este în spatele familiarei dependențe temporale sugestiv formulate prin 
dependenţa de parametrul £: e(t). Chiar şi în această abordare, dependența de timp a 


unor evenimente nu înseamnă mai mult decât o dependență descriptivă adică o 
simplă asociere cu numerele unui ceas (o localizare temporală). Explicitând la nivel 
de limbaj curent, „curgerea timpului” (care în abordarea propusă va fi înțeleasă ca 
„durată”), nu afectează cu nimic evenimentul fizic. Ştiinţific vorbind, caracterizarea 
fizică a unui eveniment la un moment dat se datorează unor factori diferiți de ceea 
ce, într-un fel sau altul, numim timp. 

Analiza propusă aici este o altfel de abordare. Continuăm cu această 
abordare şi cu consecinţe ale presupoziţiei că toate evenimentele sunt localizabile 
spaţio-temporal. Această presupoziţie ontologică şi cerința localizării spațio- 
temporale ca relaţie descriptivă funcţională e(s,,t;) conduce la o cerința formală pe 
care am interpreta-o ca şi consecință epistemologică. Pentru simplitate comentăm un 
exemplu particular: evenimentele e(s,,1,), e(s;,12), e(s2,t) sunt toate diferite între 


ele. Consecința epistemologică este următoarea: operaţia de măsurare (măsurătorile 
fizice, de exemplu) diferenţiază evenimentele între ele! Există însă o „tensiune 
filosofică” aici. Din experienţa cotidiană şi din cea ştiinţifică afirmăm în mod 
natural, fără să fim exagerat de heraclitieni, că anumite evenimente nu se schimbă 
totuşi în timp, cel puţin pentru un timp. Există astfel acceptarea tacită, la nivel ontic, 
a unei poziții parmenidiene parțiale. Poate fi „salvată” ontic o astfel de poziție? 
Analiza algebrică care urmează şi interpretarea rezultatelor ei permit o salvare 
concomitentă atât a cerinţei ontice menţionate cât şi a descrierii formale prin funcții. 


Ceea ce interesează însă sunt consecinţele interpretative asupra timpului. 


! Nu discutăm natura mulțimii de indici Z. Nu se pierde prin aceasta din rigurozitatea analizei. 


346 


Hermeneutica Bibliothecaria — Antologie Philobiblon - Volumul V 


Fie localizarea spaţio-temporală ls’ Asociat acestei localizări, 
construim următoarea relaţie „~” între evenimente localizate (doar) temporal: 
elt;)~ elt; )e (sitiJalsit;) 


unde (s; ti) sus ;) înseamnă: evenimentele distincte localizate spațio-temporal 


ETE 
els;,t;) şi els;, t ;) considerate împreună. Cu câte două evenimente astfel localizate 
se construieşte prin definiție relația de mai sus „~”. Semnul „A (şi)” este simbolul 
unei relații speciale de „considerare împreună” Observaţie: O posibilă bază de 
construcție (s;,t;)=(s;,t;) considerată strict algebric ca şi egalitate între două 


î»ti ij 

perechi ordonate ale produsului cartezian menţionat, conduce în mod direct la: 
(s;,t;)= (s pt; )> t; =t į, rezultat care nu prezintă interes epistemologic aici. Înainte 
de a continua analiza algebrică să explicităm sensul relației elt;)~ ele ;). Orice 
eveniment localizat temporal este, conform presupoziţiei ontologice, localizat şi 
spaţial. În consecință, elt,) este localizat spațial şi, pentru simplitate, notăm e(s;,£; ) 
dubla localizare. Conform celei de a doua şi a treia presupoziții, există în Af 
evenimentul els;,t SIA 

Dăm în continuare următoarea analogie care este pur sugestivă şi permite o 


exprimare în limbaj natural, cu un oarecare suport intuitiv: - 3A > Zoa altfel 


3 . 6 $ : ot i dă 3 . i zu 
spus z ŞI T sunt într-o relație „~” (aici de egalitate-echivalență a fracțiilor) pentru 


că este posibilă o simplificare.” S-a văzut că 3 şi NA fac parte din aceeaşi clasă de 
E 
Iele 


mulțime formată din mai multe elemente. Atunci, elementele sale sunt distincte între 


echivalență: C3 -{ y Dar, o clasă de echivalență este considerată o 


PE i 3.6 cada AA 
ele, sunt diferite, astfel că şi elementele = şi T sunt, ca elemente, diferite în C3. 
5 


1 Nu mai explicităm scrierile formale asociate, ci ne concentrăm pe aspectele principale 
urmărite în analiză. 

? Această relaţie specială de „a fi împreună (A )” poate fi supra-formalizată astfel: 1. 
anboa,beă;2. anbacoa,b,ce X. Nu mai dezvoltăm formal aceste chestiuni. 
Sensul relației „A “este dat de 1. şi 2. El are şi suport intuitiv. 

* Pentru o tratare strict algebrică generală a fracţiilor trimitem la: Purdea şi Pop, „Cap. IV. 
Semigrupuri şi inele de fracţii” în Algebră, 169-180. În analogia de față am redus 
generalitatea algebrică fără să „reducem” însă corectitudinea matematică. De asemenea, 
interpretarea formalismului matematic este orientată epistemologic fără însă ca interpretarea 
dată să intre în „conflict” cu o interpretare algebrică. 

7 = A fe 3 6 5 $ Eat suzi ă 
Ce înseamnă atunci scrierea F = a ? Semnul ,„=” nu este o egalitate propriu-zisă în 


sensul de „identitate”. El trimite la altceva aici: la toate elementele unei clase de 
echivalență care au aceeaşi valoare numerică de număr „ rațional”. În acest sens 
aspectul „rațional”-cantitativ se păstrează şi lectura devine unică în reprezentarea 
zecimală: „numărul raţional 0,6” pentru oricare din reprezentanţii clasei de 


echivalență C, , de exemplu. 
5 

Să continuăm cu observaţia că toate fracțiile unei clase de echivalență 
reprezintă unul şi acelaşi „obiect matematic”: un anumit număr rațional q (pentru 
care putem da o reprezentare unică sub formă zecimală). În cazul de față, mai mult, 
oricare obiect-număr raţional are o clasă de fracții care îl reprezintă. În această 

i ; . 3 6 3 6 
accepțiune, se poate scrie deci: > = — & >~ —. 
5 10 5 10 

-Să reluăm, sugestiv, analogia. S-a văzut că semnul „A (şi)” este simbolul 
unei relații generale de „considerare împreună” a două evenimente cu anumite 
similarități în localizarea spațio-temporală. Aceasta va trimite la elementele unei clase 
de echivalență care au aceeaşi valoare ontică de „eveniment ontic determinat”. În 
acest sens aspectul „ontic”-referențial se păstrează şi lectura devine unică în 
reprezentarea ontică: „evenimentul ontic determinat e” care este acelaşi pentru oricare 
din reprezentanții unei clase de echivalență care va fi introdusă în continuare. Pentru 
mai multă claritate ideea este următoarea. Localizarea spațio-temporală (operația de 
măsurare) introduce diferența epistemică între evenimente: două evenimente sunt 
considerate diferite dacă cel puţin una dintre localizări este diferită. Rezumăm discuţia 
numai la localizarea temporală (cu referire numai la localizarea spaţială). Introducem 
două definiţii. Prima: „Un eveniment este ontic determinat spaţial dacă i se asociază o 
localizare spaţială.” A doua: „Spunem despre două evenimente care au aceeaşi 
localizare spaţială că au aceeaşi valoare ontică de eveniment ontic determinat spaţial”. 
Cu aceste definiţii semnul „A ” din (s;,t;)a (s;,t;) are semnificaţia bine precizată. 
Prin analogie cu Tan <> 
5 10 5 
prin analogie, spunem că e(t; ) şi elt ;) sunt într-o relaţie „~” pentru că putem „simpli- 


6. 
“To introducem: dr; )-el;)o (sisti)alsit;). Tot 


fica” spațiul în dubla localizare, „simplifica? în sensul că fiind aceeaşi localizare 
spațială putem face abstracție de ea şi să ne „limităm” doar la localizarea temporală. 
Pentru a da mai multă claritate limbajului şi un plus de suport analogiei în felul în care 
vorbim, dezvoltăm cele spuse prin introducerea unei distincții suplimentare. 

Spunem despre două evenimente că sunt complet distincte epistemologic şi 
ontic dacă diferă atât localizările lor spaţiale cât şi cele temporale. Dacă localizările 
spaţiale sunt aceleaşi şi ceea ce interesează în mod direct şi prin consecințe sunt 
localizările temporale, facem o simplificare de localizare în sensul în care renunțăm 
la localizarea spaţială (aceeaşi pentru toate evenimentele considerate) pe care o 
presupunem doar implicit, şi vorbim doar de evenimente localizate temporal e(t; ). 


Analogia a fost doar atât: un mod sugestiv de a vorbi despre o abstracţie. 

Relaţia „~” definită mai sus este: 
a) relaţie reflexivă: (s;,t; A (s;,t;) © elt; )~ elt, ). 


b) relație tranzitivă: (st; )A (s pt; ) şi 


(st; A (ss) > (sirti) lsti), ceea ce, conform definiției 
relației, revine la a scrie: elt; )~ ele ;) şi elr.)-e(r,) > 


sd sole) l 


c) relație simetrică: — (s;,t;)= (s:t; )=> (s; t;)=(s;t;), adică 


elti) ~elt,) => elt, )- eļlt,) = a 


S-a arătat astfel că relația este o relație algebrică de echivalență. Fie, prin 
analogie, mulțimea evenimentelor A4 şi, respectiv, mulțimea evenimentelor locali- 
zate doar temporal. Algebric, o relație de echivalență este o relație între elementele 
unei mulțimi şi determină clase de echivalență. Relația „~” introdusă este o „relație 
algebrică” de echivalență între evenimente localizate temporal în mulțimea univers 


4”. În raport cu această relație de echivalență elr,)- elt j Je (st; )A (s pj | elt,) şi 


elt x fac parte din aceeaşi clasă de echivalență respectiv Cel) = fe; ) di, ) i k 


Ele sunt evenimente epistemic diferite ca localizare temporală dar cu aceeaşi valoare 
ontică de „eveniment ontic determinat spațial”. 

Să precizăm că oricare element al unei clase de echivalență poate fi introdus 
convențional ca reprezentant al clasei respective de echivalență. Astfel, în notația de 


mai sus: Ca, F C ( „ Într-o astfel de clasă de echivalență oricare eveniment 
i ej t ) 


localizat temporal poate înlocui oricare alt eveniment al clasei de echivalență căreia 
îi aparține (poate fi un reprezentant al clasei de echivalență). Putem vorbi de o 


„Similaritate (identitate) ontică spaţială” în acest caz: de exemplu elt :) şi elt a] sunt 


evenimente identice ontic-spațial. 

Din punct de vedere ontologic evenimentele unei clase de echivalență pot fi 
considerate o formă de echivalență ontică parțială pentru a exprima existenţa unei 
anumite identități ontologice (ontice). Evenimentele unei clase de echivalență pot fi 
substituite unele prin altele, pot alterna într-un context epistemologic fără ca identi- 
tatea ontică de referinţă să fie afectată. A introduce o astfel de interpretare formalis- 
mului algebric nu este câtuşi de puţin de interes strict matematic. Necesitatea ei 
poate apărea însă din perspectiva unor investigații filosofice ale conceptelor, ale 
relaţiilor dintre ele, ale relațiilor limbajelor formale cu concepte ştiinţifice funda- 
mentale, în particular ale relaţiilor unui limbaj cu obiectele altui limbaj. Astfel, 
întrebări de felul: Ce fel de propoziții sunt ecuațiile fizicii-matematice? sau Cum 
descrie matematica lumea faptelor? sunt probleme filosofice. 


i Semnificația formală pentru , ^ ” este cea dată într-o notă de subsol anterioară. 

În această construcţie, fiind dată mulţimea-Univers 4% şi relația de 
echivalență ~ pe A“, clasa de echivalență a unui eveniment e(/,) din A“ este 


submulțimea tuturor evenimentelor din 4f care sunt echivalente cu e(f,): 
kle j JE 4%] le j = elt; ). Noţiunea de „clasă de echivalență” a fost utilă aici pentru a 


introduce noi mulţimi de evenimente, cu un anumit specific, selectate din mulțimea 


generală a evenimentelor Universului 4f. Acest procedeu poate fi interpretat ca un 
act de „selecţie-temporală”, prin relația de echivalență, a evenimentelor din 
mulţimea-Univers A€. 

Se va introduce în continuare noțiunea de „proiecţie temporală” pe care 
convenim să o numim şi „structură formală a duratei” în sensul algebric- 
epistemologic al analizei anterioare. Se va vedea din definiţia ei că proiecția 
temporală elimină intuiţia curgerii timpului. 

Fie mulțimea cât At / ~ a claselor de echivalență induse de relația de 


echivalență definită mai sus. O clasă de echivalență este reprezentată atunci, fără a 
mai introduce notații suplimentare, astfel: 


~ (elt) = tele, )e 4“ el) ~ el; ). 
Notaţia ~ (e(7;)) este folosită pentru a desemna că înțelegem clasa de 
echivalență a evenimentului e(z, )cu referire directă la relația de echivalență ~. Altfel 
spus: ~ clasă de echivalență a evenimentului e(t; ). 


.. . A 4 US 
Cu aceste notații, mulțimea cât A / ~ se reprezintă: 


4*|- = f (ele, ))| e(r,)e PA 

Pentru orice relaţie de echivalență se construieşte o funcție-proiecție 
canonică p de la mulţimea X la mulţimea cât X/~ , în felul următor: p(x)= (x). 
Această funcție este întotdeauna  surjectivă. Fie proiecția canonică: 
p:4*—>A*f~ , ple(r,))=(elr,). Scris sub formă de relație avem: 
(4 „4? j~ ; p). În acest fel, o clasă de echivalență a evenimentului localizat 
temporal elt,) este secțiunea relaţiei p în A“ / ~ după evenimentul el „)e At. 

Fie acum relația 

p,t =(44/~,R, P.t), cu P, c 44 /~xR. 
Pentru a nu încărca analiza cu dezvoltări formale relația va fi, oricum 


riguros, explicitată în cuvinte: se asociază fiecare clasă de echivalență cu fiecare din 
localizările temporale ale evenimentelor care îi aparțin. De exemplu, 


(elt; ), îi) at~ xR, CAE At xR etc. 
Suntem în măsură să definim acum „proiecția temporală”. „Proiecția 
temporală este secțiunea relaţiei p,„t după o clasă de echivalență.” Proiecţia 

temporală este o definiție matematică a „ceva” legat de timp în mecanica clasică. 
Dincolo de aspectul algebric, în interpretare epistemologică este vorba de „proiecția 
temporală a unui eveniment ontic determinat” sau „structura formală a duratei unui 
eveniment ontic determinat”. Să subliniem că ea este asociată explicit cu nişte 
măsurători (localizări) şi doar implicit cu un „eveniment ontic determinat” (spaţial 
doar, în acest context mecanic redus la limită în analiza de faţă). 

Proiecția temporală astfel definită este strict legată de un ceas şi atât! Este o 
mulțime de momente înregistrate, matematic este o submulțime a lui R. Durata însă 
nu este doar o submulțime matematică a lui R. Durata înseamnă că ne uităm la ceas. 
Putem pur şi simplu să ne uităm la ceas şi atât! Dar, între două citiri consecutive ale 
ceasului, oricât de precise ar fi aceasta, sunt momente de timp necitite despre care nu 
putem spune nimic. O primă presupunere este aceea că există evenimente cărora 
momentele le sunt asociabile. Durata unui eveniment este o presupunere „mai tare” 
în acest sens: că între două momente consecutive citite ale unui eveniment ontic 
determinat toate momentele sunt asociabile evenimentului respectiv. Este o 
presupunere! 

Să observăm că interesul acestei analize a lăsat de o parte aspectul matema- 
tic că orice submulțime cu cardinalul diferit de 1 a lui R este un interval şi toate 
consecințele (importante şi interesante dar neglijate aici) care decurg din el. În 
construcţia formal-algebrică care a fost propusă nu este deloc necesar ca proiecția 
temporală a unui eveniment ontic determinat dacă nu este un număr să fie un 
interval al lui R. Pentru ca să se vorbească de durată în sensul mecanicii clasice 
trebuie, alături de presupoziţia tare de mai sus, să se introducă o măsură a proiecției 
temporale sau, cu alte cuvinte, lungimea unui interval (de timp) dintre două locali- 
zări temporale (citiri de ceas) adică o origine a coordonatelor, un punct de referință 
privilegiat. Mai mult, o analiză consistentă epistemologic a uniformităţii timpului 
poate fi inițiată de-abia cu noțiunea mecanică de durată complet caracterizată. 

Noţiunea de funcţie a fost păstrată ori de câte ori a fost necesar dar a fost 
introdusă în analiză o noţiune ,, nouă”, secțiunea unei relații după o submulțime, care 
a evitat unele inconsecvenţe matematice şi a permis descrierea riguroasă algebric, şi 
implicit corectă epistemologic, a unei anumite clase de evenimente. Respectivei 
clase de evenimente i se poate asocia o interpretare: durata unui eveniment. Analiza 
de față a fost expunerea bazei algebric-epistemologice pentru posibila trecerea la o 
astfel de interpretare. 


Încheiere 

Această analiză epistemologică bazată pe rigoarea şi abstracţia din algebră a 
arătat, printre altele, câte presupoziții neexplicitate, de naturi diferite, sunt introduse, 
dacă putem sugestiv să ne exprimăm astfel, printr-o „presiune intuitivă subconştien- 
tă”. Mai simplu spus, intuiţia noastră umple automat golurile lăsate de o analiză 
teoretică parțială. 

În acest final putem spune ceva mai mult decât la începutul discuţiei: ceasul 
este o componentă intrinsecă a timpului; ceasul dă măsură timpului; ceasul înregis- 

trează proiecții temporale. Acum se înțelege ceva mai precis o parte din semnificația 
afirmației: ceasul măsoară timpul. Evenimentele nu depind de timp, ci doar se 
desfăşoară în timp. Prin „desfăşurarea în timp” nu înțelegem nimic altceva decât că, 
într-o primă analiză, evenimentele au o proiecţie temporală determinată prin citirea 
(localizarea) pe un ceas. 

Epistemolgic: Secţiunea unei relaţii după o clasă de echivalență este 
structura formală în sens algebric a duratei. Metaforic: Secţiunea unei relații după o 
clasă de echivalență este o metaforă a metaforei: este „albia” „curgerii timpului”. 

Rezumat: Într-o perspectivă foarte largă, dimensiunea temporală reprezintă unul 
dintre elementele esențiale în definirea genului science fiction şi în diferențierea 
acestuia de celelalte forme de literatură, în general. Pe parcursul acestui articol am 
urmărit felul în care, încă de la cele mai însemnate opere ale începutului său, genul 
science fiction urmăreşte evoluţia celor mai avansate teorii ale ştiinţelor şi, cu 
ajutorul imaginației sau fanteziei speculează ficțional sugestiile şi ipotezele propuse 
de către fizica teoretică, de către matematică sau de către cele mai noi ştiinţe, cum ar 
fi, nanotehnologia, de pildă. Felul în care viziunea asupra timpului a evoluat de la 
perioada clasică, newtoniană până în epoca contemporană, prin dezvoltarea unei noi 
percepții asupra timpului, va reflecta evoluţia genului science fiction, de la perioada 
sa de început şi până la constituirea unei noi direcţii în science fiction şi, anume, 
cyberpunk-ul. 


E-mail: ilis(bcucluj.ro 


Într-un fel sau altul, orice literatură, care ia realitatea drept pretext narativ 
pentru a elabora pe marginea setului ei de determinări ontologice sau metafizice 
strategii ficționale care să le anihileze, trădează în acest fel o caracteristică intrinsecă 
naturii umane, cea a nevoii de cunoaştere şi a limitărilor ce decurg din aceasta. 
Situată între feerie şi naraţiunea fantastică, pe de altă parte, literatura science fiction 
se diferențiază de acestea tocmai prin gradul la care se situează nevoia de explicaţie 
în raport cu această transcendere a limitărilor condiţiei umane. Dacă miraculosul 
feeric nu are nevoie de explicaţii, faptele miraculoase fiind luate drept ceea ce sunt, 
ca făcând parte dintr-o lume ce nu necesită o înţelegere rațională, condiţia sine qua 
non a fantasticului o reprezintă păstrarea cititorului în starea de „ezitare”,! fără să i se 
acorde prilejul de a opta pentru o explicaţie, de orice natură ar fi aceasta. Când 
această condiţie dispare, dispare şi fantasticul. 

Sarcina literaturii science fiction este mult mai dificilă. Chiar dacă acest tip de 
literatură se plăsmuieşte pe coordonata temporală a viitorului, fiind una dintre caracte- 
risticile de bază ale genului, atât autorii de science fiction cât şi consumatorii acestei 


! Tzvetan Todorov, Introducere în literatura fantastică (Bucureşti: Editura Univers, 1973), 49. 

literaturi nu pot face abstracție de faptul că aparțin unui timp fizic, istoric, şi, într-o 
măsură determinantă, se raportează cognitiv la o anumită paradigmă a cunoaşterii ce 
marchează timpul lor. Această provocare a imaginaţiei contribuie atât la scăderile cât 
şi la măreţia genului. Autorul de science fiction nu va putea niciodată să epuizeze şi să 
expliciteze toate proprietățile lumii reale ca fiind diferite față de ale lumii imaginare pe 
care o construieşte, dar va trebui, în permanenţă, să se raporteze la ele. Dincolo însă de 
instituirea unui metalimbaj al ştiinţei, practicat de science fiction, nu se poate face 
abstracție de faptul că acest gen face parte şi din zona ficționalului, chiar dacă o vreme 
a fost ţinut la frontierele normelor academice ale acestuia. Funcţionând în instanţe 
narative mai mult sau mai puțin flexibile, literatura science fiction îşi păstrează un 
punct de vedere privilegiat asupra viitorului omenirii, determinând, într-o oarecare 
măsură, şi viziunea despre univers a omului, prin impunerea unor concepte avansate 
din domeniul ştiinţific, prelucrate apoi în coduri narative. Care ar fi oare răspunsul la 
întrebarea, în cheie psihologizantă, având în vedere şi numele genului, science fiction, 
din ce direcție, dinspre ştiinţă sau dinspre literatură, s-a impus ca o necesitate apariţia 
acestui gen? 

Thomas S. Kuhn, într-o lucrare de gnoseologie devenită clasică, Structura 
revoluțiilor ştiinţifice, afirma că, în perioadele ei de criză, ştiinţa construieşte teorii 
speculative care, dacă se validează ulterior de experienţă, devin noile paradigme, 
înlocuindu-le pe cele vechi, în caz contrar, fiind abandonate.! Împrumută ştiinţa şi 
discursul science fiction din aceleaşi motive de criză, aşa cum procedează cu analiza 
filosofică, sau mai degrabă, putem avansa ipoteza unor perioade succesive de criză 
în zona literaturii, care, în timp, au făcut să apară, tocmai pe fondul acestor crize, 
genuri marginale, ca miraculosul, fantasticul, şi în secolul trecut science fiction-ul? 

Rezultat al unor crize repetate, declanşate în lanț de la începutul secolului al 
XIX-lea, ca o criză a raţiunii triumfătoare, dar şi a literaturii în încercarea ei de a 
depăşi limitele impuse de cunoaştere şi de irațional, apoi, pe parcursul perioadei 
moderne, manifestată ca o criză a ştiinţei de a propune un model de reprezentare a 
lumii, criză întâlnită şi în planul creaţiei literare şi, în fine, în perioada postmodernă 
ca o criză a tehnologiei de a proba experimental speculaţiile ştiinţifice, dincolo de 
simulările pe computer, criză prelungită în domeniul literar prin procesele de 
disoluție la care sunt supuse conceptele moderne despre artă, fenomenul science 
fiction se inserează tocmai în breşa produsă de aceste crize, trăgându-şi din ele seva. 

În teoria generală a relativității, elementele fizice — spaţiul, timpul, materia, 
energia, gravitația, energia — nu mai sunt concepute separat sau izolat, aşa cum le 
percepea mecanica newtoniană, ci într-o interdependență continuă, afectându-se 
reciproc. Această viziune asupra lumii, conturată, în primele decenii ale secolului al 
XX-lea, de mai multe discipline ale fizicii (mecanica cuantică, astronomia, cosmolo- 
gia), va avea o influență firească şi asupra felului în care gândirea umanistă îşi va 
reconfigura, în funcţie de această nouă ordine a cunoaşterii, concepția despre lume. 


' Thomas S. Kuhn, Structura revoluțiilor ştiinţifice (Bucureşti: Ed. Ştiinţifică şi Enciclopedică, 
1976), 133. 

La nivelul psihologiei se reflectă, de pildă, pornind de la cercetările lui 
Lacan, o modificare a felului de percepție a cauzelor care duc la rupturile de natură 
psihică, şi care nu vor mai fi puse pe seama unor implicaţii izolate, ci vor fi 
confirmate de un proces complex şi permanent al dinamicii eului. De asemenea, în 
filosofie, noţiunile absolute care făceau obiectul fizicii clasice îşi vor pierde caracte- 
rul absolutist transformându-se în noțiuni ale formelor reprezentării şi discursului 
(Michel Foucault). 

În practica şi teoria literară, confruntarea dintre o viziune poetică de tip 
mimetic şi una non-referenţială asupra lumii, face ca acest gen de modificări la nivel 
conceptual să aibă loc mult mai târziu decât în cazul altor discipline, şi se petrec abia 
atunci când se poate vorbi de trecerea, aşa cum constată Ihab Hassan, de la 
paradigma modernă la cea postmodernă. Modificările de percepţie a lumii au loc atât 
în modul de concepere a textului literar, văzut în vârsta postmodernă, ca un produs 
al unei culturii a indeterminării şi a imanenței,! cât şi la nivelul teoriei literare, care 
va declanşa interpretarea textului literar nu prin prisma unor adevăruri fundamentale, 
ci deconstruindu-l (vezi teoriile post-structuraliste). 

Dacă pentru practica ficțională, în genere, modul de concepere a lumii, 
corespunzând unei paradigme ştiinţifice comune, care se manifestă într-o anumită 
perioadă de timp, se reflectă, mai ales, în planul conceptual de elaborare a narațiunii, 
fără a avea însă consecințe importante în mecanismul evenimentelor, cu totul altfel 
vor sta lucrurile cu literatura science fiction. Având în vedere tocmai replica 
ficțională pe care acest gen marginal, situat la confluența dintre imaginarul ştiinţific 
şi imaginarul literar, o presupune în permanență la impunerea noilor teorii ştiinţifice 
şi la experimentarea inovaţiilor de natură tehnică, se poate urmări, de-a lungul 
timpului, interesul nemărginit din partea autorilor de science fiction pentru depăşirea 
oricăror bariere impuse de cunoaştere. La această încercare de transcendere a acestor 
bariere se poate raporta critic şi evoluţia genului. 

Urmărind modul în care spaţiul şi timpul au fost percepute de literatura 
science fiction, ca fiind esenţiale în elaborarea unor universuri posibile, şi, raportate 
la anumite aplicaţii practice ce decurg de aici (călătoria în timp şi spaţiu), se pot 
constata trei stadii de evoluţie, ce se sincronizează cu paradigma teoriilor ştiinţifice 
de la care s-au inspirat: 


1. etapa mecanică: spațiul şi timpul, ca puncte de referință absolute, 
mărimi fixe, existența unui observator absolut; 

2. etapa cuantică: spaţiul şi timpul sunt mărimi relative, dinamice, 
fiecare observator are propria măsură asupra timpului; 

3. etapa bio-electronică: spațiul şi timpul sunt mărimi virtuale, extensi- 
bile, cyborg. 


Etapa mecanică coincide pentru literatura science fiction cu perioada de 
început a genului, perioadă în care speculaţiile ştiinţifice pe tema spaţiului şi 


! Ihab Hassan, The Postmodern Turn. Essays in Postmodern Theory and Culture (Columbus: 
Ohio State University Press, 1987), 55-63. 

timpului se conturau în jurul temei călătoriei în timp şi spaţiu. Acest gen de 
călătorie presupune întotdeauna pe cineva care prin anumite artificii de inginerie 
temporală sau de inginerie biologică reuşeşte să sară peste barierele impuse condi- 
tiei umane de limitele spațio-temporale. Ceea ce este de remarcat, în aceste cazuri, 
este faptul că sensul timpului rămâne întotdeauna neschimbat, viziunea asupra 
spaţiului şi timpului este tot cea a mecanicii newtoniene, adică aceea a unei 
călătoria în timp se va face, fie spre un viitor mai mult sau mai puţin îndepărtat al 
omenirii, fie înspre trecut, în scopul reevaluării anumitor evenimente istorice. 
Opera care ilustrează cel mai bine, în maniera literaturii science fiction, acest 
model mecanicist asupra lumii, este cea a lui H.G. Wells. 

Apărut în 1895, romanul lui H.G. Wells, The Time Machine, nu este, aşa 
cum demonstrează cu o suită de argumente solide şi lon Hobana, deloc străin de 
efervescenţa ideilor ştiinţifice din domeniul fizicii care circulau în epocă şi care 
prefigurau revoluţia teoriei relativităţii. Ion Hobana consideră că Wells anticipa? prin 
acest roman al său chiar conceptul de relativitate. Într-adevăr, chiar la începutul 
romanului, Exploratorul timpului (Time Traveller), încercând să explice oaspeţilor 
săi principiul conform căruia este posibilă o călătorie în timp, introduce o a patra 
dimensiune, care se alătură celor trei, acceptate, ale spaţiului, dimensiunea timpului: 
„Există, în realitate, patru dimensiuni: trei pe care le numim cele trei planuri ale 
Spaţiului, şi o a patra — Timpul. Există, totuşi, şi tendinţa de a stabili o distincţie 
artificială între primele trei dimensiuni şi ultima, deoarece, din întâmplare, conştiinţa 
noastră se mişcă cu intermitență de-a lungul ultimei dimensiuni într-o singură 
direcţie, de la începutul până la sfârşitul vieţii.” 

În regim speculativ se poate într-adevăr afirma că H.G. Wells are viziunea 
relativităţii înainte ca aceasta să fi fost teoretizată ştiinţific de către Einstein şi 
prezentată în faţa Academiei din Berlin, în 8 februarie 1917, într-o conferință cu titlul, 
Kosmologische Betrachtungen zur allgemeine Relativitătstheorie, lucru, de altfel, 
deloc surprinzător având în vedere faptul că exista deja în literatura fantastică de 
sorginte romantică o adevărată tradiţie a deplasărilor în timp şi spaţiu, conform princi- 
piului relativizării acestora (un exemplu elocvent în prezintă şi viziunea eminesciană a 
spațiului şi a timpului în Sărmanul Dionis). 

Şi totuşi, acestei idei revoluţionare a relativităţii din plan speculativ, H.G. 
Wells îi caută confirmări experimentale care să se sprijine, în cele din urmă, tot pe 
autoritatea mecanicii cereşti, fapt care îl situează pe scriitorul britanic încă în 
perimetrul gândirii newtoniene. Maşina de călătorit prin timp, construită de către 
Explorator, funcționează după un mecanism simplu şi presupune doar o manetă care 
dă direcția timpului, apăsată înainte merge înspre viitor, iar înapoi ar aluneca înspre 


! Ion Hobana, Un englez neliniștit. H.G. Wells şi universul SF (Bucureşti: Ed. Fahrenheit, 
1996), 44-8. 

? Ibid., 47. 

3? H.G. Wells, Maşina Timpului. Războiul lumilor, trad. de Mihu Dragomir şi C. Vonghizaş, 
Bucureşti — Chişinău: Ed. David - Litera, 1997, p. 9. 

trecut. Alte detalii tehnice de funcţionare a acestei manete nu există, doar amănuntul 
conform căruia, pe direcția timpului aleasă, există o scală de mărime pe care 
cadranele înregistrează zilele, miile de zile, milioanele de zile şi miile de milioane.! 
Aceasta este o dovadă în plus a faptului că timpul are o direcţie unică, evolutivă; în 
acest roman al lui Wells direcţia aleasă de Explorator este viitorul. După un scurt 
popas într-un viitor îndepărtat al omenirii, în care trăsăturile rasei umane sunt mult 
estompate, călătoria se va continua până aproape de stingerea oricărei urme de viață 
pe Pământ, soarele pierzându-şi din energia şi puterea sa. Acest moment descris de 
Wells este încărcat de poeticitate, viziunea eschatologică asupra sfârşitului lumii, 
surprins în timpul unei eclipse, este exprimată într-o suită de imagini desprinse parcă 
din poetica romantică: „Întunericul creştea văzând cu ochii, un vânt rece a început să 
bată în rafale, dinspre răsărit, şi vârtejul de fulgi albi din aer s-a întețit. Din largul 
mării se auzeau clipociri şi clopote. În afară de aceste sunete lipsite de viaţă, lumea 
era tăcută. [...] Pe măsură ce întunericul devenea mai dens, fulgii învolburați erau 
tot mai abundenţi, dansându-mi prin fața ochilor: frigul din aer era tot mai intens. În 
cele din urmă, unul câte unul, repede, unul după altul, vârfurile albe ale dealurilor 
îndepărtate au dispărut în beznă. Briza s-a transformat într-un vânt ce vuia cu putere. 
Am văzut cum umbra neagră din centrul eclipsei înainta repede înspre mine. În clipa 
următoare nu se mai vedeau decât stelele palide. Restul nu era decât un întuneric de 
nepătruns. Cerul era absolut negru.” 

Cuprins de groaza şi răul de moarte Exploratorul coboară din maşină pentru 
a-şi trage suflul şi a putea rezista călătoriei de întoarcere, dar, înspăimântat pentru o 
clipă de ceea ce vede că se deplasa prin mare, îşi revine grabnic şi trage maneta în 
sens invers, înspre trecut. Ca într-un film, derulat cu viteză mare înapoi, Explora- 
torului îi trec pe dinainte toate evenimentele fizice înregistrate la scară planetară, 
succesiunea zilelor şi nopților, fluctuaţia fluxului şi refluxului, toate desfăşurate în 
sens invers, până la momentul zero, considerat, în valoare absolută, timpul de 
plecare. Intervalul absenței Exploratorului din lumea sa este măsurat de ceasornicul 
din laboratorul său, pe tot parcursul călătoriei sale singurul timp la care se raportează 
acesta este propriul său timp, timpul biologic, având ca şi cadru de referință existența 
sa proprie. 

Modificările de natură spaţială nu sunt nici ele spectaculoase, şi se înscriu 
firesc în viziunea construită de Wells asupra evoluției lumii vii; Exploratorul şi 
maşina sa nu părăsesc nici o clipă globul terestru. Personajul lui Wells nu se îndepăr- 
tează aşadar de limitele spațiului cunoscut, formele de relief şi caracteristicile supra- 
feței terestre sunt păstrate chiar şi în descrierea imaginii eschatologice a pământului. 
La un moment dat bogăția exuberantă a naturii este comparată cu valea Tamisei, 
familiară scriitorului. 

Dincolo însă de viziunea anticipativă asupra teoriei relativităţii, speculație 
care îndeplineşte în ficțiune rolul unui argument de natură secundară şi care face 
posibilă călătoria în viitor şi revenirea în timpul dat pentru a mărturisi despre soarta 


! Tbid, p. 94. 
? Thid., 98. 

omenirii, romanul lui H.G. Wells a fost văzut de către contemporani, dar şi de către 
istoricii literari ai genului, ca având un pronunțat caracter polemic, critic şi anti- 
utopic, fiind o expresie a propriei sale concepţii sociale asupra umanității. Călătorind 
mult în viitor, Exploratorul timpului se confruntă cu imaginea rasei umane divizate 
în două specii, Eloii şi Morlocii: cei dintâi, trăind la suprafață, sunt văzuţi sub trăsă- 
turile lipsite de vigoare ale omului, de statura unor copii firavi şi vorbind o limbă cu 
o sintaxă extrem de rudimentară; cei din urmă, ființe ale subteranei, adaptaţi la 
întuneric, nu ies la suprafață decât noaptea, pentru a vâna. Neavând pe nimeni în 
preajmă care să-i explice modul în care sunt organizate cele două societăţi ale urma- 
şilor din viitor ai omului, a fiinţelor pământene şi a celor sub-pământene, Explorato- 
rul timpului trage concluzii pripite, elaborând o teorie socială bazată pe raportul 
relațiilor de producție capitaliste din vremea sa, adică pe diferenţa socială şi econo- 
mică dintre cei ce deţin controlul capitalului şi cei care muncesc în folosul celor 
dintâi: „La început, pornind de la problemele propriei noastre epoci, mi s-a părut 
limpede ca lumina zilei că adâncimea treptată a diferenței dintre Capitalist şi 
Muncitor, actualmente doar temporară şi socială, era cheia întregii situaţii”.! În mod 
logic, în viziunea Exploratorului, E/oii erau specia privilegiată, în timp ce morlocii 
erau cei care le asigurau, prin munca lor subterană, traiul pe care-l duceau. Această 
viziune se va dovedi însă, în mod ironic, falsă, şi face, în acelaşi timp, demonstraţia 
maturității creatoare a unui scriitor capabil să desființeze anumite idei preconcepute 
ale scrierilor utopice. 

Cele două specii din viitorul îndepărtat al omenirii, Eloii şi Morlocii, nu sunt 
nicidecum rezultatul ciclului evolutiv al relaţiilor capitaliste de producție, ci dimpotri- 
vă, arată încă o dată maniera în care natura se reglează în evoluţia sa, după funcţio- 
narea unui raport biologic de echilibru între indivizii grupaţi în specii diferite. Şi H.G. 
Wells cunoştea foarte bine acest principiu elementar al evoluţiei vieții pe pământ, 
astfel că, spre sfârşitul călătoriei sale, în anul 802701, Exploratorul timpului înțelege 
adevărata semnificație a relaţiei dintre cele două specii semi-umane, lumea de la 
suprafață fiind de fapt o victimă a lumii sub-pământene, Eloii fiind vânaţi de către 
Morloci în cantităţile suficiente pentru hrană. 

Succesul dovedit de romanul lui H.G. Wells la vremea sa, dar şi rezistența 
probată în faţa timpului, fac din Maşina Timpului o piesă de certă valoare în pano- 
plia genului, reprezentând totodată şi punctul de pornire la care se raportează orice 
ficțiune speculativă având ca temă centrală călătoria în timp. Deşi prefigurează viziu- 
nea relativistă asupra universului, romanul lui Wells rămâne încă tributar în practică 
unei concepții de bază mecanice, care se raportează la un spaţiu şi un timp absolut, 
în funcţie de un observator unic şi de cadrul său de referință. 

Dacă în Maşina Timpului, Wells rezolvă problema călătoriei în timp cu 
ajutorul unei maşinării ale cărei explicaţii de funcţionare sunt trecute sub tăcere, în 
When the Sleeper wakes (1899), o mai veche temă a călătoriei în timp, somnul, este 
folosită ca artificiu de salt temporal. Prin suspendarea temporară a existenţei 
concrete şi a funcțiunilor biologice ale organismului, Graham, eroul lui Wells se 

trezeşte tot în Londra, oraşul său, dar peste două sute trei ani în viitor. Având trei 
precursori ai temei călătoriei în timp prin somnul cataleptic, pomeniţi de Wells în 
romanul său, este vorba de Washington Irving (Rip van Winkle, 1819), Edward 
Bellamy (Privind înapoi, 1888) şi William Morris (Veşti din Nicăieri, 1891), When 
the Sleeper wakes se detaşează de viziunea utopică a acestora, prefigurând un viitor 
hiper-industrializat, sumbru. Aici, accentul nu mai cade pe ideea călătoriei în timp, 
cât mai ales pe căutarea unor soluţii care ar putea smulge lumea de sub stăpânirea 
unei dictaturi monopoliste şi, apoi, după răsturnarea acesteia, de sub puterea unor 
forțe de tip fascist. Călătoria în timp e aici doar un pretext pentru Wells de a elabora, 
pornind de la concepțiile sale social-democrate şi umaniste, precum şi de la informa- 
tiile pe care le are la dispoziţie despre timpul său, o viziune ce anticipează viitorul 
industrializat al Angliei, în speță, al lumii occidentale. Privit astăzi, din perspectiva 
unui secol care a trecut deja de la apariția sa, romanul lui Wells, anticipa cel puţin 
două din fenomenele lumii moderne, chiar postmoderne: fascismul, prin dictatura lui 
Ostrog, şi puterea financiară a corporațiilor, prin Consiliul ce administrează, cu 
capitalul său uriaş, Pământul. 

Nici în When the Sleeper wakes, Wells nu se îndepărtează de aceeaşi viziu- 
ne de tip mecanicist asupra timpului şi spaţiului, traiectoria timpului îşi are un sens 
bine determinat, dinspre trecut spre viitor, ceasornicul călătorului în timp, Graham, 
este de natură biologică şi funcționează independent de trecerea timpului. Saltul 
temporal nu afectează evoluţia sa biologică interioară. La rândul său, nici natura 
spaţiului nu suferă modificări, ceea ce se schimbă firesc este arhitectura acestuia, 
fenomen datorat evoluţiei formelor şi structurii clădirilor care vor forma, în viziunea 
lui Wells, conglomeratul urban al Londrei viitorului. 

Inspirat din scrierile lui H.G. Wells, având ca temă călătoria în timp, Ray 
Cummings avea privilegiul rar de a fi publicat în volum, în 1922, la Londra şi, un an 
mai târziu, la New York, datorită succesului înregistrat de scrierea sa, The Girl in the 
Golden Atom, apărută mai întâi în foileton, în 1919, succes care avea să-l consacre 
ca unul dintre cei mai importanţi autori de science fiction, la vremea aceea, alături de 
Edgar Rice Burroughs. Din perspectiva temei călătoriei în timp, această scriere este 
interesantă mai ales pentru ţinta propusă, şi anume universul sub-atomic, ultramicros- 
copic. Schema şi structura narativă sunt oarecum identice cu Maşina timpului a lui 
Wells, scrierea lui Ray Cummings debutând cu o discuţie între prieteni, cărora 
Chimistul (este păstrată şi maniera scriitorului britanic de a da nume personajelor 
după îndeletnicirile lor, Omul Foarte Tânăr, Bancherul, Marele Om de Afaceri şi 
Doctorul) le explică posibilitatea unei călătorii în timp, cu ajutorul unei licori 
descoperite de el, chiar în interiorul unui atom din aurul inelului său. În acel univers 
microscopic, Chimistul descoperise o fată frumoasă, Lylda, pe care reuşise s-o 
viziteze şi căreia intenționa să-i mai facă o vizită, pe durata unei săptămâni terestre. 
Spre dezamăgirea prietenilor săi, la sfârşitul acelei săptămâni prevăzute, Chimistul 
nu se mai întoarce. 


! Ion Hobana, Un englez neliniștit. H.G. Wells şi universul SF, 124. 

Un asemenea final al acțiunii pretindea fireşte o continuare, continuare ce 
nu va întârzia să apară, astfel că, la începutul lui 1920, Ray Cummings publica tot în 
foileton, People of the Golden Atom. Sunt prezentate aici peripeţiile pe care cei trei 
prieteni ai Chimistului, în afara Bancherului rămas să vegheze inelul, le vor trăi în 
călătoria lor spre lumea microscopică. Ajunşi aici, vor fi informaţi de către Chimist 
că lumea aceasta, devenită şi a lui prin căsătoria sa cu Lylda, este ameninţată de o 
putere străină, barbară, pe care cei veniţi din lumea macroscopică sunt solicitaţi s-o 
apere. Finalul nu poate fi decât previzibil, lumea utopică în care se naturalizase 
Chimistul va fi salvată cu ajutorul prietenilor săi. 

Interesant în aceste două scrieri ale lui Ray Cummings, dincolo de schema 
narativă comparabilă cu Maşina timpului a lui H.G. Wells, este, mai ales, saltul într- 
o nouă dimensiune spaţială, presupusă, dincolo de experienţă, la nivelul atomului. În 
plan ştiinţific, debutul anilor '20 era şi perioada în care atenţia unei părţi importante 
a lumii ştiinţifice se îndreptase înspre universul cuantic, în încercările de a se verifica 
în ce măsură ipotezele teoriei relativității lui Einstein sunt compatibile cu rezultatele 
mecanicii cuantice. Scrierea lui Cummings era însă departe de ceea ce, în plan ştiinţi- 
fic, avea să se descopere, şase ani mai târziu, ca reprezentând o adevărată revoluţie 
în mecanica cuantică, şi anume principiul de incertitudine, formulat de Werner 
Heisenberg. Principiul incertitudinii presupune că la nivel cuantic, precizarea poziți- 
ei şi vitezei viitoare ale unei particule se poate face doar dacă se măsoară cu exacti- 
tate poziţia şi viteza sa actuală. Descoperirea făcută de Heisenberg punea, astfel, 
capăt carierei doctrinei determinismului ştiinţific, formulată de Laplace, şi presupu- 
nea profunde implicaţii în plan conceptual, precum şi influențe majore în modul de a 
percepe lumea. Cele două scrieri ale lui Ray Cummings erau departe de ipotezele 
avansate ale vremii, fiind, în afara ipotezei relativiste asupra timpului şi spaţiului, pe 
care o presupune în explicaţia saltului în universul microscopic, încă tributare unui 
mod mecanicist de a percepe lumea. Lumea de la scara microscopică este, în plan 
fizic, o copie a lumii mari, funcţionând în virtutea aceleiaşi cauzalități spaţiu-timp, 
doar că, în plan social, îi oferă lui Ray Cummings prilejul de a construi imaginea 
utopică a unei lumi mai bune. 

Şi totuşi, literatura science fiction nu rămâne în afara climatului ştiinţific 
intelectual al vremii, iar concepțiile care determinau în plan teoretic viziunea despre 
lume, construită după modelul teoriei relativităţii, vor avea un impact major şi în 
scrierile science fiction. Autorul care ilustrează poate cel mai pregnant ipotezele 
teoriei relativității şi care face parte dintr-o generaţie de creatori science fiction, 
educați în spiritul noilor concepții despre univers, este A.E. van Vogt. Cea mai 
celebră şi cea mai controversată operă din toată istoria science fiction-ului, World of 
A, apărea în foileton, începând cu numărul din august 1945, al revistei Astounding 
Science-Fiction. Trilogia Lumii non-A (The World of Null-A), reprezintă exemplul 
cel mai elocvent pentru maniera în care pot fi aplicate, în plan narativ, ipotezele unor 
teorii ştiinţifice şi chiar speculaţii cărora experiența nu le demonstrase încă 


! Jacques Sadoul, Histoire de la science-fiction moderne. (1911-1984) (Paris: Ed. Robert 

veridicitatea. Lumea non-A este lumea non-aristotelică, în care spaţiul şi timpul sunt 
relative şi în care funcţionează un fel de Semantică Generală, având ca model teoria 
lui Alfred Korzybski, despre sensul semnificaţiilor, şi care îi educă pe discipoli în 
spiritul principiului de bază ne-aristotelian, conform căruia a fi înseamnă a fi relativ. 
În universul construit de van Vogt, în lumea non-A, jocurile de configuraţie ale 
puterii cosmice sunt făcute de aşa-zisa Maşină a Jocurilor, care domină întregul 
sistem galactic al rasei umane. Filosofia pe care o stăpâneşte Gosseyn, singurul 
adversar de temut al Mașinii Jocurilor, şi cu ajutorul căreia va învinge, este, în fond, 
o concepţie despre lume opusă viziunii aristotelice şi elaborată cu ajutorul unor 
practici şi tehnici de educaţie mentală. Noua teorie non-aristotelică presupune şi o 
logică non-aristotelică, de asemenea o Semantică Generală, bazată pe non-axiome, 
precum şi un antrenament ce presupune tehnici speciale, bazate pe supleţea 
demersurilor mentale, de dincoace de planul verbal. Ideea de bază a Semanticii 
Generale, inspirată din teoria lui Alfred Korzybski, porneşte de la ipoteza conform 
căreia sistemul nervos, constrâns să funcționeze în anumite limite date, îngustează 
orizontul de cunoaştere al omului, acesta nefiind capabil să perceapă decât o parte a 
adevărului şi niciodată totalitatea sa. Câteva dintre principiile Semanticii Generale 
sunt formulate în primele două capitole ale cărții. Antrenamentul gândirii non- 
aristotelice pentru care cuvântul nu este lucrul pe care-l reprezintă oferă, după cum 
explică eroul, „Logica bivalentă după care judecă aceşti oameni a primit prin urmare 
numele de aristoteliană — simbol A- iar logica polivalentă a ştiinţei moderne a primit 
numele de non-aristoteliană — prescuratre: non-A, simbol À!” Principiile semanticii 
generale, funcționând în lumea non-A, servesc în trilogia lui van Vogt explicaţiilor 
deplasării în timp, la distanţe, de ordinul milioanelor de ani-lumină, care depăşeau 
imaginația science fiction de la vremea aceea. Van Vogt abandonează ideea depla- 
sării mecanice în spaţiu, o obsesie mai veche a epocii pozitivist-tehnice, conştient că 
nici un mecanism construit de mâna omului nu putea fi adaptat cerinţelor descrie- 
rilor teoretice pentru deplasările în spaţiu pe distanţe mari, şi îşi îndreaptă atenţia, 
influențat probabil şi de vechile mitologii, înspre anumite capacități ascunse, supra- 
senzoriale ale omului. Va face, astfel, „descoperirea” că, prin efectul de similarizare, 
adică prin descompunerea în particulele elementare ale corpului uman şi re- 
compunerea sa instantanee într-un alt timp şi spaţiu al universului, se poate călători 
fără ajutorul tehnologiei. Acest mijloc de deplasare în timp şi spaţiu prin procesul de 
similarizare a rămas doar o speculație a fanteziei science fiction, principiul de 
incertitudine care se manifestă la nivel cuantic neputând garanta nici un control 
asupra particulelor dezintegrate în urma unui asemenea proces. Dimpotrivă, expe- 
riențe mai recente, cum ar fi cele ale cercetătorilor de la Universitatea din Geneva, 
au arătat că la nivel cuantic nu numai că nu se poate prevedea poziţia şi viteza unei 
particule în raport cu un moment dat, dar că până şi timpul îşi pierde unitatea de 
măsură, iar cauzalitatea spaţio-temporală dispare. 


|! A.E. van Vogt, Jucătorii non-A, în rom. de Mihaela şi Cristian Ionescu, Craiova: Ed. 
Cristian, [fără an], p. 84 

Literatura science fiction din cea de-a doua jumătate a secolului trecut îşi 
făcea un titlu de glorie din faptul că reuşea să țină pasul cu noile descoperiri din 
domeniul ştiinţific şi tehnologic şi construia în plan ficțional soluţii la întrebări 
avansate de ştiinţă şi care încă nu-şi găsiseră fundamentul teoretic în plan experi- 
mental. Una dintre acestea, o provocare atât pentru ştiinţa cât şi pentru tehnica 
vremii, antrenate de miza ieşirii în spaţiu, era aceea a mijloacelor de deplasare în 
sistemul solar şi, mai departe, spre alte galaxii. Este şi epoca de aur a literaturii 
science fiction şi, ca rezultat al consacrării genului se poate urmări interesul tot mai 
mare al editorilor pentru publicarea în volum a textelor de succes la public. Pentru că 
barierele cunoaşterii începeau să cadă, una câte una, în faţa imaginației creatoare a 
autorilor de science fiction, temele şi motivele utilizate de aceştia se diversifică şi 
dobândesc, prin substratul ştiinţific invocat, legitimitate în poetica genului. 

Călătoria în spaţiu şi timp nu mai constituia astfel o problemă de natură să 
înfrâneze drumul spre alte galaxii. Isaac Asimov construieşte, în ciclul Fundaţiei” 
viziunea unui imperiu galactic în interiorul căruia deplasarea este posibilă cu ajutorul 
saltului în hiperspațiu. Imposibilitatea, demonstrată prin teoria relativităţii, de a 
călători mai repede decât viteza luminii, prohibiție greu de acceptat pentru creatorii 
genului, a fost îndepărtată în plan speculativ de viziunea unui univers „şifonat”, un 
univers în pliuri, în care puncte aparent îndepărtate în spaţiu puteau fi situate unul în 
vecinătatea celuilalt. Efectul acestui model de univers este hiperspațiul. Termenul de 
hiperspaţiu, inventat probabil de John W. Campbell Jr., în Islands of Space, povesti- 
re publicată în Amazing Stories Quarterly, a făcut în timp o adevărată carieră în 
literatura science fiction, fiind una dintre cele mai fecunde idei în plan speculativ, 
care legitimează călătoria pe distanţe de milioane de ani-lumină. Consacrarea defini- 
tivă a ideii de hiperspațiu se va face din direcția producţiilor de televiziune science 
fiction, în primul rând prin seriile Star Trek, create de Gene Roddenberry, având la 
bază scenarii adaptate după textele unor autori ca Norman Spinrad, Theodore 
Sturgeon, Greg Bear, Joe Haldeman sau Vonda N. McIntyre şi mulţi alții. Prima 
serie, produsă de Paramout Television/NBC, a debutat în 1966 şi, datorită succesului 
de public, a devenit una dintre cele mai lungi serii de producţii de televiziune din 
istoria genului, cu peste 25 de ani de difuzare. Ideea saltului în Piperspațiu, ca mijloc 
de călătorie cu ajutorul navelor, pe distanțe mari, precum şi procedeul de similari- 
zare sau teleportare a corpului uman, dintr-un loc, mai mult sau mai apropiat, într- 
altul, vor înlocui treptat, în imaginarul genului, vechile modalități de călătorie, cu 
ajutorul navelor mecanice sau prin necesitatea prelungirii artificiale a existenţei 
călătorilor (prin somnul criogenic, de pildă). 


' Primul număr din trilogia Fundaţiei a fost publicat în mai 1942, în Astounding Science- 
Fiction, continuându-se publicarea sa până în 1949. În volum a apărut pentru prima dată la 
editura Gnome Press, în trei volume: Foundation (1951), Foundation and Empire (1952) şi 
Second Foundation (1953). La presiunea fanilor Isaac Asimov a continuat seria Fundaţiei în 
anii "80, publicând încă trei volume: Foundation’s Edge (1982), Foundation and Earth 
(1986) şi Forward the Foundation (1993). În limba română a apărut în 6 vol., la editura 
Nemira, între 1993-1995, în trad. lui Emilian Bazac. 

Un artificiu interesant, ca mijloc al călătoriilor intergalactice, utilizează şi 
Frank Herbert în ciclul Dune! un ciclu comparabil ca dimensiune şi valoare, în 
universul science fiction, cu ciclul Fundației lui Isaac Asimov. Responsabilii cu 
călătoriile în spaţiul cosmic, grupaţi într-o congregatie, Ghilda spațială, indepen- 
dentă din punct de vedere politic şi economic de puterea imperială, utilizează în 
zborul cosmic, un drog unic, numit mirodenie, care se găseşte în cantităţi apreciabile 
doar pe planeta Dune, constituind şi cea mai râvnită monedă de schimb între centrele 
de putere din Imperiu. Cu ajutorul mirodeniei navigatorii Ghildei, schimbându-și în 
timp înfăţişarea umană, ghidează navele în imensitatea spațiului sau în hiperspațiu 
prin câmpul minat al obstacolelor gravitaționale, guiding space-faring ships 
(spacefolders) through the mine-field of gravitational obstacles, după o ştiinţă doar 
de ei cunoscută, apelând la structuri subconştiente inaccesibile oamenilor obişnuiţi. 
Apelând la un fel de pre-știinţă, o viziune indusă cu ajutorul mirodeniei, navigatorii 
Ghildei par a fi, mai degrabă, posesorii unor puteri mentale excepționale: psi 
powers? pe care le utilizează în scopul călătoriei la distanţă şi nicidecum tehnicieni 
sau piloți de nave familiarizați cu tehnologia computerelor. De altfel, Frank Herbert 
pune un accent deosebit, în întreaga serie Dune, pe factorul mental-psihic, 
construind o adevărată viziune a unui univers dominat nu de puterea forței brute, fie 
aceea a armelor sau a capitalului financiar, ci de o putere mai greu de controlat, dar 
mai eficientă, şi anume, puterea capacităţilor mentale şi psihice. Pentru întâia oară în 
istoria genului, incursiunile în zonele îndepărtate ale universului sunt trecute pe un 
plan secund, ceea ce primează în ciclul Dune este explorarea dimensiunilor conştiin- 
tei şi a psihicului uman. În afara navigatorilor Ghildei care asigură traficul în impe- 
riul galactic, călătoria îşi împlineşte cu adevărat rostul mistic, inițiatic, în saltul pe 
care indivizii dotați, ca Paul Atreides (în Dune şi Dune Messiah) şi, mai târziu, fiul 
său Leto, devenit zeu (în God Emperor of Dune şi Heretics of Dune), le fac în 
dimensiunile nelimitate ale conştiinţei. Dobândind, cu ajutorul mirodeniei şi datorită 
capacităţilor sale de mentat, facultatea de a transcende timpul şi spaţiul, Paul 
Atreides sau Muad'Dib, Mântuitorul, cum îl numesc locuitorii planetei deşertice 
Dune, face, la nivel mental, saltul în trecutul umanităţii, în căutarea răspunsului la 
întrebarea care îl frământă, „ce înseamnă a fi om?”, cunoaşterea trecutului ajutându-l 
pentru umanitate. 

Eroul lui Frank Herbert reuşeşte această călătorie în timp, atât pe direcția 
trecutului cât şi pe direcţia viitorului, fără să se deplaseze efectiv şi în spaţiu, saltul 
producându-se doar la nivelul sub-conştientului, în stare de transă, de aceea va 


! Dune World, primul volum din seria Dune a fost publicat în foileton, în Astounding 
Science-Fiction, între 1963 şi 1964. Al doilea volum, The Prophet of Dune, sau Dune 
Messiah, a fost publicat în 1965. Cel de-al treilea volum, The Children of Dune, apărea în 
1976. I-au urmat apoi God Emperor of Dune (1981), Heretics of Dune (1984) şi Chapter 
House Dune, ultimul volum din serie apărut în 1985. Pentru prima dată în limba română a 
apărut la editura Nemira, în şase volume, între 1992-1996, în traducerea lui Ion Doru Brana. 

? Encyclopedia of Science Fiction, 1971. 

îndeplini doar un rol pasiv, de spectator al timpului, prezenţa sa în afara timpului său 
neafectând fluxul temporal al evenimentelor. 

Tema călătoriei în timp şi spaţiu, asociată cu cea a lumilor alternative, este 
dusă ceva mai departe de Poul Anderson, în unele dintre scrierile sale, având ca 
pretext narativ rolul patrulei temporale în păstrarea integrității evenimentelor istori- 
ce ale umanității. În The Corridors of Time, volum apărut în 1965, Poul Anderson 
construieşte imaginea unui timp labirintic, străbătut de coridoare care permit 
deplasările dintr-o regiune în alta a timpului şi a epocilor istorice. Două forțe venite 
din viitor, Jandarmii şi Străjerii, se confruntă pe coridoarele timpului în încercarea 
de a dobândi controlul asupra evenimentelor, aliindu-se, de-a lungul istoriei, tendin- 
telor războinice ale umanității, pe care le sprijină, folosindu-le în favoarea lor şi 
stabilindu-şi cartiere generale şi avant-posturi în epocile controlate de forțele lor. O 
zonă restrânsă, situată pe teritoriul de astăzi al Danemarcei, cu 18 secole înainte de 
Cristos, când nordul Europei se afla încă în Neolitic, devine locul de confruntare a 
celor două puteri venite dintr-un viitor situat undeva cu două mii de ani înainte față 
de secolul XX, în prezenţa unor localnici vieţuind încă în orizontul magic al credin- 
telor pământului. Locurile de acces înspre coridoarele timpului sunt cunoscute doar 
de cei care le utilizează, controlul acestora dobândind desigur o mare miză în 
confruntarea forțelor aflate în conflict. Modul de funcționare a tunelului, suntem 
avertizați, nu are de-a face cu principiile fizicii şi trebuie imaginat ca un soi de tub de 
energie, a cărui lungime a fost înfăşurată pe axa timpului. Din punctul de vedere al 
persoanei aflate dinăuntru, timpul cosmic sau timpul exterior, este înghețat. Se poate 
opta pentru orice eră istorică prin alegerea potrivită a căii de acces. Cursul eveni- 
mentelor păstrate de memoria istorică, în documente şi anale, nu mai poate fi 
modificat totuşi, rolul confruntărilor din trecut este acela de a determina progresiv 
fluxul ascendent, evolutiv, al umanităţii, înspre un viitor utopic, întrezărit de erou 
pentru o clipă, şi care nu mai păstrează nimic din relele care macină umanitatea. 

În Time Patrolman, volum publicat în 1983, agenţii timpului, specializați în 
anumite perioade istorice, pe care le supraveghează în desfăşurarea lor, practică 
această meserie ca pe oricare alta, rolul lor fiind acela de a asigura ca nici un 
eveniment neprevăzut din trecut să nu tulbure mersul binecunoscut al evenimentelor. 
Această îndatorire a patrulei timpului, aceea de a veghea asupra cursului istoriei, nu 
este o sarcină uşoară, cu atât mai mult cu cât este posibilă oricând devierea de la 
lumea dată spre o lume alternativă (alternative world — istorie/lume alternativă). 
Una dintre cele mai cunoscute scrieri având ca temă istoria alternativă este cea a lui 
Philip K. Dick, The Man in the High Castle, publicată în 1962, în care cursul eveni- 
mentelor celui de-al doilea război mondial este deviat, războiul sfârşindu-se prin 
înfrângerea aliaților. Folosind acelaşi motiv al victoriei naziştilor asupra aliaților mai 
pot fi amintite textele unor autori ca James P. Hogan, The Proteus Operation (1985), 
Brad Linaweaver, Moon of Ice (1988) şi David Dvorkin cu Budspy (1987). Acest 
gen de scrieri, în care evenimentele istorice majore sunt deviate de la cursul lor real, 


! Tbid., 23. 

şi prezentate într-o altă evoluție, se numesc ucronii. Termenul a fost întrebuințat 
pentru prima dată de Charles Renouvier, în 1857, într-o ficțiune istorică, Uchronie 
(l Utopie dans l'Histoire), Esquisse apocryphe du développement de la civilisation 
europeene tel qu'il n’a pas été, tel qu’il aurait pu être. Pretextul de la care pleacă 
orice ucronie este de natură politică şi respectă anumite convenții ideologice pe care 
îşi propune să le demonstreze, în cazul textelor mai sus amintite, ipoteza conform 
căreia cursul istoric real al evenimentelor este oricum de preferat în locul celui 
imaginat prin victoria naziştilor. 

Atunci când ingineria asupra timpului depăşeşte, însă, orizontul globului 
terestru, îndreptându-se înspre universul cosmic fără limite, speculaţiile autorilor de 
science fiction ies de sub incidenţa legilor fizicii şi a datelor experimentale. Astfel, 
Gerard Klein, unul dintre cei mai bine cunoscuți autori europeni în America, în Les 
Tueurs des Temps (1965), creează imaginea unor jucători de şah cosmici, pentru 
care timpul e piesa cea mai importantă în desfăşurarea partidei. Nave cosmice care 
se deplasează prin spațiu, aparţinând unor lumi viitoare, sunt proiectate în trecut, 
chiar cu mult înaintea apariţiei civilizaţiilor umane, într-un loc în care au ajuns cu 
toții accidental, din spaţii diferite şi din timpi diferiți. Dacă sunt suficient de avansați 
tehnologic vor supravieţui şi vor coloniza acele lumi în care au ajuns fără voie, iar 
dacă vor vrea să se întoarcă, cum e cazul navei Vasco din constelația Micul Magellan, 
se vor implica într-un război a cărui miză este însuşi timpul. Pentru parcurgerea 
acestor distanțe de ordinul milioanelor de ani-lumină, imposibil de conceput astăzi 
pentru a fi în acord cu legile fizicii, care limitează timpul de deplasare prin spațiu la 
viteza luminii, considerată limita maximă, Gerard Klein apelează la ceea ce numeşte 
un continuum secund, adică tot un fel de hiperspațiu în care viteza de deplasare o 
depăşeşte pe cea a luminii. Astfel, într-un an petrecut la bordul navei Vasco, se 
explică, aceasta ar putea străbate un milion de ani-lumină. Translaţia accidentală pe 
care o suferă nava Vasco, făcând un salt de timp înapoi cu 230 milioane de ani 
lumină, depăşeşte însă tehnologia cunoscută civilizaţiei care o construise. Dacă 
saltul în trecut s-a făcut instantaneu, translație percepută de aparatele de bord datori- 
tă modificărilor survenite pe harta cerului, întoarcerea în timpul de origine este mai 
complicată şi necesită o tehnologie specială. Câmpul de stază, conform terminolo- 
giei uzitate de science fiction, se manifestă prin păstrarea în funcționare doar a 
anumitor funcțiuni biologice, celelalte fiind oprite, în scopul traversării temporale. 

Dacă ingineria asupra timpului este esenţială în literatura science fiction 
având ca temă călătoria în timp, configuraţia spaţiului nu cunoaşte multe versiuni 
diferite faţă de matricea spaţială tri-dimensională. Prin Teoria relativității genera- 
lizate a lui Einstein, cele trei dimensiuni ale spaţiului erau cuprinse în aceeaşi ecuaţie 
cu cea de-a patra dimensiune, considerată a fi aceea a timpului. Acest fapt a încurajat 
o serie de texte science fiction înspre percepţia unui univers multi-dimensional, pe 
care ecuaţiile matematice din topologie îl pot descrie. Unul dintre textele cele mai 
cunoscute pe această temă este cel al lui Robert A. Heinlein, And He Built a 
Crooked House (1941), în care un arhitect reuşeşte să construiască o locuinţă într-o 


! Florin Manolescu, op.cit., p. 76. 

altă dimensiune. Ecuațiile matematice din topologie, care descriu spaţiul cu mai mult 
de trei dimensiuni, prin gradul lor înalt de abstractizare nu determină acelaşi interes 
din partea autorilor de science fiction ca şi ingineria timpului. Această reţinere vine 
probabil din dificultatea conştiinţei umane care, prin condiționarea sa, nu poate 
vizualiza şi percepe un spațiu cu n dimensiuni, iar „jargonul” topologic nu oferă 
suficiente indicii pentru autorii de science fiction în conceperea acestuia. Mult mai 
fecundă şi sugestivă în science fiction se va dovedi însă ideea spaţiului secund, un 
fel de spaţiu suspendat sau hiperspațiu, în care viteza luminii este abolită şi se pot 
întreprinde călătorii care să nu mai depindă de aceasta. În acelaşi spectru tematic se 
înscrie şi noțiunea de gaură neagră (black holes), intrată în cele din urmă prin 
cercetările unor fizicieni, ca Stephen W. Hawking sau Roger Penrose, şi în termino- 
logia ştiinţifică şi care nu mai corespunde descrierii spaţiului tri-dimensional. Litera- 
tura science fiction s-a servit de această noțiune mai mult ca pretext al călătoriei de 
la un capăt la altul al universului, ca scurtături pentru deplasarea în timp, descrierea 
acesteia ocupând un loc secundar în intenţiile autorilor. 

În ceea ce priveşte topografia locurilor şi descrierea reprezentării naturale a 
noilor planete locuite de rasa umană sau a celei de origine, într-un viitor îndepărtat, 
aceasta constituie unul din elementele de bază ale edificiului universului science 
fiction şi ar merita o atenţie specială din partea cercetătorilor genului. Fie că se are în 
vedere viitorul globului terestru, cu transformările specifice în cazul unei evoluţii 
fireşti, până la epuizarea cantităților de energie din soare, The Solarians (1966), de 
pildă, de Norman Spinrad sau Oraşele scufundate (1937), de Felix Aderca, sau cu 
transformări impuse în urma unor cataclisme naturale, The Wind from Nowhere 
(1962) primul roman al lui J.G. Ballard, sau a războaielor nucleare, This Immortal 
(1966), de Roger Zelazny, fie că se încearcă descrierea altor lumi din spaţiul cosmic, 
prin elemente de peisaj care presupun imaginea pre-existentă a geografiei pămân- 
tene, planeta deşertică Dune, Dune de Frank Herbert, se creează în literatura science 
fiction o geografie fizică complexă, în care elementele de peisaj sunt combinate în 
armonie cu factorii climaterici. 

Marea majoritate a acestor evocări au în vedere elementele naturale ale 
peisajului, dar literatura science fiction cunoaşte şi spații artificiale, construite cu 
ajutorul tehnologiei şi care devin, în cele din urmă, habitaturi umane, şi anume, staţi- 
ile orbitale. Aceste staţii orbitale ating uneori, prin complexitatea şi mărimea lor, 
dimensiunile unor oraşe sau mari conglomerate umane. Uneori aceste stații orbitale 
sunt construite de oameni şi au proprietatea unor zone libere, jucând rolul unor avant- 
posturi sau popasuri spaţiale, în vederea unor călătorii viitoare, sau sunt, pur şi simplu, 
situate în apropierea unor planete, ca în Solaris (1961), de Stanistaw Lem, alteori 
reprezintă habitaturi ale unor ființe extraterestre cu care omul vine în contact şi pe care 
încearcă să le înțeleagă: Arthur C. Clarke, Rendez-vous with Rama (1973), sau trilogia 
Helliconia (1982-1985), de Brian W. Aldiss. Acest topos, al habitaturilor spațiale, 
ocupă la rândul său un loc important în aria tematică a literaturii science fiction, cu 


' Gary Westfahl, “Small Worlds and Strange Tommorrows: The Icon of the Space Station in 
Science Fiction”, Foundation 51, Spring (1991): 38-63. 


367 


Hermeneutica Bibliothecaria — Antologie Philobiblon - Volumul V 


atât mai mult cu cât descoperirile ştiinţifice şi tehnologia tot mai performantă 
avansează mult în această direcție. 

Literatura science fiction s-a servit de descoperirile din domeniul fizicii, 
precum şi din alte ştiinţe, dar, mai ales, a încercat să exploateze ficțional acele 
speculaţii ştiinţifice care la nivelul actual de dezvoltare nu pot fi încă demonstrate 
experimental. Filosofia ştiinţei a arătat că în momentele de criză ale căutării unor 
răspunsuri la problemele nerezolvabile, oamenii de ştiinţă apelează adeseori la teorii 
speculative, care, dacă reuşesc, se impun sub forma unor noi paradigme, iar dacă nu 
reuşesc sunt, evident, abandonate. Literatura science fiction are o adevărată predilec- 
ție pentru aceste teorii speculative şi le „vânează” cu un deosebit interes, transfor- 
mându-le în adevăraţi „topoi” ai genului. Este şi cazul „găurilor negre”, termen 
inventat în 1969 de savantul american John Wheeler, şi care a făcut mai întâi în 
science fiction o adevărată carieră, impunându-se, abia mai târziu, pe măsură ce 
avansau cercetările în acest domeniu şi în lumea ştiinţifică. Dacă literatura science 
fiction modernă merge oarecum, în orientarea ei principală, pe aceeaşi direcţie cu 
progresul ştiinţific şi tehnologic, modelând structura universurilor construite de 
imaginație, în viziunea paradigmei ştiinţifice în vigoare, literatura science fiction 
postmodernă, cyberpunk-ul, încearcă să se elibereze de unele constrângeri de natură 
conceptuală. 

Noua generaţie de autori science fiction care se afirmă în anii '80 glisează 
dinspre elementul science înspre fiction, revigorând după părerea unora genul, prin 
apropierea sa de elita literară (Brian McHale, Scott Bukatman) sau, din direcția 
contestatară, declasându-l într-o formă minoră, sortită să dispară (Darko Suvin). 
Evident, noua mişcare din interiorul genului, cyberpunk-ul, nu putea să renunţe 
definitiv la elementul ştiinţă fără să se pună în afara practicilor şi strategiilor genului. 
Şi totuşi, faţă de tradiția mare a genului, informată sau chiar formată în spiritul 
ştiinţei (Isaac Asimov cu studii în bio-chimie, Poul Anderson licențiat în fizică, 
Arthur C. Clarke, cu studii de fizică şi matematică şi, desigur, enumerarea ar putea 
continua), autorii cyberpunk par mult mai interesaţi de viitorul apropiat şi de 
evoluţia imediată a omului într-o lume a informaţiei, decât de un viitor îndepărtat pe 
care sistemele conceptuale sau experimentale ale ştiinţelor actuale nu-l pot prefigura. 

De aceea, interesul ficţiunii cyberpunk se îndreaptă înspre universul creat de 
tehnologiile informaţionale, sub controlul cărora timpul şi, mai ales, spaţiul devin 
mărimi virtuale. În acest model al noului univers creat, spaţiul devine dominanta cu 
ajutorul căreia ficțiunea cyberpunk pune în balans două modalităţi de a percepe 
realitatea ca fiind atât reală cât şi virtuală, altfel decât o face, în maniera consacrată 
literatura science fiction, care, punând accentul pe dominanta timp, alternează două 
expresii diferite şi ne-sincrone ale aceleiaşi realităţi, realul cu imaginarul (ştiinţific). 
Faţă de viziunea science fiction modernă, în care realitățile se înlocuiesc unele pe 
altele, în funcţie de factorul timp, accentul ficțional în cyberpunk cade tocmai pe 
modul în care este percepută realitatea actuală, alterată de tehnologiile informației 
care o modelează. De aici derivă, de altfel, şi întreaga metafizică (Michael Heim) 
care s-a construit în jurul conceptului de realitate virtuală. 

Dacă realul şi virtualul fac parte din aceeaşi realitate, reprezentând două 
modalități de percepţie a acesteia, în funcţie de maniera adoptată, pe de-o parte, 
existențial-cotidiană şi, pe de altă parte, existenţial-tehnologică, atunci ficţiunea 
cybepunk este mult mai aproape, decât a reuşit să fie vreodată science fiction-ul, de 
natura literaturii în genere. Păstrând această viziune asupra realităţii, ficţiunea 
cyberpunk îşi asumă riscul pe care orice teorie a genurilor l-ar taxa automat, şi 
anume acela al vulnerabilităţii liniilor de demarcaţie față de literatură, pe de-o parte, 
şi faţă de science fiction, pe de altă parte. Acest risc fiind prea mare, în afara unor 
scrieri ale lui William Gibson, Bruce Sterling sau John Shirley, care din punct de 
vedere estetic, ating o cotă remarcabilă pentru un gen de frontieră, ficțiunea 
cyberpunk preferă proximitatea literaturii science fiction, căreia îi insuflase în anii 
"80 un nou imbold. 

ŞI totuşi, ficțiunea cyberpunk, reuşind să pătrundă în universul virtual şi să-l 
descrie, afirmă o nouă etapă în evoluţia viziunii despre lume, cea bio-electronică sau 
cibernetică, a cărei unitate de măsură este informaţia. În acest univers cibernetic 
timpul devine cu adevărat o mărime extensibilă, perceput ca o a patra dimensiune a 
spaţiului, se spaţializează. Ceea ce face ca ficțiunea cyberpunk să se detaşeze de 
viziunea unei lumi posibile, alternative sau viitoare, tipică literaturii science fiction, 
precum şi de sistemul complex al rețelelor informaţionale globale, este maniera în 
care individul sau cybernautul (călătorul în cyberspace) îşi asumă existenţial 
convențiile realității virtuale, colaborând prin simţuri la acțiunea de modelare a 
acesteia. Acest univers este în permanenţă o virtualitate care se actualizează doar 
atunci când cybernautul se conectează la el. Marcos Novak vede în cyberspace un 
habitat al imaginaţiei, un habitat pentru imaginaţie.! Cel care pătrunde aşadar în 
acest univers virtual nu este un călător pasiv, care doar înregistrează ceea ce vede, ci 
unul activ, care participă la armonizarea mediului în calitate de designer. De aici şi 
calitatea unei experienţe senzuale, atribuite conectării la o tehnologie care se adre- 
sează simţurilor şi care, printr-o serie de mecanisme dirijate, stimulează imaginaţia 
înspre un mediu virtual în permanentă transformare. Analizând conceptul de 
realitate pentru călătorii în spațiul virtual, Sergio Sismondo consideră corpul uman 
drept pionul central şi ținta realităţii virtuale.” Simulatoarele de zbor militare au 
reprezentat unul dintre modelele de bază în elaborarea caracteristicilor fundamentale 
ale cyberspace-ului. Ficţiunea cyberpunk pune accentul tocmai pe această colaborare 
a simțurilor cu mediul electronic, pe trăirea experienței virtualului ca şi cum ar fi 
real, declanşând un proces integral de virtualizare a realului. Astfel, ideea navigării 
informaţiei din reţelele informaţionale va fi înlocuită, treptat, de ficţiunea cyberpunk, 
cu ideea navigării propriu-zise, a utilizatorului de informație. Cyberspace-ul devine 
un spaţiu metaforic în care ideea de informaţie care călătoreşte a fost înlocuită cu 
ideea de user-călător. 


' Marcos Novak, “Liquid Architecture in Cyberspace”, Cyberspace: First Steps, ed. Michael 
Benedikt (Cambridge, Massachusetts, London: MIT Press, 1991), 225-6. 

? Sergio Sismundo, “Reality for Cybernauts”, Postmodern Culture, 1, September (1997): 

* Marie-Laure Ryan, Introduction: From Possible Worlds to Virtual Reality”, Style, 2 (1995), 178. 

Inter-activitatea, ca principiu de bază al realităţii virtuale, determină latura 
ritualică a relaţiei utilizatorului cu cyberspace-ul, văzut mai degrabă ca un ritual 
decât ca reprezentare." Şi aceste relaţii metaforice dintre realitatea virtuală şi ritualul 
pe care-l generează presupune prezența spirituală în spațiul virtual şi absenţă din 
realitatea imediată.” Apare desfășurată aici întreaga arie sub care se manifestă rapor- 
tul celui ce pătrunde în realitatea virtuală cu imaginea sub care aceasta i se prezintă, 
raport stabilit atât la nivel senzorial, chinestezic, cât şi la nivel extra-senzorial, al 
unei percepții conştientizate. În ficțiunea cyberpunk se regăsesc toate aceste forme 
ale raportului individului cu realitatea virtuală, cartografierea acesteia ținând cont, în 
primul rând, de modalitatea în care vor fi trasate liniile de acţiune ale mediului uman 
conectat mediului virtual. 

Ficţiunea cyberpunk nu pune un accent deosebit pe constanta timp, dove- 
dind într-o manieră convingătoare că cele trei dimensiuni ale timpului, trecutul, 
prezentul şi viitorul îşi pierd în universul virtual orice relevanță. Autorii cyberpunk 
nu plasează acţiunea textelor lor într-un viitor îndepărtat al omenirii şi nici nu operea- 
ză pe axa temporală, intervenind în cursul evenimentelor istorice; dimpotrivă, se 
opresc asupra prezentului, un prezent în care se întâmplă atât trecutul cît şi viitorul. 

Pornind de la expresia lui Canetti, părăsirea realității, Jean Baudrillard expli- 
că în ce fel lumea contemporană dezvoltă în toate direcţiile căi ale eliberării de efectul 
gravitațional, de ieşire din orbita conceptelor ce definesc cultura în traiectoria ei dinspre 
modernitate spre postmodernitate. Eliberate de acest efect al gravitaţiei, semnificaţiile 
îşi pierd caracterul referenţial, urmând o traiectorie spre infinit, greu de precizat. 

Raportată la concepția dezvoltată de Baudrillard în The Precession of 
Simulacra (1981), conform căreia lumea actuală a ajuns într-un regim al simulării, 
de distrugere de către mass-media a semnificației şi a oricărui contact cu realitatea, 
ideea accelerării existenței în vecinătatea tehnologiei informatice, până la punctul 
limită al evadării de sub impulsul vitezei conduce la fragmentare şi diseminare. În 
acest stadiu, după cum sugerează Jean Baudrillard, tehnologia computerului transfor- 
mă lumea reală în ceea ce, în perioadele anterioare, ar fi reprezentat doar o presupo- 
ziţie de natură science fiction, lumea ajungând să-şi piardă orice orbită referențială.* 

O astfel de viziune îşi găseşte în ficţiunea cyberpunk mai mult decât o 
simplă reflectare ficțională, devenind datorită percepției lucide asupra capacității 
tehnologiei virtuale de impunere a depăşirii graniţelor, şi o formă de abordare critică 
a culturii cibernetice. Din acest punct de vedere ficțiunea cyberpunk este o expresie 
a unei culturi contemporane, dezvoltate pe fundalul perfecționării tehnologiei 
informaţionale, marcând trecerea de la o vârstă a componentelor hardware înspre 
cea software.” 


' Ryan,“Introduction: From Possible Worlds to Virtual Reality”, 177. 

? Ryan, “Introduction: From Possible Worlds to Virtual Reality”, 177-8. 

* Jean Baudrillard, “The Illusion of the End”, The Postmodern History Reder, ed.Keith 
Jenkins (London and New York: Routledge, 1997), 40. 

* Jean Baudrillard, “The Illusion of the End”, 40. 

* Mark Dery, Escape Velocity: Cyberculture at the End of the Century (London: Hodder and 
Stoughton, 1996), 4. 

Percepția timpului, în spaţiul virtual conceput de ficțiunea cyberpunk, se 
suprapune, de altfel, manierei în care postmodernitatea exprimă timpul, ca expresie a 
vitezei cât mai accelerate, şi nu ca o mărime extensivă a deplasării fizice în spaţiu. 
Interpretând teoreticieni ai postmodernităţii, preocupaţi de viziunea timpului şi a 
noului mod de a concepe existenţa în raport cu modernitatea (Fredric Jameson sau 
David Harvey), Steve Connor ajunge la concluzia că se petrece o inversare a 
raportului spaţiu-timp în cazul celor două paradigme culturale, astfel încât moderni- 
tatea provoacă spațializarea timpului iar postmodernitatea, la rândul său, retempora- 
lizează spaţiul. Această viziune este analizată de Steven Connor, în raport cu rolul 
telecomunicațiilor şi al societăţii informaţionale în abolirea sentimentului deplasării 
efective în spațiu, sentiment înlocuit cu cel al deplasării „intensive” în timpul 
exprimat prin „viteza audiovizuală” (a computerului, Cd-player-ului, filmului, 
telefoniei mobile), care „scurtează” parcurgerea distanțelor mari. Generarea ciberne- 
tică a spațiului, prin conceptul de cyberspace, se înscrie pe aceeaşi constantă postmo- 
demnă a retemporalizării spațiului, astfel că proprietăţile timpului, ca durata, deveni- 
rea sau ireversibilitatea, pierzându-și orice garant ontologic în structura spațiului tri- 
dimensional, să devieze spre ubicuitatea absolută. 

Dacă fenomenul science fiction s-a arătat mai degrabă interesat de valenţele 
unui timp dislocat de timpul lumii, elibertat de cauzalitate şi cronologie, favorizând 
construirea universurilor paralele pe dimensiunea viitorului, acest aspect contribuind 
şi la specificitatea genului, ficțiunea cyberpunk se preocupă de prezentul lumii 
contemporane, în care se regăseşte atât trecutul cât şi viitorul, determinat de impac- 
tul cu cibernetica. Şi totuşi reprezentarea acestui frecut-prezent-viitor nu descrie cu 
fidelitate istoria actuală, ci o realitate care se află dincolo de realitatea lumii, o 
realitate numerică care poate fi văzută numai din interiorul circuitelor electronice, 
dotate, în maniera speculativă science fiction, cu funcțiunile unor sisteme neuronice. 
Nu în modul de concepere a timpului stă, aşadar, caracterul de science fiction al 
ficţiunii cyberpunk, ci în maniera în care aceasta utilizează strategiile genului, pentru 
a reprezenta, alături de narațiunea postmodernă, gradul de ficționalizare a realității. 
Ficţiunea cyberpunk, asemeni celei postmoderne, articulează o concepţie în care 
linearitatea şi cauzalitatea timpului sunt profund afectate de fracturarea ordinii 
temporale. Dacă ficțiunea postmodernă nu poate imita sau reprezenta lumea reală, 
fiind capabilă, în schimb, să imite sau reprezinte discursurile care o alcătuiesc? 
atunci ficţiunea cyberpunk, la rândul său, reprezintă unul dintre discursurile actuale 
despre lume, discursul cibernetic. Unul dintre principiile discursului cibernetic 
despre lume se referă la maniera în care memoria individuală nu mai constituie o 
sumă extensivă a experienţelor personale, ci prin impactul cu universul informa- 
tional, aceasta se transformă într-o serie de imagini, generate de creierul uman prin 
asimilare a unor topos-uri mediatice, produse la nivelul culturii de masă. Nu 


! Steven Connor, Postmodernist Culture: an Introduction to Theories of the Contemporary, 2 
nd edn. (Oxford: Blackwell, 1997). 

? Mihaela Constantinescu, Forme în mişcare. Postmodernismul (Bucureşti: Ed. Univers 
Enciclopedic, 1999), 127. 

întâmplător, forma în care timpul îşi face cel mai acut prezenţa în ficțiunea 
cyberpunk, locul de întâlnire al mai multor realități, este memoria. 

Dani Cavallaro, unul dintre cei mai recenți comentatori ai operei unui 
maestru al genului William Gibson, consideră, plecând de la afirmaţiile scriitorului, 
că, în opera acestuia, computerul reprezintă „metafora memoriei umane”, memoria 
fiind mai degrabă o formă profetică, un ceva care se adăugă ființei umane şi nu 
interioară acesteia, adică, provenind din propria-i experiență. Această memorie 
ataşată le dă iluzia accesului la infinitul lumii virtuale, precum şi iluzia unui spaţiu în 

Având în vedere caracterul mereu schimbător şi în continuă transformare a 
mediului electronic, gestionarea acestuia fiind în strânsă legătură cu controlul 
avansului tehnologic, se poate constata că spaţiul şi timpul, ca mărimi date ale 
realității virtuale, au un caracter variabil şi nu presupun în mod necesar un statut 
aprioric. Prin imersiunea corpului uman în acest continuum virtual la care se 
conectează, ficțiunea cyberpunk proiectează asupra tehnologiei o nouă viziune, prin 
care mecanismele tehnologiei de vârf nu se mai construiesc printr-un raport de 
asemănare cu individul, ci, invers, ființa umană îşi extinde acţiunea funcţiilor biolo- 
gice, cu ajutorul tehnologiei. 

Una dintre consecinţele revoluţiei bio-tehnologice, după cum subliniază şi 
Francis Fukuyama, este angajată pe o traiectorie care duce într-un ritm alert spre 
„viitorul postuman”. Natura acestui viitor nu pare însă, în concepţia lui Fukuyama, a 
fi una benignă. Dimpotrivă, pornind de la analiza celor două faimoase distopii ale 
secolului al XX-lea, The Brave New World, de Huxley şi 1984 de Orwell, 
Fukuyama argumentează că, în cazul în care bio-tehnologia va fi suficient de puter- 
nică ca să „altereze” natura umană, atunci se vor face resimţite, în plan politic, 
efectele negative asupra democraţiei: „Human nature shapes and constrains the 
possible kinds of political regimes, so a technology powerful enough to reshape 
what we are will have possibly malign consequences for liberal democracy and the 
nature of politics itself.” Intenţia declarată a studiului său este aceea de a demonstra 
că Huxley avea dreptate în viziunea unei umanități „alterate” de bio-tehnologie 
fiindcă următorul stadiu al istoriei va fi ocupat de ceea ce Fukuyama numeşte 
postumanul.* Filozoful care a declarat sfârşitul istoriei şi al omului, Francis 
Fukuyama, întrevede şi un nou stadiu al dezvoltării societăţii umane, o nouă vârstă, 
cea a postumanului, determinată de dezvoltarea bio-tehnologiei şi a ingineriei 
medicale. 


! Dani Cavallaro, Cyberpunk and Cyberculture. Science fiction and the Work of William 
Gibson (London and New Brunswick NJ: The Athlone Press, 2000), 204. 

? Francis Fukuyama, Our Posthuman Future: Consequences of the Biotechnology Revolution 
(New York: Farrar Straus and Giroux, 2002), 7. 

* Francis Fukuyama, Our Posthuman Future: Consequences of the Biotechnology 
Revolution, 7. 

Rezumat: Căutător al exprimării inexprimabilului, combinând simplitatea lingvis- 
tică cu ambiguitatea literară, Yasunari Kawabata (1899-1972) a explorat un areal din 
proza japoneză modernă într-un mod original şi, aparent, de neegalat. Romanele sale 
sunt constituite dintr-o curgere de imagini, iar continuitatea temporală şi obiectivi- 
tatea cauzală sunt înlocuite de o unitate interioară ce trece dincolo de spațiu şi timp. 
Amintind că între oameni şi lucruri există o coordonare şi sincronizare a trăirilor, o 
modelare reciprocă numită de estetica japoneză mono no aware, romanul Tara 
zăpezilor, folosind tehnica haiku-ului a concentrării imaginii în detaliu, în fragment, 
reuşeşte să suspende antinomia dintre real şi etern. Textul sugerează, în cele din urmă, 
o depăşire a dualității acestei lumi, a hiatusului dintre lumea realităţii şi cea a intuiţiei, 
dintre natură şi minte, dintre civilizaţie şi instinctele primare omeneşti, dintre timpul 
prezent şi timpul fără timp. Omul se află într-o continuă căutare a eternității de care a 
fost rupt prin existenţa primită, entitatea primordială de care ființa umană a fost tragic 
separată prin plăcerile lumii ce i-au fost date împreună cu durerea de a fi. Studiul de 
faţă încearcă să probeze un posibil răspuns oferit de romanul lui Kawabata eternei 
dileme a spiritualităţii japoneze a alegerii între senzualitate (sau a fi în viață) şi atracția 
neantului, aşa cum este acesta propus de către budismul Zen. 

Ai pictat bine ramura, auzi sunetul vântului ... 


Yasunari Kawabata, Japonia, Frumosul şi eu însumi 


Căutător al exprimării inexprimabilului, combinând simplitatea lingvistică 
cu ambiguitatea literară, Yasunari Kawabata (1899-1972) a explorat un areal din 
proza japoneză modernă într-un mod original şi, aparent, de neegalat. 

Yasunari Kawabata a fost preocupat nu numai de tehnicile avangardiste 
promovate de căutările literaturii timpului său, dar şi de conştiinţa estetică moştenită 
din tradiţia literară! . Debutează în anul 1926 cu romanul /zu no odoriko (Dansatoarea 


' Donald Keene, Literatura japoneză, în româneşte de Doina şi Mircea Opriţă, Cuvânt înainte 
şi Compendiu de literatură japoneză de Sumiya Haruya (Bucureşti: Univers, 1991), 132. 

din Izu), dar celebritatea i-o va aduce Yukiguni (Țara zăpezilor) [1935-1937, 1948], 
ideea conceptului de „frumos” continuând să pară principala preocupare a scriito- 
rului japonez şi după încheierea celui de-al doilea război mondial: Senbazuru (O mie 
de cocori) [1949], Yama no oto (Vuietul muntelui) [1949], Nemureru bijo 
(Frumoasele adormite) [1960], Koto (Koto) [1961]. 

Į se acordă premiul Nobel pentru literatură în anul 1968, prilej cu care 
Yasunari Kawabata rosteşte la Stockholm un discurs intitulat Japonia, frumosul şi 
eu însumi (Utsukushii Nihon no Watashi). Particula (postpoziția) no din titlul 
original al prelegerii poate crea nativilor şi cunoscătorilor limbii japoneze multiple 
înțelegeri, dând naştere unei interpretări ambigue. Pe de o parte, particula no ar putea 
fi înțeleasă ca având rolul (obişnuit, de altfel, în limba japoneză) de a sugera posesia, 
iar atunci, din perspectiva acestei interpretări, traducerea adecvată în limba română 
ar fi: Eu care aparțin unei Japonii frumoase sau Frumoasa mea Japonie. O altă 
posibilă înțelegere a particulei no ar fi apoi aceea de liant între „frumoasa Japonie” şi 
„eu însumi”, iar tălmăcirea ei în limba română ar deveni juxtapunere: Japonia, 
frumosul şi eu însumi. 

Titlul discursului Japonia, frumosul şi eu însumi (Utsukushii Nihon no 
Watashi) al lui Yasunari Kawabata acoperea, în fapt, o prelegere despre un fel unic 
de misticism, regăsibil nu numai în Japonia, ci şi în toată filosofia orientală 
fundamentată pe doctrina oferită de budismul Zen. Deşi scriitor aparţinând secolului 
al XX-lea, Yasunari Kawabata mărturisea „curajos”, cu ocazia decernării premiului 
Nobel, identificarea operei sale cu litera şi spiritul poemelor medievale scrise de 
către călugării Zen. Aceste poeme concep cuvintele, arăta Kawabata, în neputinţa lor 
de a exprima adevărul, asemănătoare scoicilor închise şi numai abandonul de sine al 
cititorului şi intrarea lui de bună voie în aceste cochilii ar putea face posibilă adevă- 
rata lor înțelegere. Propria-i operă, recunoştea în finalul discursului său Yasunari 
Kawabata, fusese descrisă de către critica de specialitate ca o încercare de apropiere 
de neant, dar acestei interpretări, atrage atenția autorul japonez, nu trebuie să-i fie 
dată accepțiunea nihilismului occidental, întrucât fundamentul spiritual al creației 
sale este total diferit. Dogen (1200-1253), exemplifica Yasunari Kawabata în conti- 
nuare, îşi intitulase poemul în care celebra cele patru anotimpuri Realitate originară 
(„Primăvara-florile de cireş,/ vara — cucul,/ toamna — luna plină,/ iarna —zăpada rece, 
clară.”) şi, cu toate că slăvea frumuseţile naturii, era, în fapt, adânc cufundat în Zen.! 
Prelegerea lui Yasunari Kawabata de la decernarea premiului Nobel devenea, în cele 
din urmă, o confesiune deschisă despre viaţa trăită şi literatura creată. 

Proza japoneză a secolului al XX-lea este, neîndoielnic, strâns legată de 
numele lui Yasunari Kawabata. Este o scriitură ce se naşte, conform modelului 
epocii, prin apariții de o lungime determinată, apărute în magazinele literare, un fel 
de roman „cu încetinitorul”, ce poate fi văzut ca un text constituit din mai multe 


! Vezi, Yasunari Kawabata, Japonia, Frumosul şi eu însumi, în ”Tribuna”, nr. 36-37 (1970): 
8/8, 8. (Traducere de Liviu Petrina) 

? Cf. Irmela Hijiya-Kirschnereit, L'inspiration autobiographique. Le shishâsetsu dans la 
littérature japonaise contemporaine. La vivacited 'un genre prétendu mort, în Patrick De Voss 
(ed.), Litterature Japonaise Contemporaine. Essais (Bruxelles : Editions Labor, 1989), 46. 

secvenţe narative de scurtă întindere. Când însă autorul adună aceste unități într-un 
tot pentru a fi publicat ca o carte independentă, oferă prin această nouă lectură un 
nou text, cum s-a întâmplat, de altfel, şi cu romanul Yukiguni (Țara zăpezilor), ce i-a 
adus lui Kawabata premiul Nobel pentru literatură, text apărut inițial în diverse 
publicaţii, pe parcursul a treisprezece ani, sub forma unor bucăţi separate şi conside- 
rate autonome. Capitolele romanului sunt concepute aşadar ca unități relativ indepen- 
dente, iar faptul că o unitate este succesivă sau anterioară alteia devine clar abia când 
totul se topeşte într-o singură unitate, într-un unic întreg. Prin urmare, aceste 
secvenţe nu se organizează în jurul unei acțiuni, descrierile bogate în detalii sunt cele 
care primează în asemenea texte narative, adevărate stampe din cuvinte, făcând loc 
impresiei că acestea ar fi, mai degrabă, eseuri în proză. 

Yasunari Kawabata, ale cărui romane se desfăşoară la frontierele visului, 
declara, în 1947, o dată cu începutul industrializării capitaliste a arhipeleagului 
nipon, că, într-un astfel de timp, cu care nu se putea nici sincroniza, nici solidariza, 
nu-i mai rămâne decât să se întoarcă „în tristeţea imemorială a Japoniei”: „Depuis la 
défaite, il ne me reste qu’à m’en retourner dans la tristesse immemoriale du Japon'”. 
Sondează astfel, în cărțile sale, experiențe halucinatorii, încearcă să pătrundă în 
„lumea demonilor”, în perimetrul foarte intim al zonelor nocturne periculoase, dar, 
în acelaşi timp, priveşte jocurile cele mai simple ale vieţii şi la lumina zilei, 
contemplându-le cu uimire şi încântare, ca pe un miracol. Cu o structură de roman- 
tic, Yasunari Kawabata, în dorința de a transcende realul, găseşte întotdeauna posibi- 
litatea de a-l pune între paranteze. În Țara zăpezilor (Yukiguni, 1948), spre exemplu, 
nu se observă niciodată realitatea nudă, ci numai eventuale imagini ale acesteia 
surprinse în oglindă.“ 

Pentru Europa, care n-a înfruntat Ţara Soarelui Răsare în mod direct, ci 
numai mediat, această „frumoasă oglindă” nu s-a spart niciodată. Cei care, după cel 
de-al doilea război mondial, au scris despre Japonia: Martin Heidegger, Roland 
Barthes sau Levi Strauss, n-au făcut decât să proiecteze conştiinţa de sine a 
Occidentului asupra unei ...absenţe. Prin Țara zăpezilor, Japonia devine pentru 
celălalt, pentru europeanul care o citeşte, o Japonie frumoasă, efemeră şi fragilă, 
asemănătoare geishelor din roman. Kawabata însuşi, intitulându-şi discursul ţinut cu 
ocazia decernării premiului Nobel la Stockholm, în 1968, Frumoasa Japonie şi eu 
(Utsukushii Nihon no watashi), aducea un omagiu elogios acestei tainice frumuseți a 
unei Japonii efemere şi fragile’. Ţara Soarelui Răsare devenea, prin urmare, o „tară a 
zăpezilor”, aflată la celălalt capăt al oglinzii, fixându-se, în felul acesta, imaginea 


! See Ibid., 47. 

? Apud Jean-Jacques Origas, Dans la lumière des jours ordinaires. Histoire et roman de 
laprès guerre, în Patrick De Voss (ed.), Litterature Japonaise Contemporaine. Essais 
(Bruxelles : Editions Labor, 1989), 18. 

? Vezi Ibid., 18-19. 

* Cf. Karatani Kõjin, D'un dehors à l’autre. Kawabata et Takeda Taijun, în Patrick De Voss 
(ed.), Litterature Japonaise Contemporaine. Essais (Bruxelles: Editions Labor, 1989), 33-34. 
Vezi Ibid., 33-35. 

„Japoniei frumoase” în pericol, fără nici o legătură cu ideologia militaristă promo- 
vată de japonezi în perioada premergătoare şi în timpul celui de-al doilea război 
mondial. Kawabata rămâne demn în aceste vremuri naţionaliste tulburi, deoarece nu 
se angajase la nimic. Nici nu-şi schimbă atitudinea de-a lungul anilor. Pentru 
scriitorul japonez, pare că nu mai e loc pentru Istorie, iar opera lui îşi fixează pro- 
priul context de manifestare: Japonia e „ţara zăpezilor”, în care frumuseţea devine 
echivalentă cu tristeţea. Neîndoielnic, Japonia lui Kawabata este un miraj, o 
„oglindă” care nu-l întâlneşte niciodată pe „celălalt”. lar Frumosul este neantul, 
vidul, sublimat înspre transcendență, revelat în lume pentru ființa umană sub forma 
frumuseții lucrurilor trecătoare şi efemere sau mono no aware, după cum a fost 
această „mişcare a sufletului” definită în limba japoneză, cu mai bine de două sute 
de ani în urmă, de către Motoori Norinaga (1730-1801): „A voir, à entendre quelque 
chose, on pense que c'est émouvant, triste, etc. Ce mouvement du cœur , c'est 
précisément &prover le mono no aware.” 

Lumea, sustrasă incidenţei Istoriei, se limitează la sentiment şi scriitorul 
japonez alege „întoarcerea” la Japonia de altădată. Yasunari Kawabata îşi reia 
căutările de dinaintea războiului şi, în anul 1947, adaugă un capitol final romanului 
Tara zăpezilor, publicat în volum cu zece ani mai devreme, pe care îl modifică şi îl 
prelungeşte, fără să acorde atenție faptului că textul devine, în felul acesta, tot mai 
enigmatic. Se lasă purtat de voia timpului, optând deliberat pentru o creaţie intermi- 
tentă şi alternantă?, romanele pe care le scrie ulterior, Senbazuru (O mie de cocori), 
Yama no oto (Vuietul muntelui), romane foileton, ale căror fragmente apăruseră în 
varii publicații, prezentând aceleaşi întreruperi, reluări, opriri, pentru ca varianta 
finală să adune fragmentele aparent independente într-o înlănțuire de mişcări 
muzicale. 

Ca o consecință firească a acestui mod de a scrie, personajele textelor 
narative ale lui Yasunari Kawabata nu pot fi analizate în termenii consacraţi 
discursului epic al unei intrigi sau al unui conflict dramatic, întrucât personalitățile le 
sunt efemere, iar spaţiul interior al propriilor lor vieţi este relativ şi neexplorat 
sistematic. Acest spaţiu interior este însă reflectat în cel exterior sau prin întâlniri 
trecătoare cu celălalt, iar sugestiile profunde oferite de acestea devin componente 
integrale ale unei percepții sincronice, nefiind însă întotdeauna evidențiate în mod 
particular. 

Romanul Țara zăpezilor are trei personaje principale: un bogătaş diletant 
de vârstă mijlocie din Tokyo, pe nume Shimamura, şi două tinere, Komako şi Yoko, 
care trăiesc într-o mică staţiune de băi termale din Echigo, regiune din nordul 
Japoniei. Narațiunea prezintă trei vizite ale lui Shimamura în această regiune. Prima 
vizită, de trei zile, are loc în 21 mai, când Komako, geisha de la stațiunea termală pe 
care o cunoaşte acum Shimamura, avea nouăsprezece ani. A doua vizită este legată 


! Apud Ibid., 37. 

Cf. Origas, Dans la lumière, 18. 

3? Cf. Anthony V. Liman, Kawabata’s Lyrical Mode in Snow Country, în Monumenta 
Nipponica, 3/4 (1971): 267-285, 267. 

de începutul iernii aceluiaşi an: Shimamura soseşte în 8 decembrie şi rămâne pentru 
câteva săptamâni. A treia şi ultima vizită se întâmplă doi ani mai târziu, când 
Shimamura soseşte în staţiune la începutul toamnei şi pleacă abia după prima ninsoare. 
Shimamura este astfel centrul romanului", personajul prin intermediul căruia citito- 
rul ajunge în ţara zăpezilor şi le cunoaşte pe celelalte două protagoniste ale naraţiu- 
nii, femei fragile, visări întoarse asupra lor însele”, într-un nihilism emoţional, închis 
într-o oglindă. 

Romanul nu păstrează ordinea cronologică a vizitelor, călătoriile lui 
Shimamura reprezentând o nostalgie reiterată a căutării timpului fără timp, un timp 
suspendat, aflat la conjuncţia dintre real şi vis. Scena ce deschide romanul, stabilind 
distanțarea față de Tokyo, metropola reală, este legată de a doua vizită a lui 
Shimamura, aflat în trenul care-l duce înspre stațiunea de munte. 

Fraza de început a romanului, tradusă în limba română: Din tunelul lung de 
hotar, trenul intră în fara zăpezilor.”, încearcă să tălmăcească originalul Kunizakai 
no nagai tonneru o nukeru to yukiguni de atta.*, care s-ar traduce literal „trecând 
printr-un lung tunel de la graniță, era ţara zăpezilor.” Transpunerea în limba română, 
introducând subiectul gramatical „trenul”, explicitează ceea ce trecea prin tunel, fapt 
inexistent în fraza reprodusă în limba japoneză, creând astfel o impresie de 
perspectivă asupra scenei mult diferită față de original. Primul enunț al romanului 
japonez propune o schimbare rapidă de cadre, de imagini, trenul fiind doar instru- 
mentul, de aceea nemenţionat, care înlesneşte trecerea de la un spaţiu întunecos şi 
strâmt la unul vast şi luminos, al țării zăpezilor. Traducerea, focalizând pe „tren” 
interpretat ca subiect gramatical, modifică textul prin introducerea unei perspective 
obiective”: importantă este nu atât schimbarea locurilor, cât a statutului unei întregi 
scene. Naratorul şi eroul, în această traducere românească, par clar separați: 
naratorul este observatorul eroului aflat în trenul ce-l scoate pe acesta din urmă într-o 
țară acoperită de zăpadă. În fraza japoneză, ce acordă întâietate perspectivei subiecti- 
ve, naratorul pare să călătorească în acelaşi tren cu eroul romanului, experimentând 
aceleaşi evenimente sau trăiri cu el. „Inexplicitatea” tipică limbii japoneze care nu 
specifică un subiect face ca această frază să se poată citi ca un fel de monolog intern 
al eroului aflat în tren. Mai mult, cititorul însuşi poate avea iluzia că se află în 


! Cf. Makoto Ueda, The Virgin, the Wife, and the Nun: Kawabata 's Snow Country, în Kinya 
Tsuruta & Thomas E. Swann (eds.), Approaches to the Modern Japanese Novel (Tokyo: 
Sophia University, 1976), 73. 

? Cf. Kâjin, D'un dehors à l’autre, 39. 

* Yasunari Kawabata, Țara zăpezilor, Traducere de Stanca Cionca, (Bucureşti : Editura 
Humanitas , 2008), 5. 

4 Kawabata Yasunari, Yukiguni (Snow Country ) (Tokyo : Bungeishunju, 1988), 5. 

5 Cf. Ikegami Yoshihiko, Gengogaku wa honyaku no yakunitatsu ka, Ronza 9 (2007): 200-205, 
203-204. 

é Vezi Yoshihiko Ikegami, Discourse Analyses in Japan. Introduction, în Teun A. Van Dijk 
(ed.), An Interdisciplinary Journal for the Study of Discourse, (Berlin : Mouton de Gruyter, 
1989), 267. 

acelaşi compartiment, împărtăşind cu eroul cărții această trecere inițiatică de la 
întuneric la lumină, de la un spaţiu închis la unul deschis. Lipsa unui subiect clar 
marcat îl invită pe cititor să se proiecteze uşor în atmosfera creată de rândurile citite, 
putând deveni el însuşi personajul romanului. Se ajunge, astfel, la identificarea 
naratorului cu personajul şi cititorul, maniera impersonală în care a debutat romanul 
cufundându-i pe toți în text, iar povestea care începe nu mai poate fi atribuită acum 
nimănui, în mod particular. lar romanul poate fi interpretat, în cele din urmă, ca o 
separare a eului de lume, dar, în acelaşi timp, şi ca o încercare de reconciliere! a 
exteriorului cu interiorul. 

Tara zăpezilor continuă apoi ca un text narativ diegetic, la persoana a treia, 
relatat din perspectiva eroului principal Shimamura, tipul intelectualului modem 
care, plictisit de monotonia vieţii petrecute în Tokyo, pleacă în căutarea a ceva 
frumos: un ţinut, o femeie, a senzaţie, ce l-ar putea sustrage stării de indiferență. 
Romanul acoperă un interval de timp de aproape trei ani, dar scurgerea temporală nu 
este reprodusă în text în totalitate: sunt alese doar acele secvenţe temporale care l-ar 
putea ademeni pe Shimamura la întâlnirea cu Frumuseţea/ Frumosul. De altfel, 
Shimamura se arătase cândva puternic interesat de teatrul tradițional kabuki, dar, în 
momentul în care se iveşte ocazia ca relația lui cu această formă teatrală să capete 
realitate, o abandonează şi-şi găseşte un substitut în baletul occidental, fără să fi 
văzut însă vreodată vreun spectacol direct pe scenă. 

Povestea din Țara zăpezilor este dizolvată într-o curgere de imagini, iar 
continuitatea temporală şi obiectivitatea cauzală sunt înlocuite de o unitate interioară 
ce trece dincolo de spaţiu şi timp. Singura raportare la realitate a protagonistului 
Shimamura se face doar prin simţul percepţiei (kankaku), aceasta fiind unica sursă 
de informare asupra realității. Insistenţa asupra percepției senzoriale, în special a 
celei vizuale, şi consecinţa directă de evitare a discursului rațional şi a procesului 
intelectual” duc la interpretarea indirectă a evenimentul sau a trăsăturii personajului 
într-un moment particular, amintind de tehnica cinematografică a comentariului prin 
imagine. La Kawabata însă, acest comentariu nu este niciodată prea explicit sau 
definitiv, senzaţia vizuală, imaginea, deschizând drumul înspre interpretarea unui 
sens complex. 

Una dintre metodele preferate ale lui Kawabata de a intra în relaţie cu 
natura este oglinda”, obiectul care în povestirea Luna în apă [Gessui, 1953] devine 
personajul liant între celelalte două, jucându-se magic cu distanțele, fuzionând 
trecutul cu prezentul, devenind proba iubirii pentru soţul bolnav, țintuit la pat, ce 
poate, cu ajutorul oglinzii, nu numai să-şi urmărească soţia la muncile din grădină, 
dar şi luna reflectată în bazinul din curte. Asemănător, în romanul Tara zăpezilor, 
oglinda este prezenţa permanentă ce stabileşte legături interumane, apărând încă din 
primele rânduri ale romanului, când Shimamura observă ochii lui YSko, fata „de o 


! Cf. Liman, Kawabata's Lyrical Mode, 268. 

? Cf. Ibid. 

* Vezi Kinya Tsuruta, The Flow-Dynamics in Kawabata Yasunari's Snow Country, în 
Monumenta Nipponica 3/4, (1971): 251-265, 252. 

frumuseţe rece” aşezată pe bancheta din față, reflectați în geamul trenului de noapte, 
ce-l ducea în ţinutul zăpezilor: 


„...în geam se răsfrângea profilul fetei aşezate în faţa lui în compartiment. 
Întunericul de-afară, lumina electrică aprinsă în vagon transformaseră geamul într-o 
oglindă, dezvăluită numai atunci când, distrat, trăsese o linie prin aburul ce-l 
înceţoşa.” | 


lar fereastra aburită pare a fi cel mai bun tip de oglindă, întrucât nu numai 
că reflectă lucrurile, dar oferă şi diluarea realităţii, datorită transparenţei: 


„Lumina din compartiment era slabă, astfel că fereasta nu dobândea tăria 
unei oglinzi. Nu era propriu-zis reflectare ce vedea în ea. De aceea, privind-o 
îndelung, uită de persoanele din fața lui şi văzu doar chipul de fată plutind ca o 
nălucire în priveliştea de seară.” 

Dar şi zăpada însăşi se transformă apoi în roman într-o vastă oglindă ce face 
posibilă interrelaţionarea eroilor romanului cu scenele naturii din fundal: om şi 
natură sunt aduşi mai aproape, frumuseţea devine tangibilă din când în când, ca, spre 
exemplu, în clipa în care obrajii roşii ai lui Komako, geisha cunoscută în staţiunea 
termală cu ocazia primei vizite, şi părul ei negru, contrastează cu albul zăpezii 
reflectate în oglindă. E oglinda de „dimineaţă”, ce-i reaminteşte lui Shimamura de 
cealaltă față, văzută în tren, în oglinda de „seară”: 

În oglindă, albeaţa zăpezii reflectate era orbitoare şi în mijlocul ei se 
răsfrângeau obrajii purpurii ai fetei. Toată imaginea era de o puritate neasemuită. 
Soarele începuse să urce, înteţind în oglindă flăcările reci ale zăpezii, în timp ce 
lucirile vineţii din părul ei băteau tot mai mult în negru.” 

Oglinda devine, în felul acesta, un regulator de distanţe, ce ambiguizează 
dimensiunile spaţiale ale lumii reale, combinând lucruri între ele, respectiv elemente 
aparținând sferei umane cu cele din lumea naturală, într-o manieră imposibilă în 
spaţiul fizic”. Senzaţia încercată este însă uneori pusă la îndoială de însăşi mintea 
protagonistului ca fiind iluzorie şi, drept urmare, cel mai adesea, relaţia dintre 
adevăratul exterior şi senzaţia interioară este puternic ambiguizată. Cadrul 
perceptual este configurat de im-presie şi ex-presie”, aproape interschimbabile, cu 
granița dintre obiectiv şi subiectiv puternic alterată. Lumea interioară a lui 
Shimamura devine tot mai ininteligibilă şi este greu de înțeles de ce mintea sa 
asociază insectele moarte din cameră cu copiii lui aflaţi în Tokyo: 

„Se uita lung la gâzele care mureau unele după altele în camera lui. Pe 
măsură ce toamna devenea mai rece, tot mai multe zăceau pe tatami. 


! Kawabata, Țara zăpezilor, 8. 

? Ibid., 10. 

? Tbid., 42. 

* Vezi Tsuruta, The Flow-Dynamics, 253. 

* Cf. Liman, Kawabata 's Lyrical Mode, 270. 

O musculiţă cu aripile înțepenite cădea de pildă pe spate şi nu se mai ridica. O 
viespe se târa puţin şi se prăbuşea, iar se mai târa puţin şi din nou cădea. Anotimpul 
înainta şi ele piereau pe rând, cu toatele. Un lucru cât se poate de firesc. O moarte 
tăcută. Si totuşi, dacă le priveai de aproape, vedeai că se împotrivesc, că se luptă 
până în ultima clipă, zbătându-se cu antene şi picioruşe tremurătoare. 


Pentru o asemenea moarte măruntă, camera lui de opt rogojini era o scenă 
mult prea mare. 


Ridicând în mână câte o găză moartă cu gândul să o arunce pe fereastră, 
p re A iz Pai Ioa A 2 ai 
Shimamura îşi amintea de copiii lui, rămaşi acasă.” 


O experiență emoţională şi o sensibilitate universală conectează emoția 
inconştientă (sau semiconştientă) cu un fenomen natural. Senzualist ce a trecut de 
propriile limite ale experienţei viscerale senzoriale, Kawabata încearcă să găsească 
expresia tangibilă a ceea ce este intangibil şi invizibil. Imaginile apar ilogice, 
impresioniste şi asociative?, servind modelul percepţiei ca o imagine matrice la un 
nivel aristic, defavorizând în felul acesta compoziţia. De altfel, toate teoriile estetice 
japoneze” refuză principiile unei construcții coerent logice şi reduc rolul intelectului 
în structura unei opere de artă la minimum, potrivit credinţei că viața omului este în 
mod esențial iraţională, iar universul nu este nicidecum o construcţie logică. Până şi 
capitolele romanului, publicate ca texte independente în diverse reviste, între 1935 şi 
1947, par că pot fi aranjate în maniera poemului renga („versul înlănţuit”): Yugeshiki 
no kagami (Oglinda peisajului de seară), Shiroi asa no kagami (Oglinda dimineţii 
albe), Monogatari (Poveste), Toro (Eforturi în van), Kaya no hana (Floarea de 
kaya), Hi no makura (Perna de foc), Temari uta (Cântecul mingii), Setchū kaji (Foc 
în zăpadă), Amanogawa (Calea Laptelui), dovadă de netăgăduit că romanul a însoțit 
viaţa scriitorului şi că textul narativ, nefiind construit într-un fel mecanicist, 
anorganic, s-a adaptat la ritmul vieţii autorului său. 

Şi doar oglinda poate ajuta imaginaţia să ia în stăpânire realitatea înconjură- 
toare, doar ea poate dizolva, conecta, filtra, absorbi, intensifica şi scoate la iveală 
contraste. Tărâmul visului şi al visării nu este dat, el se construieşte, cititorul putând 
participa activ la gestul creaţiei. În partea a doua a romanului, imaginea oglinzii 
reapare doar ca o scurtă reminiscență, înspre final, sinteză a întregii experienţe 
petrecute de Shimamura în ţara zăpezilor, accentuând ireconciliabila discrepanță” 
dintre un moment de o frumuseţe atemporală „rece” şi profanul, „tragicul” timp al 
unei legături umane „calde”; 


„Îşi aminti iar de oglinda cu zăpezi trandafirii sub soarele de dimineață. 
Intoarse ochii spre măsuţa de toaletă. Acum se oglindeau în ea fulgi reci şi mari ca 
nişte flori, alunecând în vârtejuri albe în jurul chipului fetei. In mijlocul fulgilor 


! Kawabata, Țara zăpezilor, 114. 

? Cf. Liman, Kawabata 's Lyrical Mode, 271. 
Cf. Ibid., 272. 

* Vezi Ibid., 276. 

mişcători era Komako, cu gulerul kimonoului desfăcut, frecându-şi gâtul cu un 
prosop umed.” 


Dar Shimamura se dovedeşte neputincios în încercarea de a „colabora” cu 
realitatea nudă. Spre sfârşitul părții întâi, imaginea lui Komako se dizolvă, pentru ca 
protagonistul principal să întâlnească, în partea a doua a romanului, cu ocazia celei 
de-a treia vizite, ultima şi cea mai lungă, o Komako devenită prezenţă concretă, mult 
mai reală, cu corpul îngrăşat şi cu pielea ce avea altădată transluciditatea unui 
vierme de mătase schimbată în ceva diferit: 


„Pe ceafa ei pudrată din belşug se aşeză un roi de gâze mărunte, mai mici 
decât musculițele. Mureau una după alta, sau poate rămâneau numai nemişcate 
acolo, în timp ce el le privea atent. Gâtul îi era mai rotund şi mai împlinit decât anul 
trecut. Avea douăzeci de ani acum, îi trecu prin minte lui Shimamura.” 


Întâmplată toamna, anotimpul ce amestecă viaţa şi moartea, drama lui 
Komako, „sacrificiul” ei sau „pedeapsa” ei, se consumă, sfârşind în lumea reală a lui 
Shimamura. Albul natural al zăpezii şi albul artificial al pudrei de pe umerii lui 
Komako fac însă loc nostalgiei în sufletul orăşeanului după un timp al frumuseţii 
ieşite din timp, un timp fără timp, întrucât „albul este cea mai curată dintre culori, 
conţine în el însuşi toate celelate culori.” Dar, cu cât Komako devine mai reală, cu 
atât favorizează apariţia unui gol în sufletul lui Shimamura, neîncrezător în trăinicia 
sentimentelor omeneşti. Acesta devine tot mai pasiv, iar mişcările sale între cele 
două locuri: Tokyo şi Echigo, între el şi cele două femei (Komako şi YSko) şi între 
el, prezenţă reală, şi el însuşi, visătorul incurabil, se opresc parcă în scena incediului 
final, când priveşte spasmul lui YSko produs în urma căzăturii din clădirea care arde: 

„Aşa se petrecuseră lucrurile. Plutise parcă în aer. Shimamura avu o 
tresărire, dar nu simţi nici primejdie, nici panică. Era ca o nălucă din altă lume, cu 
totul ireală. Trupul rigid se îndoi apoi în aer, căpătând un fel de moliciune de păpuşă, 
o lipsă de împotrivire ca a unui obiect aruncat. Arăta ca o plăsmuire în care viaţa şi 
moartea se opriseră deodată. (...) Trupul lui Yoko se chirci într-un spasm, lovindu- 
se de pământ. (...) Când văzu convulsia trupului îl trecură fiori reci până în vârful 
picioarelor. Îl copleşi deodată o durere nelămurită şi inima începu să-i bată cu 
putere. (...) Cu toată izbitura pe pământul tare, trupul n-avu nici o mişcare în afară 
de spasmul acela scurt. Shimamura nu se putu gândi la moarte, simţi doar că în ea 
viaţa se schimbă în altceva.” 


Pe măsură ce Komako devine tot mai concretă şi reală, afirmând statutul 
unei realități aproape opresive, YOko, deşi foarte aproape de real la începutul 
romanului, se rupe de acesta, îndepărtându-se tot mai mult, până la a intra în moarte. 


! Kawabata, Țara zăpezilor, 131. 

? Ibid., 82. 

* Idem, Japonia, Frumosul şi eu însumi, 8. 
* Idem, Țara zăpezilor, 152-153. 

Yōko are totuşi prea puţin dintr-o realitate fizică!, semnalmentele ei concrete 
reducându-se doar la ochi ireali şi la o voce atât de frumoasă încât părea tristă: 
„Kanashii hodo utsukushii koe de atta.”.” De altfel, combinaţia de kanji referitoare în 
text la vocea ei este kodama (,ecou”), tradus literal prin „spiritul copacilor”, glasul ei 
părând să vibreze în Shimamura ca ecoul a „ceva venit din altă parte”: „Vocea ei 
dureros de frumoasă îi rămăsese în urechi. Din nou i se păru că-i aude ecoul întors 
din zăpezile munților.” ? 


Aparițiile lui YSko în roman sunt fulgurante, amintind parcă de o zână din 
poveste. Ea nu are trup, doar ochi, voce şi o față impersonală, „de o simplitate 
nemişcată de mască”, încât Shimamura pare să se întrebe mereu, chiar şi atunci când 
o aude cântând, dacă n-o văzuse de fapt în vis. Vocea ei e însă vocea morţii care 
îmbrățişează viaţa şi doar mireasa morţii l-ar putea iniția pe Shimamura în tainele 
lumii veşnice. 

Scena incendiului din final va urma aceeaşi mişcare de intrare în real, iar 
căderea lui Yōko, fata atât de legată de moarte, aparent ireală, scoasă din timp, este 
desfăcută de mirajul visării care o lega de Shimamura prin ţipătul lui Komako. Într- 
un sfârşit, cele două se întâlnesc: „Komako scoase un țipăt scurt şi-şi acoperi ochii 
cu mâinile. El, în schimb, continua să se uite într-acolo fără să clipească măcar.” 1 
Poate pentru ca să fie evidențiate trăsăturile celor două femei e nevoie de un 
Shimamura rece, ca ochiul unei camere de luat vederi, oglinda în permanentă mişca- 
re, prin care s-ar putea lichefia realitatea crudă şi trece dincolo de bariera vieții şi 
morții, în starea de visare. 

Capitolul penultim Foc în zăpadă, prin imaginea oximoronică, este cel 
înspre care converg toate celelalte imagini ale romanului, ca nişte imagini polifo- 
nice. Povestea se desfăşoară în jurul acestei imagini unificatoare” şi creşte în intensi- 
tate, în timp ce selecția celorlalte imagini este realizată foarte atent, urmând logica 
visului şi a subconştientului, pentru a transforma romanul Țara zăpezilor într-un text 
coerent. Această spaţială mişcare a lui Shimamura între Echigo şi Tokyo pare făcută 
să afecteze până şi dimensiunea temporală. Shimamura vizitează ţara zăpezilor de 
trei ori: vara devreme, iarna devreme şi toamna prelungită în iarnă. Structura roma- 
nului nu respectă însă cronologia vizitelor, cea de la începutul iernii constituind 
începutul naraţiunii, când, prin tehnica flash-back-ului,” este relatată prima vizită în 
această stațiune montană, ocazie cu care Shimamura o cunoaşte pe Komako, iar 
vizita acestuia petrecută toamna şi prelungită până la începutul iernii va încheia 
naraţiunea. În felul acesta, nu numai că este spartă linearitatea temporală, prin 
nerespectarea ordinii cronologice a anotimpurilor, dar şi realitatea oximoronică a 
vieţii şi morţii îşi poate face apariţia prin incendiul proiectat pe fundalul zăpezii. 


! Cf. Tsuruta, The Flow-Dynamics, 254. 

? Kawabata, Yukiguni, 7. 

* Idem, Țara zăpezilor, 73. 

* Ibid., 153. 

5 Cf. Liman, Kawabata’s Lyrical Mode, 272. 
* See Tsuruta, The Flow-Dynamics, 255. 

Romanul Țara zăpezilor debutează cu o scenă ce-l aduce în prim-plan pe 
protagonistul principal Shimamura şi imaginea reflectată a fetei (Yöko) aşezate pe 
bancheta din față în fereasta trenului. Următoarea scenă face loc amintirii fetei 
(Komako) înspre care se îndreaptă Shimamura, prin intermediul arătătorului de la 
mână, pentru ca, în final, secvenţa scenică să se încheie cu suprapunerea imaginilor, 
când, cu ajutorul oglinzii create de geamul aburit din tren, imaginea reflectată a 
prezentului se suprapune peste trecutul amintirii: 


„Shimamura se juca plictisit cu arătătorul mâinii stângi, mişcându-l încolo 
şi încoace. Îşi dădu seama că singur degetul acesta îi aduce în minte, caldă şi apropi- 
ată, imaginea femeii înspre care călătorea. Pe ea o uitase şi amintirea i se împăienje- 
nea de câte ori încerca s-o recheme. Numai degetul părea că păstrează atingerea 
pielii ei. Shimamura avea senzaţia ciudată că degetul îl ademeneşte spre femeia 
îndepărtată. ÎL duse la nas, vrând parcă să simtă din nou parfumul trupului ei şi, 
distrat, trase cu el o linie pe geam. În clipa următoare îşi înghiţi un strigăt de uimire : 
pe locul atins de degetul lui plutea desluşit un ochi ireal de femeie. Reveni brusc din 
visarea care îl dusese departe : în geam se răsfrângea profilul fetei aşezate în faţa lui 
în compartiment.” 


Oglinda, una aparent obiectivă, distanțată de privitor, şi o alta puternic 
subiectivă, legată de propriile amintiri, ajung să se suprapună, cum se va întâmpla şi 
în capitolul de final, când timpul trecut se va conecta cu timpul prezent, pentru a fi, 
în final, abolit. Ieşirea din timp nu alterează însă nici timpul spaţiului material, real, 
şi nici cel al lumii ireale, a visului. Cele două axe temporale sunt un continuum în 
roman, spart doar în final, când, pe secvenţa incendiului de la magazia de viermi de 
mătase, Shimamura contemplă Calea Laptelui (Amanogawa) şi timpul se sustrage 
temporalităţii: 


„Îşi ridică şi el ochii în sus şi nu-şi putu opri un strigăt de uimire. ÎL izbi 
senzaţia că e purtat pe sus şi trupul lui pluteşte în mijlocul puzderiei de stele. Calea 
Laptelui îl absorbea în imensitatea ei luminoasă. Era oare acelaşi fluviu scânteietor 
care i se arătase rătăcitorului Bashō deasupra oceanului înspumat? Calea cerului se 
revărsa nudă spre pământ, într-o îmbrăţişare uriaşă. Era, în căderea ei, ameţitoare ca o 
dorință înfricoşată. Lui Shimamura i se păru că propria lui umbră, măruntă şi neînsem- 
nată, e proiectată în nesfârşirea copleşitoare a Căii Laptelui, în care luceau nu numai 
stelele, una câte una, ci pe alocuri se desfăcea în scântei argintii chiar vălul alb nebulos 
dintre ele; atât era de limpede noaptea. Adâncimea ei fără fund îi fascina privirile.” 

După cum o sugerează referința intertextuală la Matsuo Bashō (1644- 
1694), scriitorul japonez pare să fi scris ultimul capitol al romanului cu haiku-ul 
poetului rătăcitor în minte: „Araumi ya/ Sado ni yokotau, / Amanogawa”.? („Marea 


! Kawabata, Țara zăpezilor, 8. 

? Ibid., 145-146. 

? Bashō, Cent onze haiku, Traduits du japonais par Joan Titus-Carmel, (Paris : Verdier, 
1998), 46. 

zbuciumată/ Şi, până la insula Sado/ Calea Laptelui”). De aceea, poate, în opera lui 
Yasunari Kawabata, de o modestie şi o silenţiozitate profund orientale, precumpă- 
neşte un lirism misterios, ce-şi are rădăcinile tocmai în formula poetică haiku, 
poemul japonez din şaptesprezece silabe, care-a format ochiul prozatorului şi l-a 
învăţat pe maestru înalta știință a concentrării imaginii în detaliu, în fragment, amin- 
tind că între oameni şi lucruri există, trebuie să existe o coordonare, o sincronizare a 
trăirilor, o modelare reciprocă, numită de estetica japoneză mono no aware (lit. 
„mişcarea inimii înspre lucruri”). Ceea ce-l înconjoară poate naşte în om o emoție, o 
tulburare, trezindu-i, uneori, conştiinţa trecerii ireversibile prin lume a tot, fie el 
lucru sau sentiment. Rămâne doar resemnarea în fața Absolutului, care, potrivit 
credinţei shinto, îşi urmează etern lucrarea.! Pe universul întreg pune stăpânire o 
anumită tristeţe a lucrurilor, un sentiment de melancolie, o sugestie de solitudine 
resemnată, iar arta este chemată să o dezvăluie vag şi să o dezlege parțial. 

Tăcerea Căii Laptelui suspendă antinomia dintre real şi etern, dintre timpul 
prezent şi timpul fără timp, eternitatea de care omul a fost rupt prin existența primită, 
acel Unu de care ființa umană a fost tragic separată prin plăcerile lumii ce i-au fost 
date împreună cu durerea de a fi. E în această întâlnire a lui Shimamura, călătorul 
între Echigo şi Tokyo, între Komako şi Yoko, între real şi ireal, cu calea celestă 
aproape o experiență mistică” care apare situată undeva între senzualitatea delicată şi 
spiritualitate, ce nu e nici carnală, nici metafizică, sugerând în roman un fel de 
„transfer modern” al unei nostalgii a paradisului pierdut. 

Cufundarea lui Shimamura în Calea Laptelui implică parcă o depăşire a 
dualității acestei lumi, a hiatusului dintre lumea realității şi cea a intuiției, dintre 
natură şi minte, dintre civilizaţie şi instinctele primare omeneşti, dintre ţinutul înzăpe- 
zit, cu băile sale termale, şi incendiul de sub Calea Laptelui, din final. Invocarea 
eternei dileme a spiritualității japoneze a alegerii între senzualitate sau a fi în viață şi 
atracţia neantului pare să capete răspuns. Polii spaţiali se pun în mişcare, iar poziţia 
lor se relativizează*: Y5ko o întâlneşte pe Komako, pământul îmbrățișează Calea 
Laptelui, focul se aprinde în zăpadă, incendiul contrastează cu întunericul nopții şi 
scânteile flăcărilor cu stelele. Fuziunea conştiinţei/ minții, a eului şi a tot în „Unu” e 
aproape un moment extatic al revelării nevăzutului aflat dincolo de aparențele lumii, 
eliberarea de orice legături, observarea lucrurilor detaşat ca neant sau transparență, 
lipsit de sensul tragic de la suprafață. Dar starea de impasibilitate, înlăturarea tuturor 
gândurilor şi a ideilor, îndepărtarea de sine şi intrarea în lumea neantului, a 
nimicului, care nu e golul occidental, ci, mai degrabă, reversul, un spirit universal în 
care orice comunică liber cu orice, depăşind graniţe fără limite,” e manifestarea celui 
din urmă adevăr, aşa cum este el propus de către budismul Zen. 


! Cf. Yoshihiko Ikegami, Sign Conception in Japan, in Roland Posner, Klauss Robering, 
Thomas A. Sebeok (eds.), Semiotics. A Handbook on the Sign — Theoretic Foundations of 
Nature and Culture, (Berlin. New-York : Walter de Gruyter, 1998), 1904. 

? Cf. Liman, Kawabata 's Lyrical Mode, 284. 

> Cf. Ibid., 285. 

4 Vezi Kawabata, Japonia, Frumosul şi eu însumi, 8. 

Aflat în spatele cuvintelor şi al intelectului, budismul Zen nu este un studiu 
al proceselor ce guvernează gândirea şi conduita şi nici o teorie a principiilor sau a 
legilor care guvernează legea umană sau universul. Mai degrabă el ar putea fi 
considerat un fel de antiintelectualism sau o formă de intuiţionism: „Zen is taken to 
be a form of antiintelectualism or a cheap intuitionism, especially when satori in Zen 
is explained as a flash like intuition”.! Drumul meandric al căutării propriei ilumină- 
ri, al revelării propriului adevăr, se face prin depăşirea perspectivei duale pe care 
sinele o aplică lumii fenomenale, împărțind lumea în subiect şi obiect, în bine şi rău 
etc. Lumea concepută de rațiune este, pentru budismul Zen, una falsă, o lume a 
ignoranței şi a decepției, departe de lumea realității adevărate. Negând influența 
rațiunii reducționiste, lumea discriminărilor ar dispărea o dată cu ea şi şi-ar putea 
face loc adevărata Realitate, în toată plinătatea ei. Negarea, la rândul ei, nu este un 
simplu abandon, ci o redefinire a lumii. 

În Zen, Absolutul este identificat cu mu, nimic-ul fără margini, care este, în 
întregime, nonsubstanțial, de aceea individul poate fi, paradoxal, identic cu acest 
Absolut. Nimic-ul înconjoară individul, iar acesta din urmă, nemanipulat şi neguver- 
nat de nici o lege sau ordine, de orice fel, poate intra, astfel, în legătură cu propriul 
sine : 


„In? Zen’s realization of absolute Nothingness, an individual is determined 
by absolutely no nothing. To be determined by absolutely no thing means the 
individual is determined by nothing other than itself in its particularityit has 
complete self determination without any transcendent determinant. This fact is 
equally true for every individual.” 


Tensiunea între a fi (u) şi a nu fi (mu), care guvernează condiţia umană, este 
depăşită de mu, nimic-ul fiind transcenderea opoziţiei existență/nonexistență. Mu nu 
trebuie citit ca negația lui u. Fiind contra conceptul lui u, mu este o formă de negaţie 
mai puternică decât simplul a nu fi. Absolutizat, el transcende atât u, cât şi mu, în 
sensurile lor relative.” Altfel spus, viaţa nu mai diferă de moarte, binele de rău 
ş.a.m.d. Se presupune că, în budism, viaţa nu este superioară morţii, viaţa şi moartea 
fiind două procese antagonice care se exclud reciproc, devenind, prin aceasta, 
inseparabil legate una de cealaltă. Ceea ce budismul numeşte samsara, transmigrare 
sau roata morții şi a vieţii nu este altceva decât ciclul vieţii şi al morții, fără început 
şi fără sfârşit. Numai aşa trecutul şi viitorul devin prezent, singurul moment care 
poate fi recunoscut.” Iar acest prezent etern pare că nici nu intră, nici nu iese din 
timp: e timpul fără timp. 


1 Masao Abe, Zen and Western Thought, Edited by William R. LaFleur, Foreword by John 
Hick, (Honolulu : University of Hawaii Press, 1989), 3. 

? Din onestitate şi respect pentru complexitatea textului iniţial, unele citate au rămas 
netraduse.(Nota editorului.) 

* Ibid. 

* Cf. Ibid., 94. 

Vezi Ibid., 131. 

Dar a trăi pentru un ideal, fie el al frumosului sau al purității, este extrem de 
periculos. În încercarea de a atinge intangibilul, omul îşi riscă viaţa, iar moartea 
devine preţul îndrăznelii. Poate de aceea Yoko trebuie să moară, dacă nu şi fizic, cel 
puţin spiritual, constituind sacrificiul pentru un tip de frumuseţe asemănător visului, 
de vreme ce este bazat pe aspiraţia înspre intangibil.! YOko, fecioara eternă, prin 
moarte, a făcut nemuritoare frumuseţea pură, în timp ce Komako, fecioara terestră, 
moare şi ea, încet, în a doua parte a romanului, dar într-un fel diferit. Pentru 
Shimamura, atras de ireal şi visare, contemplarea lui YSko în fereastra trenului de 
noapte a transformat-o pe aceasta, prin puterea ferestrei-oglinzi, într-un gest estetic, 
iar experiența focului îl readuce pe protagonistul romanului pe aceleaşi coordonate: 
timpul se oprise” şi, o dată cu el, convenţionala polaritate între viață şi moarte: 


„Câteva grinzi de la etaj se înclinară şi prinseră să ardă deasupra chipului 
fetei. Yoko avea ochii închişi — ochii ei care ştiuseră să privească atât de pătrunzător. 
(...) Pe obraz pâlpâiau reflexele flăcărilor. 

Cu ani în urmă, în trenul care-l aducea spre Komako, spre satul cu izvoare 
calde, Shimamura privise o luminiță din câmpie care plutea peste chipul lui Yoko în 
fereastra transformată în oglindă. Amintirea îl cutremură acum. Într-o clipă îi trecură 
prin faţa ochilor toţi anii de când o cunoştea pe Komako. Cât de dureroşi şi trişti i se 
păreau.” 

Focul relativizează distanțele spaţiale şi slăbeşte cadrul temporal, încredin- 
țând viitorul şi trecutul timpului prezent: despărțirea dintre protagonişti devine iminen- 
tă. Prin inversarea secvenţelor spaţiale, focul a suspendat viaţa şi moartea. Distanţele s- 
au modificat, iar ființa omeneasă absorbită de Calea Laptelui este integrată într-un 
proces care diluează realitatea, astfel încât să permită fuziunea elementelor: focul 
topeşte zăpada, Y Sko moare, iar Komako îşi pierde concreteţea dobândită: 


„Printre grinzile înnegrite în care mai mocnea focul şi care zăceau în băltoa- 
ce de apă, Komako se repezi, târând după ea trena kimonoului de geisha. O ridică pe 
Yoko la piept şi porni înapoi cu ea; capul celeilalte atârna sub faţa ei vizibil încorda- 
tă. Yoko părea absentă, de parcă-şi trimisese sufletul undeva departe. Komako o 
purta în braţe şi nu puteai şti dacă-și poartă victima sau poate, dimpotrivă, pedeapsa.” 


Focul i-a unit şi i-a separat pe cei trei, dar o împreunare de o dimensiune 
mult mai impresionantă este pe cale să se producă. Prin confuzia dimensiunilor 
spaţiale şi temporale, mişcările oscilatorii ale lui Shimamura în această lume 
orientată înspre viaţă sunt abolite de foc. lar odată intrat în această stare de lichefiere 
poate doar o experiență estetică ar mai putea fi posibilă: 


! Cf. Makoto Ueda, Modern Japanese Writers and the Nature of Literature (Standford: 
Standford University Press, 1990), 199. 

? Vezi Tsuruta, The F. low-Dynamics, 264. 

* Kawabata, Țara zăpezilor, 154. 

* Vezi Tsuruta, The Flow-Dynamics, 262. 

* Kawabata, Țara zăpezilor, 154. 

„Solid forms and conventional petrified relationships between things 
become pliant and liquid, almost reaching ideal transparence; things return to the 
open possibilities and freedom of chaos before time, yet their forms still reflect the 
material world. Shimamura”s visual possession of things on the unreal level not only 
dematerializes and distills their rawness and tragic, temporal three-dimensionality, 
but also translates biological decay and death into imaginary death that can bring out 
life in its purest intensity.”! 


Pentru scriitorul japonez nu există diviziune între lucruri, între animat şi 
inanimat, între om şi animal, între om şi vegetal. Lumea este un gigantic râu a cărui 
curgere cuprinde tot şi doar raţiunea ar putea vedea existenţa lumii în izolare, din 
considerente de supraviețuire. Omul intră în această lume cu mâinile goale, dar, 
pentru a supravieţui, învaţă să controleze mediul înconjurător, încercând nu doar să- 
şi adapteze simțurile spaţial şi temporal, dar şi capacitatea rațională de a organiza 
aceste senzaţii.” Kawabata profită însă de dualități pentru a le elimina: Tokyo versus 
țara zăpezilor, zăpadă versus foc, cer versus pământ, bărbat versus femeie, toate sunt 
cufundate, în final, în nesfârşirea Căii Laptelui. 

Ceea ce produce o oarecare derută la lectură pentru cititorul occidental este 
poate tocmai această lipsă de acţiune, de conflict, de identități şi individualităţi clar 
conturate, care să câştige în final conştientizarea relaţiei cu exteriorul, cu realul. 
Negreşit, la Yasunari Kawabata individul nu este separat de cadrul natural, deşi 
prezintă o paradoxală izolare de mediu: 


„Shimamura încercă să se apropie, dar fu împins la o parte de câţiva 
bărbați, care o smulseră pe Yoko din brațele celeilalte. Se dădu un pas înapoi, să-şi 
regăsească echilibrul. Când îşi ridică privirea spre cer, Calea Laptelui păru să se 
năruie cu un zgomot asurzitor în adâncurile ființei lui.” 


Țara zăpezilor pare o călătorie înspre starea de nediferențiere. În timpul 
vizitei în zona unde se confecționează chijimi, un material scump pentru kimonou- 
rile de vară, prețuit pentru răcoarea sa, Shimamura află de la localnici că numele 
tunelului care lega cele două părți ale străzii era tainai kuguri sau, literal, „pasajul 
uter”. În termeni occidentali, reîntoarcerea la starea de embrion este un drum al 
morţii, iar formula ei de expresie s-a constituit într-o lungă căutare pentru scriitorul 
japonez, desfăşurată pe parcursul multor ani. 

Iniţial, Yasunari Kawabata îşi propusese să scrie o scurtă povestire, al cărei 
final să fie dat de scena în care Shimamura priveşte obrajii roşii ai lui Komako în 
oglindă, scenă ce-ar fi făcut o trimitere clară la începutul textului. În această primă 
versiune, de fapt o serie de şapte scurte povestiri publicate în diverse reviste, între 
1935 şi 1937, numele lui Komako nu apare, ca şi cum aceasta ar fi doar o umbră a 
lui Yöko. Dar Kawabata continuă redactarea textului până la scena plecării din 


! Liman, Kawabata's Lyrical Mode, 283. 
? Cf. Tsuruta, The Flow-Dynamics, 264. 
* Kawabata, Țara zăpezilor, 154. 

ținutul zăpezilor, în care Shimamura întrezăreşte obrajii roşii ai lui Komako în 
fereastra trenului. Când publică această parte în revistă, voind să marcheze sfârşitul 
romanului, scriitorul japonez scrie aici: „Sfârşit”. Dar, ulterior, se răzgândeşte şi mai 
adaugă câteva scene, astfel încât versiunea publicată în 1937, ce adună toate secven- 
tele apărute anterior, primeşte pentru întâia oară titlul de Yukiguni (Tara zăpezilor) şi 
se termină cu celebra scenă în care Komako răstălmăceşte cuvintele lui Shimamura 
care-i spusese că este „o femeie bună”. După apariţie, scriitorul nu pare însă satisfă- 
cut de armonia dintre sfârşitul romanului şi începutul lui şi publică continuarea în 
două părţi, între 1940 şi 1941. Nemulțumit în continuare, încearcă din nou finalul 
între 1946 şi 1947. Ediţia publicată în 1948, ce devine ediţia standard, prezintă o 
Țară a zăpezilor cu scena de final în care Komako o ţine în braţe pe Y6ko, în 
apropiere de magazia viermilor de mătase în flăcări. Dar, în continuare, scriitorul 
japonez nu pare să fie sigur că a găsit cel mai potrivit sfârşit pentru roman: „Perhaps 
I should not have made those additions.”!, întrucât o versiune prescurtată, găsită 
după sinuciderea scriitorului din 1972, se termină cu scena „oglinzii de dimineaţă”. 
Cu alte cuvinte, Tara zăpezilor are patru diverse finaluri, confirmând prin aceasta 
dorinţa scriitorului însuşi ca un astfel de text să se poată termina în orice loc: „the 
sort of work that can be cut off at any point”? 

Romanul Țara zăpezilor sugerează, în cele din urmă, dificultatea căutării, 
adesea zadarnică, a purității şi a frumuseţii întâlnite în viaţă, a frumosului artistic: 


„It is a novel with a religious theme, the theme, however, being expressed in 
terms more aesthetic, more sensual, and therefore in a more immediately appealing 
way than can be done by a sermon.” 


Tehnica fluxului conştiinţei, nu literatura asociaţiilor şi a amintirilor în 
manieră occidentală, sondând universul pshihologic al infirmităţilor, corupţiilor şi 
alienărilor lumii contemporane, ci în maniera extrem-orientală, de recunoaştere a 
naturalităţii şi a apropierii de natură, face aproape inutilă ideea unui final pentru un 
text literar în mentalitatea niponă, de vreme ce viaţa curge totuşi fără încetare. 
Oricum, pare cu neputinţă de contestat că Shimamura ar fi fost cititorul model“ 
pentru romanul lui Kawabata: ... trebuie să fie acolo, clar la suprafaţă, ascuns în 
spate... 


! Apud Ueda, Modern Japanese Writers, 205. 

? Tbid., 205-206. 

* Idem, The Virgin, the Wife, 88. 

4 Cf. Idem, Modern Japanese Writers, 203. 

* Kawabata, Japonia, Frumosul şi eu însumi, 8. 

Timpul şi muzica 


Rodica TRANDAFIR 
Drd. Academia de Muzică „Gh. Dima”, Cluj 


Cuvinte cheie: timp, muzică, tăcere, atemporalitate, imobilitate temporală, simetrii 


Rezumat: Lucrarea îşi propune să arate că timpul nu este doar o dimensiune intrin- 
secă muzicii. Deşi el se manifestă direct prin intermediul unor parametri precum 
durate, ritm, formă muzicală, timpul a constituit pentru unii compozitori o dimensi- 
une ce poate fi modelată la toate cele 3 niveluri: compoziţie, interpretare şi receptare. 
Am pornit de la modurile de percepere a timpului muzical, am identificat în cadrul 
acestora caracteristicile culturale ale diverselor popoare şi am subliniat rolul activ al 
pauzei. Urmărind evoluţia interesului manifestat pentru acest parametru, am obser- 
vat la compozitorii şi scrierile muzicologice ale secolului XX o creştere vădită a 
preocupărilor în acest sens. Am prezentat câteva exemple şi am spicuit unele mijloa- 
ce prin care compozitorii au încercat să depăşească sau să nege limitările pe care 
discursivitatea le impune lucrărilor muzicale. 


E-mail: rodirose(4 yahoo.com 


Percepția temporală 

Pentru a înţelege caracterul discursiv al artelor temporale (poezie, muzică, 
dans) considerăm necesare câteva precizări referitoare la modul în care omul se 
raportează la timp şi la fenomenele în derulare. 

Husserl a încercat să explice conştiinţa timpului trăit îndepărtându-se de 
descrierea newtoniană a timpului! şi încercând să înţeleagă modul în care un obiect 
temporal, care ocupă un interval de timp, este perceput ca un întreg. Mai întâi, el 
face distincţia dintre obiectele netemporale şi cele temporale care se manifestă 
conştiinţei: caracteristicile obiectelor externe, prima categorie, nu pot fi percepute 
simultan; conştiinţa recepționează fragmentar aspecte parțiale şi mereu diferite, pe 
care le sintetizează apoi ca aparținând aceluiaşi obiect. Se subliniază, astfel, diferența 
dintre percepţie şi conţinutul concret al ei. Caracteristicile obiectelor care se 
manifestă percepţiei interne, cum ar fi „obiectele” temporale (sunetul, de exemplu), 
nu se dezvăluie treptat, ci simultan. Pentru conştientizarea timpului sunt necesare, 
aşadar, două aspecte: dimensiunea temporală a obiectului şi extensia temporală a 
conştiinţei. Un obiect temporal, are o dimensiune temporală în lipsa căreia nu poate 
fi perceput, dar şi conştiinţa are o temporalitate proprie. 


' Timpul — format din alăturarea unor momente prezente distincte — apud. Michael R. Kelly, 
Phenomenology and Time-Consciousness, http://wrww.iep.utm.edu/phe-time/ 

Este interesant de observat faptul că şi Husserl şi Bergson au recurs, pentru 
exemplificarea reprezentării temporale a unui obiect/fenomen, la o melodie. Deşi 
notele se pot distinge uşor una de alta, ea are, totuşi, nişte caracteristici care o fac 
perceptibilă ca un tot unitar. Dintre elementele care constituie melodia, frecvenţa 
este cel mai evident criteriu care permite divizarea ei în unităţi componente. Obser- 
văm că delimitarea segmentelor este favorizată de „întreruperi”, discontinuități ce 
survin la un anumit nivel: distanţele dintre frecvenţe sunt percepute ca salturi între 
înălțimile notelor. Cu cât sunt mai mari, cu atât mai mult ele vor putea fi trăite şi 
remarcate mai uşor de către un ascultător obişnuit. 

Dacă melodiile ar fi formate numai din glissandi, punctele de articulaţie ar 
putea fi plasate numai în momentele în care intervine o schimbare de direcţie în 
melodie: urcă, coboară sau „stă pe loc”. Aşadar, nu saltul în sine este important, ci 
„schimbarea” ce survine la nivelul unui parametru. În ceea ce priveşte înălțimea, 
sunt importante schimbările în modul de succesiune a frecvenţelor, la nivelul ritmic 
— schimbările de durată, la cel al volumului — schimbările de intensitate, iar la cel al 
instrumentaţiei — modificările timbrului. Cu cât aceste schimbări sunt mai bruşte sau 
mai mari, cu atât este mai probabil ca ele să marcheze un posibil loc de articulare. 

Datorită faptului că urechea umană poate distinge mult mai uşor frecvențele 
decât intervalele de timp, înălțimea notelor (incluzând şi posibila încadrare 
armonică) este cea care va juca rolul cel mai important în identificarea segmentelor 
unei melodii. Schimbarea este raportată mereu la o normă anterioară: este non- 
identitatea cu ceea ce a fost. Pascal Bentoiu subliniază rolul pe care îl are schimbarea 
în cadrul redus al delimitărilor ritmice: „orice succesiune de valori egale într-un sens 
melodic dat tinde să se constituie în celulă ritmică (indivizibilă). Corolar: 
întreruperea ori schimbarea sensului va duce la începerea altei celule ritmice, de o 
cuprindere egală cu numărul sunetelor aliniate în aceeaşi direcție, începând de la 
sunetul care a marcat schimbarea sensului”. 

Reprezentarea grafică a schimbării la nivelul diverşilor parametri ar fi: 


° Nota 2 
} schimbare non-identitate 
(alteritate de frecvență) 
Nota | continuarea identică 


e 
glissando s KL 


1 Se 
PS a schinibare 
” di `~ ` 
” < = ` 


alteritate constantă şi modificarea constanței 


! Pascal Bentoiu, Gândirea muzicală, Editura Muzicală, Bucureşti, 1975, p.64. 

° pauză 
pauză 
— sunet continuarea identică -O 
° intensitate 
e timbru 
Cu cât Sa mulți parametri simultan, cu atât schimbarea este mai 
clară: 
Înălțimea, durata: înălțime, timbru, intensitate, durată: 


= 


Dacă diferențele nu se suprapun, apar contradicții sau complementarități 
poliritmii, polimetrii, politempii. 

Receptarea temporală a muzicii se face pe două planuri: primul este cel al 
timpului fizic, timpul periodic, măsurabil cu instrumente precise, constante, care 
evoluează implacabil dinspre trecut, prin prezent înspre viitor, dar care este trecut 
prin filtrul timpului psihic la fiecare nivel de existenţă a opusului: creator, interpret şi 
public receptor. În celălalt plan, timpul psihic, supus decantării subiective, poate 
conţine contracții şi dilatări în relaţie cu cel fizic. Tocmai această calitate a timpului 
parametru în lucrările lor. 

Timpul muzical conţine timpul fizic ca timp de referință în activitatea compo- 
nistică şi interpretativă şi este supus influențelor timpului psihic, fiind întotdeauna 
însoțit de trăiri afective de o oarecare natură. Este o rezultantă a strategiei specifice a 
compozitorului în ceea ce priveşte repartiţia materialului, viteza, intensitatea, densi- 
tatea etc. Timpul muzical are însă o calitate în plus faţă de celelalte două: poate fi 
supus unor operaţii de factură voliţională: oprire, încetinire sau accelerare, înlocuirea 
succesivităţii prin simultaneitate. Nu puţine sunt cazurile în care timpul fizic şi 
timpul muzical generează în conştiinţa ascultătorului o desfăşurare stratificată a 
fenomenului sonor: în contextul unei desfăşurări muzicale, în cadrul unui fragment 
încadrabil într-un metru oarecare, constant, orice abatere determină coexistenţa, la 
nivelul percepţiei, a două timpuri diferite, conflictuale: cel al inerției metrice generat 
de expectanţa deja instalată şi cel al realității muzicale propriu-zise. Astfel iau 
naştere procedee muzicale (care îmbogăţesc experienţa auditivă) precum: poliritmia, 
polimetria, politempia (sau timpul polimodular). 

La fiecare dintre cele trei niveluri de existență a unei lucrări muzicale 
(compozitor, interpret, public receptor) se poate vorbi, totuşi, de un timp diferit. 
Compozitorul încearcă să păstreze configurația imaginată a lucrării în structuri 
obiective, încercând să cuprindă şi să specifice la nivelul notației cât mai multe 
detalii pentru a asigura o cât mai fidelă „traducere” a acestora. Astfel, prin interme- 
diul unei bune interpretări, acea configuraţie inițială poate fi refăcută în actul viu al 
ființării opusului la nivelul receptării sale. Idealul, ca cele două configurații, inițială 
şi finală, să fie cât mai apropiate sau să tindă spre suprapunere (deoarece despre 
identitatea absolută nu se poate vorbi atunci când compozitorul şi receptorul sunt 
persoane diferite) este aproape imposibil de atins şi este ceea ce face din arta 
muzicală un fenomen viu, mereu proaspăt, înnoitor. 

Aşadar, fiecare lucrare trece (în cazul în care la nici un nivel nu intervine 
„maşina”) prin 3 stadii de existență: compozitor (si partitura în care sunt îngrădite 
intențiile acestuia) — interpret — public: gândire compoziţională — re-configurare 
interpretativă — re-interpretare perceptivă. La fiecare dintre aceste 3 niveluri, timpul 
psihic al fiecăruia se comportă ca un filtru în ceea ce priveşte opusul, filtru care îl 
poate potența sau prejudicia estetic. 


Perspective culturale 

„Este influenţată reprezentarea conceptului de timp de spaţiul cultural- 
geografic? Se reflectă aceste particularități în lucrările muzicale? Cum? Există 
lucrări muzicale în care timpul reprezintă mai mult decât o realitate imanentă? Este 
timpul muzical un parametru ce poate fi modelat?” Iată câteva întrebări de la care 
am pornit în cercetarea noastră. Vom încerca, mai întâi, să evidențiem modurile 
particulare de înţelegere a timpului la diverse popoare. 

Joji Yuasa observă caracterul monocronic al muzicii occidentale, care, 
datorită construirii ei în baza unei unităţi numărabile (bătaia), ne permite să avem „0 
perspectivă temporală asupra trecutului, prezentului şi viitorului, care ne ajută, mai 
mult sau mai puţin, să prevedem ceea ce se va petrece mai departe în muzică”. 
Autorul descrie astfel muzica occidentală ca fiind „fidelă unei strânse relaţii vertica- 
le”, în sensul unei raportări continue la o anumită unitate de măsură. 

În Asia, în multe regiuni se pune mare preț pe linişte. Ea poate fi privită ca 
acel moment extrem de important care pregăteşte şi potențează momentul ce va 
urma; aşteptarea este o activitate pregătitoare necesară înaintea fiecărei activități 
importante. „La unele culturi, a face nimic este foarte prețuit. Nu este văzut ca o 
simplă întrerupere a acţiunii, ci ca o forță productivă şi creativă. Japonezii, de 
exemplu, au un mare respect pentru conceptul de ma, care înseamnă în general 
spaţiile sau intervalele dintre obiecte şi activitate. Vesticii se pot referi la spațiul 
dintre o masă şi un scaun ca fiind gol. Japonezii spun despre acest spaţiu că este 


9993 


„plin cu nimic”””. 


Ef oji Yuasa, Timpul în muzică, în Revista Muzica, București, Nr. 2/1994, 88. 
? Tbid., 89. 
* Robert Levine, A Geography of Time, Basic Books, New York, 1997, 43. 

Acelaşi fenomen privind perceperea temporalităţii, cu adânci rădăcini în 
moştenirea culturală, se manifestă şi în muzica japoneză: spre deosebire de muzica 
europeană occidentală, care este bazată pe monocronicitate, muzica japoneză tradi- 
țională care nu este de dans este bazată pe un timp nenumărabil. Sincronizarea verti- 
cală prin intermediul timpilor nu este necesară şi fiecare strat muzical are propria sa 
curgere temporală!, fiecare îşi generează propria evoluţie”. Putem găsi o corespon- 
dență a acestui tip de muzică în doinele, bocetele şi alte genuri muzicale româneşti 
care au la bază un ritm rubato. Este vorba de acelaşi „event time” pe care îl prezintă 
Robert Levine”, un timp al evenimentelor, care nu ţine seama de reperele crono- 
metrice fizice. 

Arta muzicală este un domeniu în care două tipuri de informaţii pot lovi 
urechea: sunetul şi tăcerea. Am putea vorbi de lipsa sunetului, dar tăcerea este şi ea 
participantă directă în actul muzical, purtătoare de sens şi de energie. Avem prezent 
în memorie apelul prin care Daniel Barenboim sfătuia ascultătorii să acorde impor- 
tanța cuvenită pauzelor. Tăcerea, acumulând energie, pregăteşte apariţia sunetului. 
Pentru a-l auzi în continuare, el necesită o susţinere, care se realizează tot prin consum 
de energie. O lucrare muzicală este formată din sunete şi pauze, ambele la fel de 
importante şi purtătoare de sens şi mesaj artistic. El susținea că muzica nu cuprinde 
doar desfăşurarea sonoră propriu-zisă, ci se desăvârşeşte doar când face corp comun 
cu liniştea iniţială din care izvorăşte şi cu tăcerea finală, încărcată de semnificaţii, în 
care se reîntoarce discursul sonor, încheind, astfel, un ciclu complet de ființare. 

În afara liniştii care delimitează o lucrare muzicală, există diverse tipuri de 
linişte în interiorul acesteia, care „întrerup” desfăşurarea diacronică a discursului. 
Acest „gol de sonoritate [...] poate apărea sub două aspecte: a) cantitatea măsura- 
bilă, notată sau notabilă ca atare, cu semnele uzuale ale scrisului muzical, în 
interiorul unei formule date (pauza); b) cantitatea nemăsurabilă, rezultată din caracte- 
risticile emisiei sonore” (cezura sau respiraţia, necesară în execuţia vocală şi cea la 
instrumentele de suflat, cu rol important în frazare, al cărei loc nu este întotdeauna 
specificat şi care nu se confundă cu pauzele notate; diverse moduri de atac care ţin 
de tehnica vocală sau instrumentală: hoguetus - scriitură foarte populară în secolele 
XIII-XIV, staccato - unde, datorită vitezei, nu sunt percepute pauze propriu-zise, sau 
întârzierea atacului iniţial sau final al unui acord - efect ce nu este notat în partitură, 
dar care apare ori la indicațiile dirijorului, ori ca efect al dorinţei de sincronizare a 
atacului colectiv). Semnele muzicale care simbolizează sau descriu aceste absenţe de 
sunet sunt puţine la număr: pauza, cezura, indicaţii de caracter precum esifando. 
Totuşi, ele acoperă o gamă largă de semnificaţii, în funcție de locul în care apar, de 
conținutul muzical anterior, de instrumentul sau vocea care le execută. 

Cea mai directă manifestare a temporalității muzicii este durata. Aceasta se 
regăseşte şi la nivelul sunetului, dar şi la nivelul pauzelor. Pentru John Cage liniştea 


! Echivalentul subiectiv al sintagmei de „timp polimodular”, propusă de Mihai Brediceanu. 
? Cf. Yuasa, Timpul în muzică 

3 CF. Levine, A Geography of Time, 81-100. 

4 Pascal Bentoiu, Gândirea muzicală, 48. 

(a-sunetul, înțeleasă nu ca o negare a sunetului, ci ca o continuare a lui prin comple- 
mentaritate) se poate măsura doar la nivelul duratei, deci cel mai important parame- 
tru al sunetului în raport cu liniştea este tot durata. Este cunoscută, de altfel, predi- 
lecţia compozitorului pentru lucrări în care pauza este un parametru conştientizat şi 
intens exploatat (este celebră lucrarea 4'33”” scrisă pentru orice instrument sau 
combinaţie de instrumente). 

Atenţia sporită pe care compozitorii secolului XX o acordă tăcerii este 
observată şi de Ulrich Dibelius, care constată că pauzele au devenit „elemente cu 
drepturi egale într-un continuum sunet-tăcere'”. Principalul rol al tăcerii, adusă brusc 
sau treptat, este unul retoric, prin care fie se potenţează discursul anterior pauzei, fie 
constituie un element surpriză sau pur şi simplu generează o acumulare de tensiune. 

Problema complementarității dintre sunet şi pauză, unde sunetele întrerup o 
linişte apriorică sau pauzele decupează din sonor este o cunoscută preocupare a lui 
Anatol Vieru. El încearcă sa „miroasă” timpul în lucrările sale mai întâi din exterior, 
în strânsă legătură cu ideea de eroziune, de „ciuruire”. Astfel, o lucrare muzicală ia 
naştere prin eroziunea reciprocă şi complementară dintre sunete şi lipsa sunetelor 
(sau pauze). Din acest punct de vedere, opusul poate fi privit fie ca o întrerupere a 
tăcerii prin sunete, fie ca o eroziune a prezenței sonore prin pauze sau ca o polifonie 
de sunete şi tăcere, în care fiecare este şi fundal şi prim-plan, un joc al volumelor 
sonore. Muzica „este timp audibil, dar invizibil”, şi totuşi, în pofida invizibilităţii 
sale, muzica îmbină de foarte multe ori temporalul cu spaţialul. În această privinţă, 
spaţialitatea nu trebuie căutată doar la nivelul simplei stereofonii, ci de la repre- 
zentarea noţiunii de interval, până la impresia de continuu — discontinuu, după cum 
şi noi am redat grafic mai sus, sau la reversibilitate. 

Reversibilitatea, la rândul ei, poate fi întâlnită la nivelul inversării părților 
unei lucrări, a temelor sau chiar a sunetelor, dar toate acestea implică o reversibi- 
litate discontinuă, deoarece fragmentele sau sunetele care sunt inversate sunt tot „cu 
fața”. O reversibilitate propriu-zisă, continuă, se poate întâlni odată cu apariția 
de a fi reversibil începe să se extindă aşadar spre artele temporale. 

Vieru duce mai departe ideea conform căreia timpul şi spaţiul se condiţio- 
nează reciproc (căci un termen se explică prin celălalt) şi o adaptează muzicii: 
„senzaţia de spaţiu se naşte în conştiinţa noastră la fiecare mic „incident” temporal”. 
În relaţia timp-spaţiu, ne întoarcem la definirea celor doi termeni, mai precis la 
singura posibilitate de explicare a lor, a unuia prin celălalt: timpul poate fi înțeles 
prin calitatea unui obiect de a ocupa succesiv spaţii diferite şi imposibilitatea de a le 
ocupa simultan. Atunci când mai multe obiecte diferite există în acelaşi timp, 
înseamnă că ele sunt dispuse în spațiu. 


! Apud. Carole Gubernikoff, John Cage: Sonate şi Interludii pentru pian preparat. Muzica 
Schimbărilor, în Revista Muzica, Bucureşti, Nr. 2/1994, 100. 
? Apud. Valentina Sandu-Dediu, Asupra „tăcerii” în muzică: pe marginea unor studii de 
Ulrich Dibelius şi Martin Zenck, în Revista Muzica, Bucureşti, Nr. 4/1994, p.18. 
i Anatol Vieru, Cuvinte despre sunete, Editura Cartea românească, 1994, 74 

Ibid., 74 

Spațialitatea este prezentă în această artă temporală, mai întâi sub forma 
fixării ei grafice, a partiturii, în care axa orizontală sugerează succesiunile în timp ale 
evenimentelor (chiar dacă această reprezentare este valabilă doar atunci când ținem 
cont de regula de parcurgere vizuală a spațiului partituri, dintr-o direcție în cealaltă, 
fără reveniri sau alte abateri) iar axa verticală sugerează dispunerea frecvenţelor. 
Astfel, putem să avem la nivelul simplu al partiturii repere de sus şi jos, lung şi scurt, 
înainte şi înapoi (în sensul de stânga sau dreapta în spaţiu). De asemenea, există 
reprezentarea spaţială a intensității, care dă impresia de aproape-departe sau a 
timbrului: sonoritate mai mult sau mai puţin bogată (în armonice). Apoi, mai sunt 
aspectele ce ţin de manifestarea muzicală (cum ar fi stereofonia sau alte surse de 
emisie sonoră ce acoperă spațiul din jurul ascultătorului din mai mult de două 
direcţii) sau chiar spaţiul propriu-zis de execuţie a lucrării muzicale. 

Nu putem să trecem cu vederea problematizările acestei relaţii ce se relevă 
în cadrul scriiturii, prin procedee muzicale vechi deja de câteva secole: polifonia, 
augmentarea şi diminuţia ritmică, chiar şi recurenţa şi inversarea melodică şi/sau 
ritmică. 

Problema care poate apărea atunci când se apelează în muzică la procedee 
împrumutate din artele spaţiale este realizarea de configurații neidentificabile la 
nivelul audiției. Atunci când procedeele tehnice presupun modelarea elementelor 
spaţiale prezente doar la nivelul notației, se poate scăpa din vedere faptul că în 
desfăşurarea sa temporală, spațialitatea comportă „tensiuni intervalice. Or, de pildă, 
terta mare ascendentă nu este acelaşi lucru cu terța mare descendentă. În imaginea 
inversată a unei teme, toate tensiunile intervalice se modifică şi avem, în fapt, de-a 
face cu alt parcurs melodic, a cărui înrudire cu primul se poate constata numai în 
ordinea unei «spaţialități» muzicale îngheţate, nu şi în ordinea tensionărilor interva- 
lice, deci a configurației rezultate”.! 

Din coincidența temporală a evenimentelor ia naştere o spațialitate verticală, 
şi invers, într-un fragment muzical, datorită faptului că omul apreciază mai uşor 
intervalele spațiale decât pe cele temporale, compozitorul realizează diverse efecte 
temporale prin intermediul spaţialităţii (intervalice, armonice, polifonice, structu- 
rale). Anatol Vieru subliniază importanţa plasării în cadrul formei (deci poziţia tempo- 
rală) a unui eveniment muzical, deoarece poziţia sa în momente diferite determină 
semnificaţii diferite. 

Autorul încearcă să trateze la acelaşi nivel sunetele cu pauzele şi să 
integreze organic în muzică nuanțele, prin care să facă şi tăcerea să fie „vizibilă”. 
Ideea de „eroziune” a blocului sonor, în care materia sonoră este sculptată de tăcere 
şi invers, va deveni o modalitate specifică de palpare a timpului, cu ajutorul 
nuanțelor de bază: forte, piano şi tăcere. Apar astfel unele noţiuni precum „ecran” — 
un bloc sonor, un „brum” ce se comportă ca un zgomot de fond, iluminat din când în 
când de nişte „flashuri orbitoare”, scurte şi violente — „efemeridele”; principiul 
„sitei” ilustrează proporționalitatea inversă dintre frecvența evenimentelor şi 


! Pascal Bentoiu, Imagine şi sens. Eseu asupra fenomenului muzical, Editura Muzicală a 
Uniunii Compozitorilor, Bucureşti, 1973, 31. 

pregnanţa lor, atribuind numerelor prime mai mici, ale căror multipli se întâlnesc 
mai des, un caracter mai voalat, iar numerelor prime care au mai puţini multipli 
asociindu-le evenimente sonore inedite. 

Observăm în lucrările teoretice şi muzicale ale lui Anatol Vieru o puternică 
determinare imagistică atât la nivelul descrierii obiectivului urmărit (prin folosirea 
unor termeni ce descriu ca o frescă ideea care stă la baza diferitelor opusuri) cât şi la 
nivelul ordonărilor interioare ale materialului muzical prin simetriile arhitecturale şi 
calculele riguroase inerente. 

Putem întâlni, aşadar, în muzica europeană a secolului XX, unele tendinţe 
ce reflectă o atenţie sporită acordată tăcerii, uneori prezente ca stileme personale 
(după cum am văzut la Anatol Vieru) sau dihotomia durată — non durată la Cage: 
pentru el, liniştea (a-sunetul), înţeleasă nu ca o negare a sunetului, ci ca o continuare 
a lui prin complementaritate, se poate măsura doar la nivelul duratei, deci cel mai 
important parametru al sunetului în opoziţie cu liniştea este tot durata. 

Specifică spiritualității româneşti este, poate, raportarea constantă la trecut, 
susținându-se astfel ideea unei reprezentări circulare a timpului. Considerăm că 
timpul, ca fenomen ciclic, este un proces al conştiinţei necesar în înțelegerea unei 
evoluţii lineare, deoarece, în lipsa unei posibilități de raportare la un eveniment 
trecut ne-ar fi imposibilă structurarea datelor primite. Simplul concept de unitate de 
măsură implică raportarea la un etalon anterior obiectului sau fenomenului măsurat. 
Această înţelegere ciclică a timpului îşi are originea tocmai în circularitatea mişcă- 
rilor Pământului şi a celorlalte obiecte cereşti, mişcare ce permite revenirea similară 
a zilelor, a nopţilor, a fazelor lunii, a anotimpurilor. 

Datorită caracterului temporal al muzicii, procedeele de structurare a discur- 
sului implică şi ele, în mod paradoxal, revenirea, raportarea la ceea ce s-a auzit deja. 
Acesta este un proces prin care trecutul stocat se manifestă în paralel cu prezentul 
manifest, datorită capacității umane de a înţelege cele 3 dimensiuni ale timpului: 
trecut, prezent şi viitor. Cele trei tipuri de raporturi care pot apărea sunt: „identitate”, 
asemănare şi alteritate. 

„Identităţii” îi corespunde în muzică repetiţia. Nu putem vorbi, însă, de o 
identitate propriu-zisă, deoarece coordonatele ce se păstrează, pe cât posibil, nealte- 
rate sunt doar cele fizice (înălțime, durată, intensitate, timbru), nu şi cele temporale. 
Retrăirea în muzică a unui eveniment trecut este posibilă datorită capacităţii 
creierului nostru de a urmări concomitent două desfăşurări sonore decalate în timp. 
Astfel, putem identifica evenimentul la care se face referire, iar această revenire 
generează întotdeauna o încărcătură emoţională suplimentară, fie pur subiectivă sau 
cu rol bine definit în articularea discursului, fie dublată de o semnificaţie dramatur- 
gică. Acest tip de raportare temporală la trecut se întâlneşte în forme precum: 
formele cu repriză, formele cu refren, în repriza formei de sonată. Repetiţia generea- 
ză acele puncte de reper a căror necesitate a fost simțită puternic atunci când muzica 
instrumentală s-a despărţit de cea vocală. 

Un caz particular al repetiţiei îl reprezintă citatul, trimiterea la un fragment 
din altă lucrare şi uneori chiar la alt compozitor. Putem vorbi despre o punte 

temporală, cu ajutorul căreia trecutul este adus în contemporaneitate sau prezentul 
fizic este anulat, trecându-se într-un timp anistoric. Este acelaşi efect de „prezent 
atemporal” care se creează în ritualurile despre care vorbea Mircea Eliade!. 

În cazul raportului de asemănare, sunt recunoscute caracteristicile funda- 
mentale ale fragmentului trecut, dar revenirea sa aduce şi elemente noi. Dacă este o 
variație ornamentală, atenția va încerca să identifice în fiecare moment varianta 
inițială. Astfel, ascultătorul părăseşte prezentul fizic şi muzical şi va pendula conti- 
nuu, pe toată durata acelei reveniri muzicale, pe o axă a timpului, încercând să-şi 
stabilească poziţia în raport cu varianta inițială şi cu întregul. 

În cazul raportului de alteritate între două fragmente muzicale, diferențele 
pot fi generate fie de un discurs contrastant, fie de o simplă lipsă de asemănare. 
Principiul alterităţii este cel care conţine în germene potenţialul dezvoltător al lucră- 
rii, conflictul fecund în conturarea discursului muzical. Este contrast complex între 
temele unei sonate, este alteritate între două personaje, este diferență între două părți 
succesive ale unei lucrări. După cum am menţionat mai sus, schimbarea este cea 
care facilitează structura şi care creează repere temporale. Fără schimbare nu putem 
percepe trecerea timpului. 

În toate cele trei cazuri, referirea la trecut generează o anumită expectanță în 
ceea ce priveşte desfăşurarea viitoare a discursului sonor. Fie că este pus în faţa unei 
reluări identice, a unei repetiţii variate, a unei reveniri dezvoltătoare sau a unui frag- 
ment relativ nou, în încercarea sa de a anticipa viitorul, ascultătorul se va raporta la 
informaţia deja existentă, realizând astfel o relaţionare temporală internă a momen- 
telor, care îl ajută să cuprindă întregul. 


Simetria şi recurenţa (rolul memoriei) 

Specifică mai mult artelor spaţiale, anumite tipuri de simetrie se regăsesc şi 
în muzică. Ele pot fi găsite la nivelul concret al notaţiei, unde se manifestă prin 
dispunerea spaţială a notelor sau a însemnelor muzicale, sau al percepției auditive, 
unde, datorită caracterului efemer al sunetelor, un rol important îl joacă memoria. 
Există forme muzicale simetrice, ca mod de alternare a părților (A BA; AB CB A 
ş.a.m.d.), există dispuneri interne, simetrice prin numărul de măsuri (majoritatea 
structurilor întâlnite în Clasicism). 

Compozitorii secolului XX, de la Bartok, Stravinski şi Messiaen, până la 
Stroe sau Vieru, au început să exploateze mai intens simetria, chiar dacă ea se 
manifesta mai mult la nivel conceptual. 

Principala diferență dintre simetria spațială şi cea muzicală este dată de 
modul în care receptăm informaţia sonoră în general: ceea ce reținem sunt anumite 
dispuneri sonore, contururi melodice, anumite relaţii între sunete, segmente şi nu 
puncte temporale. Manifestarea simetriei este strâns legată de fenomenul recurenței 
(inversare în jurul unei axe de simetrie verticale): în cazul simetriei în oglindă, a 
doua jumătate este recurenţa celei dintâi. Limitele recurenței se datorează tot 
caracterului temporal al fenomenului sonor: putem citi de la coadă la cap un discurs 


' Mircea Eliade, Mitul eternei reîntoarceri, Editura Univers enciclopedic, Bucureşti 2008, 85. 

citind cuvintele sau literele în ordine inversă, dar aceasta este doar recurența cuvin- 
telor sau a literelor. Putem înregistra un cuvânt şi să-l ascultăm în recurenţă: poate 
recunoaştem sonoritatea recurentă dar s-a pierdut tot sensul. 

Odată cu apariția serialismului, recurența a devenit un mod de variaţie a 
seriei de înălțimi. Treptat ea s-a extins şi la seria de durate, dar este mai greu de 
perceput. O încercare de justificare a folosirii simetriei şi recurenţei o vom găsi, mai 
târziu, în „blocurile de sunete” ale lui Anatol Vieru sau în devenirea continuă a unei 
respiraţii sonore, aşa cum vom vedea la Aurel Stroe. 

Manifestarea temporalității în muzică 

Deşi la un prim nivel muzica este indisolubil legată de temporalitate prin 
caracterul ei discursiv, preocuparea compozitorilor pentru acest aspect a început să 
se dezvolte treptat. Dacă privim discursul muzical din perspectiva temporalităţii, 
observăm o manifestare din ce în ce mai accentuată şi evidentă a acestei dimensiuni, 
până la exploatarea conştientă şi voită a valențelor ei în secolul XX. 

Pascal Bentoiu observă! că temporalitatea muzicii este o caracteristică 
importantă, ce trebuie luată în seamă mai ales în aprecierea ei, deoarece trebuie 
făcută o distincţie clară între cele 3 moduri de manifestare a acestei arte: mai întâi în 
scris, la nivelul partiturii, apoi în actul viu, al interpretării şi în al treilea rând, la 
nivelul ascultătorului, prin reacțiile pe care le determină. Aşa cum se întâmplă de 
obicei când vine vorba de ancorarea în concret a faptului muzical, trebuie să accep- 
tăm că toate cele trei niveluri de existenţă ale acestuia trebuie urmărite, deoarece ele 
se situează „într-un şir cauzal, însă nu total determinant, unul prin raport la celălalt”. 

În cazul unor încercări de modelare a timpului prin muzică, un factor foarte 
important care se adaugă modificărilor impuse de procesul de codare-decodare este 
intervenția planului subiectiv la toate cele trei niveluri. Supus filtrului timpului 
psihic, timpul muzical va consona sau nu cu timpul ascultătorului. Nu puține sunt 
cazurile în care compozitorii recurg la tehnologie pentru a evita variabilele ce apar în 
momentul interpretării. De asemenea, nu de puține ori, ei apelează, pentru obținerea 
unui efect, la calcule matematice, care, generând un anumit tip de periodicități, 
elimină orice posibilitate de organizări nedorite întâmplătoare. Diferenţele dintre 
cele 3 planuri ale existenței sonore survin datorită operațiunii de codificare-decodi- 
ficare în trecerea de la muzica în stare latentă pe care compozitorul o ferecă la 
nivelul partiturii, la cea pe care o redă interpretul şi apoi la cea percepută de public. 

Prima trecere, de la compozitor la interpret, reprezintă o sărăcire a mesajului 
muzical prin procesul de notație. Deşi acesta a evoluat foarte mult de-a lungul 
timpului, iar bogăția de indicații şi specificații posibil de menţionat în partitură a 
crescut, trebuie să recunoaştem faptul că „transcrierea” dintr-un limbaj în altul 
presupune pierderi de conţinut. Pe de altă parte, dorinţa de precizie şi acuratețe a 
detaliilor în notație a determinat de multe ori o supraîncărcare a partiturilor, uneori 
cu efecte nocive, datorită imposibilității de cuprindere a lor în actul interpretativ. 


! Bentoiu, Imagine şi sens..., 11. 
? Ibid., 14. 

Artistul va prelua informaţia sărăcită, esenţializată şi încriptată în partitură, 
şi va încerca să o decodeze şi să o completeze pentru a o reda publicului. Interpre- 
tarea implică astfel, într-o oarecare măsură, şi creație. 

În cadrul actului audiției, structura muzicală se actualizează şi, printr-un act 
de sinteză realizat la nivel psihologic, individual de către fiecare ascultător, devine o 
„configurație”, după cum o numeşte Pascal Bentoiu. Parcursul pe care îl înregis- 
trează memoria este unul ireversibil, ce conține anumite raportări între elementele 
componente şi care este purtător de sens. În funcţie de pregătirea ascultătorului şi de 
capacitatea sa de a face conexiuni, de a descifra simboluri şi de a cuprinde configu- 
rații se relevă sensul lucrării şi se realizează o comuniune între structura comunicată 
şi cea trăită. 

Dacă în actul compoziţiei este determinat făgaşul care va ghida cursul 
temporalităţii opusului, interpretarea are puterea de a influența, devia, opri sau 
potența devenirea sonoră sugerată de compozitor. Simple devieri apar inevitabil în 
procesul de „traducere” a scrisului muzical în actualitatea fenomenului sonor, dar 
două sunt procesele prin care interpretul intervine direct şi indubitabil asupra tempo- 
ralităţii lucrării: improvizaţia şi aleatorismul. Sunt ipostaze în care artistul executant 
devine într-o oarecare măsură coparticipant la procesul de creație. 

Din cele mai vechi timpuri a existat o formă de creaţie în care timpul facerii 
coincide cu timpul interpretării; este un timp ce nu permite reveniri, retuşări sau 
rectificări. Această ipostază creatoare poartă denumirea de improvizație. 

Procedeul punea în lumină măiestria tehnică şi/sau artistică a interpretului şi 
a cunoscut, de-a lungul timpului, diverse moduri de manifestare, unele devenind 
chiar determinante stilistice ale unor genuri sau forme. Astfel, întâlnim: 


e improvizaţia pe un cantus firmus în Evul Mediu sau Renaştere 

e improvizaţia pe un ostinato de progresii acordice la instrumentiştii sau 
cântăreții renascentişti sau în cadrul preludiilor la diverse suite baroce 

e improvizația ca modalitate de dinamizare a repetiției unui fragment muzi- 
cal, de cele mai multe ori prin ornamentare 

e acompaniamentul în baza unui bas cifrat (mai ales în muzica bisericească) 

e cadenţele de virtuozitate din cadrul concertelor instrumentale, ca moment 
clar determinat pentru improvizație 

e cadenţele vocale în cadrul ariilor din opere 

e improvizaţia ca libertate, predominant ritmică, întâlnită în recitativul 
secco, libertate care contribuie la perceperea unor deformări elastice în desfăşurarea 
temporală a lucrării 

e formele muzicale libere ce se dezvoltă în Romantism, ca urmare a 
practicilor compozitorilor-interpreți de a susține concerte improvizate (vezi Franz 
Liszt), genuri precum preludiul, fantezia, impromptu etc. 

e improvizaţia ca trăsătură fundamentală în muzica de jazz 

e improvizaţia necesară în unele lucrări ale compozitorilor secolului XX, 
ca urmare a unor indicaţii muzicale vagi sau a unor lucrări conceptuale, bazate pe 
sugestii textuale sau grafice 

Improvizaţia este, aşadar, un lanţ de decizii, un proces ce presupune din 
partea interpretului o stratificare a reprezentărilor temporale, o întrețesere simultană 
a prezentului, trecutului şi viitorului: desfăşurarea muzicală concretă este generată de 
o anticipare a gesturilor sonore viitoare, care sunt realizate din perspectiva unor 
un artist cu o bogată experiență improvizatorică va efectua un proces de pendulare 
temporală între desfăşurarea sonoră concretă şi variantele posibile de continuare, 
prezente simultan în conştiinţa sa, dar care se reduc şi se reînnoiesc cu fiecare gest 
realizat. 

Aleatorismul se manifestă în muzică fie ca metodă de compoziţie în cadrul 
căreia unele opţiuni au fost determinate de hazard, fie ca mod de structurare a 
lucrării, prin care anumite aspecte legate de desfăşurarea muzicală erau indetermi- 
nate şi întâmplătoare, caz în care execuţia variază de la o interpretare la alta. În ceea 
ce priveşte temporalitatea, este interesant de observat aleatorismul ce survine în 
momentul interpretării, dar şi modul în care compozitorii structurează acest tip de 
lucrări în care indeterminarea se manifestă la diferite niveluri, în proporţii diferite. 
Ştefan Niculescu remarcă o unitate de gândire ce caracterizează creaţiile deceniului 
al şaptelea al secolului XX: „abolirea oricărei convenţii”. Arbitrarul lua locul 
regulilor, iar această căutare continuă a noului a determinat o asemenea transformare 
a limbajului muzical, încât a favorizat „deopotrivă dispariţia partiturii şi a operei 
muzicale. [...] Dar această aparent absolută libertate însemna de fapt o anulare a 
libertăţii, pentru că muzicianul interpret cădea deseori, în asemenea condiţii, pradă 
propriilor automatisme inconştiente”.? 

Dezvoltat la mijlocul secolului XX, această opţiune stilistică reflectă 
mutarea atenției compozitorului de la nivelul detaliului la nivelul întregului. Într-o 
muzică în care densitatea texturii nu mai permite perceperea detaliilor, creatorul 
determină doar trăsăturile generale ale lucrării, acolo unde variațiile interioare sau 
variantele posibile conduc spre rezultatul scontat sau cel puţin unul foarte asemă- 
nător. Creatorul determină, astfel, doar cadrul general, „macro timpul”, cum îl 
denumeşte Max Stern, pe care îl indică fie prin notație spațială sau chiar sugestii 
grafice, fie prin repere ale timpului universal: secunde. Ceea ce deosebește o astfel 
de formă de altele este faptul că macro forma nu este generată de desfăşurarea 
muzicală concretă, ci este determinată aprioric. 

Totuşi, nu trebuie ignorate acele lucrări în care compozitorul specifică, mai 
exact sau aproximativ, o durată timp în care elementele aleatorice trebuie să se înca- 
dreze, dezvăluind o intenție de determinare, cel puțin parțială, a raporturilor temporale 
interne dintre segmentele structurii. Aşadar, în cazul aleatorismului controlat, autorul 
este cel care hotărăşte asupra structurii opusului, a articulării formei, ceea ce reflectă o 


! Ştefan Niculescu, Un nou „spirit al timpului” în muzică, în Revista Muzica, Bucureşti, Nr. 
9/1986, 13. 

? Ibid., 13. 

* Max Stern, Conceptul de timp în compoziții care presupun nedeterminare şi improvizație, 
în Revista Muzica, Bucureşti, Nr. 2/1994, 91. 

intenție clară în ceea ce priveşte echilibrul lucrării, controlul desfăşurării sonore. 
Interpretul, incluzând în această categorie şi executantul muzical şi dirijorul, îşi va 
aduce aportul numai în ceea ce priveşte alegerea elementelor de vocabular sau, atunci 
când acestea sunt precizate, la modul de organizare a acestora. 

Există, însă, lucrări în care aleatorismul se extinde până la nivelul structurii 
lucrării. Termenul de „operă deschisă” surprinde tocmai această libertate ce caracte- 
rizează compoziţia până la nivelul secţiunilor sau al părților, conturând o formă 
„mobilă”. Aceste opţiuni componistice pot crea impresia unei pasivităţi a autorului 
în ceea ce priveşte construcția temporală a muzicii, atunci când aleatorismul se 
extinde la majoritatea parametrilor, aşa cum se întâmplă în cazul grafismelor. Un 
asemenea mod de concepere a muzicii poate avea ca efect o desfăşurare segmentată, 
o realizare (aparent) neînchegată a lucrării. Stern! atrage atenția asupra caracterului 
bine determinat, al organizării atente care poate exista într-o lucrare aleatorică, chiar 
dacă nu manifest şi/sau nu la toate cele trei niveluri ale temporalităţii. În aceste 
lucrări, timpul devine el însuşi un parametru ce poate fi modelat independent în 
cadrul procesului componistic sau interpretativ-creator. 

Un fenomen interesant ia naştere atunci când alăturăm ideea de aleatorism 
efemerităţii, evanescenţei desfăşurării sonore, caracteristici inerente discursivității 
acestei arte. În ce măsură sau până unde putem considera un proces ca fiind aleato- 
riu, atâta vreme cât o realizare interpretativă necesită studiu, repetiții? Căci, în cazul 
alegerii unei variante, aleatorismul se manifestă doar prin raportarea variantelor 
aparținând diverşilor interpreți la libertatea oferită de compozitor. Bineînţeles, există 
şi cazul interpreților cărora experienţa le permite să realizeze în concert o variantă cu 
totul spontană a momentului aleatoric. Totuşi, receptarea unei lucrări presupune 
audierea unei variante concrete; timpul psihic al ascultătorului se va raporta la un 
edificiu temporal gata construit, cu care va rezona sau nu afectiv. lată motivul pentru 
care, probabil, aleatorismul temporal la toate cele trei niveluri este foarte rar întâlnit: 
compozitorul nu vrea să renunțe complet la o imagine temporală proprie asupra 
opusului, care face parte din mesajul lucrării. 

Legătura cel mai simplu de observat dintre timp şi muzică o reprezintă, însă, 
durata unei lucrări (persistența auditivă a fenomenului sonor), cea care impune 
caracterul temporal al acestei arte, alături de durate, ritm, tempo şi structura lucrării. 
La nivelul duratei, se vor întâlni lucrări care vor încerca explorarea extremelor, mai 
mult în direcţia folosirii duratelor foarte lungi. Astfel se poate ajunge la sunete ce 
acoperă intervale de timp imposibil de cuprins ca o singură unitate şi la forțarea în 
acest fel a limitelor percepției umane. Acest tip de abordare duce la îndreptarea 
atenției dinspre relațiile dintre sunete şi o privire de ansamblu asupra lor, spre o 
sondare la nivel microscopic a interiorului sunetului. 

În secolul XX ritmurile se diversifică într-un mod mai alert decât în secolele 
trecute, datorită mai multor factori, dintre care unii au fost enunțaţi deja: 


e influența muzicilor populare, care aduc o infuzie de varietate şi prospe- 
time la acest nivel, prin ritmurile asimetrice; 


! Tbid., 97. 

e au apărut durate din ce în ce mai scurte; 

e datorită evoluției rapide a tehnologiei, computerele şi programele pe 
calculator au pătruns şi în arta muzicală, unde au generat raporturi noi între durate; 

e folosirea ritmurilor seriale sau a ritmurilor stabilite matematic a dus la 
structuri greu de identificat auditiv; 

e libertatea foarte mare întâlnită uneori de la nivelul conceperii lucrării până 
la nivelul interpretării acesteia, care poate determina chiar o lipsă totală de inten- 
ție în ceea ce priveşte relaţiile dintre durate şi generează un rezultat cu totul 
întâmplător. 


Metrul, inițial un simplu ordonator al duratelor, iar apoi util în sincronizarea 
incidentelor verticale, a fost şi el supus schimbărilor. De la conştientizarea relațiilor 
temporale prin musica mensuralis s-a ajuns până la crearea unor structuri ritmice 
care potențează metrul încălcându-l (sincopa, contratimpul, hemiola, pauzele, 
legato). Procedeele de încadrare metrică se dezvoltă şi mai mult în secolul XX: se 
folosesc mai frecvent măsurile alternative, apare polimetria. 

Tempo, ca indicație a vitezei de execuţie a unei durate raportată la o 
anumită unitate de timp, a suferit pe parcursul istoriei schimbări importante, în 
strânsă legătură cu evoluţia notației muzicale. El apare: 


e subînțeles din modul în care este notată măsura (corelarea unităţii de 
măsură sau a tactus-ului cu cunoştinţele despre stil, epocă şi instrumentul pentru 
care este scrisă lucrarea) — atunci când nu existau încă indicaţii de tempo 
propriu-zise; 

e prin trimitere la numele unor dansuri al căror tempo era bine cunoscut 
muzicienilor vremii 

e ca indicaţii de expresie şi de caracter, de obicei în italiană 

e prin notarea numărului de bătăi pe minut — odată cu apariția metrono- 
mului pe la începutul secolului XIX, invenţie care a sporit precizia indicării 
tempo-ului prin cuvinte şi care a condus spre o uniformizare a interpretării acesteia. 


Lucrările secolului trecut oscilează între indicarea foarte exactă a vitezei, 
precizarea duratei unui fragment sau simpla menționare a momentelor-locurilor de 
suprapunere a liniilor unei polifonii, în contextul unei independente aproape totale 
între voci. Libertatea la nivel de tempo este şi ea conştientizată. Dacă înainte se 
manifesta la nivelul cadenţelor şi al recitativelor, ea va fi valorificată din plin sub 
forma organizărilor ritmice în tempo rubato. La nivelul suprapunerii de planuri 
sonore apare un nou concept: cel de „timp polimodular”, o atenţie deosebită 
acordându-i în ţara noastră compozitorul Mihai Brediceanu. 

Timpul este întâlnit în arta muzicală şi la nivelul superior de organizare, la 
nivelul formei. „Stăpânind forma, artistul stăpâneşte fluxul stărilor, punând ordine în 
structura sonoră, structurează afecte, acţiunea formativă devenind astfel o operaţie 


1 A . Pi è n P A à ae N, G 
Acea organizare a timpului muzical prin care vocile unei polifonii se măsoară cu module de 
timp diferite. 


403 


Hermeneutica Bibliothecaria — Antologie Philobiblon - Volumul V 

de filtrare sufletească”.! Forma muzicală a fost dintotdeauna oglinda coexistenței 
timpului măsurat cu cel liber: tropizarea, cadența, alternanța recitativelor şi a ariilor 
erau singurele modalităţi de întrerupere a discursului organizat. În secolul XX apar 
organizările asimetrice, muzica non-evolutivă şi opera deschisă. Reprezentarea 
mentală a formei muzicale ia naştere prin raportarea elementelor ce lovesc auzul 
într-un anumit moment prezent - la elementele trecute. Acest proces se realizează 
prin intermediul memoriei. Atunci când o periodicitate de orice fel este percepută, 
raportarea se poate face şi la momentele viitoare prin anticiparea unor reveniri sau a 
unor desfăşurări muzicale contrastante. 

Forma nu implică însă temporalitatea în realizarea sa conceptuală, ca 
schemă de formă, iar dacă vorbim despre parcurgerea sa temporală, „timpul formei” 
manifestă un caracter bivectorial. Totuşi, forma închisă în partitură nu posedă decât 
o temporalitate potenţială, având la cest nivel doar o înfăţişare spațială. Temporali- 
tatea formei nu se poate percepe decât în momentul redării sale vii, moment în care 
asigură coerenţa limbajului, comprehensibilitatea mesajului. Forma este însă determi- 
nată de diversele sintaxe sonore ce o alcătuiesc, sintaxe denumite de Iorgulescu 
„structuri temporale”. Cele patru structuri temporale sunt monodia, polifonia, 
omofonia şi eterofonia. Fiecare dintre acestea impune o organizare diferită a timpu- 
lui muzical, astfel: 


e monodia reprezintă organizarea pe axa orizontală a timpului a unei 
succesiuni de sunete, la o singură voce, care duce la crearea unui discurs muzical 
melodic, purtător de expresie şi sens; 

e polifonia îmbină desfăşurarea temporală orizontală, datorată individuali- 
tății liniilor melodice, cu cea verticală, născută din coincidenţele armonice dintre 
voci, o îmbinare între succesiune şi simultaneitate temporală; 

e în cadrul omofoniei „discursul muzical se prezintă ca o structură omoge- 
nă, formată prin multiplicarea aceleiaşi realități temporale, ca o melodie de conco- 
mitenţe sonore'”, temporalitatea fiind implicată la nivelul succesiunii de simulta- 
neități; 

e cterofonia, ca pendulare între starea de unison şi cea de plurivocalitate 
impune o organizare a timpului muzical determinată, în principal, de lipsa coinci- 
denţei ritmice constante a planurilor sonore. În acest din urmă caz, structura tempo- 
rală nu este una constantă, ci asistăm la coexistența formei temporale de bază cu 
variantele sale. 


La nivelul discursului muzical putem vorbi de raportul timp continuu- 
discontinuu. Ne putem gândi la o sonată clasică, cu periodicităţile şi simetriile ei, în 
care conjuncția motivelor, frazelor, perioadelor ni se reprezintă ca nişte „noduri” 
între desfăşurările care, în virtutea unui element coagulant, reprezintă un continuum 


! Adrian Iorgulescu, Compoziţia, ca înfăptuire temporală, în Revista Muzica, Bucureşti, Nr. 
1/1991, 141. 
? Ibid., 208. 

ce nu poate fi întrerupt. Raportul diferit între continuu şi discontinuu la nivelul 
organizării discursului muzical poate constitui şi o caracteristică a fiecărei epoci (să 
ne gândim doar la „melodia infinită” wagneriană). 

Unitatea şi contrastul sunt două procedee utilizate în actul componistic încă 
din cele mai vechi timpuri pentru a asigura coerenţa lucrării. O lucrare (bineînţeles 
nu şi cele de foarte mici dimensiuni) nu poate să menţină în primul rând atenţia 
ascultătorului de rând dacă este un flux continuu, fără vreo logică „vizibilă” a 
evenimentelor, aşa cum un text literar este greu de urmărit fără intonație sau semne 
de punctuație. 

Bentoiu constată că în „vremea modernă”! poate fi observată o anumită 
tendință (motivată de el printr-o reacție la estetica elaborărilor, la continuumul redat 
de suflul amplu al romantismului) spre discontinuități la nivelul parametrilor sonori. 
Totuşi, trebuie să admitem în muzica contemporană o tendință de a explora tocmai 
aceste raporturi între continuu şi discontinuu, ba chiar lucrări (poate constituite ca 
reacţie la o perioadă în care muzica era foarte fragmentată) care încearcă, cel puţin la 
nivelul unui plan sonor, să se constituie ca o entitate indivizibilă. 

La polul opus se situează acele lucrări compuse în baza unei „forme- 
moment”, după cum o denumeşte Stockhausen?, în care fiecare moment e la fel de 
important, de sine stătător, independent de ceea ce a fost şi ceea ce va urma, fără 
început şi fără sfârşit, o eternitate întâlnită în fiecare clipă. Separate prin disconti- 
nuități, segmentele care compun lucrarea au un caracter unitar, o consistență internă, 
dar nu prezintă o derulare linear-temporală. „Forma-moment” neagă orice desfăşu- 
rare narativă, orice construcție sau devenire treptată, nu conduce către nici un 
climax. Stockhausen întăreşte ideea de eternitate a momentului subliniind distincția 
dintre start şi început, între sfârşit şi încheiere; startul şi sfârşitul există doar din 
rațiuni practice.” Sfârşitul abrupt este preferat unui final forțat. 

Myriam Marbé menţionează şi ea acest tip de lucrări, „mostre? de muzică, 
în care „partitura iniţială nu este decât un nucleu, acea primă pietricică într-un lac, 
generând unde ce se propagă către infinit. Sfârşitul partituri nu reprezintă totodată şi 
terminarea lucrării, ci o invitaţie către noi reluări, măcar în imaginaţia noastră”.* 

Singurul mod de relaţionare a momentelor într-o astfel de formă este propor- 
ţia, principiu care asigură coerenţa opusului. Determinările apriorice ale raporturilor în 
cadrul întregului sunt, astfel, de multe ori, punctul de pornire în activitatea creatoare. 

Plasându-se în tabăra opusă, Stravinski consideră că deşi „contrastul produ- 
ce un efect imediat”, finalitate care ar putea ispiti mulţi compozitori, acesta 


! Bentoiu, Imagine şi sens..., 53. 

? Texte zur elektronischen und instrumentalen Musik, apud. Jonathan D. Kramer, Moment 
Form in Twentieth Century Music, în The Musical Quarterly, vol. 64, Nr. 2, Oxford 
University Press, 1978, 179. 

° Ibid., 180. 

* Laura Manolache, Myriam Marbé. Despre propria creație şi nu numai, în Revista Muzica, 
Bucureşti, Nr. 3/1996, 84. 

5 Igor Stravinski, Poetica muzicală, Editura Muzicală a Uniunii Compozitorilor din 
Republica Socialistă România, Bucureşti, 1967, 34. 

„împrăştie atenţia”! Compozitorul mărturiseşte preferința pentru similitudine: 
„variaţia nu este valabilă decât ca o căutare a similitudinii”?, căci contrastul este de 
cele mai multe ori evident, la îndemâna tuturor, aducând rezultate mai rapide, fiind 
mai spectaculos; similitudinea asigură unitatea, iar coerenţa trebuie trudită, căutată, 
menținută şi generează rezultate mai solide. Astfel, variaţia reprezintă un procedeu 
ce menține viu interesul pentru o lucrare fără a-i periclita unitatea, ba chiar, atunci 
când este folosită în mod adecvat, îi pune în valoare coerenţa. 

Pe de altă parte, acel tip de compoziţii, care neagă devenirea, determină, în 
conştiinţa ascultătorului, o îndreptare a atenţiei către fiecare moment prezent, care, 
deşi poate fi consecinţa precedentului şi/sau cauza următorului, nu poate fi anticipat. 
Se creează impresia unei ieşiri din timp, ce permite contemplarea prezentului mereu 
schimbător. În acest caz, raportarea părții la întreg în conştiinţa ascultătorului se 
poate realiza numai retrospectiv, în diverse momente din interiorul lucrării, ceea 
presupune o continuă reactualizare a structurii opusului, sau după încheierea 
desfăşurării muzicale. 

În cazul unei lucrări ce se doreşte a crea senzaţia de atemporalitate, Corneliu 
Dan Georgescu vorbeşte despre modificările pe care muzica le favorizează în plan 
psihologic. Efectul de încremenire temporală este susținut de muzicile repetitive, 
non-evolutive. Cercetătorul susține că aceste muzici conturează o atmosferă relativ 
monotonă, ce îndeamnă la contemplaţie, la meditaţie, la visare, atmosferă ce deter- 
mină o rătăcire față de timpul fizic, pentru care nu mai există repere. Singurul reper 
este muzica, iar la trezirea din visare, când ascultătorul nu remarcă nici o evoluţie a 
acesteia, impresia de dilatare sau chiar de înghețare temporală este totală. 

Evoluţia notaţiei” atestă de foarte multe ori transformări subtile ce se produc 
în gândirea muzicală, transformări care, în lipsa unei analize a muzicii scrise, pot fi 
uşor trecute cu vederea. În secolul XX se pot observa trei direcţii de evoluţie a 
grafiei muzicale: 


e o indicare din ce în ce mai precisă, prin intermediul grafiei consacrate, a intențiilor 
componistice la nivelul tuturor parametrilor, care lasă loc la tot mai puţine opțiuni 
interpretative; 

e o creştere a numărului şi tipului de semne folosite, fapt care duce la pierderea 
caracterului universal al notaţiei şi apariția unor indicații grafice individualizate, ce 
necesită o legendă. 

e adoptarea unor sugestii vizuale împrumutate din artele vizuale, care indică doar un 
traseu muzical şi determină, astfel, participarea din ce în ce mai activă a interpretului 
la actul componistic. 


Deşi muzica operează cu structuri temporale, în secolul XX, unii compozi- 
tori au încercat să redea prin intermediul acestei arte şi dimensiunea spaţială. Tehno- 


' Ibid., 34. 

? Ibid., 34. 

? Din punct de vedere temporal, trecerea de la neume, care nu conțineau nici o referire la 
durate, la modurile ritmice şi notația mensurală, este grăitoare în acest sens. 

logia va permite, de asemenea, apariţia unor noi efecte sonore, care vor crea o relaţie 
mai strânsă între muzică şi spaţiu, aducând în plan sonor ideea de continuum spaţio- 
temporal. 


Conştientizarea treptată a timpului în muzică 

La început, dimensiunea temporală putea fi căutată în lucrările muzicale 
doar la nivelul manifestării sale evidente prin parametrii despre care am vorbit mai 
sus: durata (extensia temporală a sunetului), ritmul (modul de grupare a duratelor), 
tempoul (viteza de desfăşurare a duratelor de bază) şi forma (modul de organizare în 
timp a muzicii). 

În perioada antichităţii începe să se contureze gândirea teoretică muzicală, 
acordându-se o atenţie însemnată cuvântului şi noţiunii de ritm. Aristotel (384 — 322 
î.e.n.) considera că timpul nu există dacă nu există schimbare (mişcare), deşi nu se 
confundă cu acestea. Dacă mintea noastră nu se schimbă sau nu percepe nici o 
schimbare, atunci nu ne dăm seama de trecerea timpului. Pentru el timpul este dat de 
numărul de mişcări în relație cu „înainte” şi „după”, de numărul de schimbări. 
Timpul era înţeles, aşadar, ca o unitate de măsurare cantitativă a mişcărilor, a 
schimbărilor şi prin care el însuşi poate fi măsurat. Deşi este limitat ca număr, 
timpul, în viziunea aristotelică este nelimitat ca extensie. 

În vremea lui Aristotel, sistemul ritmic era încă derivat din vorbire. 
Importanţa structurării temporale a unei opere de artă, fie ea poezie sau muzică, 
reiese din atenția sporită acordată diverselor picioare metrice, ele însele fiind purtă- 
toare de semnificații. Astfel, diversele „structurări temporale” aveau în această 
perioadă o destinație ce trebuia sa fie bine stăpânită de creatorii contemporani. 
Aristotel, vorbeşte în Poetica de „metrul adecvat”: iamb — pentru operele „muşcă- 
toare” (satire, apoi comedii) şi potrivit pentru dialoguri, trimetrul iambic — se folosea 
în poezia tragică iar tetrametrul trohaic — avea un caracter pronunțat de dans şi era 
potrivit pentru acțiune; hexametrul — metru eroic, aşezat şi amplu, se potriveşte 
epopeii şi legendelor eroice, iar piciorul piric — folosit pentru dansurile războinice, 
recomandat pentru redarea agitaţiei.? 

Aristoxene este cel care a desemnat cea mai mică unitate de timp rațională: 
khronos prâtos,” cu o valoare relativă, depinzând în interpretare de tempo. Ritmul se 
forma în baza principiului aditiv, astfel încât să poată fi perceput prin intermediul 
simţurilor. Ritmul este, pentru el, mişcarea organizată a fenomenelor şi a acţiunilor, 
este „o punere în ordine determinată de timpi”, aşa cum pentru Platon el este 
„ordinea din cadrul mişcării” (Legile, 665a). 


! Aristotel, Fizica, Editura Ştiinţifică, Bucureşti, 1966, Cartea a IV-a, cap. II 219a. 

? Claudio Monteverdi se va inspira din acest picior metric în operele sale, inventând astfel un 
nou procedeu de redare muzicală, prin intermediul orchestrei, a dramatismului: tremolo — 
repetarea foarte rapidă a aceleiaşi note. 

* Apud. The New Grove Dictionary of Music and Musicians, Edited by Stanley Sadie, 
Macmillan Publishers Ltd, 1980, art. Rhythm, 811. 

* Matila Ghyka, Estetică şi teoria artei, Editura Ştiinţifică şi Enciclopedică, Bucureşti, 1981, 108. 

Aristotel aşează la baza unei tragedii reuşite principiul de continuitate, astfel 
încât întâmplările trebuie să decurgă unele din altele: „căci e departe de a fi totuna 
dacă un lucru decurge din altul, ori numai vine după el”. 

Sfântul Augustin (354-430) a atins şi el problematica timpului într-o 
modalitate care îmbină raționamentul filosofic cu credinţele religioase, iar încercarea 
de tălmăcire a acestuia porneşte de la o mărturisire simplă, dar grăitoare: „Ce este 
timpul? Dacă nimeni nu încearcă să afle asta de la mine, ştiu; dacă însă eu aş vrea să 
explic noţiunea cuiva care mă întreabă, nu ştiu'?. El preia de la Aristotel silogismul 
referitor la natura timpului: timpul este compus dintr-o „trecere”, o „fiinţare” şi o 
„devenire”. Dar ceea ce a trecut a fost şi nu mai este, în timp ce alta urmează să fie 
dar nu este încă. Augustin explică trăirea trecutului şi a viitorului, existența lor, ca 
activități petrecute în prezent: prezentul trecutului este memoria, prezentul 
prezentului este vederea şi prezentul viitorului este aşteptarea. 

În primele secole de creştinism, muzica este influenţată de cea ebraică 
sinagogală din care preia psalmodia, cu ritmul parlando-rubato; mai existau imnele 
giusto-silabice, la care se adaugă cântări spirituale proprii într-un rubato-melismatic 
combinat cu giusto. La început, ritmul şi metrul erau determinate de accentele 
prozodice. Influențat de sonoritățile muzicii ebraice, apare imnul, o formă mai liberă 
prin care în muzica creştină puteau pătrunde sonorități populare. Imnurile ambro- 
ziene? se remarcă prin folosirea dimetrului iambic, fără a umbri, însă, metrul poetic. 
Deşi cântările s-au diversificat foarte mult, ritmul acestora s-a pierdut pe parcursul 
Evului Mediu: prin trecerea de la notația neumatică la cea rombică, duratele s-au 
egalizat şi depindeau în interpretare doar de accentele textului. 

Supremaţia bisericii impunea omului un efort continuu de autodepăşire prin 
care să tindă spre perfecțiune. În acest context, papalitatea a impus stilul de muzică 
ce se va numi cantus planus, care să asigure doar mijlocul, fără pretenţii estetice, 
prin care se putea comunica într-un mod pios şi supus cu divinitatea. Acest stil de 
muzică se caracteriza printr-un mers melodic treptat, cu salturi puține şi rare, evitând 
cromatismele şi eliminând ornamentele. Ritmul este, prin urmare, simplificat la 
maximum, folosind o gamă foarte restrânsă de durate, care se desfăşoară într-un 
tempo liniştit, uniform. Această reformă are drept consecință sărăcirea ritmului în 
comparaţie cu cel antic. Textul este cel care va impune accentele, iar conturul 
melodic va determina frazarea. 

Evul mediu este perioada în care orga devine instrumentul privilegiat al 
sacrului şi al cultului. Acesta era potrivit pentru a însoţi solistul sau ansamblurile 
vocale datorită capacităţii sale de a asigura acestora un suport armonic în cadrul 
ceremonialului religios (şi datorită rezonanței armonicelor naturale favorizate de 
acustica din interiorul catedralelor) şi, mai târziu, datorită marii varietăți de registre 


! Aristotel, Poetica, Editura Iri, Bucureşti 1998, 78. 

? Sf. Augustin, Mărturisirile XI, XIV, 17, în Opera Omnia vol. VII/2, Editura Dacia, 
Cluj-Napoca, 2004. 

* Numele acestora provine de la Sfântul Ambrozie (sec. IV), episcop de Milano, care a contri- 
buit la organizarea cântărilor liturgice; în muzică încep să pătrundă şi elemente orientale. 

alte instrumente cu taste era capacitatea sa de a susține un sunet atâta timp cât tasta 
se menține apăsată. Acest instrument, cu prezența sa sonoră masivă, copleşitoare, 
muzical al stilului gotic, impunător şi decorativ, de mai târziu. Ca reacţie la rigidita- 
tea şi ariditatea normelor impuse de Biserică, apar tropii, completări (text sau text cu 
muzică şi foarte rar numai muzică) în interiorul cântărilor liturgice standard. Prin 
intermediul acestora se realizează o părăsire a melodiei principale şi păşirea, evada- 
rea pentru o scurtă durată de timp, într-un alt plan, paralel, care se va individualiza, 
mai apoi, în piese autonome (de exemplu dramele liturgice). Fenomenul tropizării 
poate fi considerat o imobilizare temporară a curgerii muzicale, o dilatare temporală 
a actului sonor pentru a permite, în interiorul ei, o nouă desfăşurare muzicală, un 
timp în timp. 

În manifestările laice ale trubadurilor, truverilor, minnesăngerilor sau ale 
jonglerilor se puteau, însă, întâlni pe lângă formele libere (balada, epopeea) şi 
structurări simetrice (în baza principiului periodicităţii şi al repetiţiei): forme strofice 
sau de rondo. 

Odată cu dezvoltarea stilurilor polifonice a început să evolueze şi notația. 
Treptat, aceasta va reflecta şi evoluția ritmică. Într-o primă etapă, ritmul nu putea fi 
citit după forma notelor, ci era dependent de metrul textului. Ulterior, unele tipuri de 
mişcare (modi) erau redate prin forma ligaturilor. Sistemul modal cuprindea şase 
moduri ritmice din care doar primele 4 erau cele mai frecvente. Legătura cu modu- 
rile poeziei clasice greceşti transpare din denumirile lor: troheu, iamb, dactil, anapest, 
molos şi tribrah. Deşi derivate din metrul clasic, longa nu era totdeauna egală cu 
două brevis, ci câteodată cu trei, iar brevis putea măsura două unităţi de bază în loc 
de una. Mai mult, modul binar al antichităţii clasice era transpus într-un sistem 
muzical în metru exclusiv ternar, ce îşi avea originile în perfecțiunea numărului 3. 

Un salt major la nivelul diviziunilor duratelor şi al dezvoltării ritmice îl 
reprezintă apariția notaţiei mensurale în perioada Ars Nova: notația în care forma 
notelor indica şi extensia lor în timp. Raportul a două durate vecine putea fi: binar 
(împărțire minoră sau imperfectă) şi ternar (împărţire majoră sau perfectă), la nivel 
de modus, tempus şi prolatio. Diviziunea binară sau ternară era dedusă din context şi 
cu ajutorul colorării: o notă de culoare roşie indica trecerea de la un tip de diviziune 
la celălalt. 

O mare contribuţie la dezvoltarea artei muzicale din perioada Ars Nova a 
constituit-o folosirea izoritmului (un model ritmic repetat, mai ales în cadrul vocii de 
tenor). Din combinarea izoritmiilor cu suprapunerile polifonice luau naştere uneori 
lucrări mai ample, politextuale, de o complexitate ce le făcea aproape incompre- 
hensibile. 

Notaţia „plină” din perioada Ars Nova a lăsat locul, la mijlocul secolului 
XV notaţiei „albe”. În cadrul acesteia, colorarea indica trecerea de la un raport 
perfect la unul imperfect față de subdiviziunea inferioară (o notă lungă conţine două 
note scurte şi nu trei). Odată cu aceste transformări şi, mai apoi, cu inventarea unor 

durate ce reflectau diviziuni temporale din ce în ce mai mici ale notelor, se poate 
observa o micşorare treptată a duratei de bază: se ajunge de la brevis ca unitate de 
măsură, la semibrevis, până la doime şi, în final, pătrime. Paradoxal, aceste transfor- 
mări implicau şi o extensie din ce în ce mai mare a noii unităţi de bază; valoarea 
absolută a semibrevis de exemplu nu este aceeaşi dacă unitatea este brevis sau 
semibrevis. Astfel, o valoare din acea vreme avea o extensie temporală absolută mai 
scurtă decât transcrierea ei actuală. 

Într-o primă fază, când muzica polifonică era încă străină de rigorile barei 
de măsură, polimetria realizată de incidenţa pe verticală a accentelor (melodic, 
armonic) genera un adevărat ritm în mozaic. Existau însă trei tipuri de incidență 
verticală: izoritmie (contrapunctare în care duratele tuturor vocilor se schimbă 
deodată); complementaritate ritmică (în tehnica imitaţiei); poliritmie (în tehnica de 
contrapunct dublu sau triplu). 

O tehnică specifică Renaşterii timpurii (secolul XV) este „canonul mensu- 
ral” (sau prolatio canon), în care o linie melodică este reluată în canon la alte voci, 
dar cu durate proporţional diferite (prolatio), ceea ce îngreunează foarte mult 
compunerea lor. Raportul dintre voci nu se limitează la simple augmentări sau 
diminuţii, ci uneori se pot suprapune variante în metri diferiţi (de exemplu 2/2, 3/2, 
6/4 cu 9/4 în Missa prolationum a lui Johannes Ockeghem, în acest principiu stă la 
baza fiecărei părți). Partitura conţinea doar linia melodică de bază şi indicațiile de 
prolatio, locurile de adăugare a vocilor şi intervalul la care se realiza intrarea 
fiecăreia. Efectele acestei tehnici pot fi considerate pe drept cuvânt precursoare ale 
poliritmiilor secolelor XIX-XX şi ale timpului polimodular. 

Polifonia vocală a Renaşterii era guvernată în principal de două legi: legea 
consonanţelor şi, strâns legată de aceasta, musica mensuralis. Schimbarea armoniei 
se făcea în funcție de bara de măsură: anticipații, rezolvări, întârzieri, toate se 
raportau la timpul tare, primul de după bara de măsură, practică ce constituie un pas 
înainte spre conştientizarea relaţiilor temporale din cadrul opusului. 

Bara de măsură a apărut tot dintr-o nevoie de ordonare temporală a vocilor 
din muzicile polifonice. Totuşi, muzica polifoniei vocale a Renaşterii nu era notată 
în măsuri, decât atunci când a apărut în partitura generală a instrumentelor acompa- 
niatoare cu taste (1501). În ştime, acest semn grafic a început să fie folosit doar de la 
începutul secolului XVII. Este epoca în care, şi datorită acestui element, ritmul 
începe să cunoască o evoluţie spectaculoasă: bara de măsură începe să apară la 
intervale regulate de timp şi după mijlocul secolului XVII precede întotdeauna 
timpii principali, fără a se mai ține seama de accentele textului. Tot acum apar şi 
primele abateri de la supremaţia accentului metric — hemiola (prin crearea impresiei 
de „frânare” ritmică), sincopa şi contratimpul (care maschează timpul sau partea de 
timp tare) — iar diviziunea binară devine dominantă. 

În paralel cu dezvoltarea şi perfecţionarea sistemului tonal-funcțional s-a 
impus şi desfăşurarea armonică a discursului muzical în baza unor reguli precise 
privind oscilarea între starea de tensiune şi cea de relaxare, raportate strict la timpii 
accentuaţi sau neaccentuați. 

La nivelul ritmului se cunoaşte o diversificare a duratelor folosite, în sensul 
introducerii unor valori foarte mici, până la 32-ime. Apariția organizării atât cantita- 
tive cât şi calitative a duratelor în măsuri a dus la apariția unor formule ritmice speci- 
fice metrului în care sunt încadrate. Metrul începe să însemne, ca şi astăzi, apariția 
unui accent la intervale regulate de timp. Tempoul, cel care determină viteza de 
desfăşurare a unităților de bază, începe să fie specificat de către compozitor, la 
început prin indicaţii de caracter, mai târziu prin raportare la timpul universal 
(indicaţii de metronom). 

Importanţa sporită pe care o capătă ritmul spre sfârşitul secolului XVI se 
poate observa din dansurile acestei perioade (basse dance, pavana, allemande, 
courante), care sunt recunoscute în virtutea unor structuri ritmice caracteristice. 
Chiar dacă dansurile propriu-zise şi suitele nu mai figurează în lucrările scrise după 
perioada Barocului, ritmul acestora a devenit autonom: se folosesc până astăzi 
expresii ca „ritmul de siciliană”. 

Uvertura franceză (întâlnită deseori ca parte de început a unei suite) se 
caracterizează, pe lângă forma specifică cu Da capo (A-lent — B-rapid — A-lent- 
repriză), prin ritmul punctat al primei secțiuni şi scriitura fugată a secţiunii mediane. 
Notaţia a devenit din ce în ce mai explicită odată cu trecerea timpului şi este 
cunoscut faptul că unele notații din această perioadă necesită interpretări parțial 
diferite de ceea ce este scris: ritmul punctat din cadrul secţiunii lente a uverturii 
franceze — care trebuie executat dublu punctat; ritmul punctat în contextul altor voci 
care au triolete — care trebuie executat ca două note în raport de 1:2 şi nu 1:3; durata 
variabilă a apogiaturii (apogiatură lungă sau scurtă), executarea inegală a unor note 
scrise cu durate egale (notes inégales). 

Deşi în teorie semibrevis a rămas unitatea de bază până la începutul 
secolului XVII, cam de la 1540, în practică, minima tindea să îi ia locul. Cu toată 
această complexitate a ritmului divizionar, ritmul rubato continuă să se dezvolte în 
cadrul recitativului, în formele improvizatorice şi în cadențele instrumentale. 

Formele şi genurile care se dezvoltă foarte mult în perioada Barocului 
reflectă atenţia sporită a compozitorilor pentru macrostructura pieselor. Un gen nou, 
complex, îşi face apariţia la începutul secolului XVII: opera. Încercând să reînvie 
forma supremă de manifestare artistică a antichităţii, spre sfârşitul Renaşterii se 
încearcă reconstituirea vechii tragedii greceşti. Strânsa legătură dintre cuvânt şi 
muzică din forma perfectă de manifestare a artei elene determină trecerea de la 
densitatea stilului contrapunctic renascentist, încărcat şi greoi, la supletea monodiei 
acompaniate. Astfel, „dramma per musica” se va construi în jurul a două desfăşurări 
muzicale principale: recitativul (pentru redarea curgerii temporale, a epicului, a 
acţiunii în desfăşurare, comprimând evenimentele) şi aria (pentru surprinderea 
elementelor lirice, permițând o stagnare a desfăşurării temporale şi contemplarea 
evenimentelor, a sentimentelor şi a stărilor lăuntrice ale personajului). 

Dezvoltarea pe care o cunosc în perioada Barocului instrumentele şi tehnica 
instrumentală a creat cadrul favorabil exploatării virtuozității instrumentale, care, apoi, 
s-a extins şi la nivel vocal. Dezvoltarea genurilor de muzică instrumentală a determinat 
modificări substanţiale la nivelul formelor, care necesitau, în lipsa suportului pe care îl 

crea textul, alte repere. lau naştere astfel grupările în figuri, motive, fraze muzicale, 
care nu mai erau supuse limitărilor impuse de vocea umană (în ceea ce priveşte 
respiraţia, deci lungimea frazelor, şi ambitusul restrâns). Apar astfel organizări simetri- 
ce, care facilitează receptarea şi memorarea lor. Structurările, desfăşurările în timp ale 
genurilor muzicale instrumentale se vor constitui în jurul celor patru principii de formă 
ce vor deveni clasice: principiul stroficităţii (aria da capo, fantezia, ricercarul, toccata, 
preludiul), principiul refrenului — al retrăirii trecutului (rondo), principiul variaţional — 
al amintirii distorsionate a temei (passacaglia, ciaccona) şi principiul arhetipului 
expozițional — al recreării şi transformării trecutului (fuga). Se observă în toate aceste 
principii de formă o raportare la trecut: alteritate (principiul strofic), identitate (princi- 
piul refrenului) şi similitudine (arhetipul expozițional). 

Clasicismul este o epocă ce promova ordinea, formalismul şi claritatea, caracte- 
ristici inspirate din principiile de structură întâlnite în fizica newtoniană. Într-o perioa- 
dă de plin avânt a ştiinţelor, care manifestau încă o strânsă legătură cu lumea fizică, 
ideologia filosofică a iluminiştilor era şi ea construită în jurul acestor legi ale naturii. 

Immanuel Kant (1724-1804) susţine că timpul reprezintă un fundament a 
priori pentru a putea cunoaşte, prin intuiţie, orice obiect din natură. Spaţiul şi timpul 
sunt forme apriorice necesare în cunoaşterea intelectuală, forme care ajută la 
ordonarea şi reprezentarea impresiilor senzoriale: timpul este „condiţia subiectivă 
sub care se pot produce toate intuiţiile în noi”!. El este cel care determină în starea 
noastră internă raporturi de simultaneitate sau de succesivitate. Dar timpul este 
strâns legat de spaţiu: conceptele de schimbare şi mişcare nu pot fi explicate decât în 
timp. Schimbarea este o „legătură de predicate opuse contradictoriu” cu privire la 
unul şi acelaşi obiect: nu se poate explica existenţa şi inexistenţa aceluiaşi obiect în 
acelaşi loc decât în timp. 

Este epoca în care periodicitatea şi simetria vor atinge apogeul şi în muzică. 
Acestea se vor reflecta în formele care se dezvoltă în această perioadă: scriitura 
omofonică ia un mare avânt, însă fără a înlocui total formele polifonice. Se dezvoltă 
foarte mult melodiile dansante şi se definitivează forma de sonată. Tot acum se 
standardizează structura tripartită, apoi, definitiv, cea cvadripartită în genurile de 
cvartet şi simfonie. Claritatea, echilibrul şi simetria, pe de altă parte, se vor reflecta 
în varietatea restrânsă de măsuri folosite: în principal 2/4, 3/4, 4/4 şi 6/8. Măsura şi 
bara de măsură vor fi cele care vor sta la baza delimitării elementelor morfologice 
ale formei: frază, perioadă, motiv. 

Orchestra creşte în dimensiuni şi ambitus, iar compartimentul suflătorilor 
din lemn începe să fie tratat independent. Şcoala de la Mannheim este renumită 
pentru inovațiile tehnice pe care le-a promovat la nivel de orchestră. Dintre acestea, 
importantă din punct de vedere al temporalității este utilizarea unei „Grand Pause” 
(pauză generală)” — o întrerupere bruscă a întregii desfăşurări muzicale, care poate 
căpăta un important rol în conturarea momentelor dramatice. 


! Immanuel Kant, Critica rațiunii pure, Editura Ştiinţifică, Bucureşti, 1969, p.76. 
? Ibid., 15. 
? Cu rădăcini în figura retorică abruptio. 

Locul clavecinului începe să fie luat de fortepiano. Sunetul acestui nou 
instrument nu putea fi totuşi susținut mult timp, dispărând relativ repede după ce a 
fost atacat. O tehnică de acompaniament ce începe să fie utilizată destul de des în 
această perioadă, care poate compensa aceste limitări, este cea de bas albertin, 
probabil derivată din cea a clavecinului, unde acordurile erau de multe ori arpegiate. 
Prin desfăşurarea pe orizontală a acordurilor, acestea puteau asigura baza armonică 
pe o perioadă mai îndelungată de timp şi realizau totodată o textură transparentă, 
specifică perioadei, în care acompaniamentul armonic subliniază organizarea metrică. 

Beethoven este cel care începe să specifice în partituri indicaţii de tempo 
prin repere metronomice, indicaţii care oferă o precizie mai mare şi mai multă 
obiectivitate decât cea conținută în indicaţiile de caracter. 

Gândirea muzicală a compozitorilor romantici începe să fie eliberată de 
rigoarea periodicității metro-ritmice pentru a lăsa să curgă impresiile, sentimentele. 
Treptat accentele periodice încep să fie ocolite prin evitarea prin pauze sau legato a 
timpilor accentuați, folosirea unei game din ce în ce mai largi de diviziuni excepţio- 
nale, impunerea unor accente asimetrice, utilizarea unor ritmuri inspirate din folclor. 
Pe lângă alternarea unor tempi foarte diferiţi, pe porțiuni restrânse pot apărea mari 
fluctuații agogice sugerate chiar de compozitor şi se dezvoltă astfel şi terminologia 
muzicală. 

Datorită creşterii în complexitate a lucrărilor muzicale, în Romantismul 
târziu se face simțită necesitatea apariției unei persoane specializate pentru coordo- 
narea ansamblurilor: dirijorul profesionist. Având în vedere că gestul dirijoral are ca 
element central tactarea măsurii, afirmarea rolului de dirijor este şi o recunoaştere a 
interesului sporit acordat raportărilor temporale din cadrul muzicii. Se poate observa 
aşadar, de-a lungul timpului, o modificare a ierarhiei celor 3 niveluri de „creație” 
muzicală: de la compozitor, interpret (dirijor) şi, mai târziu, la public. 

Prin evitarea metrului clasic se ajunge şi la „melodia infinită” wagneriană, 
la care contribuie şi evitarea rezolvărilor funcționale dominantă-tonică, dar şi lipsa 
structurării clasice a discursului muzical şi adoptarea unor articulări mai puțin 
evidente a acestuia. Se ajunge astfel la foarte mari libertăţi formale. De asemenea, 
sunt explorate dimensiunile extreme ale lucrărilor, de la miniaturi până la genuri de 
mare amploare, ca poemul simfonic sau opera. Şi în cadrul genurilor deja existente 
se poate observa tendinţa de expansiune a părților lucrării şi a momentelor interioa- 
re. Pentru a putea menţine coerenţa unor asemenea lucrări muzicale a fost nevoie de 
contracararea unor prea mari libertăți prin mijloace componistice noi: ciclicitatea şi 
dezvoltările tematice, tehnica personajelor muzicale (leit-motivul) sau adoptarea 
unor elemente pregnante din specificul diverselor națiuni. 

În secolul XX, timpul, fie că este privit din perspectiva celor trei ipostaze 
ale sale, trecut-prezent-viitor, fie că se încearcă o definire a sa în relație cu omul, este 
şi mai mult în centru atenţiei gânditorilor. 

Iniţiind o nouă metodă de abordare a filosofiei, fenomenologia, Edmund 
Husserl (1859 — 1938) analizează timpul în prelegerile sale despre „fenomenologia 
conştiinţei interne a timpului”. Abordarea sa porneşte de la încercarea de a înțelege 
percepția succesiunii temporale, percepţie ce presupune simultaneitatea perceperii 

unei acţiuni şi amintirea celei (celor imediat) trecute. Dar amintirea acțiunii trecute 
nu există în sine, ci este refăcută de fiecare dată. Husserl consideră, aşadar, că 
memoria unui eveniment este indisolubil legată de fantezia care îl generează. 
Husserl face un pas înainte faţă de Augustin: memoria unor evenimente trecute nu 
este simultană, ci reprezintă o extindere a conştiinţei temporale a acelor acțiuni. 
Relaţionarea temporală a acţiunilor trecute rămâne neschimbată, deşi ele vor fi 
percepute mereu din perspectiva unui „acum” mereu diferit. Ele sunt „prezente” în 
memoria trecutului apropiat şi se îndepărtează continuu față de punctul de referinţă, 
„acum”, păstrând relaţionarea față de evenimentele înconjurătoare. Aceste afirmaţii 
reprezintă o depăşire a definirii timpului ca simple succesiuni de momente „prezen- 
te” şi umbresc puţin distincţia dintre trecut, prezent şi viitor: dacă trecutul apropiat 
este încă prezent în memorie, înseamnă că el nu este trecut într-adevăr. 

Henri Bergson (1859 — 1941) prezintă ideea de timp în strânsă corelaţie cu 
spaţiul: momentelor care au trecut le sunt atribuite puncte din spațiu pentru a putea fi 
relaţionate între ele şi cu momentul prezent. Deşi vorbim despre timp ca despre un 
mediu omogen în care stările conştiinţei noastre sunt alăturate ca şi în spaţiu, 
Bergson face distincţia între durata pură, care este apanajul subiectivităţii şi timp, 
care este cu totul altceva, timpul este spaţiu. Durata pură, timpul subiectiv, asupra 
căruia putem avea o înţelegere imediată este singurul timp real. 

În lucrarea Fiinţă şi timp, Heidegger abordează problema temporalității ca o 
condiţie a existenţei, căci nimic nu poate să „fie” fără a avea o formă temporală. 
Dasein-ul, (existenţa acum-aici) fundamentând fiinţarea ca fapt-de-a-fi-în-lume, este 
întotdeauna centrat pe prezent. Tot prin prezent este înțeles şi timpul: viitorul — ceea 
ce nu este încă prezent, trecutul — ceea ce nu mai este prezent. 

Teoretizările timpului în domeniul filosofiei se reflectă şi în modalităţile de 
tratare a acestui parametru în arta sunetelor. De la libertatea în interiorul normelor, 
muzica trece la negarea acestora. Pe lângă evitarea vechiului sistem de organizare a 
înălțimilor, revoluţia acestui secol s-a manifestat mai ales la nivelul ritmului. 

Compozitorii care nu părăsesc totuşi sistemul tonal-funcțional explorează 
limitele acestuia: deşi folosesc aceleaşi mijloace, îi încalcă regulile. La nivel ritmic, 
efectul barelor de măsură şi al măsurilor era anulat, prin folosirea unor suprapuneri 
de ritmuri din cele mai diverse, utilizarea intensă a diviziunilor excepționale, 
apelarea la ritmuri alternative şi asimetrice. Notaţia clasică rămâne doar un mijloc la 
care compozitorii au recurs, în principal, în vederea menţinerii unei clarități vizuale 
a partiturii şi pentru asigurarea unor puncte de reper, importante pentru relaţionarea 
vocilor între ele. Pe lângă ritmurile giusto, o utilizare din ce în ce mai intensă o 
cunosc şi ritmurile rubato, care prin alternarea momentelor de aglomerare şi 
rarefiere ritmică dau senzaţia unor deformări libere a timpului. 

Compozitorii celei de-a doua şcoli vieneze pregătesc, prin instaurarea siste- 
mului atonal-dodecafonic şi serial, drumul spre  serialismul integral (Boulez 1954). 
Tot la mijlocul secolului XX, ca urmare a atenuării detaliilor percepute în cadrul 
unor lucrări în care determinismul exagerat duce la supraîncărcare, apare calculul 
stocastic (Xenakis a observat că prin metoda probabilistică se ajunge mult mai uşor 
la acelaşi rezultat). Compozitorii renunță treptat la un rol de autoritate şi responsa- 
bilitate exclusive, reevaluând relaţiile lor cu interpretul, pe de o parte, şi cu publicul, 

pe de alta. Ei încep să acorde libertate de inițiativă interpreților ajungându-se treptat 
la abandonarea oricărei indicaţii concrete în partitură, la aleatorismul liber. Astfel, 
este foarte probabil ca două versiuni ale aceleiaşi lucrări să nu fie nici măcar 
asemănătoare. Fie că este vorba de aleatorism la nivelul notaţiei (al caracteristicilor 
sunetului) şi al desfăşurărilor interne sau al construcţiei formale a lucrării şi a 
componentei orchestrale, acesta a condus la deplasarea atenției dinspre detaliu spre 
întregul opusului. În muzică încep să pătrundă calculele matematice, lucru întâlnit şi 
în Antichitate, dar realizat acum la alt nivel, acela al predeterminării structurărilor 
interne a unei lucrări. În vederea evitării oricăror simetrii întâmplătoare, în nume- 
roase cazuri, la baza alegerii şi ordonării duratelor stă şirul lui Fibonacci, iar în 
altele, ritmurile sunt organizate cu ajutorul numerelor prime, a raporturilor matema- 
tice între diverse durate. 

Datorită rapidelor dezvoltări tehnologice, în arta muzicală pătrund compu- 
terele, iar tehnicile electronice au provocat o bulversare de netăgăduit în concepția 
despre timpul muzical: ca şi celelalte elemente ale muzicii, ritmul va fi şi el calculat 
exact sau probabilistic de această maşină algoritmică ce poate suplini chiar gândirea 
muzicală şi, cu atât mai mult, crearea de noi tipare ritmice nu va fi o problemă. Pe 
lângă actul compoziției care este asistat de computer, această tehnologie înlocuieşte 
uneori şi cealaltă verigă a fenomenului artistic muzical, interpretarea. Prin redarea 
muzicii de către maşină se elimină total omul şi se asigură o recreare fidelă şi invaria- 
bilă a lucrării. Apar astfel creaţiile muzicale „de unică folosinţă”, scrise pentru a fi 
ascultate o singură dată!. Cercetările au dus chiar la producerea unor noi efecte 
acustice, chiar paradoxale pentru percepție: sunete a căror înălțime pare să urce şi să 
coboare simultan sau care par să accelereze şi să încetinească în acelaşi timp.” 

Stockhausen, în prima versiune a lucrării Kontakte (1959-1960) lărgeşte 
modalităţile de tratare a duratelor şi modurile de percepere a timpului, un eveniment 
sonor desfăşurându-se într-un interval de timp oricât se vrea de lung, ceea ce până 
atunci nu era posibil din cauza constrângerilor fiziologice impuse. Prin coborârea în 
microstructura sunetului el îndreaptă atenţia spre „aici” şi „acum”. 

Se ajunge treptat la apariţia operei deschise, în care compozitorul oferă doar 
mijloacele de construcţie a discursului sonor, urmând ca sintaxele să fie stabilite de 
interpret. În Momente, Stockhausen evită o desfăşurare bine determinată a eveni- 
mentelor, în care fiecare moment este consecința precedentului său şi cauza urmă- 
torului. Astfel, atenția este îndreptată către fiecare moment prezent, format din 
verticalități care intersectează orizontalitatea temporală; “eternitatea nu începe la 
sfârşitul timpului, ci se întâlneşte în fiecare moment.” Chiar dacă fiecare moment 
poate avea durate variabile (lucrarea este mobilă, unitatea de timp fiind la latitudinea 
dirijorului), modul său de lucru cu acestea dovedesc o dorință de manipulare încă 
foarte bine determinată a timpului. 


! Vezi lucrările lui Lucian Meţianu compuse cu ajutorul computerului în baza unui algoritm unic 
pentru un anume ascultător, cu specificaţia clară de a fi ascultate o singură dată şi apoi distruse. 

? Dominique et Jean-Yves Bosseur, Revolutions musicales. La musique contemporaine 
depuis 1945, Minerve, 1986, 215. 

? Apud. Bosseur, Revolutions musicales..., 66. 

Ca reacţie la supraîncărcarea specifică unor curente muzicale, la mijlocul 
anilor *60 a apărut muzica minimalistă: o încercare de întoarcere la originile 
arhetipale ale muzicii. Cele două direcții (cea repetitiv transformaţională şi cea non- 
evolutivă) pun într-o nouă perspectivă temporalitatea acestei arte: aceşti compozitori 
explorează în lucrările lor întinderile temporale ca pe un întreg indivizibil şi imobil 
pe care ascultătorul îl poate examina din toate unghiurile sau ca pe un fenomen a 
cărui evoluţie poate fi studiată din interior, cu microscopul temporal, astfel încât să 
poată fi percepute transformările ce se petrec la nivelul fiecărei molecule, din 
perspectiva unui prezent mereu altul, dar continuu. 

Ținând cont de procesele psihologice ce influențează percepția temporală, 
compozitorii au încercat să depăşească limitele pe care caracterul discursiv le 
impune muzicii. Au încercat să facă auzită tăcerea, să oprească timpul sau să îl facă 
reversibil. Sunt tentative, iluzii sonore, printre care unele, din păcate, se validează 
doar în prezenţa unei explicații adiacente muzicii. Totuşi, explorarea temporalității a 
contribuit la descoperirea de noi tehnici componistice, la investigarea conştientă a 
acestei dimensiuni specifice artei sonore. 


Aurel Stroe - Armonia 

Revenim la întrebările inițiale: Există lucrări muzicale în care timpul 
reprezintă mai mult decât o realitate imanentă? Este timpul muzical un parametru ce 
poate fi modelat?” Răspunsul este clar, da: mulţi compozitori şi-au manifestat 
interesul în această direcţie şi au încercat, în diverse moduri, să depăşească limitările 
pe care timpul le impune muzicii. Propunem, pentru ilustrarea acestor preocupări, o 
incursiune analitică în Muzica de concert pentru pian, percuție şi alămuri a 
compozitorului român Aurel Stroe. 

Aurel Stroe este un muzician în creația căruia interesul pentru temporalitate 
a găsit un sprijin în studiile sale anterioare de matematică şi în muzica asistată de 
calculator. Această fuziune intimă între muzică şi matematică s-a reflectat şi în 
studiile sale teoretice, autorul aducând în muzică concepte inovatoare, cum ar fi cel 
de „muzică morfogenetică” sau teoria „claselor de compoziții”. Stroe explorează 
temporalitatea în mod diferit în lucrările sale: parcurgerea temporală a unui profil 
spaţial în Arcade, reconstituirea timpului în lucrarea „În vis desfacem timpurile 
suprapuse”, înghețarea timpului în Laude I etc. 

Muzica de concert pentru pian, percuție şi alămuri, scrisă în 1964, este 
structurată în 4 părți. Un lucru mai puţin obişnuit este faptul că a doua şi a patra 
dintre acestea sunt perfect identice. Ele sunt construite pe baza unui singur acord, 
fapt care le conferă un caracter minimalist şi reflectă atenția pe care autorul o acordă 
capacităţilor expresive ale fiecărui parametru sonor în parte. În acest caz, armonia, 
care dă şi titlul celor două părţi, este cea care creează cadrul sonor pe fundalul căruia 
se poate observa plasarea în timp a acestei mişcări. 

Cele 10 voci, o formaţie compactă formată numai din alămuri (4 trompete, 
4 corni grupaţi 2 câte 2 şi 4 tromboane), care participă la formarea acestui acord, 
realizează, prin intrări succesive, acoperirea aproape completă a totalului cromatic, 

lipsind notele sol şi sib. Singurul parametru care evoluează este intensitatea, iar 
conturarea unei imagini de magmă sonoră care se îndreaptă spre un climax central se 
realizează printr-o polifonie de atacuri, în care nu există incidențe verticale. 

Irinel Anghel' vorbeşte despre o tendință care se manifestă în mai multe 
lucrări ale lui Aurel Stroe şi care se reflectă şi aici: cea a muzicii nonevolutive, o 
muzică în care nu se mai percepe o pulsaţie de bază şi, prin urmare, percepția 
temporală este cvasi îngheţată. Se creează astfel impresia unei mişcări minime, ca 
aceea a unui plămân imens, impresia unui singur gest de devenire sonoră lentă în 
care se parcurge drumul de la pp la ff şi înapoi. 

Climaxul se situează exact în punctul de simetrie al părții, la măsura 12 din 
23. Simetria de dinamică se completează şi cu o simetrie ritmică în oglindă. Prima 
jumătate a părţii este creată în baza unui algoritm, în care sunt folosite doar cinci 
durate. Ca şi în lucrarea Arcade, compusă cu doar doi ani înainte, gândirea matema- 
tică a compozitorului a ales pentru fiecare durată, luând ca unitate şaisprezecimea, 
câte un număr din şirul lui Fibonacci: 5, 8, 13, 21, 34. 

Simetria se realizează la 9 din cele 10 voci în jurul unei „durate pivot”, iar la 
trombonul 3 îmbinarea se realizează conjunct, fără durată de legătură. Preocuparea 
pentru formalizare se observă şi în construirea acestor „durate pivot”, concepute în 
baza unor grupe simetrice de câte 3 elemente, înlănţuite conjunct, creându-se astfel o 
analogie la nivelul duratelor cu modurile cu transpoziţie limitată ale lui Olivier 
Messiaen. 

Algoritmul care stă la baza alegerii acestor durate se bazează pe 3 repetări ale 
formulei numerice 4: 4: 6, ultima dintre ele incompletă. Va rezulta astfel succesiunea 
cu simetrie de oglindă 4: 4: 6: 4: 4: 6: 4: 4. Acestea vor reprezenta diferențele în număr 
de şaisprezecimi dintre „duratele pivot” folosite, lăsând la o parte cazul trombonului 3, 
la care simetria nu se realizează în jurul unei durate centrale: 


4: 4: 6: 4: 4: 6: 4: 4 
4 8 12 18 22 26 32 36 40 


Simetria, un procedeu frecvent întâlnit încă din Baroc, aplicată de data 
aceasta duratelor, se poate observa mai uşor în tabelul următor. Inclusiv pauza 
inițială se regăseşte simetric la sfârşit, iar importanța acordată acestor momente de 
tăcere se poate observa la finalul părții prin introducerea a încă 4 şaisprezecimi de 
pauză la fiecare voce. În contextul unei scriituri metrice clasice (4/4), această 
completare cu pauze nu dezechilibrează structura simetrică a mişcării, ci doar 
asigură un final „concomitent” la toate instrumentele, final în care şi aceste pauze de 
şaisprezecimi devin parte constitutivă a lucrării: 


' Irinel Anghel, Orientări, direcţii, curente ale muzicii româneşti din a doua jumătate a 
secolului XX, Editura Muzicală a Uniunii compozitorilor şi Muzicologilor din România, 
Bucureşti, 1997, 38. 

7 34 13 21 05 08 08 34 05 P1| 13 26 13 21 05 34 08 08 05 21 
13 34 7+4 

9 21 05 08 34 13 13 05 08 (34|21 22 21 34 08 05 13 13 34 08 
05 21 9+4 

18 08 34 13 21 05 21 05 08 [13| 34 04 34 13 08 05 21 05 21 13 
34 08 78+ 4 

16 13 21 05 34 08 05 34 21 [13| 08 08 08 13 21 34 05 08 34 05 
21 13 16+4 


2 08 05 34 13 21 21 13 34 |08| 05 36 05 08 34 13 21 21 13 34 
05 08 2+4 


4 34 21 05 08 13 13 21 34 05 08 32 08 05 34 21 13 13 08 05 
21 34 4+4 
1405 08 34 13 21 34 13 05 08 21 12 21 08 05 13 34 21 13 34 


08 05 74+4 
13 34 21 08 05 34 08 21 05 13 40 13 05 21 08 34 05 08 21 

34 13 +4 
20 05 08 13 21 34 05 08 13 21 34 34 21 13 08 05 34 21 13 

08 05 20+74 


1121 13 08 05 34 08 21 13 34 05 18 05 34 13 21 08 34 05 08 
13 21 71+4 


Redăm alăturat schema! acestei polifonii de atacuri şi duratele (în număr de 
şaisprezecimi) grupate pe instrumente şi măsuri. 


Legenda: 
durate pivot 


! Pentru o cuprindere vizuală mai uşoară a schemelor am subliniat printr-un chenar poziția 
cornilor, care constituie punctul de simetrie verticală a partiturii (rândurile 3-4). 

Graficul polifoniei de atacuri 

Un fenomen aparent inexplicabil pentru cercetător este apariţia a 4 şaispre- 
zecimi de pauză ca durată pivot în măsura 12, la trompeta 3. O explicaţie posibilă 
apare însă din perspectiva psihologiei percepţiei: un sunet ţinut, în cazul nostru un 
acord, chiar dacă este în ff, după momentul atacului începe să-şi piardă din energie. 
Aici, datorită pauzei, acest cluster întins pe aproape două octave sărăceşte cu un 
element, dar revenirea lui va accentua, chiar dacă la un nivel aproape insesizabil, 
nuanţa de /f de la care se va descreşte treptat până la final. 

Fiecare instrument realizează până la durata/momentul care reprezintă 
punctul de simetrie un număr de 10 atacuri/10 durate. Acestea sunt grupate în aşa 
fel, încât fiecare din cele 5 durate se repetă de două ori în fiecare dintre cele două 
secțiuni simetrice. 

Aceeaşi distribuţie egală, de câte două elemente, se întâlneşte şi pe „vertica- 
lă”: instrumentele execută două câte două aceeaşi durată, chiar dacă ea este decalată 
temporal, datorită pauzelor inițiale care ajută la realizarea unei construiri treptate a 
acordului. Notând fiecare dintre cele 5 durate cu numere de la 1 la 5 pentru o 
vizualizare mai uşoară şi lăsând la o parte pauzele inițiale şi durata centrală, va 
rezulta pentru fiecare jumătate a Armoniei, o matrice de 10 pe 10 durate: 


5=1; 8=2; 13 =3; 21 =4;34=5. 


5 3 4 1 2 i 5 1 4 
3 
4 1 2 5 3 3 1 2 5 
4 
2 5 3 4 1 4 | 2 3 
5 
3 4 1 5 2 1 5 4 3 
2 
2 
1 
5 
2 
1 2 5 3 4 5 3 1 2 
4 
3 5 4 2 1 5 2 4 1 
3 
1 2 3 4 5 1 2 3 4 
5 
4 3 2 1 5 2 4 3 5 
1 

Pe orizontală se poate observa o structură compusă din două serii a câte 5 
durate diferite. Observăm şi aici câteva relaţii de simetrie de translație sau în oglindă 
şi ordonări ale elementelor realizate prin permutarea lor față de alte serii, dar nu se 
poate identifica un algoritm unitar în această direcţie. Se poate vorbi totuşi de o serie 
ritmică de 5 durate, fiind respectat principiul serial de nerepetare a unei durate până 
la epuizarea totală a elementelor. 

De fapt, în acest opus compozitorul utilizează pentru prima dată automatul 
PRAT, o „maşină de compus care, printr-un procedeu de atribuire, stabileşte durate- 
le sunetelor”!. Acesta creează astfel senzaţia de „curgere aparentă a timpului”, în 
perceperea căruia memoria joacă un rol important. Datorită faptului că memoria 
prezentului nu înregistrează evenimentele uniforme, lipsite de pregnanță, memoria 
involuntară este singura care rămâne activă. „Maşinăria” realizează de fapt un timp 
virtual, care porneşte de la minus infinit şi merge până la plus infinit, din care noi 
experimentăm doar un segment. 

Până aici totul pare să fie o realizare componistică modernă, conceptuală, 
realizată prin mijloace avangardiste pentru acea vreme. Aşa cum orice perspectivă 
nouă se observă şi se înțelege mai uşor prin contrast, şi aici ideile inovatoare în ceea 
ce priveşte temporalitatea sunt prezentate totuşi pe fundalul unor concepte clasice: 


CLASIC MODERN 
armonia (acord) — cluster (aproape totalul cromatic) 
notația metrică (4/4) — lipsa unei pulsaţii de bază 
simetria — simetria în oglindă a întregii părți 
complementaritatea ritmică — „serii” ritmice, şirul lui Fibonacci 
varietatea ritmică — minimalism 
măsuri complete — importanţa acordată pauzei (tăcerii) 
nuanţe clasice — un singur gest dinamic, simetric 
gradaţie dinamică — perceperea unei imobilități temporale 
sunete naturale, fără efecte — un singur acord, mereu reconfigurat 
atacuri non vibrato — polifonie de atacuri 
grup clasic de instrumente — folosirea automatului PRAT 


Această lucrare este un exemplu tipic de muzică conceptuală, în care 
compozitorul porneşte de la structuri abstracte, hors-temps, construite după modele 
matematice şi deducţii logice (proporții, simetrii) şi le proiectează în concretul 
spaţiului sonor şi într-un cadru temporal. Modul de prezentare a acestui acord 
creează impresia studierii sale în afara unui context (ca într-un experiment în care 
atenția se deplasează continuu între diversele armonice), o senzaţie de explorare a sa 
din unghiuri mereu diferite, ca sub incidenţa unei lumini schimbătoare. Putem face o 
analogie între această impresie şi concepția bergsoniană de „timp spațializat”, 


! Horia Şurianu, Aurel Stroe — Profil (1), în Revista Muzica, Bucureşti, Nr. 7/1981, 42. 
Daia 
Ibid., 42. 

conform căreia în actul percepţiei (spre deosebire de memorie) un eveniment este 
extras din contextul său temporal şi îngheţat într-o stare în care pot fi identificate 
proprietăţile sale obiective. Aşa cum spaţialitatea este mai uşor de apreciat decât 
temporalitatea, spaţialitatea armoniei constituie aici mijlocul potrivit pentru 
realizarea unor perspective temporale noi. 

Întemeierea filosofiei şi ateismul la tânărul Heidegger 
— Prolegomene la o perspectivă existențial-ontologică — 


István KIRÁLY V. 
Universitatea „Babeş-Bolyai, Cluj, 
Departamentul de Filosofie 


Cuvinte cheie: Heidegger Martin, întemeierea filosofiei, facticitate, fenomenologie, 
hermeneutică, moarte, ateism, filosofia religiei 


Rezumat: Lucrarea examinează, dintr-o perspectivă care este ea însăşi existențial- 
ontologică, felul în care, într-un text de tinerețe a lui Martin Heidegger, 
Phänomenologische Interpretationen zu Aristoteles (Anzeige der hermeneutischen 
Situation)[1922] — în care se conturează deja câteva elemente definitorii şi pentru 
concepțiile expuse în Fiinţă şi timp — meditaţia despre condițiile şi situarea herme- 
neutică ale filosofării totdeauna vii şi actuale, se lărgeşte de fapt într-o chestionare 
despre originile, temeiurile, esenţa şi sensul filosofiei ca atare. Meditaţie în şi prin care 
filosofia se identifică şi se întemeiază ca fiind pe de o parte tocmai un mod de a fi al 
„Dasein-ului uman” (menschliches Dasein) muritor, adică un mod factic de a fi al 
acestuia care, pe de altă parte, ea însăşi originează din şi în viaţa factică a omului 
tocmai cu rostul de a fi modalitatea prin care această ființare — adică noi înşine — se re- 
rii şi a „greutății” interogației radicale. Care deci merge şi trebuie să meargă el însuşi şi 
în mod decis — de aceea funciarmente „fără Dumnezeu” şi prin urmare a-teu — până la 
rădăcinile istorice şi ontologice ale unui prezent con-temporalizat (mitzeitigf) atât cu 


E-mail: kiraly_philobib(Oyahoo.com 


Motto: 


„Die Streblichen sind die Menschen. Sie heissen Sterblichen, 
weil sie sterben können. Sterben heisst: den Tod als Tod vermögen. 
Die vernünftigen Lebewesen müssen erst Sterblichen werden. ” 


Martin Heidegger" 


Orice discuție despre „întemeiere” se realizează, de regulă, prin referire 
directă sau implicită, la ceea ce a fost formulat de către Leibniz drept principiul 


i „Muritorii sunt oamenii. Ei se cheamă muritori, deoarece pot muri. A muri însemnă a face 
posibilă moartea ca moarte. Ființele raționale trebuie mai înainte să devină muritori.” Martin 
Heidegger: Das Ding In: M. H.: Das Ding und Die Sprache — A dolog és A nyelv (Ediţie bilingvă, 
maghiaro-germană, Sylvester János Könyvtár, Sárvár, 2000, p. 41 (trad. şi subl. I.K.V.) 

rațiunii suficiente. Ori, în fond, acest principiu pune în mişcare — adică: aduce în 
chestionare — în primul rând şi tocmai întrebarea: De ce? 

Când discutăm însă probleme cum este şi chestiunea întemeierii filosofiei, 
atunci de la început ni se pare hotărâtor să încercăm să lămurim — dar şi să realizăm 
— condițiile şi situarea hermeneutică ale unei asemenea meditații. Iar primul dintre 
aspectele care intră aici în joc trebuie să fie, credem, precizarea şi conturarea faptului 
că perspectiva existenţial-ontologică din care am hotărât să prefigurăm aici proble- 
ma întemeierii filosofiei nu este, desigur, „aleasă” în mod întâmplător dintr-o gamă 
este determinată nici doar de către înclinațiile „profesionale” de „specialitate” ale 
autorului, ci ea este pusă în mişcare din unicul motiv că, pe de o parte aparţine... 
iar pe de altă parte ţinteşte tocmai acel orizont şi domeniu, de care şi problema 
însăşi a întemeierii filosofiei aparţine şi țâşneşte la rândul ei în mod cu totul organic 
şi esenţial. 

Întrucât şi aceste aspecte fac parte din lămurirea hermeneutică a situaţiei şi 
a motivaţiilor în - şi din care se conturează şi se desfăşoară interogaţia prezentă, este 
cu siguranță necesară şi evidențierea lor mai detaliată. Căci faptul că perspectiva 
ontologico-existenţială pe de o parte aparţine şi, pe de altă parte, ţinteşte tocmai 
orizontul şi domeniul de care aparţine la rândul ei şi problematica întemeieri filoso- 
fiei, constituie în fond şi motivul — la fel de esenţial — pentru care, cel puţin noi, 
suntem în fond şi în genere interesaţi de „problema” ei. Am preciza însă, tot de la 
început, şi faptul că noi folosim aici termenul „interesat” în sensul său propriu şi 
etimologic atestat. Căci, cum se ştie, cuvântul „interesat” provine — etimologic — din 
latinescul inter esse, care înseamnă însă tocmai „a fi în interiorul şi între” elementele 
a ceva... sau a fi între ceva ce-şi constituie co-vizarea şi co-apartenenţa prin chiar 
existenţa a ceea ce este vizat la rândul său ca fiind exact „între”. A fi deci „interesat 
de ceva” înseamnă de fapt a fi — mai precis: a se situa — în interiorul şi în 
„crăpăturile” orizontului acelui ceva... iar eforturile exprese de înţelegere şi de 
interpretare ale acestui „ceva” nici nu sunt în fond alt-ceva, decât strădanii de a 
înțelege, dar şi de a realiza tocmai problematicitatea acestei interiorităţi şi proble- 
maticitatea acestei „aflări între”. 

Mai pe scurt: într-o problemă cum este cea a întemeierii filosofiei, noi nu 
tematizăm în fond nimic ce ar fi exterior” nouă sau filosofiei şi, prin urmare, nimic ce 
ar fi străin de ființa noastră, ci de fapt ne tematizăm propria noastră existență tocmai ca 
filosofând fiind şi tocmai deoarece suntem filosofând!!! Motivul decisiv şi esențial 
pentru care eu sunt sau noi suntem ori putem fi într-adevăr interesaţi de problema 
filosofiei şi a întemeierii sale este deci acela că, cel puţin „eu însumi”, mă ştiu şi mă 


faptul că am încerca şi ne-am strădui să concepem, să înțelegem şi să conturăm cauza 
întemeierii filosofiei tocmai ca pe o posibilitate aparținând nouă înşine şi lumii noastre! 

Prin urmare, dacă discutăm aici chestiunea întemeierii filosofiei, atunci 
acest lucru va trebui să însemne — de fapt şi în mod principal — întrebarea şi 

lămurirea întrebării: De ce se face — de ce „fac” şi eu — filosofie? Adică: De ce „se” 
filosofează în fond? Sau, şi mai precis: De ce anume filosofează omul? 

Pe acest parcurs interogativ trebuie însă să (ne) fie încă din start foarte 
limpede şi trebuie asumat în mod expres şi faptul că, pe de o parte, formulând şi 
„punând” în mod efectiv şi conturat această întrebare, noi totodată — şi oarecum în 
mod automat — punem în mişcare şi o serie de alte întrebări, şi că, pe de altă parte, 
exigența „suficienţei” rațiunilor din principiul rațiunii suficiente ne solicită implicit 
şi efortul ca aceste întrebări — în aparenţă colaterale — să nu fie lăsate în zona obscură 
a presupozițiilor, ci, ele să fie chestionate şi formulate — adică: puse! — în mod cât se 
poate de explicit. Ori, prima dintre aceste întrebări rămase şi chiar lăsate îndeobşte 
ne-explicitate cu ocazia întrebărilor cu privire la filosofie şi la temeiurile ei, este cu 
siguranţa întrebarea: Cine filosofează de fapt? lar apoi — împreună cu aceasta — 
întrebarea: Cui şi cum anume îi „aparține” în fond filosofia? 

Ca atare, putem constata că, deşi pare să fie limpede că doar explicitarea 
întrebărilor de mai sus — adică: De ce se filosofează? şi Cine anume filosofează? — 
ne-ar putea conduce şi spre realizarea şi conturarea a Ce anume este şi ar putea fi 
filosofia? şi Care anume ar fi „obiectul” şi sarcinile, chemările ei? etc., (întrebări 
legate deci cât se poate de organic de temeiurile şi, prin urmare, de esenţa filosofiei) 
filosofarea însăşi este totuşi îndeobşte privită ca fiind mai degrabă agitația şi secreția 
unui fel de „spirit de adevăr” inponderal, schematic şi într-atât de „înălțat”, „rarefiat” 
şi „distilat”, încât într-adevăr ea ajunge să devină deja perfect „incolor”, „inodor” şi 
realmente lipsit de orice „gust”... Şi/sau un fel de „ştiința” (profesională, profesorală 
şi universitară indiferentă) „universală a universalului”... Sau, dimpotrivă, drept 
derularea mai mult mecanică a unor „cercetări” disciplinare şi „terminologice” 
circumscrise, care nici nu mai necesită de fiecare dată explicitarea şi lămurirea 
problemelor fundamentelor şi a întemeierii. 

Analizele — inevitabil sumare — ce urmează aici, se vor concentra de aceea 
tocmai asupra acestor întrebări. Iar în acest demers ele se vor folosi de şansele un 
dialog explicitator cu un text heideggerian de tinereţe care — fără să fie neapărat mai 
puţin cunoscut „publicului” şi specialiştilor în cauză — este totuşi mai puţin prezent şi 
„Ccântărit” nu numai în studiile dedicate filosofiei sale, dar şi în chestionările cu 
privire la temeiurile şi întemeierea filosofiei. 

Soarele la răsărit, luna la apus 
(Caligrafie de Rodica Frențiu) 

E vorba de un scurt text intitulat Interpretări fenomenologice la Aristotel 
purtând subtitlul Semnalarea situației hermeneutice.! El a fost elaborat de către 
Martin Heidegger în anul 1922 cu scopul de a-şi susține candidatura simultană la 
două posturi de „profesor extraordinar”, unul la Universitatea din Göttingen, celălalt 
la Universitatea din Marburg. La prima universitate el este refuzat — în esenţă pe 
motivul că spiritul cercetărilor sale nu este în acord cu tradiţia universităţii respective 
—, însă, la Marburg candidatura lui Heidegger este acceptată, în principal în conse- 
cința referatelor apreciative făcute acestui text de către prestigioşii Paul Natorp şi 
Nicolai Hartmann.” 

Trebuie să precizăm că în textul heideggerian — expressis verbis — nu se 
spune mai nimic despre „întemeiere” sau „fund amentare”. El vorbeşte însă extrem 
de concentrat şi totuşi amplu despre FILOSOFIE, despre esenţa, sensul şi specificul 
ei. Iar cu acest prilej — în confluenţa gândurilor — în text se conturează şi o meditaţie 
deosebit de puternică, radicală şi articulată şi despre „întemeierea” filosofiei. 

Desigur, o asemenea investigație fenomenologică şi hermeneutică nu 
întemeiază şi, evident, nici nu discută despre „întemeiere” în felul că ea ar prezenta 
filosofia ca fiind un gen de „ştiinţă originară” sau „primară” (Urwissenschaft) de 
recuperat, din care ar răsări şi s-ar ramifica apoi istoric diferitele discipline şi/sau 
domenii ştiinţifice şi existenţiale. Ea nu sondează nici „filosoficitatea” condițiilor 
(epistemologice) interne de derivare formală şi/sau tematică — din principii sau 
„fundamente axiomatice” — asigurând apoi „coerenţa” teoriilor din interiorul unor 
înfăptuiri sau „discipline de cunoaştere”, în cazul de faţă: filosofiei. Nu! Caracterul 
întemeiat şi „întemeietor”, originar şi fundamental al filosofiei izvoreşte şi rezidă 
aici tocmai din şi în esenţa a ceea ce este identificat şi numit acum „obiectul” ei. Şi — 
în strânsă legătură cu aceasta — mai ales din şi în sensul şi semnificaţia ei de a fi 
activitate şi asumare expresă. Activitate şi asumare în care — şi prin care — se 
întemeiază în fond şi filosofia însăşi. 


! Vezi: Martin Heidegger: Phănomenologische Interpretationen zu Aristoteles (Anzeige der 
hermeneutischen Situation) — Fenomenologiai Aristoteles-Interpretăciok (A hermeneutikai 
szituáció jelzésére) [Ediţie bilingvă, germano-maghiară] In: Existentia, Societas Philosophia 
Classica, Szeged-Budapest, 1996-97 

? În mod interesant — poate chiar ciudat — copia textului a fost păstrată şi regăsită tocmai la 
Göttingen (unde deci prezentarea lui Heidegger a fost refuzată), dar cercetătorii operei 
heideggeriene „ştiau” despre existenţa lui, dintr-o scrisoare în care încă tânărul filosof îl 
„ținea la curent” pe Paul Natorp despre evoluţia investigaţiilor sale aristoteliene. Pentru prima 
oară, textul Interpretărilor fenomenologice la Aristotel a fost publicat doar în 1989 în 
Dilthey-Jahrbuch für Philosophie und Geschichte der Geisteswissenschaften, Band 6/1989, 
cu o prefața de Hans-Georg Gadamer, intitulată — nu foarte nimerit după părerea noastră — 
Heideggers „theologische” Jugendschrift. De atunci — ca şi în ediția folosită de noi — acest 
titlu trece drept un fel de „subtitlu” al textului. Totuşi intenţia, destul de evidentă a lui 
Gadamer în acordarea acestui titlu prefeţei sale, a fost cu siguranţa şi acela de a „înlesni” 
apropierea unui public cât mai larg şi nu rareori stăpânit de prejudecăţi şi chiar aversiuni de 
natură teologică şi religioasă fată de gândirea lui Martin Heidegger 

Altfel spus, filosofia se întemeiază şi ea însăşi fundamentează tocmai în şi 
prin faptul recunoaşterii, dezvăluirii şi explicitării sale ca fiind — ea însăşi! — un mod 
de a fi al Dasein-ului. Mai precis, un mod de a fi al ființării numită în aceste texte 
încă om. Filosofia nu se mai recunoaşte şi nu se mai identifică deci ca fiind pur şi 
simplu o „teorie” — nici a ceva ce altfel ar fi „ne”-teoretic şi nici în sensul unui 
instrument specializat în atingerea unor obiecte şi obiective cognitive specifice (fie 
ele conturate sau, dimpotrivă, stratosferice şi ideale) — ci „doar” ca „unul” dintre 
modurile diferite în şi prin care omul îşi realizează şi îşi desfăşoară factic şi efectiv 
existența sa în şi prin timp. Căci tocmai omul filosofează şi tocmai omul există — 
deci: este! — filosofând! Şi doar ființarea care există filosofând, numai aceea poate în 
genere înfățişa existenţa ca existenţă, adică existenţa sa, ființarea şi ființa ca fiind (0) 
problemă... deschisă posibilului. Numai omul poate — şi chiar este nevoit — deci, să 
se problematizeze pe sine ca ființare cu privire la caracterul şi raportul ei de ființă... 
adică drept ființare care este legată şi orientată totodată spre şi de celelalte fiinţări, 
adică spre şi de lume. 

Filosofia este prin urmare tocmai acel mod de a fi al ființării numite deci în 
aceste texte încă „om” — fiinţare umană (menschliches Dasein) — în şi prin care el îşi 
problematizează ființa tocmai cu privire la problema şi problematicitatea de ne- 
depăşit a faptului că el însuşi este şi că — astfel — el trebuie şi este nevoit să fie! 
Deci ca fiind ceva-cineva pentru care fiinţa şi ființarea este o problemă, o asumare, o 
însărcinare, un risc şi o posibilitate sălăşluită în tocmai existenţa lui. Pe scurt: filoso- 
omului. Atotştiutorii — printre altele — nici nu filosofiează,! cum nu filosofiază nici 
ființările care — fără să existe — doar „sunt”... 

Din start este limpede prin urmare faptul că, ceea ce trebuie să numim aici 
„întemeierea” filosofiei şi filosofia ca „întemeiere”, nu sunt şi nici nu pot fi în nici 
un chip vreo „epistemologie” sau vreo „logică” a filosofiei, şi cu atât mai puţin o 
propedeutică pur preparatorie ori vreo „metateorie” a ei, ci numai efectivitatea 
interogării, căutării — dar şi al articulării — esenței, a sensurilor, a „greutăţii” şi 
„apăsării” ei!!! Motiv pentru care în aceste texte Heidegger numeşte această 
efectivitate tocmai „facticitate” sau „viaţa factică”. 


' Dimpotrivă caracterul râmp — originar, constitutiv şi de nedepăşit — al „atotştiinţei” şi al 
„atotştiutorului” este format şi structurat tocmai de- şi prin faptul că, chiar dacă aşa ceva ar 
putea eventual „şti tot”... niciodată şi nicicum nu ar putea însă să ştie, că, în genere, el „ştie!”. 
Cum nici faptul că „ştie tot”, nu-l poate şti nicicum şi deloc. Căci pentru constituirea acestei 
ştiiri, a acestei conştințe şi cunoaşteri despre faptul de a şti, este necesară tocmai experiența 
ştiinţei ne-ştiinței. Adică experiența cunoaşterii lipsei cunoştinţelor! Este deci necesară 
experiența acelei ştiinţe despre ne-ştiință, a acelei cunoașteri — ştiiri — despre ne-cunoaştere, 
pe care noi oamenii o numim încă din zorile filosofiei: întrebare şi interogaţie. 
Atotştiutorului nu i se poate ivi nici măcar o singură întrebare. Altfel el nici nu s-ar putea 
numi „atotştiutor”, desigur de către întrebătorii... care între-timp nu prea gândesc... şi ca atare 
nici nu prea se înțeleg pe sine înşişi. 

Departe de a fi deci pură „teorie”, filosofia este — ca mod de a fi al omului — 
un mod de a fi al vieţii factice. Mai precis, filosofia este tocmai acel mod de a fi al 
vieţii factice, în şi prin care viaţa factică însăşi se re-întoarce către sine — 
problematizându-se, deschizându-se şi depăşindu-se, transcendându-se în permanen- 
tă. Şi mai exact: prin care viaţa factică este făcută — prin asumare şi efort — să se 
reîntoarcă în mod explicit şi deschizător către- şi la sine. 

Ori, această întoarcere şi reîntoarcere au loc, desigur şi de fiecare dată, într- 
un „prezent viu” (lebendige Gegenwart), din care — pornind deci din problema- 
ticitatea căreia —, ele sunt istorice, adică situate! De aceea, primul act al întemeierii 
nu poate fi altceva, decât chiar aducerea la suprafață şi punerea în funcționare 
efectivă tocmai a acestei situări. Deci: hermeneutica! Din acest motiv poartă textul 
despre care este vorba aici şi subtitlul: Semnalarea situației hermeneutice (Anzeige 
der hermeneutischen Situation). Deoarece: „„...potrivit caracterului său de ființă 
(Seinskarakter), însăşi cercetarea filosofică este ceva ce nici o „epocă” (,, Zeit”) ... 
nu şi-o poate împrumuta de la alta; cercetarea filosofică este în acelaşi timp şi ceva 
ce — dacă s-a înţeles pe sine şi dacă a înţeles sensul şi capacitățile performanțelor 
sale care rezidă în Dasein-ul uman — nu poate avea niciodată pretenția de a prelua de 
la generaţiile viitoare greutatea şi apăsarea grijii (Bekiimmerung) interogației 
radicale. Această greutate nu poate fi şi nici nu trebuie să fie preluată.”! Cu preciza- 
rea că termenul „radical” este utilizat aici în mod consecvent în sensul său propriu, 
adică: mergând până la rădăcini. 

Este deci limpede că cercetarea filosofică este identificată aici ca fiind ceva 
de genul asumării, adică asumarea de fiecare dată actuală şi factică — prin urmare 
aflată in actu — a greutăţii şi apăsării grijii interogaţiei radicale. Filosofia este deci 
ceva ce niciodată nu doar „se continuă” sau se „sfârşeşte”, ci mai degrabă se re-naşte 
— este deci adusă la o nouă şi reluată re-naştere — în fiecare epocă prin şi în 
funcție de asumarea unor sfidări existenţiale, deopotrivă originare, prezente şi 
istorice — adică asumarea apăsării povarei interogaţiei radicale —, care vizează în 
mod particular şi în act, fiecare epocă şi fiecare generaţie actuală în parte. 

Iar caracterul de fiinţă, de existenţă al filosofiei se originează tocmai în 
faptul că ea însăşi nu este decât un mod de a fi al Dasein-ului uman, un mod de a fi 
al prezenţei umane situate. Adică, filosofia este tocmai acel mod de a fi al omului 
care are ca obiect — în mod necesar, propriu şi în primul rând — tocmai această 
ființare ca ființare şi facticitatea vieţii sale (faktisches Leben). Obiect pe care 
filosofia astfel înţeleasă şi conturată îl examinează-cercetează şi problematizează 
chiar cu privire la caracterul ei de fiinţă! 

Filosofia nu este deci aşezată sau introdusă din exterior — ori în vreun alt 
mod artificial — în ființă, de aceea nici ființa şi problema ființei nu „intră” din 
exterior şi artificial în filosofie, ci tocmai şi numai prin existența omului. Adică prin 
existența celui care filosofează. Cum spune chiar Heidegger „„...cercetarea filosofică 
însăşi dă şi constituie (ausmacht) un „cum” determinat al vieții factice, şi, ca atare, 


! Vezi, M. Heidegger, Idem p. 6 

ea îşi şi se con-temporalizează (mirzeitigt) deja şi cu fiinţa de fiecare dată concretă 
a vieţii — deci nu ca un fel de aplicaţie ulterioară...”.! 

Înainte de a merge mai departe, trebuie să atragem însă atenţia şi să 
precizăm împrejurarea că în termenul de „facticitate” şi în cel de viaţă „factică” — 
deşi în mod evident ei derivă din latinescul factum — Heidegger are totuşi în vedere 
pe de o parte semnificaţiile lui mai vechi, şi, pe de altă parte, cele care s-au păstrat şi 
desfăşurat mai mult în latina populară. Or, în aceste sensuri şi semnificaţii factum nu 
înseamnă ceva „dat” şi nici „fapte” (în sens să zicem pozitivist), ci tocmai fapta 
văzută în efectivitatea realizării sale, adică drept act. Ceea ce este deci esenţial în 
„facticitate”, acela este tocmai dinamica actului care este adusă la conturarea 
efectivităţii sale în chiar actualitatea lui. Astfel — potrivit şi unei observaţii a lui H- 
G. Gadamer — Heidegger concepe şi utilizează termenul de „facticitate” exact ca un 
„contra-concept” (Gegenbegri/f), adică ca ceva ce este chiar contra- a ceea ce în 
idealismul german a fost numit „conştiință”, „conştiinţă de sine” sau, la Husserl, 
„Eul transcendental”.? 

Numai că viaţa factică este focalizată şi articulată în primul rând de către 
grijă şi de către ingijire. lar tocmai în această dinamică a preocupărilor umane 
grijulii şi îngrijitoare se constituie de fapt lumea, atât ca lume înconjurătoare, ca 
lume comună cu alţii, cât şi ca lume proprie. 

Grija şi îngrijirea „fac” însă ca viaţa să fie şi să se şi simtă grea. De aceea, 
viața se şi străduieşte factic mereu ca, pe de o parte să se afunde în direcţiile şi în 
obiectele grijilor sale şi, pe de altă parte şi în acelaşi timp, să uşureze greutatea apăsă- 
toare a grijilor ei. lar acestea, împreună, constituie ceea ce Heidegger numeşte tendința 
de decădere a vieţii factice. Precizăm că „decăderea” are aici un sens desigur strict 
ontologic, ca atare ea nu este decât tendinţa de a se evita — uşurându-se pe sine — a 
vieţii! Nu este deci vorba despre vreo decădere față de nişte „epoci de aur” sau faţă de 
nişte stări paradisiace de odinioară şi decăderea nu este nici ceva ce are loc doar 
ocazional sau ar fi caracteristic numai unui anumit timp. Dimpotrivă: decăderea 
provine din caracterul constitutiv pentru viața factică a omului a faptului că ea este 
structurată de către grijă. Grijă care-l poartă pe om în primul rând către fiinţarea- 
obiect a grijilor sale şi care, în acelaşi timp, îl îndeamnă pe om mereu către uşurarea 
apăsării ei. Decăderea este deci un „cum” ontologic, intențional-factic al vieţii.” 

Cum este de fapt şi în fond şi filosofia! Luată în această determinare, esenţa 
şi sarcina factică a filosofiei nu pot fi decât acelea de a se constitui într-o contra- 
tendință — tot factică! — la tendinţa de decădere la fel de factică, proprie vieţii 
factice. Dacă deci viaţa factică are tendinţa de a uşura..., atunci — serios vorbind — 
sarcina factică-efectivă a filosofiei nu poate consta în elaborarea vreunor programe 
ce ar conduce la stări ideale şi utopice,“ ci, înainte de toate, ea stă în chiar îngreu- 


1 
Idem p.8 
? Mai vezi şi Hans-Georg. Gadamer: Heidegger şi grecii, Cluj, Editura Apostrof, 1999, p. 10 
? Vezi, M. Heidegger, idem p. 12 
Ibidem 

narea „lucrurilor” deja uşurate! Adică, în arătarea, atenționarea asupra greutăţii şi 
complexității lor. 

Dacă însă tendinţa de decădere constă într-adevăr în evitarea şi uşurarea 
proprie vieţii factice cotidiene, atunci această tendinţă de evitare şi de uşurare poate 
fi identificată înainte de toate tocmai în atitudinea şi în raportul ei obişnuit față de 
moarte. Căci moartea este ceva ce, pe de o parte, este o amenințare a vieţii ca atare, 
dar, în acelaşi timp, ea este, pe de altă parte, şi un cum al vieţii. Moartea nu este 
„dincolo” de viaţă, căci viaţa umană este în permanenţă, de fiecare dată şi factic în 
aşa fel încât ea este finită, adică muritoare. În acelaşi timp, nimic nu este mai „grea” 
vieţii, decât greutatea şi apăsarea morții. De aceea, nimic nu îmbie şi nu îndeamnă 
mai mult la uşurarea apăsării ei, decât tocmai moartea! 

În raport cu şi împotriva acestei tendinţe trebuie prin urmare să se 
desfăşoare cercetarea filosofică responsabilă. Ea trebuie deci să asigure Dasein-ului 
uman moartea lui ca fiind o certitudine care se află tocmai în faţa lui, adică în faţa 
noastră. Deci fără vreo metafizică a nemuririi şi fără metafizica a ceea ce ar fi „după 
moarte”. Căci toate acestea nu sunt de fapt decât încercări de a uşura greutatea 
apăsării morții şi ca atare omisiuni în raport cu sarcina şi „obiectul” filosofiei care 
sunt, cum am văzut, Dasein-ul uman şi viaţa lui factică.! 

Prin aceasta, adică prin asigurarea existențială efectivă — şi nu „doar 
teoretică” sau doar „în gând” — a morţii ca certitudine, deci ca viitor cert şi întrevă- 
zut pentru fiecare om şi pentru fiecare generație în parte aflată în viață, moartea 
asigură însă — şi de fapt — tocmai vedere şi vizibilitate atât pentru prezentul cât şi 
pentru trecutul vieții. De fapt şi la modul esențial, ea originează şi constituie deci 
temporalitatea vieții factice, temporalitatea ca atare. Ca fiind tocmai „calitatea” de 
muritor, adică calitatea de a fi în con-temporalitate cu moartea şi, astfel, cu 
„tinerea” şi „deţinerea” morţii. 

lar istoricitatea, mai precis sensul fundamental al istoricității — adică: 
istorialitatea — ca atare, se poate determina doar pornind de la această temporalitate. 
Istoria ca istorie şi istorialitate a Dasein-ului uman — viu, (ca şi, la vremea lui, a celui 
decedat deja, dar şi a celui nenăscut încă) — se originează deci din finitudinea 
lui/lor, prin urmare din caracterul lui/lor de a fi muritor! Istoria ca istorie şi istoria- 
litate, se originează deci în fond din moarte. Adică din viitor, nu din trecut şi nici din 
prezent. Viitorul cert al morţii Dasein-ului uman viu este deci cel ce dă de fapt 
greutate vieţii lui şi dă prin urmare greutate atât trecutului cât şi prezentului ei. Dă 
deci greutate vieţii factice a Dasein-ului uman ca atare. Nemuritorii nu au prin 
urmare cum să aibă nici istorie, cum, propriu zis, nu au istorie nici ființările care — 
deşi „se afla în timp” — nu există, ci doar sunt. 

În schimb — dacă încercăm într-adevăr să-l pătrundem cu gândul — putem 
realiza şi faptul că „termenul” care din cine ştie ce motive, dar apare totdeauna 
atunci când se discută despre „moarte”... adică termenul de „ne-murire”, trimite în 


! „Die hier bezeichnete rein konstitutiv ontologische Problematik des Seinscharakters des 
Todes hat nichts zu tun mit einer Metaphysik der Unsterblichkeit und des « Wasdann?».” 
Idem p. 18 

mod necesar la ceva ce — conform „definiției sale” conţinut în mod implicit în 
formularea lui — este în fond intangibil — adică: de ne-atins — tocmai în privința 
viului vieţii sale. Cu siguranță nu este de aceea inutil să încercăm un exerciţiu de 
gândire şi să pătrundem în „adâncurile” acestui „termen”. Căci „mort” nu poate fi 
decât cel care a trăit. În acest sens şi lipsa de viață a mortului, lipsa de viață a morţii 
aparține de fapt legăturii sale cu- şi la viață, ca fiind tocmai pierderea ei. La fel, şi 
„nemuritor” nu poate fi deci decât cel ce a trăit şi cel ce, prin urmare, trăieşte 
necontenit şi veşnic. Căci asta numim noi muritorii... „nemuritor” şi îl numim astfel 
tocmai deoarece ne gândim la el ca la ceva ce — în viaţă fiind!!! — este lipsit de 
moarte şi, ca atare, este fără de moarte... Aşa ceva ar fi astfel ceva a cărui fiinţă vie 
— adică a cărei viaţă — este necondiționată şi intangibilă. Ea pe de o parte nici nu 
depinde şi, pe de altă parte, nici nu poate fi atinsă de nimic. Fiinţa vie a nemurito- 
rului nu are deci nici o legătură şi nici un contact nici cu nimic şi — în consecință — 
nici cu Nimicul. 

De aceea, tot ce este nemuritor, acela este în mod necesar şi necontenit în 
aşa fel încât Cum-ul ființei sale veşnic vii, nu poate şi nu-i poate fi decât totalmente 
şi în mod necontenit indiferent! Prin urmare, deşi el poate fi oricând „când” „aşa” 
şi „când” „altfel”, toate acestea nu pot fi totuşi pentru el decât eventualităţi lipsite 
de orice greutate şi apăsare! Greutate şi apăsare care într-adevăr s-ar re-percuta 
asupra ființei sale veşnic vii, căci viaţa lui (veşnic vie) nu depinde şi nu este — nu 
poate fi — atinsă de ele în nici un fel şi în nici un chip. Altfel spus, pentru ceva ce ar 
fi într-adevăr nemuritor, nici o astfel de atingere-eventualitate nu poate avea — ea 
însăşi — caracter de ființă. Viul necontenit al nemuritorului nu poate fi deci nici 
periclitat, nici atins de nimic şi, de aceea, nici el însuşi nu-şi poate pune viul în 
pericol. Prin urmare pentru el însuşi nu poate fi decât indiferent Cum anume este 
el... adică Cum anume este acela la care noi muritorii ne gândim — închipuind — că 
trimitem cu termenul de „nemuritor” şi cu cel de „nemurire”. 

Luând deci mai în serios sarcina şi treaba gândirii: cu termenul „nemurito- 
rului” şi cu cea a „nemuririi” nu poate fi gândit de fapt nici o (altă) calitate, ca fiind 
calitatea lui constantă, deci ca fiind o calitate actuală într-un mod la fel de neconte- 
nit. Dimpotrivă: nemuritorului şi nemuririi îi pot fi asociate în mod necontenit şi 
veşnic orice fel de „calităţi” şi oricând. Aşadar, doar la modul eventual şi doar lipsit 
de orice greutate „ontologică” şi existențială reflexivă. Prin urmare: orice 
străduință, de exemplu, la „bine” sau la „dreptate” etc. a indiferent ce ar fi într- 
adevăr nemuritor — şi cu atât mai mult vreo constanță ontologică şi calitativă a unei 
asemenea năzuinţe — nu poate fi decât ceva lipsit de sens şi de înţeles. Adică, în 
terminologie aristotelică: un fel de „capro-căprioară”. 

În orice caz, aşa ceva se află totdeauna şi în întregime încoace de orice 
„bine” şi de orice „rău”, de orice „drept” şi de orice „ne-drept”... Astfel încât, în 
fond, el nici nu poate măcar .„ajunge” la ele, deci, el nici nu poate ajunge la a fi 
măcar în contact cu ele. Prin urmare, aşa ceva nu poate străpunge nicicum şi 


! Critica pe care Nietzsche o întreprinde la adresa lui Kant, are desigur pe deplin în vedere 
toate aceste aspecte. 

niciodată nici „dincolo de bine şi de rău”. Adică: nu numai că nu poate 
„fundamenta” eticile şi sistemele juridice ale dreptăţii etc., dar nici măcar nu le 
poate întreprinde vreo „critica”. De aceea, şi domenii, probleme şi eforturi cum ar 
fi etica, deontologia, jurisprudenţa etc. au rost, au sens şi au greutate doar pentru 
acele ființări care pornind-decurgând din fiinţa lor... ajung mereu să fie nevoite ca 
pentru ele să aibă într-adevăr greutate, sens şi semnificaţie şi Cum-ul acestei ființe şi 
Cum-ul acestei existențe. Cu alte cuvinte care sunt muritori şi care mor. 

Moartea, murirea este deci ceva ce — deşi de cele mai multe ori atematic, 
dar — pornind totuşi din miezul existenței, originează şi articulează de fapt — şi 
tocmai cu privire la greutatea şi la sensurile lor ontologice şi istorice — orice etică, 
orice deontologie, orice sistem juridic, orice sistem politic, orice teorie ştiinţifică 
sau... filosofică. Domenii pentru care nu este prin urmare deloc nefolositor să şi 
realizeze acest lucru. Mai ales atunci când ele judecă înalt tocmai despre moarte, 
deci de fapt exact despre sursa, originea şi tocmai despre fundamentul lor. 

Istorialitatea istoriei este însă structurată şi conturată deopotrivă de către 
tendința de decădere, dar şi de către eforturile existenţiale ale contracarării ei. lar 
aceste eforturi sunt — la rândul lor — la fel de factice, ca şi decăderea. Posibilitatea lor 


poate contura şi evidenția de aceea decât prin şi în urma destrucţiei factice a stărilor 
de decădere care sunt totdeauna totuşi stările dominante ale facticităţii. 

Prin urmare, în raport cu aceste stări dominante „primatul îi aparține 
negației, nu afirmației”. Negaţia nu înseamnă însă altceva, decât tocmai deschi- 
în situarea hermeneutico-istorică dată, concretă, aceasta fiind critica prezentului şi — 
prin aceasta — critica tradiţiei şi a istoriei. De aceea, filosofia nici nu poate fi 
niciodată ceva „popular”. Deci nu se poate niciodată bucura de „popularitate”, căci 
ca se afirmă de regulă tocmai împotriva lucrurilor şi „locurilor” populare, comune 
şi îndrăgite. Filosofarea este însă nevoită să acţioneze destructiv nu numai împotriva 
acestor dominanțe populare, ci şi împotriva propriilor sale tradiţii, care şi ele ajung 
în prezent tot pe calea decăderii. De aceea întemeierea filosofiei şi filosofarea ca 
întemeiere înseamnă de fiecare dată şi însuşirea destructivă, decisă şi negatoare a 
acestei tradiții. 

A „face filosofie”, a filosofa nu se poate de aceea decât pe baza şi în urma 
unei decizii. Doar prin această decizie poate fi de fapt obţinut şi însuşit obiectul 
filosofiei, care priveşte în mod evident şi fundamental existenţa. Existenţă care acum 
Ori, din p.d.v. al tradiţiei, filosofia situaţiei actuale se mişcă — în linii mari — pe de o 
parte în conceptualitatea greacă (care şi ea a trecut în timp prin cele mai diverse 
interpretări), şi, pe de altă parte, în idealitatea creştină.” Ele împreună determină 


! Idem p. 18 
? Idem p. 22 

deci — din perspectiva problemei facticităţii — şi interpretarea actuală dominantă a 
vieţii (Lebensauslegung). 

Numai că, din această tradiţie şi interpretare lipseşte în esență tocmai 
certitudinea morţii. Adică lipseşte tocmai însuşirea morţii ca moarte, ca murire şi ca 
atare şi însuşirea morţii ca certitudine! În acord total şi chiar în virtutea acestor 
direcţii şi tendinţe — în mod totuşi paradoxal şi consternant, poate — în liniile lor 
dominante, mai toate tradițiile occidentale — tradiția metafizică, tradiția religioasă, 
tradiţia credințelor şi a opiniilor comune etc. — operează de fapt de mii de ani cu un 
„concept” al morţii care nu numai că nu vizează, ci, dimpotrivă, tocmai ascunde — 
sau cel puţin ocolește — murirea ca atare! Începând cu Platon — cu textele lui din 
Phaidon şi din Criton — şi continuând chiar cu Epicur... ne mai vorbind de tradiția 
proprie creştinismului... dar şi de cea a criticilor creştinismului — fie ei de talia unui 
Schopenhauer sau Nietzsche — şi până la E. Lévinas sau J. Derrida... tradiţia metafi- 
zică occidentală — cu excepţia poate singulară a lui Martin Heidegger — gândeşte 
moartea în mod constant exact fără murire... Adică pe de o parte chiar ca ne-murire 
şi fără-de-moarte, sau, pe de altă parte, ocolind în mod constant gândirea expresă- 
explicită a muririi. 

Cu atât este de aceea mai apăsat necesară aceea decizie pe baza şi în urma 
căreia filosofia poate deveni într-adevăr o forță capabilă de efectivitatea radicală a 
contra-mişcării tendinţelor de decădere. Pe scurt: capabilă de emancipare în raport 
cu această tradiție şi capabilă să devină totodată „aptă” în vederea eliberării şi 

Altfel spus — cum declară textual Heidegger — este necesar ca această filoso- 
fie să devină şi să fie în mod hotărât şi fundamental ateistă (grundsätzlich atheistich 
ist). Adică: să devină o filosofie care a decis să-şi câştige şi să-şi asume obiectul şi 
sensurile nu determinată de exigenţe ideologice şi de „viziuni asupra lumii” şi nici 
continuându-și mecanic tradițiile, ci pornind de la propriile sale posibilități factice 
con-temporalizate. 

Ateismul fundamental şi necesar al filosofiei nu înseamnă aşadar pentru 
tânărul Heidegger înregimentarea lui ideologică în vreo altă mişcare şi curent (de ex. 
în cea „materialistă”) ci şi aici avem de a face cu un element cu totul constitutiv. (Şi 
care, de aceea, este şi mult mai radical, decât oricare mişcare-tendință „obişnuită” de 
„negare a lui Dumnezeu”!) În loc de aşa ceva aici este vorba despre afirmarea 
întemeietoare a faptului că, în genere, orice filosofie care se înțelege la modul serios 
şi cinstit pe sine, împreună cu această înțelegere trebuie să înțeleagă şi împrejurarea 
că filosofia ca atare şi filosofarea în genere este şi înseamnă deja în mod implicit şi 
un fel de „ridicarea mâinii împotriva lui Dumnezeu” (Handaufhebung gegen Gott 
ist).2 Doar astfel îşi poate apoi asigura filosofia şi acea autonomie critică, care este 
necesară criticii existențiale prin care se realizează de fapt, pe de o parte destrucția 
tradiției şi, pe de altă parte, deschiderea existenţei. Şi doar astfel poate evita filosofia 
ca — supunându-se atracţiilor uşurării — să devină un simplu şi deja obişnuit „calmant 


! Idem p. 18 
? Ibidem 

metafizic”, prin care omul se refugiază într-o lume „liniştitoare” (beruhigende 
Welt).! 

Iar pentru a evita într-adevăr aceste capcane şi atracții tradiționale şi mult 
prea obişnuite deja, filosofia trebuie să se desfăşoare, să se construiască şi să se re- 
efective şi radicale. Iar în această re-construcție existențială, Dasein-ul uman — care 
deci filosofează — nu se poate baza decât şi numai pe facticitatea propriilor sale 
interogații radicale... şi nicicum pe vreun Dumnezeu. 

Este deci limpede, că „ateismul” — termen folosit aici în sensul său propriu 
şi constitutiv, adică a-theos, însemnând prin urmare „fără Dumnezeu”, şi nu negarea 
„grosolană” a lui Dumnezeu — este legat în mod esențial şi fundamental de ceea ce 
noi discutăm aici, adică de întemeierea filosofiei. Căci prin ateism filosofia nu-şi 
„câştigă” pur şi simplu vreo „autonomie” — să zicem față de biserică sau religie — 
dorită sau doar visată ocazional de ea, ci de fapt se întemeiază! Adică, prin ateismul 
ei, filosofia îşi dobândeşte, în raport cu tradiția dominantă, nu doar obiectul său 
propriu, ci în fond se dobândeşte pe sine ca decizie, ca deschidere şi ca desfăşurare 
întrebătoare şi cercetătoare radicală! 

Din acest motiv se întreabă tocmai aici Heidegger, dacă nu cumva: „Chiar 
şi ideea vreunei filosofii a religiei, mai ales dacă consideraţiile sale se realizează fără 
luarea în calcul a facticității omului, nu este oare un non-sens pur?” (Ob nicht schon 
die Idee einer Religionsphilosophie, und gar wenn sie ihre Rechnung ohne die 
Faktizităt des Menschen macht, ei purer Widersinn ist?) Dar de ce ar fi un „non- 
sens pur” chiar şi „ideea” vreunei filosofii a religiei? Desigur, în primul rând de 
aceea că dacă „religia” ar fi să zicem „obiectul” unei asemenea filosofii, atunci cu 
asta filosofia astfel conturată şi-ar rata încă din start „obiectul” ei propriu-zis, 
fundamental şi întemeietor. Adică facticitatea cuprinzătoare a Dasein-ului uman!!! 
În al doilea rând, dacă — cum se şi obişnuieşte de regulă — prin „filosofia religiei” se 
înţelege sau se sub-înţelege de fapt un fel de „filosofie religioasă”, atunci prin asta 
această așa-zisă „filosofie”, filosofia îşi ratează în fond tocmai sarcinile şi sensurile 
ei. Căci — în virtutea temeiurilor sale! — sensul şi sarcina filosofiei nu sunt şi nu pot fi 
altceva, decât conturarea, îngrijirea şi interogarea întrebărilor radicale! Care — pe 
deasupra — se realizează tocmai spre „îngreunarea lucrurilor” şi tocmai prin 
exercițiul primatului negației! Iar orice „filosofie religioasă” — prin însuşi numele ei 
— nu face decât să îngusteze deschisul interogației, căci ea ori „ştie” deja de la 
început răspunsurile crezute şi „religioase” ale „întrebărilor” sale, ori, împreună cu 
aceasta, se abţine — dacă nu chiar interzice! — de la început interogarea unor anumite 
tipuri şi direcții (să zicem a-teiste) ale întrebărilor! 

Filosofia se întemeiază şi se identifică deci ca fiind ea însăşi un mod factic 
de a fi al Dasein-ului uman, care, „provenind” tocmai din viaţa lui factică... se şi 
întoarce la şi în facticitatea şi „vitalitatea” acestei vieţi. De aceea şi prin urmare, 
filosofia (se) întemeiază în fond pe sine însuşi. Astfel însă se adeveresc şi prind un 

nou contur şi o nouă greutate şi vorbele lui Kant, potrivit cu care filosofia este 
singura care se poate — şi chiar este nevoită — să se întemeieze pe sine însuşi. lar 
aceasta nu este niciodată o desfăşurare pur teoretică-epistemică deoarece — cum am 
văzut — întemeierea de şi pe sine a filosofiei nu are loc decât pornind din şi în 
apartenența ei ființială şi factică — ca mod de a fi — de viaţa factică însăşi. Ca fiind 
deci ea însăşi un raport de ființă în care ființa însăşi „creşte” şi se îmbogățește 
întorcându-se spre sine sub forma şi la modul interogaţiei radicale ce trebuie 
asumată, desfăşurată şi efectuată de fiecare dată la modul actual, existențial-istoric şi 
factic. Oricum: acest text heideggerian de tinereţe, conturează întemeierea filosofiei 
tocmai aşezând-o în solul originilor şi sensurilor sale deopotrivă factice, istorice şi 
existențiale. Aşezând-o deci tocmai în libertate şi tocmai în ceea ce acelaşi Kant a 
numit la vremea lui „autonomia şi interesele proprii ale filosofiei”. Prin urmare, 
întemeierea filosofiei înseamnă pentru Heidegger — deja în 1922 — implicit şi 
deschiderea ei către meditaţia asupra esenței temeiului şi prin aceasta către 
necontenita re-interogare a lumii, a transcendenței şi a libertății! 

Ori toate acestea vor deveni — în anul 1929 — temele exprese ale studiului 
Despre esenţa temeiului, în care deci „temeiul” şi „întemeierea” sunt deja interogate 
în mod expres şi — desigur — radical. 


436 


Consideraţii privitoare la vînzarea” la 
Cochii Vechi şi mezat 


Elena CHIABURU 
Universitatea „Alexandru loan Cuza”, laşi 


Cuvinte cheie: Cochii Vechi; mezat; vinzare silită; drept de protimisis; publicitate; 
Hareci 


Rezumat: Vînzarea la Cochii vechi se folosea pentru arendarea unor venituri 
domneşti, iar mezatul pentru înstrăinarea bunurilor nemişcătoare. Procedura se 
desfăşura sub coordonarea Divanului domnesc, publicitatea se făcea prin anunţuri 
verbale concomitente în localitatea unde se afla bunul pus în vînzare, la isprăvnicii şi 
în Divan. În cazul vînzării la mezat se respecta dreptul de protimisis. Pentru a păstra 
controlul asupra circulaţiei cu terenuri şi imobile şi a evita înstrăinările ilegale, prin 
Sobornicescul Hrisov din anul 1785 s-a introdus etapa verificării în avans a acestui 
drept, prin aşa numita „publicaţie”. Finalizarea tranzacţiei avea loc în Divanul dom- 
nesc, prin hareci, adică licitarea propriu-zisă şi adjudecarea bunului cu consimță- 
mîntul părţilor, după care Domnul întărea actul de posesie noului stăpîn. 

Licitaţia presupune ca un bun ce urmează a fi instrăinat să se pună în 
vînzare în mod public, voluntar sau silit, şi cu respectarea unei proceduri speciale, 
fiind dat participantului care oferă preţul cel mai mare. Procedura se desfăşoară sub 
conducerea executorului judecătoresc, care stabilileşte data şi locul desfăşurării 
licitației şi le aduce la cunoştinţa debitorului şi a publicului. Licitaţia se finalizează 
cu un proces-verbal de adjudecare.. 

În evul mediu românesc, vînzarea la licitaţie s-a folosit fie pentru darea în 
arendă a unor venituri domneşti, fie pentru stingerea unor litigii generate de neplata 
datoriilor, de nevoia împărțirii unei moşteniri sau de ieşirea din indiviziune în cazul 
stăpînirii devălmaşe. În limbajul epocii, termenii care desemnau scoaterea în vînzare 
prin licitaţie sînt Cochii vechi şi mezat, ultimul cu sinonimul sul/tan-mezat. Studierea 
condiţiilor care au impus licitaţia, a formelor de vînzare, a categoriilor de participanți 
şi a mecanismului juridic de desfăşurare contribuie la cunoaşterea unor aspecte ale 
vieţii economico-sociale precum: evoluţia şi transformarea stăpînirii devălmaşe, 
destrămarea posesiunilor funciare, respectarea dreptului de protimisis, simplificarea 


* Editorii respectă opţiunea autorului cu privire la ortografia legată de folosirea literei „î” şi „â”. 
! Mircea Costin, Dicţionar de drept civil, vol. UI: L — Z, Bucureşti, Lumina Lex, 2004, p. 
490-491, sub voce. 

unor aspecte de drept civil şi modernizarea societății româneşti la finele secolului al 
XVIII-lea şi în prima jumătate a celui de-al XIX-lea. 

Deşi practica era unitară în tot spaţiul românesc, în studiul de față ne vom 
referi doar la Țara Moldovei şi vom folosi pentru argumentaţie, cu precădere, 
exemple din capitala acesteia, oraşul laşi. Limita cronologică superioară a investiga- 
tiei este anul 1800. Procedăm astfel, pe de o parte pentru că în Țara Moldovei 
vînzarea la mezat se desfăşura în mod centralizat sub controlul Divanului domnesc 
de la Iaşi, iar pe de altă parte din cauză că doar pentru oraşul laşi pînă la 1800 
beneficiem de un temei documentar bogat şi articulat, editat în mod sistematic şi 
riguros.! În plus, de la începutul secolului al XIX-lea, practica vînzării la Cochii 
vechi şi la mezat intră într-o etapă nouă, de modernizare şi constituie subiectul unor 
lucrări legislative care impun o abordare de sine stătătoare. Pentru acest studiu, surse 
complementare de informare sînt Condica lui Constantin Mavrocordat, Sămile de 
Vistierie, lucrări de istorie a dreptului bizantin şi dicționare de specialitate, care vor 
fi indicate la locul potrivit. 

Se vindeau la mezat aşa numitele bunuri nemişcătoare: case şi locuri de 
case, dugheni, vii, moşii, la care se adăugau țiganii, în timp ce vînzarea la Cochii 
vechi era folosită mai ales pentru arendarea unor venituri domneşti. 

În ordine cronologică, documentele de arhivă menţionează mai întîi Cochii 
Vechi, cu sensul „cine dă mai mult?”, acesta fiind strigătul telalilor care anunțau pe 
ulite vînzarea unui bun la licitație. Alexandru (de) Cihac definea astfel noțiunea: 
„Cochii vechi, s. pl. enchères; ung. kotya licitation, vett (venni) acheté; idem, din 
sîrb koce vece. Cu timpul, cuvîntul vece a fost apropiat, prin etimologie populară, de 
vechi, plural vechiu”? Explicaţia lui Cihac a fost preluată de August Scriban: 
„Cochii vechi, m. pl. (ung. Kotyavetye, macedoslav ko kie vekie, bg. Ko Ste veste, 
sîrb ko ce vece - cine vrea să dea mai mult”. Cu toate acestea, explicaţia corectă îi 
aparține lui Lajos Tamás: sintagma ungurească Koryavetye provine din expresia 
sîrbo-croată ko oce vece, „cine vrea (să dea) mai mult”.+ Unele instituţii româneşti 
sunt de sorginte bizantină şi au fost adoptate prin intermediul slavilor de la sudul 


! loan Caproşu, Documente privitoare la istoria oraşului laşi. Acte interne, vol. I — X (1408 — 
1800), Iaşi, Editura "Dosoftei", 1999 — 2007. 

? Gustav Weigand, Jahresbericht des Instituts fur Rumänische Sprache (Rumănisches 
Seminar) zu Leipzig, Leipzig, 1894 — 1921, XIX-XX, 22; Dicţionarul limbii române, Tomul 
I, partea II, litera C, prefaţă de Sextil Puşcariu, Bucureşti, Tipografia ziarului „Universul”, 
1940, sub voce; A. de Cihac, Dictionnaire d'etymologie daco-romane. Elements slaves, 
magyars, turcs, grecs-moderne et albanais, Francfort, 1879, p. 492, sub voce; Lajos Tamás, 
Etwmologisch-historisches Wörterbuch der ungarischen Elemente in rumänischen (unter 
Berücksichtigung der Miindartworter), London, Mouton, 1967, p. 245, sub voce (textul şi 
traducerea lui din limba maghiară ne-au fost oferite cu amabilitate de István Király V., căruia 
îi mulțumim şi aici pentru ajutor). 

* August Scriban, Dicţionaru limbei româneşti (Etimologii, înțelesuri, exemple, citațiuni, 
arhaizme, neologizme, provincializme), laşi, Institutul de Arte Grafice "Presa bună", 1939, p. 
309, sub voce. 

* Tamás Lajos, Erymologisch-historisches Wörterbuch, p. 245, sub voce. 

Dunării, motiv pentru care ipoteza că sintagma Cochii vechi ar fi de origine 
maghiară, preluată de slavii din sudul Dunării şi apoi adoptată de românii de la nord 
de Dunăre este împotriva cursului firesc al istoriei şi al geografiei acestei părți a 
Europei. 

Exceptînd lucrarea coordonată de Ovid Sachelarie şi Nicolae Stoicescu, 
Instituţii feudale din Țările Române. Dicţionar, Bucureşti, Editura Academiei, 1988, 
p. 110 şi 295 sub voce, şi dicționarele amintite mai sus, se pare că practica numită 
Cochii vechi nu a fost analizată de cercetători. Din această cauză, vînzarea la Cochii 
vechi trebuie căutată în documentele de arhivă şi în izvoarele narative. 

Procedura este amintită în aceste categorii de surse documentare pentru 
arendarea unor venituri domneşti. Cea dintîi menţiune cunoscută în acest stadiu al 
cercetării se referă la arendarea încasării gorştinei pe oi. Una dintre cele mai vechi 
impuneri fiscale, gorştina a fost o dare asupra oilor şi porcilor. Sursă importantă de 
bani, gorştina putea fi exploatată în regie sau prin concesiune în baza unei licitații ori 
prin arendare. Încasatorii gorştinei se numeau gorştinari şi erau fie slujbaşi domneşti, 
fie împuterniciţi ai concesionarilor, care purtau acelaşi nume. La 18 decembrie 
1712, domnul Nicolae Alexandru Mavrocordat scria gorştinarilor de oi din ținutul 
laşi să nu ia gorştina de la oile mănăstirii Socola: „jăluiră călugăriț(ă)l(e) di la 
m(ă)năstiri di la Socola, dzicînd că are m(ă)n(ă)stirea 162 oi şi voi le cereț(i) 
gorştina, şi mănăstirile la Cochi Vechi s-au strigat să nu dea goştin(a). Deci, viindu- 
v(ă) carte domnii mel(e) să le daţi bună pace, întru nimică să nu le faceţ(i) învăluială, 
că aşea s-au strigat la Cochi: mănăstirile să nu dea gorştină”.” Altă menţiune apare în 
Condica lui Constantin Mavrocordat la 15 octombrie 1741: „somili goştinilor de oi, 
precum au agiuns cînd s-au strigat la Cochii vechi”. Tot în acel an, la 22 octombrie, 
„s-au vîndut camenile”” la mezat. La 27 iulie 1742 s-a înregistrat o poruncă 
domnească dată desetnicilor de la ţinuturi privitoare la încasarea desetinei şi a 
gorştinei: „19 cărţi s-au scris, date desetnicilor pe la ţinuturi, să aibă a lua desetina de 
stupi şi gorştina de mascuri, precum s-au strigat la Cochii Vechi într-acest an”. 

Pentru a doua jumătate a secolului al XVIII-lea, graţie sămilor de vistierie, 
cunoaştem şi alte dări arendate prin licitaţie la Cochii Vechi. În anul 1763, „slujba 
desetinii [după cum] s-au vîndut de la Cochii Vechi într-acest anu” şi s-a înregistrat o 
pagubă care a fost scăzută din sama vistieriei, „1131 lei şi 30 bani — paguba 
desetinii de la ţinutu Putnii din suma ce-au ieşit la Cochii Vechi, care s-au dat în 
credință asupră dum(nealui) com(i)s(ului) Mihalachi Luci(u) şi s-au rădicat <la> 12 
fev(ruarie) 1763”. În 1763, Sama vistieriei înregistrează şi „slujba vădrăritului după 
cum s-au vîndut într-acest anu de la Cochii Vechi”, la fel cu o pagubă la ținutul 
Putnei care a fost scăzută din sama vistierici „2493 lei şi 80 bani — ce-au arătat 
dum(nealor) boierii vădrar(i), ce-au cumpărat slujba vădrăritului într-acest anu de la 


! Ovid Sachelarie şi Nicolae Stoicescu (coord.), op. cit., p. 208-209, sub voce. 

? Caproşu, Doc. privitoare la ist. oraşului laşi, vol. III, p. 383. 

* Condica lui Constantin Mavrocordat, ediţie alcătuită de Corneliu Istrati, vol. III, Iaşi, 
Editura Univ. „Al. I. Cuza", 2008, p. 108 — 109 şi 117. 

* Caproşu, op. cit., vol. V, p. 155. 


439 


Hermeneutica Bibliothecaria — Antologie Philobiblon - Volumul V 


Cochii Vechi, că au avut pagubă din slujbă de la ţin(u)tu Putnii”. Tot în 1763, „suma 
slujbii goştinii [după cum] s-au vîndut la Cochii Vechi dumisale Mihalache Suciu 
biv vel com(i)s”. În 1776, „s-au vîndut slujba desătinii din anul acesta la Cochii 
Vechi, dumisale Chiriţă Lucachi”; „s-au vîndut slujba vădrăritului din anul acesta, la 
Cochii Vechi, dum(nealui) Necolai Ros(e)t biv vel vist(iernic)” şi „s-au vîndut slujba 
goştinii din anul acesta la Cochii Vechi dum(nealu)i Costachi Ghica vel căm(inar)”.! 
Arendaşii se recrutau dintre marii dregători care, obişnuit, subarendau, suma de la 
care pleca licitaţia fiind fixată de domn după criterii arbitrare. 

Cînd a fixat lefile şi veniturile slujbaşilor din cancelaria domnească, în anii 
1775 şi 1776, Grigore Alexandru Ghica voievod a hotărît: „şi cărțile acestor slujbe 
scriindu-se după Ponturile ce se vor striga la Cochii vechi, să se protocăluiască de 
vel logofăt). La 1 ianuarie 1796, încasarea vămii domneşti a fost arendată pe un an 
şi jumătate (1796 ianuarie 1 — 1797 iunie 31), „Ponturile slujbii vămii după cum s-au 
strigat într-acest an la Cochi-Vechi”. După un an, la 1 iulie 1797, s-a arendat venitul 
anual al podurilor din Iaşi: „Ponturile podurilor, după cum s-au dat într-acest anu de 
la Cochii Vechi”? 

Noţiunea de mezat (pl. mezaturi) provine din limba turcă şi înseamnă 
vînzare publică (a bunurilor unui datornic); licitaţie.* Pentru Ţara Moldovei, cea 
dintii mențiune documentară cunoscută pînă acum a mezatului este din 22 februarie 
1743, cînd Pavel blănar se angaja să-i restituie lui Anastasie Simo fost jitnicer al 
doilea o datorie sau să-i dea în schimb o pivniță din Tîrgul de Sus, în Iaşi: „aşe au 
hotărît măriia sa vod(ă), de la Divan, ca să strige crainicul în tîrgu să s(e) scoată 
pivniţa la mezat şi păr” în trii dzile cît ar ieşi preţul pivniţii, într-atîta să o vînd şi să 
plătescu dumisale jic(niceriului) Anastasîi”. 

Vînzarea la mezat putea fi silită sau de bună voie, în funcţie de motivele 
care o impuneau: imposibilitatea plăţii datoriilor, ieşirea din indiviziune în cazul 
stăpînirii în comun, cînd nu exista acordul copărtaşilor asupra împărțelii, sau doar 
simpla dorinţă de vînzare a stăpînului, generată de lipsa de bani ori de inutilitatea 
economică a bunului în cauză. Documentele cercetate pînă acum nu sunt exhaustive 
şi nu pot avea valoare de generalizare incontestabilă, dar se pare că exista o deose- 
bire între mezat şi sultan-mezat, acesta din urmă desemnînd mezatul voluntar. Se 
puteau scoate în vînzare la mezat orice fel de imobile: case de locuit şi locuri de 
case, tot felul de acareturi, dugheni, cîrciumi, pivnițe, vii, mori, moşii, țigani, dar şi 
bunuri mobile: marfa unui negustor şi chiar cărți. 


! Sămile Vistieriei Țării Moldovei, vol. I (1763 — 1784), editate de Ioan Caproşu, Iaşi, Casa 
Editorială „Demiurg", 2010, p. 63, 75, 101, 128, 414, 467, 478. 

? Petre Răşcanu, Lefile şi veniturile boierilor Moldovei în 1776, laşi, 1887, 7/7 

* Caproşu, Doc. privitoare la ist. oraşului Iaşi, vol. X, p. 1 şi 115. 

* Dicționarul limbii române (DLR), Serie Nouă, Tomul VI, fasc. a 6-a (Mergătoriu — 
Microbiologie), Bucureşti, Ed. Academiei, 1966, p. 465, sub voce; Valentin Al. Georgescu, 
Preemţiunea în istoria dreptului românesc. Dreptul de protimis în Tara Românească şi 
Moldova, Bucureşti, Editura Academiei, 1965, p. 233. 

* Caproşu, op. cit., vol. V, p. 202. 

Vînzarea silită era obligatorie în cazul datoriilor neachitate şi se desfă- 
şura sub control judecătoresc. Împricinaţii se înfățișau la judecată în faţa unei 
comisii din care făceau parte marele logofăt (i-am întâlnit în documentele cercetate 
pe Iordachi Cantacuzino, Ion Bogdan şi Constantin Balş), alți mari boieri, mitro- 
politul! şi cîţiva cunoscători ai chestiunii în litigiu. 

Solicitanţii trebuiau să dovedească dreptul de stăpînire asupra bunului pe 
care doreau să îl vîndă la mezat ori faptul că erau îndreptățiți să primească datoria 
revendicată. La 18 octombrie 1776, Grigorie Alexandru Ghica voievod încuviinţa 
scoaterea la mezat a casei lui Zalman Caşcaval din mahalaua Muntenimii de Mijloc 
pentru ca breasla jidovilor din laşi să recupereze cheltuielile făcute din cauza 
infracțiunilor comise de acesta, „carele casă prin cercetarea ce s-au făcut, 
dovedindu-se că este dreaptă a lui”. La 27 aprilie 1800, Safta, văduva lui Ion 
braşoveanu cere permisiunea să vîndă la mezat „un loc ci-l are drept al ei, de zăstri, 
aice, în oraş(ul) leşii, la mahalaoa Muntinimii de Mijloc, cu priimire atit a mumii 
sale, cit şi cu a bărbatului ei acest(a) di al doile, Dumitru Pav(e)lu”, pentru a plăti 
nişte datorii. La 16 iunie 1756, Costantin Mihai Cehan Racoviţă voievod confirma 
Aniţei, soția lui Ioniță Pană negustor, dreptul de a scoate la mezat casele fratelui ei, 
Dumitraşcu Pascal, pentru o datorie: „întrebîndu-se pe epitropi ce au a răspunde ei 
singuri au mărturisit cum că are dreptate Aniţa a lua aceşti bani, 550 lei, căci n-au 
apucat a lua de la mort”? 

După emiterea hotărîrii judecătoreşti ce demonstra că soluția vînzării la 
mezat era cea mai potrivită, creditorul sau debitorul se adresa Divanului domnesc 
solicitînd dispoziţia de începere efectivă a vînzării şi stabilirea datei licitației. La 14 
august 1753, Axintie şi Maria vînd lui Ovanes o dugheană din Băibărăcărie şi un 
pogon de vie la Şorogari: „după moarte părinților şi a fratelui Hogecu rămîindu 
multe datorii a casii părintești, au rămas după giudecată să s(e) vinză din rămăşiţi 
părințăşti să s(e) plătiască datoriile şi grijă morţilor, şi s-au scos şi o dugheană din 
Băibă(ră)cărie, cu locu cu totu, la mezatu, şi un pogon de vie la Şorogari”. La 11 
iunie 1755, pentru a rezolva pricina dintre Maria, mama lui Mihaiu diac de vistierie 
şi Aniţa, soția răposatului Postolachi cizmar din laşi, „acei boieri au giudecat să să 
cerci şi ce s-a găsi de a lui Postolachi să să scoată la mezat şi să vindză şi să 
plătească banii”. La 16 iunie 1756, soţia lui Ioniță Pană negustor primeşte dreptul de 
a scoate la mezat pentru o datorie, casele fratelui ei, Dumitraşcu Pascal: „s-au 
giudecat de faţă, înaintea a cinstit şi credincios boierul domniei mele dumnealui 
Iordachi Cantacuzino biv vel logofăt, Aniţa femeia lui Ioniță Pană cupeţul şi cu 
Toader Scorțăscul ot vistierie şi Chiriţa neguţitor, epitropii lui Dumitraşcu Pascal 
care a murit, cerşind Aniţa de la epitropi să ia 550 lei, preţul caselor ei ce le-au 
vîndut lui Dumitraşcu, fratele său, şi tîmplîndu-să de-au murit Dumitraşcu Pascal n- 
au apucat să dea banii Aniţii <...>. Ş-au cerşut şi epitropii ca să să vîndă casele şi să- 
şi iei banii. Pentru care dar, iată că s-au dat volnicie Aniţei prin cartea aceasta a 


! Ibidem, vol. VI, p. 30; Ibidem, vol. VII, p. 189 — 190; Ibidem, vol. IX, p. 333; Ibidem, vol. 
X, p. 155. 
? Ibidem, vol. VI, p. 30; Ibidem, vol. VII, p. 274; Ibidem, vol. X, p. 299-300. 

domniei mele ca să aibă a scoati casele la mezat”. La 31 octombrie 1798, Panaite 
Costandin fost mare sulger menţiona „prin jaloba ce au dat mării sale lui vodă 
dumnealui Panait Costandin că fiind silit de judecată ca să plătească o sumă de bani 
cu care iaste dator pe la unii şi alţii şi neavînd chip cu care să plătească acea datorie, 
voieşte să vînză cu sultan-mezat o crîciumă cu pivniță de piatră cu şapte dughene cu 
tot locul lor în Tîrgul Făinii şi cu alt loc pe care iaste bina străină şi plăteşte bezmen, 
ca cu banii ce vor ieşi să plătească creditorilor”.! 

Întreaga procedură a vînzării se desfăşura sub controlul Divanului domnesc, 
unde se înfățişau cei care solicitau scoaterea unui bun la mezat. Indiferent de locul 
unde trăiau, aceştia trebuiau să se deplaseze în capitala ţării sau să-şi trimită un 
împuternicit la laşi care să se ocupe de rezolvarea chestiunii. Tot de la Divan, la 
încheierea mezatului cumpărătorii primeau actele de stăpînire. Documentele de 
arhivă atestă următoarele situaţii de vindere la mezat: creditorul expunea motivul 
şi solicita Domnului vînzarea bunului aflat în litigiu pentru a-şi recupera banii; 
debitorul cerea de bună voie vînzarea unui bun al său pentru a-şi putea plăti 
datoria; posesorul dorea vînzarea la mezat a unui bun care nu îi mai era 
folositor; în acest caz era suficientă o hotărîre domnească. 

Creditorii care nu îşi puteau recupera o sumă de bani împrumutaţi s- 
au confruntat în practică cu diverse situaţii: 

a) debitorul nu voia să îşi plătească datoriile. La 1 februarie 1761, 
„Vasile Chistruiul şi cu frati-său lan(a)che şi cu muma lui, fiind datori cu 200 lei 
preotului Teofil de la Sfînta Vineri, puindu amanet o casă, cu vade pînă la 6 luni 
<...>; şi plinindu-se vedeaoa, nu numai că n-au dat preotului banii, ci încă au şi 
fugit Vasile în Tara Leşască; preotul văzînd că vadeaoa au trecut şi Vasile au fugit, 
au dat jalbă mării tale şi, după jalba lui, i s-au dat carte gospod ca să vîndă casa 
oricui şi cu ce prețu ar găsi, să-ş(i) ia banii. Şi scoțînd casa la mezat s-au strigat de 
telali în 4 luni de zile ş-au ieşit casa la mezat pînă la 103 lei”? 

Nişte debitori răi platnici au fost, în deceniul nouă al secolului al XVIII-lea, 
Maria ciobotăriţa şi fiul ei Costachi din Iaşi, care au împrumutat de la Matei ciubotar 
200 de lei prin intermediul lui Andrei ciubotarul, care a girat pentru dînşii în faţa 
creditorului. „Și fiindcă Maria ciobotărița cu feciorul ei Costachi nu numai ca la 
vadeaoa ce ş-au pus, banii n-au plătit, ci încă a mai trecut şi alți 5 ani piste vade şi 
îndatoriții n-au avut putință ca să plătească banii, acel Mateiu ciobotariul, 
îndatoritoriul, n-au mai putut aştepta mai mult, ce au tras la giudecată pe Andrei 
jăluitorul, carele fiindu îndatorit de la giudecată să plătească ca un chizăş plata, au 
stătut cîtva vreme la închisoare Varţăi <...>. Apoi aducînd şi pe această Marie cu 
feciorul ei ca să plătească datoria aceasta şi ei încă neavînd altă putință de plata 
banilor, au scos vînzătoare o casă ce au rămas de la Mafteiu, bărbatul ei, şi strigîndu- 
să la mezat în multe rînduri, n-au ieşit preţul casăi suma banilor datorii, şi văzînd 
Andrei că alta nu rămîne de a-şi înplini banii, au făcut învoială cu numiții datornici 
şi au cumpărat el casa drept 280 lei cu zapis făcut înaintea mahalagiilor. Apoi 


! Ibidem, vol. V, p. 496, 578 şi 761; Ibidem, vol. VI, p. 30; Ibidem, vol. X, p. 199. 
? Ibidem, vol. VI, nr. 285. 

rugîndu-l vînzătorii casei să-i lese să mai şadă într-acea casă pînă la Sfeti Dimitrie, i- 
au lăsat, dîndu-le şi sinet la mîna lor, şi de la vade sunt trecute zece luni 14 zile şi ei 
casa nu au deşărtat, ce încă mai vîrtos iau chirie de la alţi străini ce i-au lăsat ei în 
casă. Pentru care au cerşut ca prin giudecată să-şi afle dreptate, adică ori casa să i să 
dea întru a lui stăpânire, ori să-i plătească banii, datoria cu dobînda lor”.! 

b) Debitorul era în imposibilitatea de a-şi plăti datoriile: la 26 februarie 
1766, marii boieri judecă pricina dintre Ioniță Tudori negustor, creditor, şi Lupul 
seiman agesc, debitor, pentru datoria de 160 lei: „jăluind Lupul c-au rămas dator lui 
Tudori cu 160 lei din vînzare unui vin şi neavînd cu ce să-i plătească banii vra să-i 
vindă o casă ce are şi să-şi înplinească banii, şi cere Lupul să nu i să vindă casa 
acmu la vreme de iarnă, în grabă, făr(ă) de preț, ce să i s(e) pui vade ca să vindă cu 
prețul ei şi să-i plătească datorie. Şi i-am pus vade Lupului ca să-şi şadă în casa lui 
păr-la sfîrşitul lunii lui aprilie şi pînă atunce să-şi caute muştireu ca să-şi vînză casa 
şi să-i plătească banii lui Tudori păr-la acest soroc. Iar de nu-şi va vinde Lupul casa 
pînă la soroc de mai sus arătat, nici îi va da banii lui Tudori, atunce să s(e) scoată 
casa la mezat şi să s(e) vînză”. La 15 martie 1778, Neculai Căplan negustor vindea 
lui Coste căpitan mai multe „acareturi” din Uliţa Tîrgului de Jos, din cauză că „din 
întîmplările vremilor ce s-au întîmplat rămiiindu datori pe la unii şi alţii cu multă 
sumă de bani şi neavînd nici o facire sau putință de bani ca să le plătesc, toate 
aceste acareturi <...> le-am scos vînzătoare şi s-au strigat la sultan-mezat mai un an 
de zile”. La 31 octombrie 1798, Panaite Costandin fost mare sulger cerea domnului 
Alexandru loan Calimah să dispună vînzarea la mezat a unei cîrciumi cu pivniţă de 
piatră şi şapte dughene din Tîrgul Făinii pentru a-şi putea plăti datoriile: „prin jaloba 
ce au dat către domnie me Panaite Costandin biv vel sulg(er) au arătat că fiind silit 
de cătră giudecată ca să plătească o somă de bani, cu cari este dator pe la uni şi alții 
şi, neavind alt chip de plata datorii sali, voieşti să vînză prin sultan-mezat o crîcimă 
cu pivniţi de peatră, cu alte şapte dugheni cu tot locul lor în Tîrg(ul) Făini, şi alt loc 
pe cari este bina străină şi plăteşte bezmăn, ca din prețul acestora să plătească 
creditorilor acelora ce au a lua de I(a) jăluitor”.? 

Adeseori, datoriile nu fuseseră făcute direct de un împricinat, ci erau doar 
moştenite de la diverşi membri ai familiei, de cele mai multe ori răposaţi: soți, 
părinți, fraţi. Proprietatea avînd un regim bine stabilit în întreaga perioadă cerceta- 
tă, în cazul datoriilor făcute de soți, văduvele supraviețuitoare erau nevoite să le 
plătească. A fost cazul Aniţei, văduva lui Postolachi cizmar din laşi, care la 11 iunie 
1755, a trebuit să vîndă o dugheană ca să achite o datorie făcută de soţul ei înainte de 
a muri la Maria, mama lui Mihaiu diac de vistierie: „altă n-au găsit de a lui 
Postolachi făr(ă) numai această dugheană în Cizmărie, pe locul mănăstirii Gălății. Şi 
scoţîndu-se la mezat nu s-au aflat nime să o cumpere şi s-au dat de istov Mariii 
pentru acei bani” La fel, la 21 iunie 1768, Catrina, soţia răposatului Ioniță Nacul 
diacul de vistierie, din cauză că „după moarte bărbatului ei au rămas cîțva bani 


! Ibidem, vol. X, p. 199. 
? Ibidem, vol. VI, p. 599; Ibidem, vol. VII, p. 448; Ibidem, vol. X, p. 239-240. 
* Ibidem, vol. V, p. 578. 

datorie şi neavînd nici o putință ca să plătiască datoria, au scos casăle ce are aice în 
Iaşi la vînzare”. În fine, într-o mărturie hotarnică a lui Gheorghe Tăutul vornic de 
poartă, de la 1 decembrie 1796, se menţionează o casă din mahalaua Muntenimii de 
Sus a Aniţei soția răposatului Sămion, care „fiindcă au rămas însărcinată cu datorii 
atît pentru grijile soțului ei cît şi a copiilor şi neavînd alt chip de plată, au scos la 
vînzare casa aceasta”. 

Destule au fost situațiile în care copiii moşteneau odată cu averea părinților 
răposaţi şi datoriile neachitate ale acestora. La 14 august 1753, „după moarte 
părinților şi a fratelui Hogecu, rămîindu multe datorii a casii părinteşti <...Axintie şi 
Maria> au scos o dugheană din Băibă(ră)cărie, cu locu cu totu, la mezatu, şi un 
pogon de vie la Şorogari, <...> dreptu 160 lei. <...>. Şi cu aceşti bani s-au plătit 
datorii părințăşti şi cu altil(e) ce s-au mai vîndutu”. La 23 februarie 1798, Meier fiul 
lui Herşul jidov din laşi dă lui Frangoli Alexiu negustor două pogoane şi jumătate de 
vie la Copou, pe moşia mănăstirii Trei Ierarhi, în schimbul unei dugheni din Iaşi, 
„avînd dumilui a lua 470 lei şi dobinda lor <...> de la un Herşul sin Avram jîd(o)v. 
Şi avînd amanet pentru acei bani o dugheană a sa de aice din leşi şi la vadelile 
zapisilor neurmînd el a da banii şi încă lipsind şi de aice la Botoşeni şi tîmplîndu-i-si 
şi moarte acolo şi giupînul Frangoli după jaloba ce au dat la mărie sa vodă, prin 
țidulă g(os)pod s-au scos dugheana la vînzare; <...> şi la strigare mezatului 
adăogînd şi eu, şi au rămas dugheana asupra me, cu preţul 450 lei, şi nemaiadăogînd 
nimni alţii peste mini, am rămas eu dator a da banii” 

Stăpînirea bunurilor făcîndu-se în devălmăşie pînă tîrziu, au fost şi împreju- 
rări în care fraţii au trebuit să vîndă la mezat bunuri aflate în posesia altui frate, de 
obicei mort, pentru a-i putea achita datoriile, altminteri succesiunea neputînd fi 
validată. La 16 iunie 1756, Anita, soția lui Ioniță Pană negustor primeşte dreptul de a 
scoate la mezat casele fratelui ei, Dumitraşcu Pascal, pentru a-i plăti o datorie: 
„cerşind Aniţa de la epitropi să ia 550 lei, preţul caselor ei ce le-au vîndut lui 
Dumitraşcu, fratele său, şi tîmplîndu-să de-au murit Dumitraşcu Pascal n-au apucat 
să dea banii Aniţii. Acum epitropii mortului stăpînesc toată avere lui Dumitraşcu 
înpreună şi casele. Deci, întrebîndu-se pe epitropi ce au a răspunde ei singuri au 
mărturisit cum că are dreptate Aniţa a lua aceşti bani, 550 lei, căci n-au apucat a lua 
de la mort, numai atît au răspuns epitropii că ei bani gata n-au găsit la mort, făr-decît 
marfă prin dugheni <...>. Ş-au cerşut şi epitropii ca să să vîndă casele şi să-şi iei 
banii. Pentru care dar, iată că s-au dat volnicie Aniţei prin cartea aceasta a domniei 
mele ca să aibă a scoati casele la mezat”. La 28 noiembrie 1798, Gheorghie fost 
polcovnic, fratele şi moştenitorul răposatului Manolachi Zugravul căpitan de daraba- 
ni, vinde lui Chiriac Floca sulger o vie şi nişte acareturi ale lui Manolache pentru că 
„fratele meu Manolache rămîind dator cu mulţi bani şi creditorii făcînd cerire ca 
numaideciît să li să înplinească banii, [şi] din poronca măriii sale lui vodă am scos la 


! Ibidem, vol. VI, p. 742 — 743. 
? Ibidem, vol. X, p. 81. 
? Ibidem, vol. V, p. 496 şi 761; Ibidem, vol. X, p. 148. 

sultan mezat toată avere fratelui meu, mişcătoari, şi să să vînzi spre plata acei 
datorii”. 

Cele mai multe datorii lichidate prin mezat erau făcute către o persoană 
fizică, dar au existat şi alte situaţii. Cunoaştem un caz de datorie neachitată către 
vistieria rusească „din anii trecuţi de la vreme cînd au fost muscalii aice în țară”? 
<...> rămiind Thoma Sendulache datori cu cîțva bani la hazneaoa împărăţii rusăşti 
după slujbe a visterii la care au fost atunce mestecat el cu alți tovarăşi ai sei, pentru 
care bani fiind apucat după zapisul seu ca să-i plătească el încă au arătat că are să ia 
sume de bani de pe la unii şi alţii din tovarăşi ce au avut slujbe în vreme de atunci. 
Dintre care datornici ai sei au arătat că are să ia şi de la Neculache postelnicel <...> 
2203 lei, avînd amanet şi scrisorile caselor cu tot locul lor. <...la 4 februarie 1776> 
au cerşut ca să să scoată casele numitului Nicolache post(elnicel) la sultanu mezat să 
se vînză ş(i) să se plătească banii datorii lui Nicolache post(elnicel) ce are să ia 
Thoma Sendulache ca şi el să să plătească de datoriia haznelii rusăşti”.” Lectura 
integrală a documentului sugerează că în cazul vînzării la licitație silită pentru 
executarea unor creanţe ale statului, procedura era simplificată. 

În rîndul creditorilor se putea afla şi o breaslă. La 18 octombrie 1776, breas- 
la jidovilor din Iaşi dorea să recupereze cheltuielile făcute din cauza infracţiunilor 
comise de Zalman Caşcaval din mahalaua Muntenimii de Mijloc şi cerea permisiu- 
nea să-i scoată casa la mezat: „de vreme ce Zalmăn Caşcaval, jidov de aici din Iaşi, 
în trecutele luni, la luna august 14 zile, sculîndu-se noaptea înspre Sîntă Maria Mare, 
cu nebunie, au rănit pe nouă oameni, pe care i-au tăiat cu toporul, fiind ei adormiti 
pe la casele lor. Şi prinzîndu-se de atunci, s-au pus la închisoarea temniţei. Şi dintr- 
acei răniţi au şi murit unul, şi făcîndu-se cheltuială, atît cu doftoriile ce s-au cheltuit, 
cu acei răniţi, şi cu doftorii ce-au fost rînduiți de domnia mea <Grigore Alexandru 
Ghica> de i-au căutat, cât şi cu bani gata ce s-au dat la femeile oamenilor acelor 
răniți, care oameni încă unii nici pînă amu tot nu s-au tămăduit bine. Şi pentru acea 
cheltuială am hotărît domnia mea de au dat toţi jidovii de aice din laşi <...> pentru 
acea faptă a lui Caşcaval jidovul. Acmu, prin jaloba ce-au dat domniei mele <...> au 
cerşut jidovii ca să i să vîndă casa cu locul ei, să-şi plinească din banii ce au dat 
pentru Caşcaval jidovul, ca să nu rămiie ei de tot păgubaşi”.* 

Alteori, creditor a fost chiar domnul țării. În 1776, soţia răposatului Iordachi 
Costachi fost mare vistiernic renunță la dreptul său de moştenire pentru ca Grigore 
Alexandru Ghica să-şi recupereze datoria de 25 000 lei prin vînzarea la mezat a 
bunurilor rămase de la soţ: „apucîndu-mă măriia sa cu zapisul bărbatului mieu ca să 
dau acei bani de sus arătaţi, şi eu neavînd ce răspunde, ş-au cerut măriia sa dreptatea 
la preosvinţia sa părintele mitropolitul şi la dumnealor veliţii boieri şi chemîndu-mă 
şi pe mine față <...>, eu nedîndu-mi mîna ca să răspundu cu bani, m-am lepădat de 
clironomiia bărbatului mieu. Deci aşa au hotărît preosvinția sa părintele şi toți boierii 


! Ibidem, vol. VL, p. 30; Ibidem, vol. X, p. 204-205. 

? Ocupaţia militară dintre anii 1769 — 1774. 

* Caproşu, Doc. privitoare la ist.oraşului Iaşi, vol. VII, p. 215 -216. 
* Ibidem, vol. VII, p. 274. 

după dreptate: <...> ca din lucrurile bărbatului mieu să se împlinească datoriia 
măriei sale. Deci fiindcă de ale răpousatului bărbatului mieu din alte lucruri nu s-au 
aflat, fără numai casele din laşi şi o pivniţă cu crăcimă şi cu 2 dugheni în Tîrgul de 
Gios şi o moşie cu mori, anume Torceşti, la ţinutul Tecuciului, şi după hotărîrea 
judecății scoțîndu-le măriia sa la mezat lucrurile aceste şi strigîndu-le cîtăva vreme, 
mai mult nimene n-au dat pe aceste lucruri decît 12 200 lei, iar măriia sa au dat piste 
suma aceasta încă 7 550 lei, care s-au făcut 19 550 lei, şi l-au primit în datorie ce are 
să ia şi tot mai rămîne măriia sa să mai iei de la bărbatul mieu 5 250 lei; şi pentru 
aceşti bani ce au mai rămas să mai iei măriia sa, cele ce ar mai găsi de ale bărbatului 
mieu va lua mărie sa, în afară din cele ce sunt date zestre ginerilor”.! Se observă că 
în toată perioada studiată, dreptul de proprietate era fundamental, fiind respectat de 
însuşi domnul țării. 

Vînzarea la mezat se aplica în cazul imposibilității scoaterii unor 
imobile de sub zălog. Înainte de 3 mai 1759, Ivan Caraferiali băcan din Iaşi şi soția 
lui Maria, „fiind noi datori dumisale giupînului Nicoli Sulioti neguţătorul din Goliia 
cu şasă sute lei, bani noi <...> am pus zălog aceste cinci dugheni <... şi> neavîndu 
putință ca să pletesc cu bani <...> l-am dat <...> ca să vîndă la mezat”. La 3 martie 
1766, moşiile, viile, casele, pivniţa şi ţiganii comisului Ştefan Buhăiescul au fost 
scoase la mezat din cauză că „s-au îndatorit de la hagi Sachelarie pentru a sa şi 
părințască trebuință cu 6000 lei <...>. Şi văzîndu că trece vreme la mijloc şi banii 
nu-i plăteşte, nevoia l-au silit de au înștiințat domniia şi Divanul cu jalba sa şi 
aducîndu pe com(isul) la Divan, s-au întrebat de iaste dator după zapisele lui şi n-au 
tăgăduit; şi întrebîndu-se de are putință să plătească bani ori să-i vîndă zăloagele la 
mezat, el au răspuns că cu bani nu poate să răspundă, ce numai să-i vîndă 
amaneturile, că altă putere n-are”? 

Vînzarea la mezat se impunea adeseori pentru rezolvarea moştenirii 
unui bun stăpînit în comun. La 1 august 1756, lordana, vara Catrinei fiica lui 
Costandin Caţichi, primea de la Sandul şi Ioniță Caţichi 60 de lei, partea Catrinei din 
preţul casei părinteşti vîndute: „viindu eu cu răvaş de la vară-me Catrina, ca să-i de 
parte ei din casa părințască <...> şi ieşind eu la giudecată cu bade Sandul şi fratele 
său, Ion, înainte dum(i)sal(e) giupînului Ion Bogdan vel log(o)f(ă)t, ne-au judecat să 
se împartă casa în trei părți; şi 2 părți să ieie bade Sandul cu frate-său Ion, a treia 
parte să ieie vara mea, Catrina. Şi s-au scos casa la mezat şi au ieşit preţul casei o 
sută optdzăci de lei, care casă au fost cumpărată în 60 lei; şi după judecată am stătut 
la aşedzare cu dumnealor şi mi-au dat şesădzăci de lei, parte vara-mea Catrinei, a 
treia parte din cît au ieşit casa la mezatu”. Cum se observă, operațiunea se putea face 
şi prin împuterniciți. În fine, la 1 aprilie 1798, „după jaloba ce au dat mărie sali lui 
vodă Elena soţie mortului Sandul Veisa izbaş, au arătat că în moşie Gîmboseni şi 
Rădiu Mare de la ţînut leşii, un bătrîn fiind al ei şi a unui frate al ei, anume Costachi, 
acel frati al ei ş-ar fi vîndut parte lui de istov la alți streini şi ei, voind ca să 
răscumperi pentru ei şi neavînd chip, au cerut ca să s(e) vînză cu soltan-mezat un loc 


' Ibidem, p. 189 — 190. 
? Ibidem, vol. VI, nr. 208; Ibidem, vol. VII, p. 31 — 32. 


446 


Hermeneutica Bibliothecaria — Antologie Philobiblon - Volumul V 


de case aice din oraş(ul) leşii din mahalaoa Muntenimii de Mijloc ce i-au rămas de 
la soţul ei; pentru care întrebîndu-se şi pe Costandin Veisa ot vist(ierie) unchiul şi 
epitropul copiilor, au arătat că cerire cumnatii sali iasti cu cali, fiind mai de folos 
copiilor parte de moşie cît locul acel de case”.! 

Dese au fost împrejurările în care stăpînul, de bună voie, cerea domniei 
să admită vînzarea la licitaţie a bunurilor sale, probabil din cauză că nu a găsit 
singur un cumpărător care să-i dea preţul dorit. Pricină de vînzare la mezat unui bun 
era lipsa de beneficiu de pe urma acestuia. La 8 aprilie 1777, Coste Papafil 
medelnicer vindea un loc de casă pe Uliţa Măjilor: „mie nefiindu-mi trebuitoriu 
locul acesta l-am scos la mezat şi nimine nedînd mai multu, ce numai preosvinție sa 
părintele mitropolitul me-au dat 255 lei”. La 23 martie 1793, Andrei şi fiul său, 
Chiriac, “avînd noi nişte case cu locul lor şi cu pivnițe de piiatră supt casă şi 
nefiindu-ne trebuitoare, le-am scos vînzătoare şi la sultan-mezat s-au strigat de 
Gheorghie telal-baş pe toate ulițele oraşului Iaşii piste 60 zile. <...>. Şi i-am vîndut 
dumisale <căpitanul Toader Vîrgolici> casele aceste, cu tocmeală dreaptă 900 lei”. 
La 3 martie 1794, Toader Balş fost pitar vinde lui Gheorghi Botezatul fost terzi-baş 
în laşi un loc de lîngă biserica de lemn Sf. Gheoghi: „nefiindu-mi trebuitori, l-am dat 
la telal-baş prin vechilul mieu, dum(nealui) şătr(ar) Necola, ca să să vîndă la solton- 
mezat”. La 29 iunie 1795, Gheorghi diacon de la biserica Sfîntul Neculai cel Nou 
vinde lui Mihalachi Luca ban un loc cu două căsuțe din Muntenimea de Mijloc, pe 
motiv că „neavînd nici un prilej spre chivernisala me şi a fiilor mei, m-am socotit de 
a me bunăvoie să vînd acel loc”. La 24 septembrie 1796, Neculai Stratilat fost mare 
comis avînd o pereche de case în Mahalaua Feredeielor şi „nefiindu-mi trebuitoare 
acesti case, cu toate cele ce se află şi cu tot locul lor ce se cuprinde prin zapisele 
vechi, le-am scos la vînzarea mezatului”.? 

La 15 februarie 1800, Zmaranda Cogălniceanul explica nevoia pe care 
scoaterea la mezat a unui loc de casă din Uliţa Sîrbească urma să o rezolve: „după 
moarte bărbatului ei, rămiind cu 4 fete, din care doaî fiind în vristă de măritat, şi 
neavind cu ce să le facă trebuincioasa zăstri, au făcut cerire ca să i să vîndă cu 
soltan-mezat”. Dintr-o hotarnică din 19 ianuarie 1808, aflăm că un posesor nenumit 
de „aice în oraş leşii, la mahalaoa Muntenimei de Sus, în Drum(ul) Păcurariului 
lîngă ţintirimul bisăricii Prepadoabnei Paraschivii, am o casă cu locul ei, cît ţine 
îngrăditură, şi cu grajdiu i şura sî nefiindu trebuitoare, spre întîmpinare greutăților 
casii ce am, voiesc a o vinde cu sultan-mezat”. Tot în anul 1800, la 5 septembrie, 
Alexandra şi fiii săi vînd sulgerului Toader din laşi nouă pogoane de vie cu livadă la 
Buciumi, pe moşia mănăstirii Dancu, „ce-m(i) sunt rămasă di la bărbat <...>, care vii 
fiindu-mi de pagubă a le ţine, neavînd puteri şi agiutor a le căuta, fiind fimei săracă 
şi singură şi aflîndu-mă şi datoare cu 500 lei la dum(nea)lui Adămache Ioan <...> şi 
socotindu-mă că îmi sunt de pagubă cînd pentru lucrul lor cer bani cu dobindă şi di 
pricină că nu are cine să privigheze cum să lucrează, dau roadă puţină, încît nu- 
m(i) pot scoate bani ce cheltuiesc, şi mai adăogind pe lîngă dobinda banilor şi 


! Ibidem, vol. VI, p. 41; Ibidem, vol. X, p. 155-156. 
? Ibidem, vol. VII, p. 369; Ibidem, vol. IX, p. 135, 228, 237 şi 350; Ibidem, vol. X, p. 62. 


447 


Hermeneutica Bibliothecaria — Antologie Philobiblon - Volumul V 


dobînda acelor 500 lei cu cari s-au împrumutat bărbat(ul) mie(u) şi din zi în zi 
crescînd <...>. Pentru cari, după jaloba ce am dat cătră mărie sa vodă, cerire ca să 
s(e) vînză cu sultan-mezat acest acaret nefolositor”.! 

Vînzarea la mezat a fost generată şi de plecarea din ţară a stăpînului. Aşa a 
procedat în anul 1792, vistiernicul Matei Cantacuzino care urma să se stabilească în 
Rusia. La rîndul lor, Neculai Cantacuzino cu soția Frăsîna, cînd au plecat definitiv în 
Tara Românească, „avîndu noi nişte casă aicea în oraştul) laşi, în mahalaoa 
Feredeilor, din sus de bisărica Sveti Gheorghi şi în mal Rîpii Peviţoai <...> şi 
nefiindu-ne noai trebuitoari, avi(n)d să mergim la Țara Muntenească să trăim, le- 
am scos vînzătoari la sultan-mezat”.? 

Împrejurările ce au impus vînzarea la mezat nu sînt întotdeauna expuse în 
documente. La 6 septembrie 1794, doctorul Fotachi din laşi spune doar „avind 
trebuință să vind numitul loc <de lîngă poarta mare a Curţii Vechi> împreună cu 
zidirile ce am făcut pe dînsul, <...> de nimine silit, ce de a me bunăvoie am mersu la 
d(u)m(nea)lui vel agă şi după rînduiala ce urmează am cerşut țidulă cătră telal-başa 
<...> şi strigîndu-să la sultan-mezat <...> am vîndut d(umi)sale chir Feodor 
Petrovici”. 

După ce primea solicitarea de scoatere la mezat, domnul cerea unui 
dregător să facă evaluarea bunului la faţa locului. La 2 mai 1768, Grigore loan 
Calimah voievod poruncea să se evalueze nişte case din mahalaua Sîrbească şi să fie 
scoase la mezat, potrivit hotărîrii din anaforaua boierilor de Divan. La fața locului 
urmau „să margă doi vornici de poartă dimpreună şi cu o calfă de teslari ca s(ă) 
prețăluiască acele cas(e) şi să s(e) vînză la mezat oricui s-ar găsi”. 

După evaluare, domnul dispunea să se facă publicitate vînzării, pentru ca 
cei interesați să poată afla. La 17 iulie 1765, Grigorie Alexandru Ghica îi împuter- 
nicea pe Toader Parpaniţă şi pe unii din frații săi să vîndă casele unui frate al lor: 
„dat-am cartea domniei mele lui Toader Parpaniţă şi fratelui său <...> prin carea îi 
volnicim şi le dăm voi ca s(ă) aibă a-i vinde casile fratilui lor Costandin Parpaniţă, 
carile din porunca domnii mele s-au scos la mezat să să vînză şi să-şi plătească 
datornicii lor. Deci, cu preţul ce or ieşi la mezat să aibă a le vinde oricui s-ar găsi să 
le cumpere”. 

Cartea domnească nu se emitea în cazul vînzării voluntare, cînd stăpînul 
unui bun cerea scoaterea la mezat din proprie inițiativă, fără a fi grevat de datorii. În 
acest caz, era suficientă o „ţidulă” în care se făcea descrierea imobilului, dată staroste- 
lui de telali ca să facă publicitatea necesară. La 1 decembrie 1778, Costandin, 
nepotul lui Andrei, întocmea o „țidulă de locul meu ce am de baştină de la moşi-meu 
Andrei, fecioru babii Dumitrei, ce iaste în mah(alaua) Broşteni, pe care loc am şi o 
dugheană făcută de mini; măsura locului iasti: faţa locului dinspre Uliţa Gospod cea 


! Ibidem, vol. IX, p. 322; Ibidem, vol. X, p. 283-284 şi 335 — 336. 
? Ibidem, vol. IX, p. 63 — 64 şi 72. 

°? Ibidem, p. 276. 

* Ibidem, vol. VI, p. 733 — 734. 

` Ibidem, p. 575 — 576. 

Mare ce mergi la Podu Roş 14 stînjeni g(ospo)d; din dos să hotărăşti locul cu gardul 
lui Statii negustoriul ce l-au cumpărat de la Toader dascalul şi dinspre amiază zi să 
hotărăşti cu Sandul făclierul, din sus să hotărăşti cu locul lui Dumitru salahoriul, şi 
pentre locul meu şi a lui Dumitru salahoriul iasti şi hudiţă, pe care loc l-am dat la 
Chiriiac starostile de telali să-l strige la soltan-mezat”. La 27 iunie 1793, Alexandru, 
fiul lui Gheorghe Frangole şi vara sa Casandra, stăpînii unei cîrciumi cu pivniţă de 
piatră din Tîrgul Făinii, „avînd noi mare trebuinţă de bani, cu fidula noastră am 
scos-o la sultan-mezat să s(€) vîndă”. 

Operaţiunea de vînzare la mezat a fost coordonată de acei dregători care în 
decursul timpului au avut atribuţii administrative şi judecătoreşti: marele hatman, 
aga, vornicul de aprozi. Aceştia transmiteau executarea procedurilor mezatului 
slujbaşilor din subordine: vornicul de poartă, vătaful ori ceauşul de aprozi. La 16 
februarie 1766, Grigorie Alexandru Ghica voievod poruncea ceauşului de aprozi să 
vîndă la mezat casa lui Lupu croitor din laşi, care îi este dator cu 160 de lei 
negustorului Ioniță Tudori din Iaşi: „poruncim domniia me ceauș(ului) de aprozi să 
pui casa datornicului să se vînză la mezat”. La 7 decembrie 1792, Alexandru 
Constadin Moruzi voievod poruncea marelui vornic de aprozi să se strige la mezat 
acareturile lui Costandin Paladi: „d(u)m(neata) vel vornic za aprozi, după izvod de 
moşii şi alte acareturi ce au dat d(u)m(nealu)i Costandin Păladi ca să s(e) vîndă, să 
pui pe telal-başa ca să le strige la mezat pe toate ulețăle oraşului leşii, cum şi în 
Divan g(os)pod, cu vade de duă luni de zile”? 

La rîndul lor, aceşti slujbaşi îi transmiteau starostelui de telali, numit telal- 
başa, să împlinească porunca domnească. Pentru a folosi un termen juridic modern, 
telal-başa era executorul judecătoresc al licitaţiei. Ordinul de execuţie era transmis 
sub forma unei „ţidulă de poroncă cătră telal-başa, pentru strigatul mezatului"* (la 5 
februarie 1795, pentru crîşma şi locul pe care l-au cumpărat Iordachi Canta fost 
mare vistiernic de la mezat). În fine, telal-başa se ocupa în mod concret de publicita- 
tea vînzării, numită strigare la mezat, prin intermediul crainicilor* şi ai telalilor” pe 
care îi avea în subordine. La 1 iunie 1792, Agia poruncea lui telal-başa să strige la 
mezat pe toate ulițele Iaşilor averea vistiernicului Matei Cantacuzino ce urma să 
plece în Rusia: „fiindcă dum(nealui) vist(iernicul) Matei Cant(acuzino) <...> au 
scos la mezat toate moşiile şi alte acareturi ca să le vînză, pentru aceea, iată, ţi să dă 
izvod de acareturile ce are aice în oraş şi ți s(ă) poronceşte ca să strigi pe toati ulițile 
să s(e) înştiințăzi dum(nea)lor boierii, neguţitorii şi toţi de obştie”.€ 

La 1 aprilie 1798, Vornicia de aprozi poruncea lui Gheorghi telal-başa 
să strige la mezat un loc de casă din Mahalaua Muntenimii de Mijloc: „de la 


! Ibidem, vol. VII, p. 483; Ibidem, vol. IX, p. 164. 

2 Ibidem, vol. VI, p. 599; Ibidem, vol. IX, p. 115. 

* Ibidem, vol. IX, p. 301. 

* „Şi strigînd crainicul pin tîrgu"; (Caproşu, op. cit., vol. V, p. 202). 

* Telal m. (turc tallal, d. arab dellal, strigător public) — crainic, pristav, strigător public ori la 
mezat, (Scriban, Dicţionaru limbei româneşti, p. 1306, sub voce). 

é Caproşu, Doc. privitoare la ist. oraşului aşi, vol. IX, p. 63 — 64, 

Vornicia de aprozi, cătră Gheorghi telal-başa. Fiindcă, după jaloba ce au dat mărie 
sali lui vodă Elena soţie mortului Sandul Veisa izbaş <...>, au cerut ca să s(e) vînză 
cu soltan-mezat un loc de case aice din oraş(ul) leşii din mahalaoa Muntenimii de 
Mijloc ce i-ai rămas de la soţul ei”. La 23 decembrie 1799, „de la Vornicie de 
aprozi cătră Gheorghie telal-başa. Prin jaloba ce-au dat mării sale lui vodă 
dum(nealui) pah(arnicul) Ion Carp şi Costache, fiiul stol(nicului) Iordache, au arătat 
că lîngă Sfeti Neculaiu, în măhalaoa Muntenimii de Sus, are un loc de împărțală cu 
pah(arnicul) loan Carp, cu trii casă ţărăneşti pe loc şi vra să-l vînză la mezat. Deci să 
scrii ca să strigi arătatul loc la soltan-mezat, 40 zile, după obiceiu, pe toate ulițile 
oraşului şi în Divan(ul) domnesc”. Şi la 27 aprilie 1800 s-a dat o poruncă „de la 
Vor(ni)ci(a) de aprozi cătră Gheorghii telal-başa. Fiindcă prin jaloba ce au dat 
cătră măriia sa vodă Safta, soția mortului Ion braşovanu <...> au făcut cerire ca să se 
vîndă cu sultan-mezat un loc ci-l are drept al ei, de zăstri, aice, în oraş(ul) leşii, la 
mahalaoa Muntinimii de Mijloc, <...> iată ţi să poronceşti să-l strigi la mezat, după 
rînduială, în curgire de 40 zili, pe toate ulițile oraş(u)lui şi în Divanul g(o)sp(o)d “.' 

Modalitatea concretă de anunțare este consemnată într-un act din 8 
martie 1798, cînd Alexandru loan Calimah voievod poruncea ispravnicilor din 
ținutul Vaslui să facă publicația pentru cei 305 stânjeni cumpăraţi de Constantin 
Bantăş negustor din laşi în moşia Rîşcanii de Sus, de pe Telejna: „să orînduiți ca să 
s(e) facă poblicaţii atít acolo, la stare locului, cît şi pretudindine în tot ţin(u)tul şi 
pre la toati zilile de tirg, cetindu-să şi copiia zapisului întru auzul tuturor pînă în 
şasă luni de zile”? Strigarea se făcea doar în zilele de tîrg, în iarmaroace, în locurile 
de adunare şi, desigur, la biserică în zilele marilor sărbători religioase, nu în fiecare 
zi a săptămînii. 

Simultan cu anunţul verbal, imobilele scoase la vînzare erau semnalate 
printr-o cruce pusă pe ele. La 1 octombrie 1762, Nastasiia Chistruiasa neputînd 
plăti o datorie pentru care amanetase o casă, „s-au rînduit pe vornicii de poartă cu 
poronca g(0s)pod de au pus cruce casăi să să vinză la mezat”. La 6 iulie 1767, Radu 
croitorul a vîndut lui Avram jidov trei dughene în Iaşi, „am pus cruci dughenilor şi 
au şăzut trii luni cu cruci şi s-au strigat şi la mezat”. La 29 iunie 1795, Gheorghi 
diaconul de la biserica Sf. Neculai cel Nou vinde lui Mihalachi Luca ban un loc cu 
două căsuțe din Muntenimea de Mijloc „și aşe scoțindu-l la vinzare am pus, după 
obiceiu, şi cruce pe casă spre publicaţie”. Într-o mărturie hotarnică din 1 decembrie 
1796 scrie că Anita văduva lui Sămion din mahalaua Muntenimii de Sus „au scos la 
vînzare casa aceasta puind şi sămnu crucii spre înştiinţare tuturor” è 

Perioada de publicitate era variabilă, în funcţie graba creditorului ori 
de interesul posesorului. Am văzut că la 22 februarie 1743, Pavel blănar se angaja 
să restituie lui Anastasie Simo fost jitnicer al doilea datoria de 600 de lei sau să-i dea 
o pivniţă din Tîrgul de Sus evaluată la acest preţ în urma mezatului hotărît de 
Divanul domnesc: „să strige crainicul în tirgu să s(e) scoată pivniţa la mezat şi păr” 


! Ibidem, vol. X, p. 155-156, 275-276 şi 299-300. 
? Ibidem, vol. X, p. 151. 
* Ibidem, vol. VI, nr. 426 şi p. 705; Ibidem, vol. IX, p. 350; Ibidem, vol. X, p. 81. 

în trii dzile cît ar ieşi preţul pivniţii, într-atîta să o vînd”. La 1 octombrie 1762, 
Nastasia Chistruiasa şi fiii ei, neputînd plăti o datorie pentru care puseseră amanet o 
casă, „au pus pe un Necula telal de au strigat-o la mezat patru luni”. La 6 iulie 1767, 
Radu croitor vinde lui Avram jidov trei dughene în Iaşi, după ce „au şăzut trii luni 
cu cruci şi s-au strigat şi la mezat”. La 12 mai 1772, Sachelarie Papadimitrie Duca 
cumpăra bunurile lui Ştefan Buhăiescul comis scoase la mezat „şi din poronca 
domnească şi a Divanului acele amaneturi s-au strigat la mezat 30 de zile de Nicola 
telalul”. La 15 martie 1778, Neculai Căplan negustor vinde lui Coste căpitan mai 
multe acareturi din Uliţa Tîrgului de Jos, care „toate aceste acareturi <...> le-am scos 
vînzătoare şi s-au strigat la sultan-mezat mai un an de zile”. 

Începînd din 1785, prin Sobornicescul hrisov, termenul de strigare la mezat 
a fost fixat la 40 de zile; iată un singur exemplu: la 1 aprilie 1798, Vornicia de aprozi 
poruncea lui Gheorghi telal-başa să strige la mezat un loc de casă din Mahalaua 
Muntenimii de Mijloc, „pe toate ulițăle oraşului şi în Divanul domnesc în curgere de 
40 zili”. Asupra Sobornicescului hrisov vom reveni în alt loc, aici mulțumindu-ne să 
spunem că şi după anul 1785 durata strigării a continuat să fie variabilă, în virtutea 
obiceiurilor anterioare. Astfel, la 5 august 1792, s-a transmis „de la Agie cătră 
Gheorghi teleal-başe. Fiindcă Catrina, fimeia lui odobaşa Mihălache Petco, de aice, 
den laşi iaste datoare cu triizăi lei cu zapis preutului loan de la Patruzăci de Sfinţi, şi 
neavînd cu alta ce plăti decît numai cu o casă ce o are în Tîrgul Boilor, în mahalaoa 
Muntenimei de Mijloc, iată ţi să poronceşte: această casă să o strigi la mezat, în vade 
de şasă luni”. La 7 decembrie 1792, Alexandru Constadin Moruzi voievod poruncea 
marelui vornic de aprozi să se strige la mezat acareturile lui Costandin Paladi „cu 
vade de duă luni de zile”. La 23 martie 1793, Andrei şi fiul său Chiriac, vînd lui 
Toader Vîrgolici căpitan nişte case cu pivnițe de piatră din mahalaua Muntenimea 
de Jos: „şi la sultan-mezat s-au strigat de Gheorghie telal-baş pe toate ulițele oraşului 
laşii piste 60 zile”. Dintr-un zapis din 17 ianuarie 1796, aflăm că Vasile Lupeş şi 
fratele său Necolai au vîndut casele moştenite de la părinți „lîngă Bisărica Vulpi, în 
mahalaoa Tîrg(ului) Boilor, <...> cu sultan-mezat <...şi> prin ţidulă g(os)p(o0)d s-au 
strigat la sultan-mezat 74 zile”. La 1 decembrie 1796, într-o mărturie hotarnică a lui 
Gheorghe Tăutul vornic de poartă se menţionează strigarea unei case din mahalaua 
Muntenimii de Sus a Aniţei soţia răposatului Sămion, „spre înştiinţare tuturor, în 
curgire de citeva luni de zile”. Nu întotdeauna, însă, perioada în care vînzarea 
bunurilor trebuia anunțată este precizată în documente: la 15 iulie 1792, Neculai 
Cantacuzino şi soţia lui Frăsîna, plecînd definitiv în Ţara Românească îşi vînd casele 
din mahalaua Feredeelor ginerelui lor Necula Stratulat fost mare armaş şi fiicei lor 
Săftica, „strigîndu-s(ă) cităva vremi atît pe ulițile oraşului cum şi în Divanul 
g(o)sp(od)”. La 27 iunie 1793, Alexandru, fiul lui Gheorghe Frangole şi vara sa 
Casandra vînd lui Panaite Idieriul negustor, o cîrciumă cu pivniţă de piatră din 


! Ibidem, vol. V, p. 202; Ibidem, vol. VI, nr. 426 şi p. 705; Ibidem, vol. VII, p. 31 — 32 şi 448. 

Tîrgul Făinii, „strigîndu-să cifăva vremi la mezat”. La 9 iulie 1792, Mateiu 
Cantacuzino adeverea că „scoţînd noi la soltan-mezat un eleşteu cu moară, ci avem 
pe Căcaina, în margine tîrgului leşului, din sus, s-au strigat în destulă vremi. Şi 
<...> au rămas cu cel mai de pe urmă preţ, 1700 lei, <...> asupra dum(i)s(ale) 
şat(rarului) Necola”. Dintr-un act din 5 octombrie 1798 aflăm ce însemna „în destulă 
vreme”. Elena, văduva lui Sandul Veisa iuzbaşa, „cerşind ca cu sultan-mezat să s(e) 
vîndă un loc de casă din leşi, de la mahalaoa Muntenimei de Mijloc, ce i-au rămas 
de la bărbatul ei <...> s-au dat poronca domnii mele prin țidulă cătră dumnalui vel 
vornic de aprozi ca să-l scoată la mezat. <...> Deci, după poroncă strigindu-să în 
destulă vremea la sultan-mezat, adică de la 11 zile a lunii aprilie şi pînă la 8 zile a 
lunii săptembre a anului curgătoriu, preţul cel mai de pe urmă, adică 685 lei, cu care 
s-au mulțămit şi vînzătoare, l-au dat cinstit şi credincios boieriul nostru dum(nealui) 
Dimitrie Saule biv vel spatar”. În fine, la 3 martie 1794, Toader Balş fost pitar vinde 
lui Gheorghi Botezatul fost terzi-baş în laşi un loc lîngă biserica de lemn Sf. 
Gheorghe, care „străgîndu-să multă vreme la solton-mezat, <...> preţul cel mai bun 
şi desăvirşit l-au dat dum(nealu)i Gheorghie Botezatul”.' Publicitatea prin anunţuri 
verbale se făcea concomitent în localitatea unde se aflau bunurile, la isprăvnicii şi în 
Divanul domnesc. 

O condiţie sine qua non a vînzării la mezat, impusă de cutumele dreptului 
de stăpînire medievală era obligaţia de a respecta dreptul de preemţiune sau de 
protimisis, la fel ca în cazul vînzării directe. Dreptul de protimisis (npotiuno = 
întîietate, precădere, preferință) presupunea ca persoanele aflate în anumite raporturi 
durabile de solidaritate (rudenie, devălmăşie, vecinătate) cu stăpînul silit să îşi 
înstrăineze un bun, puteau dobîndi bunul respectiv sau folosinţa lui plătind preţul de 
înstrăinare, fiind preferate unui potenţial cumpărător din afara cercului de solidari- 
tate. Dreptul de preemţiune se exercita sub forma ofertei pe care vînzătorul trebuia 
să o facă privilegiatului, pentru ca acesta, în intervalul termenului de publicitate 
stabilit, să decidă dacă plăteşte preţul oferit de străini şi păstrează bunul pentru sine 
sau nu.Ordinea de preferință în exercitarea protimisisului era următoarea: posesorul 
unui bun pe care dorea să îl vîndă avea datoria să îşi întrebe mai întîi rudele dacă 
doresc să cumpere; numai dacă acestea renunțau, cumpărătorul se adresa vecinilor şi 
abia dacă nici aceştia nu doreau să cumpere, solicita vînzarea către un străin”, în 
cazul de faţă prin organizarea unui mezat. 

Colecţiile arhivistice adăpostesc un număr impresionant de acte privitoare la 
dreptul de preemţiune, dar nu vom intra în detaliile acestei chestiuni juridice atît de 
ample încît ar necesita o cercetare de sine stătătoare. Oferim doar cîteva exemple 
mai aparte de aplicare a preemțiunii în vînzarea la mezat. În secolul al XVIII-lea, 
regimul de bezmăn (chirie, superficie, emfiteuză), ia o dezvoltare deosebită în 


! Ibidem, vol. IX, p. 70, 72, 83 — 84, 115, 135, 164, 228 şi 237; Ibidem, vol. X, p. 39, 81, 155- 
156, 194-195. 

? Vezi Valentin Al. Georgescu, Preemţiunea în istoria dreptului românesc; idem, Bizanțul şi 
instituțiile româneşti pină la mijlocul secolului al XVIII-lea, Bucureşti, Editura Academiei, 
1980. 

oraşele moldoveneşti. Stăpînirea cu titlu de bezmăn era supusă, pe lîngă protimisis, 
şi dreptului special al stăpînului locului de a se învoi la înstrăinare.! Din această 
cauză, la 11 decembrie 1758, Ioana ceprăgăriță din laşi se judeca la Divan cu Agapie 
egumenul mănăstirii Sfîntul Sava pentru trei dugheni construite de dînsa pe locul 
mănăstirii în mahalaua Podului Vechi din laşi „aproape de mănăstire, de da bezmăn 
de locu. Dară fiindu ea datoare cu trii sute de lei lui Hapti aga de la Hotin cu zapis şi 
<...> viindu turcul <...> ca să-i plinească banii <...>, iar cu 100 lei au rămas şi 
neavîndu cu altă să-i plătească şi avîndu ea aceste dughene, <...> au orînduitu pe un 
Necula telalu de au strigatu aceste trii dughene, lemnu, la mezatu; şi au ieşitu la 
mezatu 100 lei. Şi neavîndu ea să de banii şi egumenul, fiindu locul a m(ă)n(ă)stirii, 
n-au lăsatu să le cumpere alţii, ce au datu egumenul 100 lei <...> de i-au datu pe 
lemnul dughenilor di s-au plătitu de turcu; şi au rămas dughenile şi lemnul cum şi 
locul a m(ă)n(ă)stirii”.? Observăm că dreptul de protimisis s-a aplicat în raport cu 
stăpînul locului pe care Ioana ceprăgărița a construit dughenele, şi nu în raport cu 
construcțiile, pe care chiriaşa a trebuit să le dărîme şi să vîndă doar lemnul din care 
au fost făcute, pentru a nu intra un străin pe locul mănăstirii. 

În a doua parte a secolului al XVIII-lea, vînzarea silită a bunurilor unui 
debitor a devenit tot mai frecventă, motiv pentru care se făceau şi excepții în 
favoarea creditorilor, domnul încuviințînd vînzarea la mezat fără preemţiune. La 
21 iunie 1768, Grigorie loan Calimah voievod încuviința vînzarea prin mezat fără 
preemţiune a caselor din laşi de către Catrina, văduva lui Ioniță Nacul diacul de 
vistierie pentru a plăti datoriile răposatului, din cauză că „muşterii ce să află să le 
cumpere să ferescu atîta de rudele bărbatului cît şi de rudele ei, socotind că după ce 
l-a vinde să li întoarcă; şi cu această pricină i să pricinuieşte pagubă din preţul 
casălor. Pentru care dăm domnie me printr-această ţidulă g(os)p(o)d voie ca să puie 
să strîgi casîli la mezat şi cini a da mai mult să ia casăli şi să fie bine cumpărati, 
neavînd nici o supărare despre rudile lor ca un lucru ci s-au cumpărat de la mezat”. 

Fireşte, au existat şi cazuri de contestare a mezatului, fără ca reclamanții 
să aibă întotdeauna cîştig de cauză. Un motiv de pierdere a contestației era 
nerespectarea termenelor în care se putea face răscumpărarea vînzării. La 25 
aprilie 1779, Constantin Dimitrie Moruzi voievod confirmă anaforaua Divanului 
privitoare la dreptul lui Hristodul Papafil negustor de a stăpîni două dughene din laşi 
şi o vie de la Dealul Cetăţuia, în urma judecății cu Paraschiva, văduva lui Petre Sîrbu 
băcan din Iaşi. „Prin domnească țidulă toate aceste s-au scos la mezat, să să vîndă şi 
să să plătească datoriia, care şi țidula iaste de faţă din 1775 ian(uarie) 16; şi după ce 
multe zile s-au strigat la mezat cu sineturile aceste şi au dat telalul țidulă cum că s-au 
suit prețul lor numai pîn(ă) la 408 lei. Tot întru acelaşi an 1775 avgust 7 au ieşit la 
giudecată la Divan fămeie aceasta de strimbătate. <...> Amaneturile fiind strigate la 


! Valentin Al. Georgescu, Preemţiunea în istoria dreptului românesc, p. 158. 

? Caproşu, Doc. privitoare la ist. oraşului laşi, vol. VI: Acte interne, p. 153. 

* Valentin Al. Georgescu, Bizanțul şi instituțiile româneşti pînă la mijlocul sec. al XVIII-lea, 
p. 158. 

* Caproşu, Doc. privitoare la ist. oraşului laşi, vol. VI, p. 742 — 743. 

mezat multe zile şi cu poroncă domnească fiind date pentru datorie şi trecînd şi atîta 
vreme de atunce fiind şi zapisul ei dat după acee la mîna lui Papafil, noi nu găsim cu 
cale ca să poată ea sau feciorii ei a răscumpăra acum, dacă nu le-au răscumpărat 
atunce cînd s-au strigat la mezat, ce cu cale şi cu dreptate găsim să-şi stăpînească 
Hristodor Papafil dughenile şi vie cu pace şi mai mult să nu fie supărat despre fimeia 
aceasta sau dispre feciorii ei”.! 

Cazuri aparte de prescripţie erau cele în care stăpînul unui bun vîndut la 
mezat sau cei îndreptățiți prin dreptul de protimisis să liciteze primii erau plecaţi 
din ţară şi nu au ştiut de vînzare. În asemenea situații, termenul răscumpărare era de 
zece ani. La 20 martie 1795, boierii de Divan judecă pricina dintre mănăstirea Sf. 
loan Gură de Aur şi Necola şetrar pentru o bucată de loc de pe Cacaina, dînd cîştig 
de cauză celui urmă. „Scoţînd la sultan-mezat un eleşteu cu moară ce-au avut pe 
Căcaina, în marginea tîrgului Iașii, pe dînsul preţul cel mai de pe urmă, 1 700 lei, l- 
au dat şat(rarul) Necola şi au rămas asupra sa, dîndu-i pe lîngă zapisul acesta şi toate 
scrisorile cîte au avut: <...> o ţidulă din 1792 deche(m)v(rie) 10, de la măriia sa 
Alexandru Costandin Muruz v(oie)vod, ce scrie cătră dum(nea)lui Manolache 
Conachi, fiind atunci vel vorn(i)c de aproz(i), prin care arată că din acareturile 
du(mi)sali vist(iernicului) Matei Cant(acuzino), ce s-au vîndut cu sultan-mezat, 
cumpărînd şi şat(rarul) Necola o moară în apa Căcainii, care moară fiind pe locul 
Sfîntului loan Zlataust şi fiind multă pricină între mănăstire şi între şat(rarul) Necola 
pentru că epitropii mănăstirii n-au fost aicea cînd să striga la mezat ca să 
adaogă şi fiindcă această moară să înneacă de altă moară ce iasti tot pe locul 
Sfintului loan Zlataust şi pentru ca să lipsască pricinile dintre dînşii, au fost poroncit 
măriia sa ca să împlinească de la epitropii mănăstirii banii cumpărături şi să-i dè 
şatr(aru)lui Necola şi moara să rămiie a mănăstirii Sfîntului loan Zlataust. <...> 
Şat(rarul) Necola <...> au adaos a răspunde că măcar că atunci să cunoşte 
înstrimbătățit a-ş(i) priimi banii pe lucru ce au cumpărat de la sultan-mezat, dar fiind 
poroncă domnească nu pute(a) într-alt chip, şi atunci ar fi priimit banii dacă 
epitropii i-ar fi dat, dar n-au vrut să-i dea, zicind că mănăstirea nu iaste 
putincioasă a răspunde la acea sumă. Deci la pricina aceasta stînd judecata a socoti, 
puni împotriva cererii ce face acum mănăstirea acesti pricinuiri: <...> de o parte 
fiind acea publicaţie şi de altă parte strîgîndu-să la sultan-mezat pe toati ulițile 
oraşului şi în Divanul domnesc, iarăşi(i) au tăcut şi n-au zis nimică; <....> şăt(rarul) 
Necola, ca unul ce au cumpărat de la sultan-mezat, va stăpîni moara acolo în locul ce 
era făcută <....>, dîndu-i-să de la Divan şi această carte de judecată”? 

Spre sfîrşitul secolului al XVIII-lea, în societatea românească apar germenii 
capitalismului, stăpînirea funciară începe să se fărimiţeze, iar tranzacțiile cu bunuri 
nemişcătoare se înmulțesc. Pentru a păstra controlul asupra circulației acestora, a 
evita înstrăinările ilegale şi a asigura stabilitatea tranzacţiilor imobiliare, în anul 1785 
domnul Mihail Suţu a emis Sobornicescul Hrisov, unul din cele mai importante acte 
legislative interne, care s-a aplicat, cu reeditări şi completări pînă tîrziu în secolul al 


! Ibidem, vol. VII, p. 535-538. 
? Ibidem, vol. IX, p. 315. 

XIX-lea. Din punctul de vedere care ne interesează aici, o dată cu Sobornicescul 
Hrisov, pentru vînzările de moşii la mezat procedura protimisisului a fost simpli- 
ficată. Din 1785, exercitarea dreptului de preemţiune s-a făcut înaintea licitației prin 
aşa numita „publicaţie”, şi această procedură fiind controlată de domnie. Termenul 
de publicitate a fost fixat la şase luni, la toate zilele de tîrg, cu invitaţia ca cei 
interesaţi să-şi exercite preferința sau să renunţe formal la ea. În cazul amanetelor, 
creditorul neplătit la scadență era obligat să lichideze zălogul numai prin licitaţie.! 
Conţinutul juridic al publicaţiei este expus în actul din 1792 prin care 
Toader Vîrgolici a cumpărat nişte case în mahalaua Muntenimii de Jos din laşi. Cu 
acel prilej, Alexandru Costandin Moruzi voievod îi scria lui Săndulache Sturza mare 
agă „să pui ca să se facă publicaţie la numita mahala şi în tot oraşul Iașii, cum şi în 
Divanul gospod, arătînd cine au cumpărat casile aceste şi cu ce preţu şi pără la 
împlinire a şasă luni; cum şi zapisul acesta a vînzătorilor să-l trimiţi la stare locului 
ca să s(e) citească întru auzul tuturor să s(e) înştiințăze cu toţii şi acei care vor vre ca 
să de preţul ce-au dat numitul cumpărător şi să răscumpere cu protimisire de rudenii. 
Să-i dai dumnealui mărturie la mînă prin care să arăţi ce rudenii iaste cu vînzătorii 
sau ce răzăşie are, şi pe unii ca acei, oricare vor fi, să-i trimiţi dum(neata) la Divan, 
să-i cerceteze de li se va căde să întoarcă banii numitului cumpărător. Iar cînd păr-la 
vadeaoa arătată de 6 luni, nu se va arăta nimine din rudeniile cele mai de aproape a 
vînzătorilor sau din răzeşi ca să răscumpere, să-i dai dum(neata) mărturie la mîna 
numitului Toader Vîrgolici căpit(an) prin care să arăţi că după poronca domnii mele 
ai făcut publicaţie într-această curgere de vremi întru auzul tuturor şi că nimine n-au 
vroit să cumpere ca după aceeaşi mărturie a dumnealui să i se facă întăritură numitu- 
lui cumpărător asupra zapisului ca să nu mai poată nime pe urmă a răscumpăra”? 
Exemplele ce dovedesc aplicarea noii proceduri sunt numeroase. La 29 aprilie 1794, 
Anastasi mare agă aduce la cunoştinţă domnului că toţi cei cu drept de preemțiune 
asupra locului cumpărat de Gheorghie Botezatul fost terzi-başă au semnat zapisul de 
vînzare — cumpărare: „după poronca înălțimei tale, făcîndu-să publicaţie pe şasă luni 
de zîle prin telal-başa, nimene din rudeniile sau răzăşii vînzătorului n-au ieşit să 
ceară protimisire să de ce au dat numitul cumpărător, ce toţi cin ce pute să ceară 
protimisire s-au iscălit în zapisul vînzătorului”. La 30 septembrie 1795, Agia adeve- 
reşte că s-a făcut obişnuita publicație pentru dugheana şi cîrciuma cumpărate de 
negustorul Enache Frangolă de la Dimitrie Sturza spătar: „după luminată carte 
gospod de poruncă ce au adus la Agie Enache Frîngolă neguţitorulu de aice din leşi, 
la trecuta lună mart 26 a curgătoriului an, ca să facă legiuita publicaţie pentru o 
dugheană şi o crîcimă de piatră cu locul lor ce au cumpărat de la d(umnea)lui spatar 
Dimitrie Sturdza aice în leşi, Uliţa Tîrgului de Gios, din anul trecut <17>95, cu preț 
drept 4500 lei, asupra căreie cumpărătură rînduiala pămîntului urmînd după hotărîre 
Săbornicescul(ui) Hrisov de a se face legiuită publicaţie spre înştiinţare tuturor 
acelor ce rudenie sau răzăşie le dă atunce luminată poruncă gospod s-au pus în 
lucrare facere legiuitei publicaţii întocmai după rînduiala ce să păzăşte atît la fața 


! Valentin Al. Georgescu, Preemţiunea în istoria dreptului românesc, p. 230 — 231 şi 239. 
? Caproşu, Doc. privitoare la ist. oraşului laşi, vol. IX, p. 35. 

locului în tot oraşul, cît şi în Divanul gospod, în curgere acelor rînduite şasă luni de 
zile şi nimine e din rudeniile boierului vînzător nici din megieşi sau alți cumpărători 
nu s-au arătat. Pentru aceea, spre încredințare s-au dat la Agie numitului cumpărător 
şi această mărturie după care să-şi poată face şi hrisov gospod de întăritură asupra 
acestei dugheni şi crăcimă”.! 

Obligatorie nu apare decît forma laică a publicației, la târguri şi iarmaroace, 
dar cărțile domneşti vorbind de publicarea pretutindeni, publicaţia se făcea probabil 
şi la biserică. După scurgerea termenului de şase luni, telal-başa făcea strigarea 
propriu-zisă la mezat, alte 40 de zile. Regulile erau atât de stricte, încît dacă nu se 
făcea publicaţia, vînzarea se anula: la 21 august 1800, Grigore Spînu băcan din 
Tirgul Făinii se învoia cu Zmaranda, fiica lui Mihalache Jelincu, asupra unui loc de 
casă, deoarece „cumpărînd eu giumătate de loc de casă de la Zoiţa, sora dumisale, 
mi-am făcut casă şi dugheană. Apoi, în anul trecut, la I(ea)t 1799 fev(ruarie) 20, am 
mai cumpărat şi ceialaltă giumătat(e) de loc, drept bani 40 lei; şi fiindcă eu n-am 
ştiut rînduiala ca să fac legiuita publicaţie, acum s-au sculat dumne(ea)i cerşind 
protimisire să răscumpere. Şi după jalba ce-au dat mării sale lui vodă, ieşind la 
giudecată înaintea dumisale Constandin Balş vel logofăt de Ţara de Gios, unde 
făcînd dum(nealu)i cercetare pricinii şi fiindcă n-am făcut poblicaţia au dat dreptate 
ca să-mi întoarcă banii şi să ia locu în stăpînire dum(i)sale”? 

În anul 1800, Constantin Alexandru Ipsilanti a admis o excepție în regimul 
publicităţii pentru vînzările de vii răzăşeşti din ţinutul Putnei, dacă nu depăşeau 
valoarea de 50 — 60 lei. Pornind de la frecvenţa mare a tranzacţiilor, s-a ținut seama 
de depărtarea şi mărimea cheltuielilor care împiedicau deplasarea la Divan pentru 
scoaterea publicaţiilor şi s-a admis ca procedura Sobornicescului hrisov să fie 
îndeplinită de starostele de Putna „fără a fi vreun chip de iconomie”.* Regimul s-a 
aplicat apoi în ținuturile Covurlui şi Tutova, pentru ca în anul 1819 să se extindă în 
toată țara. 

În practică, putea exista şi situaţia în care, indiferent cît de multă vreme 
se făcea publicitate, nu se găsea nici un amator să cumpere bunul scos la 
vînzare. La 11 iunie 1755, Matei Ghica dă poruncă să se rezolve pricina dintre 
Maria, mama lui Mihaiu diac de vistierie şi Aniţa, soția răposatului Postolachi 
cizmar din laşi, pentru o dugheană „în Cizmărie, pe locul mănăstirii Gălăţii. Și 
scoţindu-se la mezat nu s-au aflat nime să o cumpere” ê Dacă nu se găseau muşterii 
în intervalul de timp stabilit, prin buna înțelegere a părților perioada de aşteptare 
putea fi prelungită. La 28 noiembrie 1798, Gheorghie fost polcovnic, fratele şi 
moştenitorul răposatului Manolachi Zugravul căpitan de darabani, vinde lui Chiriac 
Floca sulger o vie şi nişte acareturi ale lui Manolache. „Și aceste acareturi strigîndu- 
se la soltan mezat pe toate uliţile oraş(u)lui cum şi în Divan domnesc nu numai în 
curgere de 40 de zile după hotărîre, ce încă piste vade mai trecînd 26 de zile, preţul 


! Ibidem, p. 239 şi 374. 

? Ibidem, p. 333. 

* Valentin Al. Georgescu, op. cit., p. 235. 

* Caproşu, Doc. privitoare la ist. oraşului laşi, vol. V, p. 578. 


456 


Hermeneutica Bibliothecaria — Antologie Philobiblon - Volumul V 

cel mai bunu şi mai sus l-au dat dum(nealu)i sulger(ul) Chiriiac, 10 000 lei”. Dacă 
nici aşa nu se găsea un cumpărător, creditorul primea în mod direct bunul care făcea 
obiectul mezatului. Pentru a rezolva pricina dintre Maria, mama lui Mihaiu diac de 
vistierie şi Anita, soția răposatului Postolachi cizmar din laşi, amintită mai sus, la 11 
iunie 1755 Matei Ghica hotăra ca „ce s-a găsi de a lui Postolachi să să scoată la 
mezat şi să vîndză şi să plătească banii; şi <...> altă n-au găsit de a lui Postolachi 
făr(ă) numai această dugheană în Cizmărie, pe locul mănăstirii Gălăţii. Şi scoțîndu- 
se la mezat nu s-au aflat nime să o cumpere şi s-au dat de istov Mariii pentru acei 
bani”? Fireşte, se proceda astfel dacă valoarea bunului vîndut era echivalentă cu 
datoria ce trebuia achitată. La 13 august 1799, Divanul domnesc întărea lui Andrei 
ciubotar stăpînirea asupra unei case de pe Uliţa Sărăriei, în urma unei judecăți 
generată de o datorie neachitată de Maria şi fiul ei: „această Marie cu feciorul ei 
<...> neavînd altă putinţă de plata banilor, au scos vînzătoare o casă ce au rămas de 
la Mafteiu, bărbatul ei, şi strigîndu-să la mezat în multe rînduri, n-au ieşit preţul 
casăi suma banilor datorii, şi văzînd Andrei că alta nu rămîne de a-şi înplini banii, au 
făcut învoială cu numiții datornici şi au cumpărat el casa drept 280 lei cu zapis 
făcut înaintea mahalagiilor”.? Observăm că se putea ca bunul scos la vînzare silită să 
valoreze mai puţin decît datoria ce trebuia achitată. La 1 februarie 1761, „Vasile 
Chistruiul şi cu frati-său lan(a)che şi cu muma lui, fiind datori cu 200 lei preotului 
Teofil de la Sfînta Vineri, puindu amanet o casă <...>. Şi scoţînd casa la mezat s-au 
strigat de telali în 4 luni de zile ş-au ieşit casa la mezat pînă la 103 lei”. 

În asemenea situaţii, la fel ca în orice tranzacţie comercială, participanții 
negociau prețul sau modalitatea de achitare a datoriei. La 22 februarie 1743, cînd 
Pavel blănar se angaja să restituie lui Anastasie Simo fost jitnicer al doilea datoria sau 
să-i dea o pivniță din Tîrgul de Sus, „dar încă-şi m-am mai rugat dumisale înainte 
giudecăţii ca să mai aibu păsuială păr într-o lună de dzile şi să ste pivniţa la mîna 
dumisale ca, de voi putea face dumisale banii toț(i) deplin, să i-i dau şi să-m(i) ieu 
pivniţa. Şi aşea hotărîndu-să şi de la dumnealor boiarii, au priimit şi dumn(ea)lui 
jicniceriul Anastasii ca să mă mai păsuiască o lună de dzile; de nu voi putea face 
dumisale banii nici păr” la o lună de dzile să fie pivniţa a dumisale drept aceli 600 lei, 
pe cât i-au ieşit prețul la mezat”. La 25 septembrie 1796, Neculai Stratilat fost mare 
comis vinde lui Grigori Drama logofăt de vistierie o pereche de case din Mahalaua 
Feredeielor, „care casă voind a le vinde, am stătut la tocmală cu dum(nealui) 
log(o)f(ă)t(u)l Grigori Dramă ot vist(ierie) şi i le-am vîndut cu 3750 lei”? 

Se putea întîmpla şi ca bunul supus vînzării să valoreze mai mult decât 
suma datorată, caz în care creditorul primea doar partea care i se cuvenea din prețul 
vînzării, iar debitorul păstra restul. La 31 octombrie 1798, Alexandru loan Calimah 
voievod poruncea lui Vasili Roset mare vornic de aprozi să-l pună pe telal-başa să 


! Ibidem, vol. X, p. 204-205. 

? Ibidem, vol. V, p. 578. 

* Ibidem, vol. X, p. 199. 

* Ibidem, vol. VI, nr. 285. 

` Ibidem, vol. V, p. 202; Ibidem, vol. X, p. 63. 

strige la mezat o cîrciumă cu pivniţă de piatră şi şapte dughene din Tîrgul Făinii pe 
care Panaite Costandin fost mare sulger trebuie să le vîndă pentru a-şi plăti datoriile: 
„ŞI preţul cel mai bun ce să va sui la ce dupe urmă strîgari să s(e) vînză, şi din bani 
acie să s(e) plătească creditorilor şi ce vor prisosi mai mult să s(e) de jăluitoriului”. 
La 5 septembrie 1800, Alexandra şi fiii săi vînd lui Toader sulger din laşi nouă 
pogoane de vie cu livadă la Buciumi, pe moşia mănăstirii Dancu. „Pentru cari, după 
jaloba ce am dat cătră mărie sa vodă, cerire ca să s(e) vînză cu sultan-mezat acest 
acaret nefolositor şi din bani ce vor ieşi să s(e) plătească mai întăi datorie şi ciţi vor 
mai rămîne să s(e) dea supt epitropie păn(ă) cînd vor veni copii în legiuta 
<virstă>“. În cazul vînzării în interiorul familiei, se putea ca vînzătorul să mai 
scadă din preţ. Neculai Cantacuzino, plecînd în Ţara Românească şi scoţînd la mezat 
casele din Iaşi, „preț(ul) cel mai de urmă au dat dum(nealui) Iordachi Lozănschi ot 
vist(ierie), din parte dum(nealui) ginerelui Neculai Stratulat biv vel armaş, 2355 lei, 
<...> cu cari preţ şi noi ne-am mulțămit. Deci, fiindcă au rămas casăli să li ia 
ginerile şi fiica noastră, noi încă, din bunăvoia noastră, am lăsat din prețul 
mezatului, dar fiicii noastri Săfticăi, trii suti cincizăci şi cinci lei, şi am primit numai 
doai mii lei”? 

La sfîrşitul vînzării, telalul îl informa pe dregătorul care l-a însărcinat 
să se ocupe de mezat de modul în care s-a desfăşurat operaţiunea. Raportul era 
scris de regulă, pe verso ţidulii domneşti. După ce, la 8 octombrie 1795, Hătmănia 
îl numea pe Gheorghie telal-başa să strige la mezat vînzarea unei case cu pivniță 
din Mahalaua Muntenimei de către Şărban Perieţanu pitar, acesta a răspuns: 
„precinstite arhon hatmane, du(pă) ce prin țidulă cinst(ita) poronca d(u)m(i)tale ce 
mi s-au dat, casa cu locul ei şi cu pivniţa ot Mahalaoa Muntenimii, am făcut publica- 
ție după cuprindere țidulii întocmai şi pre deplin după cum mi să poronceşte păr-la 
împlinire de şasă luni hotărîte şi neivindu-se nimene din rudenii, nici din răzeşi sau 
miegieşi şi alții ca să răscumpere, după poroncă n-am lipsit a nu înştiința. A 
d(umi)tale preplecat(ă) slugă, Gheorghii teleal-baş”. 

Telalul semna şi ca martor la vînzare. Dintr-un act de la 1 ianuarie 1779, 
aflăm că: „eu, Costandin sin lui Dumitraşc(u) ciubotariu, dat-am adevărat şi 
încredințat zapisul meu la mîna dumisali Eni Savii precum să să ştii că avînd eu o 
dugheană la mahalaua Broşteni <...> şi de bunăvoia mea am scos la vînzare, adică 
la soltan-mezatu, cu ţidula mea cari iasti iscălită di mini şi de moşul meu Ursul 
ciubotariu şi de bunăvoia noastră am dat țidulă de vînzare la starostile Chiriiac şi am 
strigat la soltan-mezat 30 zile între-auzul tuturora, pe toate uliţile Iaşului. Şi stînd 
mezatul asupra dumisale 325 lei, am dat-o dumisale, văzind plată deplin(ă) în 
mîinile meli. <...> Şi eu, stărostile Chiriiac, am strigat şi sunt martur”. 

Telalul care făcea strigarea era plătit de cumpărător: în nişte socoteli 
din 1 şi 17 martie 1759 s-a notat: „5 lei am dat telalului ce-au strigat casa şi 


! Caproşu, Doc. privitoare la ist. oraşului Iaşi, vol. X, p. 239-240 şi 335 — 336. 
? Ibidem, vol. IX, p. 72. 

? Ibidem, p. 375. 

* Ibidem, vol. VII, p. 520 - 521. 

dughenile la mezat, care şi aceşti bani pot(ronic1) ce sint rînduiț(i) la împărțală ca să 
se dea vornicilor de poartă şi altora ce-au ostenit la înpărțala lor”. La 1 decembrie 
1778, Costandin, nepotul lui Andrei, întocmea o „ţidulă de locul meu <...>, pe care 
loc l-am dat la Chiriiac starostile de telali să-l strige la soltan-mezat. Tocmala mi-au 
fost să-i dau cîti 2 parali pe leu osteneala sa şi 2 lei i-am dat înainte”. 

Sfîrşitul mezatului avea loc în Divanul domnesc, unde se făcea hareciul, 
adică licitarea propriu-zisă şi adjudecarea bunului. Hareciu, interj. (turc. Harec, 
harač, de unde şi ung. Hardcs, preţuire, adjudecare) însemna strigarea făcută publi- 
cului pentru a licita, şi adjudecarea asupra cumpărătorului, adică atribuirea bunului 
licitantului care a oferit preţul cel mai mare: „Hareci o dată! Cine dă mai mult? 
Hareci de două ori! Hareci de trei ori! ”. Hareciuiesc, verb tranz. (din hareci şi ung. 
Harácsolni, a adjudeca);, vechi: „vînd la mezat”: averea s-a hareciuit; (hareciuesc, 
harasladisesc (formă grecizată)” La 12 ianuarie 1799, Alexandru Ioan Calimah 
voievod poruncea lui Vasile Ruset mare vornic de aprozi să facă publicaţie pentru 
vînzarea prin sultan-mezat a două dughene şi o cîrciumă de pe Podul Vechi ale lui 
Matei Milo fost mare spătar: „drept aceea, poroncim dum(ital)i să rînduieşti pe telal- 
başa ca să strige la mezat numitele acareturi de sus arătate, în curgire de 40 zile, pe 
toate ulițele oraşului, cum şi în Divanul g(os)p(0)d şi cu preţul cel mai de pe urmă ce 
vor agiunge, fiind şi cu mulțămita dum(nealui) spat(arului), asupra cui vor rămîne să 
s(e) şi de, făcindu-se hareciul în Divan”. La 28 aprilie 1796, Dumitrachi gramatic a 
cumpărat nişte case în Mahalaua Tîrgului Boilor de la fraţii Vasile şi Nicolai Lupeş, 
după ce „s-au strigat la sultan-mezat 74 zile şi adăogînd muştereei pe rînduială, 
prețul cel mai bun l-au dat Dumitrachi gramatic, adică trii mii una sută şi patruzăci 
lei, asupra cărie făcindu-s(e) hareciul în Divanul g(os)p(o)d i-au vîndut lui casăle 
aceli părințăşti <...>. Pre larg arată acelaşi zapis iscălit de dînşii şi adeverit cu 
iscăliturile dum(nealor) veliţilor boieri cum că s-au săvirşit mezat(ul) acesta după 
țidula cu pecete g(os)p(o)d la Divan înaint(ea) dumilorsale”. La 28 noiembrie 1798, 
Gheorghie fost polcovnic, fratele şi moștenitorul răposatului Manolachi Zugravul 
căpitan de darabani, vinde lui Chiriac Floca sulger o vie şi nişte acareturi ale lui 
Manolache: „preţul cel mai bunu şi mai sus l-au dat dum(nealu)i sulger(ul) Chiriiac, 
10 000 lei, <...> şi fiind cu bună priimire şi mulțămita me, s-au făcut hareci în 
Divan domnesc cu soma banilor arătaţi asupra dumi(sa)le sulger(ului) Chiriiac 
Floca şi după hareci(ul) ce s-au făcut, răspunzind dum(nealuji sulger(ul) banii 
peşinu, adică zăci mii lei, şi eu priimind toți banii deplin în minile mele, i-am dat 
acest zapis cu care volnic să fie dum(nealu)i de acum înainte şi în veci cu paşi şi 
nesupărat de cătră nimene a stăpîni aceste acareturi” ? 

Hareciul se făcea „dîndu-să ştire spre a să aduna la săvîrşire mezatului toți 
acei ce să arătasă muşterii”, pentru ca cel ce vindea să fie mulțumit cu preţul 
obţinut.” Din acest motiv, în actele de vînzare — cumpărare la mezat de după 1785, 


! Ibidem, vol. VI, p. 170-172, 288 — 289; Ibidem, vol. VII, p. 483. 

? Scriban, Dicţionaru limbii româneşti, p. 590, sub voce. 

* Caproşu, Doc. privitoare la ist. oraşului Iaşi, vol. X, p. 39, 204-205 şi 216 —217. 
* Valentin Al. Georgescu, Preemţiunea în istoria dreptului românesc, p. 233. 

sunt însemnați toți participanții la tranzacție şi sumele pe care le-au licitat. La 1 
aprilie 1798, Vornicia de aprozi porunceşte lui Gheorghi telal-başa să strige la mezat 
un loc de casă din Mahalaua Muntenimii de Mijloc: „fiindcă, după jaloba ce au dat 
mărie sali lui vodă Elena soţie mortului Sandul Veisa izbaş, au arătat că în moşie 
Gîmboseni şi Rădiu Mare de la ţinut Leşii, un bătrîn fiind al ei şi a unui frate al ei, 
anume Costachi, acel frati al ei ş-ar fi vîndut parte lui de istov la alți streini şi ei, 
voind ca să răscumperi pentru ei şi neavînd chip, au cerut ca să s(e) vînză cu soltan- 
mezat un loc de case aice din oraştul) leşii din mahalaoa Muntenimii de Mijloc ce i- 
ai rămas de la soţul ei <...>. Drept aceia, ţi se poronceşte ca se străgi la soltan-mezat 
locul de sus arătat pe toate ulițăle oraşului şi în Divanul domnesc în curgere de 40 
zili şi cu preţul cel mai de pe urmă la hareciul ce s(e) va faci în Divan, care va fi şi 
cu mulțînită vînzătoari, se va da muştereului ce va fi, căruie muştereu i se va da 
întăritură de la mărie sa vodă . <...> 100 lei, Iftimi; 355, Toma Anastas(ă), 360, eu, 
Filip Bantăş, 370, eu, Zamfir, 380, dau eu; 400, dau eu; 440, Mihalachi Sava; 660, 
d(u)m(nea)lui spătar Dimitrie Saul. Cu şasă sute optzăci şi cinci lei au rămas asupra 
dum(i)sali spat(ar) Dimitrie Saul de la hareciul ce s-au săvirşit în Divanul domnesc”. 
Tot în acel an, la 31 octombrie, Vasile Roset mare vornic de aprozi îi mai poruncea 
aceluiaşi Gheorghe telal-başa să strige la mezat o cîrciumă cu pivniţă de piatră cu şapte 
dughene cu tot locul lor în Tirgul Făinii. În josul actului, telal-başa a notat sumele 
ofertanţilor, la 25 iunie 1800: „lei: 2000 — Panaite Gheorghiu; 2400 E5oo...; 2510 
Sandul condicar;, 3550 lei dum(nealui) hat(man) Sandulache Sturza, i(u)n(ie) 25. Cu 
această somă de sus arătată, adică trii mii cinci sute cincizeci lei, s-au făcut hareci 
asupra dum(i)sale hatmanul) Sandulache Sturza, fiind mulțămire vînzătoriului”. 

Pe baza documentelor ce dovedeau derularea vînzării, Domnul întărea 
actul de stăpînire noului posesor. La 1 februarie 1761, loan Theodor Calimah 
voievod confirma lui Gheorghiţă căpitan de menzil stăpînirea asupra unei case 
cumpărate în laşi: „Vasile Chistruiul şi cu frati-său lan(a)che şi cu muma lui, fiind 
datori cu 200 lei preotului Teofil de la Sfînta Vineri, puindu amanet o casă, cu vade 
pînă la 6 luni <...>, Şi scoțînd casa la mezat s-au strigat de telali în 4 luni de zile ş- 
au ieşit casa la mezat pînă la 103 lei; şi Gheorghiţă căpitan fiind megiiaş de aproape 
şi mai căzîndu-i-să lui ca să ia casa decît altora, au dat banii câţi au ieşit la mezat, 
103 lei, bani gata, ş-au luat casa”. Dintr-un act de la 1 octombrie 1762 aflăm că 
Gheoghiţă căpitanul a fost cel mai îndreptăţit să cumpere „fiind alăture cu casa lui” 
La 28 aprilie 1796, Alexandru loan Calimah voievod întăreşte lui Dumitrachi 
gramatic casele cumpărate în Mahalaua Tîrgului Boilor de la frații Vasile şi Nicolai 
Lupeş: „după care, iată şi domnie me, prin acest al nostru domnesc hrisov, dăm şi 
întărim stăpînire lui Dumitrachi gram(atic) pe aceste casă de sus arătate cu tot loc(ul) 
lor precum arată zapis(ul), care le-au cumpărat prin sultan-mezat, ca să aibă a le 
stăpîni cu bună pace în veci ca pe a sa dreaptă şi cu toată credința cumpărătură”. La 
5 octombrie 1798 Alexandru loan Calimah voievod întăreşte lui Dumitru Saule fost 
mare spătar stăpînirea asupra acestui loc de casă din Muntenimea de Mijloc 


! Caproşu, op. cit., vol. X, p. 155-156 şi 199. 
? Ibidem, vol. VI, nr. 285şi 426. 

cumpărat de la Elena, văduva lui Sandul Veisa iuzbaşa, cu 685 lei: „după poroncă 
strigîndu-să în destulă vremea la sultan-mezat, <...> preţul cel mai de pe urmă, 
adică 685 lei, cu care s-au mulțămit şi vînzătoare, l-au dat cinstit şi credincios 
boieriul nostru dum(nealui) Dimitrie Saule biv vel spatar, şi aşa s-au făcut sfirşitul 
mezatului în Divanul Domnescu, după care vînzătoare i-au dat şi zapisul cu 
desăvîrşita vînzare din parte ei, iscălit şi de Costandin Veisa diiacul de vistierie, 
epitropul copiilor, şi dum(nealui) spat(arul) încă au dat toţi banii deplin”. La 3 martie 
1799, Alexandru loan Calimah voievod întăreşte fostului mare vornic Constandin 
Balş stăpînirea unor locuri din mahalaua Muntenimea de Sus, cumpărate la sultan- 
mezat: „asupra cărora cerşînd dum(nea)lui ca să i să întărească stăpînire, iată dar că, 
prin această a noastră domnească carte, dăm şi întărim stăpînire cinstit şi credincios 
boieriului nostru <...>, ca să aibă a stăpîni arătatile locuri ca pe unile ci de la sultan- 
mezat au rămas asupra dum(i)s(al)i”. La 6 aprilie 1800, Costandin Alexandru 
Ipsilant voievod întăreşte lui Scarlat Manul fost mare logofăt stăpînirea asupra unor 
case din Tîrgul de Sus, cumpărate la mezat, cu 9 200 de lei: „înainte domniei mele 
viind al nostru cinstit şi credincios boieriu, dumnealui Scarlat Manul biv vel logofăt, 
au creşut ca să i să facă hrisov de întăritură de la domnie me asupra unor casă cu 
locul lor din Iaşi, ce prin mezat au cumpărat de la sulger Alexandru Fote”.! 

După anul 1800, vînzările la mezat devin tot mai numeroase, motiv pentru 
care s-au aflat în atenţia legiuitorilor vremii, care au încercat să armonizeze cerințele 
de modernizare a societăţii moldovene cu cele din spațiul european. Amintim doar 
că prevederi referitoare la vînzările la mezat există în manualul juridic al lui 
Andronache Donici, Adunarea cuprinzătoare în scurt de pravilele cărților împără- 
teşti (laşi, 1814), în Codul Calimach (laşi, 1817), în Anaforaua din 31 octombrie 
1819 „în pricina obştescului hrisov”, în ediţia revăzută a Sobornicescului hrisov din 
1835 şi din 1839 ş. a. Ca urmare a tuturor acestor acte normative, practica vînzării la 
licitație a intrat într-o etapă nouă, de modernizare şi simplificare ce necesită o 
analiză de sine stătătoare. 


De-a lungul perioadei cercetate, prin vînzarea la Cochii vechi şi mezat s-au 
arendat o serie de venituri domneşti, dar s-au soluţionat şi numeroase litigii generate 
de neplata datoriilor. Stăpînirea făcîndu-se în devălmăşie pînă tîrziu, nevoia 
împărțirii unei moşteniri sau ieşirea din indiviziune s-a îndeplinit de multe ori printr- 
o licitaţie care avea ca rezultat atribuirea bunului de vînzare persoanei care a oferit 
preţul cel mai mare. 

Vînzarea la Cochii vechi se folosea cu precădere, pentru arendarea unor 
venituri domneşti, în timp ce vînzarea la mezat se aplica pentru înstrăinarea aşa 
numitelor bunuri nemişcătoare. Se pare că exista o deosebire între mezat, care 
însemna vînzare silită, şi sultan — mezatul care desemna vînzarea voluntară la 
licitație. 


| Caproşu, Doc. privitoare la ist. oraşului laşi, vol. X, p. 39, 194-195, 225 şi 296. 

Motivele care impuneau scoaterea la licitație erau diverse, dar întregul 
mecanism se desfăşura sub coordonarea Divanului domnesc. Publicitatea era asigu- 
rată prin anunţuri verbale făcute concomitent în localitatea unde se afla bunul pus în 
vînzare, la isprăvnicii şi în Divanul domnesc. Cel care îndeplinea efectiv formali- 
tățile de anunțare era telal-başa. 

La fel ca în cazul vînzării directe, potrivit dreptului de stăpînire medievală, 
şi în cazul vînzării la mezat se aplica obligaţia respectării dreptului de protimisis. 
Pentru a păstra controlul asupra circulației cu terenuri şi imobile şi a evita 
înstrăinările ilegale, prin Sobornicescul Hrisov emis de domnul Mihail Suţu în anul 
1785, în procedura vînzării la mezat s-a introdus etapa verificării exercitării în avans 
a dreptului de preemţiune, prin aşa numita „publicație”. 

Finalizarea tranzacţiei se făcea în Divanul domnesc, prin hareci, adică 
licitarea propriu-zisă şi adjudecarea bunului cu consimțământul părților implicate. În 
fine, pe baza actelor prezentate de cancelarie, Domnul întărea actul de posesie noului 
stăpîn. 

Rezumat: Intenţia studiului este de a oferi o perspectivă generală, analitică şi 
cantitativă, asupra istoriografiei medicale româneşti de la debuturile acesteia până în 
prezent. Structural, se porneşte de la evoluţia instrumentelor bibliografice din câmpul 
istoriei medicinii, continuând cu o prezentare a etapelor parcurse de cercetarea 
acestui areal ştiinţific, în cadrul unei structuri cronologice cvadripartite. Concluziile 
conduc spre ideea că deşi a reprezentat prioritar obiectul de studiu al medicilor şi nu 
al istoricilor, iatroistoria românească a rămas permanent tributară sinuozităților 
istoriografice majore, iar cantitatea şi calitatea demersurilor a fost direct influențată 
de gradul de instituţionalizare al domeniului. 


E-mail: vladutpopovici(O yahoo.com 


De ce o istorie a istoriografiei medicale? 

Ideea analizei istoriografiei medicale româneşti s-a născut şi a căpătat formă 
odată cu procesul de elaborare a unei bibliografii a istoriei medicinii în România. 
Fiind preocupat de istoria elitei medicale autohtone am fost nevoit să constat încă de 
la debutul cercetărilor cum consistenta literatură de specialitate nu era dublată de 
instrumentele de referință absolut necesare, printre care se număra şi o bibliografie 
unitară şi coerent organizată a istoriei medicinii. Angajându-mă în proiectul realiză- 
rii unei asemenea lucrări am avut pe de o parte ocazia de a urmări evoluția cronolo- 
gică şi tematică a întregului scris iatroistoric românesc, pe de altă parte am constatat 
că cea mai recentă analiză sistematică în acest sens a fost publicată cu un sfert de 
secol în urmă”, fiind în momentul actual depăşită nu atât ca informaţie (exceptând 
bineînţeles apariţiile ulterioare), cât din punct de vedere al structurii şi interpretării. 


! Pentru lectura textului şi observaţiile de rigoare (atât stilistice cât şi de conţinut) mulţumirile 
mele se îndreaptă spre Rada Varga şi Silviu Hariton, acestuia din urmă datorându-i şi o serie 
de sugestii, semnalate infrapaginal ca atare. Trebuie să menţionez de asemenea că studiul a 
fost elaborat în cadrul unui proiect CNCSIS: Idei-2588 intitulat Elita medicală şi procesul 
modernizării societății rurale din România (1859-1914). 

? Gheorghe Brătescu, „Istoriografia medicală românească”, Apărarea sănătății ieri şi azi. 
Studii, note documente, ed. Gheorghe Brătescu, (Bucureşti: Ed. Medicală, 1984), 531-582. 

Tocmai de aceea studiul de față nu îşi propune o prezentare amănunțită a 
istoriografiei medicale româneşti după model bio-bibliografic, ci mai degrabă rele- 
varea caracteristicilor definitorii etapelor majore şi analiza lor comparativă. Scopul 
său este de a aduce necesarele completări şi reconsiderări în spaţiul iatro-istorio- 
grafiei autohtone şi de a oferi, pentru întâia oară, o serie de indicatori cantitativ- 
tematici în acest areal ştiinţific, perspectiva oferită fiind cea a istoriografului şi 
bibliografului, nu cea a iatroistoricului. Rândurile ce urmează reflectă rezultatele 
parţiale ale unei cercetări ce intenționează să bibliografieze şi să analizeze un număr 
cât mai amplu de titluri având ca subiect istoria medicinii în teritoriile locuite de 
români, atât din istoriografia autohtonă cât şi din cea maghiară. Vastitatea materia- 
lului a impus necesare delimitări, astfel că prezentul studiu se va orienta exclusiv 
spre spaţiul istoriografic românesc, urmând a fi completat pe viitor de o analiză 
comparată cu istoriografia medicală maghiară ce are ca subiect Transilvania şi 
Banatul. Extremele cronologice marchează întâia apariţie a unui studiu de istoria 
medicinii redactat de un român (1813), respectiv anul limită al cele mai noi 
Bibliografii Istorice a României (în continuare B.I.R.) (2008), singurul instrument 
bibliografic major care mai cuantifică în prezent acest domeniu restrâns al cercetării. 


Bibliografiile româneşti ale istoriei medicinii 

Faptul că istoriografia medicală românească nu beneficiază de o bibliografie 
unitară obligă cercetătorul să apeleze la diversele instrumente bibliografice parțiale, 
elaborate începând cu sfârşitul secolului al XIX-lea, care acoperă, fiecare în parte, un 
anumit segment din literatura de specialitate, fără însă ca juxtapunerea lor să ofere o 
perspectivă completă. 

Cele dintâi încercări româneşti în acest domeniu aparţin doctorului Constantin 
S. Antonescu-Rîmuşi, care în volumul I al unui Tratat de igienă apărut în 1890 
dedică un spaţiu consistent unei bibliografii „selectivă dar raționată ” a tipăriturilor 
medicale româneşti de până atunci'. Urmează, în ordine cronologică, celebra bio- 
bibliografie elaborată de Gh. Crăiniceanu, probabil cel mai utilizat instrument 
bibliografic medical pentru secolul al XIX-lea? şi, mult prea puţin cunoscute şi 
utilizate, cataloagele tezelor de doctorat susţinute la Facultatea de Medicină din 
Bucureşti între 1873/74-1909/10. 

În perioada interbelică preocupările de istoria medicinii au beneficiat din 
plin de pe urma dezvoltării în spațiul românesc a cercetărilor bibliografice, influențele 
neîntârziind să se facă simţite. La Bucureşti dr. V. Gomoiu elaborează două lucrări 
esenţiale: un repertoriu al personalului medical din Ţările Române înainte de 1870 


! Ibidem, 542. 

2 Gheorghe Crăiniceanu, Literatura medicală românească. Biografii şi bibliografie 
(Bucureşti: Institutul de arte grafice Progresul, 1905). 

* Victor Gomoiu, Catalogul tezelor de doctorat susținute la Facultatea de Medicină din 
Bucureşti pe anii 1873/74-1909/10 (Bucureşti: Institutul de arte grafice Universalia, 1911). 

* Idem, Repertoriul medicilor, farmaciştilor, veterinarilor, din ţinuturile româneşti. Vol. I 
(înainte de 1870) (Bucureşti: Tipografia Cultura, 1941), 

şi o istorie a presei medicale româneşti! — de fapt un catalog al acestui segment 
publicistic însoţit de consistente referințe bibliografice. O premieră a fost reprezen- 
tată de alcătuirea primului indice tematic al unei reviste medicale româneşti: 
„Spitalul”.? La Cluj, unde sub conducerea profesorului Valeriu L. Bologa începe să 
se dezvolte un colectiv de istoria medicinii, cu un program coerent de cercetare, 
influența ştiinţei bibliografice provine dinspre colaborarea cu Ioachim Crăciun. 
Rezultatul a constat în apariția şi impunerea secțiunii de istoria medicinii în biblio- 
grafiile istorice”, dar şi în elaborarea unor instrumente de referință pentru spaţiul 
universitar: cataloagele tezelor de doctorat de la Facultatea de Medicină din Cluj”. 
Abia peste câteva decenii, în 1965, va fi realizată de către M. Popa Bibliografia 
medico-istorică a Transilvaniei între 1914-1945, lucrare care se mai găseşte astăzi, 
din păcate, într-un singur exemplar dactilografiat la Biblioteca Centrală Universitară 
„Lucian Blaga” din Cluj-Napoca.” 

În perioada postbelică bibliografia istoriei medicinii în România a fost 
elaborată şi promovată prin intermediul a două categorii de instrumente de referință. 
În primul rând, continuând tradiţia instituită de Ioachim Crăciun, B..R. a acordat 
atenţie cercetărilor de istoria medicinii integrându-le iniţial unui capitol de istoria 
ştiinţei”, ulterior alocându-le un subcapitol aparte.” În al doilea rând, o serie de 
lucrări (ndexuri) elaborate de colective bibliografice din spațiul medical au inclus 
iatroistoria printre temele urmărite, acoperind însă sincopat intervalul 1948-1989. 
Comparaţia celor două tipuri de instrumente bibliografice conduce la concluzia că 
nu pot fi utilizate decât complementar, căci în timp ce B./.R. reține cu precădere 
cărţi, studii din volume colective şi articole dintr-un număr restrâns de periodice 
medicale, Indexurile medicale sunt orientate spre reținerea articolelor din fluxul 
principal de periodice ştiinţifice medicale şi mai puţin spre cărţi şi volume colective. 
O altă concluzie este aceea că pentru intervalele neacoperite de /ndexuri cercetătorul 


! Idem, Istoria presei medicale în România (Bucureşti: Tipografia Furnica, 1936). 

? Idem, G. Davidescu, Istoricul revistei „Spitalul” şi tabla generală a materiilor (1881-1930) 
(Bucureşti: 1931). 

* Ioachim Crăciun, Bibliographie de la Transylvanie roumaine (Bucureşti: M.O. Imprimeria 
Naţională, 1937), 299-301. 

* Valeriu L. Bologa, Lia M. Dima, Bibliografia tezelor de la Facultatea de Medicină şi 
Farmacie din Cluj, 1923-1936 (No. 1-1000) (Cluj : Tipografia Cartea Românească, 1936). 

5 Mihai Popa, Bibliografia medico-istorică 1914-1915. Transilvania (Cluj: Institutul de 
Medicină şi Farmacie Cluj. Istoria medicinii, 1965). 

6 Bibliografia Istorică a României, vol. I, (Bucureşti: Editura Academiei R.S.R., 1969), 312-314. 

7 Ibidem, vol. IV, (Bucureşti: Editura Academiei R.S.R., 1975), 389-393; Ibidem, vol. V, 
(Bucureşti: Editura Academiei R.S.R., 1980), 354-356; Ibidem, vol. VI, (Bucureşti: Editura 
Academiei R.S.R., 1985), 381-385; Ibidem, vol. VII, (Bucureşti: Editura Academiei Române, 
1990), 186-187. 

8 Index bibliografic al lucrărilor ştiinţifice medicale 23 august 1944-31 decembrie 1955, 
(Bucureşti: Editura medicală, 1956); 13-17, 47-71; Index bibliografic al lucrărilor științifice 
medicale şi farmaceutice: 1970-1977, coord: Elena Aiteanu, Victor Săhleanu (București: 
Editura medicală, 1979), 623-641; Index bibliografic al lucrărilor ştiinţifice medicale şi 
farmaceutice: 1978-1982 (Bucureşti: Editura medicală, 1985), 405-414. 

nu poate avea, numai prin intermediul B./.R., o perspectivă completă asupra scrisului 
iatroistoric autohton. Tot în această perioadă a fost elaborată de către Clement C. 
Baciu o bibliografie românească a istoriei ortopediei şi traumatologiei aparatului 
locomotor.! 

După 1989 singurul instrument de referință pentru această temă de cercetare 
a rămas Bibliografia Istorică a României.” Ca iniţiativă individuală poate fi amintit 
şi un Index bibliografic al medicinii populare româneşti, realizat de Cristina 
Ionescu, lucrare a cărei calitate lasă însă mult de dorit. 

Pentru Basarabia, alături de mai vechea Bibliografie din 1933 a lui Al. 
David,” (prea puţin utilă pentru iatroistorie) mai poate fi amintită recenta Bibliogra- 
fie Istorică a Basarabiei şi Transnistriei semnată de Ion Turcanu. Aceasta din urmă, 
trecând peste structura sa greoaie şi anacronică, semnalează în cadrul indicelui tematic, 
sub vocea „Sănătate, istoria medicinii”, 57 de titluri. Dintre acestea însă, doar 6 se 
încadrează cronologic şi tematic unei bibliografii a istoriei medicinii în România.” 

Concluzia generală privind stadiul bibliografiei istoriei medicinii româneşti 
este că, deşi în decursul timpului au existat multiple preocupări în acest sens, unele 
soldate cu rezultate valoroase, tematica lor variată şi criteriile utilizate în selecția 
informaţiei conduc la apariţia unor „pete albe” ce nu vor putea fi completate decât 
prin realizarea unei sinteze bibliografice, bazată atât pe colectarea informației din 
toate sursele anterior expuse, cât şi pe noi cercetări. 


Primele scrieri iatroistorice româneşti (1813-1914) 

Cea dintâi dilemă metodologică pe care o ridică imersiunea în istoriografia 
medicală este reprezentată de diferenţa între lucrările iatroistorice şi sursele istoriei 
medicinii, în special în intervalul ce precede Primul Război Mondial. Gh. Brătescu, 
probabil cel mai important istoric român al medicinii şi autorul ultimului studiu 
autohton de istoriografie medicală a propus drept criterii de distincție viziunea 
evolutivă, diacronică şi efortul analitic depus în scopul identificării cauzalităţii.” 
Pornind de la aceste premise arealul scrierilor iatroistorice devine foarte restrictiv în 
raport cu marea masă a literaturii medicale, înainte de anul 1914 spre exemplu 
putând fi integrate în această categorie sub 100 de titluri. 


! Clement C. Baciu, Pagini din istoria ortopediei şi traumatologiei aparatului locomotor în 
România (bibliografia lucrărilor de specialitate româneşti publicate între 1864-1986) 
(Bucureşti: Editura Litera, 1988). 

2 Bibliografia Istorică a Romåniei, vol. VIII, (București: Editura Academiei Române, 1996), 
293-294; Ibidem, vol. LX, (Cluj-Napoca: Imprimeria Ardealul, 2000), 503-505; Ibidem, vol. 
X, coord. (Bucureşti: Editura Academiei Române, 2005), 832-835; Ibidem, vol. XI, 
(Bucureşti: Editura Academiei Române, 2007), 290-291. 

3 Cristina Ionescu, Index bibliografic al medicinei populare româneşti (laşi: Editura Bit, 2001). 

* AL David, Bibliografia lucrărilor privitoare la Basarabia apărute dela 1918 încoace 
(Chişinău: Tipografia Eparhială „Cartea Românească”, 1933). 

` Ion Țurcanu, Bibliografia istorică a Basarabiei şi Transnistriei (Chişinău: Ed. Litera 
Internaţional, 2005), 586. 

é Brătescu, „Istoriografia medicală românească”, 531-533. 

Ceea ce caracterizează primele scrieri româneşti asupra temei şi devine 
ulterior o constantă a întregii istoriografii medicale autohtone este faptul că interesul 
față de acest domeniu de graniță se manifestă aproape unilateral, dinspre medicină 
spre istorie. Chiar dacă în timp istoria medicinii a ajuns să fie privită ca ramură a 
istoriei ştiinţei, marea majoritate a celor ce au abordat şi continuă să abordeze 
subiectul provin din mediul medical. Nici unul dintre marii istorici români ai medi- 
cinii nu a avut formaţie de istoric, ci de medic. Doar conjunctural, odată cu creşterea 
interesului pentru istoria socială, anumite ramuri precum istoria asistenţei sociale au 
intrat în vizorul istoricilor profesionişti. Această situație îşi are originea în chiar 
condițiile apariţiei şi dezvoltării istoriografiei autohtone şi în lipsa sa de interes față 
de acest areal al cercetării. Fie el romantic sau pozitivist, scrisul istoric românesc 
cultivă o recuperare selectivă a trecutului, orientată preponderent spre domeniul 
politicului, după criterii ce permiteau greu strecurarea urmaşilor al lui Hippokrates 
între filele lucrărilor de specialitate. 

O altă caracteristică a acestei etape de debut este că istoricii români ai 
medicinii au început prin a-şi căuta subiectele în aria universalului, cultivând cu precă- 
dere perioada antică, deoarece sursele erau mai facil de abordat, iar nivelul dezvoltării 
medicinii culte româneşti nu putea justifica acordarea vreunui interes. Este cazul 
primelor scrieri româneşti de istorie a medicinii semnate de A. Arsaki şi I. Baraş.! 
Simptomatic este şi faptul că cea dintâi a fost publicată la Viena în limba greacă, iar 
cealaltă aparține unui străin naturalizat. Preocupările de istoria medicinii universale s- 
au perpetuat, fiind prezente şi în a doua jumătate a secolului al XIX-lea prin lucrări 
semnate de Victor Babeş”, George Assaky” „ Aurel Scurtu“ sau Ludovic Fialla.5 

Pe de altă parte, instituțiile de învățământ medical româneşti aveau trecute 
în programa lor cursuri de istoria medicinii, ceea ce sustrăgea oarecum acest 
domeniu din sfera preocupărilor istoricilor. Şi aici însă accentul cădea pe istoria 
medicinii universale şi îndeosebi a celei antice, după cum reiese şi din structura 
prelegerilor ținute de A. Costiescu la Şcoala de chirurgie din Bucureşti în 1856- 
1857. Deoarece nu s-a păstrat nici un astfel de manual din perioada anterioară 
înființării Facultăţii de Medicină din Bucureşti se poate presupune doar că, la fel ca 
şi celelalte suporturi de curs, Istoria medicinii era predată prin intermediul unor 
traduceri, prelucrări, poate chiar plagiate după texte străine.“ Alte cursuri de istoria 


' Ibidem, 534-535. 

? Victor Babeş, „Gambetta halálának oka”, Orvosi Heril (1883, 2): 35-38. 

i George Assaky, „Descântecele în secolul al XVI-lea înaintea lui Hristos”, Clinica 2 (1891, 
20): 227-228; Idem, „Chirurgia în sec. XXX înaintea lui Christos”, Institutul de chirurgie 2 
(1892): 241-245. 

* Aurel Scurtu, „Farmacia la chinezi”, Buletinul de farmacie şi chimie din România 7 (1905): 
123-135. 

* Ludovic Fialla, „Louis Pasteur”, România medicală 3 (1895): 460. 

é LF. Georgescu, „Primele manuale româneşti de medicină”, Din istoria medicinii româneşti 
şi universale, sub îngrijirea V.L. Bologa (Bucureşti: Editura Academiei Republicii Populare 
Române, 1962), 301-307. 

medicinii, precum cele publicate de M. Petrini-Galaţi în 1875! şi G. Moceanu în 
1876” erau orientate în acelaşi sens. 

Trecerea de la universal la național s-a făcut treptat, sub o dublă influență. 
La originea reorientării a stat pe de o parte evoluţia sistemului medico-sanitar autoh- 
ton şi a învățământului superior de profil, dar nu poate fi omis rolul important al 
unor „disturbanţe” ce au propus tematici precum bolile contagioase; războiul ruso- 
româno-ture din 1877-1878 sau devianţele sociale — spre exemplu teza de doctorat 
semnată de P.D. Nedelcu având ca subiect istoria sinuciderii în Bucureşti între 1848- 
1895. Această lucrare, împreună cu alte câteva titluri semnalate de literatura de 
specialitate, atrage atenţia asupra unui segment bibliografic încă insuficient cercetat: 
tezele de doctorat susținute la Facultăţile de Medicină. Lucrările de doctorat repre- 
zintă o valoroasă sursă pentru istoriografia istoriei medicinii, deoarece ele reflectă 
atât preocupările generale ale perioadei, cât şi preocupările profesorului coordonator, 
permiţând identificarea unor programe de cercetare coerent structurate şi orientate. 

O altă categorie de lucrări de secol XIX încadrabile la limită istoriei 
medicinii sunt colecţiile de legislaţie medicală.” Desigur, acestea pot fi socotite mai 
degrabă colecţii de izvoare, însă faptul că nu cuprind doar legislația în uz ci oferă o 
perspectivă diacronică, evolutivă, le îndreptăţeşte să revendice statutul de scrieri 
iatroistorice. 

Singura încercare de sinteză îi aparține doctorului Iacob Felix, care prin a sa 
Istorie a Igienei în România” deschide seria lucrărilor de acest fel din istoriografia 
română, fără însă a-şi găsi continuatori până în perioada interbelică. De altfel, 
referitor la această lucrare, Gh. Brătescu consideră că „nu preocuparea istoristă 
domină în această ultimă scriere a lui Felix, ci dorința de a lumina recurgând — e 
drept — la argumentaţia istorică, anumite aspecte de actualitate ale igienei şi 
sănătăţii publice”, ceea ce relativizează declararea Istoriei Igienei drept primă 
sinteză de istoria medicinii româneşti. 


1 Mihail Petrini-Galaţi, Istoria igienei. Curs la gimnaziu, (Galaţi: 1875); Idem, Istoria 
anatomiei generale. Lecţiune (Bucureşti: 1881). 

? G. Moceanu, Istoria, anatomia şi igiena gimnasticei (Bucureşti: 1876). 

3 C. Nicoreanu, Studiul istoriei sifilisului în România (Bucureşti: Teză, 1889). 

* 1. Șerbănescu, Campania anilor 1877-1878. O privire medicală asupra asediului Plevnei şi 
de la Plevna la Vidin (Bucureşti: 1880); G. Petrescu, Serviciul sanitar rus pe timpul 
resbelului 1877-78 (Bucureşti: 1892). 

` Dimitrie P. Nedelcu, Studiu statistic şi medico-legal asupra suicidului în Bucureşti 1848- 
1895 (Bucureşti: 1895). 

6 G. Pârvulescu, Legi, regulamente, instrucțiuni, decrete etc. sanitare (Bucureşti: 1885); ***, 
Legi, regulamente şi instrucțiuni sanitare militare. Ed. a 3-a (Bucureşti: 1888); Ştefan 
Spirescu, lon Vraca, Colecţiunea legilor, regulamentelor şi instrucțiunilor sanitare 
(Bucureşti: Tipografia Modernă Gregore Luis, 1899). 

7 Iacob Felix, Istoria igienei în România în secolul al XIX-lea şi starea ei la începutul 
secolului al XX-lea. Partea I. Memoriul 1, 2, 3. Partea a H-a. Memoriul 1, 2, 3 (Bucureşti: 
Tipografia Carol Göbl, 1901-1902). 

8 Brătescu, „Istoriografia medicală românească”, 545. 

Spre sfârşitul secolului al XIX-lea şi începutul secolului XX istoria medici- 
nii în România prinde contur ca arie de cercetare de sine stătătoare, definindu-şi 
speciile prioritare: biografia (de multe ori sub formă de necrolog), istoria instituţio- 
nală! şi publicarea unor colecții de documente şi surse.” Este evident din acest punct 
de vedere că istoria medicinii româneşti, deşi elaborată de autori cu formaţie medi- 
cală, nu face decât să urmeze traseul general al istoriografiei române: orientarea spre 
paradigma pozitivistă, publicarea surselor, evitarea modelelor speculative şi prefe- 
rința pentru descriptiv. Explicaţiile sunt multiple şi ţin de contextul cultural, mental 
şi politic, dar şi de stadiul atins în acel moment de respectiva ramură ştiinţifică. 

În primul rând pozitivismul este modelul istoric predominant în epocă, 
promovat de noii lideri ai istoriografiei autohtone în frunte cu N. Iorga. Nu întâmplă- 
tor acesta din urmă semnează prefața la lucrarea lui Nicolae I. Angelescu, Acte şi 
documente din trecutul farmaciei în Țările Româneşti. 

În al doilea rând, trebuie să se ţină cont de faptul că cei ce aveau preocupări 
de istoria medicinii, nefiind profesionişti ai istoriei şi de multe ori nici măcar 
profesionişti ai condeiului, preferau soluţia simplă a acomodării la tiparele preluate 
dinspre modelele momentului. 

Apoi, tema cercetării nu oferea pentru un neprofesionist foarte multe posibi- 
lităţi: biografia şi publicarea documentelor erau cele mai la îndemână specii, nesoli- 
citând cunoştinţe şi abilități deosebite, dar în contrapondere intervalul temporal ce 
putea fi abordat cu uşurinţă se rezuma la secolul care tocmai se încheia/încheiase. Ca 
argument în acest sens să ne gândim doar la faptul că lucrarea doctorului C. Caracaş, 
elaborată în anii '20 ai secolului al XIX-lea a aşteptat mai bine de un secol înainte de 
a fi republicată de Pompei Gh. Samarian”, deoarece era nevoie de un bun cunoscător 
de limbă greacă, interesat totodată de istoria medicinii pentru a realiza aceasta. 


Nu în ultimul rând, inexistența unui program coerent de studierea istoriei 
medicinii într-un cadru instituțional organizat şi lipsa impunerii unor obiective 
prioritare 1-a lipsit pe cei interesați de modele tematice, obligându-i să-şi îndrepte 
atenţia spre tiparele propuse de istoriografia națională. Printre puținele inițiative de 
implementare a unor teme de cercetare se numără cea doctorului şi profesorului C.D. 
Severeanu, care în 1897 anunţa acordarea unui premiu de 150 de lei autorului „celei 
mai bune şi mai complete lucrări care va cuprinde biografiile cu portretele tuturor 
profesorilor Facultăţii de medicină care vor fi încetat din viaţă până la depunerea 
lucrării”. Lucrarea câştigătoare a rămas din păcate în manuscris, privându-ne astfel 
de o serie de importante contribuţii biografice.* 


! Ibidem, 542. 

? Nicolae I. Angelescu, Acte şi documente din trecutul farmaciei în Ţările Româneşti 
(Bucureşti: 1904); V.D. Michail, O pagină din retrospectiva serviciului sanitar în 
Principatele Române până la 1866 (Bucureşti: 1907). 

* Pompei Gh. Samarian, O veche monografie sanitară a Munteniei, „Topografia Țării 
Româneşti ” de dr. Constantin Caracaş (Bucureşti: Institutul de arte grafice Bucovina, 1937). 
4 Brătescu, „Istoriografia medicală românească”, 544. 

În ceea ce priveşte cuantificarea publicaţiilor ştiinţifice istorico-medicale 
româneşti anterioare anului 1914, ele pot fi evaluate la sub 100 de titluri (exclusiv 
articolele de popularizare şi necrologurile), dintre care 25% au ca subiect istoria 
medicinii universale, 10% sunt instrumente (bibliografii, cataloage, colecții legisla- 
tive) iar 10% tratează chestiuni legate de epidemii şi boli contagioase (holeră, lepră), 
celelalte ocupându-se de istoria unor instituţii medico-sanitare, istoria farmaciei, 
istoria serviciului sanitar militar etc. Am exclus intenţionat din această cuantificare 
biografiile, deoarece numărul celor realizate cu respectarea unor minime norme 
ştiinţifice este foarte redus, iar cele mai multe dintre ele sunt necrologuri sau portrete 
aniversare, finalitatea lor nefiind una ştiinţifică ci una comemorativ-festivă. Abia în 
Literatura medicală românească a doctorului Crăiniceanu, lucrare în ale cărei 
medalioane se regăsesc cea mai mare parte din figurile medicale româneşti dinainte 
de 1900, se poate vorbi despre biografii iatroistorice redactate cu un scop ştiinţific. 


Între cele două războaie mondiale (1915-1944) 

După un secol de pionierat şi diletantism istoriografia medicală românească 
îşi schimbă complet aspectul în perioada interbelică. Deşi rămâne în continuare 
apanajul medicilor, ea nu mai este suma creaţiilor generate de iniţiative individuale 
spontane ci trece în faza programelor şi proiectelor de cercetare coerent gândite, 
aflate sub patronajul unor figuri universitare importante precum V.L. Bologa şi V. 
Gomoiu. 

Primul impuls a venit însă tot dinspre istorici, prin N. lorga, care într-o 
conferință intitulată Medici şi medicină în trecutul românesc a creionat, pentru 
prima dată, un cadru coerent de cercetare iatroistorică. Pornind de la numeroasele 
date adunate în decursul cercetărilor sale, liderul istoriografiei române la acea dată a 
subliniat necesitatea recunoaşterii importanței medicinii populare şi a studiilor de 
etnologie ca auxiliar al iatroistoriei, a evidențiat rolul medicilor în legăturile dintre 
cele trei țări române în epoca medievală şi a clarificat chestiuni legate de apartenența 
etnică a multor medici care activau în Principate în perioada premodernă, considerați 
până atunci greci, pe care i-a identificat ca români macedoneni." 

La nouă decenii distanță apare evidentă relaţia dintre discursul lui Iorga şi 
exuberanța naționalistă generată de recentele evenimente din 1918: orientarea spre 
medicina populară, căutarea unor relaţii inter-provinciale medievale şi recuperarea 
pe criterii etnice a medicilor din Principate se înscriu toate în amplul program de 
justificare istorică a noului context politic - România Mare. În acest caz particular 
însă, naționalismul generator al atâtor nenorociri a avut un efect benefic, căci sub 
impulsul său s-au materializat nu doar proiectatele direcții ale lui Iorga ci întreaga 
structură instituțională necesară transformării istoriei medicinii dintr-o activitate 
tributară inițiativei personale mai mult sau mai puţin specializate, într-un areal de 
cercetare al profesioniştilor. De asemenea, apariţia unui nou centru major de 
cercetare — Cluj — a constituit un factor important, cu atât mai mult cu cât aici exista 


! Ibidem, 548-549. 

o tradiţie istoriografică maghiară în domeniu, bazată pe experienţa anterioară a 
Facultăţii de Medicină din cadrul „Ferencz Jozsef Tudomânyegyetem”. Cele două 
centre, Bucureşti şi Cluj, s-au dezvoltat în mod diferit, dar au oferit fiecare istorio- 
grafiei medicinii câte o personalitate remarcabilă, doi profesori cărora le poate fi 
atribuită fără riscul exagerării sintagma de „întemeietori de şcoală”. 

La Bucureşti, profesorul V. Gomoiu a reuşit atât să ofere o serie de premiere 
istoriografice, cât şi să racordeze istoria medicinii din România la viaţa ştiinţifică 
internațională. Ca autor, a redactat prima sinteză de istoria medicinii în România (în 
Vechiul Regat), prima şi singura până acum bibliografie a presei medicale româ- 
neşti” şi primul catalog al personalului medical din Vechiul Regat.” Tot lui i se 
datorează, în spiritul propunerilor lui N. Iorga, o lucrare de istoria folclorului medi- 
cal“, surclasată ulterior de mult mai elaborata operă a lui Aurel I. Candrea.” Munca 
de sinteză nu a exclus interesul față de istoria instituțională, Societatea studenților în 
medicină şi revista „Spitalul” fiind două dintre temele sale preferate. 

În plan administrativ a iniţiat constituirea, în 1929, a Societății române de 
istoria medicinii, a organizat în 1932 al IX-lea Congres internaţional de istoria 
medicinii, desfăşurat la Bucureşti, iar din 1936 a ocupat timp de două decenii funcţia 
de preşedinte al Societăţii internaționale de istoria medicinii.“ În acest mod, la 
sfârşitul perioadei interbelice, cercetarea istoriei medicinii din România era integrată 
instituțional forurilor internaţionale, datorită aproape în exclusivitate eforturilor 
doctorului V. Gomoiu. 

Tot o formă de instituţionalizare a cercetării istoriei medicinii a constituit-o 
organizarea, în 1925, în cadrul catedrei de terapeutică experimentală, a unei „confe- 
rinţe” de istoria medicinii sub coordonarea lui Gh. Z. Petrescu, fiul generalului 
Zaharia Petrescu (care ţinuse în secolul anterior un curs similar la şcoala medicală a 
lui C. Davila). Preocupările sale s-au îndreptat îndeosebi spre istoria medicinii 
universale, dar a publicat şi o serie de scrieri referitoare la aspecte particulare din 
trecutul medicinii în Țările Române: epidemiile, stomatologia, balneologia, statutul 
personalului medical.” 

În ciuda acestei consolidări instituţionale, un segment consistent din literatu- 
ra iatroistorică românească a perioadei interbelice a rămas apanajul iniţiativelor 
particulare. Spre deosebire însă de secolul al XIX-lea, autorii au plecat de la un fond 
istoriografic preexistent, astfel că nota de diletantism ce caracteriza multe dintre 
lucrările anterioare începe acum să se estompeze. Cercetările medicilor-istorici (căci 


' Gomoiu, Din istoria medicinei şi a învățământului medical în România (înainte de 1870) 
(Bucureşti: Tipografia Cultura, 1923). 

? Idem, Istoria presei medicale în România. 

* Idem, Repertoriul medicilor, farmaciştilor, veterinarilor, din ținuturile româneşti. Vol. I 
(înainte de 1870). 

* Idem, A. Raicovicianu, Histoire du folklor medical en Roumanie (Brăila : Presa, 1938). 

5 Aurel I. Candrea, Folklorul medical român comparat. Privire generală. Medicina magică 
(Bucureşti: Casa Şcoalelor, 1944). 

ê Brătescu, „Istoriografia medicală românească”, 550. 

7 Ibidem, 552-553. 

aceşti cercetători „de duminica” sunt în marea lor majoritate urmaşii lui 
Hippokrates) erau în multe cazuri priviri retrospective asupra specialității medicale 
pe care o profesau, ori a instituției în cadrul căreia activau. Studiile biografice au 
căpătat de asemenea un aspect mult mai îngrijit şi mai profesionist.! 

Aria de interes şi de impact a scrierilor acestei categorii de autori nu a 
depăşit niciodată mediul restrâns al cercetătorilor istoriei medicinii, cu o singură 
notabilă excepţie, reprezentată de dr. Pompei Gh. Samarian. Medic în Călăraşi şi 
autor al unei monografii a ciumei în Ţările Române, publicată în 19327, P.Gh. 
Samarin a redactat şi editat pe bani proprii, între 1935-1938 o exhaustivă, pentru 
acea dată, lucrare în 3 volume acoperind intervalul 1382-1834. Demn de observat 
în evoluţia sa ca autor este faptul că nu a abordat direct domeniul propriei profesiuni, 
scrierile sale iatroistorice fiind precedate de publicarea unei istorii a oraşului 
Călăraşi. Acest amănunt, considerat de Gh. Brătescu „un exercițiu pregătitor ”,* este 
susceptibil de a fi contribuit la calitatea elaboratelor ulterioare, dar reprezintă şi 
reflectarea particulară a unei filiații mai des întâlnite ce demonstrează că interesul 
pentru acest domeniu, chiar şi în cazul neprofesioniştilor, nu este generat doar de 
mediul profesional ci şi de o aplecare personală spre cercetarea istoriei. 

Al doilea centru important de studiere a istoriei medicinii a fost constituit în 
perioada interbelică de noua Universitate română din Cluj. Încă din 1919 a ființat 
aici o catedră de istoria medicinii, condusă de parazitologul francez Jules Guiart, al 
cărui asistent, Valeriu L. Bologa, va deveni unul dintre cei mai de seamă reprezen- 
tanți autohtoni ai domeniului. Preocupările sale s-au îndreptat atât spre latura 
pedagogică a profesiunii, stăruind în sensibilizarea şi atragerea studenților, cât şi în 
instituţionalizarea ariei de cercetare. Lui i se datorează crearea unui mic muzeu „de 
catedră” al istoriei medicinii (care azi îi poartă numele), transformarea Institutului de 
istoria medicinii într-un centru de referință, deschis tuturor celor interesați de studie- 
rea trecutului medicinii”, precum şi colaborarea cu Institutul de Istorie Naţională şi 
cu Biblioteca Universitară, concretizată în preocupările pentru bibliografia medicală 
şi editarea lucrărilor din colecţia Biblioteca medico-istorică. 

Acest efort, desfăşurat cu ajutorul doctoranzilor s-a concretizat într-o serie 
de bibliografii medico-istorice de dimensiuni reduse dar foarte utile, având ca subiect 
tezele de doctorat în medicină de la Universitatea din Cluj”, istoria balneologiei! şi a 


' Ibidem, 556-557. 

? Samarian, Din epidemiologia trecutului românesc — Ciuma (Bucureşti: Editura Marvan, 1932). 

* Idem, Medicina şi farmacia în trecutul românesc. vol. I. (1382-1775) (Călăraşi: Tipografia 
Modernă, 1936); Ibidem, vol. I-II (1775-1834), (Bucureşti: Tipografia Cultura, 1938). 

* Brătescu, „Istoriografia medicală românească”, 553. 

` Ibidem, 558-559. 

“Nina Dodul, Bibliografia tezelor de la Facultatea de Medicină şi Farmacie din Cluj din anii 
1923-1927 (Teză) (Cluj : Tipografia Cartea Românească, 1936); Andrei Dăneţ, Bibliografia 
tezelor de la Facultatea de Medicină şi Farmacie din Cluj din anii 1927-1933 (Teză) (Cluj : 
Tipografia Cartea Românească, 1936); Iacob Bucur, Bibliografia tezelor de la Facultatea de 
Medicină şi Farmacie din Cluj din anii 1933-1936 (Teză) (Cluj: Tipografia Cartea 
Românească, 1936). 

oftalmologiei.” Un argument în plus pentru implicarea lui V.L. Bologa în promo- 
varea unor programe coerente de cercetare medico-istorică este adus de analiza 
subiectelor tezelor de doctorat din perioada bibliografiată (1923-1936). Din cele 
1.000 de doctorate în medicină susținute în acest interval 80 au avut subiecte 
iatroistorice, putând fi evidențiate câteva direcții prioritare: epidemiile în relatări 
contemporane, presa ca sursă a istoriei medicinii, medalioane biografice ale unor 
personalități medicale româneşti şi, bineînţeles, bibliografiile medicale. Profesorul 
Bologa a încercat să profite la maxim de abilităţile studenţilor săi, astfel că tezele 
respective acoperă atât surse autohtone (maghiare, săseşti, româneşti) cât şi ruseşti — 
acestea din urmă recuperate prin intermediul doctoranzilor basarabeni. 

Tot în perioada interbelică a debutat studierea biografiilor unor figuri impor- 
tante ale istoriei medicinii românești din Ardeal, doctorii loan Piuariu-Molnar, 
Vasile Popp şi Pavel Vasici. Aceasta este şi ordinea cantitativă a referinţelor, I. 
Piuariu-Molnar deținând de departe preeminenţa datorită studiilor care i-au fost 
dedicate de I. Lupaș”. Rămâne de dezbătut dacă în cazul celor trei medici a prelevat 
interesul pentru istoria medicinii sau cel pentru istoria politico-naţională. Personal 
tind să cred că ei ar fi fost incluşi oricum în cadrul proiectelor de cercetare dezvol- 
tate de V.L. Bologa, însă este evident că impulsul iniţial i-a aparținut lui I. Lupaş şi 
că a fost legat mai degrabă de istoria mişcării naţionale decât de cea a medicinii. 

Gh. Brătescu constată că „din mai multe motive, dar în primul rând datorită 
dificultăților de informare cercetătorii noştri dinainte de 1944 nu s-au hazardat să 
abordeze teme de istorie universală '”, însă probabil că printre acele „multe motive” 
ce nu puteau fi enumerate în 1984 se număra şi efervescența naționalistă ce a 
caracterizat întreaga perioadă. Deşi au existat proiecte de redactare a unor lucrări 
majore de istorie universală, atât din partea lui V.L. Bologa cât şi a lui V. Gomoiu, 
ele nu s-au concretizat, spațiul autohton acaparând atât atenţia lor cât şi a celorlalți 
istorici ai domeniului. Era de altfel normal ca într-o epocă a naţionalismului 
priorităţile să fie reprezentate de încă necercetata istorie medicală națională şi de 
figurile ei reprezentative, în detrimentul spaţiului universal. 

Din păcate istoriografia medicală din România interbelică (cu excepția 
Transilvaniei) este arealul cel mai puţin surprins în bibliografiile temei, astfel că o 
evidență cantitativă a acestor producții istoriografice rămâne momentan la nivelul 
unor aproximări destul de largi. Ţinând cont de faptul că pentru Transilvania, în 
perioada 1914-1945 au fost identificate aproximativ 1100 de titluri (inclusiv cele 


! Aurelian Borşianu, Bibliografia balneologiei în Ardeal (Teză) (Cluj : Tipografia Grafic- 
Record, 1932). 

? loan Graur, Bibliografia ofialmologică românească (Teză) (Cluj: Tipografia Anca, 1932); 
Pavel Iva, Bibliografia ofialmologică românească 1920-1931 (Teză) (Cluj: Tipografia 
Victoria, 1932) 

* Bologa, Dima, Bibliografia tezelor de la Facultatea de Medicină şi Farmacie din Cluj, 
1923-1936 (No. 1-1000). 

* Crăciun, Bibliographie de la Transylvanie roumaine, 302-303. 

3 Brătescu, „Istoriografia medicală românească”, 559 

elaborate în Vechiul Regat care se referă la spaţiul intracarpatic)" se poate estima un 
număr de aproximativ 2000 de titluri pentru întreaga Românie interbelică. Diferenţa 
faţă de perioada anterioară este copleşitoare, dar trebuie să se țină seama că cel puțin 
10% din această literatură era constituită din teze de doctorat în medicină, a căror 
publicare era atunci obligatorie, iar un alt segment important este alcătuit din 
biografii, care după cum menţionam anterior încep să fie elaborate ştiinţific. Nefiind 
acoperit întreg arealul bibliografic referitor la Vechiul Regat, orice alte procentaje 
tematice ar constitui în acest moment simple supoziții lipsite de acoperirea surselor. 


Perioada comunistă (1945-1989) 

Medicina a fost unul dintre domeniile care pare să fi suferit mai puţin de pe 
urma schimbărilor politice survenite după 1945. Din păcate cercetările în acest sens 
sunt încă într-un stadiu incipient şi procesul instituționalizat de condamnare a 
comunismului a impus o serie de clişee ce rămân să fie confirmate sau infirmate de 
investigaţii ulterioare. Cert este că în intervalul 1948-1989 istoria medicinii în 
România cunoaşte două etape. Cea dintâi se suprapune perioadei anilor '50 şi 
reflectă fidel brutalitatea ideologică şi sovietizarea ce au dominat epoca. Cea de a 
doua începe în anii '60 şi continuă până la sfârşitul anilor '80, putând fi considerată, 
prin asocierea cu terminologia limbii de lemn, o „Epocă de Aur” a istoriografiei 
medicale româneşti. 

Cine consultă volumul I al B./.R., secțiune IV.1. Istoria ştiinţei. Ştiinţele 
naturii, are surprinderea de a constata că titlurile de istoria medicinii publicate în 
perioada 1944-1969 pot fi literalmente numărate pe degete, astfel că respectiva 
lucrare este prea puţin utilă cercetătorilor domeniului. O parte a intervalului (1944- 
1955) este acoperită de un bine alcătuit Index medical cuprinzând şi o secțiune 
iatroistorică?, dar este evident că pentru anii 1956-1969 sunt necesare cercetări mai 
ample de recuperare bibliografică. 

Bineînţeles, lucrările importante sunt uşor de identificat, fiind citate în 
majoritatea cercetărilor ulterioare. Ele oferă o imagine a ceea ce însemna istoria 
medicinii în România anilor 50 şi chiar dacă unele titluri par relativ neutre o sumară 
răsfoire scoate la iveală încadrarea în curentul ideologic impus pe linie de partid”. 
Printre tematicile specifice acestei perioade se numără istoria legăturilor medicale 
româno-ruse,” istoria medicinii muncii aplicată „clasei” proletariatului! şi bineînţeles 


! Popa, Bibliografia medico-istorică 1914-1915. Transilvania. 

? Bibliografia Istorică a României, vol. I, 312-314. 

* Index bibliografic al lucrărilor ştiinţifice medicale 23 august 1944-31 decembrie 1955, 13- 
17, 47-71. 

+ Brătescu, „Istoriografia medicală românească”, 560-561. 

5 Contribuţii la studiul legăturilor medicale româno-ruse, coord. V.L. Bologa (Bucureşti: 
Editura de stat pentru literatură ştiinţifică, 1952); V.L. Bologa, Aurel Simplăceanu, Samuil 
Izsák, „Contribuţii noi la studiul legăturilor medicale româno-ruse. I-III”, Contribuţii la 
istoria medicinei în R.P.R. (Bucureşti: Editura Medicală, 1955), 213-258. 

biografiile. Acestea erau dedicate fie unor medici militanţi socialişti, precum Şt. 
Stâncă, fie unor figuri reprezentative a căror activitate s-a încercat a fi reinterpretată 
în conformitate cu cerințele ideologiei comuniste (Carol Davila, Victor Babeş, Iacob 
Felix) fie noilor modele importate din spațiul rus, în frunte cu I. P. Pavlov.” Savantul 
rus este, de altfel, unul dintre cele mai prezente personaje din literatura medico- 
biografică a perioadei, de numele său fiind legate zeci de studii, alături de alte câteva 
zeci dedicate conaționalilor săi,“ în timp ce dintre români se evidenţiază prin atenţia 
acordată, Victor Babeş, care beneficiază chiar de o bibliografie a operei.” O mare 
parte a acestor reorientări biografice din istoria medicinii au stat sub egida 
Academiei Române, care prin periodicele sale şi prin Editura Academiei R.P.R. a 
contribuit la diseminarea lor. 

Una dintre urmele pozitive lăsată de „obsedantul deceniu” în istoriografia 
medicală românească a fost reprezentată de ampla instituționalizarea a cercetării prin 
înfiinţarea în anii 1948-1950 a catedrelor de istoria medicinii pe lângă toate institu- 
tele de medicină din ţară. Pentru a înţelege importanța acestei măsuri să precizăm că 
la sfârşitul perioadei interbelice mai funcționa în mediul universitar românesc doar 
centrul de profil din Cluj, catedra de la Bucureşti desființându-se odată cu moartea 
lui G.Z. Petrescu. Din 1953 şi-a început funcţionarea în cadrul Centrului de 
organizare a ocrotirii Sănătăţii şi istoria medicinii şi o secţie de istoria medicinii, ai 
cărei membrii au organizat începând cu anul 1956 o serie de cercuri medico-istorice, 
de care au profitat şi o parte din personalitățile ştiinţifice marginalizate în acea 
perioadă: Mayer A. Halevy, Nicolae Vătămanu, Lucian Predescu ş. a.f 

Din punct de vedere cantitativ, bibliografiile surprind pentru 1945-1964 un 
număr de aproximativ 400 de titluri de istoria medicinii, reprezentând doar 20-25% 
din totalul estimat al perioadei 1945-1989 şi cam acelaşi procent din totalul estimat 
al perioadei interbelice. Chiar presupunând că în lipsa unor bibliografii complete am 
subevaluat acest număr, diferența rămâne considerabilă, reflectând climatul de 
nesiguranță personală a cercetătorilor, dificultăţile de adaptare la noile cerințe 
ideologice şi regresul general al vieţii ştiinţifice. 


1 Brătescu, Istoria ocrotirii sănătății muncitorilor din România (până la 23 august 1944) 
(Bucureşti: Editura Medicală, 1957). 

2 ***, „00 de ani de la naşterea lui Ştefan Stîncă”, Ocrotirea sănătăţii 5 (1955, 4): 3-4; Iuliu 
Ghelerter, Locul lui Ştefan Stincă în gândirea medicală românească (Bucureşti: Editura 
Academiei R.S.R., 1965); Vasile Răşcanu, Viaţa lui Ștefan Stincă (Bucureşti: Editura 
Academiei R.S.R., 1965) 

* Dintre titlurile mai importante: ***, Comemorarea savantului I.P. Pavlov (Bucureşti: 
Editura Academiei R.P.R., 1949); ***, Învățătura lui I.P. Pavlov, baza înfloririi ştiinţelor 
medicale. Conferinţe ale membrilor delegaţiei medicale din RPR care au vizitat URSS 
(Bucureşti: Editura Academiei R.P.R., 1952); I. Cotaescu, Importanța filosofică a învăţăturii 
lui I.P. Pavlov (Timişoara: Editura Institutului de medicină, 1955). 

* Index bibliografic al lucrărilor ştiinţifice medicale 23 august 1944-31 decembrie 1955, 47-71. 

5 ***, Bibliografia lucrărilor lui Victor Babeş (Bucureşti: Editura Academiei R.P.R., 1954). 

“ Brătescu, „Istoriografia medicală românească”, 560-562. 

Roadele instituționalizării centralizate au început să se facă simţite pentru 
istoria medicinii româneşti începând cu a doua jumătate a anilor '60. A fost nevoie 
de relaxare ideologică, reintegrarea unor cercetători marginalizați şi nu în ultimul 
rând de un schimb de generaţii, nu în sensul fizic ci în cel intelectual. Odată cu 
dispariţia lui V.L. Bologa, în 1971, Gh. Brătescu rămâne liderul acestei discipline, 
alături de o serie de specialişti: Izsák Samuil, Spielmann Iosif, Iuliu Ghelerter, 
Gabriel Barbu, Paul Pruteanu, Nicolae Vătămanu, Arnold Huttmann, C.I. Bercuş, 
Ion F. Georgescu-V âşte, Eva Crişan care au reuşit, chiar în condiţiile restrictive ale 
epocii, să realizeze un deziderat atins anterior doar în perioada dintre cele două 
războaie mondiale: racordarea istoriografiei medicale româneşti la circuitul ştiinţific 
internațional. Vasta analiză bio-bibliografică făcută de Gh. Brătescu reprezintă cea 
mai bine întocmită evaluare istoriografică a perioadei şi nu intră în intenţiile acestui 
studiu să revină asupra ei, căci dezvoltarea acestui câmp ştiinţific a fost atât de 
amplă încât până şi liderul recunoscut al domeniului a ezitat în a face, la acel 
moment, evaluări analitice.! 

O simplă cuantificare arată că producţia iatroistorică a perioadei nu este 
decât cu puţin superioară interbelicului, însă diferenţa calitativă este evidentă. În 
primul rând cercetările de istoria medicinii dintre 1965-1989 nu mai sunt tributare în 
aceeaşi măsură ca cele interbelice pozitivismului sec, lăsând mai mult loc interacţi- 
unii analitice cu domenii precum filosofia şi istoria intelectuală”. În al doilea rând 
nivelul ridicat al instituţionalizării se reflectă şi în modelul publicistic: dacă între cele 
două războaie mondiale predominau articolele în periodice şi lucrările de mici 
dimensiuni (sub 100 pagini) acum se constată o creştere puternică a studiilor în volu- 
me colective având o temă dinainte stabilită, multe dintre ele cuprinzând contribuţii 
la reuniuni ştiinţifice, alături de editarea unor sinteze valoroase de istoria medicinii 
româneşti şi universale”. Nu în ultimul rând, istoria medicinii devine acum un dome- 
niu acoperit cu prioritate de specialişti, înțelegând prin aceştia persoane cu preocu- 
pări constante şi bine fundamentate metodologic în domeniu. O caracteristică tema- 
tică suplimentară este şi aceea a exploziei genului biografic, atât în varianta sa 
minoră (în periodice şi volume de studii) cât şi prin lucrări consistente dedicate unor 
figuri reprezentative ale medicinii româneşti“, putându-se estima că biografiile 
ocupă 25-35% din totalul producţiei ştiinţifice din acest domeniu. 


Istoriografia medicală românească în post-comunism (1990-2008) - o 
perspectivă cantitativ-tematică 

Bibliografia Istorică a României, singura publicaţie care mai repertoriază 
după 1990 cercetările româneşti de istoria medicinii, înregistrează începând cu acest 
an şi până în 2008 aproximativ 500 de titluri, dintre care 40% cărți, 25% articole în 
periodice şi 35% articole în poligrafii. Numărul redus al studiilor din reviste se 


' Ibidem, 562-579. 

? Filozofie şi medicină, sub redacţia Gh. Florescu, (Bucureşti: Ed. medicală, 1978). 

* Istoria medicinei universale, sub îngrijirea lui V.L. Bologa, (Bucureşti: Ed. medicală, 1970). 
4 Brătescu, „Istoriografia medicală românească”, 576. 

datorează atât apariției neregulate cât şi limitărilor impuse de metodologia de 
redactare a B.I.R., în aria de acoperire a căreia nu intră o serie de periodice medicale 
susceptibile de a conţine astfel de cercetări. Distribuţia cronologică indică pentru 
intervalul 1990-1999 apariţia a doar 36% din respectivele titluri, ceea ce înseamnă 
că în ultimul deceniu a avut loc un evident reviriment al istoriografiei medicale. Din 
punct de vedere al distribuţiei geografice a cercetării, Bucureştiul continuă să deţină 
preeminenţa, urmat în ordine de Cluj-Napoca, Timişoara, laşi şi Braşov. 

25% din numărul titlurilor continuă să fie reprezentat de contribuții 
biografice, iar literatura memorialistică medicală se află în creştere, cuprinzând atât 
figuri „clasice” (V. Gomoiu!, C.D. Severeanu”) cât şi contemporani dornici de a-şi 
împărtăşi experiențele. Un procent de 15% este constituit de monografii instituţio- 
nale, în special ale unor centre universitare — o reflectare a interesului față de istoria 
spaţiului universitar, dar şi marca reorientării acestui domeniu: dacă Gh. Brătescu 
putea anunța cu mândrie existenţa în anii '80 a unei „mase de cititori” ai scrierilor de 
istoria medicinii, deceniul următor, sub influența schimbărilor de pe piaţa editorială, 
a adus cu sine retragerea acestei discipline în spaţiul scolastic, proces reflectat şi de 
reducerea substanţială a numărului de titluri de specialitate. Creşterea ce poate fi 
constatată în ultimii 8-9 ani se datorează în principal revigorării generale a cercetării 
în România, însă rămân o serie de probleme majore care limitează acest câmp de 
studiu. Cea mai importantă dintre ele este probabil lipsa comunicării ştiinţifice 
instituţionalizate între istorici şi istoricii medicinii, cu atât mai mult cu cât procentul 
scrierilor iatroistorice provenite din abordări de istorie socială, istoria mentalităților, 
tanatoistorie, antropologie istorică etc. este în creştere. 

Această sumară privire asupra ultimelor două decenii din istoriografia medi- 
cală românească trebuie completată cu o ultimă remarcă, anume că printre cauzele 
regresului față de anii °70-°80 se numără cu siguranță descentralizarea instituțională 
care a dus la alunecarea spre localism a cercetării, dar mai ales lipsa unor figuri 
ştiinţifice cu dorinţa şi capacitatea de a-şi asuma proiecte majore, care să depăşească 
granițele propriului centru universitar, să treacă de faza biografiilor şi să nu se 
cramponeze în generalități şi cursuri universitare. Un semn în acest sens este repre- 
zentat de situaţia finanţării proiectelor de istoria medicinii prin programele naționale 
de cercetare: în ultimii trei ani propunerile de istorie şi sociologie a medicinii 
acceptate spre finanţare (puţine la număr de altfel) au fost elaborate de istorici, 
sociologi şi politologi” şi nu de istoricii medicinii formaţi ca atare (cei care au domi- 


! Gomoiu, Viaţa mea, vol. 1-6, (Craiova: Sitech, 2006); Idem, Chirurgia mea (aşa cum am 
trăit-o şi cum o văd), ediţie îngrijită de Mihai Viorel Popescu şi Mihail Şcheau (Craiova: 
Editura MJM, 2004). 

? CD. Severeanu, Din amintirile mele (1853-1929), ediţie îngrijită de Constantin 
Rezachievici, (Bucureşti: Editura Fundaţiei Culturale Gheorghe Marin Speteanu, 2008). 

? Lista proiectelor de cercetare finanţate de CNCSIS în competiţia Idei PCE-2008, comisia de 
ştiinţe sociale:  http://encsis.ro/UserFiles/File/proiecte%20propuse%20spreY20finantare/ 
stiinte%20sociale.pdf, consultat la 25.01.2010; Lista proiectelor de cercetare finanțate de 
CNCSIS în competiția Idei PCE-2008, comisia de ştiinţe umaniste: http://encsis.ro/ 

nat anterior acest domeniu istoriografic încă de la apariția sa) semn că structurile 
tradiţionale ale disciplinei iatroistorice dau semne de uzură sau de inadaptare. 

Creşterea 1storiografică ce caracterizează deceniul în curs poate reprezenta 
un semnal pozitiv pentru acest domeniu, însă fără emergenţa unor lideri care să 
catalizeze colaborări instituţionale şi proiecte de anvergură istoriografia medicală 
românească riscă să rămână tributară unui localism deloc constructiv. 


Concluzii 

latroistoriografia română a cunoscut de la debutul său în 1813 un parcurs 
sinuos, marcat atât cantitativ cât şi ca genuri abordate de evoluţia istoriografiei 
naţionale şi de implicarea factorului politic prin varii măsuri, de la fondarea unor 
instituții de cercetare până la impunerea liniei ideologice. Un moment important în 
evoluţia acestei discipline l-a constituit perioada interbelică, atunci când pe fondul 
naționalismului şi al instituționalizării s-a declanşat un „boom” al cercetării, s-au 
definit câteva teme importante de studiu şi s-au impus o serie de lideri ai domeniu- 
lui, dintre care doar V. L. Bologa a supravieţuit etapei următoare, cu prețul adaptării 
la cerinţele noului regim. Ani '50-'60 au adus un regres calitativ şi cantitativ, urmat 
însă de un puternic reviriment în deceniul opt, când este atins, din toate punctele de 
vedere, maximul producţiei ştiinţifice în domeniu. 

Deşi raportul dintre perioadele 1915-1945 şi 1965-1989 pare a fi echilibrat, 
diversitatea tematică, pregătirea autorilor şi calitatea analizei coboară firesc balanța 
spre epoca lui Gh. Brătescu şi nu spre cea a lui V. Gomoiu şi V. L. Bologa. Desigur, 
într-o analiză comparativă se poate ridica şi întrebarea dacă există o legătură explici- 
tă între aceste perioade de eflorescență iatroistoriografică şi programele de moderni- 
zare a politicilor sanitare (înființarea Ministerului Sănătăţii în 1923, cu întregul 
sistem aferent, respectiv proiectele medico-sociale ale perioadei comuniste) la fel 
cum un alt subiect încă prea puţin studiat este reprezentat de modularea interpreta- 
tivă în funcţie de modelele ideologice ale momentului.’ 

După 1990 istoriografia medicală românească este caracterizată pe de o 
parte de localism şi de dispariția proiectelor de anvergură, pe de altă parte de un tot 
mai sporit interes al istoricilor profesionişti, datorat noilor tipuri de abordări ce leagă 
istoria medicinii de istoria ideilor politice, a naţionalismului”, a mentalităților” şi de 


UserFiles/File/proiecte%20propuseY%20spre%20finantare/stiinteYo20umaniste.pdf, consultat 
la 25.01.2010. Vezi şi: http://socialzoom.com/echiserv/, consultat la 08.02.2010. 

! Sugestiile îi aparţin lui Silviu Hariton, cu a cărui permisiune am considerat potrivit să le 
redau în text. 

? Marius Turda, The Idea of National Superiority in Central Europe (Lewiston-Queenston- 
Lampeter: The Edwin Mellen Press, 2004); Blood and Homeland. Eugenics and Racial 
Nationalism in Central and Southeast Europe, ed. Marius Turda, Paul J. Weidling (CEU 
University Press, 2007). 

* Marius Rotar, Moartea în Transilvania în secolul al XIX-lea, vol. 1-2: 11 ipostaze ale morții 
(Cluj-Napoca: Accent, 2007). 

antropologia istorică!. Faptul că prin intermediul unor astfel de cercetări, sau chiar a 
abordărilor clasice, domeniul rămâne racordat la circuitul ştiinţific internațional ne 
face să credem că există o şansă reală ca iatroistoria să nu rămâne o ramură 
(auto)marginalizată a istoriografiei române. 

O evaluare cantitativă indică pentru intervalul 1813-2008 un număr de 
aproximativ 5.000 de titluri, repartizate procentual conform Graficului nr. 1. Dintre 
acestea doar 55-60% sunt bibliografiate, (Graficul nr. 2). „Petele albe” majore sunt 
reprezentate de: articolele din periodicele româneşti de secol XIX (parțial dar 
insuficient surprinse de V. Gomoiu), spaţiul Vechiului Regat în perioada interbelică, 
anii 1955-1970 şi 1983-1989. Ultimele două intervale sunt parțial acoperite de B./.R. 
însă după cum reiese şi din Graficul nr. 3, mai ales pentru 1955-1970 este nevoie de 
cercetări suplimentare, în special de despuierea periodicelor medicale şi a colecțiilor 
de studii. 

Aş încheia observând că, dincolo de concluziile istoriografice ale rândurilor 
de mai sus, acest studiu se doreşte a fi şi un semnal în privinţa necesității elaborării 
unei bibliografii a istoriei medicinii în spațiul românesc, instrument ce nu poate fi 
suplinit doar de bibliografiile istorice şi în lipsa căruia orice imersiune în temă, 
inclusiv cea de faţă, îşi asumă din start o doză sporită de relativism bibliografic. 


ANEXE 


Grafic 1. Distribuţia procentuală a literaturii medico-istorice româneşti 
în perioada 1813-2008 (nr. total de titluri estimate). 


m 1813-1914 
m 1915-1944 
1945-1964 
1965-1989 
m 1990-2008 


! Constantin Bărbulescu, Imaginarul corpului uman : între cultura țărănească şi cultura 
savantă (secolele XIX-XX), (Bucureşti : Paideia, 2005). 

Grafic 2. Distribuţia procentuală a literaturii medico-istorice româneşti în 
perioada 1813-2008 (nr. total de titluri bibliografiate — color - raportat la nr. 
total de titluri estimate — color+alb) 


m 1813-1914 bibliografiate 
m 1915-1944 bibliografiate 
o 1945-1964 bibliografiate 
D 1965-1989 bibliografiate 
m 1990-2008 bibliografiate 
1813-2008 nebibliografiate 


Grafic 3. Distribuţia decenală a literaturii medico-istorice în România între 
1948-2008 aşa cum reiese din bibliografiile de specialitate! 

! După cum precizam și în text, valorile bibliografiate nu reflectă întotdeauna realitatea: spre 
exemplu lipsa unui Index medical pentru perioada 1955-1972 se face simțită în cifra foarte 
joasă a perioadei 1960-1969. Cu toate acestea, în ciuda necesarelor reevaluări bazate pe 
viitoare cercetări, am oferit graficul deoarece estimăm că per ansamblu curba valorică nu va 
fi modificată de completările ulterioare. 

Remodelari urbane în Clujul perioadei dualiste (1867-1918) 


Gheorghe VAIS 
Facultatea de Arhitectură şi Urbanism, Cluj 


Cuvinte cheie:A4ustro-Ungaria, Regimul Dualist, Cluj-arhitectură, Cluj-urbanism, 
mediu urban 


Rezumat: Instaurarea în Imperiul Habsburgic a regimului dualist în 1867 a 
modificat radical statutul Transilvaniei prin înglobarea ei în Regatul ungar. 
Modernizările impuse acum de Budapesta urmăreau o cât mai deplină omogenizare 
politico-administrativă a provinciei cu restul regatului dar şi modernizarea 
Ardealului, considerat una din cele mai înapoiate regiuni ale Imperiului. Un 
barometru de imagine semnificativ al schimbărilor produse acum l-a constituit 
arhitectura promovata în provincie de arhitecții budapestani şi vienezi care au 
impus modernizarea atât a programelor arhitecturale cât şi a limbajul decorativ. 
Cazul cel mai tipic pentru evoluția arhitecturii din provincie l-a reprezentat Clujul, 
unde prin construcțiile realizate mai ales după 1880 şi-a pierdut imaginea 
medievală, metamorfozându-se intr-un oraş dominat de arhitectura eclectică. 


E-mail:gheorghe.vais(Garch.uteluj.ro 


Dobândirea de către Cluj, încă din secolul XVIII, a rolului de capitală a 
Transilvaniei ca urmare a preponderenţei politice a maghiarilor ardeleni a constituit 
premisa care a condus la definirea statutului de cel mai important oraş al provinciei 
de la mijlocul secolului XIX. Clujul fusese considerat în general „capitala 
maghiarimii transilvănene", aşa cum Sibiul avea statutul de „capitala a saşilor” iar 
sediul Guberniului pendulase între cele două în funcție de situația politică. Chiar 
dacă represiunea Revoluţiei de la 1848 şi mai ales instaurarea Regimului Neo- 
Absolutist în Transilvania (1849-1867) au „pedepsit" oraşul, mutând capitala la 
Sibiu, Clujul şi-a păstrat calitatea de capitală neoficială, devenind centrul rezisțentei 
maghiare ardelene împotriva regimului polițienesc instaurat de Viena. 

După proclamarea Dualismului şi înglobarea provinciei în Regatul Maghiar, 
statutul Clujului de „capitala a Transilvaniei" suferă o importantă mutație simbolică 
prin pierderea oricărei semnificaţii politice, rolul său rezumându-se la acela de 
simpla capitală comitatensa. Totuşi această sintagmă s-a păstrat în plan cultural 
datorită în primul rând tradițiilor oraşului, căpătând în această perioadă o tot mai 
mare consistență prin instituțiile culturale înființate acum în oraş:Universitatea şi 
Teatrul Naţional. Rolul acestora s-a dovedit fundamental în definirea oraşului ca cel 

mai puternic centru cultural al Transilvaniei, determinând o specializare funcțională 
şi un statut ce s-a păstrat până în zilele noastre. 


Activitatea de construcţii în oraş a reflectat fidel situaţia politică a 
Transilvaniei, fiind marcată de lipsa totală a unor investiții semnificative în perioada 
Revoluţiei şi a Regimului Neo-Absolutist. Între inaugurarea noii clădiri a Primăriei 
din 1846 şi terminarea Școlii Orăşeneşti Civile de Băieți în 1870 de pe str. Malom 
(Barițiu) nu s-a realizat nici un edificiu civil public sau privat semnificativ, excepţie 
făcând lucrările de modernizare şi amplificare din 1865 ale Teatrului Naţional Vechi 
de pe str. Farkas (Kogălniceanu). 

Cu totul alta a fost situația de după 1870, când la Cluj începe să se facă 
simțită politica de modernizare dusă de guvernul de la Budapesta, ce trebuia să 
asigure o mai bună integrare a Transilvaniei în Ungaria timpului. Stabilitatea politică 
şi avântul economic înregistrate acum au declanşat în oraş un adevărat „boom" al 
construcţiilor semnificative, ce a culminat în perioada de cumpănă a secolelor XIX- 
XX, când oraşul devenise un şantier permanent. Tonul a fost dat în primul rând de 
investițiile guvernamentale semnificative din domeniul transporturilor (calea ferată 
şi gara), administrativ (sedii ale organismelor locale), învățământului (universitatea 
cu institutele sale şi numeroase şcoli), medical (complexul clinicilor) etc. Lor li s-au 
adăugat investiţiile publice locale (parcul central, teatrele şi muzeele) dar şi cele 
private (bănci, societăți de asigurări, comerţ şi imobile de raport). 

În plan urbanistic nu s-a înregistrat pe parcursul secolului XIX nici o 
operațiune de sistematizare de amploare, dezvoltarea oraşului făcându-se pe schema 
şi textura urbană moştenită din secolul anterior. Creşterea exponențială a numărului 
de construcţii realizate în ultimele decenii ale secolului s-a produs prin operațiuni 
limitate de remodelare urbană care nu au produs modificări semnificative în structu- 
ra zonei centrale. Clădirile reprezentative apărute acum constau în intervenții 
punctuale care nu au solicitat studii ample, situație ce explică lipsa unor planuri 
urbanistice. În lipsa acestora, reglementarea activității de construcţii a fost asigurată 
de existența a cinci Regulamente de Construcție (Epitkezesi Szabălyrendeletek) 
succesive apărute în 1879, 1882, 1899, 1911 si 1916.! În preambulul celui din 1879 
se definea o zonificare a teritoriului oraşului, care era împărțit în trei categorii 
(osztâlyok):prima consta din Oraşul interior (Belváros) şi Setater utca (str. Emil 
Isac), a doua cuprindea zona pericentrală (foarte amănunțit descrisa în textul 
original) ce cuprindea străzile limitrofe Oraşului interior şi pieţele adiacente iar a 
treia se referea la periferii (kívül eső vârosrâszek).? 

„Regulamentele de construcție emise în a doua jumătate a secolului XIX 
ilustrează elocvent cadrul directiv şi ordonator în care a evoluat dezvoltarea urba- 
nistică a Clujului din această perioadă. În absenta unui plan urbanistic, ele au creat 
înfăţişarea oraşului. Împărțind oraşul în trei zone de interes - centrala, mediană şi 


! Ioana Agachi, Clujul modern, aspecte urbanistice, (Cluj: UT Pres, 2004), 58. 
? Kolozsvár Sz. K. Város Epitkezesi Szabâlyrendelete, 1879, 3. (Regulamentul de Construcţie 
al Oraşului Regal Liber Cluj) 

marginală, regulamentele de construcție: stabilesc modalităţile de construcție 
pentru fiecare zonă, atât din punct de vedere al clădirilor în sine cât şi al relaţiilor 
acestora cu strada; introduc obligativitatea aliniamentelor şi a regimurilor de 
înălțime; reglementează primatul interesului general în deschiderea de străzi noi, 
piețe, parcelări, în dauna celui privat, limitează dezvoltarea excesivă a oraşului şi 
încearcă schimbarea înfățișării semirurale a periferiilor prin reglementari precise şi 
severe; creează cadrul legal pentru proiectarea de arhitectură şi stabilesc reguli 
precise de organizare de şantier şi de recepţie a clădirilor, urmăresc cu stricteţe 
aplicarea normelor prin introducerea unor sancţiuni importante; reglementează 
calitatea proiectării şi a execuţiei. Strada este spaţiul urban reprezentativ, asupra ei 
se îndreaptă atenţia reglementarilor. ” ! 

Una din cele mai importante operaţiuni de remodelare urbană din a doua 
jumătate a secolului XIX a fost continuarea demolării centurii de fortificații începută 
încă din secolul anterior. Aceasta viza asigurarea condiţiilor de dezvoltare ale oraşu- 
lui prin demolarea, cu prioritate, a turnurilor care mai blocau legătura principalelor 
artere de circulaţie din „intramuros” cu zona pericentrală şi suburbii. Aşa se face că 
pe latura sudica a incintei se demolase Turnul Porții Turda (Torda-kapu bástyája) în 
1841, asigurând legătura spre sud, Turnul Porții Mănăştur (Monostor-kapu bástyája) 
în 1843, deschizându-se legătura cu suburbiile vestice, Turnul Porții Podului 
(Hidkapu bástyája) în 1868, degajând circulaţia spre Gară. Pe latura estică dispăreau 
Turnul Porții Maghiare (Magyarkapu bástyája) şi Turnul Porții de Mijloc (Középkapú 
bástyája) în 1872, asigurându-se astfel relaţia cu suburbiile din estul oraşului. 
Demolările acestora fuseseră realizate cu scopul de a permite expansiunea centrului 
în zona pericentrală, ce devenea astfel amplasamentul predilect al clădirilor impor- 
tante de la cumpăna secolelor XIX-XX. Demantelarea centurii de fortificaţii şi 
remodelarea urbană din zona lor fusese o măsură luată în marea majoritate a oraşelor 
europene, unde existenţa lor stânjenea dezvoltarea lor, iar Clujul nu a făcut excepţie. 

Una din primele operațiuni de remodelare urbana s-a desfăşurat în Cluj 
pentru amenajarea unui parc al oraşului care să asigure în imediata vecinătate a 
centrului o zonă de „loisir”. Terenul cel mai propice pentru aşa ceva s-a dovedit 
zona Hangăsberek,” aflată pe malul Someşului în vecinătatea laturii vestice a vechii 
centuri de fortificații. Suprafaţa acestuia se întindea de-a lungul râului, fiind un teren 
mlăştinos care, cu ocazia ploilor sau la topirea zăpezilor, era inundat lungi perioade 
de timp. Pe la începutul secolului XIX mare parte din sălciile şi arinii care constitu- 
iau vegetația dominantă au fost tăiați şi pe terenul eliberat s-au amenajat parcele 
pentru grădinărit. Pe la 1815 această zonă devine locul preferat al plimbărilor 
pentru cetăţenii mai puţin înstăriți şi cu timpul se conturează ideea că aici s-ar putea 


! Agachi, Clujul modern, aspecte urbanistice, 71. 

? Kolozsvár, (Budapest: Poligon,1989), 137. 

* Numele provenea de la flora ce creştea aici şi, cu timpul, aceasta denumire a devenit în 
limbajul cotidian Hangyăsberek - Zavoiul cu furnici [cf. Albert Fekete, Kolozsvári kertek, 
(Kolozsvár: Müvelödes, 2004), 30]. 

4 Fekete, Kolozsvári kertek, 30. 

amenaja Parcul Oraşului (A Sstater). Odată cu revenirea Guberniului în oraş (1838) 
se declanşează o întreagă campanie pentru realizarea lui şi în consecinţă a fost 
înființată Comisia pentru Locul de Promenadă (Setahely Bizottság) care angajează 
un grădinar a cărui sarcina era sa planteze, cultive şi să curețe parcul. 

Parcul propriu-zis a fost fondat oficial la 22 aprilie 1838? şi doi ani mai 
târziu este solicitat să întocmească un proiect inginerul Hermann Sámuel, care avea 
deja la activ câteva proiecte peisagere semnificative dintre care cel mai important 
fusese cel pentru reamenajarea Grădinii baroce a Castelului Bánffy de la Bonţida. 


Di dear. Cuhegproate Fike 


g RA n Tdagerir jodli romi 


TA ESI a 
ii Dn 


1 - Cluj. Parcul Central, proiectul lui Hermann Sámuel din 1840. 


Proiectul lui Hermann fructifica forma extrem de neregulată a parcului prin 
realizare unei alei triple longitudinale lungă de 500 stânjeni (cca. Ikm) care devenea 
axa principală a întregii compoziții. Una din prevederile importante ale proiectului 
prevede înălțarea cotei generale a terenului, fapt ce s-a realizat cu o umplutura 
provenind din demolările centurii de fortificaţii,” asigurându-se astfel desecarea 
întregii zone. Pentru plantarea copacilor de-a lungul aleilor principale s-au realizat 
gropi care au fost umplute cu material organic rezultat din ararea piețelor Széchenyi 
(M.Viteazu) şi Trencsin (Avram Iancu şi Ştefan cel Mare) locurile tradiționale ale 
târgurilor de animale. 


! Ibid., 36. 

? Agachi, Clujul modern, aspecte urbanistice, 124. 
3? Fekete, Kolozsvári kertek, 33 

* Agachi, Clujul modern, aspecte urbanistice, 124. 
5 Ibid., 124. 

Prin acest proiect se înglobau în structura parcului construcții existente: 
locuinţele supraveghetorilor (felügyelők lakásai), pavilionul de distracții (mulató 
hăzotska), fântâna Berki (Berki forrás kútja), terenul de sport (arena), casa 
pescarului (halăszhăz), insula Rozaliei (Rozália szigete), trambulinele de sărituri 
(szOktetă soromp6k) şi se prevedeau amplasamentele pentru:cafenea (kávéház), 
manej acoperit (fedett lovagló iskola), pavilionul acoperit pentru muzica (oszlopos 
fedett muzsika helye), şcoala de înot (úszó iskola) şi locul pentru un monument 
(emlékkő helye). Cu excepția manejului, cafenelei şi uneia din locuinţe, restul 
dotărilor se grupau în partea vestică a parcului, mult mai amplă ca suprafaţă şi care 
era parţial traversată de unul din braţele secundare ale Canalului Morii. 

Pentru a se asigura administrarea şi dezvoltarea ulterioară a parcului a fost 
înființată în 1860 Comisia Parcului Central (Setater Bizottság) care nu a funcţionat 
decât până în 1866. Cea mai importanta realizare a ei a fost organizarea unei colecte 
pentru extinderea şi încredințarea reproiectării parcului lui Kagerbauer Antal. Din 
acest proiect s-a realizat doar lacul cu o suprafață de 2 iugăre, amplasat în zona sud- 
vestica a parcului, în vecinătatea Canalului Morii de unde se alimenta cu apa 
necesară. 

Cu câţiva ani înaintea lacului, în 1855 s-a realizat la capătul vestic al aleii 
principale un bazin de înot ce relua ideea nefinalizată din planul lui Hermann care 
prevăzuse o şcoală de înot. Bazinul construit acum se datora iniţiativei garnizoanei 
locale care dorea sa-l realizeze pentru uzul militarilor. Municipalitatea a sprijinit 
aceasta inițiativă dar a impus condiţia ca şi cetăţenii oraşului să beneficieze de el. 
Deschis la 1 mai 1855, el a fost administrat de militari care trebuiau sa înainteze 
anual o balanță financiară primăriei.” 

Dotările aferente parcului s-au completat în 1874 prin construirea Teatrului 
de Vară (Nyári Színház) pe locul cafenelei propuse de Hermann la capătul estic al 
acestuia. Construcţia realizată de ing. Zimmerman Henrik” era de fapt un „hangar" 
de lemn cu funcționare sezonieră, realizat ca să ofere un refugiu estival spectacolelor 
jucate în teatrul neventilat de pe str. Farkas (Kogălniceanu). La începutul secolului 
XX clădirea de lemn a fost considerată inacceptabilă din punct de vedere funcțional 
şi arhitectural, fiind înlocuită în 1909-1910 de o construcție modernă, datorată 
arhitecţilor budapestani, Mâkus Géza şi Spiegel Frigyes.“ 

Următoarea etapă importantă în dezvoltarea parcului s-a datorat sărbătorilor 
Mileniumului, când, în 1896, s-au construit în vecinătatea lacului o serie de 
pavilioane specifice parcurilor de atunci: Pavilionul de Patinaj (Koresolyapavilon), 
Chioscul (Kiosk), Pavilionul Fanfarei (Zenepavilon) şi Fântâna arteziană din faţa 
Chioscului (Kiosk előtti Szökőkút), toate proiectate de Pâkei Lajos. 


! Fekete, Kolozsvári kertek, 36, 37. 
? Agachi, Clujul modern, aspecte urbanistice, 124, 125. 
* György Gaal, Kolozsvár. Millenniumi kalauz, (Kolozsvár: Polis, 2001), 69. 
P. A 
Ibid., 69. 

gr RE SS Fărd unca (Iuliu Hossu) > 

2 - Cluj. Parcul Central, fragment ridicare topo 1917: 


Teatrul de Vară (1909-10), 2. Căminul de Fete ,, Teleky Blanca" (1908), 3. Pavilionul 
de Patinaj (1896), 4. Pavilionul Fanfarei (1896), 5. Fântâna arteziană (1896), 6. Chioscul 
(1896), 7. Locuinţele Statusului (cca.1912), 8. Şcoala Superioară de Fete „De 
Gerândo" (1900), 9. Baia ,„ Diana". 


În ideea extinderii spațiului verde al parcului şi pe versantul sudic al 
Cetățuii, în 1900 s-a amenajat Promenada Elisabeta (Erzsébet Sétaút), o serpentină 
lunga de 420m, la mijlocul căreia se găsea o platformă de belvedere, având ca piesă 
principală bustul împărătesei Elisabeta (soția lui Francisc Iosif I) opera a lui Stróbl 
Alajos şi inaugurat la 20 august 1902. Legătura acestei zone cu parcul a fost 
asigurată prin construirea Podului Elisabeta (Erzsébet híd), o pasarelă metalică de 
35m lungime, construită peste Someş tot în 1902. 

Una din modernizările importante ale spaţiului urban din centrul oraşului din 
a doua jumătate a secolului XIX a fost dată de demolarea construcțiilor din jurul 
Bisericii Romano-Catolice „Sf. Mihai" din piaţa Matei Corvin (Unirii). Degajarea 
acesteia începuse încă din 1865 şi singura clădire păstrată până 1889 a fost Școala 
Catolică de Fete (Kat6likus Leânyiskola) de pe coltul sud-estic al acestei incinte. Ideea 
demolării inelului de construcţii modeste apăruse încă de la mijlocul secolului” când 
funcțiunea de târg al spaţiului Pieței Centrale (Főtér) începea sa fie pusă sub semnul 
întrebării de tot mai mulți cetăţeni influențați de modelele occidentale. Aceştia 
realizaseră că potențialul urban al pieţei centrale putea fi valorificat doar prin dispariția 
incintei de dughene comerciale ce masca biserica gotică, principalul monument 
arhitectonic al oraşului. Din păcate, interesul public se afla în contradicţie cu cel al 
bisericii, care valorifica comercial clădirile amintite şi nu concepea ca spaţiul incintei 
dispărute să devină un spaţiu public. După îndelungate şi anevoioase tratative, Statusul 
catolic a acceptat demolarea dar a şi pregătit câteva proiecte pentru revalorificarea 
incintei, care nu s-au realizat datorită opoziţiei foarte hotărâte a opiniei publice. 


apa a pompe" 


id NS] 
a 


x 


! Péter Sas, Mesélö Képeslapok, Kolozsvár 1867-1919, (Budapest: Noran, 2003), 208. 
? György Gaal, Magyarok utcája, (Kolozsvár: Erdélyi Múzeum-Egyesület, 1995), 21. 

3 - Cluj. Zona Pietii Matei Corvin, fragment ridicare topo 1917: 


1. Biserica Romano-Catolică „Sf. Mihai”, 2. Palatul „ Bánffy", 3. Palatele 
„Statusului" (1910). 


Demolările realizate acum au eliberat biserica asigurând prezenţa directă 
a valorosului monument în spațiul urban al pieţei, fapt ce a produs un adevărat 
soc cetăţenilor oraşului şi a zdruncinat serios voinţa bisericii de a construi ceva 
în locul lor. Imaginea ei era mult mai spectaculoasă acum, datorită turnului său 
neogotic de 80m ce fusese terminat în 1859.! Imediat s-a trecut la amenajarea 
suprafeţei eliberate prin realizarea unui spaţiu verde pe suprafaţa cimitirului din 
jurul bisericii şi protejarea lui cu o împrejmuire din fontă proiectată de Pâkei 
Lajos. În compensație, Statusul romano-catolic a primit câteva clădiri pe mijlo- 
cul frontul estic al pieţei, pe care le-a demolat şi în locul lor s-au realizat în 1898 
Palatele Statusului (Státus Házak) proiectate de arhitectul budapestan Alpár 
Ignăc.? Cele două structuri „gemene” erau alcătuite fiecare din câte trei luxoase 
imobile de raport cu comerț la parter. Palatele flancau o străpungere, realizată 
odată cu ele, ce prelungea str. Szentegyhâz (Iuliu Maniu) până în piaţa centrală. 

Intervenţii semnificative s-au produs şi în colţul sud-vestic al acestei piețe, 
unde imaginea urbană a fost modificată prin înlocuirea clădirilor existente cu unele 


1 . 
Ibid., 20. 
? Gábor Rosch, Alpár Ignác építészete, (Budapest: Enciklopédia, 2005), 190. 

noi, mai înalte şi mai monumentale. Prima realizată a fost Hotelul „New York" (New 
York Szálloda), ridicat în 1893-94 după proiectul arhitectului clujean Păkei Lajos.! 
Acesta a fost pentru multa vreme cea mai luxoasă construcție hotelieră din oraş, iar 
cafeneaua de la parter, locul de întâlnire al boemei clujene. În al doilea deceniu al 
secolului XX s-au mai realizat aici un imobil de raport monumental cu comerț la 
parter: Palatul Primei Societăţi Maghiare de Asigurări (Első Magyar Általános 
Biztosító Társaság) 1912-1913 conceput de arhitecţii budapestani Kármán Alladâr si 
Ullmann Gyula; şi, lipit de el, clădirea Casei de Economii şi Băncii de Credit 
(Kolozsvári Takarékpénztár és Hitelbank), 1912-1914, datorate arhitectului Dvorák 
Ede.’ Construirea acestor imobile a schimbat radical scara zonei unde str. Egyetem 
(Universităţii) pătrundea în piața Matei Corvin, impunând o cornişă mult mai înaltă 
decât cea existentă în piață. Efectul a fost mai spectaculos pe str. Egyetem unde se 
mai realizase atunci — la aceeaşi scară — şi un alt imobil de raport cu un cinematograf 
la parter: Palatul Sebestyén (Sebestyén Palota). 

Imaginea urbană a pieţei centrale s-a definitivat în 1896 când, în cinstea 
sărbătorilor Milenului, s-a pus piatra de fundație a Grupului statuar al lui Matei 
Corvin (Maâtyas-szoborcsoport) realizat de sculptorul Fadrusz János şi inaugurat în 
1902. Amplasat în axul pieţei la sud de biserica gotică, acest impozant monument a 
devenit destul de repede unul din icoanele oraşului. În piaţă mai exista un monument 
de forma unui obelisc cunoscut sub numele de „Statua” ce comemora vizita făcută în 
oraş (1817) de către perechea imperiala Francisc I-Carolina Augusta. Pentru a se 
evita prezența în acest spațiu a două monumente, obeliscul a fost mutat în pta. 
Carolina (Muzeului) unde se găseşte şi azi. 

O remodelare urbană semnificativă s-a mai produs în Oraşul interior şi prin 
realizarea clădirii centrale a Universităţii „Francisc losif I” (I Ferenc Jozsef 
Tudományegyetem) construită între 1893 şi 1902, după proiectele arhitecților 
Meixner Károly şi Alpár Ignác. Construită pe locul vechii Mănăstiri şi al Colegiului 
iezuit de la intersecţia străzilor Egyetem (Universităţii) şi Farkas (Kogălniceanu), 
noua clădire s-a retras destul de mult față de aliniamentul parcelelor complexului 
iezuit. În felul acesta aici a apărut un „largo”, preambul urban al monumentalei 
clădiri universitare, pe traseul străzii medievale Farkas, considerat azi ca o abatere de 
la parcelarul originar. Dacă azi o asemenea modificare a spaţiului urban istoric ar fi 
inacceptabila, la sfârşitul secolului XIX acest lucru se practica curent. Compozițiile 
academice grandioase ale arhitecturii istoriste puteau fi introduse în spatii urbane 
istorice doar cu anumite sacrificii ale contextului. 

Aminteam la un moment dat că dezvoltarea oraşelor istorice s-a făcut în a 
doua jumătate a secolului XIX prin valorificare spaţiilor pericentrale din jurul 
centurilor de fortificații medievale, unde şi-au găsit amplasamentele ansamblurile şi 


! Gaal, Kolozsvár. Millenniumi kalauz, 42. 

? Thid., 44. 

? A Takarékpénztár uj palotája, Ujság 25 dec. (1914). 
* Gaal, Kolozsvár. Millenniumi kalauz, 40. 


488 


Hermeneutica Bibliothecaria — Antologie Philobiblon - Volumul V 


clădirile reprezentative ale momentului. Din acest punct de vedere cel mai semni- 
ficativ exemplu l-a constituit la Cluj ansamblul pieţelor îngemănate Bocskay (Avram 
Iancu) şi Hunyadi (Stefan cel Mare). Spaţiul acestora se configurase din raţiuni 
militare pe toată lungimea zidului estic de fortificaţie datorită restricțiilor de constru- 
ire impuse aici. Rolul său în strategia de apărare a oraşului se diminuase complet la 
începutul secolului XIX, oferind un spaţiu ideal dezvoltării acestuia spre est odată cu 
demolarea fortificațiilor. 


4 EIN X 


SN 


SA ta i aX /// f 
Z VII SSN A 


4 - Cluj. Zona Universității, fragment ridicare topo 1917: 


1. Hotelul „New York" (1893-94), 2. Palatul ,, Prima" (1912-13), 3. Casa de Economii 
şi Banca de Credit (1912-14), 4. Palatul "Sebestyen", 5. Biserica lezuită, 
6. Universitatea „Francisc Iosif” (1893-1902), 7. Teatrul Naţional Vechi (1821,1865). 


Vocaţia lui de a deveni un nou centru al oraşului s-a confirmat prin 
construirea aici a unora din cele mai importante clădiri administrative şi culturale de 
la cumpăna secolelor XIX-XX. Primele construite au fost cele de pe frontul 
estic: Palatul Direcţiei Financiare (Pénzügyi Igazgatóság Palotája) în 1885-1887, 
arh. Maetz Frigyes; Palatul Direcţiei Silvice (Erdészeti Igazgatóság Palotaja) în 
1887, arh. Debreczeni Balăzs;Palatul EMKE-MAÂV (EMKE-MAV Palota) în 1890- 
1891, arh. Endstrasser Benedek;şi Palatul de Justiție (Igazságügyi Palota) în 1900- 
1902, arh. Wagner Gyula. Lor li s-au mai adăugat Institutul Teologic Reformat 
(Református Teologia) în 1894-1895, arh. Feszty Gyula, pe frontul nordic, şi 
Camera de Comerţ şi Industrie (Kereskedelmi és Iparkamara) în 1910, arh. Hubert 

Jozsef, la extremitatea nordică a frontului vestic.! În axul central din jumătatea 
sudică (pţa. Hunyadi) s-au realizat Casa Învăţătorilor (Tanitok Háza) în 1902-1903, 
arh. Baumgarten Sândor si Herczegh Zsigmond, si Teatrul Naţional (Nemzeti 
Színház) în 1904-1906, arh. Ferdinand Fellner şi Hermann Helmer.” 


fragment ridicare topo 1917: 


1. Camera de Industrie şi Comerţ (1910), 2. Institutul Teologic Reformat (1894-95), 
3. Palatul MÁV- EMKE (1890-91), 4. Palatul Direcţiei Silvice (1887), 5. Palatul 
Direcţiei Financiare (1885-87), 6. Palatul de Justiţie (1900-02), 7. Teatrul Naţional 
(1904-06), 8. Cazarma „Sf. Gheorghe” (1834-37), 9. Casa Învăţătorilor (1902-03). 


Forma relativ dreptunghiulară, foarte alungită pe direcția aproximativă 
nord-sud, relua configurația spaţiului anterior în care se intervenise doar cu 
rectificări de aliniamente pentru regularizarea perimetrului său şi cu racordările 
necesare străzilor ce pătrundeau sau traversau această zonă. Dacă la nivelul planului 
nu se înregistraseră modificări semnificative, în schimb volumetria acestui spaţiu se 
modificase radical datorită monumentalităţii noilor construcții. Compoziţia noului 
spaţiu urban era evident dominată de volumetria obiectului arhitectural central, 
Teatrul, care şi-a păstrat rolul de accent principal până în perioada interbelică, când 
în centrul pieţei Avram lancu se va realiza Catedrala Ortodoxă. 


! Gaal, Kolozsvár, Millenniumi kalauz, 136-141. 
? Tbid., 136,137, 139, 140. 

O altă zonă situata în pericentralul Clujului vizată de dezvoltarea oraşului se 
afla în vecinătatea pieţei Szent György (Lucian Blaga), aflată la vest de centrul 
istoric, unde s-au concentrat câteva clădiri finanţate de guvern ce au configurat un 
pol funcţional medical-universitar;prin aria de acoperire a serviciilor sale acesta 
depăşea nivelul oraşului, vizând întreaga Transilvanie. Amplasamentele libere de 
aici au permis construirea la sud de str. Mikó (Clinicilor) a ansamblului pavilionar al 
Clinicilor Universitare (Egyetemi Klinikak) în 1886-1900 arh. Hauszmann Alajos, 
Korb Flóris si Giergl Kălmân' şi, câţiva ani mai târziu, Biblioteca Universităţii şi 
Muzeului Ardelean (Egyetemi és Erdélyi Múzeumi Könyvtár) în 1906-1909, de arh. 
Korb Flóris şi Giergl Kálmán.’ Ultima s-a realizat pe latura vestică a pieţei, iar prin 
forma şi poziţia sa a „sugerat” viitoarea configurație urbană a acesteia. Importanța 
acestei zone a fost amplificată şi de construirea, în imediata vecinătate, a Palatului 
Comitatului Cluj (Kolozsvârmegye Székház) în 1895-1897 după proiectul lui Alpár 
Ignác. Volumul monumental al acestuia fusese construit la intersecția străzilor 
Monostor (Moților) şi Arany János (Petru Maior), iar „campanila” sa foarte înaltă 
domina peisajul urban al întregii zone. 


1. Palatul Comitatului (1896-97), 2. Biblioteca Universităţii şi Muzeului Ardelean 
(1906-1909), 3. Complexul Clinicilor Universitare (1886-1903). 


' Ibid., 80. 
? Ibid., 79. 
* Rosch, Alpár Ignác építészete, 187. 

În coltul nord-vestic al centrului istoric s-au ridicat câteva clădiri cu 
funcțiuni de învățământ universitar şi preuniversitar care au contribuit la definirea 
funcțională a oraşului ca cel mai important centru educațional ardelean. Apariţia 
acestora s-a făcut prin ocuparea unor amplasamente libere, fără ca ele să alcătuiască 
în final un ansamblu urban coerent. Astfel pe frontul nordic al str. Malom (Barițiu) 
s-au ridicat Școala Orăşenească Civilă de Băieți (Városi Polgári Fiuiskola) în 1870 
şi lipit de ea Școala Profesională Industrială de Stat (Állami Ipari Szakiskola) în 
1896-1898, concepută de Pâkei Lajos. Tot lui i s-a datorat şi proiectul Muzeului 
Industrial „Francisc Iosif I" (I Ferencz Jozsef Ipari Múzeum) construit în 1901- 
1903 vizavi de şcoala profesională." 


E jn 5; 
ey Li a Dacă „i ei : 
age al 
sai baa A 
De 


7- iii Zona de acces în Parcul Central, fate) ridicarea topo 1917: 


1. Teatrul de Vară (1909-10), 2. Școala Superioară de Fete „De Gerândo ” (1898- 
1901), 3. Academia Comercială II (1893), 4. Academia Comercială I (1886-97), 5. 
Muzeul Industrial (1901-03), 6. Școala Profesională Industrială (1896-98), 7. 
Școala Orăşenească de Băieți (1870). 


Învăţământul universitar era reprezentat aici prin cele două clădiri ale 
Academiei Comerciale (Kereskedekmi Akademia). Prima fusese construită în 1886- 


' Szabolcs Guttman, Pákei Lajos (1853-1921) kolozsvári hagyatéka, (Budapest: Pavilon, 
8/1993), 49-52. 


492 


Hermeneutica Bibliothecaria — Antologie Philobiblon - Volumul V 


1887 la intersecţia străzilor Bástya (C. Daicoviciu) şi Bartha Miklós (Emil Isac), fiind 
proiectată de Maetz Frigyes şi Reményik Kâroly. A doua se realizase în 1893 pe str. 
Bartha Miklos, aproximativ vizavi, ca o extindere şi se datora lui Pakei Lajos.! O 
caracteristică importantă a zonei consta din faptul că se afla între centrul istoric şi 
Parcul Central, o vecinătate perfect compatibilă cu nevoile programelor de învățământ. 
Aşa că nu a fost deloc întâmplătoare construirea aici a monumentalei Scoli Superioare 
de Stat pentru Fete „De Gerândo ” (De Gerândo Állami Felsőbb Leânyiskola) 1898- 
1901 arh. Alpár Ignác.” Prin poziţia sa limitrofă Parcului Central, ea aparținea mai 
degrabă ansamblului acestuia, la fel ca Teatrul de Vară (Nyari Színház) ridicat în 
1909-1910 la capătul vestic al parcului de arh. Márkus Géza şi Spiegel Frigyes. 


apra 


Széchenyi tér 


(Mihai Viteazu) 


1. Hotelul „Francisc Iosif" (cca.1 i 2. Palatul,, Czakó" (cca.1900), 3. Palatul 
EMAB (cca.1900), 4. Hotelul ,„ Astoria" (1910), 5. Palatul , Elián" (cca.1900), 6. 
Palatul ,Széky" (1893), 7. Palatul Oficiului de Poştă şi Telegraf (1891-98), 8. 
Palatul „Babos" (1893), 9. Palatul „ Bénig" (cca.1900), 10. Palatul ,„ Uráia" (1908- 
10), 11. Imobil de raport (cca. 1900). 


! Sas, Meselă K&peslapok, Kolozsvár, 186, 187. 
? Rosch, Alpár Ignác építészete, 189. 
* Gaal, Kolozsvár. Millenniumi kalauz, 69. 

Inaugurarea căii ferate de la 1 septembrie 1870, când la Cluj sosea primul 
tren venind de la Oradea! a schimbat fundamental importanța zonei pericentrale şi a 
suburbiilor din partea nordică a oraşului. Legătura dintre centrul oraşului şi gara era 
asigurată de calea Francisc Iosif (Horea), obținută prin contopirea şi modernizarea 
străzilor Mare (Nagy) şi Evreiască (Zsidó). Acest traseu, după ce depăşea piaţa 
Széchenyi (Mihai Viteazul), continua până în piața Matei Corvin (Unirii) cu str. 
Wesselenyi (Regele Ferdinand), devenit la scurt timp după inaugurarea gării cea mai 
importanta arteră de circulaţie a oraşului. În aceste condiţii zona sa pericentrală a 
devenit extrem de atractivă investitorilor şi, în timpul mandatului de primar al lui 
Haller Károly, s-a întocmit în 1884 un plan de amenajare urbană (Városrendezési 
Terv) de către arh. Debreczeni Balázs. În centrul acestui studiu se prevăzuse un pod 
metalic peste Someş, a cărui realizare între 1884-1886 a fluentizat decisiv circulația 
pe axa centru-gară.” Podul cel nou a fost încadrat la cumpăna secolelor XIX-XX de 
patru imobile de raport (bérház) monumentale cu spaţii comerciale la parter, 
construite chiar pe malul râului, ce alcătuiau unul din cele mai remarcabile 
ansambluri urbane ale oraşului. Primele s-au ridicat cele de pe malul drept:neo- 
goticul Palat „Szeky” (Szeky Palota) în 1893, opera arhitectului budapestan Pecz 
Samu şi neo-barocul Palat „Babos” (Babos Palota) realizat probabil înainte de 
1900. Pe malul celălalt s-au construit Palatul „Eliân” (Elián Palota) şi Palatul 
„Benig" (Benig Palota), două imobile eclectice botezate după numele proprietarilor 
şi realizate în jurul anului 1900. 

Acestora li s-au adăugat pe partea stângă a str. Francisc Iosif, Hotelul 
„Astoria ” (Astoria Szálloda) construit în 1910 pe locul vechiului restaurant cu faimă 
proastă Mielul Alb (Feher Bărâny), Palatul Primei Case Maghiare de Asigurare 
Generală(Els5 Magyar Általános Biztosító Szekhăza, EMAB Palota) cca. 1900, 
Palatul „,Czako” (Czakó Palota) sediul Agenției Transilvănene a pădurilor, 
lemnului şi minelor (Erdélyi erd6-, faanyag- és baânyaiigynokseg) cca. 1900 şi 
Palatul “Blau” (Blau Palota) în care s-a deschis Hotelul „Francisc Iosif” (Ferenc 
József Szálloda) realizat cam tot pe atunci.” Şi frontul de vizavi a dobândit o altă 
imagine urbană prin realizarea clădirii secession a Palatului , Urania” (Uránia 
Palota), 1910, arh. Kappâter Geza şi a clădirii eclectice a Palatului Societății 
Naţionale de Asigurare pentru Accidente (Nemzeti Balesetbiztosito Tarsasăg 
Erdelyreszi Vezérügynöksége) construit probabil tot atunci. Importanţa acestor două 
clădiri era dată de prezenta la parterul lor a primei săli de cinematograf din Cluj.” 

Cel mai important salt calitativ înregistrat acum de arhitectura Clujului a 
constat dintr-o modernizare radicală a conceptelor funcţionale, datorată în primul 
rând unor importuri de programe de arhitectură (modele funcționale) din restul 
Europei pe filiera budapestană sau vieneză. Astfel au apărut, în premieră pentru oraş, 


! Stefan Pascu, red., Istoria Clujului, (Cluj, 1974), 287. 
? Sas, Mesélö Kepeslapok, Kolozsvár, 37. 

? Ibid., 35, 36. 

* Ibid., 35, 36, 37. 

5 Ibid., 36, 37. 

concepte moderne privind programele administrative, de învățământ universitar şi 
preuniversitar medical, de spectacole, comerţ şi locuire, transpuse în partituri elabo- 
rate ce reflectau caracterul tot mai complex al funcțiunilor adăpostite. O caracteris- 
tică semnificativă pentru construcțiile realizate acum era dată de caracterul monu- 
mental al compozițiilor volumetrice şi limbajului decorativ de factura eclectică care, 
mai ales în cazul investiţiilor publice, trebuiau să simbolizeze autoritatea şi prestigiul 
statului. După modelul acestora şi clădirile realizate din fonduri private au adoptat o 
maniera asemănătoare, exprimând prin imaginea lor puterea capitalului privat. 

Din punct de vedere stilistic, arhitectura Clujului din a doua jumătate a 
secolului XIX şi începutul secolului XX a fost dominată de istorism, concretizat în 
diversele versiuni ale neo-goticului (Palatul Szeky, Şcoala Normală de Băieți, Cămi- 
nul studenţesc Gábor Aron), a neo-renaşterii (Universitatea şi Complexul Clinicilor) 
şi neo-barocului (Palatul Comitatului, Palatul de Justiţie, Palatele Statusului, Hotelul 
New York). La începutul secolului XX au început să se simtă şi influențele 
secessionului care însă la Cluj nu a avut o priză aşa de mare ca în cazul Târgu 
Mureşului sau Oradiei. Este posibil ca această reticenţă să se fi datorat conserva- 
torismului autorităților centrale şi locale care nu considerau ca secessionul ar putea 
să fie limbajul adecvat pentru clădirile publice. Din acest motiv foarte puţine clădiri 
private au fost concepute în aceasta maniera (Camera de Comerţ si Industrie, Palatul 
Urania) dar câteva conţineau totuşi în proporții semnificative elemente secession 
(Casa de Economii si Banca de Credit, Palatul Prima, Palatul Sebestyén). 

Saltul calitativ înregistrat a fost totuşi diminuat de caracterul oarecum 
provincial al multora din clădirile realizate în oraş. Acesta s-a manifestat prin 
„neglijenţa" cu care fuseseră tratate spaţiile secundare şi în discrepanta dintre bogăția 
limbajului arhitectural al fațadelor principale şi sărăcia celor secundare sau 
interioare. Situaţia aceasta nu a fost proprie doar Clujului, ea întâlnindu-se la mai 
toate oraşele de provincie, acolo unde sumele alocate noilor construcții depăşeau cu 
puțin limita inferioară necesară. În aceste condiţii arhitecţii fie că neglijau încă din 
proiect zonele secundare sau chiar dacă le detaliau, acestea nu se mai realizau din 
motive de subfinanţare. Aproape toate clădirile realizate la Cluj în aceasta perioada 
au suferit de „sindromul provinciei" şi singurele excepții notabile au fost:Camera de 
Comerţ şi Industrie, Palatul Comitatului, Palatele Statusului, Teatrul Naţional, 
clădirea centrală a Universităţii şi Biblioteca Universităţii şi Muzeului Ardelean. 

Modernizarea arhitecturii clujene nu ar fi putut fi realizată cu arhitecți 
locali, dacă avem în vedere că singurul cu studii de specialitate fusese doar Pákei 
Lajos iar restul celor care proiectau în oraş (Maetz Frigyes, Reményik Kârolyi, 
Endstrasser Benedek etc.) proveneau din lumea constructorilor, putând fi considerați 
în cel mai bun caz „arhitecți amatori”. Lipsa unei pregătiri temeinice adecvate şi 
izolarea acestora față de fenomenul arhitectural european îi făcea inapţi pentru 
rezolvarea noilor programe de arhitectură cerute de dezvoltarea şi modernizarea 
oraşului. Din aceste motive cea mai mare parte a comenzilor importante a fost 
încredințată unor arhitecţi din Budapesta şi Viena. Aşa se face că figuri reprezenta- 
tive ale arhitecturii maghiare istoriste ca:Alpâr Ignác, Baumgarten Sándor, Giergl 


495 


Hermeneutica Bibliothecaria — Antologie Philobiblon - Volumul V 


Kálmán, Hauszmann Alajos, Korb Flóris, Márkus Geza, Pecz Samu etc. au realizat 
proiecte pentru Cluj. Lor li s-au adăugat şi doi din cei mai inovatori arhitecți 
maghiari de la cumpăna secolelor, Lechner Ödön şi Kós Károly care şi-au dobândit 
notorietate datorită încercărilor lor reuşite de a defini un stil național maghiar în 
arhitectură. Activitatea lor în oraş s-a concretizat în două lucrări remarcabile din 
punct de vedere arhitectural (o vilă şi o mica biserică) dar care nu au influențat 
semnificativ arhitectura locală. Pentru oraş au mai lucrat şi doi arhitecţi vienezi 
celebrii, specializaţi în proiectarea teatrelor: Ferdinand Fellner si Hermann Helmer. 
Prin proiectul lor pentru Teatrului National au reuşit să introducă Clujul în rândul 
oraşelor europene dotate cu teatre din ultima generaţie. 

Prin calitatea şi scara arhitecturii realizată aici într-un interval de timp de 
doar 35 de ani (1880-1914) imaginea Clujului s-a schimbat radical. Metamorfoza 
petrecută a produs o schimbare radicală de imagine, reflectând modernizarea lui pe 
toate planurile şi implicit saltul său de la condiția de oraş medieval la aceea a unui 
oraş eclectic modern. Acum s-au realizat clădirile reprezentative care, împreună cu 
cele realizate anterior, au dat centrului oraşului imaginea specifică, central-europea- 
nă, care îl defineşte şi astăzi. 

profilul unei recurente istorice supusă unui transplant artistic! 

Abstract: Lucrarea îşi propune să circumscrie imaginea ciumei, boală teribilă a 
trecutului şi metaforă artistică fecundă perpetuă, dintr-o dublă perspectivă: medicală 
şi culturală. Traseul demonstraţiei se doreşte a fi unul al explorării profilului 
metamorfic al ciumei. Lucrarea se structurează prin intermediul unei explorări care 
debutează cu un scurt istoric medical şi cultural al bolii, continuând cu explicitarea 
termenilor bivalenţi ai triadei epidemie-ciumă-plagă dar şi cu examinarea cauzelor 
alternative ale ciumei (din perspectiva elementelor) dând naştere unui imaginar 
compozit, şi încheind cu reacţiile spasmodice, între încremenire şi mişcare, în fața 
ciumei reflectate în pictura lui Pieter Bruegel cel Bătrân, Triumful Morţii. 

Ciuma - istoric medical şi cultural 

Impactul epidemiilor de ciumă de-a lungul istoriei a fost unul major cu 
importante implicaţii în diverse domenii ca: medicină, economie, cultură, adminis- 
traţie. Violenţa şi virulenţa acestei boli necruțătoare s-a reflectat în vieţile oamenilor 
şi implicit în imaginarul acestora care a asimilat, forțat de împrejurările recurente, un 
bagaj de elemente investite şi reinvestite cu diferite valori, o dată cu trecerea 
timpului. 

Sub masca ciumei se pot deosebi două structuri a căror corelaţii nasc în 
permanență noi semnificaţii: prima dintre structuri este una de tip medical-patologic 
care investighează ciuma trecând-o printr-un filtru care îi consemnează simptomele, 
cauzele, efectele şi tratamentul, a doua dintre structuri este una de tip cultural care 
întreţine cu ciuma un raport în care aportul hotărâtor îl are momentul istoric înțeles 
ca intersecție a anumitor credinţe, a anumite condiţii culturale, medicale, economice. 
Relaţiile tesute între cele două blocuri: medical şi cultural determină o anumită 
conformaţie care s-a tradus mai apoi în imaginar. Acesta este motivul pentru care în 


1 Autorul este recunoscător pentru suportul financiar provenit de la SECTORIAL 
OPERATIONAL PROGRAMME FOR HUMAN RESOURCES DEVELOPMENT, 
Contract POS DRU 6/1.5/$/3 — „DOCTORAL STUDIES, A MAJOR FACTOR IN THE 
DEVELOPMENT OF SOCIO-ECONOMIC AND HUMANISTIC STUDIES”. 

încercarea de a valida decriptarea imaginarului este necesară o revenire şi o 
aprofundare sintetizatoare şi structurată a celor două structuri şi a raporturilor pe care 
le acestea le întreţin. 

Abordarea medical-patologică (sau epidemiologică) cataloghează ciuma ca 
fiind o „boală infecțioasă acută determinată de Yersinia (Pasteurella) pestis, 
transmisă la om de la rozătoare sălbatice sau domestice”, cu precădere prin interme- 
diul puricelui şi şobolanului.” Această boală poate fi identificată la nivelul celor două 
„forme clinice principale: forma bubonică şi forma pulmonară primară” care se 
deosebesc prin particularităţile de manifestare a bolii. Bacilul pestos a fost izolat 
abia în 1894 de Yersin. În ceea ce priveşte distribuţia geografică se poate face o 
deosebire între micile focare: Asia, Africa, America de Nord şi America de Sud şi 
marile focare: India, Nepal, Birmania, Malaya şi sudul Vietnamului.“ De reţinut este 
că „receptivitatea la pestă este generală şi imunitatea după boală este relativă şi 
temporară”. Spre deosebire de profilul pestei bubonice marcat de inflamarea 
ganglionilor, apariția buboanelor supurante sau fistulizate, septicemie,“ pesta pulmo- 
nară are ca indici o „toxemie intensă, dispnee, cianoză, tuse, expectoraţie hemoragi- 
că”.! Cu toate acestea ambele forme au ca simptome comune „febra mare, frisoane, 
cefalee, mialgii, facies congestionat, anxietate, stare de toxemie severă, delir, 
prostrație”*. Mecanismul de infectare al omului presupune existența contactului 
puricelui provenit de la un şobolan bolnav cu omul în cadrul proceselor de hrănire: 
prin regurgitarea de bacili pestoşi care blochează tubul digestiv al puricilor.? Ca 
măsuri de profilaxie se impun „imunizarea activă cu vaccin antipestos, vaccinul viu 
atenuat, distrugerea şobolanilor prin raticide, insecticide”, dar şi „măsuri de izolare, 
dezinfectie, carantină, deparazitare ”.!! 

Viziunea cultural-istorică monitorizează cu atenție traseul ciumei punctând 
momentele esențiale în istoria omenirii, momente în care intersecţia dintre această 
boală şi om s-a produs în mod violent şi semnificativ determinând importante 
schimbări în societate. Susan Sontag evidențiază că legătura dintre o anumită epocă 
şi boala predominantă acesteia oferă importante indicii în ceea ce priveşte perioada 
de timp vizată.” Pe de o parte boala este o urmare şi o reflecţie a condiţiilor unei 


! Marin Voiculescu, Boli infecțioase, clinică şi epidemiologie, (Bucureşti: Editura Medicală, 
1981), 994. 

? Ibid., 995. 

? Tbid., 994. 

* Ibid., 995. 

5 Idem. 

é Ibid., 997. 

7 Idem. 

$ Ibid., 996-997. 

’ Tbid., 995. 

'9 Thid., 998. 

1! Idem. 

12 Susan Sontag, Boala ca metaforă; SIDA şi metaforele ei, traducere Aurel Sasu, (Cluj- 
Napoca: Editura Dacia, 1995). 

epoci, pe de altă parte ea reprezintă un depozit de frici specifice unei anumite 
perioade istorice exhibate prin intermediul bolii. În acest context ciuma poate fi 
văzută ca una dintre recurențele maladive ale istoriei. Imposibilitatea fixării ei în 
cadrul unei anumite perioade dublată de pendularea ei în epoci diverse cu care a 
întreţinut relații specifice, conturează profilul ei de peregrin supus unei permanente 
metamorfozări şi încapsulări din perspectiva imaginarului. 

Boala oferă invizibilului sau divinului posibilitatea de a lua trup, oferindu-i 
o mână de foc prin care să îşi poată dicta sentința pentru că „boala însăşi reînvie în 
detaliu vechi categorii ale sentimentului de teamă” Profilul bolilor se individuali- 
zează atunci când se înconjoară de un val de mister care le face să fie catalogate 
drept contagioase,” de asemenea, originea exotică a bolii înfricoşa,* iar „contactul cu 
persoana chinuită de o boală”(văzută ca un misterios act răuvoitor) e percepută în 
mod inevitabil ca ofensă; mai rău, ca violare a unui tabu. 

Înseşi numele unor astfel de boli sunt considerate a avea o putere magică”. 
Deoarece bolile exhibă suferințele trupului prin semne şi îl predestinează morţii 
arzând etapele, cel mai adesea boala va fi privită ca ceva care „trebuie ascuns”. Un 
scurt istoric al receptării bolii realizat de Susan Sontag evidenţiază boala ca „instru- 
ment al maniei divine pentru antichitate” cu menţiunea că de exemplu „pentru 
greci, boala putea fi arbitrară sau meritată (pentru o greşeală personală, pentru un 
păcat colectiv sau o crimă a vreunui strămoș)”, mai apoi creştinismul face ca boala 
să devină o „pedeapsă deosebit de potrivită şi dreaptă”, pentru ca în secolul XIX 
boala să fie asimilată ca „produs al voinţei”. Raportul sau delimitarea stabilită între 
pedeapsa reflectată la nivel individual şi la nivel colectiv este vizibil în conotarea 
bolilor ca fiind „calamităţi colective şi judecăţi asupra unei comunităţi”, pe când 
rănile şi neputinţele sunt considerate ca „individual meritate”.!! În general, planul 
superior sau cerul îşi reflectă voinţa şi puterea prin intermediul bolilor în planul 
inferior al omenirii. Această mişcare descendentă a cărui violență nu putea fi 
cuantificabilă utilizând un sistem de referință lua masca bolilor punitive şi misterioa- 
se care sancţionau „moravurile uşoare” sau „declinul politic”. 

Demersul cronologic al lui Cartwright şi Biddiss menționează ciuma în 
două contexte diferite: în primul caz prin ciumă sunt desemnate o paletă de boli din 


! Tbid., 5. 

? Ibid., 16. 

3 Idem. 

* Tbid., 105. 

` Ibid., 16. 

* Ibid., 18. 

7 Ibid., 39. 

8 Ibid., 41. 

” Idem. 

10 Thid., 41-42. 
1 Tbid., 102. 
12 Thid., 107-108. 

Antichitate a căror profil nu este clarificat în totalitate, ciuma echivalând ca sens cu 
boala, epidemia sau flagelul; în al doilea caz ciuma oglindeşte o boală specifică, fără 
să existe dubii în ceea ce priveşte identificarea ei. Din cadrul primei categorii iată 
câteva exemple vehiculate a căror impact asupra cursului istoric este unul major: 
plaga din Egipt (1500 î. Chr. menționată în Biblie şi datorită căreia au murit toți întâi 
născuţii din acele ţinuturi, cu excepția copiilor creştinilor), ciuma din Atena (430 î. 
Chr., care a determinat căderea unuia dintre cele mai solide imperii)? A doua 
categorie se focalizează în vederea stabilirii unor puncte de maximă virulență şi 
expansiune a bolii realizând o cronologie epidemică, interioară cronologiei celei 
mari: ciuma lui Justinian (540-590), Moartea Neagră (1346-1361), Marea Ciumă 
(1660-1676), ciuma din Asia (1855-1900).* Efectul devastator al acestor epidemii, 
mai ales al Morţii Negre este resimțit la toate nivelele vieţii: scăderea prețurilor, 
afluxul de bunuri şi oferte pentru cei săraci, lipsa de mână de lucru: toate au 
contribuit la distrugerea sistemului feudal”, dar şi la scăderea prestigiului şi 
autorităţii Bisericii.” 


Triada: epidemie — ciumă - plagă 

Confuzia implicată de triada epidemie-ciumă-plagă impune o delimitare a 
sensului celor trei termeni care se folosesc adesea fără discernământ şi fără a sesiza 
deosebirile existente între ei. Într-o primă etapă o precizare terminologică suplimen- 
tară în receptarea şi utilizarea cuvântului ciumă este necesară şi se impune. Pe de o 
parte acest cuvânt se referă la ceva particular, la boala cunoscută sub acest nume, pe 
de altă parte cuvântul ciumă face trimitere la ceva general echivalând cu ideea de 
epidemie.“ În ceea ce priveşte etimologia şi utilizarea termenului de ciumă este de 
menţionat faptul că acesta reclamă două surse de proveniență: fie din „din latinul 
plaga (lovitură, rană)” datorită căruia acest cuvânt „a fost timp îndelungat utilizat 
metaforic drept etalon al nenorocirii colective, a răului şi a calamităţii”, fie din 
latinescul cyma” care are sensul de umflătură. O interesantă observaţie sesizează că 
această boală a oferit posibilitatea de a fi privită din două unghiuri diametral opuse: 
„ca şi ceva provocat de alţii”, vulnerabili, şi ca „boală a fiecăruia”.! Ciuma 
dobândeşte în sensul general valoarea unei năpaste, nenorociri, urgii, plăgi, calamită- 
ți sau a unui flagel. 


! Frederick Cartwright şi Michael Biddiss, Bolile şi istoria, traducere Gabriel Tudor, 
(Bucureşti: Editura All, 2005), 13. 

? Ibid., 14-15. 

* Tbid., 38. 

* Ibid., 49-53. 

5 Ibid., 57-59. 

é Susan Sontag, Boala ca metaforă; SIDA şi metaforele ei, 101. 

7 Idem. 

8 Idem. 

? Dicţionarul explicativ al limbii române, (Bucureşti: Editura Academiei Republicii Socialiste 
România, 1975), 156. 

10 Sontag, Boala ca metaforă; SIDA şi metaforele ei, 114. 

Celălalt nume al ciumei: cel de pestă are ca spaţiu de acțiune domeniul cu 
precădere medical, făcând diferenţa între anumite tipuri sau variante ale acestei boli: 
pesta animalelor, pesta amigdaliană, pesta minoră. În unele tratate pesta are ataşat 
atributul de „boală pestilenţială”! care se referă la latura epidemică a bolii, mai exact 
la faptul că este o boală contagioasă. Epidemia apare în acest context văzută ca o 
molimă ale cărei puncte esenţiale sunt concentrate în jurul timpului rapid de 
propagare şi a numărului mare de persoane afectate, poate de aceea una dintre 
etimologiile cuvântului ar putea proveni pe filiera grecească în care epidemia ar fi un 
construct de forma: epi (cu sensul de deasupra) şi demos (cu sensul de popor), 
însemnând acea boală care prin virulenta ei se ridică deasupra poporului.” 

Ultima componentă a triadei este plaga provenind din latinescul „plaga” 
care dezvoltă şi ea două sensuri: unul specializat medical de „leziune a ţesuturilor 
corpului, provocată accidental (arsură, tăietură etc.) sau pe cale operatorie; rană” şi 
unul general de „situaţie nenorocită, pacoste, calamitate, nenorocire, flagel” 

Concluzionând am putea remarca: pe de o parte sensul general de nenoro- 
cire care este prezent la nivelul tuturor dintre cei trei termeni, pe de altă parte sensul 
particular şi restrâns la sfera medicală dobândit mai apoi de termeni. Evoluţia 
acestor trei termeni până la un punct sinonimici spre o delimitare şi o specializare în 
indicarea anumitor procese medicale relevă de la un anumit nivel dorinţa tot mai 
accentuată de a dobândi un set de instrumente lingvistice care să permită minimali- 
zarea impactului şi administrarea unei calamități de factură necunoscută. Sentimen- 
tului de insecuritate din plan medical trebuia să i se găsească un antidot măcar la 
nivel lingvistic, antidot care deşi nu ar fi putut opri sau elimina ameninţarea ciumei 
ar fi permis o administrare lingvistică a ravagiilor ei. 


Cauzele alternative ale ciumei, sau rădăcinile unui imaginar compozit 

Esenţa ciumei stă sub semnul pluralităţii de feţe pe care le pune în scenă. 
Multitudinea de măşti abordată de această boală împiedică o decriptare rapidă a 
profilului ei, profil care nu se prezintă niciodată în totalitate, ci în secvenţe succesive 
şi uneori suprapuse asemeni unui palimpsest. Aceeaşi problemă a proliferării, a 
instabilității se impune la toate nivele ciumei: cauze, prevenire, tratament. Caleidos- 
copul de cauze efective sau presupuse ale bolii s-a dezvoltat creând un traseu 
imaginar aluvionar paralel. Adesea intuițiile medicale s-au lăsat dezvoltate în planul 
artistic. Cauzele ciumei au fost înecate în semnificație în încercarea de a descoperi 
mecanismul secret aflat în spatele pestilenței. Nesiguranţa şi dorința de a stăpâni 
flagelul a impus focalizarea asupra unor cauze precise şi asupra investirii de 
explicaţii concludente. Cu toate acestea, condiţiile epocilor în care ciuma şi-a făcut 
apariția alături de eşecul cauzelor desemnate anterior, a determinat instituirea unui 


1 . 
Ibid., 994. 
? Dicţionar de neologisme, Florin Marcu şi Constant Maneca, (Bucureşti: Editura Academiei, 
1986). 
? Dicţionarul explicativ al limbii române, 700. 

imaginar compozit, a unui imaginar construit aproape alchimic făcând apel la toate 
elementele naturii. 

Pământul, apa, focul, aerul! sunt toate implicate în încercarea de a descoperi 
cauzele ciumei. Edificiul construit prin apelul la elemente exprimă ca şi trăsătură 
generală o stare de contaminare şi dezagregare a acestora. Fluctuaţia cauzelor ciumei 
trădează în sine o nesiguranță care se ascunde în spatele unei pluralități. Impactul 
major şi violent pe care ciuma l-a avut în imaginar se traduce în născocirea unei serii 
de cauze care se succed deoarece nu îşi pot susţine validitatea pentru o perioadă de 
timp îndelungată. 

Pământul şi aerul ca elemente ale naturii au fost asimilate în cadrul teoriei 
efluvioniste şi astrologice. Aceste teorii puternic sudate una de cealaltă susțin că 
emanaţiile rele ale pământului răspândite prin intermediul aerului au reprezentat 
sursa contaminării. Motivul apariţiei acestui aer contaminat se regăseşte într-o serie 
de evenimente anterioare ciumei care vizau modificările profunde petrecute la nive- 
lul atmosferei. Indiciile modificării suferite în pragul acestor conjuncții nefavorabile 
a planetelor sunt oferite de cutremurele frecvente, fenomenele de secetă sau ploi 
torențiale, erupția vulcanilor.” Astfel, mişcările tectonice ca rezultat al conjuncției 
maligne a planetelor antrenau norii otrăvitori care răspândeau ciuma. 

Apa a devenit sursă şi mijloc de contaminare printr-o asimilare forțată. Ea 
este singurul element-cauză în țesătura căruia este implicat omul. Teoria conform 
căreia evreii sunt poporul responsabil cu otrăvirea fântânilor cu germenele ciumei, 
nu este susținută decât în baza unor mărturii obținute prin tortură. Otrava alcătuită 
din „pulbere de ostie sacră, ierburi secrete, urină şi sânge uman’” era pusă în fântâni 
şi izvoare de către evrei şi leproşi. Conform teoriei aceştia îşi propuseseră nimicirea 
creştinismului.* Ca urmare s-a practicat întemnițarea, torturarea şi arderea evreilor 
care nu au fost dispuşi să mărturisească şi să-şi nege credinţa, atât în Franţa (de 
regele Filip al V-lea), cât şi în Germania, ignorând bula papei Clement al VI-lea (din 
septembrie, 1348) care îi declara nevinovaţi.” 

Focul a fost receptat drept cauză a ciumei din prisma relatărilor apocalipti- 
ce. Imaginile incendiare au fost asimilate ca reflex al pedepsei divinității pentru 
inflația de păcate. Pârjolirea, nimicirea poporului prin intermediul ciumei, toate 
acestea erau percepute ca fiind o expresie a judecății lui Dumnezeu. Corelaţia 
instituită între semnele de foc de pe cer, focul apocaliptic şi focul cathartic le 


! Pentru o introducere primară în simbolismul celor patru elemente a se consulta Dicţionar de 
simboluri. Mituri, vise, obiceiuri, gesturi, forme, figuri, culori, numere, Jean Chevalier şi 
Alain Gheerbrant, (Bucureşti: Editura Artemis, 1994). 

2 Justus Friedrich Carl Hecker, The Black Death and The Dancing Mania, translated by B. G. 
Babington, (London, Paris, New York & Melbourne: Cassell & Company, 1888), în 
Biblioteca Gutenberg,: http:/Awww.gutenberg.org/etext/1739 (accesată în 20 aprilie 2008). 

* Carol Iancu, Miturile fondatoare ale antisemitismului, Din antichitate până în zilele 
noastre, traducere Țicu Goldstein, (Bucureşti: Editura Hasefer, 2005), 58. 

* Idem. 

5 Ibid., 58-60. 

reuneau sub figura ciumei percepută ca pedeapsă purificatoare. Însemnarea bolnavi- 
lor prin semnele fizice ale ciumei era considerată o însemnare a păcătoşilor, o ultimă 
avertizare la căință. 

Sunt de reținut raporturile întreținute de ciumă cu teatrul şi cu carnavalul. 
Cel dintâi raport vizează un paralelism al acestora din punct de vedere al evoluţiei şi 
o întâlnire în interiorul unor termeni tari comuni ca: delir, catharsis, contaminare, 
potenţialitate, eliberare. Al doilea raport subliniază întâlnirea celor două entități 
într-un punct al defulărilor, al suprimării stratificărilor sociale, a transgresiunilor în 


care carnavalul este o „sărbătoare albă”, iar ciuma este o „sărbătoare neagră”? 


Reacţii în faţa ciumei: Un imaginar al spasmului 

Ciuma ca fenomen recurent şi revelator, integrat prin intermediul codifică- 
rilor sale succesive în circuitul imaginar a antrenat de-a lungul timpului un conglo- 
merat de reacţii complementare în plan artistic. În iconografie şi coregrafie aceste 
reacţii pot fi considerate ecouri rezultate în urma impactului dintre o boală al cărei 
profil a fost înecat în semnificații (datorită absenței unui sistem care să permită un 
control eficient al epidemiei) şi un anumit mediu cultural şi artistic supus unui set 
riguros de reguli. 

Epuizarea pseudo-investigaţiilor ciumei în domeniul medical încheiate cu 
un eşec în fața căruia omul nu putea decât să rămână prosternat a determinat realiza- 
rea unui transplant al problemei neelucidate în medii alternative, cum ar fi cele 
artistice care făceau promisiunea unor noi ilustrări ce ar fi permis elucidarea şi 
stăpânirea misterului pestilențial. Acest transplant s-a realizat prin intermediul unui 
principiu al oglindirii sau al paralelei, producțiile rezultate nefiind altceva decât o 
colecție de măşti rezultate în urma diseminării punctelor problematice şi focalizarea 
asupra acestora. 

Iconografia şi coregrafia care după o filtrarea prealabilă şi-au fixat punctele 
de sprijin, au devenit astfel medii-lupă concentrate în elaborarea unor fişe culturale 
suplimentare pentru ciumă, pornind de la amănunte pe care mai apoi le vor dezvolta 
rea au permis integrarea şi valorizarea ciumei din perspective multiple care au 
adăugat odată cu trecerea timpului o nouă tuşă imaginarului. 


Imagini ale încremenirii şi imagini ale mişcării 

Studiul reacţiilor în fața ciumei face apel la mişcările elementare ale corpu- 
lui, conotate ca indicatori şi semne. Astfel cele două reacții primare antagonice care 
se conturează în fața ciumei sunt paralizia, respectiv fuga. Utilizarea separată a celor 
două tipuri de reacție ca modalitate de diferențiere a raportului întreținut de individ 
cu ameninţarea morții este esenţială în decriptarea atitudinii şi statutului individului, 
dar şi a funcţiei morţii. Paralizia sau uneori rigidizarea corpurilor este caracteristică 


1 . 

Ibid., 20-29. 
? Anca Măniuţiu, Carnavalul şi ciuma: poetici teatrale în oglindă, (Cluj-Napoca: Editura 
Casa Cărţii de Ştiinţă, 2003), 83-89. 

celor deja acaparaţi de moarte: fie ei deja morţi sau pe moarte, fie ei înspăimântați 
sau împăcaţi, dar acceptându-şi şi îmbrățişându-şi deja moartea. Prin opoziţie, fuga 
este a celor nemortificaţi, a celor în a căror vene zvâcneşte o viaţă hotărâtă să nu se 
lase prinsă şi îngenuncheată pentru a plăti tribut morţii. Delimitarea clară trasată 
între cele două atitudini este vizibilă de exemplu în tabloul intitulat Triumful Morţii 
aparținând lui Pieter Bruegel cel Bătrân care înfăţişează asaltul viilor de către morti. 
Opera în discuţie este reprezentativă pentru pictura flamandă a secolului XVI şi redă 
un ţinut intrat în posesia morţii, o frescă în care toate categoriile interacționează cu 
ciuma. Egalitatea tuturor în fața morții indiferent de categoria socială (rege, oştean, 
preot, cavaler, domniță, negustor, țăran, măscărici), biologică (tineri, bătrâni, copii) 
sau de rasă (câine, cal) redată în acest caz poate fi echivalată cu imparțialitatea 
prezentă în Dansul Morţii. De remarcat este distribuţia personajelor din punct de 
vedere al reacției pe care o au în faţa morţii: doar îndrăgostiți, regele pe moarte şi 
cadavrele sunt tributari paraliziei sau crispării rigidizate, pe când toți ceilalți sunt 
adepți ai luptei şi ai fugii din faţa morții. 

Agentul plăgii şi al agresiunii este scheletul înarmat cu frânghii, coase, 
cuțite, săbii devenit simbol al Morţii iminente şi violente. Pânza deschisă, a cărei 
margini sunt permeabile permite ipoteza conform căreia regatul morţii se întinde 
dincolo de ramă devenind un fenomen general, ilustrând un ţinut pustiit şi imprimat 
de miasma culpabilizatoare. În fundal se pot observa o serie de cruci abandonate, iar 
năvodul credinţei devine un instrument al Morţii în mâinile scheletelor (cu ajutorul 
căruia sunt pescuite noi victime). 

Imaginea apocaliptică împleteşte nuanţe subtile de la grotesc (câinele care 
devorează cadavrul unui bebeluş) până la sublim (scena îndrăgostitului care îi cântă 
iubitei un cântec făcând abstracţie de context). Învălmăşeala şi lupta dintre Viaţă şi 
Moarte, dintre paralizie şi mişcare realizează centre de coeziune în care corpurile 
sunt contorsionate cu brutalitate. Despuierea şi descarnarea contribuie la dezindivi- 
dualizare. Acesta implică confuzia cu o masă amorfă deasupra căreia sunt instituite 
scheletele devenite slujbaşi ai morții, vizitii ai craniilor, agenţi ai unor agresiuni 
conturate simbolic de prezența corbilor, corbi care pot fi consideraţi substituenții 
unui cortegiu funerar suprimat. 

Această pânză sufocată de moarte şi chinuri a preferat înlocuirea unor 
semne evidente ale ciumei de natură fizică (buboaie, sângerări, desfigurări) cu o 
serie de procedee mortificatoare văzute ca metode de tortură şi echivalent al 
chinurilor bolii. 

Fig. 1. Triumful Morţii - Pieter Bruegel cel Bătrân 
[sursa: www.netflash.ro/poze] 


Aceste reacţii primare şi fireşti în fața ciumei: de fugă sau paralizie, au 
suferit un proces de hibridare pe suportul artistic oferit de acele vremuri: în 
iconografie şi coregrafie. Transpunerea mişcărilor corporale va oferi posibilitatea de 
întregire a imaginii ciumei prin intermediul unor opere care acumulând elementul 
misterios al acestei plăgi dispun la o analiză a ei într-un alt mediu. Astfel mediile 
artistice devin oglinzi şi mese de disecție ale epidemiei de ciumă. 

Abstract: Erorile cognitive în general dar şi iluziile pozitive au fost explicate prin 
funcționarea limitată a sistemului cognitiv sau prin acel de întărire şi de menţinere a 
imaginii de sine şi a stării de bine. Argumentăm că funcţia iluziilor pozitive nu poate 
fi înţeleasă în totalitate fără a le integra în procesul responsabil de formare a unor 
mecanisme cognitive şi a unor probleme specifice la care a trebuit să găsim soluţii 
de a lungul evoluţiei. Scopul studiului este pe de o parte acela, de a oferi explicaţii 
distale plauzibile la întrebarea „de ce şi cum s-au format iluziile pozitive” iar pe de 
altă parte de a plasa aceste explicaţii într-o perspectivă teoretică în cadrul căruia 
modelul biologic, psihologic şi social pot fi integrate. 


E-mail: ariel5918(Qyahoo.com 


Introducere 

Redescoperirea teoriilor evoluționiste a deschis noi perspective în psiholo- 
gia cognitivă. Se speră că această paradigmă va oferi o posibilă explicaţie la originea 
iluziilor pozitive şi va crea o punte de legătură între cercetările din domeniul 
biologic şi cel psihologic oferind modele descriptive coerente şi complexe despre 
natura umană.! Psihologia evoluționistă cognitivă are un uriaş potenţial în înțelege- 
rea procesului evolutiv al structurilor cognitive, a stării de sănătate şi de boală. 
Tratarea tematică a iluziilor pozitive din perspectiva evoluționistă este o încercare 
recentă, domeniul biasărilor' şi a erorilor sociale în general, fiind unul puţin 
explorat din acest punct de vedere. 


! Bereczkei Tamás ”Evoluci6s pszichológia: új szemlélet a viselkedâstudo- mânyokban” 
(Evolutionary Psychology: A new perspective in behavioral science) Magyar Tudomány, 1 
(2002): 8 

? Anna E. Vincze, “Pozitív illúziók vagy illuzórikus egészség? Az irracionális pozitiv 
kogniciók szerepe a mentális egészség fenntartásában” (Positive Illusion or Illusory Mental 
Health? The Role of Positive Irrational Believes in Mental Health), Erdélyi Pszichológia 
Szemle VI/ 3 (2005): 209-246, 240 

Obiectivul lucrării de față este prezentarea unor demersuri de cercetări 
asupra iluziilor pozitive care s-au concretizat deja şi în concluzii referitoare la 
funcţia de adaptare a iluziilor pozitive şi prezentarea unor ipoteze în curs de validare 
referitoare la originea evolutivă a iluziilor pozitive. 

În cadrul acestui studiului vom parcurge paşii indicaţi în cercetarea 
evoluționistă.” Pentru ca o structură cognitivă să poate fi considerată adaptare 
evolutivă, trebuie să satisfacă următoarele criterii: (1) Probabilitatea să fi rezultat ca 
urmare a şansei să fie mică. (2) Structura cognitivă să asigure rezolvarea unor 
probleme adaptive în mediul evoluționist, corelând cu un tonus mai bun al organis- 
mului. (3) Să aibă caracteristicile unui design evolutiv: (a) constituie o caracteristică 
a speciei; (b) se dezvoltă fără efort conştient, în absența unei instruiri formale; (c) 
este utilizată fără efort conştient şi fără a conştientiza modul în care funcționează; (d) 
nu se identifică sau reduce la aplicarea structurilor generale ale modelului social 
standard la conţinuturi specifice. 

Explorarea originii evoluționiste ale iluziilor pozitive se impune ca un 
subiect semnificativ prin faptul că oferă explicații distale la existența (apariţia) 
iluziilor pozitive ca structură cognitivă şi astfel poate oferi o bază pe care se pot 
reintegra diferite concepţii contradictorii privind funcţia iluziilor pozitive. 


1. Biasările cognitive şi sociale din perspectiva euristică 

Cercetarea biasărilor a fost conturată prin studiile inteprinse de cognitiviştii 
Kahneman şi Tversky.* Cercetătorii amintiţi au evidenţiat o serie de abateri 
cognitive, acestea putând fi definite ca erori decizionale, corelaţii iluzorii, biasări de 
ancorare, scurtcircuitări privind colectarea, procesarea şi evocarea informațiilor 
descrise ca fiind amuzante şi invincibile' Concluzia generală a acestor studii a fost că 
exerciţiul de raţionare este de multe ori deturnat sau pur şi simplu împiedicat de 
numeroase erori şi paralogisme. Raționamentul dominant era că mintea funcționează 
pe baza unor euristici care în anumite condiții sunt eficiente iar în altele pur şi 


! Sensul englezesc este acela de privire subiectivă, în care lucrurile şi situaţiile apar deformate 
de perspectiva subiectului, astfel încât ele să se prezinte într-o lumină convenabilă şi 
confortabilă acestuia. În limba engleză, psihosociologii utilizează frecvent termenul bias care, 
tradus ad litteram, înseamnă „înclinație“. Conceptul de „bias”, esenţial ar mai putea avea 
drept corespondente în româneşte: abatere, distorsiune. Cea mai precis traducere ar fi deci: 
tendința subiectivă deformatoare care însă este obositor de lungă, de aceea folosim soluția 
transferării cuvântului „bias” în limba română. 

? Daniel David, Oana Benga and Alina S. Rusu, Fundamente de psihologie evoluționista şi 
consiliere genetica. Integrări ale psihologiei şi biologiei. (Fundaments of evolutionary 
psychology. An integrative aproach of psychology and biology ) (Cluj Napoca: Polirom, 
2007) 

? Daniel Kahneman & Amos Tversky, “On the Psychology of Prediction”,Psychological 
Review 80 (1973): 237-251. 

* Amos Tversky and Daniel Kahneman, (1983). Extensional versus intuitive reasoning: The 
conjunction fallacy in probability judgment. Psychological Review, 90, 293-315. 

simplu dau greşi. Cum notează Tversky şi Kahneman’: „Oamenii se bazează pe un 
număr limitat de algoritmi şi axiome euristice ceea ce reduce şansa lor de a evalua 
corect anumite probabilități.” 

Pentru a putea descoperi cum anume funcționează mintea umană, psihologii 
cognitivişti foloseau în special metafora computerului, ceea ce i-a ajutat să înţeleagă 
anumite procese cognitive. Însă, uneori din această asemănare rezultau şi concluzii 
derutante.” Din această perspectivă mintea umană a fost interpretată ca fiind una 
deficitară față de un computer care învingea inteligența umană, mai exact în planul 
sarcinilor care implicau logica sau problemelor care necesită memorie sau atenţie 
sporită. 

Cele mai spectaculoase rezultate privind deficienţele raționamentului uman 
s-au ivit, probabil, în urma studiilor care au aplicat sarcina de selecție Wason 
(Wason's Selection Task: WST ).” Rezultatul general al acestor studii a fost acela că 
oamenii nu sunt în general dispuşi să realizeze raționamente logice şi ei eşuează în 
estimarea probabilităților definite de algoritmi simplii. Concluzia la care s-a ajuns a 
fost aceea că oamenii comit erori sistematice chiar în raţionamentele deductive 
simple, cum sunt cele care presupun utilizarea unor enunțuri condiționale, de forma 
dacă p, atunci q. 

În mod paralel, cercetările social-cognitivă au arătat că în analiza cauzală 
din viaţa de zi cu zi omul nu procesează informaţia în maniera normativă, conform 
principiilor logicii şi raţionalității. Datorită resurselor limitate, oamenii recurg mai 
degrabă la procedee simple de inferență, ignorând anumite informaţii, bazându-se pe 
stereotipuri şi generalizări”. 

Perspectiva teoriei social-cognitivă a folosit diverse abordări ale gândirii 
umane pentru a oferii explicaţii plauzibile rezultatelor observaţiilor care conturau un 


! For an overview, see the meta-analytic review by Eldar Shafir and Robyn A. LeBoeuf, 
“Rationality”, Annual Review of Psychology 53 (2002): 491-517. 

? Tversky, A., and Kahneman, D. (1974). Judgment under uncertainty: Heuristics and biases. 
Science, 185, 1121—1131, 1124. 

3 Michel W. Eysenck and Mark T. Keane “Kognitiv Pszichológia” (Cognitive Psychology), 
(Budapest: Nemzeti Tankönyvkiadó, 1997), 20 

* Ibid, 22 

5 În sarcina de selecție Wason subiecților li se prezintă o tripletă de numere, 2, 4, 6, 
spunându-le să respecte o anumită regulă. Apoi li se cere să descopere regula generând 
propriile triplete pe baza feedback-ului primit de la îndrumător. De fiecare dată când 
subiectul generează o tripletă, îndrumătorul confirmă dacă respectă regula sau nu. Subiecților 
li se spune că odată ce sunt convinşi de corectitudinea regulii ipotetice ei pot să o prezinte. Ce 
în mod general subiecţii nu fac a este să încerce să falsifice ipoteza prin testarea tripletelor 
care cred că nu confirmă regula. Wason a numit acest fenomen confirmare subiectivă. 

é Peter C. Wason, “Realism and rationality in the selection task”. In J. Evans (Ed.), Thinking 
and reasoning: Psychological approaches, (London: Routeledge and Kegan Paul, 1983), 44-75 
7 Pentru o trecere în revistă mai detaliată ale acestor cercetări vezi, Eliot R. Smith és Diane 
M. Mackie: Szociâlpszicholgia, Osiris, Budapest, 2004: 190-234 

om dispus la erori şi biasări. Dintre acestea, cele mai răspândite sunt: omul de 
ştiinţă naiv, omul care funcţionează cu maximă economie cognitivă; omul ca novice 
sau a celui de tactician motivat. În urma cercetărilor au fost identificate numeroase 
biasări în autopercepție şi percepţie socială cum ar fii de exemplu: eroarea funda- 
mentală de atribuire; efectul actorului-observator; biasarea egocentrică, biasarea 
hedonică şi efectul biasării negative/pozitive; biasarea de favorizare a sinelui; 
efectul Barnum; biasarea falsului consens; iluzia transparenţei; efectul lake 
Wobegon”. O caracteristică comună ale acestor biasări este natura lor egocentrică, 
sine favorizantă. 


2. Iluzii pozitive. Teoria adaptării cognitive 

Taylor şi Brown” au sintetizat biasările de tip social într-un model integrativ 
denumit: Teoria Adaptării Cognitive (Cognitive Adaptation Theory). 

Autorii amintiți, bazându-şi afirmațiile pe cercetările social- cognitive, 
susțin că iluziile pozitive sunt caracteristice populaţiei, iar cele corecte şi fidele 
realităţii, caracterizează persoanele care suferă de afectivitate negativă. Tendinţa de a 
vedea sinele şi mediul înconjurător ca prin nişte ochelari rozi a fost etichetată în 
literatura de specialitate drept iluzii pozitive, iar lipsa acestora realism depresiv. 

Autorii au definit trei tipuri de iluzii pozitive adaptive“: (1) imaginea de sine 
iluzorie (care se referă la autopercepția noastră ca fiind în general mai buni în ceea 
ce priveşte diverse trăsături şi aptitudini în comparaţie cu alţii); (2) controlul iluzoriu 
(care se referă la percepţia noastră de avea controlul asupra unor evenimente 
necontrolabile), iar o a treia sursă în care percepția umană pare a fi deviată în pozitiv 
este (3) optimismul iluzoriu (care se referă la credința sistematică potrivit căreia 
avem şanse mai puţine să ni se întâmple ceva rău şi mai multe de a avea parte de 
experiențe pozitive în comparaţie cu alții). 

O revizuire cuprinzătoare a cercetărilor şi dezbaterilor asupra teoriei 
adaptării cognitive trece dincolo de obiectivele lucrării, deci ne vom limita doar la 
prezentarea explicaţiilor şi interpretărilor biasărilor oferite din această perspectivă. 


! În contextul psihologiei social cognitive eroarea cognitivă se referă la o abatere de la 
procesele cognitive ipotetic normale. În timp ce o eroare înseamnă o greșeală, o distorsiune 
cauzată de neglijență întâmplătoare, accidentală, termenul de „biasare” se foloseşte atunci 
când o eroare devine sistematică. 

? Pentru o trecere în revistă ale acestor abordări vezi Susan T. Fiske and Shelley E. Taylor, 
Social Cognition (New York: McGraw Hill, 1991 — 2" ed.) 

3 Taylor and Brown „Illusion and well-being”, 194-210 

* Taylor şi Brown (1988) au schimbat termenul de biasare în termenul cu înțeles mai larg de 
“iluzie”. Termenul de iluzie, în acest context, implică un patern de eroare generală, sistema- 
tică, persistentă, inconștientă cu o anumită formă şi direcție. Definiția iluziei ca percepție 
incongruentă cu realitatea presupune totodată şi înțelegerea realităţii. (p.194) 

2.1. Prevalenţa şi funcţia adaptivă a iluziilor pozitive. 

O serie de studii dovedesc faptul că subiecții normali şi sănătoşi mental 
procesează informaţia mai repede şi mai adânc dacă aceasta este relevantă şi 
pozitivă sinelui şi mai încet, dacă informațiile sunt negative sau fără relevanță pentru 
ei. De asemenea, în general, persoanele sănătoase evocă despre sine mai multe 
informaţii pozitive decât negative în comparaţie cu persoanele uşor deprimate ale 
căror amintiri erau echilibrate în valenţele lor. Majoritatea persoanelor normale şi 
sănătoase mental îşi amintesc mai greu eşecurile decât succesele şi tind să-şi evalue- 
ze performanţele din trecut mai pozitiv decât cum s-a întâmplat ele în realitate. 

O serie de studii au pus în evidență faptul că aproximativ 90% dintre 
persoanele chestionate se autoevaluează ca fiind deasupra mediei în cazul trăsături- 
lor şi competenţelor pozitive, iar efectul se manifestă invers în cazul trăsăturilor 
negative’. Datele indică că majoritatea oamenilor sunt perfect convinşi că în viitor 
vor avea parte de mai multe experienţe pozitive, subestimând, în paralel, posibilita- 
tea de a avea parte de experienţe negative.” Oamenii par să fie înzestrați cu convin- 
gerea sistematică că pot controla acele evenimente asupra cărora în mod real au 
puţin sau nici un fel de control. 

Din perspectiva social-cognitivă iluziile pozitive sunt determinate de 
particularitățile memoriei, atenției şi a motivaţiei. În comparaţie cu percepția altora 
în cazul propriei persoane avem acces direct la intenţiile, la motivațiile noastre 
pozitive, la eforturile depuse în atingerea unor scopuri, ceea ce legitimează comporta- 
mentul chiar şi dacă acesta a fost urmat de consecinţe negative (eşec). Controlăm 
prezentul folosind interesele şi atribuirile în selectarea şi organizarea informaţiei, îl 
stocăm în memorie în aşa fel încât informaţiile să fie consistente cu imaginea de sine 
deja existentă şi folosim prezentul pentru a construi o imagine pozitivă bazată pe 
experiențele din trecut la care am participat ca eroi principali în scopul de a ne 
construi un viitor coerent. Confundăm ceea ce se întâmplă cu noi cu ceea ce dorim 
să se întâmple sau în ceea ce am depus efort, iar când acel eveniment dorit ni se 
întâmplă, ajungem la concluzia că se datorează efortului depus.” 

Contribuţia lui Taylor şi a colaboratorilor ei (1988-2005) a fost în special 
acela că au subliniat şi au demonstrat faptul că iluziile pozitive nu sunt doar simple 
„biasări” apărute în urma funcţionării deficitare a sistemului cognitiv ci, servesc 


! Pentru o trecere în revistă ale acestor studii vezi: Taylor, Positive Illusion, 8-20 sau Vincze, 
„Pozitív illuziok...”, 213 

? Jonathon D. Brown, “Evaluations of Self and Others: Self-enhancement Biases in Social 
Judgments”, Social Cognition 4 (1986): 353—376, 373. 

3 Neil D. Weinstein & William M. Klein, „Unrealistic optimism: Present and future” 
Journal of Health Psychology, 4, (1996): 219-247. 

“Julie E. Nelson and James K. Beggan, “Self-Serving Judgments about Winning the Lottery”, 
The Journal of Psychology 138, 3 (2004): 253—264, 262. 

3 Taylor, Positive Illusion, 37, 39. 

adaptarea psihică şi sunt o condiţie a sănătății mentale. Taylor şi colaboratorii săi au 
studiat cum anume se adaptează oamenii la condiţii dificile de viaţă şi ce rol joacă 
iluziile pozitive în această adaptare. Concluzia lor este că aceste resurse devin 
esenţiale în condiţii de stres, jucând rolul unor amortizoare care protejează psihicul 
şi ajută la înfruntarea mai eficientă a problemelor şi nu numai. 

Domeniul cel mai profund investigat de Shelly Taylor şi colaboratorii a fost 
rolul iluziilor pozitive în înfruntarea bolilor cronice. Rezultatul general al acestor 
studii ° * a fost că, convingerile nerealistic de pozitive (ele nefiind fondate din 
punct de vedere medical), oferă o resursă psihică bogată în înfruntarea bolii. De 
pildă, pacienţii care credeau că au şanse mai bune de vindecare ca alţii, sau cei care 
credeau că dețin evoluţia bolii sub control, se angajau în mai multe comportamente 
sănătoase (respectarea schemei terapeutice, schimbarea stilului de viaţă.), raportau 
mai puţine simptome şi trăiau mai mult decât colegii lor mai realişti.” 

Alte cercetări au arătat că iluziile pozitive sunt element cheie al înfruntării 
evenimentelor traumatice din viață (de exemplu: război) respectiv în recuperarea 
psihologică după eveniment. í 

Mai mult, Taylor et. al.” au observat că cei cu un nivel al iluziilor pozitive 
mai crescut, în condiții de stres manifestă reacții fiziologice de intensități mai 
scăzute (tensiune, puls, nivel cortizon, reacţii electro-dermale) în comparație cu cei 
cu un nivel scăzut al iluziilor pozitive. Autorii amintiţi au presupus că iluziile 
pozitive produc acest efect benefic asupra organismului prin trei căi: (1) prin emoții 
pozitive şi buna dispoziție; (2) prin generarea unor comportamente constructive; (3) 
prin suportul social. 

O altă linie de studii dovedeşte că iluziile pozitive, generează şi susțin stările 
afective pozitive, fiind asociate în mod direct cu fericirea subiectivă, 5 productivitate 


! David G. Myers, Ed Diener, Who is happy?, Pychologycal Science, 6, (1995): 10-19. 

? Shelley E. Taylor and David A. Armor „Positive illusion and coping” Journal of 
Personality, 86 (1996): 873-898 

* Thomas V. Merluzzi and Martinez A. Sanchez „Perceptions of Coping Behaviors by 
Persons With Cancer and Health Care Providers”, Psycho-Oncology, 6/3 (1998): 197 - 203 

* Geoffrey M. Reed, Margaret E. Kemeny, Shelley, E. Taylor, and Barbara R. Visscher 
„Negative HIV-specific expectancies and AIDS-related bereavement as predictors of symptom 
onset in asymptomatic HIV-positive gay men” Health Psychology, 18 (1999): 354-363. 

$ Shelley E. Taylor, Margaret E. Kemeny, Lisa G. Aspinwall, Susan C. Schneider, Rodriguez 
and M. Herbert, „Optimism, coping, psychological distress, and high-risk sexual behavior 
among men at risk for AIDS” Journal of Personality and Social Psychology, 63 (1992); 
460-473 

é George A. Bonanno, Niegel P. Field Azemina Kovacevic, A., and Stacy Kaltman, S. „Self: 
enhancement as a buffer against extreme adversity: Civil war in Bosnia and traumatic loss in 
the United States” Personality and Social Psychology Bulletin, 28 (2002): 184-196. 

7 Shelley Taylor et al., “Are Self-Enhancing Cognitions Associated with Healthy or 
Unhealthy Biological Profiles?”, Journal of Personality and Social Psychology 85, no. 4 
(2003): 605-615, 613 

* Taylor et al., “Psychological resurses, positive illusions. ..”, 107 

şi creativitate, performanţele mai bune; grija pentru alţii şi relaţiile sociale 
armonice. 

Aşadar, iluziile pozitive având o prevalenţă crescută în populaţie şi fiind 
asociate cu normalitatea (persoanele fără iluzii pozitive fiind cele care suferă de 
depresie) se remarcă ca fiind un posibil construct evolutiv. lar funcția proximă a 
iluziilor pozitive se remarcă prin facilitarea dezvoltării încrederii în sine, menţinerea 
convingerilor despre eficacitatea personală şi a speranței. 


2.2.1.  Auto-înălțare“ universală versus culturală 

Deşi nevoia pentru o stimă de sine pozitivă a fost adânc înrădăcinată în 
gândirea intelectuală şi ştiinţifică occidentală,” în urma orientării după axa culturală 
individualism-colectivism” au emers teorii şi cercetări influente! care au fost 
apreciate ca fiind o provocare extraordinară la adresa teoriilor centrate pe universali- 
tatea stime de sine pozitiv amplificate. 

Contrapropunerea lor a fost tăioasă şi clară: iluziile pozitive — văzute ca 
strategie de întărire a imaginii de sine — sunt un factor motivaţional puternic în 
cadrul sistemul cultural independent sau individualist în mod exclusiv iar 
Submotivarea la dezvoltarea iluziilor pozitive a fost asociată în mod deosebit cu 
valorile culturale colectiviste (e.g. ° 19. Markus şi Kitayama," respectiv Heine et 


' Taylor, Positive Illusions, 69 

? Peter, C., Seppo E Iso-Ahola, „Positive Illusion and Athletic Success” International Sports 
Journal, 8, (2004): 2 

3? Sandra L. Murray, John G. Holmes, „A leap of faith? Positive illusions in romantic 
relationships” Personality and Social Psychology Bulletin. 23/ 6 (1997): 586 

“Literar tradus, „enhancement” înseamnă înălțare, mărire, sporire. Pentru termenul „self 
enhancement” am folosit termenul de auto-înălțare. 

5 În cercetările interculturale se foloseşte noţiunea de auto-întărire a imaginii de sine (self 
enhancment) care însă este operaționalizat prin iluzii pozitive. 

é Axa individualism-colectivism a reuşit să capturează diferenţe structurale culturale profunde 
şi prin ea au reuşit să înțeleagă psihologia individul (e.g. sine, comportamente social, motiva- 
tiile, paternuri de gândire, etc.) nu numai ca entitate izolată dar ca membru integral al unui 
sistem cultural. Cele două sisteme culturale, cel individual şi cel colectiv au implicații semnifi- 
cativ diferite la nivelul dezvoltării eului, al emoţiilor, cogniţiilor şi motivaţiilor sociale. 

“For an overview of these studies see: Alan T. Fiske et al., “A szociâlpszichologia kulturális 
mátrixa” (The Cultural Matrix of Social Psychology), in Kultúra és pszichológia (Culture and 
Psychology), ed. L. L. N. Lanh and M. Fülöp (Osiris: Budapest, 2003), 173 

8 Heine, S. J., Lehman, D. R., Markus, H. R., and Kitayama, S. (1999). „Is there a universal 
need for positive self-regard?” Psychological Review, 106, 766—794 

? Steven, J. Heine, “Self as cultural product: An examination of East Asian 

and North American selves”, Journal of Personality, 69, (2001): 881-906 

10 Steven J. Heine and Darrin R. Lehman, “Cultural Variation in Unrealistic Optimism: Does 
the West Feel More Invulnerable than the East?”, Journal of Personality and Social 
Psychology 68 (1995): 595—607 

1! Markus and Kitayama, “Cultural variations”, 46 

al.! susțin că membrii culturilor colectiviste, nu numai că nu au iluzii pozitive dar au 
iluzii negative autoevaluându-se ca fiind mai puţin valoroşi decât persoana de 
comparaţie.” Aceste afirmaţii provoacă tocmai primul principiu şi anume ca un 
construct cognitiv sa fie considerat evolutiv trebuie să fie o trăsătură a speciei. 

Se pare însă că studiile cros-culturale care au concluzionat că nevoia pentru 
stima de sine pozitivă este un produs cultural au ignorat tocmai esența teoriei proprii 
şi anume că valorile prescrise de cultura colectivistă — diferă în mod profund de cele 
prescrise de cea individuală. Aceste studii au comis eroarea de a folosi aceleaşi 
instrumente elaborate pentru culturile individualiste/independente“ indiferent de 
background-ul cultural. Ideea că oamenii manifestă iluzii pozitive pe acele însuşiri, 
trăsături sau aptitudini care le sunt importante şi considerate a fi atractive de socie- 
tatea în care trăiesc — apare deja şi la Taylor.” Însuşirile considerate a fi atractive şi 
apreciate în contextul cultural independent nu sunt în mod necesar la fel de dorite si 
în cultura interdependentă. Dimpotrivă, unele însuşiri independente sunt subaprecia- 
te de membrii culturii interdependente. Pentru demonstrarea argumentelor mai sus 
menţionate Sedikides şi colaboratorii” au realizat un studiu meta-analitic incluzând 
toate studiile inter-culturale realizate. Pe ansamblu, rezultatul studiului a arătat că 
atât membrii culturilor individualiste cât şi colectiviste au manifestat nevoie pentru 
auto-întărirea imaginii atunci când au fost luate în considerare însuşiri apreciate în 
acel fond socio-cultural. Membrii cu fond cultural colectivist au manifestat iluzii 
pozitive pe trăsături colectiviste, cum sunt: cooperativ, respectuos, politicos, depen- 
dent, totodată, au afirmat că sunt egali cu persoana de referința sau mai puţin buni 
atunci când trebuiau să se autoevalueze pe trăsături individualiste cum ar fi: 
inteligent, rebel original, independent. Modelul elaborat de Sedikides & Straub’ 
denumit Modelul auto-întăririi imaginii de sine tactice (Self-Enhancment Tactitian 
Model, SCENT) integrează aceste contradicții aparente. Modelul conceptualizează 
auto-întărirea imagini de sine ca fiind un proces inteligent şi flexibil ce se modifică 
în funcţie de cerinţe, norme socio-culturale şi care anticipează consecințele unui 
comportament în funcție de poziția socială a individului. De exemplu, într-o anume 
cultură, un factor favorizant pentru iluzii pozitive poate fii vânatul, în timp ce în alta, 


! Heine et al., „Is there a universal need”, 766 

2 Steven Heine, Shinobu. J. Kitayama and Darril R. Lehman, „Cultural differences in self- 
evaluation: Japanese readily accept negative self-relevant information” Journal of Cross- 
Cultural Psychology (2001): 32; 434-443, 441 

3 Sedikides, et al., “Pancultural Selfenhancement. ..”, 60 

* Ibid, 70,71,73 

$ Taylor, Positiv Illusions, 24 

* Constantine Sedikides, Lowell Gaertner and Jack L. Vevea, “Pancultural Self- enhancement 
Reloaded: A Meta-analytic Reply to Heine”, Journal of Personality and Social Psychology, 
89 (2005): 539-551. 

7 Constantine Sedikides and M J. Strube, “Self-evaluation: To thine own self be good, to 
thine own self be sure, to thine own self be true, and to thine own self be better”, In M. P. 
Zanna (Ed.), Advances in experimental social psychology (New York: Academic Press 29: 
1997), 209-269 

succesul în carieră, sau respectul din partea comunităţii. Aşa cum iluziile pozitive 
fluctuează de la persoană la persoană în funcție de relevanţa trăsăturilor pentru 
individ, in acelaşi fel ele se modifică de la o cultură la alta, doar că modificările sunt 
mai masive. 

Enunţul că nevoia de stimă de sine este exclusivitatea culturii individualiste 
nu este în acord nici cu multiplele analize empirice evoluționiste. Trăirea pozitivă a 
stimei de sine are avantaje multiple în adaptarea proprie organismului. Stima de sine 
reacţionează foarte sensibil chiar şi la schimbările subtile a mediului social cum ar fi 
dominarea/submisiunea sau acceptarea/refuzul în relaţiile sociale, avertizând organis- 
mul şi reglând comportamentul în funcţie de aceste semnale. Monitorizarea corectă a 
poziţiei sociale în grup este esențială atât în supravieţuire cât şi în reproducere. 
Acest argument este susţinut şi de studiile care au arătat că stima de sine pozitivă are 
o componentă genetică puternică.” Considerând relevanţa stimei de sine pentru 
oameni credem că o strategie de îmbunătăţire a imagini de sine, cum sunt biasările 
sociale reprezentate de iluzii pozitive sunt universale şi se manifestă în mod 
inconştient şi natural făcând parte din structura profundă a designului cognitiv uman. 

În concluzie, independent de backgroundul cultural şi indiferent de ce 
modalitate de construcție a sinelui folosesc oamenii, ei au nevoie de iluzii pozitive 
pentru acele trăsături, aptitudini şi capacităţi care le sunt relevante şi importante din 
punct de vedere individual şi social şi pe acele dimensiuni care implică succesiunea 
în rolurile prescrise de cultura în care trăiesc. 


2.3. Auto-înălțare înnăscută versus dobândită 

Un alt criteriu pentru ca un construct cognitiv să fie considerat produs 
evolutiv, implica dezvoltarea sa fără efort conştient şi în absenţa unei instruiri 
formale.” În sprijinul acestui criteriu pot fi amintite cercetările care demonstrează că 
iluziile pozitive apar în copilăria timpurie.“ * Studiile realizate pe copii arată că unele 
forme ale iluziilor pozitive par să fie mai proeminente, mai robuste în copilărie decât 
la orice altă vârsta“. Iar de data asta nu poate fi vorba doar de o decepţie de sine, 


1 Leary, M. R., Cottrell, C. A., and Phillips, M. (2001). Deconfounding the effects of 
dominance and social acceptance on self-esteem. Journal of Personality and Social 
Psychology, 81, 898—909. 
? Michelle B. Neiss, Constantine Sedikides and Jeffrey Stevenson, “Self-esteem: A 
behavioural genetic perspective”. European Journal of Personality, 16, (2002b): 1—17. 

Ibid, 46 
4 McGuire, S.Manke, B., Eftekhari, A., Dunn, J. (2000) Childrens perceptions of sibling 
conflict during middle childhood: Issues and sibling dis similarities. Social Development, 9; 
173-190 
* Wilson, A.E., Smith, M.D., Ross, H., Ross, M. (2004) Young childrens personal accounts 
of their sibling disputes. Merrill-Palmer Quarterly, 50; 39-60 
“ Elizabeth Mazur, Sharlene A. Wolchik & Irwin N. Sandler “Negative cognitive errors and 
positive illusions for negative divorce events: Predictors of children's psychological 
adjustment” Journal of Abnormal Child Psychology, 16, (1999): 601-615. 

pentru că decepţia de sine este un proces complex de care este capabilă doar o 
persoană matură. 

Nu este de neglijat nici faptul că până la vârsta de 6-7 ani iluziile par să fie 
mult mai insensibile şi inflexibile la infirmările mediului, parcă menirea lor ar fi 
garantarea dezvoltării optime a stimei de sine fragede şi fragile a copilului şi menți- 
nerea curiozităţii naturale a acestuia. Motivația intensă a copiilor pentru descoperire 
începând cu vârsta de 2 ani poate fi explicata prin mai mulţi factori, însă convin- 
gerile profunde şi inconştiente, de genul sunt capabil, dețin control, sunt în siguran- 
ță şi comportamentele mele de explorare vor fi încoronate de succes stau la baza 
comportamentului de explorare. 

Din punct de vedere al dezvoltării, vârsta de până la 6 ani este perioada 
critică pentru că se pun bazele personalităţii, iar dacă această bază este slabă şi 
instabilă atunci ceea ce se construieşte pe ea va fi la fel de instabil. Din punctul de 
vedere al dezvoltării este important ca un copil să fie înarmat cu o imagine de sine 
pozitivă, eficacitate şi optimism care facilitează şi optimizează dezvoltarea şi îi 
protejează personalitatea fragedă de trăirile negative care ar putea să fie mai degrabă 
destructive decât constructive.” 


3. Sistem cognitiv defectuos sau optim adaptat? 

Dacă suntem iraționali şi incapabili de judecăți raționale, cum ne descurcăm 
totuşi aşa de eficient în rezolvarea problemelor de fiecare zi ? Cel puţin mult mai 
bine decât un computer. Cea mai avansată formă de inteligenţă artificială existentă 
până azi încă nu a reuşit să atingă performanţa unui copil de 3 ani privitor la 
rezolvarea de probleme în mediu natural cu care agentul uman e confruntat zi cu zi. 

Critica majoră la adresa perspectivei cognitive este că au testat inteligența 
umană prin rezolvarea unor probleme pentru care ea nu a fost creată. Cosmides şi 
Tobby” ilustrează sugestiv această problematică prin analogia bisturiului: deşi bisturiul 
este capabil să taie lemne, nimeni nu încearcă să taie un lemn cu un bisturiu pentru că 
bisturiul nu a fost creat cu acest scop ci pentru operaţia cataractei de exemplu. În 
consecinţă nu putem da vina pe bisturiu ca taie lemnul mai greu. Asemănător, sistemul 
formale şi abstracte cum ar fi cea a cubului Necker, a turnului Hanoi, sau regula 
probabilităților bazată pe formula Bayes, nici să jucăm şah.” În schimb, adeseori 
trebuia să rezolvăm probleme simple de supraviețuire: să găsim de mâncare, să ne 
protejăm de prădători şi duşmani, dar şi mai complexe cum sunt cele sociale: să 
cucerim partenerul ales, să detectăm trişorii sociali, sau schimbările fine de dominare 
într-o relaţie. Viaţa reala, este imprevizibilă, plină de surprize şi situaţii lipsite în 
informaţii. Într-o astfel de lume, soluţionarea problemelor pe baza unor raționamente 


! Taylor, Positive illusions, 124 

? Ibid, 125 

“Leda Cosmides & John Tooby Beyond Intuition and Instinct Blindness: Toward an 
Evolutionary Rigorous Cognitive Science. Cognition 50, (1994):41-77. 

* Sarcini cognitive, larg utilizate de psihologii cognitivişti în studiul funcționării minții. 

euristice şi lente nu fac față. În rezolvarea unor astfel de probleme complexe şi 
adeseori sărace în informaţii, omul are o performanță fascinantă. 

Pe baza acestui raționament au emers câteva studii generate de teoriile 
evoluționist-ecologice. Rezultatul general al acestor studii a fost ca atunci când 
sarcinile artificiale condiţiei umane sunt substituite cu sarcini ecologice, păstrându- 
se în aceeaşi timp regulile logice (de exemplu a lui Wason), performanţa 
participanţilor este mult îmbunătăţită. ! ? 5 

Ulterior, Cosmides et al“ au modificat această concluzie printr-o serie de 
cercetări care au dovedit că rezultatele bune depind de natura punerii în situaţie, dacă 
acestea fac sau nu apel la o logică de tip contract social. Logica contractului social 
este aceasta: dacă cineva obţine un beneficiu, el trebuie să fi plătit un cost, dacă nu, 
el este un trişor şi trebuie îndepărtat.” 

În concluzie un sistem eronat probabil a fost cel favorizat de a lungul 
evoluţiei. În următoarele vom analiza posibila funcţie distală a iluziilor pozitive în 
reflexia ipotezei mai sus prezentate. 


3.1. Funcţia distală a iluziilor pozitive. Optimistul paranoid. 

Baumaister, Finkenauer şi de”Vohs* subliniează că erorile informaţionale 
nu sunt doar întâmplătoare şi ocazionale ci reprezintă o caracteristică robustă a 
sistemului cognitiv. Studiul lor metaanalitic sintetizează sute de studii din diferite 
domenii ca atenția, memoria, învățarea, emoţiile, dezvoltarea la copii sau calitatea 
relaţiilor interpersonale demonstrând că percepția şi prelucrarea informaţională 
umană este hipersensibilă la informaţii negative (stimuli neplăcuţi, destructivi, 
dureroaşi), iar acest tip de informaţii sunt absolut prioritare în detectare şi prelucrare. 
În plus au efect mai consistent şi mai durabil asupra creierului şi organismului în 
comparaţie cu informaţiile pozitive (stimuli dezirabili, plăcuţi). 

De exemplu, în domeniul cercetării atenţiei studiile arată că: un stimul nega- 
tiv atrage atenția mai repede şi pentru un timp mai îndelungat decât un stimul pozitiv” 
şi aceeaşi regulă se aplică şi în cazul detectării stimulilor olfactivi sau chineste- 


' Leda Cosmides, “The logic of social exchange: Has natural selection shaped how humans 
reason? Studies with the Wason selection task.” Cognition, 31, (1989): 187-276. 

? Lawrence Fiddick, Leda Cosmides and John Tooby, “No interpretation without 
representation: The role of domain specific representations and inferences in the Wason 
selection task” Cognition, 77, (2000): 1-79. 

? Patricia W. Cheng and Keith J. Holyoak, “Pragmatic versus syntactic aproaches to training 
deductive reasoning”. Cognitive Psychology, 17 (1985): 391-416. 

* Cosmides, “The logic of social exchange”, 274 

5 See Cosmides and Tooby (1996) for further elaboration of arguments suggesting that a 
calculus of probability should be expected in human judgment if the relevant adaptive 
problems recurred over human evolutionary history. 

“ Roy F. Baumaister et al., “Bad Is Stronger than Good”, Review of General Psychology 5, 
no. 4 (2001): 323-370, 323-360 (meta-analysis). 

7 Susan T. Fiske, “Attention and weight in person perception: The impact of negative and 
extreme behaviour”. Journal of Personality and Social Psychology. 38(6), (1980): 889-906 

zici;' performanţa cognitivă este mai afectată de prezenţa stimulilor negativi decât 
de prezenţa celor pozitivi, chiar şi atunci când prelucrarea este inconştientă; 
expresiile faciale care exprimă emoţii negative (în special cele care se asociază cu 
pericol) capturează atenţia subiecților mai rapid, mai îndelungat şi au impact mai 
puternic asupra parametrilor fiziologici.” Studiile atenţionale care utilizează sarcini 
de tip Dot probe sau Stoop, arată că interferența cognitivă (denumirea culorii) este 
mai mare atunci când cuvintele colorate denotă pericol. 

Pe baza studiilor realizate asupra învățării şi memoriei se cunoaşte bine 
faptul că, condiționarea negativă obţinută prin pedepse se stabileşte mai repede şi are 
efect mai îndelungat asupra comportamentului şi personalității decât condiţionarea 
apetitivă obţinută prin recompense”. Acele experiențe care cândva au declanşat 
reacții de frică lasă urme în memorie mai adânci şi mai durabile, decât cele pozitive. 
Chiar şi dacă sentimentul subiectiv de frică este diminuat, rămâne în urmă un circuit 
neuronal foarte sensibil la acel tip de stimul care a generat frica.“ Şi memoria pare să 
fie mai afectată de stimulii negativi: oamenii în general rețin, stochează şi evocă mai 
repede stimuli negativi, fie că este vorba de cuvinte, imagini sau evenimente, ” iar 
efectul se intensifică dacă conţinutul se asociază cu pericole.“ Studiile neuroimagis- 
tice susțin aceste date, arătând că circuitele neuronale care răspund la stimuli 
negativi sunt mai scurte şi se dezvoltă mai repede persistând un timp mai îndelungat 
decât în cazul celor pozitivi; răspunsul creierului este mai pregnant la stimulii 
negativi (manifestându-se prin activare mai extinsă respectiv amplitudine crescută 
EEG şi ERP). Creierul pare să aibă o sensibilitate aparte pentru depistarea greşelilor” 
şi a stimulilor inconsecvenţi (o persoană rea comportându-se pozitiv). 9 


! Nelson Gilbert, Alan J. Fridlund' and John Sabini, “Hedonic and social determinants of 
facial displays” Chemical Senses 12, (1987): 355-363 
& Williams, J. M. G., Mathews, A., and MacLeod, C. “The emotional Stroop task and 
psychopathology”. Psychological Bulletin, 120, (1996): 3-24 

Felicia Pratto and Oliver P. John “Automatic vigilance: The attention-grabbing power of 
negative social information”. Journal of Personality and Social Psychology, 61, (1991): 380-391 
4 Vincze, „Self enhancing believes. ..”, 59-76. 
à Spence, J. T., and Segner, L. L. “Verbal vs. nonverbal reinforcement combinations in the 
discrimination learning of middle and lower class children”. Child Development, 38, (1967): 
29-38, 36 
é Joseph LeDoux, Greg Quirk and Chris Repa, “Fear conditioning enhances short-latency 
auditory responses of lateral amygdala neurons: Parallel recordings in the freely behaving 
rat” Neuron, 15, (1995): 1029-1039. 
7 Felicia Pratto and Oliver P. John “Automatic vigilance: The attention-grabbing power of negative 
social information”, Journal of Personality and Social Psychology, 61, (1991): 380-391, 389 
8 Karin, Mogg and Brendan, Bradley, “A cognitive-motivational analysis of anxiety”. 
Behavior Research and Therapy. 36, (1998): 809-848 
” Phan, Luu, Paul Collins, Don Tucker, “Mood, personality, and self-monitoring: Negative 
affect and emotionality in relation to frontal lobe mechanisms of error monitoring” Journal of 
Experimental Psychology: General, 129, (2000): 43-60. 
10 Bruce D. Bartholow, Gabriele Gratton and Monica Fabiani Ann B. Bettencourt “A 
psychophysiological analysis of cognitive processing of and affective responses to social 
expectancy violations”. Psychological Science, 12, (2001): 197-204, 202 

Regula se aplică şi în cazul trăirile emoționale. Cele negative se stabilesc 
mai rapid şi afectează organismul pentru timp mai îndelungat şi mai profund. De 
exemplu oamenii spontani denumesc mai multe emoţii negative, probabil nu în 
mod întâmplător; emoțiile negative sunt mai bine reprezentate la nivel lingvistic; 
starea euforică a câştigătorii la loto scade repede după evenimentul fericit şi în scurt 
timp se restabileşte la nivelul inițial, în schimb, regăsirea echilibrului emoţional după 
o pierdere echivalent de intensă durează mult timp; acele persoanele care suferă o 
pierdere chiar şi nesemnificativă raportează o stare emoțională mai neplăcută decât 
raportează bucurie cei care au parte de un câştig echivalent;” critica generează mai 
multă frustrare şi insatisfacţie comparativ cu satisfacţie şi bucurie” generată de lauda; 
consecințe unei experienţe intense negative (abuz) sunt devastatoare producând 
adesea modificări în structura personalităţii; recuperarea în urma abuzului este lentă, 
dificilă şi fără garanții. Chiar şi dacă timpul şterge urmele adeseori persoana rămâne 


a 


cu cicatrici. În schimb trăirile pozitive echivalente în intensitate nu cauzează 
schimbări majore, nu produce modificări structurale şi nu durează.“ 7 

Dezechilibrul în favoarea informaţiei negative a fost demonstrat şi de 
împrejurări mai complexe de viaţă cum ar fii realizarea scopurilor sau relațiilor 
intime: oamenii investesc mai mult efort psihic în proiectele blocate, neterminate sau 
eşuate, decât în cele reuşite. Asemănător oamenii investesc mai mult efort psihic în 


3 dă ALA 89 
menţinerea relaţiilor eşuate decât în cele fructuoase. 


! Stephanie Van Goozen and Nico H. Frijda, “Emotion words used in six European 
countries”. European Journal of Social Psychology, (1993): 23, 89-95. 
? James, R. Averill, On the paucity of positive emotions. In K. Blankstein, P. Pliner, and J. 
Polivy, (Eds.) Advances in the study of communication and affect (New York: Plenum, 
1985), 745 
a Philip Brickman, Dan Coates and Ronnie Janoff-Bulman „Lottery winners and accident 
victims: Is happiness relative?” Journal of Personality and Social Psychology, 35, (1978): 
917-927, 925 
4 Kahneman, Daniel and Amos Tversky, “Choices, values and frames” American 
Psychologist, 39, (1984): 341-350, 346, 347 

Graziano, William, Thomas Brothen and Ellen Berscheid, “Attention, attraction, and 
individual differences in reaction to criticism”. Journal of Personality and Social Psychology, 
38, (1980): 193-206, 204 
é Jilian Fleming, Paul E. Mullen, Beverly Sibthorpe and Gabriele Bammer, “The long-term 
impact of childhood sexual abuse in Australian women. Child Abuse and Neglect, 23, 145- 
159. 
7 Silver, Roxanne L., Cheryl Boon, and Mary H. Stones. Long-term effects of incestuous 
abuse in childhood. American Journal of Psychiatry, 143, (1983): 1293—1296. 
5 Eric Klinger, Steven G. Barta and Madeline E. Maxeiner, “Motivational correlates of 
thought content frequency and commitment”. Journal of Personality and Social Psychology, 
39,(1980): 1222-1237, 1233, 1234 
” Roy Baumeister, R. F. Meanings of life. (New York: Guilford Press, 1991), 167-170 

Prioritatea prelucrării informației negative este adaptativă tocmai pentru că în 
timp un stimul negativ poate rănii sau distruge organismul. Dacă o persoană ratează să 
observe un semnal pozitiv care îi putea oferi plăcere - de exemplu foşnetul frunzelor, 
în caz că persoana este vânător şi doreşte să mănânce - în cazul neglijenței rezultatul 
este unul moderat negativ pentru exemplul de față - acela că rămâne înfometat. Însă, 
dacă ignoră un semnal clar negativ (foşnetul frunzelor în caz că persoana e neînarmată 
iar pădurea e plină de animale periculoase) această neglijență mică îl poate costa foarte 
scump (devenind el însuşi cina). În această privință dezvoltarea unor astfel de circuite 
neuronale care manifestă hipersensibilitate la stimulii negativi, periculoşi, devine 
justificată. Din punct de vedere evoluționist, acele organisme care au fost mai reactive 
la informaţii negative au evitat pericolele, drept urmare au avut şanse mai bune de 
supraviețuire şi de a transfera genele urmaşilor. Deşi uneori acest tip de prelucrare 
rezultă în erori (false alarme, efort investit inutil) costurile sunt totuşi minime faţă de 
costurile în cazul în care stimulul s-ar fi dovedit a fii real. 

Dacă am funcţiona doar pe baza principiului: protejează-te şi vei supraviețui 
am trăi într-o alertă continuă, fiind mereu pregătiți de fugă sau de luptă, ne-am simți 
mereu amenințați, nu am risca să descoperim, să explorăm, să încercăm ceva nou, 
pentru că ceea ce este nou, este şi imprevizibil. Arousalul crescut, este benefic pe 
termen scurt, pentru că menține eficacitatea organismului la nivel optim dar un astfel 
de arousal pe termen lung, ar duce la supraîncărcarea organismului şi la pierderea 
plasticității acestuia. Dacă se produce un dezechilibru în favoarea biasării negative se 
manifestă forma ei patologică, în diverse boli psihice cum ar fi diferitele boli anxio- 
gene: anxietate generală, anxietatea socială, fobiile, paranoia, stresul post traumatic 
(PSD). Se ştie bine că simptomatologia tulburărilor anxioase include o stare mereu 
alertă, o vigilență crescută la stimuli anxiogeni, pe care creierul îi interpretează ca fiind 
pericole, formând astfel un cerc vicios, ce contribuie la menţinerea bolii. 

Condiţia umană presupune însă nu doar instinctul de prezervare dar şi cel al 
cunoaşterii, al explorării. Pentru a explora şi a cunoaşte trebuie asumate riscuri. În 
mod normal, asumăm riscuri atunci când estimăm că acţiunile noastre vor fi 
încoronate cu succes, sau avem cel puţin o şansă să atingem scopul dorit, iar acest 
rezultat este mai valoros decât sunt pierderile în caz de eşec. 

Una din puţinele excepţii de la regula generală de a fi hipereactiv la infor- 
maţii negative o constituie informaţiile care se referă la sine. În acest caz procesul 
pare a fi invers: tindem să ignorăm sau cel puţin să minimalizăm informațiile negati- 
ve, în timp ce supraestimăm pe cele pozitive. Baumaister în cadrul acestei categorii 
de informaţii enumeră studiile referitoare la biasările sine favorizante şi iluzii poziti- 
ve (vezi p. 4-8), fiind acelaşi cu cel denumit de Taylor şi Brown: iluzii pozitive. 

Janoff-Bulman, specialistă în consecinţele psihologice ale traumelor, 
foloseşte experiența de victimizare pentru a ilustra faptul că dispariţia iluziilor 
pozitive pot avea consecințe grave. 


! Ronnie Janoft-Bulman, “The Benefits of Illusion, the Threat of Disillusionment, and the 
Limitation of Inaccuracy”, Journal of Social and Clinical Psychology 8 (1989): 158-175, 174. 

Bazându-se pe studii de caz autoarea constată că una din principiile modifi- 
cării la nivel de percepţie în urma traumei este dispariţia biasărilor pozitive care 
devin adeseori complet şterse şi irecuperabile. „La unele victime iluzia invulnerabi- 
lităţii le este adeseori complet ştearsă, acoperită de disperare, depresie şi deznădăj- 
duire. La aceşti pacienţi procesul terapeutic devine foarte dificil adeseori rezultând 
un eşec pentru că ei nu mai pot crede în bine şi renunță. În schimb cei care reuşesc 
să treacă de trauma victimizării şi folosesc mecanisme de coping adecvate sunt aceia 
care reuşesc totodată să-şi restabilească percepțiile pozitive despre sine, despre alții 
şi despre lume, recunoscând în acelaşi timp şi limitările, hotarele acestor credinţe." ' 

Cele două înfelepciuni ale psihicului uman sunt contrastante dar în aceeaşi 
timp complementare: în timp ce setarea negativă ne îndeamnă la comportamente de 
apărare şi retragere, setarea pozitivă ne îndeamnă la explorare şi cunoaştere; În timp 
ce setarea negativă ne face să fim alerți şi prudenți, setarea pozitivă ne îndeamnă să 
fim relaxaţi şi optimişti şi chiar să riscăm. în timp ce unul reflectă precauţie, celălalt 
ne aminteşte că fără riscuri nu există nici câştig. Ambele iluzii în sine captează în 
profunzime psihologia omului iar cel care este caracterizat în acelaşi timp de ambele 
axiome este optimistul paranoic. 

Aşadar, optimistul paranoid? este persoana care în timp ce îşi asumă riscuri 
pentru a înainta spre obiectivele alese, între-timp se comportă extrem de prudent. 
Esenţa optimistului paranoic este paranoia referitoare la mediu şi optimism referitor 
la competențele proprii. Haselton şi Nettle, respectiv Vincze,* argumentează că 
sistemul cognitiv de tip optimist paranoic a fost cel favorizat de selecţia naturală, de- 
a lungul evoluţiei filogenetice iar în cadrul acestei abordări explicaţiile contrastante 
pot fi dizolvate. 

Funcţia setării pozitive nu este doar aceea de completare ci setarea pozitivă 
contracarează şi oferă protecție împotriva inundării negative prin convingerea 
specială deasupra (iluzia imaginii de sine), depun eforturi şi deţin cursul vieţii mele 
sub control (iluzia controlului), în consecință am şanse bune să evit neplăcerile şi să 
mi se întâmple lucrurile dorite (iluzia optimistă). Datele de tip dublu standard, 
evidențiate în timpul investigațiilor naţionale ce au avut ca tematică satisfacția 
asupra vieţii, ilustrează acest paradox. Oamenii raportează sistematic: că lumea 
devine tot mai nesigură, că situaţia economică, politică, educațională a ţării devine 
din ce în ce mai proastă, că oameni devin mai superficiali ca odinioară, că familiile 
se destramă, etc. Dar dacă aceeaşi oameni când sunt întrebaţi de propria viaţă spun 
că: în viitor vor avea un loc de muncă mai bun, condiţii de viaţă mai bune, copilul 
lor va merge la o şcoală mai bună, îşi vor permite să meargă în concediu şi vor 


! Janoff-Bulman,“The Benefits of Illusion”..., 164. 

? Denumirea metaforică “optimist paranoic” a fost folosită de Haselton and Nettle (2006) în 
articolul intitulat „The Paranoid Optimist” 

* Haselton and Nettle, “The Paranoid Optimist” 64 


4 Vincze, „Positive Illusion”, 214 

schimba casa şi maşina după cum arată un studiu meta-analitic cuprinzând 70 de 
studii din 9 ţări diferite. 

Biasarea pozitivă, în forma ei accentuată sau chiar patologică se poate 
manifesta în invulnerabilitate exagerată la riscuri: căutarea senzațiilor tari, manie şi 
narcisism”, grandomanie, interpretarea greşită a realităţii. Imaginea de sine iluzorie 
exagerată se asociază cu supraestimarea subiectivă a probabilității succesului, care 
poate induce ca persoana să-şi asume proiecte dificil realizabile cu resurse inadec- 
vate şi cu măsuri de siguranță insuficiente. În consecință, stima de sine poate 
conduce la eşuări frecvente care ulterior devin o sursă de ameninţare a percepţiei de 
sine. În depresia bipolară faza maniacală este caracterizată de viziuni exagerate 
despre puterea, eficacitatea personală şi de planuri de viitor exaltate. Perioadă mania- 
cală este urmată de o perioadă depresivă. Janoff-Bulman spune că subestimarea 
vulnerabilităţii la evenimentele negative ce ni se pot întâmpla este un har, un 
mecanism adaptativ, care facilitează interacțiunile efective cu mediul înconjurător 
astfel încât aceste credinţe iluzorii se stabilesc şi se întăresc în realitatea noastră 
cognitivă. Taylor argumentează că iluziile pozitive funcţionale, se delimitează de 
iluzii patologice, cum ar fi halucinaţiile sau grandomania, nu numai prin cantitatea 
lor dar şi prin flexibilitatea lor. În timp ce delirul halucinaţiile sau maniile sunt 
credinţe false, ce persistă în pofida faptelor, iluziile pozitive, dacă intră în contradic- 
ție cu realitatea, se modifică, se adaptează şi continuă să contribuie la menținerea 
unei imagini de sine pozitive.” 


3.1. Teoria reglării erorilor 

Observațiile făcute la adresa biasărilor cognitive şi sociale au fost recent 
înglobate într-o teorie evoluționistă denumită Teoria Managementului de Erori 
(Error Management Theory, EMT) - elaborat de Haselton şi Buss* 

EMT propune următoarea ecuaţie: dacă preţul de a eşua este mai mic relativ 
la beneficiile obţinute în urma succesului, atunci este benefică asumarea unor riscuri. 
Estimarea probabilității că preţul de a eşua este mai mic relativ la beneficiile în urma 
succesului, uneori nu numai că este mai profitabilă decât subestimarea (iluzia 
negativă) dar este mai profitabilă decât evaluarea precisă. 

Este mai profitabil să fim convinşi că suntem capabili chiar şi dacă 
realitatea nu reflectă întocmai convingerea. Uneori raționamentul obiectiv şi precis 
bazat pe informaţiile deja deţinute infirmă realizarea visului. Convingerea uşor 
iluzorie ne îndeamnă la mai multe încercări cea ce creşte posibilitatea succesului. 
Convingerea că suntem capabili, avem control şi vom avea succes ne îndeamnă să 


! Hagerty, 2003 In. Haselton and Nettle, The paranoid Optimist, 49 

? Randall C. Colvin and Jack Block, “Positive Illusions and Well-being Revisited: Separating 
Fiction from Fact”, Psychological Bulletin 116 (1994): 28. 

? Taylor, Positive Illusion, 36 

* Martie G. Haselton, and David M. Buss Error management theory: A new perspective on 
biases in cross-sex mind reading. Journal of Personality and Social Psychology, 
(2000):78;81-91 

facem paşi spre acel scop. Aceşti paşi deşi uneori pot părea nefondaţi (fiind bazaţi pe 
eroare) pot deschide noi perspective şi să manevreze persoana spre obiectivul la care 
aspiră. Iluziile pozitive motivează oamenii spre obiective, înoculează pozitiv 
încrederea de sine, prin facilitarea motivaţiei şi a speranţei. 


Concluzii 

În timp ce abordările psihologiei social cognitive şi ale neuroștiințelor 
identifică cauzele proxime ale comportamentului uman cum are fi nivelul computa- 
tional sau algoritmic-implementaţional, abordarea evoluționistă porneşte de la ideea 
că o structură cognitivă există deoarece ea a trebuit să rezolve o problemă de 
adaptare — explicaţia comportamentului respectiv devenind astfel una distală. 

Studiile care au reuşit să evidențieze aspectul adaptiv al biasărilor scot astfel 
la iveală un element important legat de dezbaterea despre gândirea rațională- 
iraţională umană: (1) sugerează că criteriile procesării şi prelucrării informației au 
fost greşit stabilite de perspectiva euristică în baza căruia procesarea informațională 
decizională umană a fost stabilită; (2) oferă o bază solidă pentru a distinge raționa- 
mentul ecologic de cel cognitiv în virtutea tipurilor de variabile relaționale. 

Perspectiva evoluționistă oferă o perspectivă teoretică iluziilor pozitive în 
cadrul căruia modelul biologic, psihologic şi social al iluziilor pozitive pot fi integra- 
te. Perspectiva evoluționistă clarifică argumentele pro şi contra funcției adaptive a 
iluziilor pozitive, explicând şi reinterpretând rolul adaptiv al acestora. În cadrul 
acestei perspective, iluziile pozitive sunt percepute ca însuşiri necesare sistemului 
cognitiv construit nu cu scopul de a fi rațional, ci cu scopul de a funcţiona eficient, 
Chiar şi cu incluziunea unor erori pentru a reduce costurile unor erori puţine, însă 
posibil fatale. 

Iluziile pozitive se dovedesc a fi un produs evolutiv prin faptul că: 

(1) Iluziile pozitive au asigurat rezolvarea unor probleme adaptative în 
mediul evoluționist corelând cu fitnessul mai bun al organismului prin contracararea 
setării negative, prin protejarea organismului de inundarea negativă, prin susținerea 
curiozității şi asumării unor riscuri pentru cunoaştere şi explorare, prin menținerea 
motivaţiei în atingerea obiectivelor. 

(2) Prevalența crescută a iluziilor pozitive în populaţie asociindu-se cu 
normalitatea sunt un semn robust că iluziile pozitive au caracteristicile unui design 
evolutiv constituind o caracteristică a speciei. 

(3) Iluziile pozitive sunt universale. Deşi mediul social şi cultural în 
care trăim au un efect moderator asupra conţinutul iluziilor pozitive, prezenţa iluzi- 
ilor pozitive este o constantă a subiectului uman, o nevoie umană profundă care se 
manifestă indiferent de backgroundul cultural în care trăieşte. 


(4) Iluziile pozitive apar fără instruire specială, sunt utilizate fără efort 
conştient şi fără conştientizarea modului în care funcționează. 
(5) Iluziile pozitive nu se identifică la aplicarea structurilor generale ale 


modelului social standard, la conţinuturi specifice. Funcţia adaptativă a iluziilor 
pozitive, proxime - acela de a proteja stima de sine şi a contribuii la menţinerea 

sănătăți - se încadrează în explicaţiile oferite de perspectiva evoluționistă, căpătând 
stabilitate şi profunzime. 

Iluziile pozitive în această perspectivă nouă apar ca reprezentări sociale 
complexe care oferă modalitatea de cunoaştere şi reconstrucţie. Ele stabilesc 
legătura dintre subiect şi mediul său socio-cultural, îndeplinesc funcții de cunoaştere, 
înlesnesc comunicarea, ghidează comportamentul social şi permit adaptarea la 
contextul imediat. Iluziile pozitive au la bază atât cauze de natura cognitivă, cauze 
Soc ive, 
soc 

REFLEXII 


Irina Petraş, Literatura română contemporană- O panoramă 
— Recenzie — 


Florentina RĂCĂTĂILANU 
E-mail: florentina_racataianu@ yahoo.com 


Apărută la Editura /deea Europeană în 2008, cartea Irinei Petraş, Literatură 
română contemporană. O panoramă, cuprinde, după mărturisirile autoarei, o istorie 
personală a lecturii literaturii române contemporane. O mie de pagini despre o mie 
de cărți apărute într-un interval de şase decenii (1947-2007), aproape patru sute de 
scriitori comentaţi, cel puțin cinci generații literare. 

Paginile adună texte din arhiva personală de cronicar literar, texte scrise de- 
a lungul anilor, într-o diversitate diacronică a formulelor de abordare: sunt reunite 
aici, într-o fascinantă polifonie a gestului lecturii, cronici literare, recenzii, semnale, 
cuvinte de întâmpinare, portrete, crochiuri critice, genosanalize. Unii autori benefi- 
ciază de un popas critic mai detaliat, aplicat pe una sau mai multe opere, alţii de o 
privire fugară, dar deloc expeditivă. Ceea ce predomină este plăcerea lecturii, 
dublată de cea a interpretării. „Ca şi cronicar literar” - mărturiseşte Irina Petraş — 
„citesc pe alese (...). Iau cartea din teancul ofertelor, o degust pe vârful limbii, o 
plimb spre cerul gurii ca pe o licoare şi aştept să-mi transmită un imbold. (...) Pot 
scrie bine (?) când plăcerea lecturii nu depăşeşte net plăcerea interpretării.” 

Pluralitatea formelor de abordare corespunde unei generoase pluralităţi a 
perspectivelor de lectură. Căci, înainte de a fi o panoramă a scrisului, cartea Irinei 
Petraş e o panoramă a cititului, o istorie a propriilor lecturi performate „cu creionul 
în mână”. Dincolo de efervescența, savoarea şi eleganța actului critic, invariante care 
coagulează impresionanta desfăşurare de forţe, la fel de pasionant se impune, în 
subsidiar, jocul, în evoluţie, al „ochelarilor” prin care sunt citite cărţile, joc subtil 
plasticizat în dialogul complice, de peste timp, al privirilor scriitoarei, surprinse în 
cele trei fotografii de pe coperta a patra. Astfel, lecturilor de început, „cu aerul lor 
mai solemn, mai sec, felul în care îşi apără fragilitatea cu contraforturi bibliogra- 
fice”, onest asumate, li se alătură lecturile mai noi, „mai fireşti, mai deschise”, cărora 
„straturile de referințe acumulate în timp le-au diminuat morga, le-au umanizat” şi 
„aparent paradoxal, le-au relativizat enunţul”. 

Avem de-a face, aşadar, cu un inedit palimpsest al literaturii române 
contemporane, a cărui constantă regulă de aur rămâne pledoaria pentru plăcerea şi 
libertatea lecturii, protejată prin formula multiplelor aboliri. O abolire a cronologi- 
cului, ca principiu ordonator al oricărei „istorii” a literaturii, autorii fiind ordonați 
alfabetic. Această organizare alfabetică nu este determinată doar de raţiuni practice, 
ci, în egală măsură, de o mereu confirmată apetență pentru ludic. Perspectiva 
simultaneităţii borgesiene este, însă, regândită de scriitoare, în răspăr, prin modelul 
încapsulării pe care-l oferă un joc de matrioşti. „Dar un joc”, precizează autoarea, 
„care se legitimează prin credinţa că vârstele mele succesive sunt toate prezente în 
vârsta mea de acum, care le e rezultanta.” Pe de altă parte, perspectiva simultanei- 

zantă e rezultanta directă a unui anumit tip de memorie, care acționează coagulant şi 
nu pe logica excluderilor succesive; o memorie care, mărturiseşte autoarea în 
fragmentele introductive, „se încăpățânează să lucreze în contratimp cu modele. (...) 
Deasupra secolelor/generaţiilor succesive de scriitori ai lumii la care am acces, 
memoria mea înalță pe o terasă atemporală nume egale, care mai degrabă se presu- 
pun unele pe altele decât de exclud. Aşadar: în poezie, pentru mine, foarte bunele 
poeme ale lui loan Es. Pop dinspre Ieud sunt rude apropiate cu foarte bunele poeme 
ale lui Mircea Petean despre Jucul nobil şi s-ar simți ca acasă în La Lilieci, Sorescu 
părându-mi-se un scriitor de canon prelung; îi mai rețin pe Claudiu Komartin, 
Floarea Țuţuianu, Ruxandra Cesereanu. În proză, (...) merg cu Gabriela Adameşteanu, 
Radu Cosaşu, o adaug apăsat pe Ana Blandiana, ţin aproape pe Cărtărescu, Agopian, 
D. "Țepeneag, dar şi pe Simona Popescu ori Aura Christi. La jurnale/memorii 
/ecografii, scrise din perspectiva unui autor dispus să se confeseze cu o „neruşinare” 
nu tocmai la îndemână înainte, dezinhibările sunt accentul nou cel mai evident: 
Gabriel Liiceanu, Mircea Cărtărescu, loana Bot, Matei Călinescu, Nicolae Breban 
dar şi Dorli Blaga, Al. Muşina, Radu Mareş. La eseuri, pe care le citesc cu cea mai 
mare încântare îi înşir scurt şi incomplet pe lon Vartic, Andrei Cornea, Ştefan 
Borbely, Corin Braga, Sorin Adam Matei, Ilina Gregori, Magda Cârneci. ... ” 

O altă abolire o reprezintă cea a canonicului, „elitelor”, valorilor consacrate 
alăturându-li-se, într-o surprinzătoare, democratică, vecinătate, scriitori „de mai 
mică suprafață”"(în formularea afabilă a Irinei Petraş), scriitori uitaţi şi, întru o 
aceeaşi, împărtăşită, carenţă de vizibilitate, scriitorii tineri. Nu se atentează însă, prin 
aceasta, la o ierarhie valorică ce rămâne incontestabilă, ci se redimensionează, prin 
această deschidere a perspectivei, peisajul unei literaturi în care spectaculosul relie- 
fului presupune tocmai alăturarea complementară a „văilor” şi a „înălțimilor”. Ceea 
ce se respectă, în selecţia autorilor, sunt însă cerinţele canonice bloomiene ale operei 
durabile (pe care le reaminteşte într-unul dintre fragmentele introductive): acuitate 
cognitivă, forță lingvistică şi putere de invenţie. Convingerea autoarei este că 
reaşezarea valorilor, dincolo de bătăliile canonice ale variatelor liste, e un fenomen 
natural, un „proces în curs, care poate fi sprijinit, comentat, secondat critic, 
nicidecum impus. (...) Trecutul are nevoie de timp şi de multă înţelegere răbdătoare 
pentru a ieşi de la sine din emoţional şi conjunctură.” 

Unicitatea de perspectivă e abolită, la rândul ei, în favoarea polimorfismului 
lecturii (la nivelul formulelor de abordare dar şi a mutaţiei permanente a accentelor 
hermeneutice). Multe dintre texte slujesc însă „metaforele obsesive” ale eseistei — 
„Ştiinţa morţii”, „feminitatea limbii române”, „genosanaliza” — , iar acesta este doar 
unul dintre motivele pentru care autoarea furnizează cititorului, într-o extinsă 
introducere, cheile de lectură ale instrumentarului său critic. Adunate sub titlul: 
Despre lumea literară. Fragmente (aproape) polemice, cele peste o sută de pagini se 
substituie, recurgând la formula postmodernă a fragmentelor, unui studiu introduc- 
tiv, sintetic, monolitic, şi reunesc răspunsuri la anchete, interviuri, chestionare în 
direcția unei prolifice digresiuni pe marginea literaturii, pe marginea locuirii (un alt 
cuvânt drag autoarei) în spaţiul asumat ontologic al scrisului şi al cititului. 

În calitate de critic, Irina Petraş împărtăşeşte condiţia timpurilor noastre, în 
care pierderea perspectivei panoramice aduce cu sine o creştere a dozei de 
relativitate. Declinul marilor narațiuni a atras după sine, în domeniul criticii, declinul 
autorității cu care instanţa critică era investită odinioară. Criticul, observă autoarea în 
fragmentele introductive, „nu mai are acces la Marea Poveste, nu mai poate cuprinde 
totul. Nu mai e înțeleptul satului şi nu mai deţine adevărul, acesta din urmă 
fragmentându-se ameţitor.” În consecinţă, singurele strategii edificatoare ale 
criticului rămân, în formularea autoarei, două: pe de o parte, „inventare sobre şi 
pedante (istorii cronologice preocupate de document şi acumulare de date, dicționare 
aduse la zi, panorame, lucrări de sinteză pe porţiuni tot mai mari ale fenomenului 
literar etc.Y” şi, pe de alta, „inteligente priviri parţiale, subiective şi unidirecționate 
(pe care le numim critică literară, eseu, studiu critic, monografie etc.).” Cele două 
strategii impun, de fapt, două modele de a citi/ordona istoria/trecutul: catedrala şi 
labirintul, în accepțiunea dată termenilor de Mona Ouzouf şi Pierre Nora, primul 
presupunând un efort de edificare concertat, cronologic, unidirecţionat, constrângă- 
tor, cel de-al doilea, libertatea utilizării „ireverențioase, în zig-zag” a trecutului 
literar. Cele două modele coexistă ca premise de lucru ale Panoramei de față, 
demersul aparent zigzagat facilitând, în subteran, ranforsări puternice ale unei istorii 
a literaturii române contemporane aflate la momentul construcției. 

Cartea este, în subtext, o încercare de autoportret, o autobiografie de cititor 
pasionat, înainte de toate, şi apoi, o autobiografie de scriitor, într-o oarecare măsură 
confesivă, în virtutea bibliomorfismului declarat. Tentaţia autodefinirii e vizibilă şi 
perfect asumată la tot pasul. Fragmentul intitulat Eu, criticul, care încheie seria 
introductivă şi deschide panorama scriitorilor şi a cărților, oferă o cheie de lectură a 
portretului criticului Irina Petraş, creionat subiectiv dar dublat de păreri obiective: 
„Sunt cârtitoare: «Cine a urmărit cronicile Irinei Petraş cunoaşte spiritul polemic 
care animă comentariile sale literare, totdeauna originale şi incisive. (...)» (Gabriela 
Adameşteanu), neserioasă: (...) Mircea Mihăieş numărându-mă printre acei «critici 
actuali care scriu pentru spectacol, permiţându-şi să facă piruete şi să arunce spre 
spectatorul-cititor confetti şi jerbe de flori în mijlocul celei mai dificile disecții 
literare. Este un risc asumat cu deplină luciditate, care transformă discursul critic, pe 
alocuri, în veritabile pasaje de literatură»; mai sunt şi al naibii de tentată să 
relativizez totul, (...) nu-mi plac nici bătăliile fioroase pe teme în care subiectivitatea 
e invitat permanent, iar valoarea, hotărâtă de trecerea timpului. Scriu despre cărți 
exact ce cred, cârtesc, dar fac efortul de a găsi urma de fior când textul nu-i de tot 
prost: „<<ştie să se bucure de cărţile celorlalți (...), excelența ei datorându-se, pe de o 
parte, supleţei entuziaste cu care abordează fiecare text şi, pe de alta, reprimării 
radicale a negativismelor>> (Ştefan Borbsly).” 

Senzația care te însoţeşte în parcurgerea paginilor este senzaţia irepresibilă a 
unui concert atent şi meşteşugit orchestrat, a unei polifonii seducătoare a lecturilor, a 
gestului critic văzut ca gest de mediere, a apetenţei pentru formulările reverberante, 
revelatoare, a confortului intimităţii împărtăşite cu textul. Pentru Irina Petraş, gestul 
critic e un gest existențial asumat, convingerea autoarei fiind că „stilul îngrozitor de 
sobru şi distant, lucrând numai cu instrumente deja verificate, cunoscute, consacrate, 

fără să intre acolo nimic din sângele care a curs printre degete când ai scris sau 
printre gene când ai citit, deci fără să intre ceva din înfiorarea pe care ai simțit-o în 
faţa unei cărți nu se poate numi critică literară.” 

Cu atât mai savuroase sunt „alunecările de condei”, digresiunile „aplicate” 
cu formulă de către cititoarea/scriitoare (pe principiul „toate constrângerile ivite când 
citeşti o carte cu creionul în mână se vindecă prin digresiuni”), mai ales atunci când 
cartea sau autorul confirmă propriile intuiții (de exemplu, dezbaterea formulei 
invidiate a lui Liiceanu din Uşa interzisă, „disciplina finitudinii”). Sau momentele în 
care lectura se încarcă de biografic şi de autobiografic, în care viaţa reajustează cu 
„fine armonii” opera. Memorabilă este, în acest sens, secvenţa „Întâmplării” 
epifanice trăită alături de Ioana Em. Petrescu, a întâlnirii cu bătrânul urmat de un 
copac cu sori. Sau revelația „umanizării”, a dezbărării de protocolar a lui Liviu 
Petrescu în mici gesturi semnificative. 

Memorabilă rămâne şi plăcerea formulărilor: „privilegiul de a fi disperat” al 
lui Emil Cioran; „impudoarea superbă a unor Elias Canetti sau Alain Bosquet” pe 
care o descoperă lui Radu Cosaşu; „simonitatea”- numele dat coerenţei interioare pe 
care Simona Popescu „o cultivă cu o încăpățânare verticală, asemenea unui grădi- 
nar”; Mircea Petean- „un exemplar poet al locuirii”; „Ştefan Borbély a ajuns la o 
artă a disecării ideilor vecină cu măiestria chirurgului legendar în stare să strecoare 
bisturiul în interstiții şi să decupeze, să amănunțească, să dezvăluie taine fără a 
provoca sângerări.”, Cristian Tudor Popescu (în 7rigrama Shakespeare) „amestecă 
stilul alert-tărăgănat cu pripirea ticăit-cuceritoare; e un pic blazat, cu „fiţe” şi încrun- 
tări, cu o distanțare ironică şi gravă, uneori chiar patetic implicată...” şi multe altele. 

Literatura română contemporană confirmă, în esenţă, o profesiune de 
credinţă formulată de autoare în Panorama criticii literare: „A face critică literară 
nu înseamnă a institui formule (plăcute celor ce vor să se instruiască repede, să ştie 
despre ce e vorba ca să-şi economisească energia înțelegerii), ci exact contrariul, a le 
detrona, a institui în locul lor domnia complexităţii şi a explicaţiilor infinite.” 


Filosofia informaţiei si cibernetica” 
— Recenzie — 
Raluca TRIFU 
Departamentul de cercetare 
Biblioteca Centrală Universitară ,, Lucian Blaga” — Cluj 


În prezent totul se face prin intermediul informaţiei şi totul se raportează la 
ea. Dar de fapt ce este cu adevărat, cum se defineşte, cu cine se articulează, la 
ce se raportează sau ce presupune de fapt aceasta. Ce sau mai precis, cine 
este ea, nu mai par să constituie vreo problemă demnă de tematizat. 


* Ion Irimie - Scrisori despre informaţie, editura Argonaut, Cluj-Napoca 2010, 190 p, ISBN 
978-973-109-205-8 

Scrisori despre informaţie este titlul lucrării apărute la editura 
Argonaut în 2010 sub semnătura lui lon Irimie. Lucrare ce aduce într-o 
perioadă în care informaţia circulă cu o rapiditate crescută, câteva clarificări 
teoretice despre substanţa ei adică despre informație ca element în sine şi de 
sine existent. Deci nu este vorba de e informația, ca valoare şi mesaje 
comunicaţionale de diferite tipuri, ci scrisorile despre informaţie sunt de fapt 
o încondeiere înspre esența teoriei informaţiei, dar această afirmație simt 
totuşi că ar ştirbi ineditul acestei publicații, de aceea o prezentare mai 
amănunțită a sa se impune de la sine. 

Preocupare mai puţin la modă în momentul de față, sau de actualitate 
pentru a fi evitate anumite confuzii, teoria informaţiei aşa cum rezultă din 
paginile publicaţiei mai sus amintite, a fost o aplecare care s-a bucurat de un 
real interes începând cu literatura anilor 20-30, legată mai ales de lucrările lui 
R.A. Fisher şi R.V.L Hartley, continuată prin teoria matematică a informației 
emisă de Cl. E. Shannon. Dar teoria informaţiei continuă să fie tratată cu 
seriozitate ştiinţifică şi în prezent. Spre exemplificare se poate aminti 
publicaţia newyorkeză JEE Transactions on Informatuion Theory. 

Informaţia ca informaţie este şi subiectul de care Ion Irimie se ocupă, 
subiect reprezentat într-un stil epistolar, pe care autorul îl foloseşte pentru a-i 
transmite nepotului său Sergiu „informațiile? despre nimic altceva decât 
exact despre acest gen de înţelegere a informaţiei. Motivația alegerii acestui 
stil, ca de altfel a argumentării existenței întregilor scrisori, deschide rânduri- 
le Scrisorilor despre informaţie, constituind primul capitol al lucrării, cel puţin 
la nivelul compartimentării publicaţiei, dar nu neapărat al organizării sale. 

Structurată din punct de vedere informaţional — adică a informaţiilor 
despre informaţie! — în două părţi compacte din punct de vedere al abordării 
tematice, volumul stârneşte interesul prin însuşi subiectul său. Pe de o parte 
sunt prezentate perspectivele analizei informaţiei: informaţia şi nedetermi- 
narea, informația şi redundanţa, informaţia şi entropia şi informația şi energia 
Iar pe de altă parte autorul contribuie la conturarea unei definiţii a informației 
prin intermediul unei triade a triadelor — triada re-reflectării, triada semiozei 
şi triada celulei Shannon. 

Informaţia şi nedeterminarea pare a fi o provocare pentru neinițiaţii 
în tainele matematicii de vreme ce capitolul cuprinde o disecare a teoriei 
shannoniane a informației, cu o atenție greu de evitat pentru formula prezen- 
tată în A Mathematical Theory of Communication. Dar prezentarea sa pare 
cu totul justificată, atât pentru specialiştii cărei lucrarea se adresează, cât şi 


! Nota: folosirea în exces a substantivului informaţie pentru prezenta recenzie este o alegere 
deliberată realizată strict cu scopul de fi reliefate de fapt complexele fațete ale acestui termen. 


531 


Hermeneutica Bibliothecaria — Antologie Philobiblon - Volumul V 


pentru neinițiații care nu abandonează o lectură doar pentru că aceasta pare 
mai inaccesibilă în primele sale rânduri. Formula shannoniană cuprinde de 
fapt câteva proprietăți care apar detaliate în continuare — redundanța şi entro- 
pie zero. Teoria shannoniană şi raportările la entropie rămân un subiect în 
actualitate!. 

Poate cea mai clară idee care mi-a rămas proaspătă în minte după 
lectura scrisorilor este aceea că atunci când procentul informaţiei este 100%, 
redundanţa este zero, iar pe măsură ce procentul redundanței creşte spre 
valoarea de 100% cel al informaţiei tinde către nul. Prin intermediul acestei a 
doua epistole autorul reliefează câteva aspecte, dintre care se poate aminti: 
redundanţa este doar una matematică sau se poate vorbi şi de o redundanţă ce 
se extinde la domeniile şi dimensiunile semantice? Termenii ce apar — 
„babilonia semantică”?, traducerile, tirajele, dincolo de primul exemplar toate 
sunt redundante, reeditările, citările, cărțile scrise doar din alte cărți, comuni- 
cările care de fapt nu comunică, sinonimele, metaforele şi simbolurile care nu 
fac decât să crească redundanţa semantică, monotonia tematică, dogmatism, 
eclectism şi epigonism — sunt pe deplin detaliați şi exemplificaţi în cadrul 
acestui capitol. 

Ce ar fi însă dacă s-ar pune pe rafturile unei biblioteci cărți care 
conţin un anume tip de informaţie, iar apoi după un timp, când cineva le-ar 
deschide ar constata că toate informațiile din cărți s-au prăbuşit unele într- 
altele? Ar mai putea cineva să îşi dea seama care erau informațiile inițiale, ar 
mai putea cineva să înțeleagă ceva? Cu siguranță că nu. S-ar ajunge ca şi în 
cazul babiloniei lingvistice la o babilonie informațională. Această imagine cu 
note terifiante — dar atenționante! — pentru un iubitor al lecturii şi al cunoaşte- 
rii este întărită, de alte câteva exemple, pentru reliefarea unei diferențieri 
clare între ceea ce însemnă informaţie şi substanță sau materie. În cadrul 
ultimei scrisori dedicate analizei informației este explicat de ce anume 
informaţia nu poate fi ceva material, apelându-se pentru aceasta la cunoscuta 
formulă E a lui Einstein şi la observaţiile lui Wiener, portretizându-se 
legătura informației cu substanța, precum şi separarea ei de timp şi spațiu. Iar 
aici intervine caracterul anti-entropic al informaţiei, caracter detaliat în 
capitolul anterior, intitulat informație şi entropie. 

Informaţia şi reflectarea sunt două părți importante ale procesului de 
comunicare - informare, iar autorul, în cadrul scrisorii care deschide ce-a de a 
doua componentă structurală despre informaţie, nu susține nici echivalenţa 
termenilor, dar nici diferențierea lor radicală. 


! O. Rioul - Information Theoretic Proofs of Entropy Power Inequalities. IEEE Transactions 
on Information Theorz. New York, Jan 2011, vol 57, ISS. 1,p. 33 
? Formulă folosită de autor pentru a descrie amestecul de conotaţii semantice 

Informaţia şi reflectarea sunt poate, aşa cum le vede autorul, părți ale 
aceleiaşi monede, dar nu neapărat fața şi reversul acesteia. Sunt aduse 
nenumărate exemple care vin să edifice cititorul despre ceea ce reflectarea şi 
re-reflectarea reprezintă. Dacă cele şapte puncte ale scrisori prin care este 
reprezentată reflectarea par greoaie de înțeles sau monotone prin structura lor 
tipologică: reflectarea-existență nemijlocită, reflectarea - altă coordonare a 
lumii, reflectarea Hegeliană, etc. - apariția re-reflectării şi a sensului acesteia 
în contextual descoperirii planetei Neptun, context folosit de autor ca 
exemplu, pare într-u totul clară. 

Prin cea de a doua componentă a triadei, informaţia şi semnificația, 
autorul îşi prezintă propria schemă a semiozei, dar nu înainte de realizarea 
unei meta-analize a literaturii de specialitate semiologice. Nu scapă nici 
sintetizarea abordărilor relației informaţie-semnificație, şi anume cea de 
ignorare reciprocă, indiferentă vecinătate, sau cea de a treia a interferenţei 
celor două, abordare îmbrățişată de altfel şi de semnatarul scrisorilor. 

Ultimul capitol structural informaţional al lucrării, alături de prezen- 
tarea legăturii informaţiei cu comunicarea, legătură mult mai simplă şi mai 
evidentă decât relația anterior dezbătură, are menirea de a pune cititorul în 
fața răspunsului întrebării ivite la începutul lecturii: „ce ar putea fi informația 
ca entitate existențială specifică?” Răspunsul este prezent sub forma unei 
definiții căreia autorul îi subliniază într-o manieră modestă meritele şi 
importanţa, atât la nivel obiectiv cât şi subiectiv. 

Deşi pentru un novice în tainele matematicii şi a disciplinelor sale 
conexe, în care abundența de formule pare a fi la ea acasă, Scrisorile despre 
informaţie par o lectură greoaie, inaccesibilă sau greu de pătruns, o renunțare 
la acest imbold aduce cu sine o plăcută surpriză. Nu numai că dintr-o dată 
abundența de formule pare dintr-o dată minimă şi capătă sens printr-o atentă 
exemplificare şi prin reliefarea unor neimaginate punți de legătură, dar 
informaţia devine parcă altceva, primeşte o cu totul altă conotație. Nu mai 
este un simplu obiect de manipulare în mâna unui profesionist al ştiinţei 
informării, nu mai este numai un simbol, un semn, un apanaj al comunicării, 
nu mai este doar elementul unor teorii matematice sau al gândirii filosofice. 
Informaţia este ceea ce este, un pic din toate, un ceva complex, frumos 
definit în finalul lucrării. Informația apare ca o formă fără fond în contextul 
inexistenței unei teorii a informației, şi prin aceasta scrisorile îşi dovedesc 
utilitatea nu doar adresantului lor ci tuturor celor care au ocazia să le citească 
chestionându-se ei înşişi.. 

Tematizări în eticile aplicate — perspective feministe 
(Mihaela Frunză) 
— Recenzie — 


Iulia GRAD, 

Universitatea „Babes-Bolyai, Cluj 
Drd. Departamentul de Filosofie, 
E-mail: iuliagrad(a gmail.com 


Cartea Mihaelei Frunză Tematizări în eticile aplicate — perspective 
feministe- apărută la editura Limes în 2009 (ISBN 978-973-726-440-4) ne oferă o 
analiză a câtorva unor teme importante din etica aplicată adoptând perspectiva 
gândirii feministe. Volumul reprezintă a doua parte a tezei de doctorat intitulată 
Etică şi ideologie în filosofia feministă contemporană, a cărei primă parte, Ideologie 
şi feminism, a apărut în 2004, la editura Limes. 

Alăturarea celor două domenii, etică aplicată şi feminism, este motivată de 
către autoare prin sublinierea importanţei rolului pe care eticile feministe îl au în 
cadrul disciplinei etică, cât şi prin evidenţierea paletei largi de probleme de natură 
etică pe care le ridică gândirea feministă. De asemenea, prezenţa din ce în ce mai 
mare a temelor eticii aplicate în discursul etic şi filosofic contemporan, reprezintă un 
alt punct al justificări alegerii autoarei clujene. 

Volumul este structurat în două părți principale. În prima parte autoarea 
face o sinoptică a domeniului eticii aplicate, creând astfel cadrul necesar abordării 
temei specific feministe din partea a doua, şi anume etica grijii şi etica avortului. 

După o scurtă introducere în tema generală a eticii aplicate şi după o analiză 
a diferitelor probleme şi concepţii care apar la nivel terminologic (facem referire aici 
la discuţiile privind utilizarea termenului „aplicată” sau a alternativelor: „profesio- 
nală”, „problematică”, etc.), autoarea ia în discuţie posibilele domenii şi clasificări 
din etica aplicată, precum şi alte aspecte esențiale contactului cu sfera eticii aplicate, 
cum ar fi relaţia dintre teorie şi practică în cadrul eticii aplicate sau relația acesteia cu 
filosofia. 

Mihaela Frunză abordează două puncte importante care dau până la urmă 
tonul întregului său demers, creând cadrul în care va fi realizată analiza raportului 
dintre feminism şi eticile aplicate. Este vorba despre analiza a două teze care îşi pun 
puternic amprenta atât asupra eticii aplicate, cât şi asupra eticii feministe: pe de o 
parte, teza relativismului postmodern şi, pe de altă parte, cea a universalităţii valori- 
lor etice. Această permanentă pendulare constituie structura pe care se construieşte 
întregul demers al volumului, chiar dacă în unele capitole apare sub o formă diferită, 
de exemplu, a cuplului grijă —dreptate. 

Diferite abordări postmoderne ale eticii sunt amintite şi dezbătute de către 
Mihaela Frunză. Este dezvăluit astfel background-ul filosofic al autoarei, care 
investighează pendulările între menţinerea eticii pe un fundament transcendental şi 
evaluările postmoderne pozitive care, deşi deconstruiesc pretențiile de universalitate 

umane” (Foucault, Lyotard, Levinas). Sunt analizate de asemenea şi variantele unei 
“etici minimale” propuse de trei reprezentanți contemporani ai eticii postmoderne: 
Gilles Lipovetsky, Zygmund Bauman şi Gianni Vattimo. 

În contrapondere la relativismul postmodern, autoarea ia în discuţie teza 
universalităţii standardelor şi valorilor etice, cu referire la problemele puse de gândi- 
rea feministă. Sunt menţionate două forme ale universalismului valorilor morale: 
una tare, care conferă incontestabilitate valorilor şi una slabă, care propune un 
minimum de valori indispensabile sistemului moral. Universalitatea valorilor este 
rediscutată în încercarea de a evalua concepțiile unor autori vis-a-vis de relaţia cu 
diversitatea, fiind apropiată la nivel conceptual de alți termeni, cum ar fi inteligi- 
bilitatea sau drepturile omului, apropiere ce conturează un sens slab al universalităţii. 

Analiza diferitelor poziții referitoare la etica postmodernă şi la universalitate 
este realizată de către Mihaela Frunză în vederea formulării unei teze care este 
paradoxală la prima vedere: „teoria feministă nu poate să nu fie în acelaşi timp, 
(chiar dacă nu sub acelaşi raport, pentru a nu contrazice principiile logice), postmo- 
demnă şi universalistă. Postmodernă pentru că întreg contextul cultural postmodern a 
permis şi chiar a facilitat apariţia şi consolidarea teoriilor feministe. Universalistă 
pentru că adresabilitatea căutată, chiar dacă ipotetică a acestor teorii, vizează o 
categorie universală — toate femeile sau femeile în general. (...) această dublă afiliere 
reprezintă un pariu dificil de susținut permanent.” 

Această alăturare dificilă — postmodern/universalist — este prezentă pe 
întregul parcurs al cărţii, creând cadrul analizei propuse de autoarea clujeană. 

Prima parte a volumului se încheie cu o prezentare a clasificărilor, proble- 
melor şi conceptelor cheie ale eticilor feministe, făcându-se astfel trecerea către 
partea a doua, care tratează două dintre principalele domenii ale eticii feministe: 
etica grijii şi etica avortului. 

Etica grijii, ne spune Mihaela Frunză constituie probabil cel mai important 
şi mai original capitol al eticii feministe. Pornind de la Carol Gilligan, autoarea care 
a avut rolul cel mai important în formularea unei abordări feministe a eticii grijii, 
Mihaela Frunză demonstrează înrudirea pe plan conceptual şi filosofic a eticii grijii 
cu etica aplicată. Cunoscuta lucrare In a Different Voice formulează teoria grijii ca 
fiind un domeniu feminin distinct, în contrapondere cu teoria masculină a dreptății, 
iar această polaritatea, grijă-dreptate, se regăseşte în întreaga analiză propusă de 
Mihaela Frunză. 

Autoarea consideră că evoluţia conceptului filosofic de grijă este puternic 
influențată de două caracteristici esenţiale ale acestuia. Prima caracteristică este 
dualitatea sa, faptul că poate să fie atât un termen negativ, fiind în acest caz o povară 
sau o problemă, cât şi unul pozitiv, semnificând atenţie, simpatie, solicitudine. A 
doua caracteristică se referă la centralitatea conceptului de grijă pentru ființa umană. 
În analiza conceptului filosofic de grijă, Mihaela Frunză face apel la mai mulți 
autori: de la Michel Foucault, cu tema „grijii de sine”, la Soren Kierkegaard şi la 
Martin Heidegger. Referindu-se la Heidegger, autoarea aminteşte mai multe încercă- 

ri, pe care însă le plasează sub semnul rezervei, de a extinde proiectul heideggerian 
la nivel etic. Foarte interesantă este şi analiza teoriei morale kantiene şi a demer- 
surilor de reevaluare, de plasare şi de utilizare a acesteia în contextul eticii feministe 
a grijii. 

După cum am menționat, sfera conceptului etic de grijă se construieşte pe 
fundalul relației complexe cu teoria dreptăţii, prezentată într-o manieră exhaustivă în 
subcapitolul Etica grijii vs. Etica dreptăţii: paradigme incompatibile sau teorii 
complementare? dar şi în analiza relaţiei dintre două curente principale ale feminis- 
mului, şi anume, etica grijii şi etica liberală. 

Dincolo de această separare radicală dintre grijă şi dreptate, Mihaela 
Frunză aduce în discuţie câteva încercări, mai mult sau mai puţin viabile, de formu- 
lare a unui „model integrator”, în tentativa menţionată explicit de “a articula o 
viziune comună a eticii grijii ca etică (aplicată) de factură liberală”. Principalele 
modele teoretice menţionate sunt cele propuse de Margaret Moore, care susţine o 
reciprocitate a celor două valori, Chris Crittenden, care propune încorporarea princi- 
piilor şi drepturilor universale într-o etică a grijii, reformularea de către Daryl Koehn 
a eticii grijii ca etică dialogică sau soluţia propusă de Joan Tronto, care constă în 
combinarea eticii liberale a drepturilor cu etica politică a grijii. 

Dincolo de punctele slabe ale eticii grijii de orientare feministă (respingerea 
universalismului, a principiilor, contextualismul) autoarea subliniază rolul pe care 
etica grijii îl joacă în cadrul eticii aplicate, unde, afirmă ea, amintind pozițiile lui 
Beachamps şi Childress, este mai degrabă o perspectivă decât un capitol distinct al 
acesteia. 

În fața scepticismului vis-a-vis de posibilitatea eticii grijii feministe de a 
deveni o opţiune majoritară, Mihaela Frunză propune varianta grijii față de celălalt 
apropiat care „să se manifeste într-un conglomerat de practici bine reglementate”. 

Ultimul capitol al volumului are ca subiect etica avortului, un domeniu 
situat la intersecţia dintre etica aplicată, etica reproducerii, etica juridică şi etica 
feministă. Autoarea subliniază caracterul foarte delicat al eticii avortului şi ia în 
discuţie principalele concepte şi probleme care constituie de fapt punctele de susti- 
nere ale dezbaterii. Între acestea, discuţia privind persoana fetusului sau a fătului 
joacă un rol esențial, fiind unul dintre criteriile principale în clasificarea poziţiilor 
referitoare la avort în: poziţii conservatoare (anti-avort sau pro-viaţă), liberale (pro- 
avort sau pro-alegere) şi intermediare. Mihaela Frunză propune o analiză a fiecărei 
poziţii, arătând complexitatea problemelor şi concepțiilor feministe — ne referim aici 
în special la cele de orientare liberală — şi prezentând principalii reprezentanți, 
manierele de argumentare precum şi posibile critici regăsite în literatura de specia- 
litate sau dezvoltate chiar de autoarea volumului. 

În contextul larg al discuţiei pe marginea problemei avortului, sunt abordate 
şi alte aspecte, la fel de delicate şi problematice, precum dizabilităţile care pot să 
afecteze fetusul, selecția sexuală sau medicalizarea sarcinii. 

Un punct foarte interesant este şi subcapitolul care tratează pozițiile referi- 
toare la avort din fenomenologia feministă care vin ca reacţie la carenţele viziunii 

care se axează pe drepturi, mai precis dualitatea drepturile fetusului — drepturile 
femeii, focusându-se într-o măsură mai mare pe relația unică şi specială dintre 
femeie şi fetus. 

Autoarea consideră că exemplul avortului reprezintă o situație paradig- 
matică pentru etica aplicată, deoarece aici, poate mai mult decât în cazul celorlalte 
teme, se resimt pericolele care ameninţă reflecția etică aplicată în general. Astfel, pe 
de o parte, tendința generalizării, utilă în cazul discuţiilor filosofice clasice, 
reprezintă un pericol datorită importanței cazurilor şi contextelor particulare în etica 
aplicată. Pe de altă parte, spune autoarea, ar trebui evitat şi „particularismul radical 
împăciuitor.” Revenind la discuţia din capitolele anterioare referitoare la polaritatea 
universalism relativism, Mihaela Frunză consideră că „este preferabil să căutăm 
acele insule de universalism acceptate chiar într-o societate postmodernă (de tipul 
capacităţilor general umane sau al drepturilor omului, discutate în partea I) care să 
ofere fundamentele minimale ale unui dialog sau chiar ale unei controverse.” 

Pe lângă importanța şi actualitatea temei abordate de Mihaela Frunză în 
volumul Tematizări în eticile aplicate — perspective feministe -, pe care nici nu mai 
este necesar să le subliniem, considerăm că ceea ce face din această carte o lectură 
extrem de interesantă şi un instrument foarte util celor interesaţi de tema eticii 
aplicate sau/şi de gândirea feministă este analiza realizată de Mihaela Frunză. Vocea 
moderată şi imparţială a autoarei ne prezintă varietatea de nuanţe şi poziții care 
caracterizează domenii de a căror noutate şi complexitate devenim conştienţi pe 
parcursul lecturii. 


Biblioteca lui Hitler, cărţile care i-au format personalitatea 
de Timothy W. Ryback, Traducere din limba engleză de Andreea Bratu, 
Editura Litera internațional, Bucureşti, 2010, 250 p. 

— Recenzie — 


Adrian GRÂNESCU 

Biblioteca Judeţeană „Octavian Goga”, Cluj, 
Uniunea Scriitorilor din România 

E-mail: adrian. granescu@bjc.ro 


Dacă vă amintiți, cei care ați privit ştirile la televizor, după cucerirea 
Irakului şi ocuparea Bagdadului, au apărut fotografii, sau reportaje filmate despre 
case sau chiar muzee jefuite de „furia poporului”. Am văzut atunci fotografii de 
familie răvăşite, cărți, aruncate pe stradă, ale fostului ministru de externe, Tariq 
Aziz... Câte” case n-au fost astfel jefuite de-a lungul timpului, cîte biblioteci n-au 
căzut pradă actelor de vandalism aproape oriunde în lume. Tineri utecişti, din 
România anului 1948, au distrus biblioteca de zeci de mii de exemplare a lui Istrate 


9 


* Editorii respectă opțiunea ortografică a autorului cu privire la utilizarea lui „î” şi nu „â”. 

Micescu, alți tovarăşi de-ai lor pe cea a Brătienilor... Şi lista poate continua mai 
departe (cu exemple de la noi sau de aiurea)... Cîndva poate vom da de urmele 
acestor cărți pierdute... Ele ar putea inspira multe lucrări ca şi cea despre care vrem 
să vorbim în continuare... 

Nu se întîmplă chiar în fiecare zi să descoperi o carte a cărei lectură (prin 
subiectul pe care-l tratează) să-ți facă plăcere, să te „cucerească”, paralizîndu-ţi 
voința sau orice altă pornire spre altceva, să simți nevoia de-a sublinia idei, să-ţi 
întrerupi cititul pentru a consulta un dicţionar, sau o altă carte (pomenită în acele 
pagini), să dai fuga prin memorie sau să „pluteşti” pe „aripi de vis”... Iarăşi să revii 
cu frenezie asupra rîndurilor... Lectura aceasta este solicitantă dar plăcută, 
întrerupere ei fortuită este dureroasă, enervantă, întoarcerea, dorită, şi plăcută... O 
astfel de carte a fost, pentru mine, Biblioteca lui Hitler, cărţile care i-au format 
personalitatea, de Thimothy W. Ryback.! Nu mi-am cumpărat-o chiar la prima 
întîlnire, pe masa unui chioşc de ziare... Titlul, evident, m-a incitat, m-am gîndit 
dacă este corect, dacă nu este o minciună, „ascunzînd” cu totul altceva... N-am fost 
totuşi sigur şi am căutat şi pe net... Am descoperit că este o carte „serioasă”, un soi 
de investigație şi nu un roman oarecare (bun sau rău) cu un titlu ce-mi viza 
profesia... Într-adevăr era vorba despre o bibliotecă reală. N-aveam nevoie de 
ficţiune... lar dedicaţia autorului acesta spunea foarte clar: „Mamei mele care mi-a 
insuflat dragostea pentru cărți (s.n. A.G.), şi în memoria tatălui meu” (p.7). 

Cartea aceasta este un studiu (aproape) sine ira et studio a ceea ce-a fost 
(cîndva) şi a ceea ce a mai rămas din biblioteca lui Hitler, căzută şi ea pradă 
jafurilor... Marele dictator chiar iubea cărțile, ne-o spune autorul încă de la începutul 
lucrării sale. Este, totuşi, ironic, sau cinic intitulîndu-şi prefața (din care am aflat cele 
de mai sus): Omul care ardea cărţi. Singura aluzie la faptul că tovarăşii săi de 
ideologie au ars cărți se află în prima frază a prefeţei (de fapt, a cărții): „Desigur 
[Hitler], a fost cunoscut mai degrabă ca un om care a ars cărți decît ca unul care le-a 
colecţionat, şi totuşi, la vîrsta de cinzeci şi şase de ani, cînd a murit, deținea în jur de 
şaisprezece mii de volume. Era, din toate punctele de vedere, o colecție impresio- 
nantă: ediţii princeps ale operelor unor filosofi, istorici, poeți, dramaturgi şi 
romancieri” (p. 11). 


! Ediţia românească, din păcate, nu ne prezintă autorul. Încercăm să suplinim această lipsă 
căutînd şi „altundeva”... Conform Wikipedia, el este specialist în Holocaust şi a mai publicat 
următoarele cărți: Rock Around the Bloc: History of Rock Misic in Eastern Europe and the 
Soviet Union, The Last Survivor: Living in a Town Called Dachau, The Last Survivor: 
Legacies of Dachau. 

? Cartea a apărut cu un preţ „de excepție” însoţind publicaţia Săptămîna Financiară, o nouă 
modă, sosită şi în România, un trend de promovare a cărții (şi, poate, a lecturii)... De cîțiva 
ani multe cărți (literatură beletristică, artă, ştiinţe, literatură pentru copii sau bibliografie 
şcolară) apar la preţuri foarte convenabile la chioşcurile de ziare. 

* Acolo unde, în textele citate ale cărții, am descoperit idei interesante sau explicaţii ce 
consideram că trebuie subliniate, scoase în evidenşă am făcut-o, boldînd şi notînd: s.n. A. G. 
(adică sublinierea noastră Adrian Grănescu). 


538 


Hermeneutica Bibliothecaria — Antologie Philobiblon - Volumul V 


Următoarea propoziție ne spune că pentru proprietar: „biblioteca era un 
adevărat izvor pierian” acea sursă metaforică de cunoştinţe. S-a inspirat de acolo, 
potolindu-şi îndoielile intelectuale şi hrănindu-şi ambițiile fanatice. Citea cu 
febrilitate, cel puţin o carte pe noapte, sau chiar mai mult, după cum pretindea. „Cel 
care oferă trebuie să şi ia, iar eu iau ce-mi trebuie din cărți”, spunea odată” (p.11). 
Adesea pe parcursul cărții vom mai găsi referințe la felul cum Hitler citea, la 
„viteza” sa de lectură, la ce înţelegea acesta prin lectură etc., ca de exemplu: 
„Cunosc oameni care „citesc” la nesfirşit, carte după carte, slovă cu slovă, şi pe care 
totuşi nu i-aş numi „citiţi”. E adevărat, au un bagaj mare de „cunoştinţe”, dar mintea 
lor nu e capabilă să organizeze şi să înregistreze materialul pe care l-au acumulat. Le 
lipseşte arta de a deosebi într-o carte lucrurile necesare de cele fără de valoare, de a 
le reține pe primele pentru totdeauna şi, dacă se poate, de a nici nu le vedea pe 
celelalte.” (p. 8) Mult mai spre mijlocul acestei cărți se mai face o referire legată de 
„cititorul pasionat”: „Hitler citea în fiecare noapte, un obicei care pare să dateze din 
primii ani petrecuți la Linz şi Viena, unde August Kubizek i-a observat puternica 
pasiune pentru cărți. „Cărţi, mereu mai multe cărţi ! Nu mi-l amintesc pe Adolf fără 
cărți”, spunea Kubizek. „Cărţile erau universul lui” Un alt vechi tovarăş de-al lui 
Hitler, Rudolf Häusler, care a locuit împreună cu el la Viena şi mai târziu la 
München, şi-l aminteşte pe colegul său de cameră cititnd volume groase, pînă la 
două sau trei dimineaţa. După cum spunea Kubizek, această pasiune pentru lectură 
nu avea nici o legătură cu timpul liber sau cu plăcerea lecturii. Era „o treabă extrem 
de serioasă”. (p. 122) 

Mai departe aflăm de la autorul T. W. Ryback că printre cărți se aflau: 
Robinson Crusoe, Coliba unchiului Tom, Călătoriile lui Gulliver, Don QOuijotte 
pentru că spunea el „Fiecare în parte reprezintă în sine o idee măreață”; mai poseda 
operele complete ale lui Shakespeare (ediţie germană în traducerea lui Georg 
Miller), set legat în piele marocană lucrată manual. Aflăm că ţinea pe Shakespeare 
în biroul său din cabana sa din sudul Germaniei alături de o ediţie — tot în legătură de 
piele — a lui Karl May. Mai deţinea traducerea în germană a unei cărți antiseminte: 
Henry Ford, Evreul internațional: problema principală a omenirii, o broşură despre 
gazele otrăvitoare (printre care şi Zyklon B ), Wilhelm Busch, Max şi Moritz. 


1 Nu căutaţi acest cuvînt în dicționarele româneşti care există la îndemînă (explicative, 
enciclopedice etc.) că nu-l veţi găsi... Cuvîntul aparține mitologiei greceşti şi desemnează un 
izvor din Olimp de unde cine va bea se va umple, miraculos, de cunoştinţe. Cu alte cuvinte 
cunoştinţele, în întregime, pot fi astfel obținute (prin lectura cărților propriei biblioteci)... De 
asemenea explicaţiile în dicționarele englezeşti sau pe net trimit şi la poetul Alexander Pope 
care în Eseu despre critică, spune în versuri: „Puţină-nvăţătură nu prea face bine; / Sorbiţi 
adînc ori evitaţi pieriana profunzime; / O duşcă mică mintea ne-abureşte, / Pe cînd o putină 
întreagă pe dată ne trezeşte.”, text preluat şi ca motto la începutul cărții (p.8). 

? Un alt citat din Hitler printre multe altele. Cartea are un sistem de note, cel puţin, neobișnuit. 
Nu există nici un număr/indice de trimitere. La sfîrşitul cărții, în schimb, în capitolul intitulat 
Note, există explicaţii suficient de cuprinzătoare indicîndu-se (în sens invers) pagina unde ele 
vor să întregească. Există, totuşi, din abundență şi situaţii unde notele lipsesc... 

Enumerearea se întrerupe pentru a ne fi prezentat Walter Benjamin, eroul 
pozitiv al cărţii, raza optimistă (paradoxal) a lecturii, personalitatea sa, (iarăşi vom 
da fuga la enciclopedie) în gura căruia se pun foarte multe aprecieri, maxime, 
afirmaţii legate de bibliotecă, colecţie de cărți, cărți, în general.! Iată, cîteva 
desprinse, transcrise de mine: 

- „W.B. a spus odată că poţi afla multe despre un om după cărţile pe care le 
are — care îi sînt gusturile, intersele obiceiurile” (p.13). 

- „ Cărţile pe care le păstrăm şi cele la care renunțăm, cele pe care le citim, 
precum şi cele pe care le respingem, toate spun cite ceva despre cine sîntem. ” (p.13). 

- W.B. era fascinat de calitățile fizice ale cărţilor, de rezistenţa lor, de 
proveniența lor. Un colecţionar pasionat, poate „citi” o carte tot aşa cum un 
specialist în fizionomie poate descifra esenţa caracterului unei persoane cu ajutorul 
trăsăturilor fizice. „Datele, numele de locuri, formatele, posesorii anteriori, felul în 
care a fost legată cartea, şi alte lucruri asemănătoare, toate aceste detalii trebuie 
Să-i spună ceva — nu ca nişte date seci, izolate, ci ca un tot armonios "(p.13). 

- „[poți] judeca o carte după coperta ei, tot aşa cum îl [poți] judeca pe 
colecționar după colecția sa” (p.13). 

- „doar după ce moare, un colecţionar poate fi înțeles cu adevărat” (p.13). 

- „cînd colecţionarul şi-a pus în raft ultima carte şi a murit, cînd bibliotecii 
i se dă voie să se exprime, fără ca proprietarul să distragă atenţia sau să tulbure 
mintea privitorului, volumele individuale pot da în vileag cunoştinţele „păstrate” 
despre stăpinul lor, prin modul în care acesta îşi revendica posesia, printr-un nume 
mizgălit pe coperta interioară sau printr-un ex-libris ce acoperă întreaga pagină, 
prin colțurile îndoite şi paginile pătate sau cu foi netăiate şi necitite. ” (p.14). 

- „bibliotecile personale să servească drept martori permanenți şi credibili 
ai caracterului colecţionarului lor, ideea care l-a condus la următoarea prezumpție: 
colecționăm cărți avind convingerea că le păstrăm, cînd de fapt cărțile sint cele 
care îşi păstrează colecționarul. „Nu ele prind viaţă în el, ci el trăieşte prin ele.” 
(p.14). 

Apoi autorul reia periplul printre cărțile lui Hitler. Aflăm că au mai rămas o 
mie două sute de cărți (deci să recapitulăm, au fost (iniţial) 16.000 volume şi au mai 
rămas 1.200, despre „restul” de 14.800 nu mai ştim nimic...) lucrări care umpleau 
rafturile celor trei biblioteci... Nu ştiu dacă mai e nevoie să repetăm sau să 
subliniem: ne aflăm în faţa a ceea ce a mai rămas din biblioteca unei „personalități 
importante a istoriei” (din nefericire, negative). Ea nu este biblioteca vreunui om de 


! Le vom repeta şi noi, transcriindu-le cu litere boldate, spre a ieşi în evidenţă, peste tot în 
acest text. Ne bucurăm căci aflăm foarte multe lucruri „interesante” şi putem astfel să 
„perpetuăm” memoria şi, mai ales, experiența acestui mare şi inegalabil iubitor de cărți... 

? Cantitatea de 1.200 de cărți „rămase” din 16.000 înseamnă 7,5 % din întreaga bibliotecă... 
Ne întrebăm, firesc zicem noi, dacă 7,5 % „alese” mai mult sau mai puţin aleatoriu, prin 
hazard, reprezintă corect conţinutul bibliotecii. Oare, sînt ele un „eşantion” reprezentativ ? 
Chiar şi dacă nu, studiul, cartea aceasta rămîne, cu toate acestea, foarte interesantă şi lectura 
ei extrem de profitabilă... 

cultură sau a vreunui scriitor. Ca şi în cazul acestora ele l-au influenţat şi pe 
protagonistul nostru. De aceea credem că ar trebui să le cunoaştem. 

În sfîrşit autorul a cercetat, filă cu filă, cărţile rămase. „Citindu-le, am 
descoperit un om care, recunoscut fiind pentru faptul că nu asculta pe nimeni şi a 
cărui conversaţie era o tiradă nedomolită, un nesfîrşit monolog, putea totuşi să se 
oprească asupra unui text, pentru a sublinia cuvinte şi expresii, pentru a marca 
paragrafe întregi, pentru a putea pune un semn de exclamare în dreptul unui 
fragment, un semn de întrebare în dreptul altuia, şi o serie de linii paralele pe 
marginea unui anumit pasaj, pentru a-l scoate în evidență. Ca urmele paşilor pe 
nisip, aceste semne ne dau posibilitatea de a descoperi traseul călătoriei, dar nu 
neapărat ținta ei, locul unde atenţia a fost captată şi a poposit mai mult, unde s-a 
precipitat înainte şi unde s-a sfîrşit.”(p.15) 

O altă pertinentă observaţie: „biblioteca lui Hitler îşi are partea sa de 
material „excedent”; cel puţin două treimi din colecţie reprezintă cărţi pe care nu 
numai că nu le-a citit, dar nici nu le-a văzut vreodată. Există însă şi zeci de volume 
mult mai personale, pe care Hitler le-a studiat şi adnotat."”(p.16). Apoi sîntem 
anunțați: „am selectat acele volume rămase care au avut pentru Hitler fie o valoare 
sentimentală, fie una intelectuală, acelea care i-au fost alături în clipele de linişte şi 
care l-au ajutat să-şi clădească discursurile şi acţiunile publice.”(p.17). Şi mai 
adaugă: „Am încercat să aleg cu discernământ cărțile lui Hitler selectîndu-le doar pe 
acelea pentru care există dovezi clare că i-au aparținut. Am fost la fel de precaut în 
cazul adnotărilor, căci „dreptul de autor” asupra notițelor în creion nu poate fi 
determinat întotdeauna cu exactitate.” (p.17) 

Autorul reia, spre bucuria şi satisfacția noastră, citarea lui Walter Benjamin: 

- colecționarul reţine investiția emonţională dar şi financiară pe care o face 
cu anumite volume (p.17). 

- altundeva el spune privitor la cărţile care stirnesc amintiri: „Amintiri 
despre camerele în care aceste cărți fuseseră găzduite, despre vizuina mea de 
student din Miinchen, despre camera mea din Berna, despre singurătatea de la 
Iseltwald, pe malul lacului Beienz, şi, în sfirşit, despre odaia copilăriei mele, locul în 
care au stat doar patru sau cinci din aceste citeva mii de volume. ” (p.18). 

Capitolul se sfirşeşte cu următoarele cuvinte: „Hitler nu a lăsat un astfel de 
text despre propria colecţie, şi nici o însemnare despre cum a ajuns în posesia lui 
vreunul din volume sau despre încărcătura lui afectivă, însă numeroasele însemnări, 
adnotări şi alte detalii similare oferă o imagine despre valoarea personală şi 
sentimentală pe care anumite cărți au avut-o în viața lui. Ceea ce urmază [în 
capitolele următoare] sunt poveştile pe care acestea le spun.”(p.18). 

Una dintre cele mai vechi achiziții (păstrate) — intrăm de acum în conținutul 
capitolului următor, Lecturile de front, 1915 - este cartea lui Max Osborn, Berlin, „o 
istorile a arhitecturii berlineze”, „un volum extrem de subțire, ce poate fi la fel de 
uşor introdus în buzunarul unui pardesiu sau în bagajul de mînă al unui turist 
pasionat de cultură”; „la un anumit moment, Hitler a revenit la confortul relativ al 
postului său [...] a deschis cartea cu coperţi tari şi şi-a marcat intrarea în posesia 

volumului cu un scris timid, cu care şi-a mîzgălit numele, locul şi data, în colțul din 
dreapta sus al coperții interioare, pe o suprafață nu mai mare decît cea a unui mic 
timbru poştal.”(p.24-25). Glosările pe marginea acestei cărți continuă: „faptul că un 
caporal de pe linia frontului plătea patru mărci pentru o carte despre comorile 
culturale ale Berlinului, cînd ţigările, şnapsul şi femeile erau mai la îndemînă, 
oferind distracţii mai rapide şi mai concrete, poate fi privit ca un act de transcen- 
denţă estetică [...] în cazul lui Hitler, o posibilă dovadă a aspirațiilor sale statornice 
spre o carieră artistică...”(p.30). Dar nu este singurul: „Hitler nu a fost singurul 
soldat care a mărşăluit spre front cu ambiţii artistice. Efectivul [unității din care 
făcea parte Hitler] includea pictori profesionişti care au petrecut o mare parte a 
războiului înregistrînd viaţa de zi cu zi şi ororile de pe front..."(p.31) Autorul ne 
asigură, mai departe, că lucrarea „păstrează şi cîteva dintre cele mai timpurii urme 
ale obsesiei de o viaţă a lui Hitler privind capitala germană şi şovinismul militant 
prusac pe care le avea în comun cu Max Osbon.""(p.33) De ce a cumpărat (totuşi) 
cartea? „Este evident că Hitler a cumpărat cartea lui Osborn în scop turistic, lucru 
sugerat şi de prezenţa unui alt volum din seria Seemann, un ghid al oraşului 
Bruxelles, pe care l-am găsit printre cărțile rămase de la el. La fel ca şi Berlin, 
Bruxelles este legat într-o copertă măslinie, cu titlul stacojiu scris în relief; la fel ca 
pe volumul lui Osborn, numele Hitler este mizgălit în colţul din dreapta sus al 
coperții interioare.”(p. 35-36). Povestea (cercetarea autorului) continuă: „Deşi Hitler 
nu menţionează nici locul, nici data cînd a cumpărat cartea putem presupune că o 
avea deja în prima săptămînă din iulie 1916, cînd [...] a profitat de o permisie de o 
săptămînă pentru a vizita oraşul Bruxelles [...]. Trei luni mai tîrziu Hitler a avut 
neaşteptata ocazie de a vizita Berlinul.”(p.36). Cărţile nu-l vor mai păsăsi: „La 
începutul anilor 1920, Berlin s-a alăturat unui număr tot mai mare de cărţi într-o 
bibliotecă de lemn,! mai întîi în apartamentul său din strada Thiersch nr. 41, apoi 
după august 1929, în locuința sa mult mai elegantă de la etajul al treilea dintr-o 
clădire aflată în piaţa Prinzregent din Miinchen. [...] acest volum a supravieţuit 
arderilor de cărți din mai 1933 — ca evreu Osborn s-a aflat pe lista autorilor interzişi 
[...] — şi bombardamentelor ulterioare ale Aliaților, din anii 1940. [...] Berlin a fost 
împachetată [...] împreună cu alte trei mii de cărți ce i-ai aparţinut [...] toate fiind 
transferate într-o mină de sare de lîngă Brechtesgaden [...] Cîţiva ani mai tîrziu 
cartea o fost inclusă în colecţia de cărți rare a Bibliotecii Congresului [...]. În vara lui 
2001, cînd am deschis cartea lui Osborn, Berlin, în atmosfera calmă a sălii de lectură 
cu cărți rare, [...] am descoperit, ascuns, în pliul paginilor 160 şi 161, un ciudat fir de 


! În acest loc dar și în altele, autorul descrie şi mobilierul destinat să adăpostească lucrările 
conducătorului german, altădată chiar şi încăperile destinate acestui scop. Fondurile speciale 
de cărți, fondurile de autor fiind păstrare în biblioteci, în spaţii şi condiții specifice sînt luate 
(extrase) din propriul mobilier, este bine că ni se sugerează cum şi unde erau aşezate în 
locuinţa proprietarului lor, acest lucru fiind uitat de cele mai multe ori. Pentru cine studiază 
personalitatea proprietarului (de cele mai multe ori un om de cultură) lucrul nu este tocmai 
lipsit de importanță... Bibliotecile (fondurile) caselor memoriale, spre exemplu, sînt păstrare 
în propriul mobilier. 

păr negru ce pare a fi din o mustață. O extensie a prezumției lui Benjamin — în sens 
literar, colecţionarul este păstrat între filele cărţilor sale.”(p.39). 

Interesul profesional al bibliotecarului pentru citirea acestei cărți este sporit. 
S-a vorbit pînă aici despre începutul colecţiei, despre originea cărților, despre auto- 
graful proprietarului, despre periplul cărților, despre mobilier etc. Prezentînd alte cărți, 
apar în capitolul Meseria de mentor, şi primele autografe-dedicaţie: „Volumul Peer 
Gynt care i-a aparținut lui Hitler, o a doua ediţie, publicată de Hoheneichen Verlag în 
1917, este de fapt cadavrul unei cărți. Cartonul coperții este deformat, adîncit la mijloc 
şi curbat în sus. Pînza de in ieftină, banală care o acoperă s-a decolorat inegal. Zona de 
un verde murdar din centru se transformă spre margini într-un maro insipid, ca o 
pajişte pîrjolită spre sfîrşitul verii. O fişie de hîrtie de un verde aprins a fost lipită fără 
gust de-a lungul cotorului, şi mai are încă urme din titlu scris cu litere aurii: se mai văd 
părțile de sus ale literelor G. şi T. Literele colțţuroase ale fontului Fraktur îți zgârie 
retina. Volumul se deschide cu uşurinţă, dînd la iveală dedicaţia personală a lui 
Dietrich Eckart către Adolf Hitler, scrisă cu o caligrafie prețioasă, cursivă, ce se 
revarsă pe toată pagina [...].(p.40). Pe Hitler îl lega o lungă prietenie de Eckart, tot aşa 
cum, de asemenea, îi plăcea teatrul lui Henrik Ibsen. Cine l-a citit pe Ibsen, cine a citit 
despre Ibsen va găsi, cu acest prilej, cîteva idei interesante. Printre altele aflăm — ceea 
ce n-am desoperit pînă acum în nici o bibliografie în limba română — că numele 
Solveig înseamnă „calea sufletului”. Informaţie extrem de importantă, interesantă 
pentru orice iubitor de cultură, ştiindu-se că Solveig este unul dintre cele mai frumoase 
şi strălucitoare personaje ibseniene şi că nu întîmplător acesta l-a inspirat pe compo- 
zitorul E. Grieg care a compus cîntecul dedicat personajului feminin. O „echivalență” 
muzicală a unei realizări literare. Ca şi Peer Gynt, în tinereţe, Hitler a fost stăpînit de 
un dor de ducă datorat lecturilor din James Fenimore Cooper, Daniel Defoe, Karl May 
etc. Pagini mai departe autorul se opreşte pentru a-l prezenta, iarăşi, pe cititorul 
pasionat, colecționarul de cărți: „În ciuda lipsurilor sale în educaţie Hitler era un cititor 
vorace [adolescent cotrobăia prin biblioteca tatălui său, era obsedat de anumiţi autori] 
[...] Hermann Esser îşi aminteşte că prima piesă de mobilier adusă pentru apartamentul 
lui Hitler din strada Tiersch a fost o bibliotecă din lemn, pe care acesta a umplut-o 
rapid cu cărţi primite de la prieteni şi cumpărate de la anticariatele din apropierea rîului 
Isar. Cînd prima bibliotecă s-a umplut, a cumpărat încă una, care a devenit la rîndul ei 
neîncăpătoare.” (p. 56-57). Sînt date cîteva liste de cărți. Există fotogafii cu Hitler 
citind sau stînd în faţa uneia dintre bibliotecile sale (a corpului de mobilier ce păstra 
cărțile). Temperînd autorul spune: „Deşi amintirile lui Krohn despre Hitler, ca şi cele 
ale lui Kubizek, Esser şi Hanfstaengl, conţin afirmaţii care pot fi puse la îndoială, 
avem dovezi empirice care susțin mărturiile lor cu privire la interesele de bibliofil ale 
lui Hitler.”(p.57). 

Chiar dacă 7,5% din biblioteca „salvată”, „găzduită” acum de Biblioteca 
Congresului, este puţin, totuşi, după părerea noastră, cantitatea este reprezentativă... 
Apar şi alte situaţii în noul capitol început, Trilogia lui Hitler, ca de exemplu: 
„Printre cele 1.200 de volume [adică 7,5% din totalul de 16.000] rămase de la Hitler, 
care se află azi în Biblioteca Congresului, există vreo douăsprăzece exemplare ale 
celor două legendare volume bestseller din Mein Kampf."(p.64). 

Apoi sîntem invitaţi la o nouă întîlnire cu Walter Benjamin: „Dintre toate 
metodele de a colecţiona cărti, „să le scrii singur este modalitatea cea mai demnă 
de laudă”, observa W. Benjamin, amintind de directorul Wutz, un personaj îndrăgit 
dintr-un popular roman din secolul al XVIII-lea, care este atît de prost plătit şi are 
resurse financiare atît de limitate încît nu-şi poate permite să cumpere cărți; în 
consecință, el merge le la negustorii de cărți, unde îşi notează titluri interesante, apoi 
se întoarce acasă şi scrie propriile cărți, pornind de la titlurile plagiate.[...] Totuşi 
majoritatea autorilor reali se simt obligați să scrie cărți dintr-o sărăcie mai degrabă 
existențială decît materială. „Scriitorii sînt de fapt oameni care scriu cărți nu 
pentru că sînt săraci, ci pentru că sînt nemulţumiţi de cărţile pe care ar putea 
să le cumpere, dar care nu le plac”, spune el cu un amuzament care contrazice 
profunzimea acestei remarci pasagere: cei mai mulți scriitori se simt obligați să 
trimită cuvintele în lume pentru a exprima idei sau întîmplări care încă nu au căpătat 
o formă sau care, consideră ei, nu au fost bine exprimate sau, măcar, par a necesita 
sau ar merita să fie repetate în propria lor limbă. În cazul lui Adolf Hitler, motivul 
iniţial a fost răzbunarea.”(p.65). Autorul se opreşte asupra influenţei lecturii unor 
cărți asupra conducătorului, printre care: Tipologia rasială a poporului german de 
Hans F. K. Günther şi faimoasa Feuer und Blut ( Foc şi sînge) a lui Ernst Jünger, 
încă mult comentată ba chiar controversată de unii cririci. Urmează un alt capitol, O 
biblie americană, un alt nume — în viziunea autorului nostru — pentru cartea lui 
Madison Grant, Trecerea marii rase, una din „cărţile care s-au păstrat în biblioteca 
lui Hitler [care] au avut un impact mai evident sau mai uşor de evaluat asupra 
gîndirii şi, în cele din urmă, asupra acțiunilor sale” (p. 90). Este acesta un capitol 
important pentru cei interesaţi de ideologia şi rasimul hitlerismului. Titlul capitolului 
nu este întîmplător sau special construit ci a fost inspirat dintr-o scrisoare de 
mulțumire a lui Hitler către autorul Grant în care primul numea această carte 
„Biblia” sa (p. 105). De reţinut faptul că, de cele mai multe ori, un colecționar, în 
acest caz Hitler, poartă corespondenţă cu autorii cărților din colecţia sa. 

Următorul capitol, Filozoful ratat, ne readuce la Walter Benjamin, care „în 
eseul său despre colecţionarul de cărți sugerează că majoritatea bibliofililor au 
citit în cel mai bun caz 10% din colecţia lor, susținînd că această estimare este în 
deplină cunoştinţă de cauză.! „Este de ajuns să cităm răspunsul dat de Anatole 


! Nu-mi aduc aminte să se fi vorbit aşa despre cărțile din biblioteci reprezentînd un anumit 
fond „respectabil” (fondul Ionescu, fondul Popescu etc.; am folosit aceste nume spre a 
„generaliza” evitînd să fiu foarte „concret”) de obicei custodele, cercetătorul, cînd scrie un 
studiu, „sare”, voit, peste aceste amănunte, în fond, obligatoriu de luat în seamă... Nu este 
jignită cum s-ar putea crede, în nici un caz, memoria proprietarului... E drept fondul personal 
dintr-o bibliotecă constituie o „mîndrie” pentru aceasta deci, nu i se aduce (îndeobşte) nici o 
incriminare, nici o „întinare”. În realitate, orice bibliotecar, luînd în „mînă” o carte îşi dă 
seama dacă a fost citită, frunzărită sau nu... Chiar şi astăzi cînd cărțile sînt livrate cu paginile 
gata tăiate... Şi cîte cărți neatinse de stăpînul lor nu ne-a fost dat să vedem primind donații, 
cercetîndu-le, descriindu-le, clasificîndu-le. Iată că şi noi, nu numai, de exemplu, medicii sau 
juriştii, avem secrete profesionale pe care le ținem ascunse cu străşnicie. 

France unui filistin care i-a admirat biblioteca, încheind cu întrebarea standard: „Aţi 
citit toate aceste cărţi, Monsieur France?” Benjamin povesteşte că marele om de 
litere francez, laureat al Premiului Nobel, a răspuns cu iscusință: „Nici măcar o 
zecime dintre ele. Bănuiesc că nu vă folosiți porțelanurile de Sèvres în fiecare 
zi?”(p.106). 

Mai departe revenim alături de marele Benjamin: „colecționarea cărților 
este o artă care se maturizează în timp. „Ani de zile, cel puţin pe parcursul primei 
treimi a vieţii sale, biblioteca mea nu avea mai mult de două sau trei rafturi 
care se îmbogăţeau doar cu cîţiva centimetri pe an. Aceasta a fost epoca ei 
militantă, cînd nici unei cărți nu îi era permis să se aşeze pe raft înainte de a fi 
citită de mine”. Pe măsură ce a trecut timpul, Walter Benjamin a ajuns să aprecieze 
cărţile din alte motive: o copertă deosebit de frumoasă, ilustraţii încîntătoare, un rar 
volum de anticariat scos la licitaţie, amintirea unei frumoase cărți, dintr-o anumită zi, 
într-o librărie. [apoi, parcă în alt registru...] „Deodată, accentul s-a mutat”, spune el. 
„Cărţile au căpătat o valoare reală.” Posesia a devenit un scop în sine. Fără această 
„trufie”, notează Benjamin, el nu ar fi ajuns niciodată să aibă atîtea cărți încît să facă 
cinste termenului de bibliotecă."”(p.106). Citatul este motivat pentru că similar s-a 
petrecut şi cu Hitler: „biblioteca lui a crescut treptat, ocupînd întîi un corp, apoi altul, 
umplîndu-se treptat pînă la refuz [...] colecţia sa era printre puţinele lucruri 
importante pe care le menţionase în declarația fiscală (s.n. A.G.). În inventarul 
sărac ce cuprindea biroul şi un scaun, sînt incluse „două corpuri de bibliotecă, pline 
cu cărţi”. (p.106-107) Apropo de fisc apar informaţii importante (total irelevante 
pentru fiscul românesc sau pentru cei ce-l dirijează cu toate că n-ar fi rău să se 
inspire din acestea pentru viitoarele lor legi): „,...colecţia lui Hitler a crescut foarte 
mult [...] registrul fiscal demonstrază profundul inters bibliofil al lui Hitler. După 
costurile de personal şi călătoriile în scop politic, cea mai mare deducere de 
impozit (s.n. A.G.) a lui Hitler a fost pentru cărți” (p.107). Mai mult, după cîțiva ani 
îşi va asigura (un lucru foarte normal într-o ţară serioasă) aceste bunuri. Ca şi în 
citatul din W. Benjamin: „După ianuarie 1933, fluxul constant de cărți intrate în 
biblioteca lui Hitler s-a transformat în torent (s.n. A.G.). Cel mai important „torent” 
îl constituie cărțile lui Julius Friedrich Lehmann, circa cinzeci de volume: „un 
individ care se poate lăuda cu o dublă influenţă: a contribuit cel mai generos la 
lărgirea colecţiei bibliotecii particulare a lui Hitler, şi a fost arhitectul public al 
pseudoştiinţei naziste a rasismului biologic”(p.117). Nu ne vom opri să le redescri- 
em (după descrierea lui T.W. Ryback) dar vom descoperi fina ironie a sa: „Răsfoind 
aceste volume bine legate şi bogate în ilustraţii, multe dintre ele tipărite pe hîrtie de 
calitate superioară, care şi-a menţinut supleţea şi luminozitatea, am calculat că 
procentul lui Benjamin de 10% cărți citite dintr-o colecţie personală s-a dublat în 
cazul lui Hitler, prin cărțile lui Lehmann. Mai multe dintre volume erau foarte uzate, 
cu pagini îndoite şi cotoare greu încercate, astfel că se deschideau uşor [...] unul 
dintre volume [...] avea mai mult de o sută de pagini cu adnotări în creion: sublinieri, 
linii verticale şi, din cînd în cînd, cîte un semn de întrebare.” (p.119) Exact aşa cum 
facem mulţi dintre noi cu propriile cărți progresînd în lectură. Sau aşa cum fac mulți 
cititori (utilizatori) distrugîndu-ne cărțile bibliotecii la care ne desfăşurăm activitatea. 

Ajungem la capitolul intitulat Lecturile de front, 1940, unde întreaga 
bibliotecă este evaluată, „reconstituită” din diferite „informaţii”: „În studiul asupra 
bibliotecii personale a lui Hitler, F. Oechsner a menționat că aproape jumătate din 
colecţia liderului nazist, „vreo 7.000 de volume” , era dedicată chestiunilor militare. 
Potrivit celor spuse de Oechser, Hitler avea cărți despre „campaniile lui Napoleon, 
regii prusaci, vieţile potentaţilor germani şi prusaci care au avut vreodată un rol 
militar; şi cărți despre mai toate campaniile militare cunoscute în istoria consemnată 
a omenirii”.[...] campaniile lui Napoleon „sînt adnotate abundent cu scrisul lui” şi că 
o colecţie de „400 de cărți, pamflete şi monografii despre armata Statelor Unite” 
primite de Hitler de la generalul Werner von Blomberg pare să fi fost şi ea studiată. 
Oechsner menţionează mai ales cartea lui Theodore Roosevelt care descrie Războiul 
Hispano-American [...] [concluzia:] „...nu există nici măcar un singur domeniu al 
cunoştinţelor militare, vechi sau moderne, care să nu fie analizat în aceste 7.000 de 
volume, şi este evident că Hitler le-a citit pe multe dintre ele din scoaţă în 
scoarță”(s.n. A. G.)” (p.162). Un martor, Hermann Esser ne spune că „Hitler a 
cheltuit mai mulţi bani decît înainte [de a fi închis la Landsberg) pe cărţi de istorie 
militară... [...] , pentru comparaţie, avea şi ediţiile în engleză, franceză şi rusă.” 
(p.163). O altă informaţie: „Hitler ajunsese să cunoască şi scrierile lui Karl May [...] 
el studiase povestirile de aventuri ale lui May despre Vestul american, analizînd cu 
atenție abilităţile tactice şi viclenia lui Winetou [...]. (p. 169). 

În capitolul Miracolul aminat, ajungem la anul 1945: „Nu vom afla nicio- 
dată titlurile cărților pe care le avea Hitler la capul patului în ziua în care s-a sinucis, 
dar ştim care au fost cele optzeci de cărți care se aflau în acea vreme în complexul 
de buncăre, dintre care unele erau achiziționate recent, de exemplu, un volum din 
1943, intitulat O preistorie a războiului lui Rosevelt, de Hans Dieckhoff. [există şi 
altele printre care şi] o carte de 120 de pagini intitulată Profețiile lui Nostradamus, 
de Carl Loog, publicată în 1921.” (p.197). Scriitorul atent şi foarte sensibil (nu 
cercetătorul), reporterul literar, Timothy W. Ryback încheie: „Nu vom şti niciodată 
dacă Hitler cunoştea profețiile lui Nostradamus, dar, cu acest volum, biblioteca sa 
extrapolează chiar şi ideea lui Benjamin: colecţionarul nu numai că este păstrat în 
cărțile sale, dar viața lui este consemnată între paginile lor.”(p. 198). 

O bibliotecă conține şi cărţi „speciale”, cărți cu destine „speciale”, şi în 
cazul nostru există această situaţie: „ [...] printre ele numărîndu-se un unic volum 
(s.n. A.G.) de Robert Ley, scris în 1935, despre problemele sociologice ale lumii şi 
soluţiile lor. Această carte n-a fost niciodată pusă în circulație. Au fost tipărite 6000 
de exemplare, şi 5999 au fost distruse, unicul exemplar rămas fiind cel care îi 
aparţine lui Hitler. Motivul: toate cărțile şi broşurile despre naţional-socialism 
trebuie să trecă printr-o comisie de partid specială înainte de a primi bun de tipar, iar 
cărţile personalităţilor naziste trebuie să fie arătate lui Hitler însuşi” (p.212).! „O altă 


! O situaţie aproape „trasă la indigo” exista şi în România antedecembristă (ca şi în alte ţări 
comuniste)... La noi, din prudenţă, lectura se făcea pentru bun de cules, procesul tehnologic 
ce precede bunul de tipar... Au existat la noi şi cărți „topite” ulterior cu toate că, inițial, 
primiseră aprobările necesare... Nu vom da alte explicaţii şi nu vom intra în alte amănunte 

carte eliminată care se află în biblioteca lui Hitler este scrisă de Alfred Rosenberg şi 
are ca subiect propusa alianță dintre Biserică şi Reichul nazist. Din această carte se 
mai păstrează astăzi dourăsprăzece exemplare ale tiparului de probă..."(p.212). Tot 
în acelaşi capitol (Anexa A) mai este prezentată o „ciudăţenie”, o carte mai 
„specială” o carte despre studiul miinilor: „inclusiv ale multor personalități de-a 
lungul veacurilor [...] o mare parte din impresia lui Hitler despre oameni se baza pe 
analiza miîinilor acestora...[...]... el obişnuia să observe cu mare atenţie mîinile 
interlocutorului său...[...] Hitler devenea rece pe parcurs şi uneori încheia discuţia 
brusc şi tăios, fără să se fi ajuns prea departe. Doar mai tîrziu aveau să afle că lui 
Hitler nu-i plăcuse forma miinilor lor.”(p.212 — 213). 

În postfaţa ce-i aparţine Ryback, sub titlul Destinele cărților, revine, aţi 
înțeles, aţi ghicit, iarăşi la Bejamin: „fiecare volum dintr-o bibliotecă reprezintă un 
„destin” individual, fiecare avîndu-şi propria poveste, propriul scop predestinat în 
viaţa colecţionarului, ce constă fie în a distra, fie în a abate atenția, a informa sau a 
decora, dar, în cele din urmă, avînd şi scopul unitar de a depune mărturie după ce 
colecţionarul a fost „exterminat”, asemenea corului reunit din tragediile greceşti.”(p. 
199). Şi continuă: „această presupunere a lui Benjamin suferă, desigur, de o evidentă 
miopie, de impertinenţă chiar, pentru că presupune că o anumită carte este „sortită” 
unei anumite biblioteci, că principala sa raison d’être este să-şi „păstreze” colecţio- 
narul, să joace rolul de martor postum, să fie obligată să servească pe termen lung 
memoria colecţionarului „exterminat”. Fără îndoială că aceasta este o idee reconfor- 
tantă pentru colecţionarul care se gîndeşte la posteritate, dar este o viziune mărginită 
despre adevăratul destin al cărților, despre faptul că puţine biblioteci rămîn intacte 
după dispariţia colecționarului, aşa cum din păcate avea să descopere chiar 
Benjamin în martie 1933.”(p. 199). Şi destinul cărţilor sale a continuat impasibil, 
proprietarul a fugit din Germania. Vecinul, om de bună credinţă, un „fidel” al său 
care le-a preluat a reuşit să trimită „jumătatea cea mai prețioasă” în Danemarca la 
dramaturgul Bertold Brecht unde locuia de acum şi Walter Benjamin. Apoi 
Benjamin s-a mutat la Paris ducîndu-şi cărțile (inestimabila sa comoară). Evident 
acolo a ajuns la constrîngeri materiale şi s-a apucat să vîndă din cărți. Căderea sa 
(psihică), foarte firească, mai bine zis foarte explicabilă prin evoluția nefericită a 
destinului său, a fost alimentată şi de faptul că a aflat, între timp, că celalată jumătate 
a colecţiei (aflată la Berlin) a fost distrusă. În 1940 părăseşte Parisul ocupat 
(abandonîndu-şi ce i-a mai rămas din bibliotecă) fugind spre sud. La graniţa franco- 
spaniolă a fost reţinut, în realitate o sîcîitoare procedură polițienească; de teamă se 
va sinucide... O tragică moarte... Autorul o citează pe Hannah Arend, fostă studentă 
a lui Benjamin, care este de părere că: „Dacă disperarea şi teroarea au fost cu 
siguranță motivele evidente ale sinuciderii lui Benjamin, mai tîrziu Hannah Arendt a 
suspectat o altă cauză: pierderea cărţilor”(s.n. A.G.) (p.200). Interesant este 
destinul (ulterior) al cărților sale: „Analizîndu-i gestul final disperat, Arendt a fost 
mîhnită, dar nu surprinsă, „Cum să trăiască fără o bibliotecă ?” se întreba ea. Ceea ce 


fiindcă aici ne ocupăm de cu totul altceva scopul nostru a fost doar acela de-a semnala 
soluțiile similare ale unor regimuri — mai mult sau mai puțin - similare... 

însă Arendt nu ştia, iar Benjamin nu ar fi putut să-şi imagineze niciodată, este că 
biblioteca a continuat să existe şi după moartea sa. Confiscată de Gestapo, a fost 
trimisă la Berlin, unde a fost apoi preluată de sovietici şi dusă la Moscova, pentru a 
se reîntoarce mai tîrziu în Germania, întîi la Arhiva Theodor Adorno din Frankfurt, 
iar în cele din urmă în, propria arhivă din Berlin, unde îşi începuse călătoria cu şase 
decenii mai devreme.” (p.200). 

Abia apoi, după aceste considerente se vorbeşte, să zicem, prin „antiteză”, 
despre dezintegrarea bibliotecii lui Hitler: „Biblioteca lui Hitler s-a dezintegrat rapid 
în haosul provocat de prăbuşirea imperiului său. În momentul în care el s-a 
împuşcat, soldaţii americani îi destrămau deja colecțiile din München, împărțindu-şi 
cărţile. [...] La reşedinţa din piaţa Prinzregent, corspondentul de război Lee Miller a 
găsit cărţile lui Hitler parțial intacte. „În partea stîngă a camerelor accesibile 
publicului se afla o bibliotecă plină de cărți frumos legate şi multe volume cu 
dedicație, oferite de simpatizanți”, scria ea. „Biblioteca era neinteresantă, în sensul 
că toate lucrurile cu valoare personală fuseseră îndepărtate: rafturile goale erau 
mărturia tristă a retragerii rapide.” O fotografie [prezentă, reprodusă şi în carte] o 
arată pe Miller aşezată la biroul lui Hitler. O duzină de cărţi se află aruncate la 
întîmplare pe rafturile din preajmă — cărți broşate, sau cartonate, un album mare şi 
uzat cu fotografii din Nürnberg, trei ediții mai vechi din Mein Kampf, cu 
supracoperta originală.”(p.200-201). Alte cărți au fost descoperite într-o cameră din 
buncăr. S-a putut constata, ulterior, că: „Volumele frumos legate, cu ex-librisurile 
caracteristice, au devenit totemurile preferate ale soldaţilor victorioşi. Mai multe 
reportaje îi arată pe soldaţii americani în timp ce-şi aleg cărți din colecţia lui Hitler. 
Într-o secvenţă, un soldat deschide un volum mare şi arată ex-librisul lui Hitler, în 
timp ce camera îl filmează de aproape; în alta, mai mulți ies din buncăr cu teancuri 
de cărţi sub braţ. În săptămînile care au urmat, colecţia de la Berghof a fost 
înstrăinată carte cu carte (s.n. A.G.) La 25 mai, cînd o delegație de senatori 
americani a sosit la Obersalzberg, aceştia au trebuit să se mulţumească cu albume 
din colecţia de discuri a lui Hitler. Nu mai rămăsese nici o carte.”(p.202) La fel s-a 
întîmplat şi în capitală, după ce „au urmat valuri succesive de jafuri” pentru ca apoi 
„Cînd Albert Aronson a ajuns la Berlin, ca membru al delegaţiei americane trimise 
să negocieze o ocupaţie comună a oraşului, gazdele sale sovietice l-au condus într- 
un tur al locuinţei personale a lui Hitler şi, ca gest de politeţe, i-au permis să ia un 
teanc de optzeci de cărți rămase. În aceleaşi săptămîni, întrega bibliotecă a 
cancelariei Reichului — în jur de zece mii de volume — a fost luată în pază de 
„brigada de trofee” sovietică şi apoi trimisă la Moscova, moment din care nu s-a mai 
ştiut nimic de ea.” Într-o notă de subsol ni se dau explicaţii suplimentare despre 
acestea: „un ziar din Moscova scria că aceste cărți s-ar afla într-o biserică 
abandonată din suburbia Uzkoe a Moscovei. La scurt timp după apariţia articolului, 
colecţia a fost mutată, dispărînd fără urmă. (n.a)! Revenind la cărțile lui Hitler aflăm 


! Cine ar mai putea spune, că o carte ca Biblioteca lui Hitler, nu are pînă şi suspans ? Iată de 
ce cred că lectura ei este deosebit de interesantă nu numai pentru bibliotecari sau îndrăgostiți 
ai cărţii. Dacă la început m-am ferit de beletristică, de ficțiune, iată că pînă la urmă, am citit 

că: „Singura parte importantă care a supravieţuit intactă include trei mii de volume 
(s.n. A. G.) descoperite la mina de sare din Brechtesgaden, din care o mie două sute 
au ajuns la Biblioteca Congresului. Restul par să fi fost „extrase” în timpul 
procesului de catalogare a colecției."”(p.202). Povestea nu este gata (încă): „Alte o 
mie de volume se află în podurile şi pe rafturile veteranilor de pe întreg cuprinsul 
Statelor Unite. Din cînd în cînd, volume rătăcite ajung la publicul larg. O carte a 
fost descoperită „în coşul cu cărți scoase la vînzare pentru cinzeci de cenți, într-o 
bibliotecă locală din nordul statului New York. La moartea lui Aronson, nepotul lui 
a donat Universităţii Brown cele optzeci de cărţi luate din Führerbunker.” (p.203). 
Şi poveştile continuă mai departe... O altă carte ajunsă printr-un lung drum (descris 
în amănunt) are o notă dactilografiată lipită pe pagina alăturată celei cu ex-librisul: 
„Acest volum a fost luat din biblioteca personală a lui Adoph [sic]! Hitler, aflată în 
adăpostul subteran antiaerian al casei sale din Brechtesgaden. A fost luat de maior 
A. J. Choos ca suvenir pentru dl. E. B. Horwath, la 5 mai 1945.(p.203) 

Cartea conţine multe ilustraţii” răspîndite (la „locul lor”) în text, adică 
fotografii sau reproduceri foto. Fotografiile sînt „la obiect”, nu în exces, adică, de 
exemplu, A. Hitler primind în dar cărți, Hitler lîngă biblioteca sa, Hitler citind, polita 
de asigurare împotriva incendiilor (unde era inclusă şi biblioteca), diferite reprodu- 
ceri ale desenelor, acuarelelor sale, un „colț” al Bibliotecii Congresului unde se află 
cărțile lui Hitler etc. Alte reproduceri reprezintă copii după ex-librisuri, autografe, 
coperţi, pagini de gardă, pagini sau ilustrații de cărţi etc. Mai mult ca în alte cărți, 
sau spre deosebire de multe cărţi, ilustrațiile acestea „întregesc” (cu adevărat) 
lucrarea, fiind (în concepția noastră) indispensabile. Cartea şi-a depăşit condiţia ei, 
iniţială, „gazetărească” de bestseller ea fiind o adevărată lucrare ştiinţifică. Dovada o 
foarte mare bogăţie de note explicative (bibliografii, trimiteri, comentarii) precum şi 
un indice (nume, opere, locuri etc.) care se adaugă, făcînd şi mai interesantă 
lucrarea. Importanța unei astfel de cărți se poate concluziona şi prin faptul că fondul 
tratat întruneşte cele mai diferite şi generale situaţii dintr-o colecție: lucrări diferite, 
domenii diferite, autografe, dedicaţii, note, sublinieri ale proprietarului (sau ale 
succesivilor cititori), cărți unicat, cărți cu destine deosebite etc. Formarea, creşterea 
colecţiei este urmărită în paralel cu evoluţia proprietarului. Mai sîntem convinşi că 
orice viitoare monografie sau orice simplu studiu referitor la viaţa dictatorului nu va 


această carte, acest studiu ca pe un roman... M-am ferit scriind aceste rînduri să citez foarte 
cunoscutul dicton latin, folosit chiar şi de Timothy W. Ryback, dar ajungînd la aceste dispari- 
tii şi reapariţii rocamboleşti nu mă pot abţine, într-adevăr şi eu spun: Habent sua fata libelli. 

|! Notă prezentă în originalul textului, aparţinînd autorului american pentru a sublinia 
ortografierea greşită. 

? Se pare că acestea au fost alese cu parcimonie. De obicei sînt cărți în care multe din ilustrații 
fie că nu sînt la obiect (se foloseşte prilejul pentru a se populariza o imagine necunoscută), 
fie, dimpotrivă, imagini arhicunoscute, chiar şi că nu sînt necesare... Aici, cum spuneam, 
apare personajul central în situaţii legate strict de subiectul anunţat în titlu, Biblioteca lui 
Hitler, sau cărțile, pagini facsimilate, pomenite în rîndurile acestui amplu studiu... 

putea eluda importanţa cărților pentru acesta, biblioteca sa, lecturile sale, precum şi 
prezenta lucrare... 

Biblioteca lui Hitler, cărțile care i-au format personalitatea, de Timothy W. 
Ryback, poate constitui şi un veritabil model pentru alte cărți cu subiect asemănător. 
Nu înainte de final regretăm că nu avem acces, în limba română, la cele mai multe 
din cărțile lui Walter Benjamin. 

în periodicele maghiare de specialitate (1945-1995). Bibliografie selectivă, Cluj- 

2003, 104 p. (ISBN 973-610-193-3). 


25(44). Căpâlneanu Ana Maria, Lucrări de biblioteconomie şi ştiinţa informării 
în colecţiile Bibliotecii Centrale Universitare „L. Blaga” Cluj-Napoca, Cluj- 
Napoca, 2003, XVII + 213 p. (973-610-193-2). 


26(45). Nicolae Edroiu, Bibliografia istorică româno-slovacă, 1918-2000, Cluj- 
Napoca, 2004, 120 p. 


27(46). Moraru Elena, Indice bibliografic tematic al Revistei de chimie, Cluj- 
Napoca, 2003, ( ISBN 973-610-193-5). 


*** Olimpia Curta, Metode tradiţionale şi moderne de regăsire a informaţiei în 
biblioteci, Cluj-Napoca, 2004, 118 p.+Anexe (ISBN 973-619-250-5). 

28(47). Hermeneutica Bibliothecaria (II) — Antologie Philobiblon — Editori: 
Viorica Sâncrăian şi Istvân Kirâly V., Cluj-Napoca, 2004, 523 p. (ISBN 973-610- 
311-0) 


29(48). Hermeneutica Bibliothecaria (III) — Antologie Philobiblon — Editori: 
Carmen Crişan, István Kirâly V., Cristina Popa, Viorica Sâncrăian şi Raluca Soare, 
Cluj-Napoca, 2007, 433 p. (ISBN 978-973-610-552-4) 


30(49). Constantin Mălinaș, Medalia ca document de bibliotecă — La médaille 
comme document de bibliothèque, Cluj-Napoca — Oradea, Universitatea „Babeş- 
Bolyai”; Asociaţia Română pentru Ex Libris, 2007, 200 p. (ISBN 978-973-0- 
05007-3) 


31(50). Hermeneutica Bibliothecaria (IV) — Antologie Philobiblon — Editori: Ana 


Maria Căpâlneanu, Carmen Crişan, István Kirâly V., Cristina Popa şi Raluca Trifu, 
Cluj-Napoca, 2009, 489 p. (ISBN 978-973-610-855-6) 

Revista PHILOBIBLON! 
— Volumele apărute — 


Volumul I. Numerele 1-2/ 1996, 134 p. (Cultură, Carte, Societate: Europenism şi 
europenizare; Bibliologia: O profesie în schimbare o societate în tranziţie: Date — 


Volumul II. Numărul 1/ 1997, 136 p. (Cultură, Carte, Societate: Închideri şi 
deschideri axiologice; Bibliologia: O profesie în schimbare o societate în 


Miscellaneous) 


Volumul II. Numărul 2/ 1997, 237 p. (Cultură, Carte, Societate: Dispoziţii 
existențiale; Bibliologia: O profesie în schimbare o societate în tranziţie: Date — 


Volumul III. Numărul 1-2/ 1997, 319 p. (Cultură, Carte, Societate: Dicţionarele — 
Fundal şi Orizont; Bibliologia: O profesie în schimbare o societate în tranziţie: 
Starea profesiei şi educaţia bibliologică; Varia: Colecţiile speciale ale bibliotecii; 
Miscellaneous) 


Volumul IV-V-VI-VII. 1999-2002, 538 p. (Cultură, Carte, Societate: Istorie şi 
Memorie; Bibliologia: O profesie în schimbare o societate în tranziţie: Date — 


Volumul VIII-IX. 2003-2004, 571 p. (Cultură, Carte, Societate: Libertatea şi 
piedicile ei; O profesie în schimbare o societate în tranziţie: Hermeneutica 


bibliotecii; Miscellaneous) 


Volumul X-XI. 2005-2006, 603 p. (Cultură, Carte, Societate: Muzică şi 


Colecţiile speciale ale bibliotecii; Miscellaneous) 


! Revista Philobiblon apare în întregime în limba engleză. Pentru informaţii privind 


etc. vă rugăm să accesaţi pagina de Internet a Bibliotecii Centrale Universitare „Lucian 
Blaga” din Cuj-Napoca, ori direct site-ul revistei: http:/Awww.bcucluj.ro/philo/philo.html. 
Mesajele se trimit la adresa e-mail: philobib(bcucluj.ro 

Volumul XII. 2007, 457 p. (Cultură, Carte, Societate: Adrian Marino şi 


Colecţiile speciale ale bibliotecii; Miscellaneous) 


Volumul XIII. 2008, 674 p. (Cultură, Carte, Societate: Viaţa vie şi muritoare; 


speciale ale bibliotecii; Miscellaneous ) 


Volumul XIV, 2009, 602 p. (Carte, Cultură, Societate: Mediul; Hermeneutica 


Bbliothecaria: Analize — Date — Stări — Posibilităţi, Colecţiile speciale ale 
bibliotecii; Miscellaneous ) 


Volumul XV, 2010, 602 p. (Carte, Cultură, Societate: Timpul - trecut, viitor, 


Colecţiile speciale ale bibliotecii; Miscellaneous ) 

SERIA DE ANTOLOGII PHILOBIBLON 
- Hermeneutica Bibliothecaria - 


Volumele Hermeneutica Bibliothecaria sunt antologii în limba ro! 
studiilor publicate în engleză în revista Philobiblon. Editarea lor a de 
esară deoarece Phi/obiblon este difuzată cu precăderea în străinătate. 
ologiilor a apărut însă în mod organic şi din concepţia revistei cu priv 
rtunitatea conturării unei rubrici „bibliologice”. Rubrica se numea la în 
96) O profesie în schimbare, o societate în tranziție, dar, mai nou, 
tulează tot HERMENEUTICA BILBIOTHECARIA şi conţine anal 
ditaţii pe temele instituţiilor şi ale profesiilor bibliotecare, ale tradi 
ntalităților, „moştenirilor”, perspectivelor, dificultăților şi nelămuriril 
e tipurile... accentul punându-se pe caracterul analitic, critic, de cercetare 
zbatere” ale contribuţiilor. 


Lucrările încurajate de către Philobiblon, având o dimensiune ce vi 
mai ştiinţa, comprehensiunea şi mentalitatea — adică cultura ş 
anualitatea” sau „meşteşugul” — profesiilor şi instituţiilor bibliotecar: 
is ca studiile prilejuite de existenţa revistei — deci nu doar cele des 
ricilor bibliologice! — să fie apoi antologate regulat şi în volume dif 
mercializate) în primul rând în România prin Biroul de Proiecte & Market 
U „Lucian Blaga” din Cluj-Napoca. Ele sunt publicate — drept o „S 
ticulară — în prestigioasa colecţie Bibliotheca Bibliologica, fondată înc 
3 de către Ioachim Crăciun. Începând cu al doilea volum de antologie, el 
ate şi pe CD, sub formă de carte electronică. 


Titlul antologiilor — Hermeneutica Bibliothecaria — exprimă tc 
ştiinţa faptului că, interpretând — hermeneutic — temele şi problemele ci 
onfruntă atât tradiția cât şi existența noastră actuală, noi realizăm de fap 
legere superioară a propriei noastre situări şi putem, astfel, reafirma la n 
nivelul contemporaneităţii şi complexitatea orizonturilor de sensu 


